
BEVEZETÉS. 


Nem  mindennapi  tünemény  irodalmunk  terén  az  a  siker, 
melyet  Grünwald  Béla  « A  régi  Magyarország))  czimü  mü- 
vével aratott.  S  a  siker  érdeme  egészen  az  ö  sajátja,  nem  a 
tárgyé,  melylyel  foglalkozik.  A  kor,  melyet  rajzol,  történel- 
münknek legsilányabb,  legérdektelenebb  szakasza ;  kellet- 
lenül foglalkoztak  vele  mindekkoráig  a  történetirók,  se- 
besen lapozott  rajta  végig  az  olvasó.  Ama  korszakba  csak 
úgy  nézünk  vissza,  mint  a  borzasztó  mélységbe,  melyet 
szerencsésen  átugrottunk,  de  miután  egy  század  meg  egy 
darab  nem  annyi,  mint  csak  is  egy  perez  a  nemzet  életé- 
ben, búsan  tekinthetünk  vissza  a  hosszú  időre,  melyet  ha- 
ladásra s  fejlődésre  fölhasználni  tőlünk  megtagadtatott. 

Mivel  tudott  GríjnwaldBéla  az  érdektelen  tárgy  leírásába 
életet  önteni?  Szellemes  ember  írhat  szellemesen  bármiről, 
ezt  látjuk  eleget.  Itt  azonban  tagadhatlanul  mélyebb  és 
általánosabb  hatásról  van  szó.  Grünwald  Béla  nagy  eszme- 
bőséggel rendelkezik,  irálya  kissé  hideg  és  kimért,  de  kétség- 
telenül tömör  és  választékos,  bő  tanulmányozásáról  tesz 
bizonyságot  közokmányoknak  és  egykorú  íróknak  s  e  ta- 
nulmány fölhasználása,  valamint  a  tények  és  adatok  cso- 
portosítása körül  nagy  ügyességet  tanúsít.  Ezenkívül  érdeket 
ad  a  munkának  a  tárgykezelés  sajátságos  modora  is.  Mi  az 

a  könj^v  voltaképen?  Nem  történelem,  habár  tartalma  egé- 
szen történelmi,  nem  is  korrajz  a  szó  teljes  értelmében, 
egy  és  egynegyed  századot  egy  vászonra  lefesteni  nem  lehet, 
bármi  ügyesen  tud  is  Grünwald  Béla  száguldozni  a  tág  ke- 
retben hol  előre,  hol  hátra.  Talán  irányregény  vagy  nagyobb- 
szabású  röpirat?  Nem  volna  képtelenség  akár  egyiknek, 
akár  másiknak  mondani.  Macaülay  híres  müve,  ((Angol- 
ország történeté)) -re  monda  egy  szónok  a  parlamentben: 
it  is  a  beautiful  románcé ;  Széchenyi  István  országrendítö 
munkáit  nagy  röpiratoknak  hallottuk  már  nevezni ;  Grün- 
wald Béla  maga  sem  vehetné  hát  rossz  néven,  ha  művét 
ezeknek  sorába  igtatnók,  habár  megkimélve  öt  azon  ízetlen 
bóktól,  hogy  magában  MACAULAY-t  és  SzÉCHENYi-t  egyesíti. 
A  «Kégi  Magyarország))  történelem  is,  korrajz  is,  irány- 
regény söt  röpirat  is,  s  e  sokoldalúság  nem  kis  adalékkal 
járul  olvasásának  vonzóvá  tételéhez. 

Hatásának  legfőbb  oka  azonban  abban  rejlik,  hogy  a 
munka,  habár  ama  barokk  korszaknak  avas  obscuritásai- 
val  (mint  Kossuth  egykor  mondani  szerette)  foglalkozik, 
actualis  értékkel  bir,  napirenden  levő  nag;^"érdekű  politikai 
kérdéseket  tárgyal  s  a  történelmi  keret  csak  illustratiókat 
szolgáltat  eszméinek  fejtegetéséhez  s  otyf ormán  járul  azok- 
nak kidomborításához,  mint  midőn  némely  képíró  rococo 
öltözetet  ad  génre-  és  jellemfestményeinek  alakjaira.  A  kö- 
zönség azt  mondja :  Grünwald  Béla  egy  szép  könyvet  írt  a 
democratia  mellett,  egy  szép  könyvet  írt  a  nemzeti  politika 
mellett ;  mint  ilyen  szerepel  és  tett  szert  nagy  jelentőségre 
a  ((Eégi  Magyarország)). 

0  maga  ellenben  nagy  gonddal  igyekszik  formailag  ke- 
rülni a  napi  politikára  való  minden  egyenes  vonatkozást, 
a  tudományosság  színvonalán  akar  maradni  szigorúan,  e 
törekvése  azonban  nem  sikerült.  Az  (báliam  nag}"  czéljának 


és  nagy  feladatainak))  fáradhatlan  hangoztatója  áll  előttünk 
a  «Eégi  Magyarország))  minden  sorában,  ki  ugyanoly  köz- 
vetlenséggel és  egyszersmind  procrustesi  kegyetlenséggel 
használja  ki  a  történelem  kimeríthetlen  tárházát,  mint  ha 
vezérczikket  írna  vagy  országgyűlési  beszédet  mondana  a 
napi  politika  tárgyairól.  Ezen  érdes  polemikus  modor  és 
hang  nem  illik  be  egy  szigorúan  tudományos  munka  ke- 
retébe. A  történetírásnak  bizonyos  neme  nem  tartózkodik 
a  bővebb  reflexióktól  s  politikailag  mozgalmas  időkben  a 
történetírók  nagy  részénél  e  tekintetben  túltengés  tapasz- 
talható, példa  rá  Horváth  Mihály,  de  Grünwald  Béla 
túl  tesz  e  tekintetben  mindenkin  ;  az  ő  munkája,  úgy  szól- 
ván, csupa  reflexiókból  álló  történetírás,  történelem  törté- 
netek nélkül. 

Ismerjük  mindnyájan,  korábbi  működéséből,  mily  fá- 
radhatlanúl  és  mondhatnók  megátalkodottsággal  hirdeti 
Orünwald  Béla  úton-útfélen  a  központosítás  egyedül  üd- 
vözítő tanát ;  mennyire  ügyekszik  azt  ideális  magaslatra 
helyezni ;  mennyire  üldözi  minden  alkalommal  az  önkor- 
mányzatot, azon  formákban  t.  i.,  melyekben  nálunk  meg- 
valósult s  megfogyva  bár  de  törve  nem,  még  mindig  él 
közöttünk,  megyén  és  protestáns  egyházban;  ismerjük 
azokat  a  rokon-  és  ellenszenveket  is,  melyekkel  bizonyos 
néprétegek  iránt  viseltetik.  Neki  újabb  tér  s  bővebb  anyag 
kellett  ismeretes  részleteinek  fejtegetéséhez.  Nem  éri  be 
azzal,  mit  a  concret  viszonyok  vagy  az  időről-időre  meg- 
újuló közigazgatási  és  nemzetiségi  viták  alkalomként  nyúj- 
tanak ;  előveszi  a  múltat  is,  hogy  azután  valóban  dúskál- 
hasson tárgyban  és  alkalomban.  Nekem  úgy  látszik,  hogy 
Grünwald  Béla  különösen  azért  lépett  a  történelmi  tüze- 
tesebb tanulmányozás  terére,  mivel  azt  reményiette,  hogy 
kézzelfogható  csalhatatlan  adatokkal   megrakodva   térhet 

majd  onnan  vissza  s  teljes  evidentiába  fogja  állíthatni  azt 
a  tényt,  hogy  az  a  rettenetes  állapot,  melybe  Magyarország 
a  szatmári  békekötés  után  sülyedett,  egyenesen  a  megye- 
rendszernek s  némi  részben  a  protestáns  autonómiának 
tulajdonítandó,  illetőleg  azoknak  az  embereknek,  azoknak 
az  osztályoknak,  melyek  csinálták,  nagy  részben  amaz 
institutiók  keretében,  a  nemzetnek  másfél  száz  éves  egész 
politikai  életét.  És  csakugyan  a  rendi  alkotmánynyal  vagy 
rendiséggel  foglalkozik  munkájának  kilencz  tized  részén  át. 

De  én  úgy  látom,  hogy  Grünwald  Béla  a  múlt  elleni 
harczában  törököt  fogott.  S  ennek  bevallása  nyilatkozik' 
azon  tényben,  hogy  a  lajstromban,  melyben  a  múlt  század- 
beli nemzeti  sülyedés  okait  fölsorolja,  a  rendi  alkotmány 
hatása  csakis  mint  egy  item  szerepel ;  igaz,  hogy  ezzel  a 
tétellel  foglalkozik  kiválóan,  de  ott  a  hol  az  egész  munka 
themáját  előadja,  egyenrangú  tételül  nevez  meg  más  té- 
nyezőket is,  olyanokat,  melyeknek  fontossága  mellett  a 
rendiség  hatásának  súlya  eltörpül  vagy  egyenesen  el- 
enyészik. Elég  kimondani  e  szót :  « az  idegen  és  ellenséges 
királyság  s  az  Ausztriához  való  viszony »  s  írhat  bárki 
könyveket  annak  bebizonyítására,  hogy  a  rendi  alkotmány 
s  a  nemzetnek  saját  léhasága  volt  oka  mindennek.  A  nem- 
zeti öntudatba  ment  át  annak  ismerete,  hogy  ki  volt  és  mi 
volt  annak  az  oka,  hogy  a  nemzet  ily  nyomorult  korszakot 
volt  átélni  kénytelen ;  e  tényezőre  mutatva,  nyugodt  lélek- 
kel elmondhatja  a  nemzet,  mit  egy  távozó  pénzügyminisz- 
terünk mondott:  «ez  volt  az  én  végzetem,  de  nem  bűnöm »>. 

Ez,  nézetem  szerint,  a  Grünwald  Béla  könyvének  ge- 
nesise.  A  kiindulási  pontnak  s  az  egész  munkatervnek  ter- 
mészete ragadta  azon  túlzásokra,  melyekbe  bírálatában 
ment.  Grünwald  BÉLÁ-t  távolról  sem  elégíti  ki  a  közigaz- 
gatási központosításnak  az  a  mérve,  melyben  nálunk  már 


lielyet  foglalt ;  törekvéseinek  legfőbb  tárgya  az  úgynevezett 
állami  közigazgatás  behozatala,  a  tisztviselők  választásának 
^íltörlése ;  hasonlóképen  az  állami  közoktatás  behozatala  s 
íi  felekezetek  iskolai  önkormányzatának  eltörlése.  Az  a  régi 
anegye  még  mindig  megvan,  az  egyházi,  nevezetesen  a  pro- 
testáns autonómia  még  mindig  itt  lábatlankodik.  S   a  me- 
^ye  folytonosan  a  múltra  hivatkozik,  úgy  gerálja  magát, 
mint  a  kinek  érdeme  az  alkotmánynak,  sőt  a  magyar  nem- 
zetiségnek megmentése.  A  míg  a  nemzet  ebben  a  hitben  él, 
addig  a  megyével  végezni  nem  lehet.  Irtsuk  ki  hát  ezt  a 
hitet  gyökerestől;  kerüljük  meg  a  várat,  melyet  eddig  hom- 
lokban támadva,  bevenni  nem  lehetett;  mutassuk  ki,  hogy 
az  a  híres  megyei  autonómia  a  múltban  nem  volt  egyéb, 
mint  egy  « nyomorúság)).  Kerítsünk  a  dolognak  kissé  na- 
gyobb feneket,   mutassuk  ki,   hogy  a  megyei  institutio  a 
rendiségnek  volt  quintessentiája ;  támadjuk  meg  ebben  a 
formában,  varrjuk  a  rendiség  nyakába  a  régi  Magyarország 
€gész  nyomorúságát,  ha  mindjárt  az  osztrák  absolutismus 
kimentésével  is.  De  ez  nem  elég ;  le  kell  festeni  azokat  az 
embereket  is,    kik  a   megyerendszert   megteremtették   és 
annak  keretében  vezették  a  nemzet  közéletének  legnagyobb 
részét;   ki  kell  mutatni,  kik  és  mik  voltak  annak  a  gentry- 
nek  elődei,  mely  m  "^g  most  is  szeretné  azt  követelni  magá- 
nak, hogy  a  megj^e  az  ő  patrimoniuma  legyen  s  még  most 
is  űzi  benne  a  sógor- komaságot.  Es  ennek  az  osztálynak 
ínég  most   is  van   bizonyos   tekintélye   és   népszerűsége. 
Mutassuk  ki,   hogy  azok  a  híres,  még  mindig  oly  nagyra- 
tartott táblabírák  nem  voltak  egj'éb,  mint  egy  bárgyú,  tu- 
datlan és  jellemtelen  —  igenis  jellemtelen  —  faj,  melyben 
nem  volt  nemzeti  érzület,  nem  volt  hazafiság,  mely  előtt 
nem  volt  semmi  szent,   csak  az  osztály  érdek,   mely  afféle 
kéz-kezet-mos  módon  honosította  meg  az  igazságszolgáltatás 


és  közigazgatás  terén  a  corruptiót  s  okozta  «az  erkölcsi 
szempontok  háttérbe  vonulását  s  a  hatósági  élet  példátlan 
elvadulását)).  —  A  j)rotestánsok  is  szeretik  úgy  gerálni  ma- 
gukat, mint  ha  valami  különös  és  kiváltságolt  hazafiak 
volnának,  kik  a  múltban  a  szabadságnak  és  alkotmányos- 
ságnak kiváló  szolgálatokat  tettek.  Ok  akadályozták  meg  az. 
újabb  időben  «az  állami  közoktatás  behozatalát,  mely  nél- 
kül a  magyar  állam  consolidatiója  lehetetlen*).  Mutassuk 
ki,  hogy  nekik  is  van  a  múltban  rovásuk,  ((elidegenedtek 
az  államtól))  és  az  alkotmányt  fölforgató  11.  József  császár- 
nak flhű  es  odaadó  szövetségesei  lettek ». 

íme  a  kiindulási  pont  és  munkaterv.  Sokat  megmagyaráz 
és  tán  ki  is  ment  az  ügyszeretet,  a  védelemben  való  buzga- 
lom, de  Grünwald  Béla  túlságosan  sokat  engedett  meg  e 
czímen  magának  s  a  czélon  is  túl  lőtt.  A  mit  a  rendi  alkot- 
mány, a  megye  s  a  nemesség  megrovására  fölhoz,  a  maga 
egész  súlyával  esik  az  egész  nemzetre  s  az  egész  nemzetnek 
válik  oly  kemény  és  szeretettelen  bírálásává,  milyenben 
ritkán  részesítette  még  legkonokabb  ellensége  is. 

De  különben  is  van  valami  visszásság  és  szélmalom  elleni 
harczszerü  a  múltnak  ezen  beható  és  mindent  tűhegyre 
vevő  éles  bírálatában.  Az  álláspont,  melyet  Grünwald  Béla 
a  maga  tárgykezelésében  elfoglal,  meghaladottnak  tekint- 
hető. 1848  előtt,  midőn  még  tényleg  fenállottak  a  múlt 
századbeli  viszonyok,  inkább  helyén  lehetett  bármi  kímé- 
letlen ostromlás,  mert  tényleges  állapot  volt,  a  mi  ma  már 
csak  történelem.  B.  Eötvös  JózsEF-nek  is  rossz  néven 
vette,  de  megbocsáthatta  a  közvélemény  azt  a  túlságos  és 
irányzatos  kiszínezést,  melylyel  a  «Falu  jegyzője »  czímü 
regényében  a  fennálló  intézményeket  pelengérre  állította. 
Akkor  még  erősen  álló  intézmény  volt  az,  a  mi  ellen  inté- 
zett erős  és  egyenes  támadást.  Ma,  negyven  évvel  a  kor- 


szakot  alkotó  1848  után,  azoknak  az  állapotoknak  nincs 
többé  semmi  actualitási  erejük,  tökéletesen  visszavonultak 
a  történelem  birodalmába  s  bizonyos  tekintetben  igénybe 
vebetik  a  szabályt :  de  mortuis  nil  nisi  bene.  Ki  gondol 
most  arra,  hogy  állítsuk  vissza  a  rendi  alkotmányt? 
A  feudalismus,  a  rendi  alkotmány  res  judicata ;  elrettentő 
például  nem  szükséges  többé  a  multat  oda  állítani,  vagy 
ha  teszszük  is  ezt,  nehogy  elveszszenek  a  história  vitae  ma- 
gistra  tanúságai,  tehetjük  egészen  más  modorban,  mind 
tették  akkor,  midőn  még  a  régi  rendszertől  való  szabadu- 
lásról volt  szó  s  nem  szükséges  oly  módon  tenni,  mely  sze- 
rint azután  gyerekestül  öntjük  ki  a  fürdőt. 

Mert  van  egy  dolog,  melyről  megfeledkezni  nem  szabad. 
Azt  a  több  mint  száz  éves  korszakot  nem  lehet  kitörölni  a 
nemzet  történetéből.  Mit  tettünk  vagy  mulasztottunk  annyi 
idő  alatt ;  mennyiben  tanúsított  a  nemzet  hűséget  önmaga 
iránt;  mennyiben  tanúsított  tehetséget  és  tetterőt;  mennyi- 
ben járult  az  emberiség  javának  előmozdításához  —  ez 
mind  bevezettetik  abba  a  számlába,  melyet  kiállít  szá- 
munkra  a  világtörténelem  s  a  világ  közvéleménye.  Es  bár- 
milyenek voltak  is  azok  a  nemzedékek,  nem  lehet  őket 
megtagadni,  mint  legközelebbi  elődeinket ;  a  XVIII.  század- 
beli czopfos  táblabíró  és  patkányprémes  consiliarius  ősünk 
csakúgy  mint  a  kaczagányos  honfoglaló.  A  múltért,  azért, 
mit  elődeink  műveltek,  a  felelősséget  magunkról,  nemze- 
tül, elhárítani  nem  lehet ;  hiába  akarjuk  tolni  egyes  osztá- 
lyokra, hiába  állunk  magunk  is  azok  sorába,  kik  ezeket 
kárhoztatják,  solidaritásban  vannak  mindazok,  kik  a  nem- 
zethez tartoznak,  a  történelem  ítélőszéke  előtt.  De  épen 
azért  helytelenül  járunk  el,  ha  a  számlát  önmagunk  ter- 
heljük, ha  multunkat  magunk  befeketítjük ;  és  nem  nagy 
szeretetre  mutat  a  nemzet  iránt,  ha  valaki  annyh'a  szereti 


saját  eszméit  és  nézeteit,  hogy  minden  áron  érveket  keresve 
azoknak  támogatására,  magának  a  nemzetnek  jó  hirnevét 
koczkára  tenni  nem  kételkedik. 

Egyébiránt,  a  távolság  kéklő  ködében  eltűnnek  azok  a 
zord  sziklák  és  rút  vízmosások,  melyek  oly  kellemetlen  be- 
nyomást tesznek  a  közelből  szemlélőre  s  a  hegység  kör- 
vonalai még  tetszetős  háttért  is  képezhetnek  a  láthatáron. 
Nem  csoda,  ha  Széchenyi  István  és  kortársai  borzadva  néz- 
tek szét  abban  a  kietlen  útvesztőben,  melybe  a  nemzet 
jutott  s  azon  voltak,  hogy  belőle,  mint  valami  dögleletes  le- 
vegőjű elátkozott  helyből,  minden  áron  s  minél  előbb  ki- 
vezessék. Ma,  egy  kisebb  és  jobb  légkörű  vidék  magaslatá- 
ról nyugodtabban  s  szelídebb  érzésekkel  tekinthetünk  vissza 
a  pusztába,  melyben  tévelyegtünk  s  nagyobb  tárgyilagos- 
sággal Ítélhetünk  dolgok  és  emberek  fölött,  mint  akkor  a 
rohamos  menekülés  idejében.  Keveset  találunk  kétségtele- 
nül, minek  szemléleténél  megnj^ugvással  vagy  épen  szíve- 
sen mulathatnánk,  de  higgadtabban  véve  mindent  fontolóra, 
mégis  elmondhatjuk,  mit  Jókai  mondott  valahol :  magj'ar, 
ne  szegyeid  magad ! 

A  Grünwald  Béla  által  rajzolt  korszak  egyhangú  tör- 
ténetei közt  két  kimagasló  pont :  a  híres  «Moriamuri»  s  a 
n.  József  intézkedései  ellen  való  visszahatás.  Harmincz 
éven  át  pihenve  a  kuruczháborúk  után,  de  távolról  sem 
heverve  ki  a  századokon  át  történt  nagy  vérvesztést,  nagy 
erőfeszítésre  s  hősies  áldozatkészségre  látjuk  a  nemzetet 
újra  képesnek,  melyet  ez  alkalommal,  nem  maga  szá- 
mára ugyan,  de  fényes  siker  koronázott.  Nisi  utile  sít  quod 
feceris,  stulta  est  glória  —  ezt  mondhatnók.  A  csakhamar 
azután  elnémetesedni  kezdő  nagy  urak  lovagias  felbuzdulása 
túláradazó  loyalitási  áramlatot  teremtett,  a  kurucztraditiók 
háttérbe  szorultak ;   a  nemzetet  nem  bántották,  de  bánni 


tudtak  vele  s  azért  kész  volt  az  ingét  is  odaadni.  Nem  volt 
•érte  köszönet,  de  az  idealismus,  melyet  ez  alkalommal  ta- 
núsított, jól  állott  a  magyarnak  s  az  erély,  melyet  kifejtett, 
több  volt,  mint  a  mit  annyi  érvágás  után  tőle  akkor  várni 
lehetett  volna.  Fél  század  múlt  el  azután,  míg  újra  csele- 
tedni  van  alkalmunk  látni  a  mély  tespedésbe  merült  nem- 
zetet. Grünwald  Béla  minden  áron  semmire  akarja  le- 
szállítani a  József  császár  ellen  támadt  mozgalom  s  az 
1790-iki  fölbuzdulás  értékét;  azt  mondja,  hogy  az  egyene- 
sen a  reactio  műve  volt.  Ha  úgy  volna  is,  ha  nem  volna  is 
képtelenség  reactionariusnak  bélyegezni  az  alkotmányosság 
megmentésének  művét,  még  akkor  is  méltó  tárgya  lehetne 
dicsekedésünknek  a  tanúsított  erély,  mert  bármi  lassan 
ment  is  bele  a  nemzet  a  mozgalomba,  ez  végre  is  oly  ala- 
posnak mutatkozott,  hogy  II.  Józsefet  rendeletének  vissza- 
vételére, egész  élete  művének  összezúzására  kényszerítette. 
Ezt  tőlünk  Grünwald  Béla  elvitatni  nem  képes. 

Események  dolgából  ez  minden,  mit  ama  korszakból  föl- 
mutatni képesek  vagyunk  s  oly  hosszú  idő  alatt  ez  bizony 
édes  kevés.  A  Martinovics-féle  összeesküvés  nem  volt  szer- 
ves összefüggésben  a  közérzülettel  s  azért,  mint  Grünwald 
Béla  mondja,  jelentéktelen  episod  maradt,  csak  a  Thugut- 
féle  buta  reactio  s  zsarnokság  fújta  föl  tragikus  eseménynyé. 
Az  1790-iki  nagy  mozgalom  után,  miután  ez  concret  czél- 
jait  elérte,  épen  abban  az  időben,  melyben,  Berzsenyiként, 
((forrott  a  világ  bús  tengere*),  a  franczia  forradalom  alatt, 
nálunk  lelohadt  a  közhangulat;  a  nemzet,  feje  alá  rakva  a 
systematica  elaboratiókat,  a  másik  oldalára  feküdt,  hogy 
lethargicus  álmát  folytassa.  De  azért  különben  még  is  van 
nem  egy  fontos  momentum  a  nemzetnek  e  korszakbeli 
pályafutásában. 

Szenvedőleges  szerepet  játszott  a  culturai  haladásban, 

de  egészen  autochton  mozgalom  volt  irodalmunknak  föl- 
támadása és  mondhatni  rohamos  fejlődése.  A  latin  nyelv 
kiküszöbölése  végetti  mozgalom  sem  aludt  el  többé  1790 
után,  habár  sikerét  az  udvari  reactio  konokul  hátráltatta. 
De  legfontosabb  ténye  ama  korszaknak  az  alkotmány  con- 
serválása.  A  szatmári  békekötés  után  a  nemzet  lemondott 
a  forradalmakról,  de  megelégelte  azokat  az  udvar  is,  el- 
szánta magát  arra,  hogy  Magyarországot  non  ad  normám 
aliarum  provinciarum  kezelje  s  e  politikát  a  József-féle 
extravagáns  kísérlet  kivételével  következetesen  fentartotta. 
Tényleg  megtartotta  magának  a  külügyet,  hadügyet,  pénz- 
ügyet és  kereskedelmi  ügyet,  de  a  mi  a  nemzet  kezében 
megmaradt,  mégis  elégséges  volt  arra,  hogy  a  maga  nem- 
zeti egyéniségét  fenntartsa,  közéletét  az  örökös  tartomá- 
nyokétól egészen  elkülönítse,  az  egyéni  és  polgári  szabad- 
ságot s  az  alkotmányos  szellemet  akként  biztosítsa  s  annyira 
kifejthesse,  hogy  irigyléssel  tekintsenek  rá  a  szomszéd 
Ausztria  népei,  melyek  a  szabad  és  alkotmányos  nemzeti 
létnek  veteránjait  látták  bennünk  később  1848-ban  is. 
S  miért  volt  ez  így?  Vájjon  azért,  mert  az  udvar  őszintén 
belenyugodott  Magyarország  állapotának  ilyen  consolida- 
tiójába?  Egyátalában  nem.  Az  udvar  soha  sem  adta  föl  a 
maga  aspiratióit,  előtört  velők  valahányszor  rést  talált; 
időközben  pedig  szakadatlanul,  Mária  Terézia  alatt  leg- 
nagyobb mértékben,  folytatta  az  aknamunkát  a  germani- 
satio  s  a  protestánsok  elnyomása  útján.  Ha  az  erőszaktól 
hosszú  időközökben  tartózkodott,  ez  azért  történt,  mert  a 
magyar  nemzetet  alvó  oroszlánnak  tekintette,  melyet  föl- 
ébreszteni nem  tanácsos ;  és  ő  valószínűleg  jobban  ismerte, 
mint  azok,  kik  egy  teljesen  enervált  és  ügyefogyott  népség- 
nek rajzolják  az  azon  korbeli  magyart. 

Fontos  körülmény  az  is,  hogy  a  nemzet,  állami  hatás- 

körének  szűk  korlátai  közt  is,  rendet  tudott  az  országban 
tartani;  anarchicus  állapotoknak  az  egész  korszak  alatt 
nincs  semmi  nyoma,  különben  is  rendezett,  consolidált  vi- 
szonyok léteztek  a  közéletben  minden  irányban.  Ez  annál 
inkább  bámulatos,  mert  a  félszeg  közjogi  helyzet  mellett, 
melyben  Ausztriával  állottunk,  azt  se  lehetett  tudni,  hol 
van  az  államkormány  voltaképen;  a  helytartótanács -e  az, 
a  nádorral  élén,  vagy  a  cancellaria  vagy  az  udvari  állam- 
tanács és  minisztérium.  Bármit  mondjon  Grünwald  Béla 
vagy  mások,  a  megyei  intézmény  kezelése  és  kifejtésével  a 
nemzet  csodálatraméltó  administrativ,  söt  szervező  tehet- 
séget tanúsított ;  maga  az  a  stabilitás,  melylyel  működött, 
teljesen  elegendő  bizonyságot  tesz  arról,  hogy  gyarló  nem 
lehetett,  a  mint  hogy  minden  jel  arra  mutat,  hogy  arány- 
lag az  akkori  culturai  és  közviszonyokhoz  az  igazságszol- 
gáltatás és  közigazgatás  egyaránt  kitűnő  volt.  Nem  volt  ez  a 
rendőrállamoknak  Geünwald  Béla  által  ideálisait  minden- 
lébekanál  közigazgatása,  de  —  mint  mondám,  az  akkori 
culturai  állapotokhoz  viszonyítva  —  annak,  mit  szabad 
országban  a  közigazgatás  körébe  vonni  lehet,  teljesen  meg- 
felelt. Az  állami  kormányzat  az  úgynevezett  atyai  kor- 
mány rendszere  szerint  vezettetett,  de  számunkra  csak 
mostoha  atyaság  jutott,  a  mostoha  gyermekek  vagyonából 
az  édes  g}^ermekeket  boldogították  föl,  amazok  növelését  s 
anyagi  érdekeit  elhanyagolták.  A  nemzet  a  maga  szakmáját 
elvégezte  emberül,  az  önkormányzat  pótolta  számtalan 
esetben  az  államkormányzat  gyarlóságát  és  hanyagságát. 
Es  azok  a  régi  táblabírák  nem  loptak. 

A  régi  társadalom,  bármennyire  el  volt  is  maradva  világ- 
jártasságban, műveltségben  és  eleven  tevékenységben,  ma- 
gas fokán  állott  az  erkölcsiségnek  és  ezt  átvitte  a  köz- 
életbe is. 

Nem  kell  megfeledkezni  arról  sem,  hogy  a  Grünwald 
Béla  által  rajzolt  kor,  nevezetesen  annak  végszaka,  közvet- 
len megelőzője  annak,  melyről  ő  maga  azt  mondja,  hogy 
a  nemzet  életének  legszebb,  legtermékenyebb  korszaka. 
Ennek  akarta  —  úgymond  —  megírni  történelmét,  de  hogy 
jobban  megérthető  legyen,  szükségesnek  tartotta  lerajzolni 
előbb  a  sülyedés  korszakát.  A  fénynek  és  árnynak  éles  vo- 
násokkal egymás  mellé  állítása  szülhet  festői  vagy  drámai 
hatást,  a  történetíróknak  is  van  szükségök  mértföldjelzők 
fölállítására,  melyekkel  darabokra  osztják  föl  munkájukat, 
de  az  emberi  dolgok  folyása  nem  állapodik  meg  egy  perezre 
sem  és  nem  tesz  ugrásokat.  A  sülyedés  korszakából  ama 
fényesbe  azon  módon  jött  át  a  milyen  volt  a  magyar  társa- 
dalom s  ha  csakug}^an  annyira  sülyedt  és  minden  erkölcsi 
érték  nélkül  való  lett  volna,  lehetetlen  lett  volna  vele  meg- 
alkotni ama  szép  és  termékeny  korszakot. 

Tárgyilagos  szempontból  tekintve  sem  tarthatom  tehát 
indokoltnak  azt  a  sötét  színezést,  melylyel  Grünwald 
Béla  a  régi  Magyarországot  festi.  De  úgy  bánni  nemzeté- 
vel, mint  ö  teszi,  nem  tartom  megengedhetőnek  semmi 
szín  alatt. 

A* magyar  közönség  fölvesz  nagyon  sokat.  Nincs  nemzet 
a  világon,  mely  annyira  megengedné,  hogy  bírálja,  leczkéz- 
iesse,  nyelvét  köszörülje  rajta  hivatott  és  hívatlan,  boldog 
8  boldogtalan.  Zrínyi  Miklós  a  költő  híres  röpiratán  «Ne 
bántsd  a  magyart))  kezdve  egy  hosszú  sorozatával  bírunk 
munkáknak,  melyekben  a  hazafias  búsongás  sokszor  leg- 
élesebb bírálattal  kisérve  nyer  kifejezést.  Sajátsága  ez  iro- 
dalmunknak és  politikai  életünknek.  A  magyar  közönség 
eltűr  e  tekintetben  mindent,  de  egy  föltétel  alatt.  S  ezen 
föltétel  az,  hogy  a  bírálaton  keresztül  látszassék  az  igaz 
szeretet,  melyet  az  író  érez  nemzete  iránt.   Mit  nem  mon- 

dott  el  mindent  Széchenyi  István  a  magyarnak !  De  a  kö- 
zönség egész  áhítattal  olvasta,  mert  minden  sorából  kitűnt 
az  a  mélységes  ragaszkodás,  melylyel  « fajtánk))  iránt  visel- 
tetett, s  mint  ennek  kútforrása  a  nemzet  némely  tulajdon- 
ságainak végtelen  nagyrabecsülése.  Nem  tagadta  ez  meg 
magát  nála  akkor  sem,  midőn  a  legnagyobb  keserűséggel 
volt  eltelve,  mert  a  közvélemény  kormányrudját  kisiklani 
érezte  kezeiből.  S  mily  megindító  jelenség,  midőn  a  döb- 
lingi remete,  a  ki  korábban  egész  erejével  meg  akarta  aka- 
dályozni a  forradalmat  s  oly  szerencsétlenségnek  tartotta, 
hogy  miatta  elméjének  világa  is  homályba  borult,  élte  vég- 
szakában egész  lélekkel  csatlakozott  annak  ügyéhez,  magyar 
ruhát  öltött,  magyaros  szakált  növesztett  s  írt  egy  oly  ke- 
gyetlen sarcasmusokból  álló  munkát  —  Ein  Blick  —  milyet 
még  nem  vágtak  fejéhez  diadalmában  dőzsölő  hatalomnak. 
Ezen  érzület  az,  mit  Grünwald  BÉLÁ-nál  nélkülözünk. 
Oly  hidegség,  oly  szeretetlenség  látszik  ki  bírálataiból,  hogy 
az  embernek,  midőn  olvassa,  szive  elszorul.  Mintha  jelen- 
létünkben insultálná  valaki  édes  anyját.  S  az  élességet 
nála  még  az  sem  enyhíti,  h.ogy  egy  bevallott  czél  érdeké- 
ben buzgólkodik ;  ki  kell  találni  czéljait.  Mintha  csak  kedv- 
telését akarná  kielégíteni,  midőn  a  nemzetet  kisebbíti  s 
fölötte  pálczát  tör.  Mint  írmodorából  látható,  de  lesz  is  táa 
alkalmunk  rámutatni,  Grünwald  Béla  sokat  tart  a  válasz- 
tékosságra, az  előkelőségre,  nem  szeret  használni  erős  kité- 
teleket, de  annál  inkább  látszik  arra  törekedni,  hogy  a 
metszés  mélyre,  az  elevenig  hasson.  Magas  paripáról  beszél 
s  midőn  a  múlt  idők  embereiről  szól,  egy  fővel  maga- 
sabbnak látszik  magát  érezni  valamennyinél.  És,  sajnos 
de  ki  kell  mondani,  nem  riad  vissza  egyes  tények  elferdíté- 
sétől 8  így  a  történelem  tanúságainak  meghamisításától 
sem.  Lesz  alkalmam  rámutatni  ily  esetekre. 

Grünwald  Béla  vagy  nem  gondolta  meg  az  ily  modor 
és  tárgykezelés  következményeit  s  akkor  eljárásának  ko- 
molysága nincs  arányban  azon  igényekkel,  melyekkel  a 
«Eégi  Magyarország))  élőnkbe  lép,  vagy  meggondolta  s 
akkor  önzésnek  adja  bizonyságát,  mint  a  kinek  nem  igen 
fekszik  szivén  a  nemzet  szeplőtlen  hirneve,  csak  legyenek 
iij  szempontokból  is  megvilágítva  kedvencz  nézetei,  csak 
legyen  könyve  minél  érdekesebb. 

Mit  fog  mondani  a  világ  arra  a  szegénységi  bizonyít- 
ványra, melyet  a  nemzet  számára  saját  fia  kiállított !  Nem 
volna-e  csakugyan  megdöbbentő,  ha  igaz  volna,  hogy  a 
nemzet,  nem  is  régebben  valamikor,  de  az  újabb  korban, 
igen  közel  múltban,  erkölcsileg  annyira  sülyedt  állapotban 
élt  volna  több  mint  egy  századon  át.  Voltak  más  nem- 
zeteknek is  dicstelen  korszakaik,  de  ily  sokáig  alig  tartottak. 
Nem  volna-e  hátrányos  az  önbizalom  tekintetéből  is,  me- 
lyet a  nemzetnek  éreznie  kell  ?  Ha  csakugyan  oly  gyarló 
lett  volna,  milyennek  Grünwald  Béla  rajzolja,  ha  igaz 
volna  például,  hogy  a  nemzeti  érzés  hiányát  a  nemzet  jel- 
lemének « fejletlensége*)  okozta,  vájjon  nem  kellene-e  keb- 
lünknek kishitüen  össsezsugorodnia  ?  Akkor  csak  az  egek 
különös  kegyének  lehet  tekinteni,  hogy  nagy  embereket 
támasztott  közöttünk,  kiknek  a  közbejött  eseménydús  kor- 
szakot s  annak  dicsőségét  köszönhetjük,  mert  a  nemzet, 
zömében,  tehetetlen. 

De  van  egy  különös  körülmény,  melynél  fogva  a  Grün- 
wald Béla  eljárása  nagyon  káros  hatású  lehet.  Közön- 
ségünk által  el  van  fogadtatva  az  a  vélemény,  hogy 
Grünwald  Béla  a  maga  könyvét  a  democratia  érdekében 
írta.  A  ((Kégi  Magyarország »  a  magyar  democratia  mellett 
írott  fényes  plaidoyer,  írója  pedig  a  democratia  doyenje 
gyanánt  tekintetik.  S  a  könyvolvasó  közönségnek  túlnyomó 

része  épen  ezért  eltekint  minden  egyébtől,  megbocsát 
Grünwald  BÉLÁ-nak  mindent,  megenged  neki  mindent 
s  a  könyvet  hozsannával  fogadta. 

Miért  és  mennyiben  van  a  Grünwald  Béla  könyve  a 
democratia  érdekében  írva?  Mert  oly  sokat  foglalkozik  a 
rendi  alkotmány  hatásával,  mert  annak  számlájára  írja  a 
régi  Magyarországnak  egész  nyomorúságát,  leemelve  annak 
terhét  az  idegen  és  ellenséges  királyság  vállairól?  Aca- 
demiai  vita  a  rendi  alkotmány  ellen  folytatott  polémia, 
actualitási  érdeke  nincs;  a  rendiség  eltemetett  dolog,  ki- 
ásni s  föltámasztani  nem  jut  eszébe  senkinek.  Nem  úgy  áll 
a  dolog  —  hallom  a  megjegyzést ;  a  feudalismusnak  még 
számos  maradványa  fönáll,  ott  van  a  főrendiházi  tagság,  a 
hitbizományok,  maguk  a  nemesi  czímek.  No  hát  azok  a 
maradványok  csak  is  ott  felejtett  maradványok  s  azokkal 
el  lehet  bánni  a  nélkül,  hogy  könyveket  írjunk  a  democra- 
iiáról.  De  hát  azok  ellen  van-e  irányozva  a  Grünwald 
Béla  könyve?  Nem  látom  semmi  nyomát;  sőt  egyebet 
látok.  Azt  látom,  hogy  a  könyv  szerzője  a  rendiség  ellen 
intézett  támadásának  élét  nem  azon  osztályok  ellen  for- 
dítja, melyek  ama  maradványokat  fentartani,  sőt  tovább 
fejleszteni  kedvet  mutatunk,  nem  a  « főurak »  ellen,  nem  a 
főpapság  ellen,  mely  a  feudalismus  maradványai  élveze- 
tének szinte  részese,  hanem  fordítja  egész  erővel  a  « köz- 
nemesség)) ellen;  ez  alól  akarja  a  pokróczot  kirántani, 
múltját  s  ebben  gyökerező  erkölcsi  állását  s  tekintélyét  meg- 
semmisíteni. Főpapok,  főurak  számára,  mint  látni  fogjuk, 
mindig  van  mentsége,  van  még  az  elnémetesedésért  is,  a 
mi  pedig  a  főnemességnek  különleges  rovása,  s  a  minek  a 
nemzeti  politika  buzgó  előharczosának  szemében  pedig 
kétszeresen  kellene  bűnnek  lennie;  egyedül  a  nemes- 
ség  az,    melynek    számára    nincs    kegyelem   Gríín^^ald 


16 

Béla  színe  előtt,  a  nemesség  lesz  bűnbakká  az  egész  nem- 
zet bűneiért. 

Ez  az,  a  mi  a  democratia  melletti  küzdelemnek  con- 
struáltatik.  Pedig  hát  annyi- e  ez  mint  őszintén  buzgól- 
kodni a  democratia  mellett  ?  Téved  a  közönség,  ha  ezt  con- 
statálja  Grünwald  Béla  eljárásában,  ki  a  rendiség  és  de- 
mocratia hangzatos  szavait  használva  nem  tesz  egyebet 
mint  folytatja  régi  harczát  a  magyar  önkormányzati  intéz- 
mények ellen,  a  központosítás  tanai  mellett,  melyeket  a 
legvégső  consequentiákig  keresztül  vinni  tartja  politikai 
pályafutása  legfőbb  czéljának. 

Hogy  valaki  nálunk  a  democratia  mellett  lándzsát  tör- 
jön, s  mint  a  democratia  szóvivője  szerepelhessen,  éhez  az 
első  szükséges  dolog  mégis  csak  az  volna  talán,  hogy  létez- 
zék nálunk  oly  aristocratia,  mely  a  teljes  jogegyenlőség 
érvényesülésének  s  e  democrata  elemek  méltányos  igényei- 
nek útjába  akar  állani.  Mondhatjuk  ezt  talán  részben  a 
fönemességről,  de  ezt  Grünwald  Béla  nem  bántja,  más 
ily  törekvésű  és  szellemű  aristocratia  nálunk  nem  létezik. 
A  magyar  birtokos  nemesség  elkezdette  az  önmegsemmi- 
sítés művet  már  régen  a  40- es  években,  mihelyt  belátta, 
hogy  a  nemzeti  ügy  érdekében  szükséges  kibővíteni  az 
alkotmány  sánczait.  Bevette  legelőször  is  a  honoratiorokat, 
azután  meg  akarta  magát  adóztatni,  de  ennek  ellene  sze- 
gült az  udvari  párt  s  azon  osztály,  melyet  a  democratia 
nagy  apostola  Grünwald  Béla  mindenféle  dédelgetésben 
részesít.  1848-ban  lemondott  kiváltságairól  s  vagyona  egy 
részéről;  a  szabadságharczban  együtt  vérzett  a  nemzet 
többi  fiaival;  utána  tartózkodott  hűségesen  hivataloktól. 
Legújabban  megtette,  ha  nem  is  a  hazának,  de  minden 
esetre  a  democratiának  még  azt  a  szolgálatot  is,  hogy  magát 
vagyonilag  félig  tönkre  tette.  Mit  lehet  tőle  még  követelni  ? 

Ennek  a  szerencsétlen  nemesi  osztálynak,  mondjuk  a 
divatba  jött  elnevezés  szerint  gentrynek,  valóban  tragicus 
sorsa  van.  A  múltban  ö  volt  ez  ország  hös  és  társa- 
dalmi életének  legfőbb  tényezője,  volt  mindenben  minden. 
Grünwald  Béla  állítása  szerint  nem  volt  előtte  semmi 
szent  csak  az  osztályérdek,  tényleg  azonban  épen  ellen- 
kezőleg azt  bizonyította  be,  hogy  teljesített  minden  köte- 
lességet, csak  azt  nem,  melylyel  az  ember  az  erkölcstan 
szabályai  szerint  önmaga  iránt  is  tartozik,  s  ha  van  bűne 
a  haza  irányában,  ez  épen  abban  áll,  hogy  önmagával 
többet  nem  gondolt,  hogy  vagyonának  nagy  részét  más  ke- 
zekbe bocsátotta  át.  De  hát  a  nemesi  osztály  e  tekintetben 
nem  bírt  megállani  a  nagy  megpróbáltatás  előtt.  Elpuhult 
attól  az  időtől  fogva,  midőn  a  fringiát  rozsda  marni  kez- 
dette, tétlenségbe  merült  s  az  aristocraticus  felfogás  arra 
csábította,  hogy  rangfentartás  és  műveltség  követelményé- 
nek tekintse  az  erején  felül  való  költekezést.  Kemény  lecz- 
két  kapott  ezért,  de  a  leczkének  volt  foganatja. 

Tudvalevő  dolog,  hogy  néhány  év  óta  a  búza  ára  tíz  fo- 
rintról hat  forintra  szállott  le.  Jelentékenyen  leszállott 
nem  csak  az  összes  cerealék,  de  másnemű  termények  ára 
is.  A  haszonbér  a  kamatláb  leszállása  folytán  nem  sokat 
csökkent,  de  a  birtokos  osztály  nagyobb  része  maga  gaz- 
dálkodik s  így  föl  lehet  venni,  hogy  tekintetbe  véve  az 
adók  folytonos  emelkedését  is,  jövedelme  a  legújabb  idő- 
ben egy  csapással  egy  harmad  részével  alább  szállott.  Attól 
lehetett  tartani,  hogy  ez  megadja  a  birtokos  nemesi  osz- 
tálynak a  kegyelemdöfést.  Nem  úgy  történt.  A  nagy  déroute 
nem  növekedett,  csalhatlan  tanúságául,  hogy  már  előbb 
számolt  a  körülményekkel  és  eszére  tért. 

Nem  lehet  hát  azt  sem  mondani,  hogy  az  a  gentry  egy 
minden  tekintetben    elcsene veszett  s  életre  egyáltalában 

nem  való  faj,  mely  magát  teljesen  túlélte,  haszontalan  lom 
melyet  a  nemzeti  társadalom  haladásával  útjából  el  kell 
hárítani  minél  előbb.  De  a  közvélemény  nem  is  mutat  irá- 
nyában ily  hangulatot.  A  legalsóbb  democrata  rétegek,  az 
egykori  parasztság,  melynek  körében  kezd  már  mutatkozni 
a  vagyoni  állapot  egyenlőtlensége  s  melyből  mindinkább 
kezdenek  már  kiválni  az  értelmiségi  osztályba  átlépő  egyé- 
nek, egyáltalában  nem  viseltetik  a  régi  birtokos  osztály 
irányában  animositással,  sőt  inkább  bizonyos  kegyelettel 
és  ragaszkodással;  és  maga  a  méltóságos  és  nagyságos 
democratia  is,  ha  kezét  szívére  teszi,  némi  szorongást  érez, 
midőn  bizonyos  elemek  kezébe  hallja  átmenni  a  régi  nemesi 
birtokokat.  De  az  a  gentry  nem  is  változtatott  semmit 
magaviseletén,  nem  mutat  semmi  hajlandóságot  afféle  kol- 
dus aristocratiává  válni,  milyenné  lett  más  országok- 
ban a  tönkrement  nemesség;  teljesen  azon  az  állásponton 
áll,  melyen  a  40-es  években  és  1848-ban,  midőn  lemon- 
dott kiváltságairól,  teljesen,  őszintén,  minden  fentartás  nél- 
kül, a  régi  kiváltságos  állapotba  való  visszasovárgásnak 
nem  létezik  nála  semmi  nyoma ;  a  régi  rangnak  annyira 
elmúlt  minden  jelentősége,  hogy  csakis  idegenek  majmolá- 
sának  tekinthető,  ha  akad  még  valaki,  a  ki  nemességért 
folyamodik.  Még  azt  se  lehet  mondani,  hogy  a  paupertas 
magna  meretrix  megmételyezte  erkölcsiségét ;  a  mit  koncz- 
lesés,  meghunyászkodás,  szolgalelkűség  tekintetében  nap- 
jainkban fájdalom  fokozott  mértékben  látunk,  abban  na- 
gyobb része  van  az  élvhajhászatnak,  melyhez  az  étvágy 
evésközben  jő,  democraták  és  aristocratáknál  egyaránt, 
mint  a  szegénységnek. 

Mire  való  volna  hát  ez  ellen  az  osztály  ellen  hajszát 
indítani.  Pedig  ez  történik  a  régi  nemesség  ellen  intézett 
szertelen   támadással,    Grünwald  Béla  szándéka  nélkül. 

söt  annak  ellenére  is.  De  mire  való  csak  tudomást  is  venni 
külön  osztálykint  létezéséről ;  mire  való  minden  áron  elvá- 
lasztó vonalakat  állítani  föl  a  nemzet  fiainak  különböző 
rétegei  közé  ?  Arra  akarjuk  vájjon  tanítani  azt  az  úgyneve- 
zett democratiát,  hogy  minden  áron  keressen,  s  ha  nem 
talál  teremtsen,  alkalmat  és  ürügyet  a  versengésre,  ujjhú- 
zásra,  veszekedésre  ?  Irigyelni  valót  kerestessünk  vele  min- 
den áron  ?  De  vájjon  mit  irigyelhetne  a  democratia  a  régi 
birtokos  nemességtől  ?  Azokat  a  kis  kataszteri  hivatalukat, 
melyeket  becsületesen  betöltöttek,  de  a  melyekből  már  úgy 
is  kimaradtak  a  végzett  urak? 

Mire  való  volna  ily  osztályharczot  indítani;  particu- 
larismust  fölidézni  ?  Ki  emlegeti  többet  ez  utóbbit,  mint 
épen  Grünwald  Béla  ?  A  régi  megyerendszernek  állítólag 
ez  a  főbűne.  De  ezt  nem  tudja  kimutatni  munkájában,  söt 
az  ellenkezőt  vallja  be  önkénytelenül,  midőn  elmondja, 
miként  fejlődtek  a  megyék,  bármennyire  elkülönítve  eg}^- 
mástól,  mégis  mindenben  egyformán,  miként  pendültek 
egy  húron,  minden  alkalommal,  úgy,  hogy  provincialis- 
musnak,  Erdélyt  kivéve,  nálunk  semmi  nyoma.  Ha  volna 
is,  sokkal  veszélyesebb  volna  adni  tápot  a  különálló  osztályok 
közti  visszavonásban  rejlő  sokkal  károsabb  particularis- 
musnak. 

Tanácsos- e  a  magyar  nemzetiség  szempontjából  teljesen 
lejárni  azt  az  osztályt,  mely  tán  a  legnagyobb  résznek  azok 
közül,  kiket  a  magyarság  számára  megszerezni  akarunk, 
példányképül  szolgálni  van  hivatva.  A  ki  nálunk  birtokot 
vesz,  assimilálni  törekszik  magát  környezetével,  ismeretség 
után  jó  szomszédság,  barátság,  atyafiság  fejlődik.  A  fel- 
szívódásnak ezt  a  munkáját  ne  akadályozzuk  azon  osztály 
jó  hírnevének  lerombolásával,  mely  a  magyar  műveltség- 
nek legrégibb  s  legnagyobb  tért  foglaló  képviselője,  mely 

meghamisítatlanul  magyar,  melynek  jellemében,  modorá- 
ban, életmódjában  és  szokásaiban  sok  vonás  van,  mely^ 
mint  tapasztaljuk,  nagy  vonzó  erőt  gyakorol  mind  azokra, 
kik  vele  érintkeznek.  De  ezen  osztály  az  ország  némely 
vidékein  úgyszólván  egymaga  képviseli  a  magyarságot. 
A  nemzeti  politikának,  a  Grünwald  Béla  által  könyvében: 
képviselt  irányeszmék  egyik  legföbbikének,  nem  lehet  fon- 
tosabb  föladata,  mint  ezeket  az  elemeket,  a  nemzetiségnek 
ezen  nagy  jelentőségű  tartozékát  conserválni.  Sokkal  fon- 
tosabb  és  üdvösebb  ez,  mint  nagyon  sok  egyéb,  mit  a  nem- 
zetiségi ügy  köriil  művelünk. 

A  magyar  democratia,  ba  már  csakugyan  különálló  osz- 
tályként való  létezésre  tart  igényt,  más  utón  ügyekezzék 
felül  kerekedni  s  nem  versenytársának  leszólása-  s  befeke-^ 
títésével.  Ha  győzni  akar,  győzzön  saját  erejével,  nem  úgy 
mint  a  római  iró  mondja  egy  vezérnek  diadalairól  wnon 
propria  virtute,  sed  imbecillitate  Germanorum)).  A  jövő  a 
democratiaé,  mely  majd  csak  akkor,  ha  hazánk  sorsát  ked- 
vezőbbre fordítja  a  magyarok  istene,  fog  még  szaporodni  s 
fejlődni  nagy  méretekben ;  lesz  alkalma  kimutatni  mit  tud,. 
s  majd  beszámol  sáfárkodásáról,  midőn  régi  Magyarországgá 
válik  a  maga  rendjén  a  most  kezdődő  új  Magyarország.  Ha 
igazán  magyar  akar  maradni,  ne  engedje  magát  a  régi 
nemesség  utódaitól  elidegenlttetni.  Ügy  is  a  mi  magyar,  az 
mind  egy  tőrül  fakad,  aristocrata  hajlamokkal  jő  a  világra 
minden  magyar  s  azért,  bármennyire  lépjen  is  háttérbe 
nálunk  az  aristocratia,  az  erkölcsöknek  túlságos  elameri- 
kaiasodásától  félni  nem  lehet.  Tartson  jó  barátságot  azzal  a 
gentryvel  s  inkább  kisérjen  szemmel  bizonyos  elemeket, 
melyeket  nem  zárhat  ki  saját  soraiból,  de  a  melyek  túlnagy 
befolyásának  ellenőrzésére  egy  kipróbált  szövetség  nem  lesz. 
fölösleges. 

Grünwald  Béla,  ki « A  régi  Magyarország »  czimü  könyvé- 
nek megjelenése  óta  a  magyar  democratia  nagy  szószólója- 
ként szerepel,  e  munkájában  nagyon  mostohán  bánik  a 
magyar  nemzettel.  Elsorolván  az  okokat,  melyek  az  orszá- 
got eme  korszakban  oly  szomorú  állapotba  juttatták,  első 
lielyen  említi  az  idegen  uralkodóházat  s  az  örökös  tarto- 
mányok és  Magyarország  között  fönnálló  viszonyt,  de  fejte- 
getései nyomán,  magára  a  nemzetre  hárítja  át  a  felelősség- 
nek majdnem  egész  terhét.  Mentséget  talál  a  fölöttünk 
uralkodott  hatalom  számára,  sőt  mint  kezdeményezőt  sze- 
repelteti a  haladás  kellékeiben,  ismét  a  nemzetre  hárítva  a 
siker  elmaradásaért  való  felelősséget.  Egy  nyomorúságnak 
nevezi  azt  az  alkotmányos  szabadságot,  melyet  a  nemzet 
képes  volt  kebelében  fentartani  a  legsúlyosabb  viszonyok 
közt  is,  ellenben  dicsőíti  az  absolut  királyságot,  mely  min- 
denfelé megsemmisítvén  a  rendi  alkotmányokat,  megte- 
remtette az  állami  közigazgatást  s  mint  a  közérdek  kép- 
viselője megtelt  nemes,  ideális  tartalommal.  Egészben  szólva 
a  nemzetről  megtagadja  tőle  magát  a  nemzeti  érzületet, 
mint  a  nemzetek  történelmében  sehol  másutt  elő  nem  for- 
duló hihetetlen  tényt  hozván  föl  azt,  hogy  a  nemzet  elide- 
-genedett  saját  nemzetiségétől,  évszázadokig  mellőzve  saját 
nyelvét  a  közéletben  a  nélkül,  hogy  erre  idegen  hatalom 
kényszerítette  volna.  A  nemzet  fiaitól  megtagad  minden 
nagyobb  elmebeli  képességet,  tudatlan,  műveletlen,  eszme- 
szegény, politikai  eszmék  fölfogására  képtelen  s  a  közdol- 
gokban járatlan  naiv  emberekül  rajzolva  az  azon  korban 
•élt  nemzedékeket.  Eészrehajlást  tanúsít,  midőn  a  nemzet 
egyes  osztályai  közt  osztja  meg  a  felelősséget,  nemcsak 
irányzatosságot,  de  rokon-  és  ellenszenvek  befolyását  is 
tanúsítva  Ítéletében.  Indokolás  nélkül,  sőt  a  tényeknek  hely- 
telen megvilágításával  nemcsak  gyarlónak,  minden  birála- 


ton  alól  valónak  állítja  az  igazságszolgáltatást  és  közigaz- 
gatást,  de  úgy  rajzolja,  mint  a  jellem telenségnek,  az  erkölcsi 
romlottságnak  s  minden  ocsmányságoknak  oly  fészkét,. 
melytöl  a  jobb  érzésnek  csakis  boszusággal  és  undorral 
kell  elfordulnia.  A  nemesség  ellen  intézett  vádjaiban  elmegy 
odáig,  hogy  az  ország  államiságának  legfőbb  kellékeit  ki- 
szolgáltatta a  hatalomnak,  csak  azért,  hogy  kiváltságainak 
élvezetében  meghagyatva  szabadon  zsarolhassa  jobbágyait  ,- 
tehát  valósággal  con spirált  a  hatalommal  a  nemzet  érdekei 
ellen.  Sötét  árnyékot  vetnek  e  vádak  nemcsak  ama  kornak 
állapotaira,  de  általában  a  nemzetre.  Ama  kornak  közélete 
nagyrészben  a  megyei  életből  állott,  határozott  befolyása 
volt  ennek  az  országgyűlésekre  is,  a  melyek  a  megyei  életet 
úgy  a  mint  volt  megalkották,  úgy  tekinthetők,  mint  a  nem- 
zet életének  legfőbb  tényezői.  Mit  mondjon  a  világ,  mit 
tartsunk  mi  magunk  egy  oly  nemzetről,  mely  képes  volt 
így  élni  több  mint  egy  századon  át  ? 

Ezt  szó  nélkül  hagyni  nem  lehet.  Vártam,  hogy  vegye 
föl  a  keztyűt  hivatottabb  s  talán  kedveltebb  egyén.  Nem 
történt  ekkoráig  s  azért  elhatároztam,  hogy  magam  mond- 
jam oda  Grünwald  BÉLÁ-nak  :  ne  bántsd  a  magyart ! 


I. 


A  régi  Magyarország  sülyedt  állapotának  okai, 
Grünwald  Béla  szerint.  A  rendi  alkotmány. 


Grünwald  Béla  eljárása  hasonlít  azon  törvényszéki 
bíróéhoz,  ki  elrendeli  egy  rég  eltemetett  hullának  fölvéte- 
lét, hogy  constatálható  legyen,  vájjon  alapos  volt-e  a  mér- 
gezés gyanúja.  Meg  is  találja  a  mérget  és  pedig  következő 
összetett  minőségben :  okozták  a  múlt  századbeli  szomorú 
korszakban  a  nemzet  sülyedését  a  az  idegen  uralkodóház 
s  az  örökös  tartományok  és  Magyarország  között  fennálló 
viszony ;  a  rendi  alkotmány  természete  ;  s  végre  az  ország- 
nak a  múltban  való  kedvezőtlen  gazdasági  s  társadalmi 
alaJiulása^).  Ezek  az  okok  szerinte  megmagyaráznak  min- 
dent s  «nem  mutatna  történelmi  fölfogásra,  ha  valaki  a 
nemzet  sülyedését  e  korszakban  egyedül  a  nemzetet  kép- 
viselő uralkodó  osztály,  a  nemesség,  léhaságának,  szűk- 
keblű önzésének  s  kiváltságaihoz  való  merev  ragaszkodásá- 
nak tulajdonítaná)).  Híven  akarván  visszaadni  Grünwald 
Béla  munkájának  expositióját,  nem  akartam  elmulasztani, 
hogy  az  utóbbi  sorokat  is  ide  igtassam.  Tudomásul  vehet- 
jük tehát,  hogy  szerinte  nem  egyedül  a  nemesség  léhasága 
és  szűkkeblűsége  okozta  ama  korszak  nyomorúságát;  de 
tudomásul  vehetjük   egyszersmind   azt   is,   hogy   vannak 

olyanok  is,  kik  annak  tulajdonítják ;  mit  ugyan  Grünwald 
Béla  érzéke  a  magasabb  tudományos  történelmi  fölfogás 
iránt,  vagy  talán  a  közvélemény  iránti  deferentiája  is 
elutasít,  de  a  ki  átolvasta  munkáját,  nem  fogja  kétségbe- 
vonni, hogy  ö  maga  is  ezen  iskolához  tartozik. 

Mi  volt  az  oka  ?  Ki  a  bűnös  ?  Ez  a  régi  Magyarország 
állapotainak  megbirálásánál  a  legsarkalatosabb  kérdés. 
A  felelet  kellő  megállapításától  függ  a  tanúság,  melyet  ama 
kétségen  kívül  szomorú  korszak  történelméből  levonhatunk 
s  hasznunkra  fordíthatunk. 

Nemzeti  köztudattá  érlelődött  az  a  vélemény,  hogy  a 
múlt  században  bekövetkezett  sülyedésünknek  oka  az 
osztrák  házzal  kötött  viszonyban  s  annak  Magyarország 
irányában  követett  politikájában  rejlik.  Uj  és  kivételes  az 
a  vélemény,  melyét  &rünwald  Béla  említ,  s  mely  szerint 
a  nemesség  léhasága  lett  volna  oka  mindennek.  Én  részem- 
ről teljesen  elfogadom  azon  álláspontot,  melyen  a  nemzeti 
közérzület  alapszik,  megerősödtem  benne  Grünwald  Béla 
fejtegetéseinek  áttanulmányozása  alatt,  ennek  akarok  adni 
kifejezést  e  sorok  folyamában. 

Ezen  álláspont  egyenes  ellentéte  annak,  melyet  Grün- 
wald Béla  elfoglal ;  habár  az  övé,  exposéjának  első  elolva- 
sására, amazzal  majdnem  azonosnak  látszik.  A  dolog 
azonban  úgy  áll,  hogy  szerinte  a  nemzeti  sülyedésnek  oka 
nem  az  Ausztriához  való  viszonyban,  nem  az  uralkodóház 
politikájában,  hanem  magának  a  nemzetnek  képesség-  és 
jellembeli  fogyatkozásaiban  keresendő. 

Nem  változtat  ezen  azon  tény,  hogy  Grünwald  Béla 
thesiseinek  elseje  ekként  szól:  «Az  idegen  uralkodóház  s  az 
örökös  tartományok  és  Magyarország  közt  fennálló  viszony. » 
Pedig  hát  ez  voltaképen  ugyanaz,  a  mit  én  mondok,  a 
miről   azt   állitom,   hogy  nemzeti   közérzületté  vált.   Sőt 

<xRÜNWALD  Béla.  egy  egész  fejezetben  foglalkozik  az  önálló 
állami  lét  hiányának  végzetes  következményeivel,  s  még 
ennél  is  tovább  megy  ott,  hol  az  uralkodóház  által  Ma- 
gyarország ellen  alkalmazott  gyarmati  politikáról  szól ;  oly 
súlyosaknak  mondja  ennek  következéseit,  hogy  másutt 
lázadásokkal,  véres  háborúkkal  felelt  volna  a  nemzet  ily 
politikára. 

Ámde  Grünwald  Béla  nem  azért  írta  meg  a  régi  Ma- 
gysivomzág  korrajzát,  hogy  ezen  a  köztudatban  régóta  élö 
igazságokat  a  tudományos  kutatás  szövétnekével  megvilá- 
gítva teljes  evidentiába  helyezze ;  neki  más  czéljai  voltak. 
S  azért  mindjárt  ott,  hol  thesiseit  fölállítja,  jelentékenyen 
leszállítja  első  help-e  tett  tételének  értékét  azon  tény  által, 
hogy  hozzáragaszt  még  kettőt,  úgy  mint  a  rendi  alkotmány 
természetét,  s  a  kedvezőtlen  gazdasági  és  társadalmi  ala- 
kulást. Azon  ok,  melyet  maga  is  első  helyre  állít,  oly  súlyos, 
annyira  megmagyaráz  mindent,  természeténél  fogva  oly 
általános  hatású,  hogy  melléje  bármi  egyebet  helyezni 
fölösleges.  Ha  tényező  volt  is  a  rendi  alkotmány  haladá- 
sunk akadályozásában,  ép  úgy,  mint  ama  kedvezőtlen  gaz- 
dasági és  társadalmi  helyzet,  mi  alalt  különösen  egy  erős 
polgári  osztály  hiányzását  érti,  ezen  okoknak  hatása  ama 
nagy  tényezőé  mellett  aránylag  számításba  is  alig  jöhet, 
minden  esetre  csak  mint  mellékes  szerepelhet. 

Grünwald  Béla  könyvében  annyira  felduzzad  a  rendi 
alkotmány  hatásának  jelentősége,  hogy  teljesen  uralkodik 
a  helyzeten,  s  amaz  első  tételt  teljesen  háttérbe  szorítja. 
Grünwald  Béla  nem  jő  ellenkezésbe  a  közérzülettel,  mert 
hiszen  az  ez  által  elfogadott  credonak  legfőbb  tételét  el- 
mondja hűségesen.  Ámde  ott  hagyja  s  azután  egész  könyvé- 
ben nem  foglalkozik  egyébbel,  mint  azzal,  hogy  annak 
értelmét  a  maga  valóságából  s  jelentőségéből  kiforgassa. 

Ezzel  az  eljárással  oda  jut,  hogy  a  nemzetet  magát  tegye 
felelőssé  az  uralkodóház  politikájának  legsúlyosabb  té- 
nyeiért. 

Ezen  politikának  egyik  sarkalatos  maximája  volt  az,  hogy 
Magyarország  maradjon  földművelő  ország,  szolgáltasson 
nyers  anyagot  s  egyszersmind  biztos  jDiaczot  az  örökös 
tartományok  iparáníik.  Ennek  a  Staatsmaximának  lett 
áldozata  Magyarország  anyagi  jólléte,  a  műveltségben  való 
fejlődése  ;  itt  van  egyik  legfőbb  forrása  a  régi  Magyarország 
nyomoráságának.  S  ezt,  ama  politika  legfontosabb,  legsajá- 
tabb tényét  hárítja  át  Grünwald  Béla  magára  a  nemzetre^ 
Lássuk  egy  nevezetes  helyéből  munkájának,  miként  teszi  ezt. 

Elénk  színekkel  rajzolván  e  politika  gyászos  következ- 
ményeit, ezeket  mondja  (309.  lap) :  « Azért  nagy  jelentő- 
ségű pillanat  volt  a  nemzet  életében,  midőn  11.  József 
1785.  évi  deczember  30-kán  ismeretes  kéziratát  intézte 
gróf  Pálffy  kanczellárhoz,  melyben  Magyarországot  meg- 
kínálja az  addig  követett  végzetes  gazdasági  politika  elej- 
tésével, szabad  kereskedéssel,  az  ipar  előmozdításával  s 
mind  ennek  nagy  következményeivel,  ha  a  nemesség  lemond 
adómentességéről  s  a  közterhek  viseléséhez  megfelelő 
arányban  járul.  .  .  Ha  a  terv  sikerűi,  II.  József  legnagyobb 
jótevője  lett  volna  a  nemzetnek  s  Magyarország  fejlődése 
egy  századdal  haladt  volna  előbbre,  s  mennyire  más  képe 
volna  ma  az  ország  gazdasági  s  kultúrai  állapotának !  .  .  ► 
A  magyar  rendi  társadalom  visszautasította  a  császár  aján- 
latát, azt  mondják  azért,  mert  nem  volt  koronázott  király. 
De  vállalt-e  adót,  midőn  Magyarországnak  megint  koroná- 
zott királyai  voltak  ?  S  Magyarország  sorsa  el  volt  döntve,, 
gyarmat  maradt  II.  József  alatt  s  azután  is. » 

Ezzel  Grünwald  Béla  határozottan  magának  a  nemzet- 
nek nyakába  akarja  zökkenteni  az  egész  felelősséget  azért^ 

hogy  a  múlt  században  anyagi  gyarapodásban  s  ezzel 
együtt  a  művelődésben  lemaradt.  És  különösen  a  nemes- 
ségnek akarja  felróni  «az  idegen  és  ellenséges  királyság » 
ezen  legsajátabb  tényét.  Magáévá  teszi  egyszersmind  a 
magyar  közjog,  a  magyar  nemzet  legkonokabb  ellenségeinek 
egyik  legfőbb  érvelését. 

Vele,  a  magyar  politikussal,  a  magyar  emberrel  szemben 
vitassuk  ezt  a  tárgyat  ?  Tőle  kérdezzük,  hogy  honnan  merí- 
tették a  római  és  osztrák  császárok,  kik  történetesen  Ma- 
gyarországnak alkotmányos  királyai  voltak,  azt  a  jogot, 
hogy  nagyobb  állami  költekezésre  kényszerítsék  bármi 
módon,  bármi  áron  ezt  az  országot,  mint  a  milyet  az  ország 
tenni  akart?  Vagy,  ha  ignoráljuk  Magyarországot,  mint 
különálló  s  alkotmányos  országot  s  csak  a  Habsburg- 
monarchiát veszszük  tekintetbe,  mivel  igazolható  az  az 
állambölcsesség,  hogy  bénaságra  kell  kárhoztatni  a, 
birodalom  egyik  felét,  kiszivattyúzva  a  másik  fél  javára 
minden  erejét?  De  nem  fogok  az  osztrák  publicistákkal 
annyit  vitatott  azon  kérdésnél  immonálni,  csak  azon  felüle- 
tes vádra,  hogy  miért  nem  mondott  le  a  nemesség  adó- 
mentességérőlépen a  II.  József  császár  ajánlatának  ötletéből, 
akarok  pár  szót  mondani. 

Valóban  furcsa  kívánság,  hogy  az  a  nemesség,  mely  akár 
tévesen  akár  nem,  de  egyik  legsarkalatosabb  jogának  tar- 
totta az  adómentességet,  e  jogért  nagy  és  állhatatos  küzdel- 
met folytatott  századokon  át  s  vívta  ki  e  jognak  betetőzését 
épen  Mária  Terézia  alatt  a  «ne  onus  fundo  inhaereat')  elvé- 
nek, mint  megváltozhatlannak,  törvénybe  igtatásával,  most 
így  rövidesen,  11.  Józsefnek  egy  szavára,  az  ö  lábaihoz  rákja- 
ié fegyvereit  s  mondjon  le  annyi  küzdelem  eredményéről. 
Lehetett-e  szóba  állani  afféle  alku  végett  épen  azzal  sl'a 
uralkodóval,  ki  már  akkor  nem  csak  koronázatlan  király 

volt,  de  már  leplezetlenül  s  egész  erővel  hozzálátott  az  alkot- 
mány lerombolásához  ?  Lehetett-e  csak  komolyan  is  venni 
a  császár  ígéreteit  ?  II.  József  egész  föllépésében  s  eljárásá- 
ban volt  valami  sajátszerű  idegesség,  söt  extravagantia, 
hogy  általában  komolyan  venni  alig  lehetett ;  fergetegszerü 
volt  az  a  sok  változtatás,  fölforgatás,  mely  magán  hordozta 
a  mulékonyság  bélyegét,  s  aligha  nem  ebben  rejUk  egyik 
föoka  annak,  hogy  vele  szemben  az  emberek,  hogy  az 
egész  ország  oly  hosszútűrést  tanúsítottak.  Miként  hihette 
volna  a  nemesség,  hogy  József  hajlandó  lesz  valósággal 
lemondani  a  hagyományos  osztrák  politika  egyik  legsarka- 
latosabb  tételéről,  melynek  már  akkor  consolidált  állapotok- 
ban voltak  meg  végzetes  következései  abban  az  ellentétben, 
mely  az  előrehaladt  iparral  bíró  Ausztria  s  a  földművelésre 
kárhoztatott  Magyarország  érdekei  közt  létrejött  ?  Hihető- 
nek látszhatott- e,  bogy  a  császár  hajlandó  lesz  elmenni 
odáig,  hogy  ne  csak  a  közbenső  vámokat  szüntesse  meg,  de 
mondjon  le  a  külföld  irányában  fennálló  prohibitiv  rend- 
szerről is,  mi  nélkül  ép  oly  kevéssé  lett  volna  segitve  Ma- 
gyarország baján  akkor,  mint  nem  volna  most? 

És  hát  hol  volt  a  biztosíték  arra  nézve,  hogy  ha  Magyar- 
ország többet  fizet,  a  gazdasági  politika  kedvezőbb  fordu- 
latának más  eredményein  kívül  majd  beruházások  alakjá- 
ban is  többet  fog  látni  pénze  után.  Ellenkező  tapasztalás 
Titán  hihetett- e  a  nemzet  puszta  ígéreteknek?  A  pénzügy 
nagy  részben  a  kormány  kezében  volt,  joggal  vagy  jogtala- 
nul, mint  a  rendiség  rendszerének  kifolyása,  ha  úgy  tet- 
szik, de  tényleg  ott  volt,  mert  ki  tagadja,  hogy  Magyaror- 
szág állami  önállósága  csonka  volt  ?  Es  bármily  kicsiny 
volt  az  akkori  egyenes  adó,  de  tudva  volt,  hogy  más  jöve- 
delmekből az  ország  szükségletének  fedezésén  felül  éven- 
ként több  milliónyi  többlet  marad  a  kormány  rendelkezé- 

sére,  s  mit  fordított  ebből,  ha  már  nem  is  az  ipar,  de  a 
földművelés  és  kereskedés  emelésére?  Hát  hiszen  tettek 
itt-ott  s  hébekorba  egyetmást,  de  ez  nem  volt  arányban 
azon  eszközökkel,  melyeket  alkalmazni  lehetett  volna  és 
semmi  esetre  se  érdemli,  hogy  Grünwald  Béla  oly  nagyon 
kiemelje  azt  a  tényt,  hogy  az  ország  felvirágoztatása  érde- 
kében a  tétlen,  söt  renitens  « rendiséggel))  szemben  mindig 
a  ((királyság))  volt  a  kezdeményező.  A  nemesség  teljesen 
tisztában  lehetett  az  iránt,  hogy  azt  a  pénzt,  a  mivel  töb- 
bet fizet  az  ország,  III.  Károly  alatt  pazarabb  udvartartásra, 
Mária  Terézia  alatt  boldog  és  boldogtalannak  adandó  több 
és  nagyobb  kegydíjakra,  11.  József  alatt  több  katona,  II.  Li- 
pót és  Ferencz  alatt  azonkívül  több  titkos  rendőr  tartására 
s  valamennyiük  alatt  házi  politikai  czélokra  és  kabinet- 
háborúkra fogják  fordítani.  Hát  ez  bizony  nem  hatott  na- 
gyon kecsegtetöleg,  hogy  a  nemesség  lemondjon  arról,  mit 
saját  kiváló  helyzete,  de  ezzel  együtt  az  alkotmány  egyik 
sarkkövének  tekintett.  S  ez  akkor  valóban  úgy  is  volt,  s 
bármennyire  lettek  is  rosszhírű  ékké  később  azok  a  nemesi 
szűz  vállak  s  voltak  egyesek,  kik  e  rosszhirűség  nyomása 
alatt  föltétlenül  voltak  készek  lemondani  az  adómentesség 
kiváltságáról,  komolyan  nem  jött  szóba  a  közadózás  a 
nélkül,  hogy  föltétel  gyanánt  ne  legyen  hozzá  kötve  az  or- 
szág pénzügyi  önállósága.  A  nemesek  adómentességének 
pedig  megvolt  az  a  megbecsülhetetlen  eredménye,  hogy 
annyival  kevesebb  pénz  ment  ki  az  országból  idegen  érde- 
kek istápolására. 

így  áll  a  II.  József  ajánlatának  ügye.  Ezzel  az  uralkodó- 
ház politikáját  igazolni,  a  rendi  alkotmányt  s  a  magyar  ne- 
mességet elmarasztalni  nem  lehet.  Az  a  gazdasági  politika, 
mely  Magyarországot  gyarmati  állapotba  helyezte,  az  ural- 
kodóház  politikájának   legsajátabb   ténye   marad,   ennek 


gyászos  következményeire  a  felelősséget  magára  a  nemzetre 
hárítani  nem  lehet. 

Eként  hagyja  cserben  Grünwald  Béla  a  maga  első  té- 
-telét.  Eként  veszti  el  fejtegetéseinek  nyomán  egész  jelen- 
tőségét az,  mit  pedig  thesiseinek  fölállításánál  első  helyre 
tesz,  t.  i.  az  idegen  uralkodóház  s  az  örökös  tartományok 
és  Magyarország  közt  fennálló  viszony ;  eként  lesz  átjátszva 
a  kérdés  a  második  tételre,  mely  így  hangzik :  a  rendi  al- 
kotmány természete.  Ez  volt  Grünwald  Béla  szerint  Ma- 
gyai'ország  veszedelmének  forrása  s  ennek  kimutatásával 
foglalkozik  munkájának  kilencz  tizedrészén  át. 

Nagyon  távol  állok  attól,  hogy  mint  laudator  temporis 
acti  szerepelni  vagy  a  rendi  kormányrendszer  mint  olyan 
mellett  lándzsát  törni  akarjak.  Nincs  benne  semmi  kétség, 
hogy  a  democratia  uralma  hasonlíthatlanul  kedvezőbb  a 
nemzetek  fejlődésének  s  az  emberi  nem  haladásának  elő- 
mozdítására, mint  a  rendiségé  volt.  De  a  történelmi  igazság 
érdekében  nem  habozom  kifejezni  abbeli  nézetemet,  mely 
szerint  Grünwald  Béla  azon  állítása,  hogy  a  rendi  alkot- 
mány valóságos  ((dermesztő*)  hatást  gyakorolt  hazánk  álla- 
potára, sem  a  többi  európai  nemzetek,  sem  hazánk  régibb 
történetei  által  igazolva  nincs. 

Elismeri  ő  maga  is,  hogy  a  feudalismus  annak  idejében 
betöltötte  a  maga  hivatását,  maga  elismeri,  hogy  épen  azon 
korszakban  domborodott  ki  a  nyugoti  országok  jellege.  De 
hiszen  tudjuk,  hogy  abban  a  korszakban  jöttek  létre  azok 
a  nagyszabású  művelődéstörténeti  fordulatok  és  korszakot 
alkotó  események,  melyek  a  legnagyobb  lökést  adták  az 
európai  civiHsatiónak.  Az  egész  renaissance,  majd  a  refor- 
matio,  Amerika  s  Keletindiába  vezető  tengeri  íit  fölfede- 
zése, épen  abba  a  korszakba  esik,  midőn  a  rendiség  még 
teljes  erőben  volt  s  a  királyság  még  nem  nyomta  el  a  ne- 

messég  hatályos  politikai  állását.  Magyarország,  melyet 
századokkal  előzött  meg  a  nyugot  a  művelődésben,  habár 
még  mindig  distancirozva,  sebes  léptekkel  haladt  a  maga 
rendi  alkotmányával,  de  mert  megvolt  állami  független- 
sége, az  európai  szinvonal  felé  s  hogy  a  későbbi  korszak- 
ban annyira  lemaradt,  annak  nem  az  volt  oka,  hogy  itt  a 
liirályságnak  nem  sikerült  a  nemességet  politikai  szerepé- 
1)01  kiforgatni,  hanem  az,  hogy  nagyon  is  nagy  mértékben 
sikerült  szűk  korlátok  közé  szorítani  a  nemzet  önálló  állami 
életét. 

A  rendi  alkotmány  természetét  taglalva,  azt  mondja 
Orünwald  Béla,  hogy  az  sehol  sem  volt  előmozdítója  a 
gazdasági  és  szellemi  fejlődésnek  s  nálunk  egyenesen  der- 
mesztő hatása  volt.  S  ez  a  dolog  természetében  fekszik, 
mert  a  rendi  alkotmányban  nem  az  állami,  hanem  a  társa- 
dalmi felfogás  uralkodik,  csak  az  osztályérdek  kelt  izgal- 
mat és  szerepel  a  közéletben,  a  nemzeti  szempontok  isme- 
retlenek, mert  a  nemesség  első  sorban  csak  a  többi  osztá- 
lyok elnyomására,  gazdasági  kizsákmányolására  törekszik. 
S  ez  nálunk  annyira  ment,  hogy  a  nemesség  saját  kivált- 
ságos állását  substituálta  a  közérdeknek,  az  alkotmánynak, 
teljesen  megfeledkezett  a  nemzet  egyéb  életbevágó  érdekei- 
TŐl  s  a  nemzeti  élet  főágait  kiszolgáltatta  az  idegen,  az 
ország  beolvasztására  törekvő  fejedelmeknek. 

A  méltányosság  látszatával  bír,  midőn  a  végtelenségig  va- 
riált hasonló  vádjai  mellett  azt  mondja  Grünwald  Béla, 
liogy « a  rendi  alkotmány  természete » ,  midőn  azt  mondja,  hogy 
így  volt  másutt  is,  a  rendi  alkotmány  fejlődése  ugyanaz 
Tolt  nálunk,  mint  más  országokban,  ugyanazokat  az  elve- 
tet, intézményeket,  jogokat  találjuk  az  európai  szárazföl- 
dön a  közjog  terén,  melyek  bámulatosan  hasonlítanak  egy- 
máshoz, gyakran  a  legkisebb  részletekig.    Szerinte  téves 

azon  állítás,  hogy  ama  kor  intézményei  s  történelmi  fejlö-^ 
dése  a  magyar  géniusnak  volnának  kifolyása,  önérzetünket 
csak  fokozhatja,  hogy  együtt  jártunk  Európa  többi  népei- 
vel. Mentség  rejlenek  Grünwald  Béla  ezen  előadásában  a 
magyar  nemességre  nézve,  bár  csak  olyanforma,  mint  mi- 
dőn azzal  mentik  a  gonosztevőt,  hogy  rossz  nevelésben 
részesült,  hogy  hibás  maga  a  fenálló  társadalmi  rend  stb., 
de  azért  bizony  felakasztják.  S  a  mentség  érvényességét 
gj^öngíti  azon  körülmény,  hogy  Grünwald  Béla  szerint  a 
magyar  nemesség  még  rosszabb  volt  a  többinél,  mert  az. 
állam  függetlenségét  szolgáltatta  ki  a  hatalomnak,  csak 
azért,  hogy  ennek  elnézésével  annál  jobban  nyúzhassa  job- 
bágyait. De  azt  a  mentséget  azért  nem  fogadhatjuk  el,, 
mert  Grünwald  Béla  azon  állítása,  hogy  a  mi  rendi  alkot- 
mányunk, a  mi  nemességünk  állása  azonos  volt  a  többi 
országokéival,  a  valóságnak  nem  felel  meg.  Igaz,  hogy 
azon  intézmények,  melyek  a  nemes  emberek  személyes 
szabadságát  biztosították,  ((bámulatos  hasonlatosságot))  mu- 
tatnak s  e  tekintetben  a  Primae  nonus,  meg  a  Habeas  cor- 
pu3  vagy  más  e  végre  hozott  törvények  közt  nincs  a  lé- 
nyegre nézve  különbség ;  hasonló  az  eset  az  úrbéri  viszo- 
nyokra nézve  is,  bár  közbevetőleg  szólva  a  magyar  jobbágy- 
nak sokkal  jobb  dolga  volt,  mint  például  a  taillable  efe 
corvéable  franczia  népnek ;  de  más  tekintetben  és  neveze- 
tesen az  államra  való  hatás  tekintetében  roppant  különb- 
ség létezett,  s  az  egészen  mássá  tette,  mindenesetre  lénye- 
gesen módosította  nálunk  a  rendiségnek  egész  ábrázatát  és 
functionálását,  bár  mennyire  megvolt  is  a  hasonlatosság  a 
kiváltságok  minőségében.  A  különbség  főleg  a  magyar 
nemesi  osztály  nagy  számában  rejlik.  A  11.  József  alatt 
készült  összeírás  szerint  lett  volna  Magyarországban 
162,947  férfi  nemes,  mihez  egyenlő  számban  véve  föl  a 

nőket,  lett  volna  összesen  335,894  nemes  személy,  Erdélyt 
nem  számítva,  úgy  hogy  e  szerint  Grünwald  Béla  azt 
constatálja,  hogy  Magyarországnak  minden  huszadik  la- 
kosa volt  nemes,  míg  Lengyelországban  minden  tizedik. 
Ez  utóbbi  tétellel  szemben  Fényes  Elek  azt  állítja,  hogy 
a  magyar  nemesség  a  lengyelnél  is  számosabb,  s  annyi 
kétségtelen,  hogy  Galicziában  1837-ben  68  nem  nemes 
férfiúra  esett  egy  nemes.  De  hogy  az  a  József-féle  kényszer- 
összeírás  nem  lehetett  helyes,  bizonyítja  azon  tény,  hogy 
1847-ben  Fényes  Elek  szerint  már  617,521  főre  ment  a 
nemesség ;  lehetetlen,  hogy  hatvan  év  alatt  számban  majd- 
nem megkétszereződött  volna.  De  ezen  nagy  számhoz, 
mely  tíz  és  többszörösen  haladja  meg  a  más  országokban 
létezett  arányt,  hozzá  kell  még  adni  a  jászkúnokat,  haj- 
dúkat, székelyeket,  kik  nem  robotoltak,  de  még  azokat 
az  alföldi  nagy,  sőt  némely  kisebb  helyeket  is,  melyek- 
ben alig  terhelte  a  népet  földesúri  szolgálat,  mert  azokon 
a  helyeken  alig  volt  müvelés  alatti  allodialis  birtok,  s  lát- 
hatjuk, mily  tömegesen  léteztek  abban  a  korban  is  Ma- 
gyarországban szabad  emberek.  S  ez  azután  egészen  más 
színben  tüntetheti  föl  az  itteni  úgy  társadalmi,  mint  köz- 
életi viszonyokat,  mint  a  milyenek  a  feudális  rendszer  szülő- 
földjén léteztek.  Nálunk,  ha  nem  volt  is  az  ország  minden 
lakosa  annak  egyenjogú  polgára,  oly  sokan  élvezték  a  pol- 
gári jogok  teljességét,  hogy  a  szabad  állampolgár  fogalma 
meghonosodott  s  nem  ok  nélkül  hangoztatták  apáink  mind- 
untalan: Magyarország  szabad  ország.  És  1848-ban  nem 
kellé  t  a  népet  a  szabadságra  tanítani,  nem  is  kellett 
saturnal iáktól  tartani,  egyszerűen  be  lehetett  a  népet  venni 
«az  alkotmány  sánczaibaw  s  kész  volt  a  szabad  polgárokból 
álló  szabad  nemzet.  De  ugyanazokban  az  időkben  Franczia- 
ország  vagy  Németország,  mely  utóbbiban  különösen  nagy 

mérvben  volt  kifejlődve  a  patrimoniális  bíráskodás  rend- 
szere, mindmegannyi  apró  souverainitásokra  oszlott  fel  a 
nemesi  birtokokban,  ezekben  azután  csakugyan  nem  volt  szó 
polgári  szabadság  élvezetéről  szegényebb  sorsú  emberek  szá- 
mára, annál  kevésbé  politikai  szerepről  oly  fajta  embereknél, 
mint  a  milyennek  tartották  nálunk  kezökben  úgyszólván 
az  egész  végrehajtó  hatalmat ;  a  mi  politikai  szerepet  a 
nemesség  ott  gyakorolt,  az  tisztán  az  olygarchák  kezében 
volt.  «A  sok  kis  úr  hatalma  nem  volt  szabadság*)  —  elis- 
merem, de  mégis  inkább  az  volt  még  az  is,  mint  az  egy 
uralkodó  korlátlansága.  Magyarországon  —  s  ennek  csakis 
Angliában  látjuk  hasonmását  —  a  nemesség  politikai  jog- 
gj^akorlatának  fenállása  mellett  egészen  olyan  volt  a  viszony 
a  királyság  és  a  nép  között,  mint  a  modern  alkotmányos 
országokban  s  nem  állott  elő  az  az  összeütközés,  az  az  ösz- 
szeférhetetlenség,  mely  másutt,  mint  Grünwald  Béla 
mondja,  lehetetlenné  tette  az  állami  élet  fejlődését,  mind- 
addig, mig  a  királyság  le  nem  gyűrte  s  politikai  jogaiból 
ki  nem  fosztotta  a  nemességet. 

A  nemesi  rend  nagy  létszáma  és  mellette  az  a  társadalmi 
állás  és  politikai  szerep,  melyet  nálunk  a  köznemesség  el- 
foglalt, oly  nagy  különbséget  mutat  fel  az  itteni  s  a  nyugot- 
európai  állapotok  közt,  hogy  azokról  mi  reánk  hímet  varrni 
alig  lehet.  Lehet  elkárhoztatni  általában  a  nemzet  állagá- 
nak rendi  tagolását,  lehet  kárhoztatni  egy  osztálynak  a 
másik  alá  rendelését,  minden  jogfosztást  és  minden  kivált- 
ságot, s  e  tekintetben  egyenlő  elbírálás  és  elbánás  alá  kell 
hogy  essék  nemesség  és  rendi  alkotmány  mindenütt ;  de 
arra  nézve,  hogy  a  nemesi  rendi  alkotmányrendszernek 
milyen  hatása  van  az  állami  életre,  általánosan  alkalmaz- 
ható szabályokat,  axiómákat  felállítani  nem  lehet,  mert 
ezen  hatás  nagyon  különböző  volt  itt  és  amott.  A  rendi  al- 

kotmány  természetéből  levont  elméletekkel  e  tekintetben 
lielyesen  bizonyítani  nem  lehet.  És  azért  köszönettel  fogad- 
hatja a  régi  nemesség,  de  nem  veheti  igénybe,  ha  Grünwald 
Béla  azzal  látszik  szeliditeni  vádjait,  hogy  hiszen  volta- 
képen nem  is  lehetett  másképen,  mert  hiszen  ez  is  meg 
amaz  is  fátumszerűleg  «a  rendi  alkotmány  természetéből 
folyik »;  de  másrészről  azt  sem  engedhetjük  meg,  hogy 
miután  a  rendi  alkotmánynak  elméletileg  ilyen  vagy 
amolyan  a  természete,  tehát  ilyen  vagy  amolyan  volt  hatása 
Magyarországon  is.  Nem  azt  kérdjük,  milyennek  kellett 
lenni  az  elmélet  szerint,  de  milyen  volt  valóságban. 

De  én  nem  fogadhatom  el  magát  az  előadott  elméletet 
sem.  Grünwald  Béla  úgy  ábrázolja  a  nemesi  rendet,  kü- 
lönös éles  vonatkozásokkal  annak  magyar  csoportjára,  mint 
a  melyelőtt  nem  volt  semmi  szent,  csak  saját  osztályérdeke, 
mint  a  mely  egy  valóságos  consortiumot  képezett  más  osz- 
tályok jogi  és  gazdasági  kifosztására,  mint  a  melyben  nem 
volt  állami  felfogás,  nemzeti  érzék,  nem  volt  közszellem, 
nem  volt  hazafiság.  Hát  ez  nem  csak  túlzás,  hanem  egye- 
nesen lélektani  képtelenség.  Az  életben  azt  tapasztaljuk, 
hogy  a  mivel  az  ember  állandóan  és  hivatásszerűleg  foglal- 
kozik, azt  megszereti  s  nemcsak  ragaszkodik  hozzá,  de 
egészen  beleéli  magát.  Es  ha  épen  kiváltságképen  bh*  vala- 
mit, akkor  még  büszkeségét  is  találja  annak  gondozásában 
s  természetszerűen  meggyökerezik  benne  a  felelősség  érzete. 
A  rendi  korszakban  a  nemesség  kezében  volt  a  közügyek 
•összes  kezelése,  az  volt  mindennapi  kenyere,  az  ő  vállán 
nyugodott  az  egész  felelősség ;  lehet-e  azt  csak  el  is  kép- 
zelni, hogy  teljesen  elvonhatta  magát  mind  ennek  hatása 
alól.  Oly  nagy  az  eféle  hatás,  hogy  számtalanszor  tapasz- 
taljuk, miszerint  háttérbe  szorít  az  embereknél  oly  érdeke- 
ket, melyek  hozzájuk  sokkal  közelebb  állóknak  látszanak. 

S  én  itt  nem  kívánok  a  Brutusokra  hivatkozni,  az  önfelál- 
dozásnak sem  antik,  sem  modern  példánykéjDeire,  hanem 
egy  nagyon  köznapi,  talán  triviális  hasonlattal  kívánok  a 
lélektani  momentumra  figyelmeztetni. 

Minden  nap  látjuk,  hogy  szegény  fiatal  nőket  szoptatós 
dajkáknak  fogadnak  föl  s  ezek  úgy  megszeretik  az  idegen 
gyermeket,  mint  ha  sajátjuk  volna,  nemcsak  szeretik,  de 
még  jobban  mint  saját  gyermeköket.  Ilyen  a  folytonos  fog- 
lalkozásnak s  a  felelősség  érzetének  hatása.  így  tett  a  ma- 
gyar nemesség,  megmutatta  1 848  ban ;  pedig  hát  ez  az 
1848-diki  nemesség  ugyanaz  volt,  a  ki  volt  1748-ban; 
annyira  megszerette  a  gondjára  s  felelősségére  bízott  gyer- 
meket, a  közügyet,  a  hazát,  hogy  érette  feláldozta  saját 
önérdekét. 

Azt  állítani,  hogy  a  nemességben  soha  és  sehol,  különö- 
sen pedig  nálunk,  nem  volt  állami  fölfogás,  nemzeti  érzés, 
vagyis  Grünwald  Béla  kedvencz  szava  szerint,  « tartalom », 
hogy  egyedül  az  osztályérdek,  szűkkeblű  önzés  vezérelte 
minden  lépteiben,  hogy  e  szerint  nem  volt  benne  hazafiság : 
a  lélektan  és  a  tapasztalás  szerint  egyenlően  képtelenség. 
Ily  állításra  nem  ragadhat  valakit  más,  mint  az  irányzatos- 
ság  és  ellenszenv,  mely  valóban  gyengén  takaródzilí  a  ren- 
diség természetéből  levont  elmélettel.  Az  egész  világtörté- 
nelmet kellene  elmondani  annak  kimutatására,  hogy  mégis 
csak  létezett  az  az  állami  és  nemzeti  szellem  vagyis  hazafi- 
ság addig  is,  míg  nem  született  meg  a  modern  ((állam- 
polgári társadalom*) ;  akadt  mindig  hazafiság  és  közszellem 
azokban  az  antik  köztársaságokban  is,  melyekben  kissé 
még  élesebb  volt  a  rendi  tagozás,  mert  ott  nem  csak 
jobbágyak,  de  rabszolgák  és  helóták  léteztek ;  akadt  a  feuda  - 
lismus  uralma  alatt  is  minden  országban  és  minden  idő- 
ben. S  a  democratia  uralma  vagy  túlnyomó  befolj^ása,  az 

az  állampolgári  társadalom  oly  rövid  életű  még  ekkoráig, 
hogy  nem  is  tudta  « kiszolgálni  sarkantyúit*) ;  majd  meg- 
látjuk, miként  forgatja  magát  s  egy  későbbi  korszaknak 
lesz  föladata  ez  új  társadalmat  e  tekintetben  a  régivel  össze - 
hasonlitani. 

De  Grünwald  Béla  azzal  bizonyítja  állitását,  hogy  a 
Tuagyar  nemesség  kiszolgáltatta  az  ország  állami  önállósá- 
gát a  hatalomnak,  de  bezzeg  meg  tudta  védeni  saját  kivált- 
ságait. S  ez  azért  történt,  mert  saját  érdeke  szívéhez  volt 
nőve,  de  az  állami,  a  nemzeti  szellem  nála  kiveszett ;  abban 
a  korban,  mint  mondja,  «a  nemzet  nagy  múltja  is  elveszti 
varázsát,  a  nemzeti  nagyságra  való  törekvés  nem  edzi  meg 
a  lelkeket,  minden  eltörpül  s  e  sülyedt  nemzedékeken  csak 
a  nyomorult  jelen  urallíodik,  melylyel  teljesen  meg  vannak 
elégedve » . 

Mindenek  előtt  nézzük,  mi  az,  mit  a  nemesség  meg 
tudott  védeni,  s  mi  az,  mit  nem  tudott  megmenteni.  Ha 
összes  úgynevezett  közjogi  törvényeinket,  melyekben  újra 
meg  újra  affirmálva  lett  az  ország  függetlensége,  skárté- 
káknak  tartja  is  Grünwald  Béla,  egyet  nem  fog  tagad- 
hatni, azt  t.  i.,  hogy  a  megyei  önkormányzatban  a  nemes- 
ség az  egész  végrehajtó  hatalmat  a  nemzet  kezében  tar- 
totta meg  ;  tehát  mindenesetre  egy  nagy  részét  az  állami  ha- 
talomnak, úgy,  hogy  nagyban  és  egészben  mégis  csak  más 
volt  Magyarország  közjogi  helyzetének  ábrázata,  mint  az 
örökös  tartományokénak.  Ezt  a  vívmányt  Grünwald  Béla 
nem  becsüli  nagyra,  mert  a  megyerendszert  nem  szereti. 
Azt  is  mondhatja  tán,  hogy  a  megyerendszert  is  csak  ön- 
érdekből védte  a  nemesség,  hogy  benne  kénye  szerint  gaz- 
dálkodhassék.  Ám  legyen,  de  hát  az  országnak  is  volt  be- 
lőle haszna.  Mi  az  azonban,  mit  nem  tudott  megvédeni  ? 
Nem  csak  a  külügy  és  hadügy,  hanem  a  jjénzügy,  a  vám 

és  kereskedelem  ügye  is.  Már  pedig  bizony  annak  a  ne- 
mességnek, bármi  tudatlan  lett  légyen  is  különben  a  pénz- 
ügyi s  nemzetgazdászati  ügyekben,  igen  jól  esett  volna  na- 
gyobb keletet  és  jobb  árt  szerezni  borának,  búzájának, 
ökreinek;  ezt  bizonyosan  felérte  belátással,  azt  is,  hogy 
ebből  több  anyagi  haszna  lett  volna,  mint  a  százötven  ré- 
nesforintos  föszolgabirói  fizetésből.  A  dolog  úgy  áll,  hogy  a 
nemesség  megmentett  az  állami  függetlenségből  annyit  a 
mennyit  lehetett,  azon  a  téren,  a  melyen  lehetett.  És  úgy 
volt  tökéletesen  abban  az  időben,  mint  most  láttuk  az. 
újabb  korban  is,  hogy  t.  i.  a  hatalom  abban  törekedett 
leginkább  tért  foglalni,  miben  az  absolutismusnak,  majd  a 
birodalmi  egységnek  legfőbb  kellékeit  találta  föl,  t.  i.  a 
hadügy,  pénzügy,  a  vám-  és  kereskedelmi  ügyekben ;  ép 
úgy  tudta  akkor  is,  mire  van  szüksége,  mint  tudta  1861  és 
1867-ben  és  tudja  ma;  ezekből  ügyekezett  minél  többet 
elsajátítani  s  ha  már  nem  bírta  az  országot  teljesen  le- 
igázni, ott  engedett,  hol  saját  czéljait  tekintve,  legkevésbé 
látszott  neki  az  engedés  aggályosnak ;  hadd  vesződjenek  — 
gondola  —  a  közigazgatással,  kössék  föl  maguk  utonállói- 
kat,  csak  adjanak  katonát  és  pénzt  az  állandó  hadsereg 
tartására,  csak  lehessen  terményekben  és  pénzben  minél 
többet  kihúzni  az  országból. 

Hát  nem  épen  úgy  vagj^unk-e  most  is  ?  Az  új  Magyar- 
ország, az  érvényre  jutott  democratia,  mely  már  «meg  van 
töltve  állami  és  nemzeti  tartalommal  i> ,  nem  épen  úgy  « el- 
tűri »-e  a  közös  hadsereget  s  a  közös  vámterületet?  Tűri, 
szenvedi ,  mert  csak  úgy  fenáll  most ,  mint  fenállott 
akkor  a  vis  major,  az  a  nagy  ok,  az  idegen  uralkodó- 
ház s  az  Ausztriával  való  viszony,  mely  « mindent  meg- 
magyaráz ') . 

A  n.  József  intézkedései  ellen  támadt  mozgalmakra  hi- 

vatkozik  Grünwald  Béla  különösen.  Abban  a  mozgalom- 
ban —  úgymond  —  a  rendi  reactio  szelleme  nyilvánult  s 
alapjában  nem  volt  nemzeti;  a  11.  József  elleni  vissza- 
hatásnak nem  volt  nemzeti  tartalma  stb. ;  a  nemzet  eltűrte 
az  alkotmányellenes  intézkedések  hosszú  sorozatát,  a  né- 
met nyelv  behozatalát  s  csak  akkor  kezdett  mozogni,  midőn 
a  nemességnek  saját  bőrére  ment  a  dolog. 

Még  szemrehányásokat  tesz  Grünwald  Béla  a  nem-, 
zetnek  azért,  mert  nem  kelt  föl,  nem  csinált  lázadáso- 
kat és  véres  háborúkat  anyagi  érdekeiben  való  meg- 
rontatásaért,  a  II.  József  elleni  mozgalmakat  úgy  ne- 
vezi, hogy  «a  rendi  reakczió  düho).  Mintha  csak  va- 
lami sulferájnos  magyarfaló  munkáját  olvasná  az  em- 
ber. II.  József  reformjai  oly  rohamosan  és  tömegesen 
jöttek,  hogy  valóban  nehéz  volna  meghatározni,  melyik 
ingerelte  jobban  a  másiknál  a  nemzetet,  jöttek  vegyesen 
olyanok,  melyek  az  ország  függetlenségét,  alkotmányát 
és  olyanok,  melyek  a  nemességnek  —  ha  úgy  tetszik  — 
osztály-  és  magánérdekeit  sértették,  de  a  melyeknek  sér- 
tése, a  törvénytelen  úton  való  változtatás  ép  úgy  sérelme 
volt  az  alkotmánynak,  tehát  az  állami  függetlenségnek, 
mint  azok  a  szorosabban  vett  közjogi  vagy  állami  termé- 
szetű intézkedések. 

És  ha  nézzük  azoknak  a  reformoknak  chronologiai 
rendjét,  ebből  se  lehetne  kiokoskodni,  hogy  épen  a  ne- 
messég érdekét  sértők  voltak  azok,  mik  a  forrongást  a 
kitörés  közelébe  vitték.  —  II.  József  az  egyházi  dolgokon 
kezdte,  elébb  a  catholica  egyház  körében,  mi  a  pápa  bécsi 
útját  idézte  elő,  majd  következett  a  türelmi  pátens,  a  köz- 
oktatás körüli  intézkedések,  megelőzve  a  sajtónak  jelenté- 
keny mérvben  való  fölszabadítása  által.  Ezután  jöttek  a 
dicasteriumoknál  történt  változtatások,  nevezetesen  az  er- 

délji  kanczelláriának  a  magyarral  egyesítése.  Uralkodásá- 
nak első  négy  éve  alatt  a  szokatlan  tevékenység  fölötti 
csodálkozással  volt  a  nemzet  eltelve,  sokan  nagy  remé- 
nyekre érezték  magukat  jogosítva,  söt  lelkesedtek  érte,  fe- 
ledték, hogy  nem  koronázott  királytól  jönek  a  változtatá- 
sok, melyek  különben  leginkább  a  királyi  hatalom  hagyo- 
mányos hatáskörén  belől  mozogtak;  a  protestánsok  föl- 
lélegzettek  a  százados  nyomás  alól.  Csak  1784-ben  jöttek 
azután  tömegesen  a  fenálló  ősi  intézmények,  az  alkotmány 
ellen  irányzott  támadások :  a  koronának  Bécsbe  vitele,  a 
mi  mint  egy  jelző  rakéta  hatott,  az  általános  ujonczozást 
és  megadóztatást  jelentő  összeírások,  kataszteri  munkála- 
tok megkezdése,  a  német  nyelv  behozatala;  majd  1785-ben 
a  Kreishauptmannok  vagyis  a  tiz  kir.  biztos  az  ujabbkori 
absolu trendszerben  kerületi  főispánok  őreinek  kinevezése, 
az  úrbéri  ügyek ;  1786-ban  a  megyegyülések  s  általában  a 
megyei  önkormányzat  megszüntetése,  az  igazságügyi  re- 
formok stb Hogy  ezen  rövid  három  év  alatt  történt 

intézkedések  közül  mi  fájt  leginkább  a  nemzetnek,  melyik 
mily  mérvben  idézte  elő  vagy  fokozta  az  ingerültséget,  ki 
tudná  azt  helyesen  megítélni,  ki  tudná  helyesen  megkülön- 
böztetni, melyik  esetben  volt  a  visszahat  is  dicséretes  és 
kötelességszerű,  melyikben  megrovást  és  kárhoztatást  ér- 
demlő «reakczió  dühe»).  Talán  az  szolgáljon  a  dühös  reak- 
czió  bizonyságául,  hogy  épen  az  összeírás!  munkálatokból 
csináltak  autodaféket.  Emlékezzünk  csak  kissé  vissza  a 
Bach-  és  Schmerling-korszakra,  vájjon  részesítettük- e  va- 
lami különös  szeretetben  és  kíméletben  az  ujabbkori  föld- 
kostolókat és  krokomereczeket  mi,  az  új  Magyarország  de- 
mokrata fiai  ?  Distingváltunk-e  sokat,  hogy  a  mi  nemzet- 
boldogítóink műveletei  közt  melyik  a  valódi  kultúrmunka, 
melynek  még  jó  hasznát  vehetjük,  melyik  tisztán  német 

<(liunczutság».  Es  most  Geünwald  Béla  oly  hangon,  mely 
jobban  illenék  a  Mutterland  lapjaiba  Írogató  bizonyos 
atyánkfiainak  szájába,  azért  tesz  szemrehányást  hasonló 
sorban  volt  apáinknak,  hogy  épen  azokból  a  roppant  hal- 
maz összeírási  munkálatokból  raktak  tüzet  a  megyeházak 
udvarán,  melyet  akkor  a  labancz  tisztek  s  a  világ  négy 
tájékáról  ide  csődített  szedettvett  slaj férek  és  kelnerek  az 
ideges  császár  által  hajtva  iszonyú  sebességgel  és  felületes- 
séggel összetákoltak.  Előfordult  II.  József  uralkodása  alatt 
és  akkor  is,  mert  hiszen  semmi  sincs  új  a  nap  alatt,  hogy 
ad-hoc  megengedték  ismét  megyegyűlések  tartását  (mint 
a  mi  időnkben  1861-ben),  hogy  a  megyékből  ujonczokat 
és  subsidiumokat  kapjanak,  s  midőn  ezek  helyett  kaptak 
líeserü  feliratokat  s  azután  erőszakosan  szedték  el  a  gabo- 
nát nemes  és  nem  nemestől  egyformán  —  ez  fokozta 
azután  a  forrpontig  azt  a  reakcziót.  Egykor  azt  mondták  : 
vitám  et  sanguinem ;  most  már  hozzátették :  sed  avenam 
non  damus.  Akármiért  történt,  akár  milyen  lett  légyen  az 
az  utolsó  szalmaszál,  melyet  a  teve  hátára  tettek,  még  is 
czélt  ért  a  nemzet,  József  kénytelennek  látta  magát  vissza- 
vonni rendeleteit. 

Hiába !  Grünwald  BÉLÁ-nak  kedvét  eltalálni  nem  lehet. 
!Nem  egy  helyén  könyvének  tesz  szemrehányást  a  nemzet- 
nek, hogy  miért  tűrt,  miért  nem  kelt  föl :  midőn  pedig  fej- 
tett ki  ellentállást  és  pedig  sikeresen,  kárhoztatja,  kicsinyli 
s  gúnyolja,  hogy  hőstettnek  tartottak  egy-egy  latin  fölira- 
iot-  Ha  oly  dolgokról  van  szó,  melyek  az  államiság  maga- 
sabb kellékeihez  tartoznak,  például  az  önálló  magyar  hadügy 
vagy  az  anyagi  érdekekről,  akkor  föl  kellett  volna  lázadni, 
ellenben  nem  kellett  volna  konokul  védelmezni  a  nemesi 
kiváltságokat,  el  kellett  volna  fogadni  a  nemesség  megadóz- 
tatását. Hát  akkor  azután  kérdem,  mi  maradt  volna  a 


magyar  alkotmányból,  melynek  —  akár  helyeseljük  elmé- 
letben a  rendiség  rendszerét,  akár  vagyunk  barátai  az  aris- 
tocratiának,  akár  nem  —  kiegészítő  részét  képezték  azok  a 
szabadságok,  melyeknél  fogva  a  nemzet,  ha  nem  valamennyi 
egyes  polgárai,  de  azoknak  egy  igen  jelentékeny  része  nem 
csak  kasztszabadalmakat,  de  nagy  politikai  hatalmat  élve- 
zett s  melyek  által  magának  az  államhatalom  gyakorlásá- 
nak igen  jelentékeny  része  el  lett  vonva  az  absolutismus 
hatásköréből  s  nemzeti  közkincs  maradt.  A  mit  a  nemesség 
állítólag  önérdekhajhászatból  saját  magának  megtartott, 
azt  a  nemzet  számára  mentette  meg,  úgy,  hogy  midőn 
megjött  az  ideje,  volt  mit  megosztani  az  alkotmány  sánczain 
kívül  állott  osztályokkal.  Hogy  többet  nem  tudott  megmen- 
teni, hogy  a  magasabb  állami  attribútumok  csak  nagy- 
hangú törvényekben  írott  malasztként  maradtak  meg^ 
annak  oka  van  az  idegen  uralkodóház  és  Ausztriához  való 
viszonyban,  egy  századon  át  küzdött  értük  a  nemzet  a  for- 
radalmak lánczolatában,  kimerült,  eltespedett,  elalélt  — 
ki  tagadja,  hogy  ez  volt  történelmünknek  legszomorúbb, 
legdicstelenebb  korszaka  ? 

A  rendiségnek,  a  nemesség  szükkeblüségének  tulajdo- 
nítja  Grünw^ald  Béla  még  azt  is,  hogy  Magyarország  nem 
kelt  föl  I.  Napóleon  fölhívására,  attól  félt,  úgymond,  hogy 
ha  győzni  talál,  eltörli  a  magyar  alkotmányt,  s  a  mi  ezzel 
egyértelmű  volt,  a  nemesség  kiváltságait  is.  Tény  az,  hogy 
Magyarország  közönsége  meglehetősen  érintetlenül  maradt 
a  franczia  forradalom  által.  Nem  akarom  abban  keresni 
okát,  hogy  akkor  nem  volt  se  vasút  se  távírda;  Bethlen  Gábor 
s  a  Eákóczyak  tudtak  azért  érintkezni  s  szoros  szövetségben 
működni  Francziaországgal.  De  a  nagy  forradalom  kitöré- 
sekor már  teljes  mértékben  megtették  hatásukat  azok  a- 
rendszabályok,  melyek  az  országban  minden  szellemi  moz- 

galmat  elaltattak  s  minden  erélyes  cselekvési  tehetséget 
lekötöttek  ;  a  mi  mozgalom  támadhatott  volna,  azt  csírájá- 
ban elfojtotta  az  udvar  Martinovics  és  vértanú  társainak  véré- 
ben. Bizonyos  egyébiránt,  hogy  a  magyar  és  a  franczia 
genius  közt  lehet  hasonlatosság  a  csatatéren,  de  politikai  föl- 
fogás és  történelmi  fejlődés  tekintetében  egyátalában  nincs ; 
az  egészen  más  politikai  nevelésben  felnőtt  angol  nép  a 
tőszomszédban  is  teljesen  érintetlen  maradt,  annál  inkább 
a  távol  levő  magyar.  A  szellemi  érintkezési  pontok  hiánya 
nagyon  kitűnik  a  Martinovics-féle  összeesküvés  aktáiból 
és  történelméből  s  talán  azért  maradt,  mint  Grünwald 
Béla  is  mondja,  jelentéktelen  epizód  a  nemzet  életében. 
De  ha  a  franczia  forradalom  vulkánszerű  kitörése  nem  birta 
erösebb  mozgásba  hozni  Magyarországban  a  szellemet,  hogy 
később  a  caesarismussá  vedlett  forradalom  nem  gyakorolt 
igéző  hatást,  azon  csodálkozni  alig  lehet,  mert  az  bizony 
nemcsak  a  latin  feliratos  oppositio  természetétől,  de  a  hal- 
ványuló emlékű  kurucz  formáktól  is  nagyon  távol  esett. 
A  magyar  nemzet  az  osztrákház  uralomra  lépte  óta  a  nem- 
zeti függetlenségre  nézve  részben  mindig  csak  úgy  áll, 
mint  egy  príaetendens,  de  részben  mint  valóságot  gyakorolta 
az  alkotmányosságot,  és  teljesen  át  volt  hatva  egy  szabad 
és  alkotmányos  ország  polgárának  érzelmeitől,  azért  bense- 
jében  nem  érezhetett  rokonszenvet  a  militarismus  nagy 
hőse  iránt,  a  ki  már  akkor  matéria  vilisnek  tekintett  orszá- 
gokat és  nemzeteket  államalkotó  exprimentumokra,  sógor- 
koma úrrá  tételére.  S  azért  nem  lehet  csudálni,  ha  Napóleon 
közeledtére,  majd  fölhívására  nem  ment  tovább  a  mozgalom 
az  érzelmeknek  oly  hullámzásánál,  hogy  még  az  én  feled- 
hetlen  öreg  professorom  Horvát  István  azt  súgta  meg 
Virág  Benedek  barátjának,  hogy  királyt  kellene  kérni  a 
büszke  corsustól,  ha  mindjárt  kávés    vagy  kukta  volt  is. 

más  részről  gr.  Dessewfíy  József  azt  írá  Kazinczj^aak,  hogy 
nem  szeretne  Napóleon  alattvalója  lenni.  Az  utóbbi  érde- 
mes hazafi,  Széchenyi  István  tiszteletreméltó  ellenfelének 
mondásában  jellemzően  nyilatkozik  a  magyart  jellemző 
komolyság  és  realitás,  mely  hazánkat  megóvta  a  könnyelmű 
forradalmi  puccsok  rendezésétől.  Ha  egyszer  csinált  a  nem- 
zet forradalmat,  annak  megadta  savát  borsát.  Napóleon 
proclamatiója  lehetett  volna  jelszó  a  kitörésre,  de  nem  volt 
elég  arra,  hogy  fenekestöl  felkavarja  a  közérzületet.  Ferencz 
császár  absolutisticus  kormányrendszere  csak  később  fej- 
lődött ki,  akkor  még  sűrűn  tartott,  a  három  év  letelte  előtt 
is,  országgyűléseket,  hizelgésekkel  s  Ígéretekkel  árasztotta 
el  a  nemzetet ;  egy  század  óta  görnyedt  már  ez  a  bécsi  poli- 
tika sorvasztó  hatása  alatt,  de  oly  közvetlen  s  szokatlan 
sérelmek,  miijéének  nélkül  soha  és  sehol  nem  került  a 
dolog  kenyértörésre,  abban  az  időben  nem  történtek.  Mind 
az  bőven  megmagj^arázza,  miért  nem  kelt  föl  a  nemzet, 
nincs  rá  semmi  ok,  hogy  azt  is  a  rendiség  rovására  rójjuk, 
s  ebből  is  érvet  kovácsoljunk  annak  a  korlátolt  eszű  és  szűk- 
keblű nemességnek  megbélyegzésére.  Valószínű  egyébiránt, 
hogy  azzal,  mit  bünrovására  vág  Grünwald  Béla,  a  nemes- 
ség nagy  hasznot  tett  a  hazának.  Ha  sikeres  lett  volna  ily 
forradalom,  ki  tudja,  lett  volna-e  állandósága,  nem  hagyta 
volna-e  cserbe  maga  Napóleon,  mit  Ausztria  irányában 
később  folytatott  politikája  valószínűvé  tesz.  Napóleon 
extravagáns  cselekedetei  már  akkor  felszították  az  általános 
európai  reactiót ;  Span3^olországban  már  a  nemzeti  szabad- 
ság zászlaja  alatt  folyt  ellene  a  harcz,  Németországban  már 
megmozdult  a  nemzeti  önérzet,  népek  és  udvarok  közösen 
lázadtuk  föl  a  lángész  garázdálkodása  ellen ;  egy  ily  általá- 
nos mozgalom,  a  régi  status  quo  visszaállítására,  elsodorta 
volna  Magyarország  zsenge  függetlenségét,  együtt  Napo- 

leon  többi  ephemer  teremtményeivel,  s  nem  maradt  volna 
meg  ez  alkalommal  az,  minek  köszönjük,  hogy  forradal- 
maink nem  voltak  eredménytelenek,  az  t.  i.,  hogy  mindig 
hivatkozhattunk  arra,  hogy  nem  mi  voltunk  a  kezdő  fél, 
hivatkozhattunk  a  legitimitásra. 


n. 
Az  absolutismus  panegyrise. 


Mielőtt  tovább  mennénk  Grünwald  Béla  vádjainak  elem- 
zésében, szükséges  fölvilágosítani  egy  személyi  momen- 
tumot, mely  az  ö  állásfoglalásánál  fontos  szerepet  játszik. 
Olvasván  könyvét,  csakhamar  rájövünk,  hogy  Grünwald 
Béla,  a  democratiának  elismert  nagy  szószólója,  nemcsak 
nem  perhorrescálja  az  absolutismust,  de  képes  érette  lel- 
kesedni is. 

Ennek  nyitját  abban  találhatjuk  meg,  hogy  Grünwald 
Béla  a  központosítási  rendszernek  fanaticusa.  Miképen 
nőhet  valakinek  annyira  szivéhez  egy  ily  természetű  rend- 
szer, hogy  érette  még  rajongani  is  képes  legyen,  igazán 
szivéhez  van-e  nőve  vagy  csak  amúgy  belebeszélte  s  bele- 
élte magát,  ez  a  dologra  szorosan  nem  tartozik,  elég  consta- 
tálni  a  tényt  magát. 

Grünwald  Béla  mint  világtörténelmi  fontos  momen- 
tumot adja  elő,  hogy  az  absolut  királyság  összetörte  a  rendi 
alkotmányokat,  megsemmisítette  a  rendek  politikai  jogait 
s  ennek  folytán  megalkotta  a  « közérdek  megvalósulását*) 
lehetővé  tevő  állami  közigazgatást.  Ez  a  legfőbb,  ez  az 
•  egyedül  szükséges »  az  ő  nézete  szerint.  Ezzel  vesztegette 
meg  öt  az  absolutismus.   Annyira  fődolognak  tarja  azt  a 

bizonyos  közigazgatást,  hogy  mellette,  mint  látni  fogjuk, 
maga  a  kormányforma  is  másodrendű  kérdés ;  az  absolut 
királyság  és,  mint  ö  nevezi,  az  állampolgári  társadalom 
vagyis  a  modern  alkotmányos  formák  egy  categoriába 
tartoznak  s  együtt  állanak  szemben  a  régi  rendi  alkotmá- 
nyossággal. Az  alkotmányosságnál,  ha  rendi  alapon  áll, 
ö  többre  becsüli  az  absolut  királyságot,  mely  a  központo- 
sított állami  közigazgatást  előállítja. 

Ezen  nézetek,  ezen  egyéni  dispositiók  alkotják  meg 
azon  mértéket,  melylyel  méri  Grünwald  Béla  a  régi 
magyarországi  állapotokat.  A  központosításnak  nem  leli 
semmi  nyomát,  midőn  szétnéz  a  régi  Magyarországban, 
nem  lát  egyebet,  mint  önkormányzatot  és  particularismust, 
ezt  véli  legalább  észlelhetni  minden  lépten-nyomon,  azért 
látszik  neki  oly  kietlennek  a  láthatár,  azért  nem  tud  kegyel- 
met találni  semmi  az  ö  színe  előtt.  «Egy  nyomorúság"  — 
ezzel  jellemzi  a  társadalmi  és  politikai  állapotok  összes- 
ségét. 

Mint  láttuk,  az  osztrákház  politikájának  hatását,  annak 
legsajátabb  tényeit  a  rendi  alkotmányra  hárítja  át  Grün- 
wald Béla  ;  ez  a  rendi  alkotmány  volt  Magyarország  sze- 
rencsétlenségének legfőbb  forrása.  Yolt  pedig  ilyen  azért, 
mert  lehetetlenné  tette  azt  a  bizonyos  közigazgatást.  Az 
önálló  állami  élet  hiánya,  az  idegen  uralkodóház  s  az 
Ausztriához  való  viszony  csakis  azért  volt  szerencsétlenség, 
mert  megakadálj'ozta  annak  az  administratiónak  megte- 
remtését. Ha  Magyarország  teljesen  független  ország  lett 
volna,  nem  idegen  dynastiával,  akkor  itt  is  végre  lehetett 
volna  hajtani  azt  a  müveletet,  mi  más  országokban  meg- 
történt, itt  is  meg  lehetett  volna  semmisíteni  a  rendek 
jDolitikai  jogait  s  létrehozni  az  állami  administratiót ;  s  ez 
az,  a  mire  az  országnak  szüksége  lett  volna.   De  mivel  az 

ország  nem  volt  független,  mivel  az  uralkodóház  idegen  és 
ellenséges  volt,  az  önfentartás  kötelessége  « ellenzésbe  haj- 
totta a  nemzet  független  és  hazafias  elemeit*),  s  a  rendi 
alkotmány  védelmére  késztette,  oly  valaminek  védelmére,. 
a  minek  fen  tartása  mellett  lehetetlen  volt  az  ország  bol- 
dogulása. 

í)e  lássuk,  miként  vélekedik  az  absolutismusról  vagyis, 
mint  mondani  szokta,  az  absolut  királyságról. 

Azt  mondja:  «az  újkori  államok  megalkotása  s  az  állam- 
nak a  közérdek  szervezetévé  történt  átalakítása  csak  az 
által  vált  lehetségessé,  hogy  a  királyság,  mint  az  állami 
elv  képviselője,  megtörte  a  csupán  társadalmi  elvet  képvi- 
selő aristocratiát.  (17.  lap.)  Csak  a  hol  a  rendi  korszakot 
a  királyság  vagy  a  nép  törte  össze,  lehetett  megalkotni  a 
nemzetek  egészséges  fejlődésének  föltételeit.  (32.1.)  A  király- 
ság nagy  és  üdvös  szerepe  csak  a  rendek  politikai  hatal- 
mának megszüntetése  után  kezdődik  s  idővel  azzá  válik,, 
a  mivé  lényegénél  fogva  lennie  kell.  Hatalmi  tényezőből 
az  állameszme  képviselőjévé,  a  közjó  és  a  közérdek  ténye- 
zőjévé alakul  át  s  a  társadalmi  osztályok  fölé  emelkedve 
megtelik  nemes,  ideális  tartalommal.  (57.  1.)  Az  absolut 
királyság  megteremtője  a  mai  államnak.  (58.  1.)  Csak  az 
absolut  királyság  vagy  az  állampolgári  társadalom  volt 
képes  az  általános  állami  jogrend  megalkotására,  a  rendi 
társadalom  jogrendjének  megdöntése  után.  (389.  1.)  A  ki- 
rályság egész  Európában  ebben  a  korszakban  jut  nagy 
hivatásának  teljes  tudatára,  hogy  ő  az  államban  a  közérdek 
képviselője  s  csak  ő  lehet  megvalósítója.))  (416.  lap.) 

Ezen  idézetekhez,  melyekben  a  királyság  szerepéről  szól, 
legyen  szabad  még  egy  jellemzőt  csatolnom,  vonatkozólag 
azon  analógiára,  mely  Grünwald  Béla  szerint  az  absolut 
monarchia  és  a  modern   ((állampolgári  társadalom*)   közt 

fennáll.  így  szól  a  414.  lapon :  « A  rendi  államnak  is  meg- 
volt a  maga  igazgatása.  Neki  is  volt  külpolitikája,  had- 
serege, pénzügyi,  gazdasági  érdekei  s  mind  e  feladatokkal 
akkor  is  foglalkozott  az  állam  igazgatása.  De  a  közérdek 
megvalósitása  a  nemzeti  élet  minden  ágában,  az  államnak 
az  a  tevékenysége,  mely  az  állam  polgárai  anyagi  és  szellemi 
fejlődésének  akadályait  elháritani  s  e  fejlődés  feltételeit 
megalkotni  törekszik,  egy  későbbi  korszakban  válik  a  kor- 
mányzat tartalmává.  A  rendiség  a  közigazgatást  ebben  az 
értelemben  nem  is  volt  képes  megteremteni  Európa  egyik 
államában  sem,  a  közigazgatás  az  ahsolut  királyság  s  az 
állampolgári  társadalom  legsajátabb  alkotásai'  (414. 1.) 

Es  arra  nézve,  hogy  mindezen  tételek  miként  vonatkoz- 
nak különösen  Magyarországra,  álljanak  itt  a  többek  közül 
a  következő  helyek :  «Hogy  az  állam  feladatainak  tudata 
megvolt  Bécsben,  bizonyitja  a  Kollonich-féle  emlékirat 
(59  1.).  A  mi  nag}^obb  reform  e  korszakban  létrejött,  a 
királyságra  vezethető  vissza  nálunk  is.  A  lendítő  erő  a 
királyság  volt  itt  is,  a  rendek  a  mozdulatlanság  képviselői. » 
(601.) 

Ez  nem  más,  mint  az  absolutismus  jíanegjrrise.  Az  első 
bizonyosan,  melyet  magyar  nyelven  írtak.  Bús  hazafiak 
közt,  midőn  elpanaszolják  egymásnak  a  mostani  viszo- 
nyok nyomasztó  voltát,  a  parlamenti  kormányrendszer 
egyedül  üdvözítőnek  hirdetett  tanában  való  csalódást, 
gyakran  hallja  az  ember  egy  nagy  sóhajtás  kíséretében 
eként  befejeztetni  a  beszélgetést:  legjobb  nekünk  egy 
magyar  absolutismus.  Idáig  megy  a  dolog,  a  jámbor  óhaj- 
tás kifejezése  után  nem  folyik  tovább  a  beszélgetés;  a 
magyar  ember  még  nem  tagadta  meg  annyira  ezer  éves 
politikai  nevelését,  hogy  komoly  vitatkozás  tárgya  lehetne 
előtte  a  kérdés :  mi  jobb,  az  absolutismus- e  vagy  az  alkot- 

Mocsáry:  a  régi  magyar  nemes.  * 

mányosság.  S  én  e  kérdést  fölvenni  Grünwald  BÉLÁ-val 
szemben  sem  szándékozom,  csak  constatálni  kívánom,  hogy 
nemcsak  megbarátkozni  tud  az  absolutismussal,  de  képes 
érte  még  lelkesedni  is.  A  ki  elolvasta  a  fentidézett  tétele- 
ket,  melyeket  minden  irányzatosság  nélkül  állítottam  össze 
munkájának  igen  sok  hasonló  helyeiből,  állításomban  nem 
kételkedhetík.  Néhány  rhapsodicus  megjegyzést  azonban 
legyen  szabad  koczkáztatnom. 

Igaz-e,  hogy  az  absolut  királyság  jobban  mozdította  elö 
a  haladást,  a  nemzetek  « egészséges  fejlődését)),  mint  a 
rendi  alkotmány?  Grünwald  Béla  úgy  beszél,  mint  ha  ez 
bebizonyított  történelmi  tény  volna.  Ki  az,  a  ki  helyesen 
meg  tudná  csinálni  egyrészről  a  rendi  alkotmány,  másrész- 
ről az  absolut  ku-ályság  számláit  ?  Az  egybehasonlítás  oly 
nehéz,  hogy  a  tartozik  vagy  követel  tételeket  biztos  alapra 
fektetni  nem  lehet.  Haladt  az  európai  emberiség  a  rendi 
korszakban,  haladt  akkor  is,  midőn  azt  az  absolut  király- 
ság lényegében  megváltoztatta ;  az  európai  emberiség  meg- 
bírt mindenféle  kormányrendszert,  a  tudomány  és  a  munka 
nem  hagyta  senki  által  elvitatni  a  maga  jogait  a  haladás 
előmozdításában.  De  annyi  bizonyos,  hogy  abban  az  egész 
korszakban,  mely  az  absolut  királyság  felülkerekedésétől  a 
nagy  franczia  forradalomig  lefolyt,  nem  látunk  nagyobb 
szabású  müvelődéstörténelmi  mocczanatokat,  melyek  a 
rendi  korszakban  felmerült  nagy  mozgalmakhoz  volnának 
hasonlíthatók.  Mint  már  fentebb  megjegyzem,  a  renaissance, 
a  nagy  fölfedezési  vállalatok,  a  reformatio  a  feudalismus  tel- 
jességének idejébe  esik.  Sőt  azt  lehet  mondani,  hogy  az  a 
korszak,  melyben  a  királyság  legyőzte  a  rendi  particularis- 
must,  aránylag  a  tespedés  jellegét  mutatja ;  úgy  hogy  az, 
mit  hazánk  történetéből  látunk,  nem  is  elszigetelt  jelenség. 
E  korszak  legföltünöbb  eseményei  a  dynasticus  háborúk. 

mel^^ekben  a  rendi  korszak  csetepatéihoz  képest  patakok- 
l)an  folyt  az  országok  népének  vére  nem  nemzeti  érdekekért. 
Vájjon  ebben  jutott  a  királyság  «nagy  hivatásának  teljes 
tudatára*,  eként  «telt  meg  nemes,  ideális  tartalommal?)) 
XIV.  Lajos,  midőn  lovagostorával  a  parlamentbe  lépett  s 
monda :  l'état  c'est  moi !  —  ez-e  azon  alak,  melyben  az  a 
magas  hivatás  tudata,  az  ideális  tartalom  kidomborodik  ? 
Épen  ezt  a  tudatot,  ezt  az  idealismust  nem  találjuk  sehol, 
még  a  korszak  nagynak  nevezett  uralkodóinál  sem.  Azt 
tapasztaljuk  még  azoknál  is,  kiket  úgy  bámult  az  akkori  és 
-dicsőit  a  mostani  világ  is  mint  nagy  szellemeket,  hogy  amaz 
ideális  tartalom  helyett  meg  voltak  töltve  az  isteni  jog 
gőgjével,  teljesen  elhitték,  hogy  az  emberiség,  a  nem- 
zetek aiTa  vannak  teremtve,  hogy  hatalmuk  zsámolyául, 
-szeszélyeik  eszközéül  szolgáljanak ;  odáig  nem  ment  egyik- 
nél is  a  nagyszelleműség,  hogy  e  tekintetben  legkisebb 
kételyt  is  akár  magának,  akár  alattvalóinak  megengedett 
volna.  Voltak  köztük,  kik  nem  zárkóztak  el  a  franczia  salon- 
bölcsészet,  a  franczia  irodalom  bűvös  hatása  előtt,  de  ez 
csak  magán  szenvedély  és  élvezet  maradt  s  Voltaira  barátja 
azt  kiáltá  katonáinak :  Hunde,  woUt  ihr  ewig  lében  ?  II.  Jó- 
zsefet tartják  egyiknek  a  legjobbak  közül,  de  hát  nem  tud- 
juk-e róla  is,  hogy  alapfölfogása  az  volt,  hogy  jobb  ember- 
anyagra tegyen  szert  hadseregei  számára  ?  Ily  dajkák  és 
nevelők  gondozása  mellett,  kik  mindenféléről  gondoskod- 
tak, csak  a  legszükségesebbről,  a  szabad  levegőről  nem,  váj- 
jon megvoltak,  meglehettek-e  a  nemzetek  egészséges  fej- 
lődésének föltételei,  megvalósult-e  a  « közérdek »,  melynek 
körébe  tartozik  a  szabadság  élvezete  s  biztosítása  is  ? 

S  mi  volt  az  eredmény  ?  Az  absolut  királyságnak  sikerült 
egyes  országok  történelmében  fényes  korszakot  teremteni ; 
szoros  központosítás,  erős  fegyelmezés  által  fel  tudta  fo- 

kőzni  a  nemzet  erejét  oda,  hogy  döntő  szerepet  játszott  a 
csatatereken  és  béke-congressusokon.  Spanyolország  az 
absolut  királyság  és  az  inquisitio  idejében  emelkedett  a 
hatalom  legmagasabb  polczára,  Francziaország  a  Lajosok 
alatt ;  még  Ausztria  is,  amazoknál  kisebb  terjedelmű  téren, 
az  örökös  tartományokban  keresztülvitt  absolut  rendszer 
által  annyira  képes  volt  kihasználni  a  nép  tehetségét,  hogy 
bámulatos  erőfeszítéseket  tudott  tenni  a  házi  politika  ér- 
vényesítésére. De  annyi  volt-e  az  ily  eredmény,  mint  a 
nemzeti  fejlődés  föltételeinek  megalkotása?  Épen  ellenke- 
zőleg, nem  volt  egyéb  mint  a  nemzeti  erőknek  ephemer 
fokozása,  felcsigázása,  mely  után  az  ellankadás,  a  kimerü- 
lés következett.  Az  a  dicsőség  tönkre  tette  Spanyolországot,, 
úgy  hogy  már  egypár  század  óta  sínli,  s  mivé  lett  Franczia- 
ország XIV.  Lajos  fényes  századának  vége  felé?  Egy 
iszonyú  forradalomnak  kellett  jönni,  hogy  kirántsa  abból  a 
posványból,  melybe  az  absolut  királyság  sülyesztette,  de 
még  így  is  örökségül  hagyta  neki  azt,  mit  Grünwald  Béla 
a  közérdek  megvalósításának  nevez  s  minek  igaz  neve  cen- 
tralisatio,  hogy  nyugalomra  ne  térhessen  s  örökös  convul- 
sióknak  maradjon  színtere. 

Az  absolut  királyság  összetörte  a  rendi  korszakot,  de  a 
forradalomnak  kellett  jönni,  hogy  törje  össze  az  absolut 
királyságot.  S  jönni  kellett  neki  aránylag  rövid  idő  alatt,, 
különben  Európa  ázsiai  állapotokba  sülyed.  A  feudalismus 
ezer  éven  át  uralkodva,  nem  fojtotta  meg  a  szabadságot,  a 
szerves  fejlődés  lehetőségét,  az  absolut  királyság  —  ha 
mindenütt  gyökeret  ver  —  másfél  század  alatt  tönkre  te- 
véssel fenyegette  ezer  év  vívmányait.  Szerencsére  maradtak 
nemzetek  e  korszakban  is,  melyekben  nem  akarták  meg- 
engedni a  nemes,  ideális  tartalommal  megtelt  királyságnak 
a  nemzet-fejlesztés  magas  hivatásának  egyedárúságát,  me^ 

lyekben  csak  lassan  és  fokozatosan  tudtak  a  rendiségből 
kibontakozni,  de  biztosan  haladtak  a  szerves  fejlődés  útján; 
•ezekre  néztek  föl  más  nemzetek,  melyeket  már  akkor  a  le- 
zajlott dicsőség  fényes  tűzjátékának  gőze  fojtogatott  s  ezek 
lettek  világító  tornyok  az  absolut  királyság  által  Európára 
borított  sötétségben. 

Az  absolut  királyság  a  mai  államnak  megteremtője  — 
mondja  Grünwald  Béla.  Ügy  látszik,  ennek  az  akar  lenni 
az  értelme,  hogy  a  királyság  nivellirozta  s  készítette  elő  a 
tért  a  modern  állam,  a  democrata  alkotmányosság  számára  ; 
ennek  részére  végzett  munkát  akkor,  midőn  a  régi  feudális 
alkotmányok  kereteit  összetörte,  a  rendek  politikai  hatal- 
mát megsemmisítette.  Tetszetősnek  látszik  e  felfogás,  de 
nem  sok  valót  tartalmaz.  A  királyság  megfosztotta  az 
aristocratiát  politikai  hatalmától,  megfosztotta  attól,  mivel 
a  királyi  hatalmat  korlátozni  módjában  volt,  de  meghagyta 
azt  az  egész  arístocraticus  lomot,  mely  a  nagyobbmérvű 
nemzeti  fejlődés  akadályát  képezte,  a  társadalom  egész 
rendi  tagozását,  a  kasztrendszert,  a  kiváltságokat,  a  köznép 
szolgaságát.  Sőt  mind  ezeket  fokozta,  hogy  a  nemességnek 
kárpótlást  adjon  az  elvesztett  politikai  hatalomért.  A  forra- 
dalomnak kellett  mindezt  eltávolítani,  és  pedig  ezen  kez- 
dette munkáját  mindenütt,  csak  ezután  végzett  magával  a 
királysággal.  A  mit  elhárított  az  absolut  királyság,  az  az 
anarchicus  villongások  megszüntetésében,  a  mit  létrehozott, 
az  abban  állott,  hogy  az  egyes  országokat  külháborúk  ha- 
tályosabb folytatására  tette  képesebbekké.  Úgyde  ezzel  még 
nem  sokat  nyert  az  « egészséges  fejlődés)),  a  közgyarapodás; 
a  mit  nyert  a  nép  a  réven,  a  vámon  elvesztette.  Ha  nyert 
az  által,  hogy  békésebbek  s  rendezettebbek  lettek  a  bei- 
állapotok,  vesztett  a  külháborúkra  fordított  áldozatok  miatt. 
Mert  a  királyság,  mihelyt  biztos  talajt  érzett  lábai  alatt, 

azonnal  visszaélt  hatalmával,  megfeledkezett  szerepéről  «a 
közérdek  kép  viseléséről)),  első  gondja  fényes  udvartartás  és 
hódító  háború  volt.  Ez  a  királyság  eredendő  bűne,  mely 
egyenlően  fészkelt  az  ázsiai  szultánok  s  az  európai  ((föl- 
világosodott absolutismus »  képviselőinek  lelkében. 

És  nézzük  azt  a  rövid  korszakot,  mely  a  nagy  franczia 
forradalom  végleges  legyőzése  után  következett,  a  szent 
szövetség  korát ;  midőn  az  absolut  királyság  már  egyesült 
erővel  lépett  fel  a  népek  ellen,  midőn  már  nemcsak  a  köz- 
érdekért lelkesülő  nemes  és  ideális  tartalommal,  de  vallásos 
ihlettséggel  megtelve  esküdött  össze  a  népszabadság  ellen ; 
midőn  a  laibachi  és  veronai  congressusokon  európai  kar^ 
hatalmat  rendelt  ki  az  egyes  országokban  fölmerülő  alkot- 
mányos mozgalmak  ellen.  Ekkor  érte  el  az  absolut  király- 
ság virágzásának  tetőpontját  s  ez  volt  az  európai  emberiség 
egyik  legszomorúbb  korszaka,  és  ismét  a  forradalmak 
egy  újabb  cyclusának  kellett  jönnie,  hogy  a  fák  az  égig  ne 
nőjjenek. 

De  Grünwald  Béla  voltaképen  nem  is  igy  érti  azt^ 
hogy  az  absolut  királyság  a  mai  állam  megteremtője.  Nem- 
csak átmeneti  stádium  gyanánt  fogadja  el  az  absolutis- 
must,  mely  tehát  egy  jobb  állapot  előkészítése  folytán  vív- 
mánynak volt  tekintendő,  habár  magában  véve  a  korábbi 
több  alkotmányosság  és  több  szabadsághoz  képest  vissza- 
esést képvisel.  Nem,  ő  ugy  tekinti  az  absolut  királyság 
felülkerekedését,  mint  vívmányt  in  se  et  pro  se,  mint  hala- 
dást, és  —  a  mi  azután  rendkívül  jellemző  —  egy  szín- 
vonalra helyezi  azzal,  mit  a  modern  vagyis  «a  mai  állam* 
és  az  ((állampolgári  társadalom »  nevén  emleget  s  mi  alatt, 
bár  világosan  meg  nem  mondja,  nem  lehet  egyebet  érteni, 
mint  a  napjainkban  általánosan  elterjedt  alkotmányos  par- 
lamenti kormányformát.  Mint  a  fentebbi  idézetekből  látjuk^ 


azt  mondja,  hogy  csak  ott,  hol  a  rendi  korszakot  a  király- 
ság vagy  a  nép  törte  össze,  lehetett  megalkotni  a  nemzetek 
egészséges  fejlődésének  feltételeit.  Csak  az  ahsolut  kirakj- 
ság  vagy  az  állampolgári  társadalom  volt  képes  az  általá- 
nos állami  jogrend  megalkotására,  a  rendi  társadalom  jog- 
rendjének megdöntése  után.  A  közérdek  megvalósitása 
egy  későbbi  korszakban  válik  a  kormányzat  tartalmává, 
e  közigazgatás  az  absolut  királyság  s  az  állampolgári  tár- 
sadalom legsajátabb  alkotása. 

Tehát  mindegy,  akár  az  absolut  királyság,  akár  a  nép 
lépett  legyen  a  rendi  alkotmány  örökségébe ;  tehát  mind- 
egy, akár  absolut,  akár  alkotmányos  monarchia  vagy  tán 
köztársaság  is,  a  fődolog,  az  egyedül  szükséges,  az  a  bizo- 
nyos administratio.  A  többi  mellékes  dolog  s  az  absolut 
királyság  ép  úgy  elfogadható  a  mai  állam  formájául  mint  a 
népuralom. 

Az  a  bizonyos  administratio  —  mondám.  S  mi  az  hát 
voltaképen  ?  Mert  Grünwald  BÉLÁ-nak  mint  szónoknak  és 
publicistának  sajátságaihoz  tartozik  a  definitiók  kerülése 
s  a  körülírásokban  való  áradozás.  Történelmet  ír,  mint 
mondja  és  nem  államtudományt,  ámde  könyve  annyira 
magán  hordja  az  utóbbinak  színezetét,  annyira  nem  is 
egyéb  mint  íllustratiók  bizonyos  államtudományi  nézetek- 
hez, hogy  helyén  lett  volna  nem  egy  alkalommal  nevén 
nevezni  a  gyermeket.  Midőn  a  nemzetiségről  beszél,  a  nem- 
zeti eszméről,  nemzeti  tartalmú  állami  politikáról  stb.,  nem 
ártott  volna  világosság  okáért  kimondani,  hogy  érti  alatta 
a  magyarosítás  politikáját,  és  midőn  arról  a  bizonyos  köz- 
igazgatásról szólt,  bátran  kimondhatta  volna  a  szót :  cen- 
tralisatio.  Mert  nem  követek  el  indiscretiót,  ha  arra  hivat- 
kozom, hogy  egy  ily  kiváló  egyéniség  nézeteit  az  ország 
közönsége  jól  ismeri;  tudja,  hogy  ö  egyik  sürgetője  annak 

az  úgynevezett  állami  közigazgatásnak,  a  megyei  tisztviselő- 
választás  megszüntetésének,  leghatározottabb  ellenzője  az 
önkormányzat  azon  formáinak,  melyek  közt  úgy  a  megyé- 
ben mint  a  protestánsok  egyházi  és  iskolai  ügyeinél,  ná- 
lunk megalakult.  0  emlegeti  fáradatlanul  azokat  az  állami 
nagy  czélokat  és  feladatokat,  melyeknek  valósitására  fel 
kell  használni  az  államnak  minden  rendelkezésére  álló  esz- 
közeit; minden  szava  magán  hordja  a  központosítási  iskola 
bélyegét,  kél  és  fekszik  annak  gondolataival.  Buzgalma  e 
mostani  müvében  szinte  a  rajongásig  fokozódik.  így  szól 
róla  egyebek  közt :  «A  közérdek  megvalósítására  alkalmas 
közigazgatás  megalkotásának  feltétele,  hogy  a  kormányzók 
át  legyenek  hatva  az  állam  nagy  eszméjétől,  hogy  tiszta 
fogalmuk  legyen  az  állam  hivatásáról ;  hogy  bátorságuk 
legyen  szembeszállani  a  partikuláris  érdekekkel  a  közérdek 
nevében ;  hogy  utálják  a  korrupcziót,  az  önkényt  és  erö- 
szakot s  következetesen  a  jog  és  törvény  uralmának  bizto- 
sítására törekedjenek  s  egyforma  védelemben  s  gondozás- 
ban részesítsék  az  állam  összes  polgárait.  Ez  ideális  törekvés 
nélkül  nem  lehet  megalkotni  a  közigazgatást  s  a  történe- 
lem tanúsága  szerint  e  nélkül  nem  is  jött  létre  sehol.)) 

Idealismus  és  központosítási  rendszer !  Olaj  és  víz,  mit 
<5sszekeverni  nem  lehet.  Azt  nem  lehet  elvitatni,  hogy  a 
rendi  korszakot  jellemzi  az  idealismus,  az  új  államot  a 
reahsmus.  A  lovag  inkább  jelképezi  az  idealísmust  mint  a 
bureaucrata.  Grünwald  Béla  a  maga  kedvencz  rendszere 
számára  el  akarja  confiscálni  a  rendi  korszaktól  még  ezt 
a  dicsőséget  is. 

A  centralisatio  hívei  érzik  annak  szükségét,  hogy  rend- 
szerüknek s  e  rendszer  incarnatiójának  a  bureaucratiának 
rideg  realisticus  jellegét  tetszetősebb  színben  tüntessék  elő. 
Nagy  emphasissal  ejtik  ki  e  szót :  az  állam,  az  állameszme  ! 


57 

•Az  állam  fogalmát  kivetkőztetik  természetéből ;  a  helyett 
liogy  meghagynák  az  államot  annak,  a  minek  lennie  kell, 
a  szabadság  és  jóllét  biztosítása  végett  alkotott  institutiónak, 
abstract  eszményi  lényt  csinálnak  belőle,  nagy  eszmének 
hirdetik,  hogy  slz  által  a  gyengébbekre  hatva,  annál  bizto- 
sabban csináljanak  belőle  egy  molochot,  mely  az  egyént,  a 
polgárt  s  annak  szabadságát  és  jólétét  elnyeli.  Pedig  az 
állam,  bármennyire  akarják  is  eszményíteni,  nagyon  is 
realistikus  valami  marad,  nem  működik  eszményi  módon, 
hanem  csak  is  gyarló  emberek  által  anyagi  eszközökkel. 
Es  tudjuk,  hogy  minél  inkább  sikerül  az  állameszme  ma- 
gasztosságának  ürügye  alatt  megsemmisíteni  minden  egyé- 
niséget, annál  közelebb  áll  be  az  a  veszély,  hogy  az  állam- 
nak természete  s  rendeltetése  meghamisíttassék  s  bitorlók 
kezére  kerüljön,  kik,  ha  uralkodó  egyének,  korlátlan  dics- 
vágyuk  eszközéül  használják  föl,  ha  uralkodó  pártok,  egy- 
rszerüen  fejős  tehenet  csinálnak  belőle. 

Minél  inkább  hangzanak  e  szavak :  az  állam,  az  állam- 
•eszme,  annál  inkább  háttérbe  szorul  a  haza,  a  szabadság. 
A  szabadság  cul tusában  állott  még  nemrég  közéletünk 
idealismusa,  most  már  alig  halljuk  e  szót.  Grünwald  Béla 
ideális  törekvéseinek  rovatai  közt  sem  találjuk.  Csak  az 
állam  nagy  eszméjének  cultusát  követeli  és  követeli  a 
bátor  szembeszállást  a  particularis  érdekekkel.  Hát  ezt  oly 
tökélyre  viszi  a  centralisatio,  hogy  elmegy  minden  egyéni- 
ség megsemmisítéséig. 

Azt  mondja  Grünwald  Béla,  utálni  kell  a  corruptiót, 
az  önkényt  és  erőszakot,  biztosítani  kell  a  jog  és  tör- 
vény uralmát.  Ámde  az  « állam »  gondoskodik  oly  tör- 
Tényekről,  melyek  confiscálnak  minden  jogot;  előállítja 
az  egyenlőséget,  de  megöli  a  szabadságot.  A  közérdek, 
a  közjóról  szóló  mondókát  elmondja  az  utolsó  zsarnok  is. 

mindenik  beismeri,  hogy  a  népek  boldogitására  bírja  isten- 
től mandátumát. 

De  nem  akarok  a  centralisatio  rendszerének  bővebb- 
jellemzésébe bocsátkozni.  Azt  az  állami  közigazgatást,  mely- 
nek ő  apostola  s  melyért  rajong  mostani  munkájában,  alig- 
lehetne jobban  jellemezni,  mint  teszi  Grünwald  Béla,, 
midőn  azt  mondja,  hogy  az  absolut  királyság  legsajátabb 
alkotása.  Az  absolut  királyságé  s  az  állampolgári  társadalomé 
vagyis  a  mai  államé,  úgy  mint  azt  Grünwald  Béla  fel- 
fogja, a  milyennek  óhajtja.  Qu^e  sünt  aequalia  uni  tertio,, 
sünt  íBqualia  inter  se.  Ha  ugyanolyannak  kell  lenni  annak 
a  mindent  átható,  mindent  felkaroló  közigazgatásnak  a. 
mai  államban,  mint  a  milyen  volt  az  absolut  királyságban, 
akkor  ennek  a  mai  államnak  lényegében  nem  lehet  külön- 
bözni attól  az  absolut  királyságtól.  Mert  hiszen  a  lényeges, 
a  legfőbb  dolog,  az  egyedül  szükséges  csakis  az  a  bizonyos 
közigazgatás. 

Csak  ezt  akartam  constatálni.  Szükséges,  hogy  az  olvasó 
közönség,  midőn  egy  iró  tehetségének  fascinatiója  alá 
kerül,  tisztában  legyen  teljesen  annak  gondolkodása  mód- 
jával és  czéljaival.  De  szükségesnek  tartottam  constatálni 
azért  is,  mert  ebből  érthetjük  meg  legjobban,  miért  szól 
Grünwald  Béla  oly  érdesen,  oly  kíméletlenül  a  magyar 
rendi  alkotmányról,  s  az  azt  fentartott  nemességről,  a 
régi  Magyarországról. 


m. 
Nemzet  e's  kormány. 


Grünwald  Béla  nézetei  az  állam  czéljáról  s  az  állami 
intézmények  rendeltetéséről  összeférhetlenek  azzal  a  fel- 
fogással és  érzülettel,  melyet  a  magyar  ember  ezredéves 
állami  élete  folyamában  nyilvánított.  Grünwald  Béla  a 
szerint  becsüli  az  állami  intézmények  értékét,  a  mennyiben 
képesek  vagy  nem  egy  erős  állami  szervezetet  megterem- 
teni ;  e  czélra,  az  ö  rendszere  szerint,  az  államnak  joga 
van  az  egyént  teljesen  absorbeálni,  s  vele  föltétlenül  rendel- 
kezni. A  magyar  ember  nem  akar  a  természeti  szabadságból 
többet  feláldozni,  mint  a  mennjri  a  polgári  társadalom 
megalkotására  és  fentartására  múlhatlanúl  szükséges, 
megköveteli  az  államtól,  hogy  önérzetében  ne  sértse,  hogy 
szabad  embernek  érezhesse  magát,  polgári  kötelességeinek 
teljesítése  mellett.  A  magyar  ember  nem  tűri  a  minden 
lépten  való  korlátozást,  rendszabályozást,  dolgába  avatko- 
zást ;  nem  várja  meg,  hogy  gondját  viseljék,  elvégzi  ö  a 
maga  dolgát ;  a  huszár  nem  kívánja  istentől  hogy  segítse, 
csak  ne  segítse  a  németet  sem.  De  azért  a  magyar  ember 
jellemébe Q  nincsenek  anarchicus  hajlamok,  sőt  törvény-  és 
felsöbbség-tisztelö ;  azonban  maga  akar  állítani  magának 
parancsolót  és  maga  akarja  megszabni,  hogy  mi  az,  a  mi- 

ben  neki  parancsolhatnak ;  kell  bíró,  kell  tisztviselő,  majd 
maga  választja  ki  azt,  a  ki  arra  való,  megvárja  tőle,  hogy 
szigorú  legyen  de  igazságos,  ad  neki  hatalmat  eleget,  de 
gyakorlása  módját  maga  határozza  meg. 

Ez,  igenis,  a  nemzeti  genius  kifolyása,  annak  kifolyásai 
mind  azok  az  institutiók,  melyekben  ez  a  felfogás,  ez  az 
érzület  kifejezést  nyert.  Ez  nem  ((állami  felfogás »  hanem 
igenis  át  meg  át  önkormányzati  felfogás,  minden  izében 
alkotmányos  érzület.  Ily  néppel  nem  lehet  talán  oly  köny- 
nyen  megoldani  azokat  a  «nagy  állami  feladatokat)),  de 
az  nincs  bebizonyítva,  hogy  ily  érzületű  néppel  nem  lehet 
((megalkotni  a  nemzeti  fejlődés  föltételeit*),  mert  a  történe- 
lem azt  bizonyítja,  hogy  utóvégre  is  azok  a  népek  kereked- 
tek felül  s  tartották  meg  kezökben  a  polgárisodás  zászlaját, 
mel^^eknél  legélénkebb  és  legszívósabb  volt  az  egyéni  és 
polgári  szabadság  érzéke. 

A  magyar  embernek  ez  a  természete,  ez  a  jelleme  nem 
tagadta  meg  magát  ama  szomorú  korszakban  sem ;  vérében 
volt,  lényéhez  volt  forrva  a  szabadságszeretet,  az  önérzetes- 
ség.  Ez  mentette  meg  a  nemzetet.  Mert  ez  adta  neki  azt  az 
erőt,  melylyel  képes  volt  megvonni  s  megoltalmazni  egy  ha- 
tárt, melyen  nem  birt  áthatolni  a  vesztére  törő  hatalom. 
Ki  tudta  vinni  e  hatalom  azt,  hogy  az  ország  állami  önál- 
lósága szűk  korlátok  közé  szoríttassák,  lehetetlenné  tette 
anyagi  fejlődését,  megnehezítette  a  felvilágosodás  terjedé- 
sét, de  a  nemzeti  élet  szentélyébe  nem  volt  képes  beha- 
tolni, nem  volt  képes  a  néppel  közvetlen  érintkezésbe  lépni. 
A  nemzet  nemcsak  hogy  el  tudta  magáról  hárítani  azt, 
hogy  más  szabjon  neki  törvényeket,  de  a  végrehajtó  hatal- 
mat egészen  megtartotta  saját  kezében,  úgy  hogy  a  hata- 
lom, rendeleteinek  végrehajtására,  nem  birt  saját  appa- 
rátussal. Erőszakoskodni  tudott  olykor-olykor  a  hatalom 


61 

eszközeivel,  de  administrálni  azzal  nem  lehet.  Az  állarűi 
önállóság  hiánya  lidércznyomásként  nehezedett  a  nemzet 
mellére,  kétségtelenül,  de  azért  bármi  szűk,  bármi  szegé- 
nyes, megvolt  a  maga  otthona  s  benne  a  gazda  ö  maradt. 
Az  1791-iki  10-ik  törvényczikk  szava :  Hungária  estregnum 
liberiim  et  independens,  csak  elvben  maradt  meg  —  bár 
ennek  is  meg  volt  a  maga  fontossága  —  de  a  «non  ad 
normám  aliarum  provinciarum »  folyvást  valóság  maradt. 
A  Rákóczi-forradalom  meggyőzte  a  hatalmat  a  felöl,  hogy 
azt  a  bizonyos  határt  át  nem  lépheti,  s  a  szatmári  békétől 
fogva  1848-ig  ezt  erőszakkal  nem  is  kisérelte  meg. 
II.  József,  majd  I.  Ferencz  is  azt  hitték,  hogy  a  nemzeti 
életerő  eléggé  le  van  már  hangolva,  hogy  egy  kis  erőfeszí* 
tóssel  keresztül  vihessék  az  osztrák  politika  soha  föl  nem 
adott  czéljait,  de  csakhamar  meggyőződött  mind  a  kettő, 
hogy  a  leányzó  nem  halt  meg,  csak  aluszik ;  a  József-féle 
rendeletek  visszavonása,  Ferencz  «doluit  paterno  cordi 
nostro»-ja  visszazökkentette  a  nemzeti  életet  a  kerékvá- 
gásba, mely  az  enyészet  útjából  elvezetett. 

Mi  történt  volna,  ha  nincs  meg  a  nemzetben  ez  az  erős 
önkormányzati  hajlam,  ha  sikerült  volna  valakinek  őt  már 
akkor  felvilágosítani  az  önkormányzati  institutiók  értékte- 
len voltáról  ?  Kinek  a  kezébe  került  volna  a  közigazgatás 
és  igazságszolgáltatás?  Nagyon  helyesen  rajzolja  maga 
Grünwald  Béla  azt  az  állást,  melyet  a  dicasteriumok^ 
kanczellária  és  helytartótanács  elfoglaltak.  A  valódi  hata- 
lom a  birodalmi  államtanács  majd  az  államminiszterium 
kezében  volt,  abban  volt  egész  1848-ig;  midőn  őseink  oly 
mérgesen  ropogtatták  a  « kormány »  szót,  azt  az  osztrák 
kormányt  értették,  melyet  nem  mag^^ar  törvény  alkotott,, 
melynek  hatásköréről,  jogairól,  soha  egy  betűvel  sem  emlé- 
kezett meg,   de  melyet  utóvégre   sem  engedett  az  élet  és 


gyakorlat  ignorálni,  úg}^  hogy  végre  a  törvénykönyvbe  is 
becsempészte  magát  Mária  Terézia  alatt  az  1741-iki  10  t. 
<ízikk  e  szavaiban :  «et  ad  ipsum  etiam  Status  ministerium 
nationem  hungaram  adhibere  dignabitur)).  E  mellett  a 
valóságos  kormány  mellett  csak  alárendelt  szerepet  játszott 
az  ország  legfőbb  közigazgatási  hatósága,  a  kanczellária, 
még  éhez  képest  is  a  helytartótanács,  a  kamara  pedig 
-egész  osztrák  lábra  volt  állitva.  A  mely  ellentállási  erőt  a 
kanczellária  mégis  gyakorolt,  azt  tisztán  a  megyékből  me- 
rítette, mert  érvei  mindig  oda  mentek  ki,  hogy  ö  tenné  szi- 
vesen,  de  bátorkodik  alázatosan  figyelmeztetni  á  megyék 
okvetlen  bekövetkezendő  ellentállására.  Képzelhető,  miként 
viselték  volna  magukat,  ha  nem  lett  v.olna  meg  ez  a  hát- 
terök. 

A  magas  méltóságok  és  hivatalok  viselői,  kik  e  kor- 
mányszékeket alkották,  elfordultak  a  nemzettől,  vagy  tel- 
jesen elvesztették  a  nemzettel  való  együttérzést  vagy  pak- 
tálni tudtak  lelkiismeretökkel ;  az  udvari  élet  varázsa,  a 
catholicus  érdek,  a  magán  haszonlesés  megtette  hatását, 
náluk  első  sorban,  majdnem  átalánosan ;  miattuk  sőt  álta- 
luk osztrák  tartomány  lett  volna  Magyarországból,  egy- 
szerűen. De  a  hatalom  nem  érte  volna  be  azzal,  hogy  ná- 
lunk behozza  az  osztrák  közigazgatást,  de  azzal  együtt  be- 
hozta volna  a  német  nyelvet.  Ez  a  hatalomnak  állandó 
programmjához  tartozott.  Mert  valóban  megfoghatlan, 
miként  veheti  még  Grünwald  Béla  is  komolyan  azt,  hogy 
n.  József  nem  azért  hozta  be,  mert  a  magyar  nyelvnek,  de 
mert  a  latinnak  volt  ellensége,  s  csak  azért  nem  hozta  be 
a  latin  helyett  a  magyart,  mert  a  magyar  maga  sem 
akarta  s  a  latin  mellett  opponált,  valamint  azért  sem, 
mert  valósággal  nagyon  kiképezetlen  is  volt.  Ám  1849 
után  volt  már  kész  alkalmas  magyar  nyelv  s  a  latin  mel- 

lett  senki  sem  buzgólkodott.  De  meg  különös  érdeke  is 
Tolt  abban  a  hatalomnak,  hogy  ezt  a  rebellis  fajt  alaposan 
kigyógyítsa  javithatlan  nyavalyájából.  És  behozta  volna  a 
német  nyelvet  akkor,  midőn  még  bölcsője  se  ringattatott  a 
magyar  irodalomnak  s  ott  lehetnénk  ma  magyar  nemzeti- 
ség, nyelv  és  irodalom  dolgából,  hogy  afféle  csibakéró 
magyar  nyelvtanok  jelenhetnének  meg  tudós  nyelvészek 
számára. 

Ez  lett  volna  az  eredmény  minden  kétségen  kívül. 
A  centralisatio  rendszerének  más  módon  való  érvényesülé- 
sét az  akkori  körülmények  közt  képzelni  se  lehet.  Minden 
talpalatnyi  tér  elvesztése  az  önkormányzatból  egy  lépés 
lett  volna  osztrák  tartománynyá  alakulás  és  elnemzetlene- 
<iés  felé.  Ugyanaz  lett  volna  a  nemesi  kiváltságok  egy- 
szerű B  közjogi  vívmányok  által  nem  ellensúlyozott  fel- 
a,dása.  A  nemesség  volt  az  a  phalanx,  mely  a  hatalom 
invasióját  a  nemzeti  élet  házi  szentélyébe  visszatartotta, 
magánjogai  s  személyi  kiváltságai  annyira  össze  voltak  fo- 
nódva politikai  jogállásával,  hogy  egymástól  a  kettőt  elvá- 
lasztani nem  lehetett,  ha  nem  marad  meg  egészben  olyan 
^  milyen,  nem  képes  teljesíteni  ugyanazt  a  hivatást.  A  mit 
■elhárított,  a  nemzetről  hárította  el,  a  mit  megmentett,  a 
nemzet  számára  mentette  meg. 

De  hát  utóvégre  az  egész  csak  negatív  eredmény  s  az 
mégis  tény,  hogy  a  nemzet  e  korszak  alatt  páratlanul  sü- 
lyedt  szomorú  állapotban  maradt ;  az  a  kérdés,  miért  nem 
tett  a  nemzet  oly  erőfeszítést,  hogy  ez  állapotból  kiemel- 
kedjék s  erélyét  a  majdnem  csakis  passiv  ellentállásnak 
nevezhető  magatartás  helyett  miért  nem  irányozta  oda, 
hogy  kivívja  az  állami  élet  magasabb  követelményeit. 
Orünwald  Béla  így  állítja  föl  a  kérdést.  Mint  ha  alterna- 
tíva lett  volna  fölállítva  a  nemzet  elébe,  hogy  vagy  az  ön- 

kormányzat  vagy  a  felső  hatóságok  függetlenítése.  Egyez- 
zék bele  az  ország,  iiogy  hozattassék  be  az  állami  közigaz- 
gatás, nevezze  ki  a  kormány  a  birákat  és  tisztviselőket,, 
rendelkezzék  velük  a  kormány,  szűnjenek  meg  a  megyei, 
gj^űlések  s  a  nemesség  maradjon  meg  kiváltságainak  élve- 
zetében, de  politikai  jogokat  ne  gyakoroljon ;  ezen  föltétel 
alatt  függetlenné  teszik  a  kanczelláriát  vagy  helytartótaná- 
csot vagy  ezek  helyébe  állítanak  majd  valami  más  szerke- 
zetű önálló  kormányt.  Tétetett-e  a  nemzetnek  ily  ajánlat,, 
bármikor  s  bármely  formában  ?  11.  József  megkínálta  az. 
országot  a  kereskedelmi  és  vámrendszer  megváltoztatásá- 
val, ha  a  nemesség  megadóztatja  magát.  Elmondtam  már 
fönebb,  mennyire  lehetett  komolynak  és  őszintének  tekin- 
teni ez  ajánlatot,  de  még  ilyen  se  történt  aiTa  nézve,  hogy 
az  állami  önállóság  magasabb  kellékeinek  birtokába  volna 
kész  bármi  föltétel  alatt  juttatni  a  hatalom  a  nemzetet. 
Ilyen  nem  fordult  meg  soha  esze  ágában  sem ;  erősen  köz- 
pontosított önálló  államot  engedni  alkotni  Magyarország- 
ból, mely  azután  maga  gondoskodhassék  szellemi  és  anyagi 
gyarapodásáról,  a  centralisatiónak  ezt  a  nemét  teljesen 
kizárta  az  a  másik,  az  uralkodó  absolut  hatalmába  helyezett 
centralisatio,  mely  soha  egy  pillanatra  se  felejtett  állandá 
vágya  és  törekvése  volt.  Mi  volna  legjobb  Magyarország 
gyarapodásának  szempontjából,  az  teljesen  mellékes  kérdés 
volt  előtte  szemben  ama  törekvés  czéljaival.  Miként  is  lehet 
azt  képzelni,  hogy  kiadja  kezéből  azt,  a  mit  erősen  meg- 
markolt, a  mit  úgy  tekintett,  mint  egy  már  elért  stádiumot 
a  tovább  haladás  ösvényén,  kiadja  csak  azért,  hogy  az  or- 
szágnak módot  nyújtson  a  megerősödésre,  elszakadási 
vágyainak  föléledésére.  Mert  ez  volt  az  állandó  fölfogás  &■ 
ilyen  lévén,  maga  alatt  vágni  a  fát  nem  volt  hajlandó. 
Mintsem  hogy  maga  kezdjen  ily  veszedelmes  új  politikát,, 

inkább  tűrte  a  tényleges  állapotot,  mint  a  kisebb  rosszat, 
ha  már  a  jót  el  nem  érheti  s  valamiben  engedményeket 
tenni  kénytelen.  A  nemzetnek  tehát  nem  volt  más  válasz- 
tása^ mint  megtartani  s  körömszakadtáig  védelmezni  ön- 
kormányzati jogait.  Vagy  azt  vagy  semmit.  Ha  nem  ragasz- 
kodott volna  is  hozzá,  mint  ahoz  a  formához,  mely  legjob- 
ban biztositja  azt,  hogy  az  ember  és  polgár  a  társadalom 
és  az  állam  kötelékében  is  szabad  ember  és  szabad  polgár 
maradhasson,  ragaszkodni  kellett  volna  hozzá  az  ország 
önálló  állami  létének,  annyira  mennyire  lehetséges  volt, 
megóvása  szempontjából  is. 

Megtartani  azt,  mit  a  nemzet  megtartott  vagy  azt  is  el- 
veszteni, e  közt  oly  nagy  a  különbség,  mint  az  élet  és  halál 
közt.  S  azért,  midőn  itélöszéket  akarunk  ülni  az  elhunyt 
nemzedékek  fölött,  nem  az  a  kérdés,  mennyiben  vezéreltet- 
ték magukat  azon  nézetek  által,  melyeket  mi  tartunk  álta- 
lában és  különösen  a  mostani  körülmények  közt  helyesek- 
nek, hanem  az,  hogy  mi  volt  az  eredménye  működésüknek ; 
és  ha  az  eredmény  nagy,  söt  megbecsülhetetlen,  akkor  nem 
akiméletlen  kárhoztatásnak,  hanem  annak  van  helye,  hogy 
tisztelettel  hajoljunk  meg  emlékezetük  előtt. 

Grünwald  Béla  nem  tartja  kellőleg  szem  előtt  ezt  az 
eredményt  s  ezért  itél  igazságtalanul.  Igazságtalan,  midőn 
általában  az  egész  korszakon  nem  hagy  semmi  jót,  de 
igazságtalan  különösen  az  egyes  tényezők  becslésében  és 
pedig  kettős  irányban,  mert  mig  túlságos  szigorral  birál 
némelyeket,  másokat  aránylag  túlságos  enyhe  bánásmód- 
ban részesit. 

Lapokat  kellene  tele  idéznem,  ha  össze  akarnám  állitani 
a  helyeket,  melyekben  úgy  jellemzi  mindenestől  az  egész 
nemzetet,  mint  egy  sülyedt,  eltörpült  és  elcsenevészett  fajt. 
Madách   «Ember  tragédiája" -ban  felismerjük  Évát  még  a 

guillotine  furiájában  s  az  eszkimó  nejében  is ;  Grünwald 
Régi  Magyarországának  elfajult  nemzedékeiben  nem  lehet 
felismerni  a  párduczos  honfoglalókat  vagy  az  1 848 -iki  név- 
telen félisteneket.  Valóban,  ha  csakugyan  annyira  sülyedt 
volna  a  nemzet  erkölcsileg,  mint  ö  leíi'ja,  mint  már  fentebb 
megjegyzem,  nem  lett  volna  képes  rögtön  annyira  átvál- 
tozni, hogy  1825-ön  túl  a  nemzeti  élet  legszebb  korszakát 
Idézze  elö.  Annak  az  anyagnak  vagy  tartalomnak,  melyet 
ily  dicső  kifejlődésre  lehetett  ébreszteni,  meg  kellett  lenni 
a  közvetlen  megelőzött  korszakban  is.  Az  a  táblabíró  világ 
1825-ön  innen  valóban  tökéletesen  olyan  volt,  mint  1825-ön 
túl,  azok  az  életjelenségek,  melyeket  nyilvánított,  meg  nem 
változott  természetének,  jellemének  voltak  kifolyásai;  nem 
száraz  fa  volt,  mint  egy  helyen  mondja  Grünwadd  Béla, 
a  nemzeti  élet  abban  a  korszakban  sem,  de  élö  fa,  mely 
fajához  képest  hajtott  kikeletkor  leveleket  s  virágokat. 
Mindaz,  a  mi  1825  után  létrejött,  nem  lehetett  aféle  gene- 
ratio  sequivoca  eredménye,  a  sasok  csak  is  sasoktól  szár- 
mazhattak. 

Sors  csapása  volt  mindaz,  mi  ama  kornak  sötét  oldalát 
képezi ;  a  nemzet,  emberek  érdeme  volt  az,  minek  a  nem- 
zet birtokában  maradt  —  én  azt  hiszem,  hogy  ez  a  helyes, 
az  igazságos  mérték,  melylyel  ama  kor  embereit  és  tényeit 
mérni  kell.  Es  nincs  rá  semmi  ok,  hogy  miért  ne  használ- 
juk ezt  a  mértéket,  most,  midőn  ama  kor  tökéletesen  visz- 
szavonult  a  történetírás  régióiba  s  visszatéréséről  annak, 
mi  ellen  oly  élénk  polémiát  folytat  Grünwald  Béla,  a 
rendi  alkotmánynak  t.  i.,  többé  szó  nem  lehet. 

Grünwald  Béla  épen  ellenkezőleg  cselekszik.  Törté- 
nelmet ír;  én  azért  nem  kívánom,  hogy  a  féle  Rogerii 
Carmen  miserabile  siralmas  históriát  írjon,  a  milyenné 
válik  többnyire  minden  magyar  história,  mert  hát  nem 


67 


lehet  tagadni,  hogy  nemzetünknek  keserves  sors  jutott  osz- 
tályrészül; de  az  már  mégis  csak  különös,  hogy  a  nemzet 
által  végig  szenvedett  hallatlan  csapások  és  viszontagságok 
egy  történeti  munkában,  mely  az  általuk  lesújtott  és  elkín- 
zott országnak  állapotát  adja  elö,  még  csak  megemlitve  is 
aHg  legyenek.  Pedig  hát  azoknak  a  viszontagságoknak  utó- 
lagos hatása  a  legtárgyilagosabb  és  ridegebb  elbírálásnál  is 
mint  legfontosabb  tényező  kell  hogy  szerepeljen.  Nem 
volna  szabad  egy  pillanatra  sem  feledni,  hogy  a  lengyelt 
kivéve  egy  nemzetre  se  nehezedett  úgy  a  sors  keze,  mint  a 
magyarra.  Azok  a  balkánfélszigeti  népek,  melyeket  a  török 
első  sorban  s  teljesen  leigázott,  kevesebbet  vesztettek  mint 
mi.  Magyarország  már  akkor  jelentékeny  előmenetelt  tett 
a  civilisatióban  s  századok  óta  tisztességes,  sőt  időnkint 
fényes  szerepet  játszott  az  európai  államok  közt ;  igy  érte  a 
török  hóditás  oly  állapotban,  midőn  már  nagyon  sok  vesz- 
teni valója  volt ;  és  midőn  azért,  hogy  lehetőleg  megtart- 
hassa culturájának  százados  vívmányait,  az  osztrák  ház 
hatalmában  keresett  segélyt,  eső  alól  csurgó  alá  került,  úgy 
hogy  eredeti  ádáz  ellenségével  látta  magát  kénytelennek 
új  barátja  ellen  szövetkezni.  Az  uj  barát  felülkerekedett  s 
megállapította  programmját :  faciam  Hungáriám  mendi- 
eam,  servam,  catholicam,  ismeretes  és  pontosan  követett 
jelszavát  annak  a  KoUonich  biborn oknak,  kinek  emlékiratá- 
ban bizonyságát  látja  Grünwald  Béla  annak,  hogy  a  bécsi 
udvar  birt  a  királyság  magasztos  rendeltetésének  tudatával. 
Az  ily  helyzet,  azok  a  küzdelmek,  melyeket  előidézett,  ki- 
merítették a  nemzet  erejét  s  midőn  a  Kákóczi-forradalmat 
csinálta,  az  már  olyan  volt,  mint  midőn  a  harczias  fejedel- 
mek a  tizenöt  éves  gyermekeket  küldik  a  csatatérre. 

Ez  az,  a  mit  nem  szabad  elfelejteni  egy  pillanatra  sem, 
midőn  ítéletet  akarunk  mondani  a  magyar  nemzetnek  e 

korszakban  való  magaviselete  fölött.  Nem  szabad  erre  nézve- 
azt  a  mérczét  alkalmaznunk,  melyet  más  kedvezőbb  viszo- 
nyok közt  élö  nemzeteknél  vagy  akár  saját  magunknál  is 
alkalmazni  lehet  valamely  más  korszakban,  melyben,  ha 
tele  volt  is  viszontagságokkal,  még  nem  volt  annyira  meg- 
fogyatkozva a  nemzet  ereje.  Magyarország  a  XVII.  század- 
ban még  meg  tudta  tenni  kötelességét  a  legsúlyosabb  csa- 
pások és  szenvedések  közt  is,  a  forradalmak  egész  soro- 
zatában küzdött  az  állami  függetlenségért ;  de  utóvégre  is, 
a  mi  sok  —  sok,  mint  a  közmondás  szól,  egy  kimerült 
nemzettől  nem  lehetett  azt  követelni,  a  mire  képes  volt  ép 
korában,  a  láz  után  nem  lehet  várni  azt  az  erönyilvánulást, 
melyet  az  ember  gyakran  tanusit  a  láz  rohama  alatt. 

A  legnagyobb  igazságtalanság,  midőn  könyvében  elejétől 
végéig  szakadatlanul  és  kíméletlenül  azért  kárhoztatja 
Grünwald  Béla  a  nemzetet,  hogy  ily  állapotában  miért 
hagyta  kisiklani  kezéből  a  külügyet,  hadügyet,  pénzügyet, 
miért  tűrte  az  ellene  irányzott  kereskedelmi  politikát.  Te- 
hát azért  Ítéli  el  a  nemzetet,  mert  nem  birta  kivívni  állami 
függetlenségét;  mert  hiszen  megtartani  mind  azt,  mit  tőle- 
követel,  nem  több  s  nem  kevesebb,  mint  állami  független- 
ség. S  ez  nem  azért  volt  szerinte  így,  mert  a  nemzet  ki 
volt  merülve,  hanem  azért,  mert  tudatlan  volt,  léha  volt, 
de  a  mi  még  rosszabb,  főkép  azért,  mert  a  nemesség  előtt 
egyéb  nem  volt  szent,  mint  saját  osztály  érdeke. 

Lássunk  a  számtalan  változatok  közül  közelebbről  is  egyet, 
miként  ítél  Grünwald  Béla  nagyban  és  egészben  a  nemzet 
magaviselete  fölött.  « Magyarországban  megszűnik  a  poli- 
tikai élet,  mert  a  rendi  társadalom  nem  foglalkozik  a  nem- 
zet legfontosabb  viszonyaival  s  azért  közéletének  nem  lehet 
országos  politikai  tartalma  Magyarországnak  e  korszakban 
nincsenek  politikusai,  nincsenek  politikai  eszméi.  Az  ural- 

liodó  osztályok  ellenzik  a  legjobbat  is,  ba  érdekeikbe  ütkö- 
zik s  eltűrik  a  bécsi  udvartól  a  legrosszabbat  is,  ha  érdekei- 
ket nem  érinti. » 

Grünwald  Béla  általában  nem  keresi  az  erős  kifejezése- 
ket, az  idézett  sorok  nyelvezete  is  oly  sima,  hogy  alig  lát- 
szik a  nemzetre  nézve  sértést  tartalmazni.  Pedig,  ha  igaz 
volna  mi  bennök  mondva  van,  oly  haszontalan  náczió  lett 
volna  a  nemes  magyar  nemzet,  hogy  nem  lehetne  eléggé 
erősen  kifejezni  kárhoztatását.  Nem  kevesebbet  mond 
bennök  Grünwald  Béla,  mint  azt,  hogy  az  m-alkodó  osztá- 
lyok (értsd  mindig :  a  köznemesség)  conspiráltak  a  bécsi 
udvarral,  hogy  ez  hagyja  meg  őket  kiváltságaik  élvezeté- 
ben, ők  ezért  nem  bánják,  ha  elconfiscálja  az  ország  jogait, 
az  állami  önállóság  kellékeit.  S  az  egész  nemzet  elnézte, 
tűrte  az  ily  garázdálkodást.  Ki  van  fejezve  e  sorokban,  hogy 
a  nemzetben  nem  volt  érzék  az  állami  függetlenség  iránt, 
annyira  hülyévé  vált,  hogy  nem  értett  semmit  a  közügyek- 
hez. Constatálva  van  egyszersmind,  hogy  a  bécsi  udvar  sok 
jót  akart,  fel  akarta  boldogítani  az  országot,  de  ebben  meg- 
akadályozta a  nemzet  indolentiája,  a  nemesség  rosszakarata. 
Tehát,  teljesen  figyelmen  kívül  hagyni  azt,  hogy  a  meg- 
előző korszak  iszonyú  csapásai  által  elkínzott  s  kimerült 
nemzettől  erélyes  föllépést  igazságosan,  de  csak  észszerűleg 
is  követelni  nem  lehetett ;  kígyót- békát  hányni  a  nemzetre, 
nevezetesen  annak  vezető  osztályaira ;  egyúttal  pedig  ki- 
menteni a  hatalmat,  mint  a  melyet  a  közérdek  képviseleté- 
nek ideális  feladata  s  ennek  átérzése  vezérelt  —  ez  a  Grün- 
wald Béla  rendszere  a  magyar  nemzet  értékének  meg- 
becsülésében. 

Lesz  alkalmam  részletesen  is  rámutatni,  miként  alkal- 
mazza e  rendszert  a  nemzeti  élet  különböző  ágaiban  elő- 
fordult dolgoknál,  a  különböző  tényezőknél ;  most  általa- 

nosságban  csak  két  megjegyzést  akarok  tenni  az  utóbb- 
idézett  sorok  tartalmára  s  egy  lélektani  momentumot  fel- 
hozni annak  magyarázatára,  hogy  miképen  ragadtathatja 
magát  egy  oly  férfiú,  milyet  Gbünwald  BÉLÁ-ban  ismerünk, 
ily  túlzásokra  s  ily  igazságtalan  és  a  megengedhetöség  ha- 
tárait messze  túllépő  elbánásra  nemzetével. 

A  mit  megjegyeztem  annak  lehetlen  voltáról,  hogy  az  a 
magyar  nemesség,  mely  1825-töl  1848-ig  a  nemzeti  élet 
legfényesebb  korszakát  tudta  megalkotni,  Grünwald  Béla 
szerint  oly  silány,  oly  minden  erkölcsi  értéket  nélkülöző  lett 
légyen  közvetlenül  1825  előtt,  ugyanazt  alkalmazhatjuk  a 
régibb  múltra  nézve  is.  Valószínű-e,  sőt  lehetséges-e,  hogy 
az  a  nemzet,  az  a  nemesség,  -  mely  a  Grünwald  BÉLA-féle 
régi  Magyarország  kezdő  epocháját,  a  szatmári  békét,  meg- 
előzőleg annyi  tehetséget  és  erélyt  tanúsított,  egyszerre 
annyira  korlátolt  eszűvé  és  léhává  változott  volna  és  pedig 
rögtön,  mialatt  1711-ben  a  földteke  egy  körútját  bevégezte. 
Az  a  nemesség,  melyet  Grünwald  Béla  úgy  rajzol,  mint 
egy  valóságos  hazaáruló  csoportot,  mert  hiszen  kiszolgál- 
tatta az  államiság  legfőbb  kellékeit  azért,  hogy  jobbágyait 
háborítlanul  nyúzhassa,  tehát  magán  érdekeinek  feláldozta 
a  haza  érdekeit ;  a  mely  már  épen  1715-ben  adta  ennek 
csalhatlan  bizonyítványát,  követte  el  a  hazaárulás  legfeke- 
tébb actusát,  midőn  az  államiság  legfőbb  kellékét,  az  önálló 
hadsereget  és  pedig  minden  nagyobb  vita  nélkül  feladta ; 
ugyanazon  nemesség  vájjon  miért  csinálta  a  forradalmakat 
a  megelőző  korszakban,  miért  hullatta  vérét  a  csatatéren 
még  négy  évvel  ama  nagy  hazaárulási  cselekmény  elköve- 
tése előtt  ?  Magánérdekeiért- e  vagy  a  haza  függetlenségeért? 
No  hát  az  embernek  s  annál  kevésbé  egész  osztályoknak 
természete  s  jelleme  nem  változik  meg,  annál  kevésbé  for- 
dul épen  ellenkezőre  oly  rövid  idő  alatt.  Legyen  szabad 


71 


kiegészítenem,  mit  BERzsENYi-böl  fentebb  idéztem:  nem 
szül  gyáva  nyulat  Nűbia  párducza. 

A  mi  pedig  a  bécsi  udvartól  eredő  ama  sok  «jót»  illeti, 
mit  a  magyarországi  uralkodó  osztályok  elleneztek  volna, 
kár  hogy  Grünwald  Béla  azoknak  jegyzékét  össze  nem 
állította.  Nem  került  volna  nagy  munkába  az  elsorolás.  De 
sokkal  több  fáradságba  került  volna  annak  kimutatása,  mi 
volt  az,  mit  a  nemesség  ellenkezése  meghiúsított.  A  bécsi 
udvar  rendelkezett  az  ország  jövedelmeivel,  nem  jelenték- 
telen fölösleg  folyt  be  évenként  pénztárába  azon  felül,  mit 
az  ország  rendes  szükségeire  kellett  fordítani.  Micsoda  be- 
ruházásokat tett  ezekből  120  év  lefolyása  alatt?  S  hol  ta- 
lált ezeknél  legkisebb  ellenzésre  ?  De  másnemű,  az  ország 
jólléte  emelését  czélzó  intézkedésében  is  ?  Talált-e  legkisebb 
akadályra  Mária  Terézia,  mikor  a  Eatio  educationist  vagy 
az  úrbér  rendezését  behozta  ?  Annyira  nem,  hogy  inkább 
azért  lehetne  a  nemzetnek  szemrehányást  tenni,  mert  el- 
nézte azt  a  közjogi  sérelmet,  mely  a  rendeleti  úton  való 
behozatalban  rejlett ;  ez  már  abba  a  rovatba  tartozik,  me- 
lyet Grünwald  Béla  az  állami  fölfogás  hiányának  tekint, 
mert  hiszen  ennek  kifolyása  a  féltékeny  őrködés  a  törvény- 
hozás jogai  fölött.  Volt  benne  közjogi  sérelem  és  volt  külö- 
nösen a  nemesi  kiváltság  korlátozása  és  még  se  ellenezte, 
annál  kevésbé  akadályozta  meg  az  a  csakis  osztályérdeket 
ismerő  nemesség.  Nem  hogy  ellenzett  volna  bármi  jót,  de 
ellenkezőleg  oly  hálás  volt  a  nemzet  a  felülről  jövő  jóakarat 
minden  legkisebb  jeleért,  hogy  ebben  láthatjuk  csalhatlan 
jelét,  mennyire  szomorú  sors  jutott  neki  osztályrészül, 
mennyire  nem  volt  a  hatalom  által  jótétemények  dolgában 
elkényeztetve.  Ezért  oly  érdekes  a  híres  « Móriam urw,  mely- 
ben a  nemzet  a  remélt  jókért  háláját  előlegezte.  Pedig 
bizony,  a  mi  történt  az  ország  jóllétének  emelésére  Mária 

Terézia  hosszú  uralkodása  alatt,  indokolva  van-e  általa  az 
a  dicsfény,  melyet  fölébe  történetírók  és  udvari  poéták 
meggyújtottak;  és  nincs-e  mind  az,  a  mi  történt,  sok- 
szorosan ellensúlyozva  a  Commerzienrath  felállítása,  illető- 
leg a  Magyarország  ellen  inaugurált  gyarmati  politika  által  ? 
Nem  képes  kimutatni  Grünwald  Béla  semmit,  a  miben  az 
udvarnak  országboldogító  szándokai  maga  az  ország  által 
lettek  volna  meghiúsítva. 

Grünwald  Béla,  midőn  azokat  az  országboldogító  szán- 
dokokat  emlegeti,  kétségtelenül  leginkább  11.  Józsefre  gon- 
dol. 0  lelkesedik  11.  Józsefért.  Miként  fordulhat  ez  elő 
magyar  politikusnál  és  történetírónál,  csak  úgy  lehet  meg- 
érteni, ha  tudjuk,  hogy  az  illető  egészen  el  van  telve  bizo- 
nyos nézetekkel  s  azoknak,  a  tárgyilagosságnak  teljesen 
háttérbe  szorításával,  korlátlan  uralkodást  enged  ítéletei 
fölött.  0  József  császárban  az  ideális  tartalommal  megtelt 
absolut  királyság  megtestesülését  látja,  az  elég,  hogy  ra- 
jongjon érette  s  teljesen  figyelmen  kívül  hagyja  Józsefnek 
a  magyar  alkotmány  és  nemzetiség  megsemmisítésére 
irányzott  törekvését.  0  annyira  perhorrescálja  a  rendisé- 
get, a  régi  magyar  önkormányzati  rendszert,  hogy  nem 
bír  előtte  semmi  becscsel  a  nemességnek  az  a  honmentő 
magatartása,  mely  a  rendi  és  önkormányzati  formák  fen- 
tartásával  volt  kapcsolatos.  Sajnos,  ha  ily  dispositiókkal 
veszi  kezébe  szellemes  iró  a  történelmet.  A  halottak  nem 
replikázhatnak  saját  védelmökre,  ügyvédük  is  ritkán  akad; 
annál  könnyebben  vezettetnek  tévútra  az  élők,  midőn 
okulni  akarnának  a  történelemből. 

Az  ő  dogmáinak  állaniok  kell  föltétlenül;  kivételt  azok 
ellenében  nem  ismer,  hanem  kényszerzubbonyként  alkal- 
mazza dolgokra  és  emberekre.  Grünwald  Béla  elvből 
ellensége  a  rendi  alkotmány  rendezerének,  azt  mondja. 

Logy  a  nemesség  előtt  mindig  első  volt  az  osztályérdek  és 
önzés,  nem  volt  benne  állami  és  nemzeti  szellem.  Es  mert 
^z  a  rendi  alkotmány  természetében  rejlik,  ilyennek  kellett 
lennie,  ilyen  volt  a  magyar  nemesség  is.  Ezt  így  mondja  a 
tudomány  és  a  logika.  De  azt  teljesen  figyelmen  kívül  hagyja, 
hogy  Magyarországon  a  nemesség  egészen  más  állást  fog- 
lalt el,  mint  más  országokban,  a  melyekben  való  szereplé- 
séből vannak  merítve  azok  az  elméletek;  hogy  óriási  kü- 
lönbség van  azon  nemesség  közt,  mely  kevés  számú  feudális 
urak  közt  osztotta  föl  az  ország  területét,  mely  területeken 
azután  polgári  jogokat  senki  sem  élvezett  és  azon  nemesség 
közt,  mely  az  ország  lakosságának  nagy  százalékát  képezte, 
majdnem  az  összes  értelmiséget  s  még  a  köznépnek  jelen- 
tékeny részét  is  magában  foglalta,  úgy  hogy  széles  körben 
megvalósította  azt  az  alkotmányos  életet,  mely  minőség 
tekintetében  épen  olyan,  mint  a  milyet  a  modern  alkotmá- 
nyos országok  polgárai  élveznek.  De  nemcsak  ezt  hagyja 
figyelmen  kívül,  de  azt  is,  hogy  bármit  mondjon  az  elmé- 
let s  a  következtető  logika,  bármit  mutasson  föl  más  orszá- 
gokból a  történelem,  sőt  bármi  bűnlajstromot  lehessen  csi- 
nálni magaviseletéről  saját  hazánkban  is  :  de  azt  ráfogni  a 
magyar  nemességre,  hogy  nem  volt  benne  se  állami  se 
nemzeti  érzék,  magyarul  mondva  hazafiság,  képtelenség, 
mert  annak  ellenkezőjét  a  tények  kétséget  kizárólag  bi- 
zonyítják. Grünwald  Béla  elméletei  szerint  az  absolut 
királyságnak  volt  hivatása  a  nemzeteket  a  rendiség  ural- 
mától megszabadítani  s  azt  teljesítette  is  egész  az  idealis- 
musig  emelkedve  a  közérdek  képviseletében.  S  mert  sze- 
rinte ez  is  a  dolog  természetében  fekszik,  ezt  cselekedte  az 
absolut  hatalom  nálunk  is,  és  hogy  teljesen  nem  töltöttebe 
hivatását,  az  volt  az  oka,  mert  a  magyar  nemesség,  mely 
nem   adta   föl  politikai  jogait,  ebben   megakasztotta.  És 

ennélfogva  azt  állítja,  hogy  a  hatalom  nálunk  is  azt  tar- 
totta legfőbb  föladatának,  hogy  az  országot  felboldogítsa^ 
hogy  minden  jónak  ö  volt  a  kezdeményezője  és  ráfogja  a 
nemzetre,  hogy  ő  akadályozta  annak  a  sok  jónak  megvaló- 
sulását. Mint  ha  csak  azt  a  Eückblicket  olvasnók,  melyre 
Széchenyi  az  Ein  Blick-kel  felelt.  Grünwald  Béla  elvből  a 
központosítás  hive,  ellensége  a  magyar  önkormányzati  rend- 
szernek, ellenszenvvel  viseltetik  a  megyei  intézmény  és  a 
protestáns  autonómia  iránt ;  ellenszenvvel  a  régi  nemesség 
iránt,  mint  majd  még  látni  fogjuk  :  ezért  nem  tulajdonít  kell5 
értéket  annak,  mit  a  nemzet  ama  korszakban  megtartott^ 
mit  a  köznemesség  cselekedett;  szerinte  az  egész  egy  « nyo- 
morúság)) volt  (14.  lap)  és  sokszor  gúnyolja  a  nemzetet^ 
hogy  ennek  becset  tulajdonított.  íme  így  folyik  be  a  dogma- 
tismus  egyrészről,  egyéni  dispositiók  másrészről,  ítéletére. 


IV. 

Külügy.  Főhatóságok.  Hadügy. 


Az  eddigiekből  eléggé  megismerkedtünk  immár  Grün- 
WALD  Béla  okoskodásának  s  tárgykezelésének  egész  rend- 
szerével, hogy,  mielőtt  vádjainak  részletesebb  taglalatába 
bocsátkoznánk,  foglalkozhassunk  azon  nagy  ellenmondás- 
sal, mely  a  régi  Magyarországgal  szemben  elfoglalt  állás- 
pontjában s  a  bírálatban  való  eljárásában  mutatkozik. 

Az  éles  birálat  és  erős  kárhoztatás  nagy  halmazában 
találunk  könyvében  egy  helyet,  egy  szemérmeskedő  ibolyát, 
mely  az  egész  nemzet  irányában  bizonyos  elismerést  foglal 
magában,  habár  nem  hangzik  is  barátságosan.  Ezt  mondja 
a  14.  lapon:  «Az  önálló  állami  lét,  a  kormányzás  fölada- 
taival való  gyakorlati  foglalkozás  hiánya  s  az  erősbödő 
particularismus  következtében  kivesz  a  nemzetből  az  állam 
hivatásának  magasabb  fölfogása,  az  állami  érzék  is. 
A  rendi  alkotmány,  melyet  védenie  kellett,  már  maga  is 
negácziója  az  igazi  államnak,  de  még  inkább  elidegenítette 
tőle  a  nemzetet  elnyomó  ellenséges  államhatalom,  mely  az 
ellenzésbe  hajtotta  a  nemzet  független  és  hazafias  elemeit. 
így  még  a  hazafiság  is  csak  kisszerű  s  meddő  alakban  nyil- 
vánulhatott; a  passiv  ellenzésban  s  nem  positiv  alkotás- 
ban, s  az  volt  a  tragicum  a  nemzet  sorsában,  hog}^  ha  a 
védelem  sikerült  is,  olyat  védett  meg,  a  mi  egészséges  fej- 

lödését,  megerősödését  tette  lehetetlenné.))  Ez  az  úgyszól- 
ván egyetlen  hasonnemü  hely  az  egész  vaskos  kötetben, 
mert  találkozunk  ugyan  itt-ott  egy  elismerő  szóval  egyesek 
irányában,  de  a  mi  például  az  50.  lapon  mondva  van,  az  a 
mentegetett  főnemességet  illeti,  egyebütt  egy-két  dicsérő 
szó  pedig  már  az  1825  utáni  nemességre  van  czimezve. 

Az  idézett  szavak  szerint  csakugyan  kellett  hát  védeni 
a  rendi  alkotmányt  s  a  kiket  az  ellenséges  államhatalom 
ellenzésbe  hajtott,  azok  a  nemzet  független  és  hazafias 
elemei  voltak.  E  beismerés  olyan  mint  egy  csej^p  eczet, 
mely  képes  átváltoztatni  egy  egész  hordó  bort.  Bármi  kény- 
telen-kelletlenül legyen  mondva,  mihelyt  ki  van  mondva, 
ama  néhány  szó,  bármennyire  nehezedjék  rá  egészen  ellen- 
tétes irányával  egy  vaskos  kötetnek  egész  tartalma,  képes 
lerontani  Grünwald  Béla  okoskodásának  egész  nagy  és 
ékes  épületét.  Mihelyt  egyszer  beismeri,  hogy  kötelesség, 
hazafias  kötelesség  volt  az  alkotmányt,  o]yan  a  milyen 
volt,  védelmezni,  akkor  valóban  nincs  értelme  annak  az 
animositásnak,  melylyel  a  nemzetet  s  annak  vezető  osz- 
tályait birálja,  akkor  csakugyan  nincs  egyébnek  helye, 
mint  a  sajnálkozásnak  a  fölött,  hogy  a  nemzetnek  oly 
keserű  sors  jutott  osztályrészül.  Akkor  a  birálat  csak  is 
arra  szorítkozhatik,  vájjon  az  adott  körülmények  közt  meg- 
tette-e  a  nemzet  a  maga  kötelességét  —  s  ez  már  arány- 
lag nagyon  szűk  tér  —  de  nem  mehet  odáig,  a  mi  pedig 
Grünwald  Béla  könyvének  valóságos  tartalmát  képezi, 
hogy  a  nemzet  maga  volt  oka  saját  sülyedésének ;  akkor 
nem  szabad  aként  forgatni  a  tényeket,  hogy  az  uralkodó- 
ház politikájának  következményeiért  is  a  nemzet  tétessék 
felelőssé,  mint  azt  Grünwald  Béla  például  II.  Józsefnek 
a  vámpolitika  megváltoztatására  vonatkozó  ajánlatának 
ötletéből  teszi. 

Van  egy  dolog,  mivel  Grünwald  Béla  áthidalni  látszik 
akarni  az  ellenmondást,  s  ez  az  idézett  sorokban  fölhozott 
«tragicum)).  Én  azt  hiszem,  hogy  itt  semmiféle  tragicum- 
ról  szó  nem  lehet.  Másnemű,  mint  rendi  alkotmányok  ab- 
ban a  korban  nem  is  léteztek ;  nem  lehetett  előbb  demo- 
craticus  és  parlamentaris  alkotmányt  csinálni  s  azután  azt 
védelmezni ;  de  a  rendi  alkotmány  nem  volt  oly  akadály, 
mely  lehetlenné  tette  volna  a  nemzet  fejlődését,  ennek  a 
formái  mellett  is  megtette  volna  hatását  az  állami  ön- 
állóság, mely  megadta  volna  a  nemzetnek  a  boldogulás 
eszközeinek  alkalmazására  való  képességet.  De  hát  ha  lett 
volna  is  tragicum  a  dologban,  akkor  sincs  helyén  az  a 
kegyetlen  birálat,  melylyel  Grünwald  Béla  a  nemzetet 
üldözi,  a  tragoediák  hőseit  részvéttel  igen,  de  nem  becs- 
mérléssel, sőt  bámulattal  szoktuk  kisérni  végzetes  pályá- 
jukon. 

Nem  az  én  dolgom  keresni,  mi  módon  jött  Grünwald 
Béla  az  itt  fölmutatott  ellenmondásba.  Annyi  bizonyos, 
hogy  ha  kellő  figyelemmel  lett  volna  arra,  mit  az  alkot- 
mány védelmének  szükséges  és  hazafias  voltáról  bevall, 
könyvét  nem  Írhatta  volna  meg.  De  hát  megírta.  Ama 
bevallás  s  az  abban  rejlő  ellenmondás  után  tarthatatla- 
nokká válnak  azon  politikai  következtetések,  melyeket  a 
szerző,  mint  kutatásainak  eredményeit  élőnkbe  terjeszt, 
de  nem  teszik  fölöslegessé,  hogy  munkájának  különböző 
szakaszaiban  s  concret  esetekben  a  nemzet  és  egyes  sza- 
bályai ellen  emelt  helytelen  és  igazságtalan  vádjaival  rész- 
letesebben foglalkozzunk. 

Végig  olvasva  a  külügy,  főhatóságok  és  hadügyről  szóló 
fejezeteket,  folytonosan  azt  látjuk,  hogy  a  nemzet,  neve- 
zetesen az  országgyűlési  rendek  tudatlansága,  a  közügyek- 
ben járatlansága,  a  hadügynél  pedig  valóságos  szennyes 

önzése  volt  annak  oka,  hogy  az  állami  önállóság  legfonto- 
sabb kellékei  kisiklottak  a  nemzet  kezei  közül. 

Nem  hagyhatok  előleges  megjegyzés  nélkül  egy  szót, 
mely  e  külügyről  szóló  fejezetben  előfordul.  Azt  mondja  : 
((Magyarország  (tán  helyesebben;  a  magyar  állam)  ország- 
gyűléseivel, törvényeivel,  közjogi  fikczió  volt.»  Gyakran 
fordul  elő  a  munkában,  hogy  az  ország  függetlenségéről 
szóló  törvényeknek  nem  volt  gyakorlati  értékük,  de  azért 
a  magyar  ember  azokat  valóságnak  tartotta,  mei-t  benn  vol- 
tak a  Corpus  jurisban  s  ((a  magyar  világa  a  Corpus  juris 
volt».  Ki  tagadná,  hogy  a  valóság  azon  törvények  szöve- 
gétől nagyon  messze  esett,  de  azért  azokat  oly  skartéták- 
nak  mondani  nem  lehet,  de  nem  is  jó  politika.  Először  is, 
azok  a  törvények  csalhatlan  bizonyítványai  annak,  hogy 
a  nemzetben  folytonosan  élt  a  függetlenség  eszménye  s 
ahoz  való  jogának  tudata;  s  ez  nem  volt  aféle  « homályos 
vágyw,  hanem  igenis  « világos  politikai  eszme »,  melyet 
azután  a  körülményekhez  képest  mindig  képes  volt  for- 
mulázni is ;  úgy  hogy  nem  volt  kénytelen  végig  menni 
KoussEAU  Contrat  socialján,  Athén  és  Kóma  hagyományain 
és  SiEYÉs  szappanbuborékain,  míg  egy  gyakorlatias  alkot- 
mányos lét  alakjánál  kiköthetett.  Nem  is  lehet  tagadni, 
hogy  az  a  fictio  s  azok  a  skartéta-törvények,  melyekre  az 
uralkodók  megesküdtek,  s  melyeknek  sanctiója  ott  volt  a 
múlt  század  szabadságharczaiban,  mementó  móri  intés- 
ként hatottak  fölfelé,  hogy  Magyarország  irányában  bizo- 
nyos határon  túl  lépni  nem  lehet.  Es  lehet-e  tagadni  a  ha- 
tást, midőn  Deák  Ferencz  1861-ben  azokat  a  skartétákat  a 
maga  fölirataiban  összeállította  ?  Még  nincs  annyira  kivet- 
kőzve a  világ  a  jogtiszteletből,  hogy  ne  volna  semmi  érvé- 
nye annak  az  állhatatos  jogfentartásnak,  melyet  a  magyar 
nemzet  ama   törvényekben  s  azok  gyakori   ismétlésében 

cselekedett  s  annyira  még  is  csak  jó  volna  mindnyájunk- 
nak, nagyja  és  aprajának,  diplomatáknak  lennünk,  hogy 
kerüljük  a  cynismust,  a  gúnyt,  midőn  ezekről  a  dolgokról 
beszélünk.  És  meggondolhatnék  azt  is,  hogy  nem  tanácsos 
kavicscsal  dobálózni,  midőn  az  1867-iki  kiegyezés  üveg 
épületében  lakunk. 

A  külügyről  szólva  nem  azt  követeli  Grünwald  Béla  — 
legyünk  igazságosak  —  hogy  az  államiság  ezen  attribú- 
tumát tartotta  lég}'en  föl  a  régi  Magyarország;  ellenke- 
zőleg azért  rójja  meg  s  gúnyolja  az  1790-iki  rendeket,  mert 
&  külügyi  politika  vezetésére  vonatkozó  jogait  ki  akarták 
csavarni  az  uralkodó  kezéből.  ((Soha  országgyűlés  —  úgy- 
mond —  nem  mutatta  ki  világosabban  a  rendek  tájékozat- 
lanságát, fogalomzavarát  s  gyakorlatiatlanságát  állami 
ügyekben.))  Ezen  ékes  titulusokat  azért  érdemelték  ki  a 
rendek  Grünwald  BÉLÁ-tól,  mert  föliratukban  azt  kivánták, 
hogy  «a  nemzetnek  a  háborúüzenet  és  békességszerzés  körül 
való  nyilvános  jussainak  helyreállítása  végett  szükségesnek 
válnék,  hogy  azon  helyekre,  a  hol  most  a  hazát  érdeklő 
békességszerzés  munkáltatik,  az  ország  maga  részéről  hite- 
zett  követeket  küldjön)).  Az  országbiró  gr.  Zichy  Károly  el 
is  mondta  ez  ellen  a  megfelelő  elemi  igazságokat,  melyeket 
azonban  a  rendek  nem  voltak  képesek  felfogni,  meg  is 
választották  az  akkori  béketárgyalásokhoz  a  követeket,  de 
az  udvar  leü-atában  egy  rövid  s  általánosságokat  tartalmazó 
passussal  végzett  a  dologgal. 

Ki  állítaná,  hogy  a  külügyek  kezelésének  a  rendek  föl- 
iratában contemplált  módja  megfelel  a  modern  alkotmá- 
nyos chablonokuak.  De  gondoljunk  csak  egy  kicsit  azon 
mindenféle  javaslatokra,  melyek  e  tárgyra  nézve  a  legújabb 
időben  fölmerültek,  sőt  épen  azon  intézkedésekre,  melyek 
szerint  tényleg  meg  van  állapítva  a  külügyek  vezetésének 

módja.  Az  1848-iki  országgyűlési  atyák  már  inspirálva, 
voltak  az  újkor  szelleme  által  s  mit  tudtak  kifundálni? 
Odaállították  a  minisztériumba  a  híres  berezeg  Eszterbázy 
Pált,  mint  Pilátust  a  Credóba,  bogy  külügyi  színezetet  ad- 
janak az  «ö  felsége  személye  körül  levő  egyik  minisz- 
ter)) állásának.  Most  már  épen  virágzásban  van  az  új 
Magyarország;  a  közösügyek,  tebát  a  külügyek  kezelésére- 
nézve is,  miután  a  baloldali  kisebbség  deputatio-javaslata^ 
mellőztetett,  ki  lettek  eszelve  a  közös  minisztérium  és  a  de- 
legatiók,  nevezetesen  az,  hogy  a  külügyeket  a  közös  külügy- 
miniszter a  két  országos  minisztériummal  egyetértve  vezesse. 
S  ez  a  bölcseség  köve  feltaláltatásának  mondatott.  Gyakor- 
latban pedig  úgy  áll  a  dolog,  hogy  az  osztrák  parlament  és- 
kormány  követik  a  bölcs  mondást :  hallgatni  arany  ;  a  ma- 
gyar kormány  pedig  lett  aféle  Prügelknabe,  kit  a  dauphin, 
a  közös  külügyminiszter  csinjeiért  elnáspágolnak.  Valljuk 
meg,  hogy  ezek  se  sokkal  okosabb  dolgok  mint  az  1790-iki 
rendek  tervezete,  de  ez  még  előnyben  van  annyiban,  hogy 
nagyobb  ragaszkodásról  tanúskodik  az  ország  jogaihoz. 

Nagyon  meg  kellene  fontolni,  mielőtt  oly  éles  birálatot 
mond  valaki,  sőt  oly  erős  kitételeket  is  használ  azért,  mert 
azoknál  a  közösen  érdeklő  viszonyoknál  nem  tudtak  tiszta, 
munkát  csinálni  a  régi  törvényhozók.  Tudtunk-emi?  Oly 
abnormis  viszonyok  mellett,  mint  a  milyenek  abból  az. 
Ausztriával  való  vegyes  házasságból  szükségszerüleg  szár- 
maztak, lehetséges-e  oly  chablonszerüleg  berendezni  az 
államot,  mint  különálló  független  országokban  ?  Itt  már 
magában  véve  is  nehéz  valami  helyeset  kigondolni,  de  hát 
azután  még  annak  keresztülvitele !  Itt  a  compromissum 
uralkodik.  Compromissum  először  is  a  közös  hatalom  és  az 
államok  követelései  közt,  azután  compromissum  a  két 
állam   érdekei  közt.   A  hol  ily  viszonyok  exigentiái  hatá- 

roznak,  ott  a  doctiinák  a  rövidebbet  húzzák  a  politi- 
kában. 

Van-e  jogunk  most,  midőn  utóvégre  is  a  nemzet  factu- 
mává  lett  a  fennálló  közösügyes  rendszer  megalkotása  és 
fentartása,  oly  kárhozhatólag  beszélni  azokról  kik  1741-ben 
a  státusminiszterium  trójai  lovát  bevitték,  s  oly  lenézöleg 
bánni  el  azokkal,  kik  menekülést  kerestek  a  közösügyes  hí- 
nárból, midőn  ugyancsak  1 741-ben  egy  magyar  ministerium 
s  1790-ben  a  « magyar  királyi  nemzeti  tanács»  eszméjével 
foglalkoztak?  Ezek  közt  s  némely  dolgok  közt,  melyek 
1848-ban  felmerültek,  s  különösen  azok  közt,  melyek 
1867-ben  megállaplttattak,  van-e  oly  különbség,  hogy  ezek- 
nek kieszelöit  a  legnagyobb  dicsőítés,  amazokéit  pedig  oly 
czimek  illették  meg,  milyenekkel  őket  Geünwald  Béla  meg- 
tiszteli ? 

Hasonlítsuk  össze  Magyarország  kormányzatának  mos- 
tani gépezetét  a  régivel.  Ki  kételkedhetnék  abban,  hogy  a 
mostani,  mint  mechanismus,  jobb  a  réginél;  jobb  a  szak- 
rendszernél fogva,  mely  szerint  minden  kormány-intézke- 
désnek megvan  a  maga  gazdája,  a  felelősség  nem  rejtőz- 
hetik el  a  collegialitás  leple  alatt ;  a  nyilvánosság  érvénye- 
sítheti befolyását.  Fontos  vívmány  kétségen  kívül,  de  ebből 
áll  az  egész.  Azt  nem  zárja  ki  a  mechanismus,  hogy  a  feje- 
delem elhatározására  más  ország  érdekei  és  idegen  embe- 
rek befolyást  gyakoroljanak,  ez  a  közösség  mellett  kivihe- 
tetlen. Akkor,  törvénytelenül  de  tényleg,  aként  gyakorol- 
tatott az  idegen  befolyás,  hogy  a  magyar  ügyek,  belügyek 
is,  formaszerű  tárgyalás  alá  vétettek  a  Staatsrathban,  de 
kizárva  a  befolyás  az  új  rendszer  által  sincs.  Ezért  történt 
1848-ban  azon  intézkedés,  hogy  a  király  távollétében  a 
nádorhelytartó  gyakorolja  a  végrehajtó  hatalmat. 

Engedjük  meg  azonban,  hogy  ez  az  idegen  befolyás  még 

Mocsárt  :  A  régi  magyar  nemes.  o 


sem  érvényesülhet  se  oly  közvetlenül,  se  oly  gyakran  s 
formailag  annyira  sérelmes  módon  most,  mint  a  régi  mód 
szerint,  irjuk  tehát  ezt  is  az  új  rendszer  javára :  van  egy 
más  körülmény,  melynél  fogva  a  régi  állapot  előnyben 
van  az  új  fölött,  s  ez  a  következő.  A  statusminiszteriumról 
törvényeink  csak  úgy  vesznek  tudomást,  mint  a  külügyek 
tárgyalására  rendelt  közös  kormánytestületröl.  Felvilágo- 
sítják ezt  az  1791.  XVII.  és  az  1792.  Vm.  tör  vény  czikkek, 
midőn  azt  is  rendelik,  hogy  magyarországi  születésű  egyé- 
neknek a  Staatskanzleiban  alkalom  adassék  magukat  kül- 
ügyi  dolgokra  kiképezni.  A  Staatsministeriumba  kinevezett 
magyarok  feladata  volt  tehát  gyakorolni  a  külügyek  veze- 
tésére azt  a  befolyást,  melynek  érvényesítésére  most  a  két 
országos  minisztérium  volna  hivatva.  Melyik  mód  hatályo- 
sabb ?  A  régi  mellett  a  befolyás  közvetlenebb  volt,  azt  ta- 
gadni nem  lehet.  A  nagy  különbség  azonban  abban  áll, 
hogy  akkor  a  közösügyes  kormány  testület  kizárólag  a  kül- 
ügyek tárgyalására  volt  törvényes  orgánumnak  elismerve, 
míg  az  1867.  XII.  szerint  a  közös  minisztérium  a  hadügy- 
és  pénzügyre  nézve  hasonlónak  van  rendeltetve,  tehát  tör- 
vény által  közösügyekké  tétettek  oly  ügyek,  melyeket  a  tör- 
vény azelőtt  olyanokul  nem  ismert.  Ez  jogfeladás.  Most 
jobb-e  hát,  vagy  jobb  volt  akkor  ? 

Vagy  azt  akarja  Grünwald  Béla  a  régieknek  szemükre 
vetni,  hogy  miért  nem  hozták  be  már  akkor  azon  módon 
azt  a  közösügyes  apparátust,  mely  18ö7-ben  kieszeltetett? 
Azért  tagad  meg  tőlük  minden  képességet  a  közügyek  inté- 
zésére, mert  nem  jöttek  rá  épen  erre  már  akkor? 

Foglalkoztak  ők  azzal  is,  miképen  kellene  a  közösügyek 
hínárjából  kigázolni,  miképen  lehetne  az  idegen  taná- 
csosok befolyását  elhárítani,  mert  hiszen  ez  volt  mindig  és 
marad  a  punctum  saliens.  Tüzetesebben  foglalkoztak  vele, 

Talahányszor  a  magyar  ügyre  nézve  kedvezőbb  szél  fújdo- 
gált, nevezetesen  az  1741  és  1790-iki  országgyűléseken, 
1741-ben  azon  gyökeres  változtatással  foglalkoztak  az  or- 
szágos rendek,  hogy  a  monarchia  székhelyét  Magyaror- 
szágba kell  áttenni ;  nem  lett  concret  alakban  formulázva, 
a  sok  tanakodás  után  végre  is  csak  azt  kérték  a  rendek, 
hogy  midőn  a  monarchia  fontosabb  ügyei  forognak  fenn,  a 
prímás,  nádor  és  horvátországi  bán  is  hivattassék  meg  az 
udvari  tanácsba,  a  tisztán  magyar  ügyekre  pedig  állíttas- 
sék  fel  egy  magyar  udvari  tanács.  A  tárgyalások  vége  az 
lett,  hogy  az  államminiszteriumba  a  külügy  intézésére  ma- 
gyarok is  neveztessenek  ki ;  tétettek  más  hasonló  palliativ 
intézkedések  a  kanczellária,  helytartótanács  és  kamara 
függetlenitésére,  a  kör  négyszögítését  a  nemzet  az  akkori 
kedvező  körülményektől  remélte.  1790-ben  a  II.  József  ren- 
deletei elleni  felbuzdulás  idejében  ismét  szőnyegre  jölt  az 
idegen  befolyás  kiküszöbölésének  nehéz  kérdése,  újból 
megkezdetett  az  e  tárgy  fölött  való  tanakodás,  tervezgetés. 
A  consilium  regium  nationale  hungaricumról  szóló  javas- 
lat sem  olyan,  kétségtelenül,  hogy  minta  intézményül  szol- 
gálhatna, de  nem  is  olyan,  hogy  ne  illenék  a  fából  vaska- 
rika készítés  sok  más  régi  és  újabbkori  kísérletei  közé. 
Nagyon  kár  egygyel  több  efajta  tervnek  megfogamzása  miatt 
oly  nagy  zajt  ütni  s  azt  mondani:  « Semmi  nem  bizonyítja 
jobban  a  rendiség  eszmekörének  meddőségét  s  a  kormány- 
zat gyakorlati  feladataiban  való  járatlanságát,  mint  ez.» 
Hogy  e  javaslatot  nem  lehet  helyesen  oly  nevetséges  vala- 
minek tekinteni,  legyen  szabad  jeles  történetírónk,  Horváth 
Mihály  véleményére  hivatkoznom.  «E  törvényjavaslat  — 
úgymond  —  alig  különbözött  egyébben  az  újabb  szabású 
parlamentaris  kormánytól,  mint,  hogy  míg  ez  az  egyes 
felelős  miniszterekre  bízza  a  közigazgatás  külön  ágait  s  a 

felelősséget  ennélfogva  eg}^énesíti,  a  javaslat  egy  felelős 
kormányszéki  testület  kezeiben  hagyja  a  végrehajtó  ha- 
talmat. »  Azt  hiszem,  nem  csalódom,  ha  azt  teszem  föl,  hogy 
Grünwald  BÉLÁ-t  az  lobbantotta  oly  nagy  haragra,  azért 
beszél  anarchia  meghonosításáról  stb.,  mert  az  általa  any- 
nyira  kedvelt  megyének  is  jutott  némi  szerep  abban  a  ter- 
vezetben. 

A  hadügyről  szólván,  azt  mondja  Grünwald  Béla^ 
« nemzet,  mely  komolyan  akar  mint  külön,  önálló  állami 
egyéniség  élni,  nem  mondhat  le  önként,  a  viszonyok  kény- 
szerítő hatása  nélkül  nemzeti  s  állami  életének  e  lényeges 
kellékéről)).  Azért  hogy  ez  alkalommal  csak  irodalmi  téren 
találkozunk,  nincs  ok  nem  vennem  örvendetes  tudomásul 
az  önálló  hadsereg  tárgyában  itt  nyilatkozó  nézetegységet 
Grünwald  Béla  s  a  függetlenségi  párt  között.  Van  ugyan 
az  idézett  tételben  egy  fentartás,  t.  i.  «a  viszonyok  kény- 
szerítő hatása  nélkül*).  Ezen  óvatos  záradék,  úgy  látszik,  a 
fenálló  közösügyes  rendszer  számára  van  a  tételbe  ig- 
tatva;  én  minden  esetre  jogosítottnak  tartom  a  régi 
Magyarországot,  hogy  rá  a  maga  részére  is  igényt  formál- 
hasson. 

Talán  semmiért  se  rójja  meg  Grünwald  Béla  annyira  a 
régi  Magyarország  embereit,  mint  azért,  hogy  az  állandó 
hadsereg  behozatalára  tett  első  szervező  lépés  alkalmával 
a  magyar  hadsereg  megalkotását  elmulasztották.  Ne  feled- 
jük az  évszámot :  1715.  Négy  évvel  a  Eákóczi- forradalom 
legyőzése  után,  midőn  az  ország  befejezte  a  forradalmak 
cyclusát  s  a  hosszú  hallatlan  küzdelmek  után  kimerülve, 
több  mint  egy  századra  kiható  aléltságban  tetszhalott! 
ágyára  lefeküdt :  akkor  kellett  volna  neki  kivívnia  az  ön- 
álló magyar  hadsereget !  És  lehetségesnek  tartani,  hogy  a 
bécsi  udvar,  mely  nem  rég  láthatta  úgyszólván  a  Burg  ab* 

lakaiból  a  portyázó  kuruczokat,  épen  akkor  beleegyezzék 
abba,  hogy  e  javíthatlan  nemzet  magának  egy  az  eddigi 
rebellis  hadaknál  sokkal  erösebb  hadsereget  szervezzen  !  Ez 
már  csakugyan  képtelen  követelödzés. 

Azt  mondja  Grünwald  Béla,  hogy  abban  az  időben  még 
lehetett  volna.  És  pedig  azért,  mert  akkor  még  a  monarchia 
adminisztrativ  egységének  eszméje  nem  született  meg  s  a 
particularismus  és  provincialismus  még  virágjában  volt  az 
örökös  tartományokban  is ;  Magyarországból  is  csak  a  töb- 
biekhez hasonló  provincziát  akartak  alakítani,  de  nem  egy 
administrativ  egységbe  beolvasztani.  Ebből  ugyan  legke- 
Tésbé  se  következik  ama  lehetség,  mert  az  ugyan  nem  volt 
■eszében  az  udvarnak,  hogy  tartományonként  külön  szer- 
vezze a  haderőt,  tehát  az  általa  tartománnyá  teendőnek 
kontemplált  Magyarországnak  ilyest  megengedjen. 

De  hozzáteszi  maga  Grünwald  Béla,  hogy  az  admistra- 
tiv  egység  még  legelőbbre  haladt  az  igazgatás  egyik  fontos 
ágában,  a  császári  hadseregben;  bár  tulajdonkép  itt  is  csak 
kezdetei  voltak  meg ;  minden  ezred  oly  egység  volt,  melyen 
belül  az  ezredes  határozta  meg  az  egyenruhát,  fegyverzetet, 
gyakorlatot,  vezényszót  és  szokásokat;  a  fejedelem,  midőn 
az  állandó  katonaság  szervezésére  hivta  föl  az  országgyű- 
lést, nem  is  azt  kivánta,  hogy  a  hadsereg  császári  és  német 
legyen,  hanem  azt,  hogy  állandó  legyen.  A  mi  itt  az  ezre- 
dek és  ezredesek  önállóságáról  mondatik,  az  tisztán  a  had- 
sereg belszervezet ére  vonatkozik  s  ide  nem  tartozik.  De 
maga  Grünwald  Béla  mondja,  hogy  az  egységes  szervezet 
itt  már  leginkább  előre  haladt.  Az,  hogy  micsoda  alakban, 
mily  szavakkal  jelentette  ki  az  udvar  a  maga  kívánságát, 
nem  bir  fontossággal.  De  próbálta  volna  meg  csak  az  or- 
szággyűlés egy  valóságos  magyar  hadsereg  szervezését, 
majd  kitűnt  volna,  hogy  az  udvar  ebben  tréfát  nem  ismer, 

valamint  nem  ismert  soha  azután  sem,  mert  hát  ez  a  legis- 
legfőbb  hatalmi  kérdés. 

Ezzel  szemben  lehet-e  a  méltányosság  legprimitivebb 
követeléseinek  megfelelve  s  a  valószinüségnek  legkisebb 
látszatával  azt  mondani,  hogy  az  1 7 1 5-iki  országos  rendek 
azért  engedték  kisiklani  a  magyar  állandó  hadsereget  a 
nemzet  kezéből,  mert  fogalmuk  se  volt  róla,  hogy  az  a  nem- 
zeti létnek  mily  fontos  kelléke,  mert  nekik  kényelmesnek 
látszott  nem  törni  fejüket  a  hadsereg  szervezésén,  előnyös- 
nek látszott  a  paraszt  zsebéből  szavazni  meg  a  hadi  adót  ? 
Ezt  megtehették  volna  akkor  is,  ha  magyar  állandó  had- 
sereg tartására  lett  volna  a  pénz  fordítandó,  a  szennyes 
önzés  tehát  nem  lehetett  befolyással  a  nemzeti  ügy  eláru- 
lására. 

Fölhozza  Grünwald  Béla,  hogy  a  rendek  1790-ben 
sem  követelték  a  külön  magyar  hadsereget,  pedig  II.  József 
halála  után  oly  idők  következtek,  hogy  az  emberek  mindent 
mertek  követelni.  De  hát  a  rendeknek  nem  volt  elég  képes- 
ségük a  hadsereg  kérdése  fontosságának  fölfogására.  A  koro- 
názási diploma  hires  tervezetében  kivánták,  hogy  a  magyar 
főhadparancsnokság  született  magyarokból  álljon,  a  ma- 
gyar katonaság  esküdjék  hűséget  az  ország  törvényeinek,, 
benne  tisztekül  csak  magyar  polgárok  alkalmaztassanak,, 
a  katonaságot  az  országgyűlés  határozata  nélkül  az  or- 
szágból kivinni  ne  lehessen  s  a  behozott  idegen  katonaság 
is  tegyen  hűségi  esküt  az  ország  törvényeire,  a  határ- 
őrvidék csatoltassék  vissza  stb.  .  .  .  tovább  nem  ment  az 
országgyűlés. 

Gyakran  gúnyolódik  Grünwald  Béla,  hogy  mily  nyu- 
godtan tűrte  a  nemzet  II.  József  fölforgató  intézkedéseit,, 
majd  azután  gúnyolja  a  magyarnadrágos  tüntetéseket  s 
különösen  a  latin  föliratokat.  Ezek  pedig  nem  voltak  ép 

oly  ártatlanok,  például  Pestmegyéé,  melyben  kimondatik, 
hogy  az  uralkodóházban  a  trónörökösödés  folyama  megsza- 
kadt. De  történtek  már  épen  nem  ártatlan  dolgok  is,  például 
a  poroszokkal  való  érintkezés.  Tény  azonban,  hogy  bármily 
magasan  jártak  is  a  kedélyek  hullámai  II.  Lipót  trónra- 
léptekor, csakhamar  s  nem  ok  nélkül  bekövetkezett  a  ki- 
ábrándulás. Csakhamar  nyilvánvaló  lett,  hogy  Lipót,  kinek 
Toscanában  gyakorolt  atyai  absolutismusa  oly  nagy  dicső- 
séget szerzett,  egyátalában  nem  hajlandó  eltérni  házának 
traditióitól  s  túlmenni  az  engedékenységben  azon  a  vona- 
lon, melyet  nem  léptek  át  elődei  a  legnehezebb  körülmé- 
nyek közt  sem.  Számolt  ő  is  e  körülményekkel  és  szárazon 
tartotta  a  puskaport.  0  szervezte  a  kémkedés  és  titkos  fel- 
adások rendszerét,  mely  Ferencz  alatt  oly  nagy  virágzásra 
jutott.  A  törökkel  s  poroszszal  minden  áron  békét  kötött, 
hogy  bent  szabad  keze  s  rendelkezésre  álló  ereje  legyen. 
A  temesvári  szerb  congressushoz,  melyen  akkor  a  legmér- 
gesebb  hangulat  uralkodott  a  magyarság  ellen  s  mely  kü- 
lön territóriumot  s  fökormányszéket  kért,  a  lehető  leg- 
kegyelmesebb leiratot  intézte  s  mi  alatt  az  országgyűlés  az 
óhitűek  ügyét  tárgyalta,  az  illyr  udvari  kanczeUáriát  ön- 
hatalmúlag életbe  léptette.  Intézkedett,  hogy  azok  ellen, 
kik  a  poroszszal  tárgyalásokba  keveredtek,  felségsértés 
czimén  kereset  indíttassék,  mi  ugyan  később  elmaradt.  Ily 
körülmények  közt  le  kellett  lohadniok  a  nagy  remények- 
nek. Lipót  alatt  fontos  törvények  jöttek  létre,  melyekkel  a 
nemzet  meglehetett  ismét  egy  ideig,  de  nagyban  és  egész- 
ben a  rendszer  érintetlen  maradt  s  attól,  hogy  az  önálló 
nemzeti  lét  legfontosabb  kellékét,  az  önálló  hadsereget  ki- 
vivnia  lehessen,  a  nemzet  nagyon  messze  esett. 

Tény  azonban,   hogy  a  megifjult,  kifejlődött  és  magas 
értelmiségben  dúskáló  új  Magyarország  még  mindig  talált 

és  talál  folytonosan  feladni  valót  abból,  mit  ama  tespedő, 
korlátolt  eszű  s  közügyekben  gyakorlatiatlan  régi  Magyar- 
ország fentartott;  a  hadseregre  nézve  megtartott  jogai  az 
országnak  még  mindig  olyanok  voltak,  hogy  az  1867.  XII. 
t.  ez.  11 -ik  szakaszába  be  vélte  igtathatni  e  szavakat: 
«az  egész  hadseregnek  és  igy  a  magyar  hadseregnek  is 
mint  az  összes  hadsereg  kiegészítő  részének  stb.»)  .  .  .  Vég- 
legesen Írott  malaszttá  tette  ama  jogokat  a  legújabb  Magyar- 
ország. 


V. 

Pénzügy.  Közgazdaság. 


A  gyászos  véget  ért  országbíró  Majláth  György  úgy 
fejezte  ki  magát  egy  a  60-as  években  tartott  szép  beszédé- 
ben :  « ez  ország,  melyet  őseink  fegyverrel  szereztek;  de 
őszökkel  tartottak  meg)).  A  conservativ  jjárt  kitünö  tagjá- 
nak nyilatkozata  a  kérdésben  levő  korszakra  vonatkozik,  s 
ha  méltányosan  akarunk  Ítélni  dolgok  és  emberek  fölött, 
nem  lehet  elvitatni  ama  conservativ  korszak  embereinek 
azt  az  érdemét,  hogy  az  alkotmányosságot,  hogy  magát  a 
nemzetet  conserválták. 

De  gondoljunk  csak  vissza  arra  a  fényes  exposére,  melyet 
Deák  Ferencz  1861-iki  két  föliratában  összeállított,  mely 
mű  megjelenése  legújabb  korunknak  egyik  fénypontját, 
dicsőségét  képezi.  Miből  áll  annak  a  műnek  tartalma? 
A  Grünwald  Béla  által  rajzolt  régi  Magyarországnak  ha- 
gyományából. Azok  a  törvények,  melyekkel  Deák  Ferencz 
Magyarország  állami  függetlenségét  megvilágította,  nagy 
részben  mind  e  korszakban  hozattak.  Deák  fényes  tehetsége 
s  jellemtisztasága  varázst  kölcsönzött  a  munkának,  de  ez 
nem  lett  volna  elégséges  arra,  hogy  a  páratlan  hatást 
előidézze,  ha  hiábavalóságokból  állott  volna  a  tartalom,  ha 
üres  lett  volna  a  fényes  keret.  Deák  maga  sem  lett  volna 

képes  oly  nemesen  fölhevülni,  ha  egyszerűen  valami  fur- 
fangos ügyvédi  replika  megírásának  föladata  állott  volna, 
előtte ;  nem  is  a  képzelötehetség  ködképeivel  akart  kápráz- 
tatni, vagy  engedte  magát  általuk  ragadtatni :  neki  realitás 
kellett,  hogy  a  küzdtérre  kiállani  tudjon  és  akarjon  is» 
A  mire  rámutatott,  az  realitás  volt ;  olyan  mint  azok  a 
penészes  tallérok  és  húszasok,  melyeket  bocskorban  keres- 
tek s  egy  ócska  ládába  rejtettek,  hogy  legyen  mihez  nyúlni 
szükség  idején.  S  az  ócska  korszak  penészes  megtakarít- 
mánya  szerzett  is  a  nemzetnek  megbecsülhetlen  segítséget, 
az  1848-iki  forradalom  legitimitásának  és  jogai  elévülhetlen 
voltának  bebizonyítását. 

De  jö  most  Grünwald  Béla,  hogy  valóságos  reactiót 
ébreszszen  azon  szellem,  azon  hangulat  ellen,  mely  1 861-ben 
felébredt.  Szét  akarja  bontani  az  ösi  hajlékot,  melybe  a 
kiűzött  nemzet  visszatért,  foszlányokra  tépni  a  kényelmes 
köntöst,  melyet  ismét  felölthetett,  hogy  magát  otthonosan 
érezze,  s  akar  neki  építeni  egy  üvegházat,  s  rá  akar  adni  egy 
kényszerzubbonyt,  összetákolva  s  összeférczelve  az  állam- 
eszme, állami  nagy  czélok  és  nagy  feladatok  frázisaiból. 

Leírja  a  nemzeti  élet  egy  korszakát,  úgy  hogy  az  ember  csak 
szégyenpírral  gondolhasson  rá.  Ha  valóban  olyan  lett  volna 
is,  mire  való  ily  modorban  felbolygatni  ?  Tanúságul  ?  E  czél- 
ból  sincs  helyén  oly  valóságos  kedvteléssel  vájkálni  abban 
a  régi  lomban,  s  kárörömmel  mutogatni  föl  minden  fölfe- 
dezett bűnjelt ;  nem  kellene  kiélesíteni  az  elmarasztaló  & 
elhallgatni  a  könnyítő  tanúságtételeket,  be  kellene  érni  a 
tiszta  tárgyilagossággal.  Mert  hiszen,  mint  már  megjegy- 
zem, nem  állunk  többé  harczban  annak  a  kornak  intéz- 
ményeivel, visszatérésről  szó  sem  lehet. 

Grünwald  Béla  bőven  idézi  Zrínyi  Miklós  híres  röpira- 
tát, a  «Ne  bántsd  amagj^artw.  Egy  kirándulást  tesz  az  általa 

tárgyalt  korszak  előtti  időbe,  hogy  Zrinyivel  bizoDyíthaPsa, 
mily  haszontalan  népség  volt  már  akkor  is  a  nemes  magyar 
nemzet.  Megjegyezhette  volna  magának  a  halhatatlan  író- 
nak azt  a  mondását  is :  « Oh  egek  !  óh  isten  !  Miért  vezettél 
ki  bennünket  Ázsiából,  ott  legalább  annyi  világ  nem  látott 
volna  meg  bennünket!* 

A  pénzügyről  szóló  fejezetben  még  az  eddigieknél  is  éle- 
sebb kifejezéseket  használ  a  régi  Magyarország  embereinek 
jellemzésére.  Ütni  nem  szeret,  de  éles  akar  lenni  mint  a 
beretva.  Az  országos  pénztár  fölött  17]o-ben  folyt  vitákról 
szólván,  ezt  mondja:  «e  naiv  felfogás  eléggé  jellemzi  a 
rendek  politikai  belátását."  Ismétli  a  «naiv»  czímet  egy  más 
helyen  is.  Az  ]S07-iki  országgyűlésről  szólván,  melyen  azon 
nevezetes  határozat  vált  törvénynyé,  hogy  a  rendek  a  királyt 
szorult  pénzügyi  helyzetében  segítendök,  egy  évi  jövedel- 
müknek egy  hatod  részét  ajánlják  föl,  így  nyilatkozik: 
«A  tárgyalás  maga  bámulatot  kelthetne  a  benne  nyilvá- 
nuló kisszerűség,  gyermekesség  miatt,  ha  nem  tudnók,  hogy 
az  országgyűlés  oly  elemekből  áll,  melyek  távol  állnak  a  kor- 
mányzat gyakorlati  feladataitól,  s  egészen  középkori  néze- 
tekkel vannak  eltelve.*)  1790-ről  a  koronázási  ajándék 
fölötti  tárgyalásról  szólván  «az  előkelőség  teljes  hiányát* 
is  szemére  veti  a  generosa  natiónak.  Az  ilyen  szavak 
annál  mélyebben  sértenek,  minél  higgadtabb  hangon  van- 
nak elmondva.  Giíünwald  Béla  gyakran  mondja,  hogy  a 
régi  nemesség  elidegenedett  az  államtól,  no  hát  az  ő  bánás- 
módja nem  nagy  hevülést  tanúsít  a  nemzetért. 

Az  országos  pénztár  1715-től  egész  1848-ig  aféle  tengeri 
kígyóként  bujkált  a  közügyek  tengerében :  gyakori atiatlannak 
bizonyult  valahányszor  szőnyegre  került.  Nemcsak  az  volt 
létrejöttének  akadálya,  hogy  a  nemesség  fizetni  nem  akart, 
de  legalább  épen  oly  mértékben  az,  hogy  az  intézményt 


nem  lehetett  jól  beilleszteni  az  akkor  fenálló  rendszerbe. 
Budget  nem  volt,  felelős  miniszter  nem  volt,  az  országgyű- 
lés három  évig  szünetelt,  gyakran  sokkal  tovább,  az  ellen- 
őrzés lehetetlen  volt.  Méltán  lehetett  attól  tartani,  hogy  a 
pénz  elvész  az  udvari  kezelés  Danaida  hordájában.  Mindig 
fenforgott  azon  körülmény  is,  hogy  a  fejedelemnek  fölös- 
leges jövedelme  van  Magyarországból,  melyből  lehetne  fe- 
dezni az  országos  pénztártól  várt  beruházásokat.  Amattól 
tartani,  ezt  követelni,  ebben  bizony  nem  volt  semmi  naivi- 
tás és  politikai  belátás  fogyatékossága.  Hasonló  considera- 
tiókon  tört  meg  e  palliativ  intézkedés  abban  az  időben  is, 
melyet  Grünwald  Béla  Magyarország  legfényesebb  kor- 
szakának nevez,  és  a  mely  nem  fényeskedhetett  volna,  ha 
még  mindig  csak  naiv  és  belátás  nélkül  való  politikusok 
vezették  volna  a  közéletet. 

Gyermekeseknek  mondja  azokat  a  vitákat,  melyek 
1807-ben  az  udvar  által  előidézett  pénzügyi  zavarok  követ- 
kezései fölött  folytak.  Magyarország  nem  birta  kivonni 
magát  az  e  század  elején  beállott  pénzügyi  calamitás  alól, 
egyik  nevezetes  részlete  ez  azon  szerencsétlen  helyzetnek, 
melybe  a  nemzetet  Grünwald  Béla  kifejezése  szerint  az 
idegen  és  ellenséges  királyság  hozta.  De  bármennyire  tudat- 
lanok 3  járatlanok  voltak  azok  a  megyei  követek  a  pénz- 
ügytanban s  üzleti  kezelésben,  két  dolgot  mégis  tud  fölmu- 
tatni az  akkori  tárgyalások  története  annak  bizonyítására, 
hogy  azok  a  kicsinyes,  gyermekes  észjárású  naiv  emberek 
föl  tudtak  emelkedni  a  helyzetnek,  a  mint  akkor  alakulva 
volt,  színvonalára.  Egyik,  a  mit  tettek,  tökéletes  hason- 
mása a  modern  Magyarország  ismeretes  nyilatkozatának : 
nem  akarjuk,  «hogy  azon  súlyos  terhek  alatt,  miket  az 
absolut  rendszer  eljárása  összehalmozott,  ő  felsége  többi 
országainak  jólléte  s  azzal  együtt  Magyarországé  is  össze* 

roskadjon!)  (1867  .  XII.  54.  §).  Ezért  ajánlotta  föl  a  nemes- 
ség, saját  zsebéből  fizetvén  és  nem  a  parasztéból,  jövedel- 
mének eg}^  hatod  részét.  De  1811-ben,  midőn  a  211  milliá 
forint  értékű  váltó  czédulából  100  milliónak  elvállalása  s 
annak  beváltására  biztos  pénzalapról  való  gondoskodás 
követeltetett,  az  ország  rendéi  sem  a  100  milliót  magukra 
nem  vállalták,  sem  valamely  pénzalapnak  előállításába 
nem  bocsátkoztak.  Azok  a  lapos  észjárású  táblabírák  tehát 
fentartották  egy  igen  lényeges  pontban  az  ország  pénzügyi 
"függetlenségét,  adósságmentesen  hagyták  az  országot  az 
újkor  ügyes  és  tudós  pénzügyéreire. 

Talán  valamennyi  közt  legsajátságosabb  és  meglepőbb 
Grünwald  Béla  azon  vádja,  miszerint  <(az  előkelőség  tel- 
jes hiányát))  veti  szemére  a  magyar  « hatalmas  aristocratiá- 
nak».  Teszi  pedig  ezt  a  koronázási  ajándék  tárgyalásának 
ötletéből  1790-ben.  «A  legkényesebb  helyzetben  —  úgy- 
mond —  midőn  ajándékot  adnak  a  királynak,  sem  tanúsí- 
tanak annyi  gyöngédséget,  hogy  eltitkolják  a  kedvetlensé- 
get, melylyel  adják  s  mindenféle  fenntartással  élnek,  nehogy 
a  jövőben  adózást  következtessen  valaki  az  önkéntes  ado- 
mányból.)) Ez  új  dolog.  Ha  egy  egész  fejezetet  szánt  volna 
Grünwald  Béla  annak  kimutatására,  mennyire  könnyel- 
műen jártak  el  őseink,  midőn  egy-két  széj)  szó  vagy  kegy- 
teljes mosolygás  által  nemes  tűzre  lobbanva  hoztak  súlyos 
áldozatokat,  vérben,  pénzben,  talán  még  jogbiztosítékok 
elhanyagolásában  is  —  nem  csodálkoznám.  Ám  vette  volna 
hideg  bonczolás  alá  s  szedte  volna  szét  a  híres  «Moria- 
murt»,  vagy  még  inkább  azt  a  lelkesedést,  melyet  már 
nem  is  női  báj,  hanem  a  nyárspolgárias  Ferencz  császár 
vastagon  kent  hízelgő  szavai,  vagy  az  akkor  még  ifjú 
«öreg  palatínusnak))  az  ereiben  folyó  Árpád- vérre  hivatko- 
zása tudtak  ébreszteni.  Erre  gondolhatnék :  bizony  mond 

valamit!  Ha  ily  dolgok  ötletéből  használná  a  «naiv» 
özót,  alig  lehetne  rajta  megütközni.  De  még  a  « gavalléros- 
ság*) dicsőségét  is  elvitatni  a  nemes  magyar  nemzettől  — 
ez  emlékeztet  Petőfi  versére,  melyben  elpanaszolja,  miként 
pónálták  secundába  professorai.  «A  poézisből  is  ebbe  tet- 
tek inter  alia,  Már  pedig  csak  absurdum,  hogy  ennek  kell- 
jen állnia ! » 

Csodálatos  egyébiránt,  hogy  ily  szemrehányást  épen  a 
modern  állampolgári  társadalom,  a  democratia  szószólója 
tesz.  Ennek  nem  tartozik  természetéhez  a  nagyok  és  hatal- 
masok iránt  való  hódolat,  az  a  bizonyos  loyalitás,  ez  a 
kiválóan  feudális  zamatú  erény;  a  modern  democratia 
világnézlete  határozottan  realisticus,  előtte  a  népfelség 
magasabban  áll  minden  más  fölségnél  s  a  hol  a  nép  érde- 
kéről van  szó,  ott  minden  más  érdeknek  háttérbe  kell  szo- 
rulnia. A  modern  államban  axiómának  tekintik  a  mondást : 
pénzdolgokban  nincs  kedélyességnek  helye.  A  közügyekre 
nézve  uralkodó  ily  felfogással  összhangban  kell  lenni  a  tár- 
sadalmi élet  hangulatának ;  nem  szükséges,  hogy  a  demo- 
crata  társadalomban  nyerseségs  durvaság  uralkodjék,  de  az 
udvariasság  túltengésének  sincs  helye ;  az  előkelőség  pedig 
épen  nem  tartozhatik  dicsvágyának  tárgyai  közé,  mert  ezzel 
aristocrata  velleitásokat  árulna  el,  mint  ha  formákat  ke- 
resne az  aristocratia  újból  való  fölépítésére,  mintha  csak 
azért  romboltatott  volna  le  a  ré:^i,  hogy  helyébe  tolakod- 
hassék  egy  új  aristocratia ;  óte  toi  de  la  que  je  m'y  mette. 
Az  ilyen  firtliskedő  democratia  nem  lehetne  igazi,  saját 
előkelőségét  pedig  semmivel  se  bizonyíthatná  be  kevésbé, 
mint  azzal,  ha  azt  másoktól  egyszerűen  eltagadni  akarná. 

Miért  ne  hinné  egyébiránt  Grünwald  Béla,  hogy  az 
előkelőséget  maga  részére  vindicálhatja  a  democratia ;  ily 
fizerepcserélés  másutt  is  fordul  nála  elő,  nevezetesen,  mikor 

az  idealismust  a  korlátlan  királyság  számára  foglalja  le  a 
a  rendi  korszaktól. 

Valami  igen  nagy  nem  lehetett  az  1790-iki  rendek  gyön- 
gédtelensége,  különben  azt  mondta  volna  az  udvar :  tartsá- 
tok meg  azt  a  nyomorult  pénzt,  nem  kell,  ha  panaszos. 
€sak  dicséretet  érdemelnek,  ha  bizonyos  mértékig  ök  is 
megtartották  a  kedélyesség  mellözendöségének  tanát;  és 
hát,  midőn  a  jogok  megóvására  is  gondoltak,  csak  azt 
tanúsították,  hogy  bölcsen  tudták,  kikkel  van  dolguk.  Lám, 
1861-ben  a  Deák- féle  feliratra  érkezett  legmagasabb  leirat 
a  realunio  bebizonyítására  akarta  fölhasználni  azokat  a  sza- 
bad ajánlatokat,  melyekkel  a  nemzet  Mária  Terézia  trónját 
megmentette  s  Ferenczet  a  franczia  háborúk  folytatására 
képesítette ;  a  miért  is  Deák  megmondotta  második  fölira- 
tában, hogy  a  nemzet  akkor  «nem  sejtette,  hogy  jöhet  oly 
idö,  midőn  törvényes  önállásának  tettleges  fölforgatásával 
ősi  alkotmánya  helyett  idegen  alkotmányt  akarnak  ráoc- 
troyirozni)),  ily  érveléssel. 

Ki  védelmezhetné  elvben  a  nemesség  adómentességét  ? 
Egyet  azonban  elfeledni  nem  szabad,  azt  t.i.,  hogy  csak  lassan- 
kint enyészett  el  az  idők  folyamán  a  nemességnek  a  fölkelés 
kötelességében  fennálló  teherviselése,  -önkéntes  ajánlatok- 
ban nem  jelentéktelen  terheket  rótt  magára  azután  is.  S  a 
mennyiben  nemcsak  fentartott  jogokban,  de  tényleg  is 
életben  volt  az  alkotmány,  az  annyira  össze  volt  szövődve 
nemesi  kiváltságokkal,  hogy  végre  axiómának  tekintetett  a 
kettőnek  azonossága  s  nem  kételkedett  a  közvélemény  abban, 
hogy  az  épületnek  bármely  részében  való  megbontása  az 
egésznek  összeomlását  vonja  maga  után.  A  nemesség  át 
volt  hatva  ettől  a  hittől  s  magát  úgy  tekintette,  mint  isten 
választott  népét,  kit  az  alkotmány  fentartásának  magas 
functiójában  szerzett  érdemeért  a  profanum  vulgustól  való 

éles  megkülönböztetés,  kedvezés,  kitüntetés  illet  meg.  Nem 
könnyű  lerázni  az  ily  századokon  át  Vesta-tűzként  ápolt  elö- 
itéletet ;  nem  is  történt  meg  mindaddig,  mig  föl  nem  vilá- 
gosíttatott  a  nemesség  a  felöl,  hogy  a  nemzeti  szabadságnak 
másnemű  és  erösebb  biztosítékai  is  szerezhetők  meg,  mint 
az  ayita  constitutiót  védő  nemesi  phalanxnak  megbonthat- 
lansága,  mig  nem  látta  megjönni  az  alkalmat  is  amaz  erö- 
sebb biztosítékok  megszerzésére. 

Egyébiránt  összehasonlítva  a  pénzügy  tekintetében  az. 
ország  mostani  helyzetét  a  régivel,  igaz,  hogy  akkor  nem 
volt  budget  és  zárszámadás,  a  pénzügy  középkori  alapo- 
kon nyugodott.  De  ha  a  régi  Magyarország  nem  tudta  meg- 
szerezni az  országnak  a  pénzügyet,  megtartotta  a  pénzt,, 
megtartotta  a  honpolgárok  zsebében.  Csak  nagyot  fohász- 
kodva gondol  a  mai  adózó  polgár  arra  a  mesés  korra, 
melyben  a  lakosság  egy  része  s  a  birtok  fele  része  semmi- 
féle adót  nem  fizetett,  a  misera  plebs  eontribuens  hason- 
líthatlanul  könnyebben  vitte  anyagi  terhét,  államadósság 
pedig  nem  létezett.  Nagyban  és  egészben  ez  az  akkori 
pénzügynek  képe,  ennek  mutogatásával  nem  a  szánalom, 
csak  az  irigylés  érzelmét  lehet  irányában  fölébreszteni. 

Es  nem  lehet  egyátalában  mondani,  hogy  ('Magyaror- 
szág pénzügyi  rendszere  lehetetlenné  tette  az  ország  gaz- 
dasági és  culturai  fejlődését)).  Ezt  az  idegen  és  ellenséges 
királyság  közgazdasági  politikája  tette  és  nem  a  pénzügyi 
rendszer. 

Szívesen  aláírom,  mit  a  gazdasági  függetlenség  fontossá- 
gáról mond  Grünwald  Béla  s  ép  oly  örömmel  veszem  tu- 
domásul a  közte  s  a  függetlenségi  párt  közt  e  tárgyra  nézve 
nyilvánuló  nézetazonosságot  mint  a  hadsereg  kérdésénél, 
bizton  remélve,  hogy  a  gyakorlatban  sem  fog  visszavonulni 
e  nézetek  logikai  következményei  előtt. 

De  épen  e  tárgynál  emel  a  nemzet  ellen  a  múltból 
szertelen  vádakat,  melyek  az  egész  könyvben  ritkítják  párju- 
kat. Előadja  a  gazdasági  függésnek  külső  és  belső  okait. 
A  külső  ok  az,  hogy  míg  a  mezőgazdaság  terén  fejlesztő^ 
lendítő  tényező  s  minden  javítás  kezdeményezője,  a  gazda- 
sági élet  felső  régióiban  pusztító  gazdasági  háborút  folytat 
Magyarország  ellen  a  magyar  király. 

Itt  bátran  meg  lehetne  állapodni  az  oknyomozásban.  Az 
a  gazdasági  politika  teljesen  megmagyarázza  Magyarország 
anyagi  s  ezzel  együtt  nagy  részben  szellemi  hátramaradá- 
sát is.  De  Grünwald  Béla  azonnal  arra  a  térre  viszi  a 
kérdést,  hogy  miért  tűrte  a  nemzet  ezt  a  politikát. 
Másutt  —  úgymond  —  lázadások,  véres  háborúk  következtek 
volna  a  nemzet  ily  nagy  életérdekeinek  megsértéséből.  Itt 
meg  sem  mozdul  a  nemzet.  Tűrte  azért,  mert  nem  ismerte 
föl  a  fenforgó  nagy  érdekeket  s  oly  tudatlan  volt,  hogy  azt 
mondta :  extra  Hungáriám  non  est  vita ;  mert  az  ország 
ügyeit  vezető  nemességben  semmi  se  tudott  élénk  érdeklő- 
dést kelteni,  csak  az  osztályérdek ;  ennek  esett  áldozatul 
az  ország  közgazdasági  fejlődése  és  függetlensége. 

Ellenmondásokat  találunk  a  vádak  ezen  formulázásánál. 
A  tudatlanság  vádjával  szemben  maga  felhozza,  hivatkozva 
az  országgyűléseken  az  anyagi  érdekek  miatt  előfordult 
számtalan  sérelmi  tárgyalásokra  és  követelésekre,  hogy  «a 
függés  tudata  s  a  függetlenség  követelése  tehát  megvolt  s 
a  leghatározottabban  nyilvánul  az  országgyűlési  irományok- 
ban)). Hozzá  teszi :  «de  a  nemzet  életében  már  nem.))  Hát 
az  országgyűlési  tárgyalásokban  nem  épen  a  nemzet  élete 
tükröződik  ?  S  ki  ne  ismerné  azokat  a  törvényeket,  melye- 
ket abban  a  korban  az  országgyűlések  a  nemzet  gazdasági 
érdekeinek  megóvására  hoztak,  de  a  melyeknek  ugyanazon 
oknál  fogva  ugyanoly  kevés  lett  gyakorlati  foganatjuk,  mint 

Mocsárt  :  A  régi  magyar  nemes.  « 


98 

azoknak  a  törvényeknek,  melyek  az  ország  közjogi  állásá- 
nak fentartására  hozattak.  Ellenmondás  van  továbbá  azon 
állításban  is,  hogy  a  nemesi  osztályérdeknek  lett  áldozata 
az  ország  gazdasági  fejlődése.  A  nemesség  osztályérdekét 
az  ország  anyagi  gyarapodásával  ellentétbe  állítani  nem 
lehet,  ez  a  két  dolog  egyátalában  nem  ellentétes  fogalom. 
A  nemesség  kiváltságos  állását  semmi  módon  se  fenyeget- 
hette a  vagyonosodás  emelkedése. 

Hát  a  nemességnek  ne  lettek  volna  szemei  azon  előnyök 
látására,  melyek  az  ország  anyagi  gyarapodásából  rá  köz- 
vetlen háramoltak  volna  ?  A  nemesség  jóval  több  hasznot 
várhatott  volna  jobbágyaiból,  ha  vagyonosabbakká  váltak 
volna.  De  nemcsak  közvetve,  de  közvetlenül  mint  földbir- 
tokos volt  a  legnagyobb  mértékben  érdekelve  abban,  hogy 
birtokának  jövedelme  fokozódjék.  Ha  a  nemesség  csakis 
önérdekből  tudott  fölmelegedni,  ebből  nem  a  gazdasági  ér- 
dekek elhanyagolása,  de  ellenkezőleg  az  következik,  hogy 
a  legnagyobb  mértékben  érezhette  magát  azoknak  ápolá- 
sára ösztönöztetve,  mert  nem  lehetett  ránézve  semmi  fon- 
tosabb,  akár  mint  osztályra  akár  mint  egyesekre,  mint  a 
vagyoni  gyarapodás.  Egyszer  azt  állítani,  hogy  a  nemesség 
előtt  abban  a  korban  nem  volt  semmi  szent  saját  érdekén 
kívül,  máskor  azt  mondani,  hogy  saját  legfontosabb  érdeke 
ellen  cselekedett  —  miként  lehet  ezt  megegyeztetni? 

Nem  is  volt  a  kérdés  soha  ekként  fölállítva :  vagy  a 
nemesi  kiváltságok  csonkítatlan  megtartása  vagy  anyagi 
jólét.  Megveszem  a  szegénységet  tőled,  de  add  ide  érte  sze- 
retődet. Pedig  Grünwald  Béla  szerint  így  volt.  Itt  hozza 
föl  azt,  hogy  11.  József  császár  fölajánlotta  a  közgazdasági 
politika  megváltoztatását,  ha  a  nemesség  megadóztatja 
magát.  Előadtam  már  e  sorok  elején,  miért  nem  lehet 
erre  az  egész  dologra  nagy  súlyt  helyezni,  miért  nem  lehe- 

tett  azt  az  állítólagos  ajánlatot  komolyan  venni ;  az  elmon- 
dottakat ismételni  nem  akarom.  Csak  csodálkozásomat 
fejezhetem  ki,  miként  gondolhatja  Grünwald  Béla  lehet- 
ségesnek, hogy  a  nemzet  csak  szóba  is  állott  légyen  Jó- 
zseffel, kinek  alkotmányromboló  eljárásával  szemben  nem 
volt  más  lehetséges  szerep,  mint  a  védekezés,  miként  ad- 
hatott légyen  hitelt  oly  Ígéretnek,  mely  a  legkirívóbb  ellen- 
tétben állott  azzal  a  százados  udvari  politikával,  melynek 
gyorsított  ütemben  való  működését  igenis,  de  rendszerének 
változtatását  egyátalában  nem  láthatta  József  rohamos 
újításaiban. 

Miután  annyira  evidens  és  kézzelfogható  volt  a  gazda- 
sági függetlenség  helyreállításának  nagy  fontossága,  minek 
tudatát  egyébiránt  az  országgyűlések  —  mint  Grünwald 
Béla  maga  is  mondja  —  számtalan  sérelmi  föHratban  és 
megújított  törvényben  bizonyították,  mi  volt  tehát  annak 
•oka,  hogy  a  nemzet  ezen  a  nagy  bajon  segíteni  nem  tudott, 
mi  volt  annak  az  oka,  hogy  e  téren  nagyobb  küzdelmet 
folytatni,  több  erélyt  kifejteni  nem  volt  képes,  míg  ellen- 
ben arra  talált  elég  erőt,  hogy  a  nemesi  kiváltságokat  s  az 
ezekkel  azonosított  «ösi  alkotmányt))  fentartsa.  Minek  ke- 
ressük ennek  okát  a  nemzet  tudatlanságában  és  léhaságá- 
ban,  midőn  ott  áll  előttünk  egész  nagyságában  az  az  ele- 
mentaris  erő,  melynek  hatása  mindent  megmagyaráz.  Azon 
uralkodási  rendszer,  mely  Magyarországnak  a  sorsból  kiju- 
tott s  ezzel  szemben  a  hosszú  sanyarúság  által  elkínzott 
nemzet  gyöngesége.  Az  örökös  tartományok  anyagi  jóllétét 
Magyarország  kizsákmányolásával  emelni,  ezzel  a  szabad- 
ságtól megfosztott  osztrák  népnek  száját  betömni,  a  ma- 
gyar nemzet  ellenállási  képességét  is  gyöngíteni  —  ez  ép 
oly  őseredeti  alapelve  volt  az  osztrák  politikának  mint 
IMagyarország  állami  önállóságának  minél  szűkebb  körre 

való  szorítása.  Szoros  kapcsolatban  volt  nála  mindig  e  két 
alapelv,  egyenlően  érvényesítette  mindig,  azon  mértékben^ 
a  melyben  hatalmát  gyakorolni  képes  volt.  Söt  még  na- 
gyobb stabilitást  látunk  az  anyagi  téren  folytatott  politiká- 
ban s  ez  bizonyos  tekintetben  a  dolog  természetében  fek- 
zik.  Magyarország  állami  önállóságának  határait  lehetett, 
tolni  ide-oda,  rövid  úton,  egyes  törvényekkel  s  intézkedé- 
sekkel, a  gazdasági  politika  oly  helyzetet  teremtett,  melyet 
rögtön  megváltoztatni  nem  lehetett,  melyet,  ha  egyszer 
gyökeret  vert,  megváltoztatni  veszélylyel  járt  volna  a  hata- 
lomra nézve.  Ausztria  elnézhette,  talán  alig  vette  volna 
észre  a  közjogi  dolgokban  Magyarországnak  adandó  ked- 
vezményeket, de  felmondta  volna  a  hatalomnak  a  barátsá- 
got, ha  meg  akarta  volna  fosztani  azon  előnyöktől,  me- 
lyeknek élvezetéhez  maga  szoktatta.  S  azért  a  gazdasági 
politika  fentartásában  még  nagyobb  következetességet  lá- 
tunk és  teljesebb  sikert  mint  egyebekben.  A  faciam  servam^ 
catholicam  csak  félig,  a  faciam  mendicam  egészen  sikerülte 

A  megteremtett  s  megállapodott  gazdasági  helyzetnek,  a. 
bevégzett  tényeknek  erejét  tapasztalhattuk  magunk  is  azi 
újabb  időben.  Emlékezzünk  vissza,  mily  lelkesedéssel  fo- 
gadták Bécsben  Kossuthot  s  a  magyar  országgyűlés  kül- 
döttségét 1848-ban.  A  mámor  rövid  ideig  tartott,  eloszlott 
mihelyt  észrevették  odaát,  mit  jelent  igazság  szerint  Ma- 
gyarország önállósága.  Jelenti  t.  i.  Magyarországnak  a 
gyarmati  állapotból  való  menekülését  is.  E  helyzettel  labo- 
rálunk ma  is  és  isten  a  megmondhatója,  mikor  és  miként- 
fog a  kecske  és  káposzta  problémája  megoldatni. 

Teljesen  alaptalanok  tehát  Grünwald  Béla  erős  vádjai. 
A  fásult  egykedvűség,  melylyel  tűrte  szerinte  a  nemzet  nagy 
életérdekének  megsértését,  nem  volt  más  mint  annak  a 
hdércznyomásnak  hatása,  mely  egyebekben  is  mellére  ne- 

hezedett  s  melynek  ellenében  nem  volt  más  vigasztalása 
mint  az  a  hit,  hogy  megvirrad  még  valaha !  Megváltoztatni 
ezt  a  helyzetet  —  ez  akkor  azok  közé  a  dolgok  KÖzé  tarto- 
zott, melyekre  azt  szokta  az  ember  mondani :  abba  bele  se 
fogjunk ! 

Mind  ezzel  szemben  alig  lehet  komolynak  tekinteni 
•Orünwald  BÉLÁ-nak  az  Extra  Hungáriám  non  est  vita 
mondásból  levont  érvelését.  Országgyűlési  szónokokat,  író- 
iját idéz,  kik  a  nemzet  körében  élö  ezen  felfogásnak  kifeje- 
zést adtak.  Fölhozza,  hogy  az  osztrák  gazdasági  poHtikának 
jelentékeny  pártja  is  volt  az  országgyűlésen  az  udvar  ked- 
veért. Hát  igen,  az  udvar  kedveért.  Az  udvar  politikája 
volt  az  ország  kizsákmányolása  és  minek  nem  volt  pártja, 
ha  az  udvar  kivánta,  akkor  és  most  és  minden  időben  ? 

Gyarló  országgyűlési  beszédet  lehet  idézni,  a  kinek  kedve 
tartja,  a  világ  minden  diariumából,  de  mindjárt  genera- 
lisálni  s  a  közvélemény  kinyomatának  mondani  egyes 
emberek  balgatag  beszédét  helytelen  dolog,  bármennyire 
hajtja  is  kedvencz  eszméink  s  intentióink  malmára  a  vizet. 
A  mit  az  1807-iki  országgyűlés  tárgyalásai  alkalmából  idéz 
Orünwald  Béla,  azt  nagyon  ellensúlyozza  a  felirati  javas- 
lat idézett  helye  :  wimmo  ipsum  Eegnum  ad  statum  quasi 
Colonicalem  deprimunt.o  ügy  látszik  mégis  volt  az  akkori 
■embereknek  is  helyes  fogalmuk  a  helyzetről. 

Költőt  is  bizony  lehet  kapni  másutt  is,  a  ki  gyönge  nem- 
zetgazdász.  Grünwald  Béla  a  halhatatlan  Berzsenyit  veszi 
elő.  ügy  látszik  teljességgel  nem  rokonszenvez  a  ((Romlás- 
nak indult))  éneklőjének  geniusával;  ismételve  idéz  tőle 
oly  dolgokat,  melyek  nem  épen  válhatnak  előnyére  a  láng- 
lelkü  költőnek,  kinek  pedig  igen  nagy  érdeme  van  abban, 
hogy  sok  fogékony  szívben  gyújtotta  meg  a  tevékeny  haza- 
fiságnak, —  hogy  az  ö  stíljében  szólják  —  prometheusi 

lángját.  Idézi  egy  helyen,  hogy  Berzsenyi  Mária  Terézia 
korát  ((Perikies  napjainak*,  Ferencz  uralkodását  «titiisi- 
nak»  mondja.  Igaz,  hogy  ezt  az  akkori  hangulat  jellem- 
zésére hozza  föl.  Más  helyen  azt  mondja,  hogy  Berzsenyi 
gazdasági  iró  is  volt,  bár  bizony  ily  tárgyú  működése  egé- 
szen jelentéktelen  s  alig  tud  róla  a  világ.  Kazinczyhoz  irt 
egyik  levelének  pár  sorából  nagy  dolgokat  akar  következ-^ 
tetni.  Az  ö  kedvencze  Berzeviczy  Gergely  az  ((Ueber  den 
Welthandel))  szerzője,  kire  nagyon  haragudtak  Kazinczy 
és  Berzsenyi,  mert  ((hideg  vérrel  söt  mintegy  óhajtva  pro- 
phetisál,  hogy  mi  austriacusakká  leszünk  magyarokból  s 
akkor  aztán  lesz  commerciumunk*.  Nem  akarok  úgy  tenni^ 
hogy  «ha  te  vered  az  én  zsidómat,  én  is  verem  a  te  zsidó- 
dat)) ;  elhiszem,  hogy  Kazinczy  félreértette  Berzeviczyt,  de 
Grünwald  Béla  is  bizony  megkímélhette  volna  Berzsenyi 
emlékezetét  aféle  poetica  licentiák  és  lapsusok  kivájká- 
lásától. 

Idézi  báró  Orczy  Lörincz  egyik  versének  három  szakaszát, 
mely,  mint  mondja,  a  nagy  tömegek  fölfogását  tárja  elénk. 
Érdekes  az  idézet  valamint  annak  czélbavett  kihasználása, 
hadd  álljon  itt  is,  de  (a  2.  és  3.  vers  szakaszszal)  kiegé- 
szítve. 

Boldog  Isten,  minek  e  munkás  fáradság, 
Megfonynyad  e  miatt  sok  ezer  parasztság. 
Bátor  hajózásból  jöhet  sok  gazdagság, 
Úgy  tartom,  nem  ebben  áll  igaz  boldogság. 

Megengedem  Anglus  száll  Tokaj  tájára, 
Az  édes  italból  felrak  gályájára, 
De  ő  majd  tsipkét  hoz  aszszonyink  búbjára. 
Drága  árt  fog  vetni  csecsés  portékára. 

Mi  tőlünk  elviszi  a  haszonra  valót, 
Sok  entzenbentzével  tsalja  a  pazarlót, 

Utóbb  majd  jobbágyunk  megveti  a  sarlót, 
Hajós  lesz  s  nem  fogja  megjárni  a  tarlót. 

Itt  vagyon  közöttünk  a  nagy  vetekedés, 
Illik-e  magyarhoz  csalfa  kereskedés  ? 
Mivel  ebből  jöhet  erkölcs  vetemedés 
Mit  mondasz,  mire  megy  az  ily  vetélkedés  ? 

Zemplén,  Bereg,  Ungvár,  Szabolcs  vármegyében, 
Van  pénz,  van  eledel,  van  bor  a  pintzébenn, 
Mi  kell  több  ?  mért  vesse  életét  kétségbenn 
A  magyar,  hogy  több  pénz  jöjjön  erszény ébenn  ? 


De  hadd  álljon  itt  Orczynak  egy  más  verse  is,  hogy  annál 
inkább  megismerkedjünk  a  hangulattal,  mely  soraiban  tük- 
röződik s  tisztába  jöhessünk  azon  érvelés  jelentőségével, 
melyet  Grünwald  Béla  a  maga  idézetére  alapít. 

Károlyi  lehúzta  az  Etsedi  Lápot, 
Ki  irta  sok  ezer  tekenős  békákot, 
Zpigrai  Sárvízből  elküldé  a  rákot, 
Tegyen  már  Ortzi  is  Tiszán  ily  tsodákot. 

Árkokat  ásunk  hát  bizonytalan  bérért. 
Várván  bársonyt  hoznak  töretlen  kenderért, 
Aranyat  küldjenek  Tokai  ürmösért, 
Idegen  mű  jöjjön  magyar  Gyűjteményért. 

Ha  Kulpa  megtisztul,  Triesztnél  kikötünk, 
Mármarosi  sóval  Fiiiméba  megyünk, 
Bukarilioz  viszszük  füstölt  berbecsinket, 
Pádnába  hajtjuk  hizott  ökreinket. 

Az  álnok  Udvari  kárpitos  szobában, 
Ily  gondolatokat  forralván  magában, 
Viszi  korán  reggel  Kaunitz  Udvarábann 
S  azonnal  lárma  lesz  egy  egész  Országban. 


Mi  vége  van  a  sok  furtsa  rendelésnek  ? 
Moldvából  hajtsanak  ökröt,  lovat  Bétsnek. 
Magyar  földön  termett  jószág  elmaradhat, 
Ez  úgy  is  tsak  Nemest,  mást  nem  gazdagíthat. 

B.  Orczy  Löriucz  ama  kornak  ritka  kitűnőségeihez  tar- 
tozott; nagy  úr  volt,  de  magyar  maradt ;  hogy  «rebenis- 
nek»  ne  tartassék,  viselt  hivatalt  József  idejében  is,  ép  úgy 
mint  gr.  Széchenyi  Ferencz,  Istvánnak  atyja,  a  nemzeti 
múzeum  alapítója;  de  ép  úgy  mint  ez,  szűzen  megóvta 
kebelében  a  legtisztább  hazafias  és  magyar  érzést.  Magas 
műveltségű  férfiú  volt,  lelkesült  a  nagy  franczia  Írókért, 
utazást  is  akart  tenni  Francziaországba,  csak  azért,  hogy 
Kousseauval  és  Voltaire-el  személyesen  megismerkedjék. 
Mint  Fraknói  felemlíti,  midőn  abauji  főispánságáról  lekö- 
szönt s  búcsúbeszédében  elsorolta,  mi  történt  méltósága 
viselésének  idejében,  azt  monda :  nem  akar  dicsekedni  a 
megyeház  építésével,  mert  ahhoz  sok  szegény  ember  izza- 
dása  tapad. 

A  fentebbi  versekből  tán  azt  lehetne  következtetni,  hogy 
maga  Orczy  is  opponáló  hangulatban  volt  II.  Józsefnek  az 
anyagi  érdekek  emelését  czélzó  intézkedéseivel.  íme,  a 
királyság  volt  Grünwald  Béla  szerint  a  kezdeményező,  de 
törekvései  megtörtek  a  nemzet  tudatlanságán  s  indolentiá- 
ján.  Oly  ember  mint  Orczy  nem  váUalta  volna  el  a  szabá- 
lyozási királyi  biztosságot,  ha  nem  akart  volna  hivatásának 
becsületesen  megfelelni,  de  a  szellemes  ember,  a  költő 
adhatott  kifejezést  annak  a  humornak,  mely  a  József  intéz- 
kedéseihez tapadt  a  magyar  ember  szemében.  Az  idegen- 
szerűség és  rohamosság,  mely  a  császár  minden  cselekvését 
jellemezte,  nem  volt  arra  alkalmas,  hog}^  a  nemzetet  egy- 
szerre fölvilágosítsa,  vagy  épen  föllelkesítse  az  anyagi  érde- 
kekért ,  sőt  még  gyanúsakká  is  lettek  amaz  intézkedések, 

miután  nagyon  is  ismeretes  volt  az  ellenszenv,  söt  ellen- 
séges indulat,  melylyel  a  császár  a  nemzet  irányában  visel- 
tetett. Áthatolt  rajtok  a  valódi  kiindulási  pont,  az  t.  i., 
hogy  Magyarország  Bécsnek  még  jobb  udvari  szállitója 
legyen,  a  mint  ezt  Orczy  verseinek  utolsó  szaka  is  mutatja. 
A  levegő  tele  volt  akkor  a  projectenmacherek  szédelgő  tervei- 
vel s  Eldorádó  képeivel,  melyek  a  józaneszű  magyar  népet 
csak  mosolyra  gerjesztették  s  az  értelmesebbekre  se  tehet- 
ték azt  a  benyomást,  hogy  egy  mélyreható  s  az  országot 
sülyedtségéből  virágzó  állapotba  emelni  czélzö  törekvéssel 
van  dolga.  E  hangulatnak  kedélyes  és  humoros  kifejezése, 
de  az  is,  mit  a  csalfa  kereskedésről  meg  a  Zemplén,  Bereg, 
Ungvár,  Szabolcs  vármegyékben  lakozó  boldogságról  mond, 
minden  esetre  van  oly  jogosult  tárgya  a  megéneklésnek, 
mint  a  puszta,  melynek  költészetét  Petőfi  megirta. 

A  nemességnek  soha  seholsem  volt  kenyere  a  kereskedés 
és  ipar.  Velencze  s  más  olasz  köztársaságok  nobilijai  városi 
patríciusok  voltak.  A  magyar  lóháton  jött  ide  Ázsiából, 
európai  lovagtársaitól  sem  tanult  kereskedni,  mert  ezt  azok 
sem  folytatták  sehol.  A  nemességtől  nem  lehetett  várni, 
hogy  ö  maga  kezdeményezze  a  nemzeti  jellemnek  harczias- 
ból  üzérkedővé  átgyúrását,  hogy  a  kardot,  habár  rozsda- 
marta fringiává  változott  át,  rőffel  cserélje  föl.  Ismerem  az 
önök  nemzetének  hősies  és  pásztori  erényét  —  monda  La- 
martine  a  magyar  küldöttségnek,  mely  1848-ban  az  új  köz- 
társaságot üdvözölte.  Mit  értett,  mit  nem,  a  nagy  franczia 
iró  a  pásztoriak  alatt,  ő  tudja,  de  ügy  ekéztünk  azóta  több- 
kevesebb sikerrel  eltulajdonítani  más,  mint  hősies  erénye- 
ket is.  Mit  nem  tesz  meg  a  magyar  ember  —  a  hazáért ! 
Számtalan  úrfit  növeltek,  vagy  helyesebben  tanítottak  azóta 
technicusnak  és  tengerésznek,  hiszen  már  a  40-es  években 
kiadta  Kossuth  a  jelszót:  tengerre  magyar!   Sokra  nem 

vittük  az  üzleti  szellem  elsajátításában,  bár  minden  meg- 
történt az  üzleti  és  iparos  foglalkozás  elleni  előítéletek 
leküzdésére,  s  azt  az  eredményt,  hogy  legyen  magyar  üzlet- 
ember és  iparos,  inkább  várjuk  attól,  hogy  magyarrá  lesz 
az  üzletember,  mint  attól,  hogy  üzletemberré  lesz  a  magyar 
ember. 

De  hát  lettek  volna  itt  is  más  tényezők,  kik  eszközlői 
lehettek  volna  az  anyagi  gyarapodásnak.  Volt  nekünk  régi 
iparunk,  volt  teljesen  alkalmas  népünk  az  iparűzésre. 
A  kereskedés  és  ipar  emelkedésének  az  lett  volna  rendes 
folyamata,  hogy  emelkedtek  volna  előbb  a  városok,  gyara- 
podott volna  az  ipar  a  bánya-  és  egyéb  városok  körében, 
a  felföldön,  hol  évszázadok  óta  honos  volt,  onnan  hatolt 
volna  be  mindinkább  az  Alföld  síkjaira,  oly  helyekre,  hová 
még  nem  épen  régen  vitt  a  tiszafüredi  ember  zsidót  görög- 
nek, így  van  az  másutt  is,  legalább  így  volt  a  vasútháló- 
zatok létrejötte  előtt,  például  a  szomszéd  Morvaországban^ 
melynek  termékeny  lapályain,  a  Hanakeiban  szalmafödeles 
falvakat  látunk,  míg  felső  részében  egymást  érik  a  fonodák 
és  vasgyárak.  Hazánk  némely  részeiben  is  megvoltak  min- 
denkor az  iparnak  minden  föltételei,  megvolt  hozzá  a  legfőbb 
is,  t.  i.  iparűző  hajlamokkal  biró  lakosság ;  de  iparunk  az 
osztrákház  uralma  alatt  egyre  hanyatlott  s  véglegesen 
pangásra  lett  kárhoztatva  a  tárgyalt  korszakban  teljesen 
megállapított  rendszer  által. 

Ez  által  lett  eldöntve  Magyarország  sorsa,  mint  Grünwald 
Béla  mondja;  ezen  múlt,  hogy  Magyarországon  az  ipar 
lemaradt,  s  ennek  lett  következése,  hogy  az  anyagi  téren 
általában  s  közvetve  a  culturában  annyira  hátramaradt.  Ne 
jött  volna  közbe  a  természetszerű  fejlődésnek  azon  erősza- 
kos meggátlása,  csak  úgy  fejlődött  volna  az  ipar  nálunk  is 
mint  másutt;    a   nemesség  lehetett    volna    bármennyire 

eltelve  a  maga  hősies,  az  alföldi  köznép  a  maga  pásztori 
erényeivel,  lehettek  volna  bármennyire  fogyatékosak  ha- 
zánk vezető  köreiben  a  nemzetgazdászati  ismeretek ;  abban 
a  korban,  midőn  ezek  épen  nem  voltak  más  országok  poli- 
tikusai közt  sem  annyira  elterjedve,  mint  most  és  a  mely- 
ben az  aristocratia  másutt  is  hasonló  hajlamokkal  és  világ- 
nézlettel  volt  eltelve. 

Az  ipar  tönkretételével  el  lett  döntve  sorsa  a  földműve- 
lésnek is,  mert  vannak  ugyan  még  most  is,  kik  az  ipar  és 
földmüvelés  érdekeit  különállóknak,  sőt  ellentéteseknek 
akarnák  elénk  állitani,  híven  járva  nyomdokaiban  az  osz- 
trák politikának,  mely  szerette  volna  vagy  egy  gazdasági 
tanintézettel,  egy  csatornával,  vagy  más  apró,  Grünwald 
Béla  által  annyit  emlegetett  kezdeményezéssel  kiszúrni  az 
emberek  szemét  azért  az  óriási  kárért,  melyet  az  országnak 
tett :  de  mai  nap  nem  lehet  már  senkit  félrevezetni  arra 
nézve,  hogy  egy  országban  az  ipar  és  mezőgazdaság  fejlő- 
dése karöltve  jár,  hogy  nevezetesen  az  utóbbinak  az  első  a 
leghatalmasabb  emeltyűje.  Azt  mondja  Grünwald  Béla,  hogy 
«a  társadalom  maga  volt  egj^ik  főoka  Magyarország  gazda- 
sági fejletlenségének)).  Az  elmaradt  magánjog,  a  fogyatékos 
igazságszolgáltatás,  az  állítólag  rossz  közigazgatás,  a  jobbágyi 
viszony  fennállása,  az  országos  pénztár  hiánya  mind 
nem  lett  volna  képes  megakadályozni,  habár  bizonyos 
mértékig  hátráltatta  volna  is,  azt,  hogy  a  megszaporodott 
és  megvagyonosodott  iparüző  vidékbeli  nép  többet  és  értéke- 
sebbet fogyaszszon  a  mezőgazdaság  termeivényébői,  s  több 
pénzt  hozzon  forgalomba  az  egész  országban.  A  növekedő 
forgalom  más  életet  öntött  volna  a  társadalmi  élet  minden 
ereibe,  s  a  szükség  érzete  meghozta  volna  sokkal  előbb, 
mint  történt,  a  kellő  törvényhozási  intézkedéseket  is. 
A  gabona  kapóseágát   és  árát  nem  alterálta  volna  azorL 

körülmény,  hogy  földjét  a  robotoló  jobbágy  faekéje  szán- 
totta, az  iparos  el  tudta  volna  helyezni  jó  keresményét,  ha 
nem  fektethette  volna  is  örökül  megvett  nemesi  birtokba. 

Grünwald  Béla  nagyon  kevésbe  vesz,  alig  emlit  meg 
egy  igen  fontos  tényezőt  az  ország  gazdasági  viszonyainak 
alakulásában,  t.  i.  a  török  uralom  következéseit;  pedig  ezek 
gazdasági  tekintetben  voltak  a  legsúlyosabbak,  kihatnak 
napjainkig,  söt  még  igen  sokáig  fogjuk  sínleni.  Nem  megy 
az  oly  könnyen,  mint  ö  képzeli:  «ha  az  ember  elmozdít 
helyéről  egy  nagy  követ,  csakhamar  dúsan  nő  helyén  a  fü»). 
Európában  abban  az  időben,  de  még  ma  is,  nem  ment  s 
nem  megy  a  haladás  oly  gőzerővel,  mint  Amerikában  és 
épen  a  mezőgazdaság  terén  maradnak  fenn  legtovább  azok 
az  úgynevezett  ázsiai  állapotok.  A  cultura  elsajátításánál 
többe-kevésbé  úgy  vagyunk  mindnyájan  hátramaradt  népek, 
mint  a  rézbőrű  indiánok,  kiket  pálinkával  és  üveggyön- 
gyökkel kerítettek  meg  az  angolok.  Előbb,  könnyebben,  azt 
sajátítjuk  el,  a  mi  elbódít,  erkölcsünket  rontja,  azután  jön- 
nek a  solidabb  ismeretek.  Egyesek,  sőt  osztályok  teljesen 
elsajátítják  a  legmagasabb  társadalmi  műveltséget,  kasté- 
lyokat építenek  a  szalmaviskók  közé,  parkokat  ültetnek, 
oázisokat  varázsolnak  elő  a  sivatagban.  Azután  jő  a  tör- 
vényhozás, receptióival  megelőzi  a  tényleges  viszonyokat,  jő 
egy  főváros  a  fényűzés  mindennemű  csábjaival,  majd  világ- 
városi igényekkel,  s  a  harmadik  vasúti  állomás  körül  a  vidék 
még  mindig  kirgiz  ábrázatot  mutat.  Egy  országnak  mező- 
gazdasági képe  az,  mi  legkésőbb  változik  meg,  mert  nagy 
részben  a  legszegényebb  osztály  kezében  van,  ez  a  szegény 
mezei  munkás  nép  az  ország  lakosságának  a  legconserva- 
tivebb  rétege,  míg  azt  át  nem  járja  a  művelődés,  az  ország 
gazdasági  képe  keveset  változik. 

A  török  uralom  menekülésre  késztette  a  föld  népét,  a 

kis  falvak  lakóit  roppant  nagy  falvakba  zsúfolta  össze,  hol 
a  nök  és  gyermekek  mégis  nagyobb  biztonságban  legye- 
nek, hol  a  népet  ne  csúfolhassa  és  ne  károsítsa  meg  oly 
könnyen  holmi  haszontalan  portyázó  kóborló  csapat.  Igen 
sok  puszta  és  dűlő  neve,  de  meg  romuk  is  az  eltűnt  és  a 
nagy  helyekbe  olvadt  falvakat  képviseli.  Ezért  van  az  alföld- 
nek az  a  a  pusztai,  unalmas,  mélabús  ábrázata,  ebben  van 
gazdasági  hátramaradásának  egyik  föoka.  Belterjes,  kör- 
mönfont gazdálkodás  majdnem  lehetetlen ;  a  földbirtokos 
kimegy  a  tanyára,  elvégzi  a  mellözhetlen  műveleteket, 
igyekszik  menekülni  mielőbb  az  unalomtól,  siet  oda,  hol  a 
megszokott  kényelem  és  társaság,  templom,  városháza,  kör, 
élvezetet  s  szórakozást  nynjt.  Megváltoztatni  ezeket  a 
viszonyokat  igen  nehéz  feladat.  Pusztulásnak  engedtetné- 
nek át  a  lakosság  elszéledése  folytán  azok  a  nagy  községek 
és  mezővárosok,  melyeknek  igazgatása,  társadalmi  vezér- 
lete sokszor  bámulatos  szervező  tehetséget  és  közszellemet 
igényel  és  tud  is  fölmutatni,  melyek  megannyi  kis  köztár- 
saságok igazi  democratiai  alapon,  mert  gyakran  találko- 
zunk körükben  tribunus  plebisekkel,  de  kis  Deák  Ferenczek- 
kel  is,  kik  szegény  szolgalegényekből  lettek  nagy  befolyású 
vezérférfiakká.  Az  ily  szűkebb  haza  igen  nagy  vonzerőt 
gyakorol  a  maga  fiaira,  kik  igen  nehezen  határoznák  el 
magukat  az  önkéntes  számkivetésre;  pedig  gazdasági 
tekintetben  az  volna  óhajtandó,  hogy  oszoljanak  szét  azok 
a  nagy  hangyabolyok,  maradna  bent  egy  rész  s  képezne 
igazi  városi  elemet,  a  nagy  rész  pedig  költöznék  ki  s  tele- 
pednék le  a  maga  földje  közepében  vagy  alakítana  kisebb 
községeket.  Nagyon  sok  víz  le  fog  addig  folyni  Dunán  és 
Tiszán,  míg  az  ily  átalakulás  végbe  megy,  míg  a  török 
hódításnak  az  a  n^'oma,  megmérhetlen  gazdasági  hátrá- 
nyaival együtt  eltűnik.  Számba  kellene  venni  az  ily  viszo- 

nyokat,  midőn  oly  nagy  váddal  áll  elö  az  ember,  mint  az, 
hogy  maga  a  társadalom  egyik  föoka  az  ország  gazdasági 
hátramaradásának. 

Grünwald  Béla  azt  mondja  —  nehogy  elmulaszszon 
valamit,  mivel  a  nemes  magyar  nemzetet  kisebbíteni 
lehet  —  hogy  Magyarországon  lehetséges  volt  jelentékeny 
államférfiúi  tekintélyre  szert  tenni  a  külügy,  hadügy,  pénz- 
ügy, közgazdaság,  a  közoktatás,  az  igazságszolgáltatás  és 
közigazgatás  gyakorlati  problémáinak  ismerete  nélkül ;  elég 
volt  a  közjog  formáiban  való  alapos  jártasság.  Nincs 
könnyebb,  mint  ily  vádakat  odadobni,  de  könnyebben  lehet 
bebizonj^ítani  azt,  hogy  a  modern  államférfiak  se  tették  le 
jyraeclarummal  a  szigorlatot  valamennyi  fent  előszámlált 
tárgyakból,  legalább  azoknak  bizonyos  ágaiból.  így  maga 
Grünwald  Béla  sem  látszik  alaposan  ismerni  a  közgazdaság 
egyik  fontos  ágának,  a  földművelésnek  gyakorlati  problé- 
máit. Például :  azzal  is  akarja  bizonyítani  a  gazdaság 
elmaradt  állapotát  a  régi  Magyarországban,  hogy  « mester- 
séges rétmívelésről  a  paraszt  nem  tud  semmit ».  Nem  bizony, 
de  nemcsak  a  paraszt,  hanem  az  úr  sem  s  nem  tud  még 
ma  sem.  Azután,  hogy  a  termékenyebb  vidékeken  nem 
csépelnek,  hanem  lóval,  ökörrel  nyomtatnak.  Sohasem  hal- 
lottam, hogy  valahol  ökörrel  nyomtattak  volna,  összeté- 
vesztette Grünwald  Béla  Magyarországot  valamely  más 
keleti  országgal ;  de  hogy  a  cséplőgépek  föltalálása  előtt  lóval 
nyomtattak  s  nem  csépeltek,  azt  igen  helyesen  tették,  mert 
a  ló  körme  jobban  kiveszi  a  szemet  a  kalászból,  mint  a 
cséphadaró ;  kivált  a  tiszta  búzát  meg  árpát ;  a  felföldön  is 
meg  a  külföldön  is  így  dolgoztak  volna,  ha  állott  volna 
rendelkezésükre  a  sok  apró  ló;  ha  az  alföldön  cséppel 
akarták  volna  kidolgozni  az  életet,  ott  rothadt  volna  tava- 
szig fele.  Pajtát  pedig  nem  oly  könnyű  építeni,  a  hol  igen 

nagyot  kellene  csinálni  s  nincs  építő  anyag.  Azt  mondja : 
takarmányfű  kevés  terem,  de  buján  nö  a  földeken  az  em- 
bernek és  állatnak  ártalmas  dudva.  A  szántóföldeken  nem 
szoktak  nőni  mérges  növények. 

Azt  mondja:  « általában  a  magyar  mezőgazdaság  s  köz- 
igazgatás nagyobb  oka  a  rossz  termésnek  s  az  Ínségnek, 
mint  az  elemek,  s  a  kellő  előrelátás  és  gondoskodás  hiányá- 
nak tulajdonítható,  hogy  egy  kövér  esztendőben  az  embe- 
rek undorodnak  pinczéjük  és  vermük  bőségétől  és  egyetlen 
sovány  esztendőben  az  emberek  és  állatok  ezrei  éhen  hal- 
nak.)) Akár  mondja  Schwartner,  kire  Grünwald  Béla  hi- 
vatkozik, akár  nem,  ez  mind  hasból  beszélt  túlzás;  ismer- 
jük még  a  vasutak  kiépítése  előtti  állapotokat,  ezekhez 
hasonlók  voltak  a  szóban  forgó  régiek.  Hogy  egyetlen  so- 
vány esztendő  éhhalált  okozott  volna,  mesebeszéd ;  nem 
ezrek,  de  egyes  ember  elpusztulása  is  azért,  mert  nem  ju- 
tott neki  betevő  falat,  hallatlan  dolog  volt  és  kivált  az  or- 
szág termékenyebb  vidékein  ;  a  mikor  volt  nagyobb  mérvű 
ínség,  az  a  sovány  felvidéket  sújtotta.  Teljes  ignorálását 
mutatja  a  hazai  viszonyoknak  azon  állítás  is,  hogy  a  ma- 
gyar mezőgazdaság  nagyobb  oka  a  rossz  termésnek,  mint 
az  elemek,  mert  igaz,  hogy  hátra  vagyunk  e  tekintetben  is, 
de  a  szárazság  oly  nagy  és  gyakori  csapás  nálunk,  milyen- 
ről fogalmuk  sincs  más  országbeli  embereknek  s  azoknak, 
kik  a  külföld  példája  után  formálják  országunk  és  népünk 
irányában  követeléseiket. 

Nagy  gonddal  szedi  össze  Grünwald  Béla,  a  mi  szerinte 
a  földmívelés  és  az  ebből  általa  szorosan  megkülönbözte- 
tett állattenyésztés  előmozdítására  a  királyság  kezdemé- 
nyezése volt.  Minden  jó  onnan  származott.  Pedig  bizony,  a 
mit  fel  lehet  számlálni  több  mint  egy  évszázad  alatt,  azt 
lehet  mondani,  hogy  édeskevés.  Az  okszerű,  a  magasabb 

mezőgazdaságban  a  kezdeményezők  egyes  nagyobb  birto- 
kosok voltak;  az  udvarnak  magának  állott  érdekében, 
hogy  nagy  birtokait  jövedelmezőbbekké  tegye,  de  bizony 
a  családi  valamint  a  kincstári  uradalmak  soha  sem  voltak 
mintagazdaságok.  Hogy  milliókat  áldozott  volna  közhasznú, 
czélok  előmozdítására,  arról  hallgat  a  krónika,  valaminü 
arról  is,  hogy  ellenkezésre  talált  volna  a  hatóságok  részé- 
ről. Aféle  culturalis  intézkedéseknek,  milyeneket  láttunk 
magunk  az  50- es  években,  midőn  például  tömérdek  élőfát 
vittek  el  helyéről,  hogy  vele  az  összes  utak  széleit  beültes- 
sék, természetesen  nem  volt  foganatjuk,  mert  tökéletlen, 
sőt  nevetséges  volt  az  egész  eljárás,  de  a  mit  például  a 
selyemtenyésztés  meghonosítására  rendelt  II.  Józ-ef,  hűsé- 
gesen teljesítették  a  vármegyék.  Még  most  is  sok  helyt 
élnek  az  akkor  ültetett  eperfák  megyei  epres  kertekben  s 
jól  élnek  róluk  eperrel  a  környékbeli  pulykák  és  gyermekek. 
Egyébiránt  annyi  bizonyos,  hogy  ha  nem  annyit,  de 
százszor  annyit  tett  volna  a  kormány,  akkor  sem  egyensú- 
lyozhatta volna  a  kárt,  melyet  a  kereskedés  és  ipar  terén 
folytatott  politikájával  okozott.  Valami  égő  tevékenység- 
gel maga  sem  látott  a  dologhoz,  mert  a  bécsi  udvarnál 
mindig  nagy  volt  a  czopf  és  a  slendrián  hatalma.  De  az 
államnak  meglehetősen  korlátolt  a  hatalma  és  tere  a  gaz- 
daság emelésére  nézve  minden  körülmények  közt.  Piaczot 
szerezni  s  némely  akadályokat  elhárítani  —  ebben  áll 
főként  feladata:  közvetett  inkább,  mint  közvetlen  befolyás  ; 
a  többit  elvégzi  a  magánérdek.  A  gazdasági  javítások  ter- 
jedésére biztos  hatása  van  a  kézzelfogható  haszonnak,  me- 
lyet a  nép  belőlük  kinéz ;  az  ilyeneket  —  s  pedig  csakis 
ezeket  lehet  igazi  javításoknak  nevezni  —  eltanulja  a  nép 
eléggé  rövid  idő  alatt,  csak  azt  nézi  közönynyel,  sőt  néha 
meg  is  mosolyogja,  a  mi  csak  úri  passió ;  vannak  termesze- 

tesen  olynemű  javítások  is,  melyeket  kisbirtoka  ember 
nem  tehet  meg;  itt  azután  van  hatásköre  nemcsak  a 
műveltség  terjedésének,  a  társadalmi  általános  tevékeny- 
ségnek, de  a  kormányzatnak,  törvényhozásnak  és  közigaz- 
gatásnak is ;  a  legfőbb  azonban,  mit  az  államnak  tennie 
kell,  a  gazdasági  tevékenység  után  várható  anyagi  haszon 
biztosítása.  Ezt.  nem  cselekedte,  söt  lehetetlenné  tette  a 
fölöttünk  uralkodó  hatalom,  ezzel  bénította  meg  Magyar- 
ország fejlődését  a  gazdaság  terén. 

De  Grünwald  Béla  azt  mondja,  hogy  a  nemzet  meg 
volt  sorsával  elégedve.  Igen  gyakran  előhozza  ezt  s  nagy 
érvet  vél  belőle  formálhatni  a  régi  Magyarország  sülyedé- 
sének  kimutatására.  Elmebeli  hanyatlásnak  látja  ebben 
csalatkozhatlan  bizonyítékát.  Pedig  azt  az  elfogultságot  is, 
mely  azon  indokolatlan  önelégültségben  nyilatkozik,  a  raj- 
tunk uralkodó  vis  major  hatására  lehet  visszavezetni. 

Az  ország  nyugalmas  napokat  élt  a  szatmári  béke  után, 
majd  másfél  századig  nem  látott  saját  területén  háborút. 
A  nemességnél  tapasztalható  volt  nagyban,  mit  gyakran 
észlelünk  egyeseknél,  hogy  t.  i.  kitűnően  forgatták  magu- 
kat a  katonai  pályán,  nagy  hímévre  tettek  szert,  sőt  ünne- 
pelt hősökké  lettek  s  midőn  visszatértek  a  békés  honpolgár 
állásába,  nem  tudtak  jeleskedni  semmiben,  úgy  hogy  cso- 
dálkozunk, miképen  lehettek  annak  idejében  híres  fér- 
fiakká. Azon  osztály,  mely  a  lezajlott  háborúk  után  mun- 
kálta másutt  leginkább  a  béke  műveivel,  értelmességgel  és 
szorgalommal  az  országok  fölvirágoztatását,  nálunk  arány- 
lag véknyán  volt  képviselve.  Még  messze  volt  a  tizen- 
kilenczedik  század,  hogy  ihletével  lelket  öntsön  a  töme- 
gekbe, az  alatt  egy  oly  kormány  vezetése  alá  került  a  nem- 
zet, mely  a  legconservativebb  volt  Európában,  s  ellensége 
minden  szabadabb  szellemi  mozgalomnak,  mely  különösen 

MocsÁBY :  A  régi  magyai-  nemes.  ö 

szükségesnek  tartotta  Magyarországot  minél  inkább  tes- 
pedésbe  ringatni.  Sikerült  neki  csakhamar  a  főnemességet 
megmételyezni,  a  többi  nemességtől  elválasztani,  ezt  pedig 
a  közigazgatás  alsóbb  rétegeibe  vagy  az  eke  szarvához  uta- 
sitani ;  a  polgári  osztály  felcseperedésének  pedig  teljesen 
bevágta  útját  azon  gazdasági  politikával,  melyet  csakha- 
mar egész  rendszeresen  kezdett  működtetni. 

Egész  nemzet  mint  egyes  ember  behelyezkedik  utóvégre 
minden  oly  állapotba,  melyet  megváltoztathatlannak  lát. 
Es  az  emberi  természetben  fekszik,  hogy  a  kitől  a  sors  so- 
kat elvett,  annál  inkább  ragaszkodik  ahoz,  mi  az  élet  meg- 
édesítésére  neki  megmaradt.  Ez  érzés  túltengésbe,  túlbe- 
csülésbe mehet  át  igen  könnyen.  A  szülők  imádják  és 
elkényeztetik  megmaradt  egyetlen  gyermeküket.  így  járt  a 
magyar  nemzet.  Megfosztva  az  állami  függetlenség  nem 
egy  lényeges  kellékétől,  resignatióval  látva  be  azok  vissza- 
szerzésének azon  idő  szerint  lehetlen  voltát,  búsan  merengve 
a  régi  dicsőség  emlékein,  kétszeresen  ragaszkodott  ahoz, 
a  mije  megmaradt  s  annál  hajlandóbb  lehetett  ennek  túl- 
becsülésére, mert  valóban  nem  is  volt  értéktelen. 

Akkor,  az  absolutismusnak  európai  fénykorában,  Anglián 
kivül  nem  létezett  ország,  melyben  a  polgári  szabadság 
valóság  lett  volna  oly  mérvben,  mint  volt  Magyarországban. 
Voltak  kiváltságos  osztályok  mindenütt,  de  szemben  a  ha- 
talommal, a  kormánynyal  nem  volt  a  ki  büszkén  emelhette 
volna  fejét  s  joggal  mondhatta  volna :  szabad  ember  va- 
gyok. S  ezt  nálunk  nem  csak  egy-két  ember  mondhatta,  de 
az  ország  lakóinak  igen  jelentékeny  része,  majdnem  az 
összes  értelmiség  s  igen  sokan  még  azok  közül  is,  kik  mű- 
veltség és  vagyoni  állás  tekintetében  a  tömeghez  számittat- 
nak. S  a  nemesség  osztogatásában  a  bőkezűség  levén  az 
uralkodó  irány,  nyitva  állott  a  pálya  mindenkinek,  hogy  a 

teljes  polgári  szabadságot  élvezők  soraiba  juthasson.  Nem 
volt  hát  üres  beszéd,  korlátolt  elmének  nyilvánulása,  ha  a 
magyar  ember  azt  mondta :  Magyarország  szabad  ország. 
Nem,  még  akkor  sem,  ha  országgyűlési  szónoklatokban 
mondatott.  A  politikusok  jól  tudták,  hogy  az  a  szabadság 
nem  teljes,  söt  bizonyos  tekintetben  nagyon  fogyatékos,  de 
ök  meg  kötelességüknek  tartották  a  közjogi  kérdésekre 
nézve  minden  alkalommal  fentartani  és  hangsúlyozni  a 
jogfolytonosságot,  a  királyi  esküvel  megpecsételt  törvények 
érvényességét,  míg  maguk  is  ép  úgy  bírtak  a  szabad  pol- 
gár öntudatával,  mint  azok  otthon,  kik  inkább  csak  falusi 
lakásuk  vagy  a  megyeház  ablakából  nézték  a  világot. 

Nem  maradhatott  el,  hogy  a  magyar  ember  a  maga  álla- 
potát összehasonlítsa  a  szomszéd  osztrák  tartományok  la- 
kóival, és  egy  nemével  a  szánalomnak  tekintsen  rájuk,  még 
pedig  nemcsak  azért,  mert  magát  a  tejjel- mézzel  folyó  Ká- 
naán lakójának  tartotta,  de  azért  is,  mert  azokban  régóta 
el  volt  nyomva  minden  szabadság !  Ott  már  akkor  meg- 
volt a  ((közérdek  megvalósítása)),  az  az  « ideális »  közigaz- 
gatás, melyért  Grünwald  Béla  rajong,  a  rendőrállam, 
mely  gondos  figyelemmel  kiséri  minden  ember  minden 
mozdulatát,  a  bureaucratia,  az  a  bámulatos  mindentudó, 
mindenható,  csalhatatlan  közigazgatási  gépezet,  melyet  jól 
ismertünk,  midőn  hozzánk  1849  után  a  maga  teljességé- 
ben egyszerre  azon  módon  behozatott  és  a  melyet  most 
részletenkint  hoz  vissza  a  modern  állambölcseség.  A  magyar 
ember  nem  ismert  trafikát,  bélyeget,  protocolt,  az  ezer  meg 
ezer  hivatalos  Plackereit,  erkölcsi  fogalmait  nem  zavarta 
össze  az  áthágások  finánczmorálja,  minden  harmadik  há- 
zon nem  látott,  mint  az  örökös  tartományokban,  terpesz- 
kedő sassal  diszlő  czímtáblát,  nem  látott  minden  lépten 
-csikósra  festett  korlátfát,  mely  útjában  feltartóztassa,  War- 

nung  és  Verbot  föliratokkal  diszlö  s  mindenféle  bünteté- 
sekkel fenyegetőző  táblákat.  A  szomszédtartományok  már 
akkor  be  voltak  rendezve  a  culturállam  ezen  bútorzatával. 
S  éhez  járult  az  ott  divó  nagyobb  mérvű  vallásos  buzgóság, 
kápolna  minden  domb  tetejében,  szentképek  s  feszületek 
úton-útfélen,  ritkán  láthatva  a  nélkül,  hogy  valaki  előttük 
térdeljen :  mind  ez  egészen  más  ábrázatot  adott  azon  or- 
szágoknak és  más  légkört  alkotott,  mint  a  milyet  látott,, 
mint  a  milyet  beszívott  az  ember  Magyarországon.  A  ma- 
gyar ember  bátran  mondhatta :  Magyarország  szabad  ország. 

Mondta  azt  még  idegen  is.  Az  osztrák  lovastisztek  job- 
ban szerettek  Magyarországban  feküdni,  mint  az  örökös 
tartományokban  vagy  Olaszországban.  Ha  kérdezte  őket  az 
ember,  hogy  szegényes  szállások,  sáros  utak,  nagy  távolsá- 
gok, gyér  társalgás  és  szórakozás  mellett  miként  érezhetik 
itt  jobban  magukat,  a  felelet  az  volt :  mehr  Freiheit.  Lova- 
golhatott, agarászhatott,  vadászhatott  a  merre  tetszett  s 
még  az  is  tehetett  rá  benyomást,  hogy  az  itteni  föld  népe 
máskép  néz  az  embernek  szeme  közé,  mint  az  alá- 
zatos német,  a  bockbeinig  cseh  vagy  az  agyafúrt  olasz. 

Nem  oly  nevetséges  dolog  hát  az,  ha  a  magyar  ember 
bizonyos  szánakozással  és  kicsinyléssel  tekintett  szomszé- 
daira, mint  a  kurucz  nóta  mondta : 

Országunkban  futkározó  e németje. 

Vesztél  volna  Stiriába,  k....  t e! 

Az  extra  Hungáriám  non  est  vita  részben  a  szabadságot,, 
a  szabad  mozgást,  szabad  szellemet  jelentette !  És  hát  a 
«jó  élet!»  Magyarország  téjjel-mézzel  folyó  Kánaánnak 
volt  kikiáltva,  mondta  barát  és  ellenség,  jó  barát  azért,, 
hogy  valami  kellemeset  mondjon,  ellenség  azért,  hogy  gaz- 
dasági elnyomatásunkra  ürügyül  használhassa.  Tudjuk  jól. 

liogy  az  a  folyó  tej  nem  volt  fenékig  tejföl,  de  tagadhatlan, 
hogy  a  természet  a  maga  adományainak  osztogatásánál 
nem  bánt  hazánkkal  mostohán,  söt  inkább  bennünket  nem 
egy  tekintetben  el  is  kényeztetett.  Buckle  szellemesen  adja 
elö  a  talaj  és  éghajlat  hatását  a  nemzetek  jellemének  kép- 
ződésére. A  hol  a  hegyek  túlságosan  magasak  arra,  hogy 
az  ember  megmászhassa,  a  folyók  túlságosan  szélesek  arra, 
hogy  áthidalhassa,  ott  kétségbe  esik  az  ember  a  természet 
hatalmával  való  küzdés  előtt ;  a  hol  egy  banána  fa  kitart 
egy  családot,  ott  nem  érzi  magát  hangyamunkára  kész- 
tetve; a  szigorú  szükség  összezsugorítja,  a  túlböség  ellan- 
kasztja  a  szellemet.  Nekünk  nem  volt  dolgunk  ily  végle- 
tekkel, continentalis  éghajlatunk  rosszasága  nagy  mérvben 
•ellensúlyozza  földünk  termékenységét,  de  aránylag  gyér  la- 
kosságunknak bőven  jutott  belőle,  terményeink  kitűnő 
minőségűek;  ez  megismertette  a  jó  élet  kellemével,  söt 
inyenczczé  tette  a  nemzetet,  mely  midőn  ide  költözött, 
lótejpálinkát  ivott.  Meglehet,  kissé  torkosokká  lettünk.  Az 
olasz  elvonja  szájától  a  pénzt,  hogy  dómot  és  palazzót  épít- 
Jiessen ;  a  palazzó  nála  annyira  kedvelt  dolog,  hogy  nem 
azokás  azt  mondani :  az  ön  háza,  hanem  :  az  ön  palotája, 
bármi  szerény  lak  legyen  is.  A  német  pénzét  élére  veri, 
vagy,  ha  kiadja,  tágas  házat  épít,  szépen  bebútorozza. 
A  magyar  ember  azt  mondja :  az  az  enyém,  a  mit  meg- 
eszem. Lehetne  tán  erre  mondani :  ízlés  dolga,  az  életphi- 
losophiának  különböző  iskolái,  de  kétségtelen,  hogy  ha  a 
magyar  fölfogásban  talán  legtöbb  a  realitás,  amazokban 
több  a  culturelem.  Nem  is  igen  lehet  tartani  a  magyar  föl- 
fogásnak túltengésbe  menésétől,  a  saját  zsírjába  való  fulla- 
dás a  legendák  körébe  hátrál  s  a  létért  való  küzdelem 
mindinkább  tért  foglal  nálunk  is. 

Nem  kell  egyébiránt  azt  hinni,  hogy  más  nemzetek  fiai 

érzéketlenek  a  torok  és  szájpadlás  élvezetei  iránt.  A  j6 
élet  minden  nyelvben  egyértelmű  a  jól  evés-ivással.  Né- 
hány évvel  ezelőtt  egy  barátommal  a  milanói  domo  tetején 
jártam;  elragadtatással  néztük  a  márvány  építészet  cso- 
dáit, midőn  vezetőnk,  szavainkat  megértve,  magyarul  meg- 
szólal s  lelkesedéssel  mondja  el,  milyen  jó  borral,  kalács- 
csal, kolbászszal  élt,  mikor  az  osztrák  hadseregben  szolgál- 
ván Egerben,  Miskolczon,  Debreczenben  járt.  A  műérzék 
fölháborodott  bennünk  oly  materializmus  hallatára  az. 
ezernyi  szobrok  és  csipkézett  fehér  márvány  párkányok 
közt ;  szerepet  cseréltünk  az  olaszszal,  indignatiót  éreztünk 
torkossága  fölött.  Megeszi,  megissza  biz'  azt  más  nemzet- 
beli is,  ha  hozzája  fér  a  jó  magyar  tápláléknak  s  a  mi  kü- 
lönösen az  ivást  illeti,  bátran  lehet  mondani,  hogy  az  angol 
határozottan,  sőt  a  német  is  iszákosabb  mint  a  magyar. 
Az  alkalom  s  ennek  folytán  a  megszokás  fejthette  ki  inkább- 
a  különböző  irányt,  mint  a  természeti  hajlam. 

Tény  az,  hogy  a  magyar  ember  büszke  volt '  a  maga 
jólétére  s  országa  gazdagságára,  hogy  szánalommal  tekin- 
tett más  országok  éhenkórász  népére,  a  más  országok  közé 
foglalva  a  saját  hazánk  tót  vidékét  is.  Eszlelhető  ez  még 
mai  nap  is  azokon  a  vidékeken,  hol  még  leginkább  fenn- 
maradt a  régi  erkölcs,  az  alföld  némely  nagy  községeiben. 

Midőn  Széchenyi  István  bele  fogott  a  Tisza  szabályozá- 
sába, egy  alkalommal  beszédet  tartott  valamely  tiszamenti 
községben,  élénken  rajzolta  a  belga  köznép  életmódját  és 
gazdálkodási  rendszerét,  követendő  példaképen  állítva  föl 
hallgatóinak.  Különösen  nagy  hatást  tett,  midőn  azt  moűdá 
egyebek  közt,  hogy  ott  az  emberek  egy  lovat  fognak  az  ekébe,, 
úgy  szántanak.  « Bizony  sajnáljuk  szegény  belgát,  kegyel- 
mes uram ! »  —  szólt  közbe  egy  atyafi,  Széchenyi  pedig  ma- 
gasra rántotta  föl  bozontos  szemöldökét. 


119 


Egy  békésmegyei  nagy  községben  történt,  midőn  kép- 
yiselöválasztási  mozgalmak  alkalmával  szónokoltunk  s  a 
közös  vámterület  kérdését  fejtegettük,  hogy  eként  fejezte 
ki  magát  egyikünk :  Magyarország  szegény  ország.  « Van 
tán  szegényebb  is»  szólt  közbe  a  sértett  önérzet  hang- 
ján egy  polgártárs ;  hátat  fordított  s  ott  hagyott  bennünket 
a  faképnél. 

Bajos  is  azt,  hogy  az  ö  hazája  szegény  ország,  megértetni 
az  oly  néppel,  például  a  kis  és  nagy  kunokkal  (ott  t.  i. 
elöbbvaló  a  «Kis»)  mint  a  «Nagy»),  melynek  körében  nem 
akad  ember,  a  kinek  ne  volna  meg  a  betevő  falatja,  de  a 
legtöbb  olyan,  hogy  bőségben  él  s  budgetje  fölösleggel  záró- 
dik, mert  ha  földje  itt-ott  homokos  is,  szikes  is,  vízállásos 
is,  de  sok  van  mindenkinek,  igényei  csekélyek  s  életmódja 
nem  sokat  különbözik  attól,  melyet  ősei  folytattak,  midőn 
először  kezdtek  sátrak  alól  vertfalú  házakba  költözni.  Az  a 
nép  nem  ismer  magánál  gazdagabbat,  sőt  koldusnak  tart 
mindenkit,  a  ki  nem  hús  az  ő  húsából  és  nem  vér  az  ő  vé- 
réből ;  a  mit  különben  jobb  mód  vagy  gazdagság  jelének 
tartanak,  de  a  mit  magának  nem  kíván,  az  az  ő  szemében 
csak  czifra  nyomorúság.  Exclusiv  természetű  magyarság 
dolgábul  is ;  a  mi  Jászberényen  és  Karczagon  felül  esik,  az 
szerinte  már  tótság. 

Hasonló  világnézlet  sokkal  szélesebb  körben  volt  a  régi 
Magyarországban  elterjedve,  mint  napjainkban ;  egyéni 
jóllét  s  rendezett  vagyoni  viszonyok  voltak  eredményei 
általánosan.  A  primitív  életszükség  könnyen  ki  volt  elégít- 
hető az  ország  nagy  részében,  azontúl  gazdagság  és  sze- 
génység csakis  viszonylagos  fogalmak,  minden  az  igények- 
től függ,  melyeket  az  ember  az  élet  irányában  formál. 
A  míg  a  magyar  ember  ízlésben  és  szokásokban  megma- 
radt a  régi  egyszerűség  mellett,  gazdag  volt  s  meg  volt  sor- 

sával  elégedve.  0  nem  szorult  arra,  hogy  kivándoroljon  s 
idegen  országokban  keressen  megélhetést,  míg  folytonosan 
látott  beszállingózni  a  jó  magyar  borra  és  kenyérre  ide- 
geneket. Míg  rohamosabb  támadást  nem  intéztek  ellene  az 
új  fogalmak,  reform-eszmék,  s  legújabban  vasút  és  tele- 
graf,  teljes  stabilitás  uralkodott  itt  erkölcsben  és  szokások- 
ban ;  a  nagy  felfordulás  és  valóságos  anarchia,  mely  jelen- 
leg társadalmi  viszonyainkban  uralkodik,  a  legújabb  kor 
szüleménye.  Orczy  Lörincz  bátran  mondhatta :  « Zemplén, 
Bereg,  Ung\'ár,  Szabolcsvármegyében  van  pénz,  van  eleség, 
van  bor  a  pinczében.w  Pénz  is?  Abból  bizony  minél  keve- 
sebb lehetett,  de  nem  is  volt  rá  szükség.  Bőség  uralkodott 
mindenben  «a  mi  a  háztól  kitelt)),  egyéb  nem  kellett. 
A  gazdaság  vitele  is  minél  kevesebbe  került.  Ismerjük  a 
tarnóczai  bojtár  dalát:  « fizetésem  tíz  forint  húsz  karajczár, 
megél  abból  egy  bojtár. » 

Ezek  a  viszonyok  gyökeresen  megváltoztak.  S  ha  tudjuk, 
mennyivel  nagyobb  volt  a  régi  időben  az  egyéni  és  családi 
jóllét  átlaga,  mennyivel  több  volt  akkor  a  boldogság :  való- 
ban csak  is  bús  érzéssel  gondolhatunk  rá.  A  különben 
annyira  szomorú  korszak  «a  régi  jó  idővé*  lesz.  Termé- 
szetesen, a  társadalmi  forradalom  kikerülhetlen  volt,  az 
aféle  paradicsomi  állapotoknak  el  kell  tünniök  a  haladó 
cultura  előtt.  Kínos  átmeneti  időben  vagyunk  e  pillanat- 
ban ama  jóllét,  ama  boldogság  felé,  melyet  a  bevégzett 
culturával  biró  népek  élveznek.  Milyen  ez  a  boldogság  vol- 
taképen, érdemes-e  a  nagy  erőfeszítésre,  melylyel  utána 
törekszünk  —  ez  nem  kérdés  többé,  csak  az  bizonyos,  hogy 
félúton  megállapodnunk  nem  lehet.  Megvan  nálunk  a 
megismerés,  az  ismeret  fájának  gyümölcsét  megizelítettük ; 
megvan  az  égő  kielégítetlen  vágy,  vissza  felé  mennünk 
lehetetlen ;  a  tényleges  állapot  tarthatatlan,  nekünk  bir- 

iokába  kell  jutnunk  okvetlen  az  eszközöknek,  hogy  az 
anyagi  jóllétet  megszerezhessük.  Természetellenes  az  álla- 
l)ot,  melyben  vagyunk ;  az  extra  Hungáriám  mythosa  el- 
tűnt, az  ipar  érdekeitől  elkülönített  földművelési  érdekek 
elmélete,  mely  még  most  is  arra  a  mythosra  szeretne  tá- 
maszkodni, nem  találhat  köztünk  többé  hitelre,  és  még  is 
folytonosan  erőszakos  rendszabályok  állják  útját  anyagi 
^előmenetelünknek.  Tűrhető  volt  a  helyzet  a  míg  világ- 
nézlet,  erkölcsök  és  szokások  tekintetében  consolidált  álla- 
potban volt  a  társadalom,  most  már  azonban  egyenesen 
tűrhetetlen.  A  nemzet  azért  bírta  oly  sokáig  elszenvedni, 
mert  Magyarország  természeti  viszonyai  csakugyan  olyanok 
voltak,  hogy  benne  megélni,  egyszerűen,  primitív  módon, 
de  élni  mégis  lehetséges  volt  ipar  és  kereskedés  nélkül  is. 
Ezért  volt  képes  elhelyezkedni  s  oly  sokáig  megmaradni 
ily  állapotban.  De  ennek  vége  van.  Azon  a  válságon,  mely- 
ben most  vagyunk,  már  rég  át  kellett  volna  esnünk,  sőt 
ily  válságnak  soha  be  sem  kellett  volna  következnie,  Ma- 
gyarország egyenlő  lépést  tarthatott  volna  a  haladásban 
más  országokkal,  ha  nem  jutott  volna  neki  osztályrészül 
üz  a  nehéz  sors,  melyet  Grünwald  Béla  az  idegen  és  ellen- 
séges királyságnak  nevez. 


VI. 

Igazságszolgáltatás. 


A  ((rendiség))  kárhoztatásával  s  az  absolut  királyság  di^ 
csöítésével  kezdi  Gkünwald  Béla  az  igazságszolgáltatásról 
szóló  fejezetét  is.  «A  rendiség  természetével  ellenkezik  — 
úgymond  —  oly  általános  állami  jogrend  megalkotása, 
mely  egyformán  kiterjed  az  állam  minden  polgárára.  Csak 
az  absolut  királyság  vagy  az  állampolgári  társadalom  volt 
képes  az  általános  állami  jogrend  megalkotására,  a  rendi 
társadalom  jogrendjének  megdöntése  után.w 

Az  ((állampolgári  társadalom)),  mely  alatt  nem  érthetünk 
egyebet,  mint  a  modern  democraticus  alkotmányos  álla- 
mot, valóban  nem  nagy  köszönettel  tartozik  Grünwald 
BÉLÁ-nak  azért,  hogy  minduntalan  oly  társaságban  muto- 
gatja, mint  az  absolut  királyságé.  Ez  a  társaság  ép  oly 
compromittáló,  mint  ha  egy  feddhetlen  hírű  ifjú  nöt  egy  ki- 
tanult kaczér  hölgy  kíséretében  látnánk  minduntalan  meg- 
jelenni. De,  miután  az  általános  állami  jogrend  alatt  okvet- 
len kell  értenünk  a  jogegyenlőséget,  az  egyenlőség  magasz- 
tos eszméje,  a  szabadság  testvére  se  fogja  megköszönni, 
hogy  szülő  anyjául  az  absolut  királyságot  akarja  neki 
Grünwald  Béla  octroyálni.  Az  olyan  egyenlőség,  milyet  az 
absolut  királyság  megteremthet,  egészen  más  természetű,. 

mint  a  mely  a  szabadság  és  testvériség  társaságában  szo- 
kott zászlókon  díszleni. 

Igenis  van  a  jogegyenlőségnek  egy  fajtája,  mely  csak-^ 
ugyan  az  absolut  királyság  teremtménye,  de  ezt  azután 
németül  nem  úgy  tanultuk  nevezni,  hogy  Gleichberech- 
tigung,  hanem  Gleichbeknechtigung.  Az  ily  egyenlőséget 
ismerték  nemcsak  a  Grünwald  Béla -féle  absolut  király- 
ságok, nemcsak  a  sok  ember  előtt  ma  is  ideális  alakban 
föltűnő  úgynevezett  ((fölvilágosodott  absolutismus»,  de  az- 
ázsiai  despotiák  is;  sőt  ezek  még  sokkal  tökéletesebb  alak- 
ban valósították  meg,  mert  a  Grünwald  Béla- féle  király- 
ság meghag}'ta  az  egész  aristocraticus  kiváltsági  limlomot^ 
ezzel  igen  sok  jogi  intézményi;,  mely  a  jogegyenlőséggel 
homlokegyenest  ellenkezik ;  meghagyta  nevezetesen  a  hit- 
bizományokat, a  patrimonialis  bíráskodást ;  meghagyta  a 
birtokszerzés  és  hivatalviselés  mindenféle  korlátozását; 
meghagyta  a  robotot,  a  társadalom  egész  kasztszerü  tago- 
zását.  Az  absolut  királyság  tehát  nem  valósította  meg  azt 
sem,  hogy  ((általános  állami  jog  alapján,  a  társadalmi  osz- 
tályok érdekei  felett  álló  állami  bíróság  ítéljen)) ;  a  jog- 
egj^enlőség,  az  egyenlőség  pedig,  mennyiben  ezt  nagyobb 
mértékben  valósította  meg  mint  a  rendiség,  abból  áll,  hogy 
egyenlően  megfosztott  mindenkit  a  szabadságtól,  a  poli- 
tikai jogok  gyakorlásától. 

De  ha  az  absolut  királyság  megsemmisítette  a  szabadsá- 
got, akkor  lehetetlenné  tette  a  jó  igazságszolgáltatást  is, 
mert  az  nem  élhet  meg  a  szabadság  légköre  nélkül.  Hiába 
ítél  állami  bíróság  általános  állami  jog  alapján,  ha  szem- 
ben az  absolut  államhatalommal  nem  lehetséges  a  bírói 
függetlenség.  Még  democraticus  alkotmányos  kormányforma, 
mellett  is,  midőn  a  bírót  a  törvényhozás,  a  szabadsajtó  s  a 
közvélemény  támogatja ;  azon  viszony,  melyben  a  bíróság 

a  kormánynyal  áll,  állandó  fenyegetés  és  veszély  a  birói 
függetlenségre  nézve ;  állandó  veszély  az  igazságszolgálta- 
tásra nézve  általában,  még  alkotmányos  formák  mellett  is, 
íi  bureaucratia  szellemének  átplántálása,  absolut  kormány- 
forma mellett  pedig  egyenesen  ki  van  szolgáltatva  a  hata- 
lomnak s  annak  egyik  hatalmas  eszközévé  válik. 

A  judicium  parium,  a  rendiség  igazságszolgáltatásának 
saját  formája,  sokkal  nagyobb  biztositéka  volt  a  szabad- 
ságnak, mint  az  absolut  királyság  állami  birósága.  Alapjá- 
ban az  esküdtszék  sem  egyéb,  mint  judicium  parium,  a  jog- 
egyenlőséghez alkalmazva.  A  hatalom  ellen  keresett  benne 
ótalmat  az  aristocratia,  és  hogy  a  rendiségben  volt  érzék  a 
szabadság  iránt,  semmivel  se  bizonyithatta  volna  be  jobban, 
mint  azzal,  hogy  a  mit  magának  követelt,  megadta  másnak 
is,  megadta  a  polgári  rendnek  is.  Tovább  menni  a  társada- 
lom akkori  tagolása  szerint  nem  lehetett ;  miután  a  paraszt- 
osztály csupa  oly  egyénekből  állott,  kik  teljesen  nélkülözték 
a  törvénylátáshoz  megkívántató  képességet,  okvetlen  más 
osztálybeliekre  kellett  bizni  a  fölöttük  való  bíráskodást.  És 
«z,  a  dolog  lényegét  tekintve,  így  van  ma  is,  daczára  a  jog- 
egyenlőség megvalósulásának,  és  így  marad  örökké,  mert 
másként  nem  is  lehet ;  képzetlen  s  nem  alkalmas  egyéne- 
ket, legalább  magasabb  fokon,  bírói  székbe  ültetni  nem  le- 
het. Az  egyetlen  mód,  melylyel  a  társadalom  szegényebb  és 
műveletlenebb  rétegeit  a  bírói  hatalom  gyakorlatában  ré- 
szesítni  lehet,  a  bírák  választása  volna.  Ha  Grünwald  Béla 
oly  nagy  indignatiót  érez  a  fölött,  hogy  a  rendiség  kizárta 
a  parasztságot  a  bíráskodásból  s  ha  oly  nagyon  buzog  a 
jogegyenlőség  megvalósításaért,  ám  concedálja  a  bírák  vá- 
lasztásának intézményét ;  mert  abban,  hogy  az  állam,  azt  a 
mit  tesz,  az  egyenjogú  állampolgárok  nevében  cselekszi  és 
azért  az  állami  bíráskodás  útján  minden  állampolgár  egyen- 

lön  részesül  a  bírói  hatalom  gyakorlatában,  a  positÍT 
jogélvezetnek  valóban  nagyon  homoeopathicus  dilutiójar 
rejlik. 

Meglehetősen  fölösleges  dolgot  művel  Grünwald  Béla, 
midőn  a  parasztságnak,  igazságszolgáltatási  viszonyairól 
szólván,  oly  magasan  röpkedteti  humanisticus  eszméit  é& 
érzelmeit.  A  rendiség,  a  rendi  alkotmány,  a  társadalom 
rendi  tagozása,  a  parasztosztály  elnyomott  helyzete,  a  robot- 
os dézsma,  az  úriszék  és  pallosjog  —  mindez  res  judicata^ 
avas  obscuritás,  mely  fölött  napirendre  tért  az  idő,  exhu- 
málni ezeket  a  dolgokat  s  feleleveníteni  senkinek  esze  ágá- 
ban sincs ;  van  küzdelem  most  is  elnyomók  és  elnyomot- 
tak, gazdag  és  szegény  közt,  de  ez  egészen  új  téren,  új  for- 
mák közt  jelentkezik.  A  történelmi  kutatásnak  feladata 
lehet  nemcsak  a  tényeknek  napfényre  hozatala,  hanem 
azoknak  kellő  megvilágítása  is.  De  nem  illik  neki  az  az 
éles  polemicus  hang,  azok  az  invectivák,  melyeket  Grün- 
wald Béla  használ  a  régi  Magyarország  igazságügyi  álla- 
potainak leírásánál,  és  minden  körülmények  közt  megköve- 
telhető a  tények  elferdítésének  kerülése.  Ily  eszközöket 
nem  szentesíthet  semmiféle  czél  érdekében  kifejtett  buz- 
galom. 

Semmi  szín  alatt  se  volna  szabad  például  ilyeseket  állí- 
tani :  « A  nép  nagy  tömegei,  Magyarországon  körülbelől 
8—9  millió  ember,  kívül  áll  a  törvényen,  az  állam  kiszol- 
gáltatja őket  az  uralkodó  osztályoknak.))  Egy  más  helyen 
ezt  mondja:  «A  paraszt  nem  ment  emberszámba.  .  .  . 
A  paraszt  életének  nem  volt  semmi  becse  ....  Vele  szem- 
ben a  nemesség  élet  és  halál  ura  volt.w  Ott  pedig,  hol  a 
pallosjogról  s  az  úriszékekről  szól,  következőleg  nyilatkozik  : 
«Az  uralkodó  osztályok  szocziális  hatalma  abban  tetőzik, 
hogy  a  földesúrnak  joga  van  bíráskodni  oly  esetekben  is^ 


inidön  közötte  s  a  paraszt  között  vitás  kérdések  keletkez- 
nek, tehát  fél  és  biró  egy  személyben.)) 

A  sorrend  kellő  megtartása  végett  állapodjunk  meg  min- 
denekelőtt egy  kissé  a  8 — 9  milliós  számnál.  GeünwaldBéla 
bizonyosan  ismeri  az  anekdotát,  mely  szerint  elindult  két 
jó  hazafi  egy  választókerület  helységeibe  az  igét  hirdetni  s 
az  egyik  azt  vette  észre,  hogy  társa  nem  egyformára  teszi 
mindenütt  az  államadósság  összegét,  sőt  bizonyos  cres- 
cendo irányt  vélt  észlelhetni  a  körút  folyamában.  Nem  bá- 
nom —  úgymond  —  bármennyire  teszed,  de  állapodjunk 
meg  egy  számban.  Ilyenformát  mondhatunk  Grünwald 
BÉLA-nak  is.  Magyarország  népességéről  szólván  egy  más 
fejezetben,  megállapodik  a  mellett,  hogy  az  1 787-iki  nép- 
számlálás 7.116,789  lakost,  az  1805-iki  pedig  a  nemessé- 
gen kivül  7.555,920-at  mutatott  ki.  Itt  azonban  már  8 — 9 
milliót  szerepeltet,  hogy  annál  nagyobb  hatása  legyen  a 
parasztság  szenvedései  ékesen  szóló  ábrázolásának.  Nem 
akarok  erre  a  dologra  nagy  súlyt  fektetni,  de  érdekesnek 
tartottam  felemlíteni,  mert  az  ilyenekben  jellemzően  árulja 
el  magát  az  irányzatosság. 

A  többi,  mi  a  fentebbi  idézetben  foglaltatik,  pontról- 
pontra ellenkezik  a  valósággal.  A  pallosjognak  (jus  gladii) 
csak  neve  volt  rettenetes.  Grünwald  Béla  talán  azt  reméli, 
hogy  a  pallos  szótól  hajaszála  is  feláll  az  olvasónak,  mint 
borzadtam  magam  is  gyermekkoromban,  midőn  az  Orbis 
pictusban  az  igazság  jelképéül  egy  bekötött  szemű  téns- 
asszonyt  láttam  lerajzolva  egy  nagy  irgalmatlan  pallossal 
kezében.  A  pallosjog  tényleg  abból  állott,  hogy  ha  ily  joggal 
fölruházott  család  uradalmában  vitás  kérdés  merült  föl, 
akár  a  földes  úr  és  jobbágy,  akár  a  jobbágyok  magok  közt, 
az  uradalomnak  volt  kötelessége  a  törvénylátás  iránt  intéz- 
kedni úgy  kihágási,  mint  polgári  ügyekben.  A   földesúr 

vagps  rendesen  az  uradalmi  ügyész  meghívott  három  rend-  \^ 
szerint  tekintétyes  táblabirót,  ezek  voltak  a  tekintetes  úri  '  ^ 
törvényszék  itélö  birái,  törvényes  bizonyságul  jelen  volt  a>^'  "' 
járásbeli  szolgabíró  esküdt  társával,  egy  meg}^ei  ügyész,  /s^f^ 
mint  a  parasztnak  hivatalból  védője,  az  uradalmi  ügyész,  e^^ 
mint  a  panaszló  földesúr  képviselője,  egy  megyei  mérnök,  ^ 

ha  szakmájába  vágó  kérdés  merült  föl.  A^öldftflúmak  n^m    / ^ 
volt  birói  szavazata,  az  tehát,  hogy  a  földesúr  fél  és  biró  *  ^ 
volt  egy  személyben,  valótlan.  A  földesúr  hivta  meg  a  há-  /^ 
rom  táblabirót,  de  ezek  legtöbb  esetben  oly  tekintélyes  és     C  \ 
előkelő   állású  emberek   voltak,  oly  tisztességes  emberek,         / 
kik  előtt  tisztelettel  hajlott  az  uradalmi  ügyész  úr,  kikhez      / 
pressio   vagy   vesztegetés   nem   fért.   Megvárták   igenis  a  '  '  ^ 
« rangjukhoz   illő))    megvendégeltetést,    erről   gondoskodni  L^^ 
volt  a  földesúr  kötelessége,  ezzel  a  teherrel  kellett  neki  a     ^ 
pallosjog  és  úriszéktartás  dicsőségét  fentartania.  Nem  any-        - 
nyira  jog  volt  tehát,  mint  teher,  nagybirtokhoz  csatolt  szol-  ^^*^ 
galom,  aféle  rangosság,  mint  az  egyházi  kegyuraság,  ép  oly  <>^ 
kevéssé  sértvén  az  igazságszolgáltatás  érdekeit,  mint  nem 
sérti  a  catholicusok  véleménye  szerint  a  kegyuraság  a  val- 
lás érdekeit. 

Nevezetes,  hogy  Grünwald  Béla  oly  tanút  idéz,  kinek 
szavai  nyomban  megczáfolják  legerősebb  állításait.  Besse- 
nyey  Györgyöt  idézi,  a  nagyérdemű  irodalmi  kezdeménye- 
zőt, ki  azt  mondja  az  úriszékről :  ((hol  senkit  halálra  ítélni 
ugyan  nem  szabad ». . .  Es  ez  áll  ugyanazon  a  lapon,  melyen 
^zt  írja  Grünwlad  Béla  :  «a  ki  oly  birtokhoz  jut,  melylyel 
a  pallosjog  van  egybekötve,  a  büntető  hatalmat  nyeri  meg 
«  élet  és  halál  urává  lesz.»  A  pallosjog  nem  adott  élet  és 
halál  fölötti  uraságot,  a  földesúr  nem  bíráskodott  a  paraszt 
fölött,  nem  volt  fél  és  biró  egy  személyben,  ez  a  valóság. 
Ennek  ellenkezőjét  mondani  s  a  valótlanságot  még  hang- 

zatos  frázisokban  kiélesíteni  nem  volna  szabad,  és  nagyobb 
vigyázattal  kellene  az  embernek  tanúit  megválasztani. 
Bessenyey  azon  a  bangón  ír  az  úri  székről  s  az  akkori  álla- 
potokról, mely  tetszhetik  Grünwald  BÉLÁ-nak  s  azon  kö- 
zönségnek, melynek  Grünwald  Béla  remél  tetszem,  de  állí- 
tásainak legerösbikét  egyenesen  megczáfolja. 

A  földesúri  szék  Ítéletei  ellen  nyitva  állott  a  felebbezés- 
útja  a  megyei  törvényszékhez  —  engedi  meg  Grünwald- 
Béla  —  8  a  hol  nem  volt  pallosjog,  a  paraszt  bün- 
tető bírósága  a  megyei  törvényszék  volt.  (A  szolgabíró  is- 
esküdt  volt  első  fokon.)  «De  ez  mindcsaküres  forma  volt.o 
S  következik  ezután  egy  hosszú  tiráda,  melyben  kígyót- 
békát  dob  az  akkori  igazságszolgáltatásra,  a  nemességre,  s- 
hozzá  tehetjük  bátran  —  a  nemzetre.  Száz  ilyen  helyet 
lehetne  idézni  az  egész  munkából,  vegyünk  már  egyszer 
tühegyre  közülök  egyet,  a  következőt. 

«Ha  szem  előtt  tartjuk  —  úgymond  —  hogy  a  bírák 
nagyobb  része  nem  voltak  törvénytudók,  az  eljárás  szabá- 
lyozatlan, az  anyagi  jog  fejletlen  és  határozatlan,  a  jog- 
érzület gyenge,  a  paraszt  nem  ment  emberszámba  és  senki 
sem  érzett  lelki  furdalásokat,  ha  ártatlanul  szenvedett 
borzasztó  börtönökben,  melyeknek  láttára  a  következő 
korszakban  a  nemesebben  érző  lelkek,  egy  báró  Eötvös 
József,  egy  Kossuth  Lajos  szánalommal  és  irtózattal  teltek 
el;  ha  látjuk,  hogy  önkényt  is  erőszakot  büntetlenül  lehe- 
tett elkövetni  a  jogtalanokon,  s  hogy  a  paraszt  kedveéri 
nem  szolgáltattak  igazságot  az  úr  ellen,  mert  ebben  min- 
den úr  saját  lealacsonyítását  látta  s  hogy  a  választott,  a 
befolyásos  elemektől  függő  tisztviselő  nem  lehetett  részre- 
hajlatlan,  még  ha  ment  lett  volna  (is)  osztálya  előítéletei- 
től, —  könnyen  alkothatunk  magunknak  teljes  képet  arról 
az  igazságszolgáltatásról,  melyben  a  jDaraszt  részesült.))  Es- 

csatoljunk  éhez  még  egy  más  következő  helyet,  melyben  a 
megyei  törvényszékről  beszél,  mint  a  melynek  Ítélete  ellen 
csak  1790-ben  engedte  meg  a  törvény  a  felebbezést  a. 
királyi  táblához.  «E  törvény  életbeléptetése  előtt  a  megyei 
törvényszék  Ítélete  végérvényes  volt.  Kettentő  hatalom  volt 
ez  az  uralkodó  osztályok  kezében.  A  paraszt  életének  semmi 
becse  sem  volt.  Nem  is  keltett  megütközést,  ha  valaki 
jobbágyát,  jó  kedvében  s  mulatságból  vagy  haragjában 
fáról,  háztetőről  lelőtte. » 

Tehát  «a  bírák  nagyobbrészt  nem  voltak  törvénytudók*. 
A  modern  jogászat  nagy  részt  concedál  a  büntető  igazság- 
szolgáltatásban a  törvény  tudatlanságnak,  az  esküdtszékeken. 
Grünwald  Béla  nagy  panaszolkodást  visz  végbe  a  miatt, 
hogy  a  műveltebb  osztályok  bíráskodtak  a  paraszt  fölött,'  a 
mi  azt  involválja  magában,  hogy  a  parasztot  is  kellett  volna 
a  bíráskodásban  részeltetni.  Hát  mindezt  hagyjuk  el.  De  azt 
állítani,  hogy  a  paraszt  fölött  ítélő  megyei  bírák  nagyobb- 
részt nem  voltak  törvénytudók,  már  még  is  csak  erős 
dolog.  Prókátor  nemzet  vagyunk  barátaim !  monda  Kölcsey, 
s  annyit  már  mégis  csak  tud  mindenki  a  régi  Magyarország- 
ról, hogy  e  mondást  igaznak  tartsa.  Mennyire  egyezik  meg 
vagy  nem  az  akkori  jurisprudentía  a  modern  jogászok  és 
jogtudorok  tudományával,  a  dologra  nem  tartozik,  de  hogy 
az  akkorit  elsajátítani  törekvése  volt  mindenkinek  —  bár 
foglalkoztak  volna  többen  és  többet  más  tudománynyal 
is  —  minden  kétségen  kívül  álló  tény.  Nevezetesen  minden 
kissé  jobbmódú  nemes  ember  fiánál  egyenesen  a  tisztesség 
és  rang  kérdése  volt  végig  járni  az  iskolát  s  lehetőleg  prse- 
clarummal  tenni  le  a  prókátori  censurát ;  e  nélkül,  bár  nem 
volt  törvénybe  ígtatott  képesítvény,  senkit  se  választottak 
megyei  tisztviselőnek.  Nem  fogadtatott  volna  el  gentleman- 
nek sem.  Ilyenekből  teltek  ki  kivétel  nélkül  a  megyei  egyes 

Mocsárt  :  A  régi  magyar  nemes.  " 

bírák  és  a  bíróságok;  de  hozzájárult  még  az  is,  hogy  a 
táblabírák  nagy  része  kiszolgált  szolgabírák,  föszolgabirák, 
alispánok  s  más  főbb  tisztviselőkből  állott,  s  az  volt  épen 
a  megyei  autonómiának  egyik  megbecsülhetlen  eredménye, 
hogy  a  közügyek  intézésére  egy  nagyszámú  szakértő,  tapasz- 
talt, kipróbált  testületet  nevelt. 

«Az  eljárás  szabályozatlan,  az  anyagi  jog  fejletlen  és 
határozatlan,  a  jogérzület  gyenge  volt.»  Mindez  nem  követ- 
kezik abból,  hogy  rendszeres  büntetőtörvénykönyv  abban 
az  időben  nálunk  nem  létezett;  nem  volt  ilyen  egyebütt 
sem.  De  hogy  a  jogi  intézmények  egyátalában  nem  voltak 
oly  desolált  állapotban,  mint  a  milyet  ama  kitételek  jelezni 
akarnak,  biztosra  vehető  ama  kétségbevonhatlan  tényből, 
hogy  nálunk  úgy  a  politikai,  mint  a  jogi  élet  nagyon  ki 
volt  fejlődve  már  abban  az  időben  is.  Ez  volt  az  eleme 
úgyszólván  az  egész  értelmiségnek,  ez  volt  egyik  főbb  fog- 
lalatossága a  nemességnek,  mióta  a  fegyverforgatástól  elszo- 
kott. A  jogi  szakmában  való  jártasság  volt  a  Magyarorszá- 
gon akkor  létező  műveltségnek  aránylag  legerősebb  oldala, 
annyira,  hogy  egyoldalú  s  ferde  színezetben  tüntette  föl  az 
itteni  elmebeli  fejlődés  minőségét.  Alkotmányos  élet  mellett 
mindig  erősebb  a  jogi  élet  fejlődése  s  a  jogi  ismeretek  elter- 
jedése, mint  az  absolut  kormányrendszer  alatt  s  az  önkor- 
mányzatnak oly  páratlan  kifejlődése  mellett,  mint  nálunk 
létrejött,  már  épen  a  dolog  természetében  fekszik.  De  hát, 
a  mi  különösen  a  parasztok  fölötti  bíráskodást  illeti,  ezt, 
kivéve  a  gyéren  működő  úriszékeket,  ugyanazok  a  foru- 
mok s  ugyanazok  az  egyének  teljesítették,  kik  a  nemesek 
ügyeiben  intézkedtek.  Ezek  az  emberek  ahoz  voltak  szokva, 
hogy  nem  amúgy  hányd  el  vesd  el  bánjanak  a  törvénykezési 
ügyekkel,  mert  ezt  a  nemesség  nem  tűrte  volna  el.  Sőt 
ellenkezőleg  nagyon  is  körmönfont  volt  az  eljárás,  mert  «a 

magyar  ember  olyan,  hogy  a  jussát  nem  hagyja)) ;  a  sok 
perlekedés  mellett  mindenki  szerzett  magának  bizonyos 
otthonosságot  a  törvénykezési  dolgokban,  melynél  fogva 
Jíépes  is  volt,  kedve  is  volt  ellenőrző  figyelemmel  kisérni 
birák  és  tisztviselők  eljárását  egyaránt.  Az  öreg  urak  tár- 
salgásának ez  képezte  egyik  fő  themáját,  fölváltva  a  gazda- 
sági mizériák  elpanaszolásával ;  még  a  nők  is  foglalkoztak 
Tele,  s  nem  egy  asszonyság  meglepő  otthonossággal  tudott 
t)eszélni  pörös  dolgokról,  mint  akár  egy  fogas  prókátor. 
A  kik  így  voltak  szokva  kezelni  a  bíráskodást  egy  esetben, 
nem  lehet  föltenni,  hogy  képesek  lettek  volna  másképen 
kezelni  más  esetben,  gondosan  és  pontosan  akkor,  midőn 
nemesek  ügyéről,  hanyagul  és  felületesen  mikor  parasztoké- 
ról volt  szó. 

De  volt  még  egy  fontos  körülmény,  melyben  nagy 
biztosíték  rejlett  a  parasztság  érdekeinek  megóvására 
nézve,  az,  t.  i.,  hogy  a  parasztnak  a  földesúrral  szemben 
a  vármegye  hivatalból  való  jogvédője  volt.  A  megyei  ügyész 
volt  a  paraszt  ügyvédje,  költekezés  tekintetében  nem  cse- 
kély előny  a  szegény  néposztályra  nézve.  A  vármegye 
állandó  ellenfele  volt  az  uradalmaknak  és  más  földesurak- 
nak a  parasztsággal  való  összeütközéseikben  és  tekintélyé- 
nek látta  volna  csorbítását,  ha  nem  felelt  volna  meg 
gyámi  feladatának,  ha  nem  tudta  volna  védenczeit  meg- 
védelmezni. A  megyének  érdekében  is  állott  a  parasztság 
megvédelmezése,  nevezetesen  az,  hogy  birtokából  ki  ne 
forgattassék ;  a  parasztkézen  levő  birtok  volt  az  adó  alapja, 
ezt  csonkítani  nem  engedni  a  megye  állandó  gondoskodá- 
sának egyik  főtárgya  s  a  közügyek  kezelésének  egyik  maxi- 
mája volt ;  a  megyének  érdekében  volt  a  parasztságnak  jó 
karban  maradása  már  csak  azért  is,  mert  annak  erejét  köz- 
munkára,  útcsinálásra,    előfogatozásra   maga   is   igénybe 

vette.  Számtalan  volt  a  megye  elleni  panasz,  hogy  a  paraszt- 
nak kedvez,  szarvait  növeszti. 

«A  paraszt  nem  ment  emberszámba  és  senki  sem  érzett 
lelki  furdalásokat,  ha  ártatlanul  szenvedett  borzasztó  bör- 
tönökben.)) Jö  azután  a  b.  Eötvösre  és  Kossuth  Lajosra 
hivatkozás.  Ezek  már  azután  nem  egyebek,  mint  üres 
frázisok,  minden  indokolás  és  bizonyítás  nélkül  odavetett 
puszta  állítások,  a  milyenektől  tartózkodni  kellene  annak, 
ki  a  tárgyalás  komolyságára  tart  igényt,  s  a  kinek  saját 
fajának  jó  hírneve  szívén  fekszik.  Nemcsak  himpellér,  de 
minden  emberi  érzésből  kivetkőzött  emberfajnak  rajzolja 
itt  Grünwald  Béla  a  magyar  nemzetet,  úgy  hogy  fölhábo- 
rodás  nélkül  olvasni  azokat  a  mondásokat  nem  lehet.  Elég 
ez  ellen  a  köztudatra  hivatkozni,  embertelennek,  kegyet- 
lennek soha  senki  nem  ismerte,  s  még  ellensége  sem  mondta 
eddig  a  magyart. 

A  mi  a  börtönök  borzasztóságát  illeti,  a  börtönök  javí- 
tása mindenütt  csak  az  előbbre  haladó  cultura  müve, 
arányt  tart  ezzel  mindenütt  s  nézze  meg  bárki  mai  nap  a 
nálunknál  műveletlenebb  országokban  a  börtönöket,  ezt 
fogja  találni  igazolva.  De  nem  lehet  szó  nélkül  hagyni,  mi- 
ként akarja  Grünwald  Béla  ez  alkalommal  ismét  Kossuth 
Lajos  tanúskodását  a  maga  részére  megszerezni. 

Grünwald  Béla  igen  sokszor  idéz  nézeteinek  támogatá- 
sára egykorú  írókat,  sőt  egyenesen  azoknak  ítéletét  hasz- 
nálja gyakran  erős  vádak  alapjául.  Épen  az  imént  láttuk^ 
miként  idézi  Bessenyeit.  Egyetlen  tanuja  az  igazságszolgál- 
tatási ügyekben,  s  épen  bíráskodásról  levén  szó,  eszébe  jut- 
hatott volna,  hogy  egy  tanú  nem  tanú,  valamint  eszébe 
juthatott  volna  az  is,  hogy  a  tanú  vallomásánál  nem  a 
hang  teszi  a  zenét  s  a  lényeg  a  vallott  tényekben  áll.  De 
bármi  érdekesek  legyenek  is  azok  az  idézetek  s  bármi  nagy 

súlyt  szerezzen  is  az  azokban  kifejezett  nézeteknek  a  köz- 
vetlenség, azt  hiszem  igen  sok  alapos  kifogást  lehet  tenni 
megbízhatóságuk  s  föltétlenül  elfogadható  voltuk  ellen. 
Minden  író,  ki  saját  korának  rajzolásával  foglalkozik,  köny- 
nyen  bele  esik  azon  hibába,  hogy  helytelenül  generalizál 
■egyes,  talán  épen  ritkán  előforduló  vagy  csakis  rendkí^iili 
eseteket,  hogy  közérzületként  ad  elö  csakis  egyéni  benyo- 
másokat, hogy  magánsérelmeit  szellőzteti  csak  az  állítóla- 
gos közpanasz  leple  alatt.  Procustesként  bánik  el  a  leg- 
több író,  midőn  korát  rajzolja,  a  kezeügyébe  kerülő  tények- 
kel. S  azért,  mert  valaki  szakszerű  író,  szellemes  vagy  akár 
lángeszű  ember,  nem  bizonyos,  hogy  egyszersmind  jó  poli- 
tikus is,  különösen  hogy  a  politikának  szárazabb  tárgyai- 
dban talpraesett  nézeteket  mond.  Lesz  tán  még  alkalmam 
kimutatni,  hogy  például  maga  Kazinczy  Ferencz,  ki  pedig 
mint  politikus  alig  menekült  a  vértan uságtól  s  nem  mene- 
kült hosszas  fogságszenvedéstöl,  nem  volt  a  legjobb  poli- 
tikus. S  meg  akkor  is,  hanem  épen  « literátor)),  mint  akkor 
az  írókat  nevezték,  hanem  a  közpályán  gyakorlatilag  mű- 
ködő emberek  ítéletéről  van  szó,  nem  kell  feledni,  hogy  az 
ember  rendszerint  nem  azért  fog  tollat  kezébe,  hogy  dics- 
énekeket zengjen  a  fenálló  állapotokról,  ez  unalmas  dolog, 
hanem  azért,  hogy  valamit  mozdítson  s  kezdeményezzen,  a 
kiindulási  pont  ilyenkor  mindig  a  tényleges  állapottal  való 
elégedetlenség  kifejezése,  a  kritika.  Nem  kell  feledni  külö- 
nösen, müy  befolyás  alatt  állottak  azok  a  férfiak,  kik  a  ma- 
gyar irodalmat  halottaiból  föltámasztották.  Azoktól  a 
franczia  íróktól  vették  szellemi  irányukat,  kik  a  körülöttük 
levő  világgal,  a  társadalommal  és  állammal  harczban  állot- 
tak. Hasonló  lábra  helyezkedtek  a  mi  íróink  is  azzal  a  vi- 
lággal, mely  ő  körülöttük  volt,  azt  támadták  meg,  a  mi 
.saját  kezük  ügyében  volt,  nem  hatolva  be  az  ottani  és  itteni 

állapotok  lényege  közt  való  nagy  eltérésbe,  figyelmen  kívül 
hagyva,  hogy  alapjában  véve  a  dolgot,  Magyarország  még 
mindig  szabad  ország  volt  akkor,  midőn  Francziaországban 
a  győzedelmes  absolut  királyság  a  szabadságnak  teljes  meg- 
semmisítésében már  megoldotta  « ideális »  feladatát.  Szelle- 
mileg, mint  Grünwald  Béla  mondani  szereti,  elidegened- 
tek az  államtól.  Nevezetes  példáját  ismerjük  ennek  a  Mar- 
tinovics-féle összeesküvés  némely  részeseinek  fenmaradt 
irataiban,  nevezetesen  Laczkovics  nyilatkozataiban,  mely 
utóbbiakból  jellemzöleg  tűnik  ki  az  is,  mily  nagy  mérvben 
képesek  személyi  indokok  és  szenvedélyesség  megrontani 
az  ítélet  tárgyilagosságát.  De  a  mi  literatoraink  különben 
sem  állottak  jó  lábon  a  társadalommal.  Ok  egy  megmér- 
hetlen  fontosságú  hivatást  töltöttek  be,  főtényezök  voltak  a 
nemzetnek  enyészettől  való  megmentésében  s  mi  volt  érte 
a  jutalom  ?  A  közönségnek  azon  része,  mely  már  megíz- 
lelte a  külföldi  remekírók  olvasásának  élvezetét,  alig  vette 
észre  vagy  szánalommal  nézte  a  hazai  írók  szárnypróbál- 
gátasait,  személyeiket,  mint  igen  kis  emberekéit,  mellőzte,- 
kis  hivatalokhoz  is  alig  juttatta  vagy  épen  mint  nyughatat- 
lan és  excentricus  embereket  gyanús  szemmel  kísérte.  Hát 
ez  bizony  nem  szült  az  írók  keblében  valami  nagyon  ked- 
vező hangulatot,  sőt  inkább  bizonyos  keserűséget,  az  avita 
constitutio  iránt ;  Kossuth  Lajosé  az  érdem,  hogy  ennek, 
nagy  értékét  a  rátapadt  salaktól  megtisztítva  fölmutatta,  az. 
ősi  alkotmányt  a  szellem  harczosainak  szemében  mintegy 
rehabilitálta. 

Mindezt  jó  volna  figyelemben  tartania,  midőn  a  Grün- 
wald Béla  által  idézett  írói  tekintélyek  jelentőségét  mér- 
legelni van  hivatva  az  olvasó.  Meg  akartam  ezt  jegyezni  ez 
alkalommal.  S  a  mi  most  már  b.  Eötvös  Józsefet  és 
Kossuth  Lajost  illeti,  az  utóbbira  ne  hivatkozgasson  Grün- 

WALD  Béla,  mert  midőn  az  ö  nevét  látja  az  ember  a  «Régi 
Magyarország*)  czímű  munka  lapjain,  eszébe  jut  a  kérdés, 
mit  keres  Szent  Pál  az  oláhok  közt '?  B.  Eötvös  Józsefre 
inkább  hivatkozhatik,  mert  ö  mint  centralista  czéhbeli. 
A  lángeszű  s  végtelenül  jólelkű  embernek  gazdag  érdem- 
pályáján két  nevezetes  aberratio  fordul  elö,  a  « Falu  jegy- 
zője»  s  a  «Garantien  der  Machtund  Einheit  Oesterreichs)>. 
Ezeknél  fogva  a  központosítás  modern  bajnoka  a  régi 
hasonló  iskola  egyik  kitűnőségére  joggal  támaszkodhatik. 
Lehet  épen  idézni  Kossuthot  is ;  hány  különböző  felekezet 
alapítja  dogmáit  a  bibliára !  Ügyes  számítás  is  lehet  az  ily 
hivatkozás,  de  még  sem  kellene  egy  lélekzetre  Kossuthot 
említeni  s  a  legádázabb  vádakat  előhozni  oly  intézmények 
ellen,  melyeknek  Kossuth  melegkeblű  barátja.  Kossuth  azt 
mondja,  hogy  ha  választani  kellene  a  parlamenti  kormány- 
forma s  a  megyei  önkormányzat  közt,  az  utóbbit  válasz- 
taná; azt  mondja,  hogy  nálunk  és  egyebütt  is,  az  1848-ban 
behozott  formák  nem  váltak  be  s  valami  mást  kellene  ki- 
gondolni, mi  által  szabadság  és  jólét  inkább  volna  biztosít- 
ható. Es  meg  vagyok  győződve,  hogy  Kossuth  nem  szereti 
azt  a  szeretet  nélkül  való,  azt  a  cynicus  hangot,  melyen 
szólt  Grünwald  Béla  a  régi  Magyarországról,  mert  hát  az, 
legyen  régi,  legyen  új,  mindig  Magj^arország. 

De  folytassuk  Grünwald  Béla  idézett  helyének  taglalását. 
((Önkényt  és  erőszakot  lehetett  elkövetni  a  jogtalanokon; 
a  paraszt  kedvéért  nem  szolgáltattak  igazságot  az  úr  ellen, 
mert  ebben  minden  úr  saját  lealacsonyítását  látta. »  Ezek 
is  aféle  ékes  változatai  a  becsmérlésnek,  melyek  a  tárgyi- 
lagos czáfolat  kezéből  kisiklanak ;  csak  az  állítólagos  leala- 
csonyításra  kívánok  megjegyzést  tenni,  miután  abban  egy 
téves  eszme  foglaltatik.  Gyakran  mondja  Grünwald  Béla, 
hogy  a  nemesség  szemében  másoknak  kizsarolhatása  és  le- 

alacsonyitása  tette  becsessé  saját  kiváltságait.  En  azt  hiszem, 
hogy  a  nemesség  helyzetében  volt  elég  positiv  előny  arra, 
hogy  az  elnyomás  élvezete  nélkül  is  becses  legyen,  s  épen 
mert  helyzete  oly  erős  positiv  alapokon  nyugodott,  nem  fél- 
hetiett  annak  megingattatásától,  ha  egyszer-máskor,  a  mint 
számtalan  esetben  történt,  elvesztette  pőrét  a  paraszt  ellen. 

«A  befolyásos  elemektől  függő  tisztviselő  nem  lehetett 
részrehajlatlan. »  Ezt  az  elcsépelt  szalmát  nem  akarom  ez 
alkalommal  ezeredszer  végig  verni  az  érvek  hadarójával. 
Csak  azok  tagadják  a  választott  tisztviselők  egyéni  függet- 
lenségét, a  kik  legjobban  ismervén  a  kinevezési  rendszer 
természetét,  midőn  a  hivatalok  betöltéséről  van  szó,  kép- 
zelni se  tudnak  más  viszonyt,  mint  a  legteljesebb  szolgai 
alárendeltséget  a  kenyéradó  s  a  kenyérevő  között. 

A  climax  ott  éri  el  tetőpontját,  a  hol  elmondja  Grünwald 
Béla  miként  lövöldözték  le  az  urak  fáról,  háztetőről  job- 
bágyaikat, mint  a  verebeket.  Es  hogy  ez  nem  is  keltett 
megütközést ;  a  paraszt  életének  semmi  becse  sem  volt. 
(403.  lap.)  Lőrincz  papnak  Czegléden,  midőn  a  paraszt- 
lázadást szította,  megjárhatta  volna  az  ily  beszéd,  de  nem 
egy  gondos  és  választékos  modorú  Írónak,  midőn  komoly 
művel  akar  előállani.  Illik-e  ily  haszontalan  mendemondát 
fölszedni  s  azután  még  generalizálni,  mint  ha  az,  mit  talán 
egyszer  valamely  eszelős  ember  vagy  dühöncz  tett  s  a  mi- 
hez hasonló  extravagáns  dolog  történt  s  fog  is  történni 
akárhol  másutt  is,  valóságos  sportja  lett  volna  a  nemesség- 
nek ?  Es  azután  ráfordítani  a  vizes  pokróczot  a  közönségre, 
mint  a  mely  megszokta  az  eféle  dolgot  s  meg  sem  ütközött 
rajta.  —  IlHk-e  ez,  kérdem  egyszerűen. 

Mily  mohón  kap  Grünwald  Béla  mindenen,  a  mivel  a 
régi  Magyarország  embereit  befeketítheti,  érdekesen  mu- 
tatja az  adoma,  melyet  Kazinczy  Ferencz  nyomán  elmond. 

Taródy,  a  bevesm egyei  törvényszék  elnöke  dicsekedett 
Eszterházy  egri  püspök  előtt:  ((kegyelmes  uram,  mi  ma 
egy  rabot  száz  esztendei  börtönre  Ítéltünk)).  Annak  bizo- 
nyítására van  fölhozva  az  adoma,  hogy  a  paraszt  életének 
nem  volt  semmi  becse,  nemcsak  a  háztetőkről  és  fákról 
lövöldözték  le  a  jobbágyakat,  mulatságból,  a  törvényszékek 
is  a  maguk  módja  szerint  mulattak  a  halálos  Ítéletek  hoza- 
talánál. Lássuk  hát,  miként  csinál  magának  Grünwald 
^ÉLA  sportot  a  bizonyítékokkal  s  az  adatok  fölhasználásá- 
val. A  dolog  11.  József  idejében  történt.  József  nagy  refor- 
mátor volt  az  igazságügy  terén  is,  behozta  Magyarországon 
az  osztrák  büntetőtörvénykönyvet.  E  törvénykönyv  kevés - 
Mtette  a  halálos  ítéleteket,  mert  a  császár  becsesnek  tar- 
totta az  emberanyagot,  de  annál  drácóibb  szigorral  alkal- 
mazta a  hosszú  börtönbüntetést,  esetleg  egy  helyre  való 
bílincseléssel,  a  bélyegzést,  nevezetesen  a  hajó  vontatást, 
iSŰrűn  alkalmazta  a  nemesség  vesztését  is,  megtörtént, 
hogy  egy  18  éves  ifjút  3  itcze  bor  ellopásaért  sújtottak  vele. 
A  börtönbüntetés  100,  mondd  száz  évig  is  terjedt.  Halljuk 
most  már,  hogy  ezeknek  elmondása  után  miként  hoz^ 
«lő  Marczali  Henrik  (Magyarország  története  11.  József  ko- 
rában in.  köt.  151.  1.)  ugyan  azt  a  hevesmegyei  esetet : 
((József  (a  nemzet  szemében)  idegen  maradt,  kinek  még 
igazságszeretetében  is  kényszert,  elnyomást  láttak,  sőt  meg- 
történt rendszerével  a  legvégső,  a  mi  komoly  munkával 
megtörténhetik :  nevetségessé  vált.  A  hevesvármegyei  sub- 
alternum  judicium  elölülője  (Taródy  István  másod  alispán) 
leülvén  az  ebédhez,  azon  kezdé  a  conversatiót,  hogy  ők  az 
nap  száz  esztendei  fogságra  kárhoztattak  egy  gonosztevőt. 
Eliszonyodtam  e  szóra  —  jegyzé  meg  Kazinczy.  Hány  esz- 
tendős a  szerencsétlen  ?  kérdem,  s  tekintete,  mikor  előtte 
felolvastatott  az  ítélet,  mit  mutata  bíráinak?  (Kazinczy 

Ferencz :  Pályám  kezdete  1 1 0.  1.)  Ez  eset  nem  állt  egye- 
dül, az  Esztergom-Komárommegyei  törvényszék  1789.  jul. 
11-én  száz  évi  nehéz  börtönre,  azonfelül  3  napon  át  2  óra 
hosszat  pellengérre  és  a  hóhér  által  nyilvánosan  végrehaj- 
tandó botoztatásra  ítélt  egy  nöt.  Igaz,  hogy  a  szörnyeteg 
megölte  négy  mostoha  gyermekét  egy  éjjel,  azután  pedig  a 
zsidókra  fogta  a  bűnt.  Nem  is  változtatták  meg  az  ítéletet 
sem  a  kerületi  tábla,  sem  Györy  kir.  biztos,  sem  a  császár. 
Csak  Leopold  szállította  alá  a  büntetést  30  évre.  A  100  évi 
hörtönhüntetés  és  a  200  hot  szinte  közmondásos  tréfává 
lett, »  íme  az  egész  tragikus  história !  Az  ellenzéki  velleitá- 
soktól  nem  ment  Eszterházy  püspök  asztalánál  élczeltek 
József  császárra.  Az  ö  törvénykönyve  szerint  laut  Para- 
graph  és  nem  sportból  mondták  ki  a  száz  évi  börtönbün^ 
tetést.  Ne  a  parasztnak  becstelen  életével  tréfát  űzö  tábla- 
bíráknak,  hanem  az  általa  annyira  csodált  11.  Józsefnek 
számlájára  írja  tehát  Grünwald  Béla  ezt  az  esetet.  Mi 
pedig  legyünk  óvatosak  szemben  az  ö  idézeteivel  és  ada- 
taival, mert  hasonló  kis  lapsusok  fordulnak  elö  gyakrabban 
«s  az  érdekes  munkában. 

Nem  is  kell  messze  mennünk  a  keresésben.  II.  József- 
ről, mint  már  említettük,  azt  mondja,  hogy  a  nemzet  leg- 
nagyobb jóltevöje  akart  lenni,  meg  akarta  szüntetni  a  káros 
vámrendszert,  de  a  korlátolt  eszű  és  szűkkeblű  nemesség 
megakadályozta  az  által,  hogy  nem  akarta  elvállalni  saját 
megadóztatását.  Lelkesedéssel  szól  Józsefnek  igazságügyi 
reformjairól  is ;  ö  —  úgymond  —  elborzadt  a  magyar  igaz- 
ságszolgáltatás láttára;  megszüntette  az  úriszékeket  s  a 
tisztviselőkre  bízta  az  úr  és  jobbágy  közti  bíráskodást. 
(Láttuk  már,  mennyiben  bíráskodott  maga  az  úr.)  «S  az^ 
elnyomottak  szabadabban  lélegzettek.  Egész  más  világ  lett 
Magyarországon.  Az  emberek  hinni  kezdték,  hogy  még  ia 

van  jog  és  igazság  e  földön.  Az  emberek  jobb  és  nemesebb 
része  tisztelettel  tekintett  a  fejedelemre,  a  ki  a  jog  és  igaz- 
ság uralmára  törekedett.))  Fentebb  már  láttunk  egy  kis 
mutatványt  a  József-féle  büntetőtörvényből  s  azon  állító- 
lagos nagy  tiszteletből  is,  melyet  igazságügyi  politikájával 
maga  iránt  keltett.  Láttuk  a  100  évi  böi-tönbüntetésböl, 
hogy  a  felvilágosult  absolutismus  is  értett  aféle  képtelen- 
ségeknek törvénybe  igtatásához,  mint  a  mi  hires  Csemeghy- 
codexünk,  midőn  3  évi  hivatalképtelenségre  Ítéltet  kofá- 
kat; láttuk,  hogy  a  bő  mértékben  osztogatott  bot,  hajó- 
vontatás, bélyegzés  stb.  mellett  nem  igen  volt  oka  a  népnek 
«fellélegzeni)).  Szirmay  Antalt  idézi  állításainak  bizonyí- 
tására Grünwald  Béla.  Szirmay  elismeréssel  szól  a  peres 
eljárás  megrövidítését  czélzó  intézkedésekről,  csak  azt  ki- 
fogásolja, hogy  azokat  nem  országgyűlés  léptette  életbe. 
Azonban  Szirmay  Antal  nem  volt  József  császár  föltétlen 
bámulója ;  nevezetesen  az  új  büntető  codexet  Marczali  idé- 
zete szerint  következőleg  jellemzi.  « Minden  vétségre  bör- 
tünbüntetés  volt  szabva.  A  börtönök  oly  gyorsan  megtel- 
tek, hogy  nem  volt  elegendő  az  őrök  száma.  A  bűnös  csa- 
ládja otthon  éhen  veszett ;  a  népet  súlyos  adóval  nyomta  a 
rabok  tartása ;  a  foglyok  sokasága  feltörte  a  börtönöket  és 
tovább  vitte  a  rablást.  Ezenkívül  megszűnt  a  halálbünte- 
tés, helyébe  a  hajóvontatás  vagy  100  évi  börtön  egy  helyre 
való  bílincseléssel  lépett,  mely  meg  sem  ijesztette  annyira 
a  gonosztevőket.  A  hajóvontatásnál  sokkal  többet  szenved- 
tek az  égalj  változásához  nem  szokott  őrök,  mint  maguk 
az  edzett  elitéltek.  Ezen  felül  egyenlő  vétségért  egyformán 
lakolt  nemes  és  nemnemes.  Főbenjáró  bűnért  a  nemes 
elvesztette  nemességét,  a  mi  azt  mutatja,  hogy  ez  által 
csökkenteni  akarták  a  nemesség  számát.  A  szolgai  bün- 
tetések által  megszűnt  a  becsület  (point  d'honneur).  Ez  a 

bírálat  nagyon  ellensúlyozza  a  Grünwald  Béla  által  idé- 
zett szavakban  foglalt  dicséretet  s  a  dicséret  maga  is  sok- 
kal tartózkodóbb,  semhogy  alapjául  szolgáljon  azon  magas- 
röptű dicsőítésnek,  mely ly el  Grünwald  Béla  II.  Józsefről 
beszél.  Az  ö  igazságügyi  reformjainál  teljesen  bevált,  mit 
arra  nézve  jegyeztem  meg  már  egy  helyt,  miképen  szokta 
az  absolut  királyság  az  egyenlőséget  megvalósítani.  Nivelli- 
roz  ugyanis,  de  nem  az  alantállók  fölemelése,  hanem  a 
fentállók  lealacsonyítása  útján.  Marczali  Henrik  eként  jel- 
lemzi azt  a  reformot :  « Az  annyi  századon  át  gyakorolt 
fegyelmi  hatalom  elvesztése,  kiváltságainak  megszűnése, 
a.  nemesi  szabadságnak  lealázó  formák  alá  vetése  méltán 
tették  a  magyar  nemzetet  az  új  büntető  törvénykönyv 
ellenségévé.  A  nemesség  szempontjából  kétségtelen  ha- 
nyatlás, a  szolgaságba  visszaesés  volt  ez  a  törvény,  mely 
legalább  a  nemességre  nézve  fenálló,  a  habeas  corpusnak 
némileg  megfelelő  biztosítékokat  meggyengítette.  Mihelyt 
a  « rendszer))  megdőlt,  a  föld  felmérésén  kívül  a  codex  cri- 
minalis  volt  az  első,  mit  a  megyék  megszüntettek. » 

A  rendi  reactio  dühe,  minek  Grünwald  Béla  az  1790-iki 
mozgalmat  nevezi,  visszaállította  az  igazság  szolgáltatásá- 
nál a  szabadság  biztosítékait,  melyeket  készen  és  erősen 
begyökerezve  találtak  azután  a  nemnemesek  is,  midőn  be- 
vétettek az  alkotmány  sánczai  közé. 

A  mi  az  igazságszolgáltatás  közegeit  illeti,  a  megyei 
bíróságoknál  különösen  a  tudatlanságot,  a  felsőbbeknél 
pedig  a  hatalmasoktól  való  függést  s  a  megvesztegethetősé- 
get kárhoztatja  Grünwald  Béla.  Szóltam  már  a  megyei 
bíráskodásról,  többet  hozzá  tenni  ez  alkalommal  nem  aka- 
rok. A  felső  bíróságokat  illetőleg  íme  a  kinevezési  rend- 
.szer  eredendő  bűnének  bevallása  a  Grünwald  Béla  ítéle- 
tében !  A  hatalomnak,  annak  a  minden  jóban  kezdemé- 

nyezö  királyságnak  nyomása  corrumpálta  leginkább  a  felső 
biróságokat,  ennek  igenis  láttuk  szomorú  példáit  a  Mar- 
tinovics és  társai,  valamint  a  következő  korszakban  is  az 
(rifjak»,  Wesselényi  és  Kossuth  pereikben.  De  a  mi  a  vesz- 
tegetést illeti,  ez  nem  egyéb  mint  egy  könnyedén  s  min- 
den bizonyítás  nélkül  oda  vetett  vád,  nehogy  elmaradjon 
valami,  mivel  a  régi  Magyarország  hirét  nevét  lerántani 
lehet.  Nincs  könnyebb  dolog,  mint  a  biróságokat  corrup- 
tióval  vádolni,  nem  is  hiányzott  e  vád  soha  és  sehol,  mert 
mindig  vannak  pervesztÖ  felek,  kik  vádaskodni  hajlandók, 
8  fájdalom,  mindig  vannak  megvesztegethető  emberek  úgy, 
hogy  a  vádak  soha  sem  egészen  alaptalanok.  Azt  bátran 
elfogadhatjuk  a  megitélés  zsinórmértékéül,  hogy  a  bíró- 
ságok erkölcsisége  arányban  áll  a  társadalomnak  időleges 
erkölcsi  állapotával ;  a  társadalomból  kerülnek  ki  a  birói 
személyek  s  meg  is  maradnak  azon  hatások  alatt,  melyek 
más  emberek  erkölcsiségére  befolyást  gyakorolnak.  S  ha 
most  már  tekintetbe  veszszük,  hogy  abban  a  korban  hason- 
líthatlanul  könnj^ebb  volt  általában  a  megélhetés,  hasonlít- 
hatlanul  rendezettebb  anyagi  viszonyok  közt  élt  minden 
ember,  mint  például  napjainkban :  szükségképen  föl  kell 
tennünk,  hogy  a  paupertas  magna  meretrix  sokkal  ke- 
vésbé hatott  kártékonyán  a  biróságok  erkölcsiségére.  De 
nemcsak  az  igazi  szegénység,  de  a  fényűzés  és  élvhaj - 
hászat  vágya  is,  mert  az  is  bizonyos,  hogy  az  akkori  társa- 
dalom hasonlíthatlanul  fegyelmezettebb  volt,  mint  a  mos- 
tani s  ezt  épen  a  rendi  tagozás  hozta  magával.  Abban  a 
korban,  melyben  törvény  mondta  ki  Erdélyben,  hogy  oláh- 
nak posztóruhát  viselni  nem  szabad ;  midőn  szigorú  szokás 
határozta  meg  milyen  szövetű  s  szabású  ruhát  vagy  kala- 
pot szabad  viselni  parasztlánynak,  mesterember  lányának^ 
kisasszonynak,  grófnénak,  herczegasszonynak ;  midőn  min- 

denkinek  minden  léptében  megvolt  a  maga  helye,  czíme, 
úgy  hogy  e  tekintetben  sokkal  könnyebb  és  kényelmesebb 
volt  a  társadalmi  érintkezés,  mint  napjainkban ;  akkor, 
midőn  az  élvezetnek  minden  neme  nem  kínálkozott  any- 
nyira  úton-útfélen,  mint  most,  midőn  a  megszerzéshez 
kell  ugyan  pénz,  de  nem  kell  semmi  fáradság :  sokkal  kor- 
látozottabbak voltak  a  vágyak,  sokkal  gyengébb  volt  a  ki- 
sértés,  sokkal  kevesebb  tőr  volt  kitéve  az  ember,  tehát  a 
biró  erkölcsének  is  megejtésére.  Nincs  hát  semmi  ok,  a 
TQelynél  fogva  az  akkori  bíróságoknak  könnyen  megvesz- 
tegethető voltát  elhinnünk  lehetne.  Nem  is  tudott  erről 
ekkoráig  semmit  a  közvélemény,  Grünwald  BÉLÁ-nak  volt 
fentartva,  hogy  ezt  a  levelet  is  befűzze  a  magyar  nemzet 
számára  általa  font  dicskoszorúba. 

A  magyar  igazságszolgáltatás  évlapjai  nem  mondanak 
semmit  oly  kegyetlenkedésről  sem,  milyeneket  ama  korban 
más  országokban  biróságok  rendszeresen  folytattak.  Fordult 
elő  nálunk  is  egyes  esetben,  de  nem  voltak  oly  vérengző 
iorszakok,  mint  Spanyolországban  a  szent  inquisitio  virág- 
zásának idejében,  vagy  Angliában  általában  abban  az  idő- 
ben, midőn  a  közművelődés  körülbelül  azon  a  fokon  állott, 
melyen  nálunk  a  múlt  században.  Hihetetlen  az  ott  rend- 
szeresen gyakorolt  akasztások  száma.  Es  nem  termelt  a 
magyar  föld  oly  vérengző  biró -szörnyetegeket,  mint  volt 
ott  például  a  hirhedt  Jeffreys,  Chief- Justice  a  Stuart-reactio 
idejében.  Hozzá  képest  a  mi  Németh  Jánosunk,  ki  mint 
királyi  ügyek  igazgatója  Martinovicsékat,  halálra  Ítéltette, 
szelid  bárány  és  becsületes  ember  volt.  De  azért,  mint 
mondám,  a  politikai  bűntényekkel  való  elbánás  terén  méltó 
vád  illetheti  az  akkori  felsőbb  bíróságokat  s  valóban  nagyon 
-csodálatos,  miért  mellőzi  Grünwald  Béla  úgyszólván  telje- 
sen a  Martinovics-féle  ügyet. 

Fraknói  Vilmos  könyvéből  ismerjük  már  annyira,  hogy 
az  összeesküvés  természete  horderejéröl  s  egyszersmind  a  ha- 
talom ésabiróságok  eljárásáról  magunknak  kellő  Ítéletet  for- 
málhassunk. Oly  gyakorlatiatlanság  jellemzi  az  egész  kezde- 
ményezést, hogy  alig  képes  az  ember  megérteni,  miként  bo- 
nyolódhattak bele  oly  nagy  tehetségű  emberek  mint  maga 
Martinovics,  de  meg  Kazinczy,  Hajnóczy, Verseghy,  az  ifjú  Oz, 
kiről  azt  monda  Ürményi :  tudományára  nézve  méltó  volna, 
hogy  székemben  üljön.  Csakis  azt  láthatjuk  ebből,  mily 
végtelen  nehéz  elmúlt  időket  teljesen  átérteni,  helyesen 
mérlegelni  azon  tényezők  hatását,  melyek  az  akkori  embe- 
rek cselekedeteit  irányozták ;  s  ebből  az  következik,  hogy  ha 
vigyázóknak  kell  lennünk,  midőn  elevenek  fölött  hozunk 
Ítéletet,  ez  még  szükségesebb  akkor,  midőn  rég  elhaltak 
cselekedetei  fölött  akarunk  pálczát  törni.  Annyi  bizonyos- 
nak látszik,  hogy  az  a  Eousseau-féle  evangélium,  mely  a 
Martinovics-féle  kátékban  foglaltatik,  és  a  magyar  kurucz- 
traditiók,  a  gondolkodás  és  érzés  oly  különböző  categoriái- 
hoz  tartoznak,  hogy  valóban  csodálatos,  miként  remélhet- 
ték Martinovicsok  a  maguk  idegenszerű  eszméikkel  forra- 
dalomba vinni  a  nemzetet.  Épen  azért  nem  is  volt  veszélyes 
az  úgynevezett  összeesküvés,  csakis  a  korlátolt  eszű  reac- 
tionarius  hajlam  és  a  zsarnoki  gonoszság  remegése  kíván- 
hatott vért  és  csinálhatott  a  mozgalom  részeseiből  vértanú- 
kat. Az  udvaroncz  szellem  kész  volt  megtenni  a  hatalomnak 
ezt  a  szolgálatot  is.  A  magyar  törvények  szerint  a  büntet- 
hetőség se  volt  megállapítható,  tényleges  támadásról  a 
felség  személye  ellen  szó  sem  volt ;  a  Martinovics-féle  két 
káténak  puszta  lemásolása  halálos  ítéletet,  egyszerű  elol- 
vasása évekig  tai^ó  súlyos  börtönt  vont  a  szerencsétlen 
vádlottak  fejére.  S  a  mi  rendkívül  jellemző  az  akkori  magas 
állású  emberekre  nézve,  a  hétszemélyes  tábla,  nem  hogy. 

mint  rendszerint  más  ügyeknél  történt,  szelídítette  volna, 
de  jelentékenyen  súlyosbította  az  ítéleteket.  Halálosra  vál- 
toztatta Kazinczy  Ferenczét  is,  ki  azután  kegyelmet  kapván, 
hét  évig  szenvedett  nehéz  fogságot.  Milyen  benyomást  tett 
a  pör  s  az  ítéletek  az  egykoruakra,  legjobban  kivehetjük 
annak  a  baka-örnek  szavaiból,  ki  azt  súgta  Kazinczynak :: 
majd  rákerül  még  a  sor  a  németre  is.  Vértanúi  voltak  a  sza- 
badságnak s  a  hazafiságnak  a  szerencsétlen  áldozatok,  való- 
ságos Justizmord  volt  elitéltetésök.  Azonban  Fraknóinak  az 
összeesküvés  historiographusának  alig  van  kárhoztató  szava, 
akár  az  udvar,  akár  a  bírák  ellen,  míg  muident  elkövet,  hogy 
magát  Martinovicsot  minél  jobban  befeketítse.  Grünwald  B. 
pedig  jónak  tartja  csak  úgy  elsurranni  az  egész  ügy  fölött ; 
« néhány  vigyázatlan  ember »  czímén  említi  az  áldozatokat 
s  jelentéktelennek  mondja  az  egész  incidenst.  Pedig  annál 
inkább  bír  fontossággal  és  érdemli  meg,  hogy  kellő  talap- 
zatra helyezze  a  történelem,  minél  gyérebben  találkozunk 
a  tespedésnek  ama  szomorú  korszakában  eszmékért  való  lel- 
kesedés és  cselekvési  erély  nyilvánulásaival.  Gondosan 
registrálni  és  nem  agyonhallgatni  kellene  azt  a  keveset  is,. 
mit  fölmutatni  lehet.  Grünwald  BÉLÁ-nak  sokkal  nagyobb 
gondja  van  annál  arra,  hogy  a  « királyságot*)  helyezze  ked- 
vező világításba ;  mint  a  nemzet  boldogításának  tényét  adja 
elő  például  azt  is,  ha  egy  pár  merino-kost  hoztak  valamely 
udvari  patrímonial-dominiumba;  elhárítani  ügyekszik  lehe- 
tőleg mindent  a  királyságról,  hogy  mindent  a  rendiségnek,, 
a  nemességnek  varrhasson  nyakába.  Hát  bizony  az  a  szel- 
lem, mely  a  két  tisztelt  férfiú  magatartásában  ennél  az. 
ügynél  jelentkezik,  nem  egyéb  mint  egy  darab  régi  Magyar- 
ország, a  maga  «aulicus))  szellemével. 


vn. 
A  vármegye. 


Venio  nunc  ad  fortissimum  virum.  Grünwald  BÉLÁ-nak 
legsajátabb  törekvése  a  regi  megye,  annak  maradványai  s  a 
még  fenmaradt  megyei  szellem  ellen  való  küzdelem  ;  e 
téren  tartja  magát  kétségen  kívül  legerősebbnek.  De  a  me- 
gyét tárgyaltuk  már  az  utolsó  fejezet  nagy  részében  is, 
miután  a  megye,  hatóságának  fele  részében,  az  igazságszol- 
gáltatásnak volt  közege,  úgy  hogy  midőn  1869-ben  a  birói 
hatalom  gyakorlásáról  szóló  törvény  meghozatott,  a  megyé- 
nek egy  csapással  a  fele  amputáltatott. 

Azokra,  miket  Grünwald  Béla  könyvének  «a  közigaz- 
gatás és  a  megye »>  czímű  fejezetében  az  állami  közigazga- 
tás magasztos  feladatairól  elmond,  tettem  már  fentebb 
néhány  megjegyzést,  ismétlésbe,  vagy  csak  kibővítésbe  is 
bocsátkozni  nem  akarok.  A  közönség,  mely  olvasta  Toque- 
ville  és  Laboulaye  munkáit,  mely  száj  ízelítőnek  átélte  a 
Bachrendszert  és  élvezi  a  tényleg  fenálló  kormányrend- 
szemek mindinkább  kidomborodó  bureaucraticus  természe- 
tét, ismeri  már  ezt  az  ideális  tartalommal  bű*ó  közigazga- 
tási rendszert.  Csak  egy  megjegyzést  kívánok  még  tenni. 

Azt  mondja  Grünwald  Béla,  hogy  a  ((közigazgatás 
egyik  fő  feladata  előmozdítani  az  alsóbb  néposztályok  nagy 

tömegének  anyagi  jóllétét  és  szellemi  emelkedését,  ellen- 
ben a  rendiség  annak  elnyomására  s  kizsákmányolására 
törekszik,  azért  nem  is  teszi  gondoskodása  tárgyává*).  Hát 
tegyük  föl,  hogy  a  közigazgatásnak  csakugyan  föladata  a 
népnek  dajkája,  nevelője  és  gyámja  lenni,  csodálatos,  hogy 
nálunk  annál  inkább  van  magára  hagyva  a  nép,  minél 
inkább  fejlődik  az  állami  közigazgatás.  Azelőtt,  midőn 
Grünwald  Béla  szerint  a  szegényebb  néposztály  nem  volt 
tárgya  a  hatóság  gondoskodásának,  a  főszolgabirót  a  járás 
atyjának  nevezték,  a  szolgabirák  úgy  jártak-keltek  folyto- 
nosan ide-oda  szakaszaikban,  mint  a  szitakötő  pillék,  most 
a  tisztviselő  feléjök  se  megy  a  községeknek,  hanem  bent 
ül  bureaujában,  ott  körmöl,  tölti  a  rubrikákat  s  irkál  vég- 
telen számú  leveleket  annak  az  ezerféle  hivatali  közegnek, 
mely  ide-oda  rángatja ;  a  községek  egészen  által  vannak 
szolgáltatva  a  jegyzőknek,  egészben  pedig  magukra  vannak 
hagyatva,  a  nélkül,  hogy  birnának  községi  hatósággal,  mi 
az  apróbb  helyeken  a  szükséges  elemek  hiánya  miatt 
nem  is  lehetséges.  így  neveti  ki  az  élet  a  logikát.  Ez  az 
eset  gyakran  fordul  elő  Grünwald  BÉLÁ-nál,  midőn  a 
((rendiség  természetéből))  vonja  le  a  következtetéseket. 

Elmondja  azután  a  megye  történelmi  fejlődését.  Azt 
mondja,hogyaXVni.  században  már  azanézet,hogyamegye 
önálló,  az  ismét  idézett  Bessenyei  szerint  épen  független 
tartomány.  Mondja  továbbá,  hogy  aez  az  intézmény  egyedül 
állott  egész  Európában)).  Következik  azután  a  particularis- 
mus.  «Az  ország  elaprózódik  kisebb-nagyobb  körökre,  me- 
lyek nem  érdeklődnek  egymás  iránt,  melyekben  az  emberek 
helyi  életet  élnek  s  eltörpülnek.  Már  csak  helyi  hatalomra 
törekednek  s  a  nemzeti  hatalom  eszménye  is  kivesz  a  lel- 
kekből.  A  szűk  körben  való  uralkodás  élvezete  elfelejteti 
velők,  hogy  a  nemzet  maga  el  van  nyomva.  Ezt  azt  intéz- 

ményt,  melyet  rendes  állami  élet  felbomlása  hozott  létre, 
nem  lehetett  egy  rendes  állami  életbe  beilleszteni.  Erős, 
egységes  állam  ezzel  az  intézménynyel  nem  volt  képzel- 
hető. Semmi  sem  volt  tehát  természetesebb,  mint,  hogy  a 
rendiség  legkedveltebb  intézménye  lett,  mert  a  rendiség 
természeténél  fogva  ellentétben  áll  az  államnak  s  követke- 
tesen  gyengitésére  törekszik.  Ugyanezt  a  jelenséget  találjuk 
meg  Euró^ja  többi  államaiban  is,  hol  a  rendi  elemek  ép 
úgy  védték  a  kiváltságos  osztályok  hasonló  helyi  szervezeteit, 
hogy  az  egységes,  erős  állam  alakulását  megakadályozzák. » 

Egy  és  ugyanazon  bekezdés  elején  azt  mondja  Geünwald 
Béla,  hogy  a  magyar  megyei  intézmény  egyedül  állott 
egész  Európában,  ugj-anannak  a  végén  azt  mondja,  hogy 
másutt  is  voltak  hasonló  helyi  szervezetek  !  Mind  a  két 
iiétel  nem  lehet  igaz,  hanem  tökéletesen  igaz  az  első.  Még 
csak  távolról  se  hasonlitott  hozzá  semmiféle  európai  intéz- 
mény, az  angol  önkormányzatban  megvolt  ugyanazon  tar- 
talom, de  formája  annak  is  egészen  más. 

A  mi  az  eltörpülést  illeti,  hát  ott  mi  lett  az  emberekből, 
a  hol  még  eféle  helyi  közéletet  sem  éltek?  Az  történt-e 
vájjon,  hogy  ott  az  emberek  nem  is  tettek  egyebet,  mint  azt, 
hogy  éjjel-nappal  az  állami  nagy  feladatokkal  és  nemzeti 
nagy  czélokkal  foglalkoztak,  hogy  a  lelkek  állandóan  meg 
voltak  töltve  a  nemzeti  hatalom  eszményével  ?  Ellenkező- 
leg, bekövetkezett  az,  hogy  az  emberek  teljesen  elszoktak  a 
közélettől  s  minden  akarat  nélkül  való  eszközökké  váltak  a 
hatalom  kezében.  Abba  a  lealázó  és  szánalomra  méltó 
állapotba  sülyedtek  az  emberek,  midőn  lemondanak  nem 
csak  a  cselekvésről,  de  még  a  gondolkodásról  is,  bizonyos 
határnál,  melyen  túl  pedig  a  szabad  gondolkodásnak,  sőt 
cselekvésnek  még  tág  tere  fekszik.  Az  oly  erősen  kifejlődött 
önkormányzatnak,  a  milyen  a  megyei  intézményben  való- 

sult  meg,  épen  az  az  egyik  megbecsülhetlen  eredménye^ 
hogy  a  haza  eszményét  ébren  tartja  a  lelkekben ;  látköré- 
nek  minősége,  foglalkozásának  szokott  módja  szerint  nem 
mindenki  van  arra  képesítve,  hogy  az  egészet  felölelje  lel- 
kébe, de  igen  is  képes  arra,  hogy  meleg  ragaszkodást  érez- 
zen azon  darabja  iránt  a  hazának,  melyben  magát  teljesen 
otthonosan  erezi.  A  szeretetről  azt  mondják,  hogy  olyan 
mint  a  tüz,  folyvást  kell  rá  vetni  egy  darabka  fát,  hogy  el 
ne  aludjék.  Ilyen  volt  a  hazaszeretet  élesztésére  a  köz- 
ügyekkel való  megyei  foglalkozás.  ^ 

A  megye  ellen  igen  gyakran  halljuk  a  foederalismust  em- 
legetni. Meg  kell  vallani,  hogy  Grünwald  Béla  e  tekintet- 
ben egy  oktávával  lentebb  használja  a  centralisatio  aposto- 
lainak hangszereit,  ő  csak  particularismusról  beszél.  Én 
azt  hiszem,  hogy  a  megyei  intézmény  múltjának  tüzetesebb 
tanulmányozása  csakis  arról  győzhette  volna  meg,  hogy  az 
államegységet  a  megyerendszer  által  táplált  particularismus 
egyátalában  nem  fenyegetheti.  Es  csakugyan  hoz  is  föl  oly 
dolgokat,  melyek  a  particularismus  vádját  egyenesen  meg- 
czáfolják.  Kell-e  jobb  czáfolat,  mint  azon  egyformaság, 
mely  a  megyék  fölfogásában  s  törekvéseiben  nyilvánul  ? 
<(A  ki  áttekinti  —  úgymond  —  a  megyék  jegyzőkönyveit, 
követi  utasításait,  sérelmeit  s  postulatumait,  annak  fel  fog 
tűnni  az  egyformaság,  mely  felfogásukban  nyilvánul  .... 
A  gondolkozás  ily  egyformasága  ....  magyarázza  meg  a 
politikai  pártok  hiányát  közéletünkben  . . .  . »  Kiemeli  más 
helyeken  a  megyei  intézmény  formáinak,  nevezetesen  a 
tisztikarnak  egyenlő  fejlődését  is.  Miután  maga  rájött  ezen 
körülmények  észleletére  s  nem  is  mulasztja  el  azokat 'el- 
mondani, lehetetlen,  hogy  Grünwald  Béla  maga  erősen 
hinne  abban  a  particularismusban,  hinné,  hogy  az  a  sok 
« független  tartomány »,  mely  teljesen  egy  húron  pendülj 

Teszélyes,  vagy  csak  ártalmas  is  lehetne  az  állam  egységére 
nézve. 

Azt  halljuk  minduntalan,  hogy  a  megyék  nem  azzal  fog- 
lalkoztak, a  mi  egyedül  tekinthető  helyi  hatóságok  igazi 
feladatának,  t.  i.  a  helyi  érdekekkel,  hanem  politizáltak; 
mialatt  ezt  tették,  elhanyagolták  a  közigazgatás  czéljait,  a 
polgárok  érdekei  áldozatául  estek  a  megyék  körébe  bevitt 
országos  politikai  pártviszálynak.  És  ime  Grünwald  Béla 
most  azért  is  kárhoztatja  a  régi  megyét,  mert  nem  poli- 
tizált. A  megyei  élet  eltörpitö  hatása  abból  származott  sze- 
rinte, mivel  ott  az  emberek  csak  a  helyi  és  az  osztályérdek- 
kel voltak  elfoglalva,  de  a  nemességben  nem  is  volt  más 
dolgok  iránt  fogékonyság. 

Ellenmondás  van  a  helyi  érdek  és  osztályérdek  fogal- 
mainak ilyetén  egybecsatolásában ;  helyi  érdek  is  más, 
osztályérdek  is  más ;  az  osztályérdek  már  közös  érdek  s  ha 
ezzel  foglalkoztak  a  megyék,  az  már  közszellemre  s  arra 
mutat,  hogy  igen  is  képesek  voltak  tul  menni  —  mint  a 
németek  mondják  —  a  falutornya-patriotismuson. 

«A  megye  jelentősége  —  úgymond  Grünwald  Béla  — 
a  XVIII.  században  alább  szállott,  mint  volt  régebben  a 
török  foglalás  idejében,  midőn  szerinte  is  nagy  szolgálato- 
kat tett.  A  kimerült,  elernyedt,  nyugalomra  vágyó  társada- 
lom, mely  egészben  meghajolt  a  dynastia  hatalma  előtt, 
nem  tehette  a  megyéket  a  zajos  vitatkozások,  politikai  küz- 
delmek színhelyévé.  De  a  megyék  körében  nem  is  tárgyal- 
tak s  döntöttek  el  fontos  politikai  kérdéseket ....  A  rendi 
társadalom  teljesen  elszokik  a  politikai  kérdésekkel  való 
foglalkozástól  s  a  megyék  életének  alig  van  politikai  tar- 
talma. »  Abból,  hogy  kevesebbet  politizáltak  akkor  a  me- 
gyék, mint  a  következő  korszakban,  nem  következik  az, 
liogy  a  megyének  nem  volt  politikai  « tartalma)),  mert  mind 

amellett  is  megvolt  politikai  « jelentősége*),  mely  abban 
állott,  hogy  az  államhatalomnak  egy  igen  jelentékeny  ré- 
szét, a  törvények  és  rendeletek  végrehajtását,  kezében  tar- 
totta s  ha  nem  is  irott  jogában,  de  módjában  állott  a  tör- 
vénytelen rendeletek  végrehajtását  föltartóztatni,  söt  meg- 
akadályozni; nagy  politikai  jelentőséggel  birt  az  által  is, 
hogy  fentartotta  keblében  a  szabadság  szellemét  s  nem  en- 
gedte az  állampolgárokat  wadministrált))  tömeggé  fajulni. 
Épen  nem  áll  az  sem,  hogy  a  megyékben  egyátalában  nem 
folytak  politikai  vitatkozások;  eléggé  ismeretesek  azok  amoz- 
galmak,  azok  a  megyei  föliratok,  melyek  11.  József  és  I.  Fe- 
rencz  idejében  oly  fontos  szerepet  játszottak.  Miért  nem  volt 
oly  élénk  az  egész  korszak  alatt  a  politikai  élet,  mint  később,, 
megmondja  okát  maga  Grünwald  Béla,  az  akkori  társada- 
lom kimerültségében ;  természetesen  kifejezésre  jut  ez  a 
megyei  életben  is.  Egyébiránt,  ha  akkor  csakis  időszakon- 
ként perdült  föl  bennök  a  politikai  élet,  rendszeres  foglal- 
kozásuk tárgyát  nem  képezte ;  ez  csak  azt  bizonyítja,  hogy 
a  magyar  megye,  természeténél  fogva,  egyátalában  nem  az 
a  képtelen,  a  rendes  állami  életben  össze  nem  férő  intéz- 
mény, a  milyennek  később  kikiáltatott  és  a  milyennek 
mondja  most  is  Grünwald  Béla.  Azt  bizonyítja,  hogy  a 
megye  normális  viszonyok  közt  meg  tud  maradni  valódi 
rendeltetésének  korlátai  közt.  A  megye  rendeltetése  a  köz- 
igazgatás, és  volt  azelőtt  az  elsőfokú  igazságszolgáltatás. 
Ezt  gyakorolta  első  sorban,  ez  volt  úgy  szólván  a  kenyere.. 
Nem  árult  el  arra  való  törekvést,  hogy  a  különböző  állam- 
hatalmi tényezők  szerepei  összezavartassanak  s  fölcseréltes- 
senek, nem  törekedett  maga  részére  elhódítani  s  bitorolni 
oly  hatáskört,  mely  a  törvényhozó  vagy  a  kormányzó  ha- 
talmat illette  meg.  A  megyével  mindig  megélhetett  az  oly 
kormány,  mely  a  törvényeket  tiszteletben  tartotta,  még  na- 

gyon  is  könnyen,  épen  a  Grünwald  Béla  által  a  megyék 
kisebbítésére  fölhozott  példák  szerint  is.  A  következő  kor- 
szakban látjuk  azután,  miként  bővültek  ki  a  megyei  gyűlé- 
sek kis  parlamentekké,  miként  foglalt  tért  abnormis  módon 
a  megye  körében  az  országos  politika.  De  akkor  meg  a 
megye  valóságos  hézagot  pótolt  és  ezzel  nagy  hivatást  tel- 
jesített. Három  évig,  egyik  országgyűléstől  a  másikig,  szü- 
netelt volna  az  országban  a  politikai  élet,  mire  pedig  az 
akkori  társadalomnak  oly  nagy  szüksége  volt,  mint  a  leve- 
gőre, há  a  megyei  intézmény  nem  nyújt  rá  alkalmat. 
A  mint  létrejött  a  parlamenti  kormányrendszer,  az  éven- 
kénti országgyűlés,  azonnal  magától  megszűnt  a  megyei 
életnek,  a  megye  szereplésének  túltengése.  Valóban  csak 
bámulnunk  lehet  azt  a  ruganyosságot,  melylyel  ez  intéz- 
mény a  kor  kívánalmaihoz  kellően  alkalmazkodni  tudott. 
Olyan  volt  mindig  mint  a  jó  lakóház,  mely  nyárban  hűvös, 
télben  jól  tartja  a  meleget. 

Midőn  a  török  az  ország  nagy  részét  elfoglalva  tartotta, 
s  a  mi  belőle  megmaradt,  az  osztrák  ház  és  az  erdélyi  feje- 
delemség közt  volt  kétfelé  szakadva;  abban  az  időben, 
melyben,  mint  Grünwald  Béla  mondja,  nem  volt  szeren- 
csétlenebb ország  Magyarországnál :  a  megye  volt  az,  mi  a 
teljes  anarchiától  megmentette  a  nemzetet.  A  török  hódolt- 
ságban is  fentartotta  a  legitimitást,  a  jogfolytonosságot ;  a 
hódoltság  területéről  kiszorult  megyék  hatóságai  a  füleki 
várból  administrálták  a  dunai  és  tiszai  vidékeket.  Midőn  a 
nemzet  a  szatmári  béke  után  nyugalomra  tért,  s  az  alkot- 
mány ellen  intézett  nyílt  támadás  szünetelt,  a  megye  csen- 
desen visszahúzódott,  mint  a  csiga  héjába  s  végezte  a  maga 
közigazgatási  és  törvénykezési  teendőit.  Nem  volt  elégséges 
arra,  hogy  pezsgő  politikai  életet  és  közművelődési  moz- 
galmat ébreszszen,   erre  másnemű  tényezők  lettek  volna 

szükségesek,  de  igenis  conserválta  az  alkotmányos  szabad- 
ságra való  fogékonyságot  s  a  függetlenségi  aspiratiókat, 
mint  egy-egy  durva  kőzetben  rejlő  drágakövet.  Midőn  jött 
n.  József,  hogy  a  magyar  alkotmányt  sarkából  kifordítsa, 
a  megyék  az  engedelmesség  inertiájával  elmentek  az  alkal- 
mazkodás legszélsőbb  határáig,  de  ott  sarokra  állottak  s 
az,  hogy  József  visszavonta  rendeleteit,  a  megyék  müve 
volt.  Leopold  és  Ferencz,  mézes-mázos  atyáskodó  modoruk- 
kal kivitték,  hogy  a  pillanatra  felébredt  nemzet  a  más  olda- 
lára forduljon  lethargicus  alvását  folytatandó,  de  18i23-ban 
felocsúdott  s  az  a  fordulat,  mely  a  doluit  paterno  cordi 
nostro-val  kezdődött,  ismét  a  megyéknek  volt  köszönhető.  Mi 
volt  a  megye  azután  1 848-ig?  Mindenben  minden.  Apolitikai 
mozgalom  fölkeltésére  s  a  legfontosabb  kérdések  megérlelé- 
sére  többet  tett  mint  az  országgyűlések,  pótolta  a  törvényho  • 
zást,  pótolta  a  kormányt,  mely  csökönyösen  ellenzett  min- 
den reformot  s  nem  lendített  semmit  az  országos  érdeke- 
ken. Megye  hozta  létre  például  a  nemzeti  színházat  is,  mert 
nem  volt  országgyűlés  és  kormány,  mely  az  efélét  feladatá- 
nak tekintette  volna.  Országos  culturalis  czéloknak  felka- 
rolásában nem  is  áll  egyedül  ez  az  eset.  Már  korábban  a 
megyék  közt  folyt  mozgalom  és  levelezés  egy  tudós  társa- 
ság, azután  külön  egy  magyar  szótár  létrehozása  végett. 
1848-ban  a  megye  ismét  háttérbe  vonult,  illetékesebb 
tényezőknek  engedve  át  minden  vonakodás  nélkül  a  nagy 
politika  vezetésének  szerepét ;  legkisebb  összeütközés  vagy 
csak  súrlódás  sem  fordult  elő  a  miatt,  hogy  mint  Nyáry 
Pál,  a  megyei  élet  e  nagy  alakja  monda,  a  megyei  omni- 
potentiának  nyakára  hágtak,  a  megye  jó  kezekbe,  a  haza- 
fias új  nemzeti  kormány  kezébe  készséggel  adta  át  saját 
hatalmát.  1860-ban  ismét  nagy  és  jótékony  befolyással 
volt  a  nemzeti  mozgalom  szervezésére  s  az  új  alkotmányos 

kormánynak  egyátalában  nem  okozott  semmi  nehézséget 
abban,  hogy  tevékenységét  kifejthesse.  A  megye  soha  sem 
volt  semmi  jónak  megrontója,  de  volt  mindig  igen  sok  jó- 
nak eszközlöje,  volt  a  rossznak  akadályozója  s  maradt 
volna  ilyen,  maradt  volna  minden  kötelességét  teljesitö 
kormánynak  hathatós  segítője  és  támasza,  ha  nem  fosztot- 
ták volna  meg  a  tehetségtől,  hogy  valóban  lehessen  is  az. 

Á.  megye  megtette  kötelességét,  soha  egyes  intézmén}^ 
nem  gyakorolt  nagyobb  hatást  egy  nemzet  sorsára,  a  me- 
gyei intézmény  volt  azon  eszközök  legföbbike,  melyekkel  a 
nemzet  magát  fentartotta.  De  mindent  tőle  követelni,  neki 
róni  fel  hibául  s  mulasztásul  mind  azt,  mi  a  nemzetre 
nagyban  és  egészben  nyomakodó  tényezők  müve  volt,  ez 
már  azután  csakugyan  túl  megy  a  megengedhetőség  hatá- 
rain. Egyszer  azt  mondani,  hogy  nem  kell  politikát  üzö 
megye,  mely  önálló  tartományokra  aprózza  fel  az  országot, 
particularismust  támaszt  s  az  államot  paralyzálja ;  máskor 
megint  azt  mondani,  hogy  miért  nem  volt  még  nagyobb 
mérvben  olyan,  a  milyen  közigazgatási  szervezettel  rendes 
állami  életet  folytatni  lehetetlen  —  ez  már  azután  csak- 
ugyan különös  okoskodás. 

De  hogy  ne  hagyjon  rajta  semmi  jót,  Grünwald  Béla 
nem  csak  a  politikai  « tartalmat))  tagadja  el  a  megyétől,  de 
azt  is,  hogy  önkormányzati  feladatát  teljesítette.  « A  megye 
alig  élt  az  autonómia  jogával.  A  megyei  intézmény  nem 
lehetett  alkalmas  eszköze  az  önkormányzatnak  sem.))  És 
hát  miért  nem  lehetett  ?  Azért  mert  Grünwald  Béla  egy 
egészen  új  fajtáját  akarja  az  önkormányzatnak  előállítani. 
«A  hatósági  önkormányzat  nem  azt  jelenti,  hogy  valamely 
testület  a  saját  ügyeit  önállóan,  maga  intézi.))  No  ha  nem 
ezt  jelenti,  akkor  valóban  nem  lehet  tudni,  mit  jelent,  hi- 
szen ez  semmi  egyéb,    mint  az    ((önkormányzat))   szónak 

körülírása,  önkormányzat  nem  jelenthet  egyebet,  mint  ön- 
kormányzatot. Mit  jelent  Grünwald  Béla  szerint  ?  « ha- 
nem azt,  hogy  a  társadalom  bizonyos  osztályai,  mint  helyi 
hatóságok  ingyen  állanak  az  állam  szolgálatában  az  állam 
törvényeinek  végrehajtására  s  feladatainak  megoldására. 
Az  igazi  önkormányzat  a  legnagyobb  összhang  az  állam  éá 
társadalom  között.  Erre  csak  oly  társadalom  képes,  mely 
át  van  hatva  az  állam  eszméjétől  s  annyira  meg  van  fe- 
gyelmezve, hogy  ö  maga  képes  magával  szemben  a  tör- 
vény végrehajtója,  a  közérdek  megvalósítója  lenni.))  Ertjük 
mindezeket  a  szép  phrasisokat,  csak  hogy  az  ily  módon 
nem  definiált  csak  Grünwald  Béla  szokása  szerint  bőven 
körülírt  intézmény  nem  önkormányzat,  hanem  a  Ver- 
trauensmánnerek  intézménye.  Ezek  azután  bátran  szolgál- 
hatnak ingyen,  de  az  olcsó  húsnak  híg  is  a  leve.  Az  ö^ 
munkájukra  el  lehet  mondani :  akár  azzal,  akár  a  nélküL 
De  az  önkormányzatnak  oly  módja  mellett,  midőn  a  köz- 
igazgatásnak és  igazságszolgáltatásnak  egész  munkáját 
végzik  az  állam  részére,  az  ingyen  szolgálatot  követelni 
egyenesen  képtelenség.  A  Vertrauensmánnerek  mellett  ter- 
mészetesen megvan  «a  legnagyobb  összhang))  az  állam  é& 
társadalom  közt,  mert  azoknak  az  uraknak  nem  természete 
az  ellenkezés,  ök  nem  szoktak  csinálni  « nehézségeket » ; 
ők  át  vannak  hatva  az  állam  eszméjétől,  náluk  e  szó  r 
Der  Kaiser!  megfejt  mindent,  ők  «meg  vannak  fegyel- 
mezve* úgy  hogy  mindenre  áment  mondanak  a  mi  tőlük 
kívántatik. 

Hiszen  ismerjük  azt  a  törekvést,  melylyel  némely  urak 
szeretnék  összezavarni  a  legtisztább  fogalmakat,  szeretné- 
nek mindenféle  dolgokat  csempészni  a  jóhitelü  önkormány- 
zat név  alá.  Nagy  és  ékes  beszédekben  hallottuk  már  gyak- 
ran, hogy  az  önkormányzathoz  nem  szükséges  a  tisztvise- 

lök  választása,  deliberáljon  a  megyei  bizottság,  de  a 
végrehajtás  kinevezett  hivatalnokok  által  történjék;  ez 
lesz  az  igazi  önkormányzat.  Mire  való  ez  a  bujkálás  ?  Miért 
nem  mondják  ki  őszintén:  nem  kell  önkormányzat?  Grün- 
WALD  Béla  jelenlegi  munkájában  még  azt  is  kisüti,  hogy  a 
régi  megyében  bureaucratia  uralkodott.  «A  megyei  hatóság 
élettelen  bürokracziává  válik,  mely  gépszerűen  intézi  el  a 

hozzá  érkezett   iratokat  stb »  Ebből  a  taktikából  azt 

vehetjük  biztató  tudomásul,  hogy  a  tisztelt  urak  észleletei 
szerint  közönségünk  körében  még  élnek  az  önkormányzat- 
hoz való  ragaszkodásnak  gyökerei,  elvben  és  egyenesen 
nem  tartják  tanácsosnak  bizonyos  dolgokat  megtámadni,  s 
azért  kerülő  utakhoz  folyamodnak. 

A  fejtegetések  után  következik  a  leszólás.  «A  megyében 
első  sorban  egy  osztály  gyakorolja  a  hatalmat,  melyet  rész- 
ben az  állammal  való  küzdelemre,  magasabb  czéljainak 
meghiúsítására,  részben  az  alávetett  néposztályok  elnyo- 
mására s  kizsákmányolására  h?  sznál  fel ;  második  sorban 
pedig  a  hatósági  hatalom  egy  kisebb-nagyobb  helyi  párt 
érdekeinek  szolgálatában  áll  s  főczélul  ennek  előmozdítását 
tűzi  ki  magának.  Hatóságát  nem  az  állam  nevében  s  meg- 
bízásából gyakorolja,  hanem  tisztviselői  büszkék  rá,  hogy 
nem  az  állam  szolgái  s  hogy  joguk  van  vele  ellenkezni  s 
nem  is  ingyen  szolgálnak,  hanem  jó  fizetésért  s  jelentékeny 
jövedelmekért.  A  köztisztviselő  ez  okból  függésbe  jut  a  be- 
folyásos tényezőktől  s  ezek  érdekeinek  eszköze  s  lehetet- 
lenné válik  reá  nézve  a  törvények  részrehajlatlan  végrehaj- 
tása. Az  önkény  és  erőszak,  a  törvények  elcsavarása  szük- 
ségkép szabálylyá  válik.  Az  uralkodó  párt  pedig,  saját 
érdekeinek  eszközei  iránt  szükségkép  elnéző,  takargatja 
visszaéléseiket,  melyeknek  fölfedezése  rá  is  homályt  vet,  s 
szükségkép  elharapódzik  a  korrupczió,  az  erkölcsi  szem- 

pontok  háttérbe  szorulnak  s  a  hatósági  élet  példátlan  elva- 
dulása  következik  be.» 

Mind  ez  nem  egyéb,  mint  semmivel  sem  bizonyított, 
tehát  alaptalan  vád  és  irányzatos  ráfogás.  Megteheti,  a  ki- 
nek Ízlése  és  lelkiismerete  megengedi,  hasznot  is  várhat 
belőle,  calumniare  audacter  semper  aliquid  haeret;  teheti 
annyival  inkább,  mert  az  ilynemű  vádak  általánosságuk, 
és  phrasisszerű  formájuk  által  kisiklanak  a  tüzetes  és  részle- 
tes czáfolat  alól.  Minthogy  maga  is  megsokalva  azt  a  hevet, 
melyre  magát  vádaskodás  közben  felfokozta,  azt  mondja 
Gkünwald  Béla  közvetlen  a  fentebb  idézett  szavak  után, 
hogy  ugyanezeket  a  jelenségeket  találjuk  egész  Európában, 
de  csakhamar  utána  ismét  Kossuth  Lajost  akarja  tanú 
gyanánt  használni,  mondván,  hogy  mily  borzasztó  vissza- 
éléseket leplezett  le  egykor  lapjában.  Ezt  az  egyetlen  bizo- 
nyítékát is  lerontja  azzal,  hogy  szükségesnek  tartja  magá- 
val Kossuthtal  is  vitába  ereszkedni.  «0  e  visszaéléseket  az 
egyeseknek  s  nem  az  intézménynek  tulajdonítja,  mely  né- 
zete szerint  tökéletes.  így  az  orvoslás  lehetetlen  volt,  mert 
nem  az  egyesek  rontották  meg  az  intézményt,  hanem  az 
intézmény  corrumpálta  az  egyeseket.)) 

De  nézzük  közelebbről  az  idézett  helyet.  Azon  osztály, 
mely  a  megyében  a  hatalmat  gyakorolta,  azt  igen  is  az  ál- 
lammal való  küzdelemre,  az  állam  magasabb  czéljainak 
meghiúsítására  használta  föl.  Ha  ezt  tette,  hazafiúi  köteles- 
séget teljesített,  nemzetmentő  hivatásnak  felelt  meg;  és 
így  Grünwald  Béla,  midőn  sújtani  akarja,  a  legnagyobb 
dicsérettel  ellátott  oklevelet  állítja  ki  a  megye  számára. 
Mert  mi  volt  az  az  állam  ?  Az  a  bizonyos  idegen  és  ellensé- 
ges királyság.  Mik  voltak  azok  a  magasztos  czélok  ?  Ma- 
gyarországot szabadságától  és  nemzetiségétől  megfosztani. 
Fájdalom,  hogy  így  volt,  de  miután  így  volt,  a  megye  nem 

nézhetett  arra,  hogy  elméletben  mi  a  szerepe ;  még  akkor 
se  tehette  volna,  ha  egy  századdal  korábban  születik  Grün- 
WALD  Béla  s  az  akkori  korlátolt  eszű  és  naiv  politikusokat 
az  állami  nagy  feladatok  természetéről  kellőleg  felvilágo- 
sítja. 

Miképen  nyomta  el  és  zsákmányolta  ki  a  nemesség, 
mint  megye,  az  alávetett  néposztályokat,  elmondtam  már 
a  megelőző  fejezetben.  Gyámja  s  ügyvéde  volt  a  paraszt- 
ságnak a  földesurak  ellen.  Védője  volt  a  szegény  nemes- 
ségnek is  a  nagy  urak  ellen ;  abban  az  arányban  szűnt 
meg  az  olygarchia  hatalma,  a  melyben  consolidálódott  a 
megye  állása. 

Nem  az  állam  nevében  és  megbízásából  gyakorolja  ha- 
tóságát, hanem  tisztviselői  büszkék  rá,  hogy  nem  az  állam 
szolgái,  mondja  Grünwald  Béla.  Még  ez  is  baj  ?  És  nem 
tökéletesen  közönyös- e,  akármilyen  formulával  volt  a  megye 
hatósági  jellege  kifejezve?  Akár  Universitas  Pnt^latorum, 
Baronum  et  Nobilium,  akár  ad  normám  k.  k.  legyen  majd 
m.  k.  megyehatóság,  mihelyt  meglesz  az  állami  közigaz- 
gatás, a  megye  soha  sem  lehetett  s  nem  is  volt  más,  mint 
állami  közeg,  melynek  útján  az  állam  gj'akorolta  a  maga 
hatalmát.  Csak  napjainkban  találták  ki  azt,  hogy  a  megye 
egy  amphibium,  mely  kétféle  természettel  bir,  közvetíti 
t.  i.  az  állami  közigazgatást  és  gyakorolja  az  önkormány- 
zatot. Ez  a  megkülönböztetés  teljesen  önkényes  s  csak  is 
oly  czélból  van  kitalálva,  hogy  tetszés  szerint  meg  lehessen 
fosztani  a  megye  hatóságát  bizonyos  functióktól,  vagy  tet- 
szés szerint  lehessen  korlátozni  azoknak  gyakorlásában. 
Közügy,  hát  közügy.  Egyik  olyan  mint  a  másik,  mihelyt 
nem  egyes  embernek  vagy  embereknek  magánügye.  Min- 
den közügy  állami  ügy,  az  állam  tetszése  szerint  vagy  a 
központi  vezetésnek  tartja  fenn,  vagy  a  megyére  bízza,  a 

szerint,  a  mint  czélszertíbbnek  mutatkozik.  Azok  a  finom 
jogászi  megkülönböztetések  csak  is  azóta  merültek  föl, 
mióta  az  ösi  intézménynek  rombolása  napirendre  került, 
íme,  most  már  a  legerősebb  vádakkal  egy  sorban  említi 
Orünwald  Béli  azt  a  szólásformát  a  Nos  Universitast, 
melylyel  a  megye  törvény  szerint  élt,  mint  ha  az  nem  is 
jelentett  volna  egyebet,  mint  az  állam  ellen  való  állandó 
lázadást.  Akkor  nem  más  a  mostani  czim  sem :  X.  megye 
((közönsége)),  mert  az  nem  más,  mint  a  régi  Universitas 
kibővítése.  —  Ha  a  megye  tisztviselői  büszkék  voltak  rá  — 
mint  Grünwald  Béla  mondja  — ,  hogy  nem  az  állam  szol- 
gái, nem  azért  volt  így,  mert  joguk  volt  az  állammal  ellen- 
kezni. Ilyen  joguk  nem  volt,  nem  volt  magának  a  megyé- 
nek sem ;  volt  módjában  igenis  a  megye  közönségének,  de 
a  tisztviselő  nem  is  jöhetett  oly  helyzetbe,  hogy  az  állam- 
mal ellenkezzék.  Büszke  volt  arra  igen  is,  hogy  nincs  oly 
szolgai  helyzetben,  mint  az  a  sok  istenadta  helytartósági 
vagy  kamarai  hivatalnok. 

« A  tisztviselők  nem  is  ingyen  szolgálnak,  hanem  jó  fize- 
tésért s  jelentékeny  jövedelemért.))  A  jelentékeny  jövedelem 
puszta  alaptalan  gyanúsítás ;  és  milyen  volt  az  a  jó  fizetés  ? 
Elmondja  Grünwald  Béla,  hogy  mennyire  emelkedett  ez 
Mária  Terézia  uralkodásának  vége  fele,  midőn  a  főispáné 
1500  forintig,  az  első  alispáné  6 — 800,  a  másod  alispáné 
300,  a  főjegyzőé  500,  az  első  aljegyzőé  250,  a  főszolgabíróé 
300,  az  ügyészé  300,  a  pénztárnoké  500,  az  orvosé  400  fo- 
rintig ment;  oly  fizetések  —  úgymond  —  melyek  nagyob- 
bak a  mostaniaknál  s  tévesnek  mutatják  ki  azt  a  nézetet, 
hogy  régi  időkben  a  tisztviselők  nem  fizetésért,  hanem 
ingyen  szolgálták  a  vármegyét.  Itt  egy  nevezetes  fogással  él 
Grünwald  Béla;  szépen  elhallgatja  ugyanis,  hogy  azok  az 
összegek  sájnban  értendők,  váltóczédulában.  Természetesen, 

Tigy  a  hogy  ott  állanak  könyvében,  csinos  kerek  összegek- 
nek látszanak  s  így  az  ö  czéljának  jobban  megfelelnek,  úgy 
liogy  talán  még  akad  is  ember,  a  ki  elhiszi  neki,  hogy  azok 
a  fizetések  nagyobbak  voltak,  mint  a  mostaniak.  Devalvál- 
juk azonban  egy  kissé,  fordítsuk  pengőre.  E  szerint,  mi- 
ntán a  számadatok  hitelességét  kétségbe  vonni  nem  akarom, 
Tolt  a  főispán  fizetése  (rangjához  illőleg)  600  forint,  az  első 
alispáné  240—320,  a  másod  alispáné  120,  a  főjegyzőé  200, 
az  első  aljegyzőé  100,  a  főszolgabíróé  120,  a  szolgabiróé  60, 
az  ügyészé  (főügyész)  120,  a  pénztárnoké  (főpénztárnok) 
200,  az  orvosé  160  forint.  Ez  egy  kis  különbség.  S  tény  az 
is,  hogy  Mária  Terézia  uralkodása  végén  túl  azután,  hosszú 
ideig  nem  volt  emelkedés.  Ügy  maradt  60 — 70  évig  s 
•csakis  a  40-es  években  változtattak  át  ezüstre,  más  külön- 
féle taksákkal  együtt  s  maradtak  azonmódon  egész  1848-ig. 
Lehet-e  ezt  nemhogy  jó  fizetésnek,  de  csak  fizetésnek  is 
mondani  ?  Pedig  az  egyik  tételt  még  meg  is  toldhatjuk ;  a 
másodalispán  fizetése  a  legtöbb  megyében  nem  300,  mint 
Orünwald  Béla  mondja,  hanem  350  rhénes  forint  volt. 
És  annyi  munka  mellett,  mennyi  a  tisztviselőnek,  kivált  a 
járásbelieknek  kijutott !  De  hát  a  tisztviselők  csak  egy  ré- 
szét végezték  a  hivatalos  munkának,  oly  csekély  számú 
tisztikarnak  lehetetlen  is  lett  volna  az  egész  politicumot  és 
juridicumot  elintézni.  A  teendőknek  jelentékeny  hányadát 
részint  a  sokféle  bizottsági  tanácskozásokban,  részint  min- 
denféle kiküldetésekben  a  kiszolgált  tisztviselők  és  tábla- 
Hrák  végezték  és  pedig  ingjéén,  csak  a  törvényszéken  mű- 
líödők  kaptak  csekély  napidíjat,  ezeket  is  a  nagyobb  rész 
nem  vette  föl;  ép  úgy  mint  most  is  bevett  szokás  a  protes- 
táns autonómia  körében  nem  fogadni  el  se  utazási  költsé- 
get, se  napidíjat.  Én  épen  nem  ismerhetem  el,  hogy  az 
önkormányzatnak   leglényegesebb  kelléke  az  ingyen  való 

szolgálat,  annyira,  hogy  Grünwald  Béla  szerint  is  az  egész 
ebből  áll;  önkormányzat  és  ingyen  szolgálat  közt  nincs 
semmi  elvi  összefüggés.  Miért  ne  kapna  kárpótlást  legalább 
is  az  elmulasztott  munkaidőért,  a  ki  nem  saját,  de  mások 
dolgában  fáradozik  ?  Az  ingyenszolgálat  nem  önkormány- 
zati, csak  aristocraticus  intézmény,  a  democratiával  hatá- 
rozott ellenkezésben  áll.  A  régi  megyében  azért  volt  meg 
nagy  mértékben,  mert  aristocraticus  volt ;  de  nem  volt  be- 
lőle kizárva  a  fizetés  sem,  mert  az  az  aristocraticus  testület 
tekintettel  volt  a  nemesség  szegényebb  részére,  ezt  nem 
akarta  kirekeszteni  a  hivatalokból;  a  jogegyenlőség  elve 
már  akkor  életben  volt  a  szabad  emberek  körében,  a  leg- 
utolsó bocskoros  nemes  jogai  ép  oly  sérthetleneknek  tekin- 
tettek, mint  az  ország  első  zászlósáéi.  Ez  a  democraticus 
vonás  a  magyar  nemesség  jellegében  jól  készítette  elő  az  utat 
arra,  hogy  előbb  a  törvényhozás  intézkedése  nélkül,  tény- 
leg a  megyék  által  a  honoratiorokra ,  majd  a  honpolgárok 
összeségére  kiterjesztették  a  jogegyenlőséget. 

A  mi  a  fentebbi  idézetből  még  hátra  van,  abban  úgy 
Írja  le  Grünwald  Béla  a  régi  megyét  mint  egy  valóságos 
tolvajbandát.  ("Lehetetlen  a  törvények  részrehajlatlan  vég- 
rehajtása, mert  a  tisztviselő  a  befolyásos  tényezőktől  függ ; 
ezek  a  tényezők  pedig  a  tisztviselőtől,  saját  érdekükben 
önkényt  és  erőszakot  követelnek,  melyet  azután  takargat- 
nak, így  szükségkép  elharapódzik  a  corruptio,  az  erkölcsi 
szempontok  háttérbe  szorulnak  s  a  hatósági  élet  példátlan 
elvadulása  következik  be. »  Undokabb  fészket  nem  lehet  e 
szerint  képzelni  sem,  mint  a  régi  vármegye. 

Ebben  a  vádhalmazban  még  csak  logika  sincs,  csak  szit- 
kozódás a  szerint,  a  mint  épen  nyelvére  jőnek  az  illetőnek 
a  legerősebb  kitételek.  Nincs  logika  nevezetesen  a  corrup- 
tio vádjában.  Mert  hiszen,  ha  a  tisztviselő  annyira  rabszol- 

gája  a  befolyásos  tényezőknek,  kiktől  függ  megválasztatása, 
s  három  évre  újraválasztatása,  hogy  kénytelen  azoknak 
kedvéért  a  törvényeket  elcsavarni,  önkényt  és  erőszakot 
gyakorolni,  akkor  a  megvesztegetésnek  nincs  helye ;  azok 
a  befolyásos  tényezők  feleslegesnek  tarthatják  azt,  hogy 
adjanak  valamit  a  tisztviselőnek,  mert  a  nélkül  is  markuk- 
ban van  az  üstöke ;  mások  pedig  hasztalannak  kell  hogy 
tartsák  a  megvesztegetést,  kárbaveszettnek  a  költekezést, 
mert  a  tisztviselő  semmi  esetre  sem  cselekedhetik  urai  és 
kenyéradói  ellen.  Vagy  az  erőszakoskodás  divik  tehát,  vagy 
a  vesztegetés,  a  kettő  együtt  nem.  De  nem  dívott  sem  az 
egyik,  sem  a  másik. 

Mesebeszéd  az  az  állítólagos  szolgai  függés  a  befolyásos 
tényezőktől.  A  hivatalt  hajdan  nem  keresték  úgy,  mint 
most,  nem  volt  kenyérpálya,  sőt  gyakran  fordult  elő, 
hogy  —  mint  mondani  szokták  —  kötélen  kellett  fogni 
alispánt  vagy  szolgabírót.  Az  akkori  ((befolyásos  emberek » 
osztálya  sem  azonos  a  mostaniakkal.  Most  csak  kevesen 
vállalkoznak  rá,  hogy  a  sivárrá  vált  megyei  ügyekkel  fog- 
lalkozzanak s  dics  vágyuk  kielégítését  találják  benne,  ha 
oszlopembereknek  tekintetnek,  mi  egyébiránt  nagyon  tisz- 
tességes és  becsülni  való  dolog.  Épen  mert  kevesen  vannak 
a  befolyásos  emberek,  könnyebben  válik  megyei  clique 
belőlük,  ügy  látszik,  erről  varrt  hímet  Grünwald  Béla  a 
régi  megyére.  Akkor  azonban  egészen  más  volt  a  helyzet, 
akkor  a  befolyásos  emberek  igen  nagy  számmal  voltak, 
mert  mindenki  nagy  érdekkel  és  buzgósággal  vett  részt  a 
megyei  ügyekben.  Az  az  eset  állott  be  tehát,  hogy  a  kinek 
sok  ura  van,  annak  nincs  ura.  A  tisztviselő  nem  tudhatta, 
kinek  volna  legtanácsosabb  kedvezni,  s  utóvégre  is  becsü- 
letesen és  szorgalmasan  vinni  hivatalát  volt  rá  nézve  a 
legjobb  poHtika.  Az  a  sok  ember  nem  is  dughatta  össze  a 

fejét  s  így  az  a  bizonyos  érdekszövetség,  az  a  kézkezetmo- 
sás gyakorlatilag  kivihetetlen  volt.  De  hát  olyan  fajta  embe- 
rek voltak-e  azok  a  régi  táblabirák,  hogy  piszkos  üzelmek 
tanyájává,  .bűnbarlanggá  tegyék  a  megyét,  milyennek 
Grünwald  Béla  leírja?  Azok  a  büszke,  aristocrata  gondol- 
kozású, reális  és  többnyire  rendezett  anyagi  viszonyok  közt 
élö  emberek !  Mondhat  reájuk  Grünwald  Béla  a  mit  tet- 
szik, mondhatja,  hogy  látkörük  szűk  volt,  hogy  nem  volt 
bennök  tevékenység  és  mozgékonyság,  olyanok  voltak 
mint  a  tormába  esett  féreg :  de  hogy  oly  hitvány,  dibdáb, 
minden  becstelenségre  kész  és  másokat  arra  késztető  nép- 
ség lettek  volna  mint  ö  rajzolja  —  ez  egyenesen  képtelen- 
ség. Nem  ilyennek  ismeri  a  mostani  nemzedék  mindinkább 
gyérülő  maradványaiból,  nem  ilyennek  tudjuk  mi,  kik  még 
jól  emlékszünk  arra  az  időre,  midőn  még  nagy  számmal 
voltak,  nem  így  szól  róluk  a  traditio.  A  régi  tisztvise- 
lőkre is  mondhat  a  mit  tetszik,  azok  sem  voltak  sem  szen- 
tek sem  bölcsek,  hanem  csakis  gyarló  emberek,  csak  egyet 
nem  mondhat,  azt  t.  i.,  hogy  loptak  és  sikkasztottak.  Fe- 
gyelmi törvény,  fegyelmi  eljárás  nem  létezett;  nem  volt 
rá  szükség,  mint  nem  tartotta  szükségesnek  az  a  bizonyos 
törvényhozó  büntetést  szabni  az  apagyilkosokra ;  az  erköl- 
csiség állapota,  az  intézmény  szelleme  elégséges  volt  arra, 
hogy  az  erkölcsi  szennyet,  mint  idegen  elemet  magától 
távol  tartsa,  kiküszöbölje. 

Nincs  a  hivatalos  állással  való  visszaélésnek  az  a  neme 
és  módja,  melyet  a  régi  megyei  tisztviselőkre  ne  kenne 
Grünwald  Béla.  A  mit  csak  valaha  hallott  és  tapasztalt, 
különböző  rendszerek  mellett  és  különböző  időkben,  össze- 
szedi s  markostul  dobja  fejéhez  a  magyarságnak,  mint  nem 
tehetné  jobban  legelkeseredettebb  ellensége  sem.  Bizonyí- 
tás nélkül,  adatok  nélkül.  Feltűnő  valóban,  hogy  ő,  a  ki  oly 

sokat  átolvasott,  mint  látszik,  ama  kornak  irathagyatéká- 
ból s  oly  sokat  idéz  is  minden  tárgyhoz,  arra  nem  kapott 
tanút,  hogy  a  régi  megye  egy  bűnfészek  volt,  a  tisztviselők 
tolvajok  és  gazemberek.  Egy  osztrák  katonatisztet  gr.  Mercy 
tábornokot  tudja  egyedül  elöállitani,  ki  1825-ben  adott 
be  valami  panaszt  tolnamegyei  pandúrok  ellen.  Idéz  még 
pár  szót  gróf  Dessewffy  Józsefnek  egy  Kazinczyhoz  irt 
leveléből,  melyből  az  látszik,  hogy  megharagudott  a  tiszt- 
ujitásnak  halogatása  miatt.  De  kérdezték  volna  Dessewfifyt, 
hogy  el  kell-e  törülni  a  megyerendszert  s  helyébe  behozni 
az  osztrák  közigazgatást  —  majd  az  ö  tanúságával  is  oda 
lyukadt  volna  ki  Grünwald  Béla,  hova  a  Kossuthéval. 

Az  erkölcstelenség  után  a  vádaknak  egy  másik  cate- 
goriája  következik,  hanjagság,  rendetlenség,  tudatlanság. 
« A  megyék  a  hivatalokra  alkalmatlan  embereket  választot- 
tak ...  A  tisztviselő  tudatlan  volt  s  azért  sejtelme  sem  volt 
hivatása  lényegéről,  ép  oly  kevéssé,  mint  a  közigazgatás 
gyakorlati  feladatairól. » 

Nem  marad  el  itt  sem  a  szokásos  indokolás,  hogy  ez  a 
rendiség  természetéből  folyik,  így  volt  másutt  is  Európá- 
ban. A  magasztos  hivatásától  átszellemült  absolut  király- 
ság nemcsak  azért  volt  kénytelen  eltörülni  a  tisztviselők 
választását,  hogy  a  nemesség  politikai  hatalmát  megtörje, 
de  főkép  azért,  hogy  a  népet  jó  és  alkalmas  hivatalnokok 
alkalmazásával  boldogíthassa.  Akár  miként  volt  Európá- 
ban, nálunk  másként  állott  a  dolog ;  itt  Diogenes  lámpájá- 
val keresve  is  ahg  lehetett  volna  találni  hivatalra  alkalmas 
egyént  a  nélkül,  hogy  kisült  volna,  hogy  nemes  ember  ; 
mert  a  nemességhez  tartozott  majdnem  az  egész  értelmi- 
ség, mihelyt  kissé  kiemelkedett  valaki  a  tömegből,  mind- 
járt megnemesítették.  A  nem-nemesek  kizárása  miatt  tehát 
nem    szenvedett   nagy    csorbát   a   tisztikar   értelmi   szín- 

vonala.  Es  tudvalevő  dolog,  hogy  az  egész  tisztikar  jogot^ 
patvariát,  juratoriát  végzett  s  prókátori  censurát  tett, 
tehát  teljesen  képesített  emberekből  állott,  kik  nemcsak 
jogi  ismeretekkel,  de  classicus  műveltséggel  is  birtak,  folyé- 
konyan beszéltek  s  írtak  latinul,  a  minek  elsajátítása  nem 
ment  a  classicusokkal  való  megismerkedés  nélkül.  Többet 
követeltek  a  hivatalnoktól,  mint  most,  midőn  a  közigaz- 
gatási szakot  alsóbb  rendűnek  tekintik.mint  a  jogit  és  kisebb 
képzettséget  vesznek  igénybe  számára;  igaz,  hogy  akkor 
nem  volt  elválasztva  a  közigazgatás  az  igazságszolgáltatástól, 
a  közigazgatási  tisztviselő  nem  volt  gépkerék,  ember  és 
pedig  egész  ember  kellett,  mert  mindenik  önálló  és  felelős 
volt  a  maga  helyén.  Nem  kellett  sok  egyén,  mert  az  összes 
közigazgatási  és  igazságszolgáltatási  teendőket  igen  kis 
számú  személyzet  végezte,  de  a  tisztikar  többnyire  magá- 
ban foglalta  az  összes  megyei  értelmiségnek  quintessentiá- 
ját.  Az  akkori  megyei  tisztviselő  állása  nem  járt  ugyan 
haszonnal,  de  szép  volt,  vonzó  erővel  birt ;  egyik  tisztviselő 
nem  volt  a  másiknak  szolgája  s  nem  állott  a  lealázó  fe- 
gyelmi skiitika  alatt.  A  legelőbbkelö  nemesi  családok  fiatalja 
öregje  nem  restéit,  nem  vonakodott  a  legprimitivebb  hiva- 
talos ügyekkel  foglalkozni.  Napjainkban  nagyobb  a  művelt- 
ség átlaga,  de  nagy  része  már  most  is  elesik  a  megyei 
ügyek  kezelésénél.  Nem  általános-e  napjainkban  a  panasz, 
hogy  nem  lehet  kapni  alispánnak  való  embert?  Az 
akkori  értelmiség,  központosítva  s  tömörülve,  nagyobb 
szellemi  erőt  képviselt  a  megyei  hatóság  gyakorlásában, 
mint  a  mostani.  Ez  a  valóság;  kérdezze  ki  bárki  a  régi 
embereket. 

Azt  mondja  Grünwald  Béla,  hogy  minden  megyében 
3—4  család  volt  az,  mely  az  alispánokat  szolgáltatta,  más 
családok  tagjai  nem  is  jöhettek  combinatióba.  Ez  határo- 

zottan  túlzás,  nézze  végig  bárki  az  alispánok  névjegyzékét. 
Yolt  némi  rangosztályozás  a  tisztviselői  állásokban,  az  első 
alispán  és  a  föszolgabírák  állása  aristocraticusabb  volt 
mint  a  többi,  a  jegyzöség  a  föjegyzöséggel  egyetemben  a 
régibb  időben  a  salariatusok  osztályához  tartozott,  mint  a 
mérnökök  és  orvosok.  A  hivatallal  járó  nagyobb  vagy  kisebb 
önállóság  adta  a  rangot.  A  törv'ényben  is  ott  állott :  sint 
nobiles  bene  possessionali.  De  ha  részesültek  is  némi  előny- 
ben az  elöbbkelö  családok  a  «cardinalis»  tiszti  állások  be- 
töltésénél, akárhányszor  megtörtént,  hogy  «emergált»  oly 
egyén  is,  ki  nem  volt  a  legelső  családok  sarjadéka,  a  tehet- 
ségnek és  ügyességnek  meg  volt  a  keleté,  lett  belőle  « ha- 
talmas ahspán»,  ki  a  megyét  hosszú  időn  át  « dirigálta ». 
Megtörtént,  bár  ritkán,  hogy  egyes  emberek  nem  a  szama- 
rak lajtorjáján  felmászva,  de  egyenesen  ültek  be  a  magas 
első  alispáni  székbe.  Mint  most  a  miniszteri  vörös  bársony 
székbe.  S  ha  azt  tapasztaljuk,  hogy  nem  azok  gyakran  a 
legrosszabb  szakminiszterek,  kik  épen  nem  szakemberek, 
annál  inkább  lehetett  ugyanazt  tapasztalni  a  régi  alispá- 
noknál ;  annyival  inkább,  mert  akkor  a  vármegyei  gyakor- 
latot úgyszólván  az  anyatejjel  szívta  magába  minden  em- 
ber s  azonkívül  az  első  alispán  állása  oly  természetű  volt, 
liogy  a  jellem  és  tehetség  sokkal  fontosabb  tényező  volt  be- 
töltésénél, mint  a  szakismeret.  Az  öregek  azt  tartották :  a 
kinek  az  isten  hivatalt  ad,  ad  neki  hozzá  való  észt  is.  Tör- 
tént az  újabb  időben  is  egy  valakivel,  kit  az  első  tisztségre 
kiszemeltek,  hogy  megdöbbent  és  szabadkozott :  « de  hiszen 
nekem  fogalmam  sincs  a  megyei  gyakorlatról. »  —  «Ej,  ne 
izéljen  uram  öcsém !»  —  volt  a  felelet;  megválasztották  s 
kitűnt,  hogy  az  öreg  uraknak  igazuk  volt ;  az  illető  neki 
feküdt  a  g\akorlat  elsajátításának  s  ment  a  dolog,  «mint  a 
karikacsapás » . 

Azt  lehet  mondani,  hogy  a  buzgóság  s  általában  az  ér- 
dem alig  talált  valahol  nagyobb  megbecsülésre,  mint  a 
megyei  szolgálatban. 

Biró -tisztviselőknek  az  igazságossággal  párosult  szigor 
biztosította  a  népszerűséget;  kemény  ember  vagy  lágy 
ember  volt  a  közvélemény  osztályozása.  Tisztújításról  tiszt- 
újításra újra  választották,  ha  akartak  tovább  szolgálni,  a 
kipróbált  embereket,  szóba  se  jött  más.  Nem  csak  az  a 
híres  sógorság-komaság,  de  még  a  legnagyobb  mérték- 
ben élére  állított  politikai  párfcoskodás  is  teljesen  mellőz- 
tetett, hogy  némely  egyéneknek  szolgálatai  a  megye  szá- 
mára megtartassanak.  Palóczy  László,  szegény  kálvinista 
pap  fia,  hosszú  éveken  át  volt  Borsodmegyének  ország- 
gyűlési követe,  főjegyzője,  majd  alispánja.  Nevezetes  példa 
Hevesmegyében  Brezovay  Józsefé,  nem  családi,  de  más 
tekinteteknél  fogva.  Hevesvármegye  híres  volt  annak 
idejében  a  gavallér-betyár  szellemről.  Egész  legendakör 
képződött  a  « híres  emberek))  körül.  Esz,  vagyon,  születés, 
a  megyei  befolyásnak  minden  tényezője  kevés  kivétellel  ott 
volt  abban  a  sajátságos  társadalmi  táborban.  Magas  hullá- 
mokat vetett  ugyanott  a  politikai  pártoskodás ;  a  fekete  és 
fehér  tollas  párt,  Pyrker  János  László  egri  érsek  és  gróf 
Keglevich  Miklós  a  maga  nagy  clientélájával  híres  megyei 
harczot  vívtak.  Brezovay  József  távol  tartotta  magát  úgy  a 
betyáros  kompániától  mint  a  magas  politikától,  maga  sze- 
mélyére nézve  határozottan  fekete  tollas  nézeteket  vallott 
akkor  is,  mikor  a  fehér  kakas  kerekedett  felül,  nem  is  lakott 
a  megyében,  hanem  a  szomszéd  borsodmegyei  birtokán^ 
különben  is  « magára  való»  ember  volt,  mi  a  barátkozó 
világban  sarkalatos  hibának  tekintetett.  S  mind  ennek  da- 
czára, mert  feddhetlen,  értelmes  ós  kiválóan  szorgalmas 
tisztviselő  volt,  végig  ment  a  választás  skáláján  s  közbecsü- 

lésben  maradt  akkor  is,  midőn  adminisztrátorrá  neveztetett 
ki,  mely  állásnak  pedig  már  akkor  veszett  híre  volt. 

Helyre  kell  még  igazitani,  mit  Grünwald  Béla  a  közsé- 
gekről és  községi  elöljárókról  mond,  hogy  t.  i.  « valamint  a 
jobbágyak  egyenkint,  úgy  a  jobbágyközségek  is  biráikkal  s 
egyéb  elöljáróikkal  együtt  a  földesúr  hatósága  alatt  állottak 
s  csak  mint  a  földesúr  megbizottjai  jártak  el.  Az  elöbbeni 
fejezetben  már  rámutattam,  hogy  miben  gyakorolt  a  földesúr 
a  paraszt  fölött  hatósági  jogokat,  úgyszólván  semmiben :  az 
uriszékeken  volt  közvetve  némi  befolyása  némely  helyeken 
az  elsőfokú  igazságszolgáltatásra,  és  költekezése  a  kivált- 
sággal járó  diszért.  De  az,  hogy  a  közigazgatásban  a  falusi 
elöljáróság  a  földesúri  hatóság  alatt  állott,  s  mint  annak 
megbízottja  működött,  hogy  a  falusi  bíró  és  jegyző  hajtotta 
robotra  a  jobbágyot,  határozottan  téves  állítás,  annyira, 
hogy  valóban  bámulom,  miként  tud  Grünwald  Béla  ilyet 
mondani.  Az  egész  dolog  egy  képtelenség,  mert  miként 
rendelkezhetett  volna  az  elöljárósággal  a  földesúr,  mikor 
nem  egy,  hanem  több  ember  volt  egy  községnek  ura?  Az 
úgynevezett  compossessoratusoknak  voltak  és  vannak  most 
is  némely  közegeik  a  regale  kezelésére  s  más  közös  birtoklási 
ügyek  intézésére,  de  ezek  soha  sem  voltak  azzal  megbízatva, 
hogy  a  földesurak  nevében,  hogy  a  községi  elöljárósággal 
ők  rendelkezzenek.  A  községben  nem  lakó  földesurak  kasz- 
nárjainak  vagy  ispánjainak  már  épen  miként  adott  volna 
a  törvény  vagy  a  megye  ilyen  jogot.  A  robottal  maga 
vesződött  a  földesúr  vagy  gazdatisztje,  s  ha  nem  boldogult, 
a  szolgabíróhoz  folyamodott ;  a  falusi  biró  s  jegyző  kizáró- 
lag a  megye  alatt  állott. 

Elzengette  dalát  a  késő  kor  fia  rólad,  Cserhalom !  . .  mint 
Vörösmarty  énekli;  Grünwald  Béla  is  elmondván  róla  min- 
den kigondolhatót,  még  egyszer  visszatekint  és  ismételve 


168 

keserű  szemrehányást  tesz  a  megyének,  hogy  először :  miért 
nem  csinált  Magyarországból  olyan  országot,  mint  a  müveit 
külföld,  másodszor  :  miért  nem  szervezett  fegyveres  fölke- 
léseket az  országot  mindinkább  függésbe  juttató  idegen 
kormány  ellen.  Elmondja  azután,  hogy  Magyarország  cultu- 
rális  tekintetben  oly  desolált  képet  mutatott,  hogy  minden 
idegenre,  a  mint  az  ország  határát  átlépi,  azt  a  benyomást 
teszi  az  ország  állapota,  hogy  itt  nincsenek  hatóságok. 
Toqueville  ugyanazt  mondja  az  észak-amerikai  Egyesült 
Államokról.  Úgy  látszik,  van  bizonyos  családi  hasonlatos- 
ság a  szabad  és  nem  szabad  országok,  az  «administrált»  és 
nem  administrált  népek  közt,  azért  tehette  az  ország  az 
idegenekre  azt  az  állítólagos  benyomást.  Nevetségesnek 
tartja  Gbün  waldBéla,  hogy  nálunk  az  emberek  szánakozással 
tekintettek  a  müveit  külföldre,  mely  elvesztvén  szabadsá- 
gát, a  rendet  és  jólétet  szerezte  meg.  Ha  úgy  állana  az  alter- 
natíva, hogy  vagy  szabadság  vagy  jóllét,  csak  becsülni  kellene 
a  magyar  népet  azért,  hogy  a  szabadságot  választotta, 
többre  becsülte  még  az  olyat  is,  milyent  élvezett,  mint  a 
szomszéd  örökös  tartományok  népének  boldogságát.  Hála 
istennek,  az  emberiség  nincs  oly  szomorú  alternatíva  elébe 
helyeztetve ;  datur  tertium,  t.  i.  a  renddel  és  jólléttel  páro- 
sult szabadság.  A  magj^ar  nemzet  nemcsak  a  benne  rejlő 
erkölcsi  értékről  tett  tanúságot,  midőn  mindezek  fölött  sza- 
badságához ragaszkodott,  de  helyes  ösztönt  követett  a  cul- 
tura  megszerzése  és  biztosítása  tekintetéből  is.  És  pedig 
nem  csak  azon  általános  szempontból  tekintve  a  dolgot, 
miszerint  magának  a  culturának  legbiztosabb  talapzatát  a 
szabadság  képezi  s  habár  ideig-óráig  megelöztetve  absolut 
kormányok  által  vezetett  népek  által,  a  culturában  való 
versenyben  utóvégre  is  a  szabad  nemzetek  kerekedtek 
felül :  de  azért  is,  mert  bizonyos  az,  hogy  a  magyar  nemzet 

Mába  áldozta  volna  föl  a  szabadságnak  még  kezei  közt 
levő  biztosítékait,  ezzel  az  anyagi  jóllétet  még  nem  szerez- 
hette volna  meg,  csak  kaput  nyitott  volna  annak  a  politi- 
kának, melynek  állandó  ezélja  volt  a  nemzetet  nemzetiségé- 
ből kiforgatni  s  az  országot  mások  javára  kizsákmányolni. 
S  a  magyar  nemzet  csakis  helyes  felfogásról  tett  tanúságot, 
ha  nem  mutatott  hajlandóságot  elhinni,  hogy  a  közigazga- 
tás aféle  honboldogító  mesterség,  melylyel  egymagával  fel 
lehet  virágoztatni  egy  országot,  hanem  azt  tartotta,  hogy  a 
közigazgatás  maradjon  közigazgatás.  Egy  ország  felvirágoz- 
tatása, a  cultura  terjesztése  első  sorban  a  társadalom  fel- 
adata, ezzel  karöltve  az  államhatalomé,  mely  fentartja  az 
ország  függetlenségét  s  megmenti  attól,  hogy  idegen  érde- 
kek zsákmánya  legyen.  Ezt  nem  képes  pótolni  az  adminis- 
tratio,  s  ha  erőltetett  mérvekben  akarja  érvényesíteni  a 
maga  hatását,  ferde  irányba  tereli  az  ország  fejlődését.  Az 
administratiónak  erőltetett,  mesterséges  culturális  actiója 
aggályos  már  csak  azért  is,  mert  a  természetes  fejlődés 
megzavarásával  helytelen  eszmék,  tévesztett  irányok,  ügyet- 
len kezek  igen  sok'  kárt  tehetnek,  és  mert  nagyon  sok 
pénzbe  kerül  s  befektetései,  vagy  épen  nem  vagy  igen  későn 
jövedelmeznek.  Erre  nem  kell  csattanósabb  példa,  mint  a 
melyet  napjainkban  saját  magunknál  látunk.  1867-ben  a 
nélkül,  hogy  kivívtuk  volna  az  állami  önállóság  biztos 
alajDJát,  a  nélkül,  hogy  megcsináltuk  volna  a  külön  vám- 
területet, hozzáláttunk  óriási  mérvekben  administrativ  esz- 
közökkel ((kipótolni  századok  mulasztását" ;  már  jó  ideje, 
mert  már  az  absolut  királyság  is  hathatósan  előkészítette  a 
tért,  már  innentova  negyven  éve,  hogy  a  munka  folyamat- 
ban van,  s  mi  az  eredmény  ?  Ha  most  lépi  át  az  idegen  az 
ország  határát,  ha  kiszáll  a  vasúti  kocsiból,  s  kimegy 
Budapestből,  az  ázsiai  állapotokat  látva,  vájjon   nem  mond- 

hatja-e  most  is,  hogy  itt  nincsenek  hatóságok,  pedig  ugyan- 
csak vannak  ám. 

Nem  a  megyén  múlt  az  ország  állapotának  föllendülése. 
A  megye  megtette  a  magáét,  hivatását  betöltötte.  Arány- 
lag a  többi  állapotokhoz  képest  semmi  sem  volt  az  ország- 
ban oly  jó  karban  mint  a  közigazgatás  és  igazságszolgálta- 
tás. Teljesen  rendezett  állapotok  voltak  a  közügyek  terén, 
sehol  sem  volt  fennakadás  vagy  nagyobb  mérvű  zavar.  Es 
azok  a  megyeházak,  nagy  gonddal  kezelt  levéltáraikkal, 
diszes  tanácskozó  termeikkel,  azzal  a  tisztességfcudással,  söt 
pontos  etiquettel,  mely  a  hatóság  minden  léptének  tekin- 
télyt és  külső  diszt  is  kölcsönzött,  oázisok  voltak  az  elma- 
radott és  szegényes  viszonyok  sivatagjában. 

Sokat  élczelödött  már  boldog-boldogtalan  a  Comitats- 
wirtschaft,  a  pandúrok  és  a  rossz  utak  fölött.  Van-e  lényeges 
különbség  az  európai  színvonalra  helyezett  s  a  régi  közbá- 
torsági ügykezelés  eredményei  közt  ?  Ha  a  csendörökre  tett 
kiadás  többletének  egy  negyedrésze  arra  fordíttatott  volna, 
hogy  jobban  láttassék  el  a  régi  szervezetű  személyzet, 
nagyobb  volna  az  eredmény ;  a  régi  szervezet  jó  volt  s  csak 
csodálni  lehet,  hogy  oly  kevés  eszközökkel  oly  jól  meg 
tudott  felelni  hivatásának.  És  a  csinált  utak  ?  Nagy  hírre 
vergődtek  a  magyarországi  sarak  és  utazási  akadályok, 
mint  itthon  kedélyesen  hívták,  akadémiák.  S  talán  most 
már  mindenütt  jó  csinált  utak  hálózata  borítja  az  országot? 
Ép  úgy  megvannak  a  járhatatlan  utak  az  ország  némely 
vidékein,  csakhogy  most  már  nem  írnak  s  nem  beszélnek 
róluk,  mert  az  idegenek  csakis  vasúton  járnak,  magunk  is 
többnyire.  Soha  sem  vették  tekintetbe,  hogy  az  országnak 
sok  oly  vidéke  van,  és  pedig  nem  csak  a  sík  alföldön,, 
melyen  teljességgel  nincs  útépítő  anyag,  se  kő,  se  kavics. 
A  hol  volt  anyag,  csináltak  utat  eleget;  hasonlíthatlanul 

czélszerűbb  volt  az  útkezelés  mint  az  absolut  rendszer  alatt. 
Ez  időben  építettek  itt-ott,  többnyire  csak  átalakítottak 
néhány  régi  útvonalat,  állami  útnak  keresztelték  el  s  rop- 
pant költséget  fordítottak  rá,  a  többit  oly  rettenetesen 
elhanyagolták,  hogy  alig  lehetett  rajta  járni ;  csak  akkor 
lettek  ismét  járhatókká,  midőn  vissza  lett  állítva  a  régi 
megye ;  a  régi  Pandurenwirtschaftnak  kellett  helyre  hozni 
a  magas  színvonalon  álló  közigazgatási  tudomány  gyakor- 
lati tehetetlenségének  mulasztásait. 

Soha  sem  kellene  megfeledkezni  róla,  milyenek  voltak 
a  közigazgatási  és  törvénykezési  állapotok  az  absolut  rend^ 
szer  és  provisorium  idejében,  mert  e  példa  nagyon  tanulsá- 
gos. Nyomorultabb  kezelést  képzelni  sem  lehet.  S  az  embe- 
rek nem  csak  azért  sóvárogtak  vissza  a  régi  megyébe,  mert 
az  idegen  bitorlás  járma  alól  menekülni  vágytak,  de  azért 
is,  hogy  legyen  ismét  rend,  körmönfont  és  becsületes  köz- 
igazgatás. Azt  mondják,  azért  volt  oly  rossz  a  Bach-korszak- 
beli  közigazgatás,  mert  nem  lehetett  hozzá  mást  kapni, 
mint  selejtes  elemeket.  A  bureaucraticus  rendszemek  ere- 
dendő btíne  az,  hogy  nem  vonja  magához  a  kiválóbb  embe- 
reket, lehangolja  s  corrumpálja  azt  is,  a  ki  hálójába  kerül. 
Az  értelmes  és  tekintélyes  társadalmi  állással  bíró  emberek 
közreműködését  jövőre  is  csak  úgy  lehet  a  közügyek  szá- 
mára biztosítani,  ha  a  megyének  reális  hatáskört  biztosí- 
tunk s  ezáltal  vonzóerejüvé  teszszük.  Ez  tette  azzá  a  régi 
megyét  a  mi  volt ;  e  nélkül  vissza  fognak  térni  okvetlenül 
az  absolut  korszak  és  provisorium  idejebeli  állapotok. 

Grünwald  Béla  ismételve  a  megyerendszert  teszi  fele- 
lőssé azért,  hogy  a  nemzet  oly  sokáig  tűrte  függetlenségé- 
nek mind  szűkebb  körre  szorítását.  Miért  engedelmesked- 
tek a  megyék,  miért  nem  szerveztek  nyilt  ellenszegülést, 
fegyveres  fölkelést,  volt  rá  ok  elég  !  Egyszer  azt  mondani,. 

liogy  minek  voltak  a  világon,  minek  állottak  útjában  a 
királyságnak,  mely  az  országot  fel  akarta  boldogítani,  más- 
kor azt  mondani,  hogy  miért  nem  lázadtak  föl  ugyanazon 
királyság  ellen  —  az  ilyenre  azt  szokták  mondani  a  mi  né- 
met szomszédaink :  das  geht  in's  Blitzblaue. 

S  ugyanazt  lehet  mondani  arra  is,  mit  az  összes  akkori 
közjogi  viszonyok  jellemzésére  e  fejezetben  mond  Grün- 
WALD  Béla:  ak  magyar  alkotmány  foimái  üresek  ...  a 
királyság  e  formákat  is  akkor  mellőzi,  mikor  neki  tetszik  s 
tényleg  ismételve  felfüggeszti  az  alkotmányt,  a  nélkül, 
hogy  ebben  valaki  akadályozná  s  visszaállítja,  ha  neki  jó- 
nak látszik,  a  nélkül,  hogy  erre  az  országon  belől  levő  té- 
nyező kényszeri thetné. »  A  nemzet  irányában  a  kicsinylést, 
sőt  lenézést  alig  lehetne  szemenszedettebb  szavakban  kife- 
jezni. De  nyomban  éri  a  büntetés,  mert  valódi  képtelensé- 
get mond  ama  szavakkal  kapcsolatban.  Visszaállítja  — 
úgymond  —  az  alkotmányt,  ha  neki  jónak  látszik.  Látszha- 
tott-e neki  jónak  valaha?  Hihetö-e,  hogy  időről  időre 
maga  is  megszerette  az  alkotmányosság  rendszerét,  jónak 
találta,  hogy  az  uralkodása  alatt  álló  népek  egy  része  al- 
kotmányosan, másik  része  absolutistice  kormányoztassék  ? 
Olyannak  ismerjük-e  annak  a  bizonyos  királyságnak  a  po- 
litikáját, hogy  csak  amúgy  « kifordítom,  befordítom »  lett 
volna  hajlandó  bánni  a  maga  czéljaival?  Állandóbbat,  kö- 
vetkezetesebbet nem  ismer  a  történelem.  Változatos  volt 
magatartása,  de  alapgondolata  soha  sem  ingadozott;  szü- 
netelt a  magyar  alkotmány  ellen  irányzott  kísérletekben 
rövidebb-hosszabb  ideig,  de  ezek  mindig  megújultak,  a 
visszavonulás  soha  sem  történt  más  okból,  mint  kényszerű- 
ségből. Halljunk  az  önként  visszatérésről  egy  régibb  véle- 
ményt, Martinovicsét.  (Litterse  ad  imperatorem  et  regem 
Hungáriáé  Franciscum  II.)  ((Mária  Terézia  hízelegni  tudott 

a  nemzetnek  és  így  megmenekült  veszélyes  helyzetéből.  De 
már  fia  IT.  József  császár  elfeledte  a  nemzet  szolgálata"t, 
az  aristocratiának  vesztére  tört,  hogy  igája  alól  a  jobbágyo- 
kat felszabadítva  minden  néposztályt  magának  vessen  alá. 
Ügyes  tervet  gondolt  ki :  a  humanitás  czége  alatt  orosz 
zsarnokságot  honosítani  meg,  a  melynél  bot  helyettesíti  a 
törvényeket.  Törekvései  meghiúsultak.  Az  elnj^omott  ne- 
messég, kilenez  évi  tétlenség  után  föltámadott  és  fenyegető 
magatartásával  kényszeríté  Lipótot,  hogy  az  ősi  alkot- 
mányt visszaállítsa.  A  megalázott  király  álnok  utakon 
készíti  elö  a  nemzet  vesztét.  De  ö  sem  dicsekedhetett  si- 
kerrel. » 

Grünwald  Béla  gúnyolja  a  megyéket,  mert  ha  olykor 
fölírtak  is,  végre  mindig  engedelmeskedtek,  II.  József  alatt 
németül  írtak,  1811-ben  a  devalvatio  ellen  csak  néhány 
megye  lépett  föl,  1822-ben  a  törvénytelen  katona-  ós  adó- 
szedést is  csak  néhány  megye  tagadta  meg,  a  legerősebben 
föllépett  Bars  is  paktált  és  beadta  végre  derekát.  És  még  is 
megvolt  a  hatása.  Miként  lehet  e  rejtélyt  megfejteni  ?  Oly 
kevés  belátása  lett  volna  annak  a  királyságnak,  vagy  oly 
kevés  bátorsága,  hogy  egy  hiábavalóság  előtt  hátrált  volna 
meg?  A  dolgot  csak  aként  lehet  megmagyarázni,  hogy 
Bécsben  jobban  ismerték  és  jobban  tudták  mérlegelni 
azoknak  a  latin  nyelven  írt  búsmagyar  irálygyakorlatoknak 
horderejét,  mint  az  azokat  gúnyoló  Grünwald  Béla  ;  be- 
látták, hogy  nem  tanácsos  a  húrt  tulságig  feszíteni,  mert 
az  alázatos  irályformák  alatt  mély  érzelem  s  a  vízzé  nem 
váló  vérnek  ősereje  rejlik. 

Ha  van  érdem  abban,  hogy  a  nemzet,  aléltságának  szo- 
morú korszakában,  képes  volt  alkotmányát  és  nemzetiségét 
megőrizni  s  egy  jobb  kor  számára  fentartani,  az  oroszlán- 
rész belőle  kétségtelenül  a  megyét  illeti.  A  nemzet  légin- 

kább  a  megyében  élt,  a  hivatalos  kormány  jelentéktelen 
szerepet  játszott,  jórészt  csak  keze-lába  volt  a  valóságos 
kormánynak,  mely  a  császári  udvarban  fészkelt;  ország- 
gyűlés gyakran  hosszú  éveken  át  nem  is  tartatott  s  csak 
ritkán  gyakorolt  imponáló  hatást,  mint  például  az 
1790 — 92-iki.  A  nép  elméjében  a  «vármegye!))  képviselte 
a  közrendet,  magát  az  állameszmét.  Mily  viszonyban  van 
a  vármegye  magasabb  hatalmakkal,  micsoda  modus  viven- 
dit  folytat  azzal  a  nagy  mysteriummal,  melyet  « kormány)) 
néven  neveztek,  azzal  a  nép  nem  sokat  foglalkozott.  A  köz- 
élet főleg  megyei  élet  volt ;  a  mely  conserváló  és  ellentálló 
erőt  a  politika  terén  a  nemzet  kifejteni  tudott,  azt  nagy 
részben  a  megye  utján,  megyei  eszközökkel  tette.  Ezek  az 
eszközök  nem  voltak  elégségesek  arra,  hogy  valósággá  te- 
gyék az  1790.  X.  törvényczikk  azon  állitását,  hogy  Hun- 
gária est  regnum  independens,  de  megtartották  a  nemzet 
szivében  azt  az  érzést,  hogy  est  regnum  liberum,  és  betü- 
szerint  valósággá  tették  azt,  hogy  non  ad  normám  aliarum 
provinciarum  sed  propriis  legibus  et  constitutionibus  reg- 
nandum et  gubernandum. 

Még  nagyobb  része  volt  a  megyének  a  magyar  nemzeti- 
ség fentartásában.  Alig  méltatta  még  valaki  ebbeli  érde- 
mét, pedig  az  megbecsülhetlen.  Magyarországon  a  társas 
élet  központ  nélkül,  gyiípont  nélkül  maradt  attól  a  percztöl 
fogva,  midőn  a  török  Budát  elfoglalta.  A  társas  élet  köz- 
pontja monarchiákban  az  udvar,  köztársaságokban  egy 
nagy  és  gazdag  főváros ;  megfelelő  hely  és  alkalom  kell 
arra,  hogy  a  művelt,  gazdag,  henyélő  népség  megteremtse 
az  előkelő  társaságot,  mely  aztán  a  maga  törvényhozásával, 
a  divattal,  feltétlen  engedelmességre  talál  s  korlátlan  ha- 
talmat gyakorol  az  emberek  nagy  tömegére.  Nálunk  nem 
volt  többé  se  udvar,  se  főváros ;  még  mikor  Pest  később 

azzá  kezdett  is  kibontakozni,  minden  inkább  volt,  mint 
magyar  főváros,  az  előkelő  elem,  mely  benne  fészkelni  kez- 
dett, rég  megszűnt  magyaros  lenni,  a  helybeli  német  volt 
eredeténél  fogva,  a  magyarság  csak  importált  elem  YSLgy 
szálló  vendég  volt.  A  mint  a  török  foglalás  darabokra  törte 
az  országot,  a  társasélet  anarchiába  esett.  A  nagy  urak 
csakúgy  lézengettek,  a  rebellisek  és  duzzogok  elszigetelt 
magános  életre  kárhoztatták  magukat  váraik  és  kastélyaik- 
ban, az  Ausztriával  tartók  csakhamar  belejöttek  az  elné- 
metesedés  sodrába.  Egyedül  Erdélyben  maradt  fenn  egy 
részlet  magyar  úri  társaság,  ott  sokáig  volt  magyar  feje- 
delmi udvar  s  a  helyi  viszonyok  s  talán  nagyobb  barátkozó 
s  kedélyes  hajlamok  mellett  egy  csomóban  maradt  az  elő- 
kelő magyar  világ  azután  is.  A  Grünwald  Béla  által  raj- 
zolt korszakban  Magyarországon  már  nem  volt  magyarul 
beszélő  magasabb  societás,  a  magyar  nagyúri  typus  már 
csak  egyes  specialitásokban  jelentkezett.  Még  a  dísz  magyar 
öltönyt  is  összeházasították  a  rococóval,  mint  az  akkori 
arczképek  hajporos,  czopfos,  bajusztalan  alakjain  látható. 
De  Magyarország  már  régóta  nem  volt  barbár  ország ;  azért, 
hogy  központ  nélkül  hagyatott,  cserben  hagyatott  a  társas 
élet  az  arra  mindenütt  hivatott  elemek  által,  maradt  fenn 
társaséle  ti  műveltség  az  egy  fokkal  lentebb  álló  körökben, 
autochton  magyaros  műveltség.  S  hogy  ez  megmaradt,  a 
megyei  intézménynek  s  abból  kifejlett  sajátságos  életnek 
köszönhető.  Ha  ez  gátat  nem  vet  neki,  azon  áramlat,  mely  a 
magasabb  körök  magyarságát  elnyelte,  nem  állapodott 
volna  meg  annál  a  határnál,  hol  az  előkelő  nemesi  család- 
nak categoriája  kezdődött ;  így  is  kiterjesztette  rá  befolyá- 
sát, de  elsodorni  s  ez  által  a  művelt  magyar  társaséletet  tel- 
jes feloszlásig  vinni  nem  bírta.  A  megyei  élet  teremtett 
oly  vidéki  központokat,  melyek  körül  nemcsak  a  közélet. 

de  minden  társadalmi  mozgalom  és  nevezetesen  a  társas- 
élet is  csoportosult.  A  megyei  élet  tért  szerzett  arra,  hogy 
a  kisebb  ambitiók  kielégítést  találjanak.  X.  vagy  Y.  várme- 
gyében ki  a  legokosabb  ember,  aranyszájú  szónok  —  az 
ily  vetélkedés  mellé  csatlakozott  az  olyan  is,  hogy  melyik 
a  legszebb  asszony  vagy  leány,  ki  tart  legvendégszeretöbb 
házat,  kinek  van  legszebb  négyes  fogata,  ki  a  legkapósabb 
legény.  Azután  vetélkedtek  egymással  a  szomszéd  várme- 
gyék, küldöttségekkel  tisztelték  meg  egymást  tisztujítások 
vagy  főispáni  beigtatások  alkalmával,  tömegesen  látogatták 
a  megyék  székhelyein  vagy  egyes  nagyobb  házaknál  rende- 
zett vigalmakat ;  minden  megyének  megvolt  a  maga  sajátsá- 
gos társadalmi  « tónusa w  és  érdekes  pletykaköre.  Ez  az  élet 
vonzó  volt,  érdekes  volt  és  magyar  volt.  Magyar  volt  a  felső- 
magyarországi  megyékben  is,  daczára  annak,  hogy  ott  a 
magyar  társalgási  nyelvet  erősen  ostromolta  felülről  a  né- 
met, alulról  a  tót,  belülről  a  megyeház  felől  a  latin  nyelv 
használata ;  de  azért  a  turóczi  és  liptói  atyafit  nem  tagadta 
meg  a  borsodi  vagy  szabolcsi,  évődtek  egymással  kedélye- 
sen, de  a  magyar  ember  és  úri  ember  ráismert  egymásra 
csakúgy,  mint  mikor  TököH  vagy  Rákóczy  zászlai  alatt 
találkozott.  Azon  erős  hatás  alatt,  melyet  rá  egy  részről  az 
udvar  és  a  hozzá  szegődött  magas  aristocratia,  más  részről 
a  külföldi  műveltség  és  irodalom  gyakorolt,  a  paraszt- 
kunyhók lettek  volna  a  magyar  nyelv  egyedüli  menedéke, 
ha  a  megyei  köz-  és  társasélet  nem  tartja  fenn  oly  szín- 
vonalon, melyről  azután  lehetséges  volt  még  a  fölemel- 
kedés. 

A  megyéről  szóló  fejezetet  egy  reflexióval  zárja  be  Grün- 
WALD  Béla,  melyből  világosan  látható,  mily  czélból  tár- 
gyalja a  megyei  intézményt  oly  irányzatos  és  kíméletlen 
modorban,   mely  nézetem  szerint   történelmi   munkában 

nincs  a  maga  helyén.  Előadva  a  megyéknek,  különösen 
Barsnak  az  1822-iki  alkotmányellenes  kormányintézkedé- 
sekkel szemben  követett  eljárását,  azt  mondja,  hogy  «ily 
magatartással  alkotmányt  és  állami  függetlenséget  komoly 
veszélyekkel  szemben  megvédeni  nem  lehet.  A  nemzet  al- 
kotmányának, függetlenségének  egyedüH  védő  bástyája 
csak  maga  a  nemzet  lehet.  A  mint  a  nemzet  egészében 
nincs  meg  a  hozzá  való  erö,  a  mint  az  egész  elhagyja  ma- 
gát, nincs  az  az  intézmény,  mely  a  nemzet  alkotmányát  s 
függetlenségét  megvédhetné)).  Ezen  reflexióból  az  látszik, 
hogy  Grünwald  Béla  előtt  akkor,  midőn  leirta  a  megye 
múltját,  egy  actualis  kérdés  lebegett;  czélul  tűzte  ki  maga 
előtt  annak  bebizonyítását,  hogy  a  magyar  megyerendszer 
nem  oly  intézmény,  melylyel  egy  nemzet  alkotmányát  és 
függetlenségét  megvédeni  lehet.  Mint  én  gyanítom,  az  egész 
munka  megírására  ez  volt  a  legfőbb  indító  okok  egyike 
Ez  azután  nem  történelmi  felfogás  és  tárgyalás ;  a  ki  ily 
szempontból  indul  ki,  nem  történész,  hanem  politikai  Író- 
ként szerepel. 

A  kérdés  azonban  utóvégre  is  az,  bebizonyította-e  thé- 
sisét,  czélt  ért-e  azzal  az  erős  színezéssel  és  polemicus 
éllel,  melyet  magának  a  történelmi  anyaggal  való  elbánás- 
ban megengedett.  Lehet-e  valamely  intézménynyel  bizto- 
sítani a  nemzet  alkotmányát  és  függetlenségét,  erre  vonat- 
kozólag teljesen  egyet  értek  Grünwald  BÉLÁ-val,  midőn 
azt  mondja,  hogy  oly  intézmény,  mely  azt  egymaga  saját 
erejével  teljesíteni  képes  volna,  nem  létezik.  Minden  intéz- 
mény törvényeken  alapul,  a  törvény  betű  s  a  betű  megöl,  a 
lélek  az,  a  mi  elevenít  s  a  lélek  csak  is  —  mint  ő  mondja  — 
a  nemzet  a  maga  egészében,  a  nemzetben  élő  szellem  és 
erély.  Ennek  igaz  voltát  általánosságban  tagadni  nem 
lehet.   Hogy  bármely  intézmény  saját  erejénél  fogva  nem 

MocbAby  :  A  régi  magyar  nemes.  12 

képes  megtenni  oly  nagy  dolgot,  milyen  a  nemzet  alkot- 
mányának és  függetlenségének  megvédése,  legjobban  lát- 
hatjuk abból,  hogy  miként  functionál  nálunk  a  felelős  mi- 
nisztérium és  parlamenti  kormányrendszer.  Úgy  volt 
ajánlva,  mint  az  eddig  ismert  formák  legtökéletesbike, 
nem  is  tud  közülünk  senki  jobbat  mondani  és  kénytelenek 
vagyunk  bevallani,  hogy  eddigi  eredményei  nagyon  fogya- 
tékosak. 

Ép  úgy  nem  volt  képes  a  megyei  intézmény  sem  az  or- 
szág alkotmányát  és  függetlenségét  megvédeni.  Az,  a  mit 
megvédett,  vagy  is  a  minek  megvédésében  nagy  része  volt, 
az  állami  függetlenségtől  messze  esett.  De  ha  Grünwald 
Eéla  bebizonyította  ezt,  nem  tett  egyebet,  mint  hogy  be- 
törte a  nyitott  ajtót.  Soha  senki  sem  állította,  hogy  a  me- 
gyerendszer egymagára  képes  megvédeni  az  ország  függet- 
lenségét, abban  az  értelemben,  melyben  azt  Grünwald 
Béla  veszi. 

0  ugyanis  ugy  érti,  hogy  a  megye  nem  volt  képes 
kivívni,  helyreáUítani  az  országnak  teljes  tökéletes  állami 
függetlenségét.  Ezt  azonban  tőle  várni  és  követelni  annyira 
nem  lehetett,  hogy  nincs  a  megyei  intézménynek  oly  ba- 
rátja, ki  valaha  ily  nagy  feladat  teljesítésére  tartotta  volna 
képesnek. 

Azt  hiszem  tehát,  hogy  Grünwald  Bélá-u  beteljesedett  a 
mondás  :  qui  multum  probat,  nihil  probat.  Azt  nem  sike- 
rült neki  bebizonyítani,  hogy  a  megyei  intézmény  nem  tett 
a  nemzetnek  és  pedig  nagy,  megbecsülhetetlen  szolgálato- 
kat, s  ha  tett  ilyeneket  a  múltban  és  tekintetbe  veszszük, 
hogy  az  a  révpart,  melyben  1848-ban  és  1867-ben  remé- 
nyünk horgonyát  lebocsátottuk,  biztos  kikötőnek  nem  mu- 
tatkozik, ha  tekintetbe  veszszük,  hogy  nagyban  és  egészben 
most  is  fenforognak  azok  a  viszonyok,  melyek  hazánkat 

sem  az  állami  függetlenség,  sem  a  jóllét  élvezetéhez  eljutni 
nem  engedték :  nagyon  meggondolandó,  tanácsos-e  végké- 
pen a  bomlásnak  és  enyészetnek  adni  át  azt  az  intézményt, 
mely  oly  hathatós  eszközt  adott  a  nemzet  kezébe  a  létért 
való  nehéz  küzdelméhez. 


12^ 


vm. 
Egyház  és  közoktatás. 


Nagy  részrehajlást  tanúsít  Grünwald  Béla  a  vallási  és- 
közoktatási  ügyek  tárgyalásánál.  A  részrehajlás  éle  a  val- 
lási ügyeknél  a  protestánsok  ellen  irányul,  a  közoktatásiak- 
nál a  nemzet  ellen,  mint  mindig,  valahányszor  úgy  van  a 
kérdés  fölállítva,  hogy  ki  a  nagyobb  bűnös,  a  nemzet  maga-e 
vagy  a  kormányzat,  mely  alatt  állott  ezen  korszakban^ 
Grünwald  Béla  nem  szereti  a  protestánsokat.  Természete- 
sen ;  a  magyar  protestantismus  maga  a  megtestesült  auto- 
nómia. De  az  egész  nemzet  is  át  meg  át  volt  hatva  önkor- 
mányzati szellem  által,  azért  Grünwald  Béla  rokonszenve 
mindig  a  « királyság))  felé  fordul,  mely  az  állami  nagy  fel- 
adatokat s  az  állami  közigazgatást  képviselte. 

Elmondja  híven  azon  üldözéseket,  melyeket  a  protestán- 
soknak a  királyságtól,  a  clerustól  s  részben  a  catholicua 
rendektől  is  szenvedniök  kellett ;  ennek  elmondása  tárgyi- 
lagosság és  részrehaj latlanság  tekintetében  nem  hagy 
semmi  kívánni  valót.  Ez  üldözés  csakugyan  oly  fontos  té- 
nyező volt  a  régi  Magyarország  nyavalyás  voltának  előidé- 
zésében, hogy  bátran  oda  sorozhatta  volna  azon  föokok 
közé,  melyek  az  országot  oly  szánalomraméltó  helyzetbe 
sülyesztették.  De  ha  ezt  nem  tette  is,  hát  elmondja  híven 

az  üldözés  mérvét  és  minőségét,  valamint  az  országra  nézve 
káros  következéseit  is.  Ezen  túl  kezdődik  azonban  a  részre- 
hajlás nyilvánulása;  mentséget  talál  az  üldözök,  nevezete- 
sen a  főpapság  számára,  az  üldözöttekről  pedig  azt  állítja, 
hogy  « elidegenedtek  az  államtól ».  Oly  felfogás,  oly  állítás 
ez,  melyre  nézve  a  protenstánsok  nem  vehetik  igénybe  a 
Gr.ünwald  Béla  által  magában  az  üldözésben  kimutatott 
mentséget,  mert  nem  ismerhetik  el  magának  a  ténynek 
valóságát. 

Elmondja  Grünwald  Béla  a  catholica  egyház  egyete- 
mes természetét  s  egységes  szervezetét,  az  egyházi  és  nem- 
zeti érdek  közti  összeütközések  eshetőségét  s  az  egyház 
szolgáinak  helyzetét  ily  esetekben.  Rossz  pap  volna  —  úgy- 
mond —  ki  hasonló  esetekben  a  nemzeti  érdeknek  adna 
elsőbbséget.  Azután  így  végzi  be  a  tárgyat :  « A  protestan- 
tizmus a  XVI.  században  kiszorítja  a  katholikus  egyházat 
Magyarország  legnagyobb  részéből.  Igen  természetes,  hogy 
uralmának  visszaszerzésére  törekszik  s  ezért  nem  érheti 
szemrehányás.  Az  egyház,  ez  az  egységes,  hatalmas  intéz- 
mény, következetes  s  nem  ad  fel  egy  állást  sem,  s  az  elv, 
mely  benne  megtestesül,  hajtja  érdekének  kéftielhetíen  meg- 
valósítására.)) Ha  Grünwald  Béla  egyszerűen  mint  tényt 
állítaná  oda,  hogy  a  catholica  egyház  általános  uralomra 
törekszik  s  kérlelhetlenül  valósítja  meg  érdekeit  vagyis  az 
eszközök  válogatása  nélkül:  nem  mondhatnánk  rá  egye- 
bet, mint  azt,  hogy  sajnos,  de  úgy  van  a  dolog.  De  Grün- 
wald Béla  bebocsátkozik  a  ténynek  méltatásába  is,  és  azt 
mondja,  hogy  ((igen  természetes  s  ezért  nem  érheti  szemre- 
hányás". Es  miért  oly  igen  természetes,  miért  nem  érheti 
szemrehányás  ?  Mert  az  egyház  hatalmas  intézmény,  mert 
az  egyház  következetes,  mert  a  mit  tesz,  azt  elvből  teszi. 
Megállhat-e  ez  indokolás  az  erkölcs   és   történelem  bírói 

széke  előtt?  Feljogosít-e  a  következetesség  bárkit,  legyei> 
egyes  ember,  legyen  testület  és  pedig  bármily  hatalmas 
arra,  hogy  válogatás  nélkül  minden  eszközt  fölhasználjon 
érdekeinek  megvalósítására  ?  S  a  mi  az  összeütközést  illeti^ 
melybe  jöhet  a  pap  az  egyház  és  nemzet  érdekei  közt,  az 
erkölcsiség  szempontjából  nem  az  következik-e,  hogy  hát 
legyen  « rossz  pap »,  mint  Grünwald  Béla  mondja,  vagy 
kezdje  azon,  hogy  ne  legyen  pap,  ne  tegye  ki  magát  oly 
végzetes  helyzetnek,  de  a  nemzetet  megtagadni,  a  nemzet 
érdeke  ellen  tudva  és  szándékosan  cselekedni  semmi  kö- 
rülmények közt  nem  szabad  ?  Nagyon  könnyen  sikamlik 
át  Grünwald  Béla  az  erkölcsiség  kérdésén,  midiin  azzal 
végzi  a  főpapságról  szóló  fejezetet,  hogy  helyzete  tragikus 
volt.  «A  múltban  —  úgymond  —  a  magyar  főpapság  mint 
rend,  az  egyház  szervezetében  elfoglalt  állásánál  fogva 
nem  mozdíthatta  elő  a  nemzeti  érdekeket.  Helyzete  tra- 
gikus volt.  Midőn  híven  és  buzgón  teljesítette  kötelességét 
az  egyház  iránt,  mély  sebeket  kellett  ütnie  a  nemzeten. » 
Miért  kellett  ?  Az  a  kényszerűség,  mely  a  tragikumot  elö> 
idézte,  nem  valami  vis  major,  semmi  egyéb,  mint  az  a 
meggyőződés,  hogy  a  ki  püspökséget  s  még  hozzá  magj'ar 
jDÜspökséget  kíván,  jó  dolgot  kíván.  Ez  általában  azon  leg- 
főbb «elv»,  mely  a  catholicus  hierarchia  «hatalmas  intéz- 
ményében megtestesül)). 

Ha  erre  a  térre  vitte  a  dolgot  Grünwald  Béla,  szükségképen 
idéz  elő  ily  megjegyzéseket.  Az  elvek,  a  morál,  melyet  idézett 
szavai  magukban  foglalnak,  semmi  egyéb  mint  az  ismeretes 
jezsuita  morál.  A  világ  már  meglehetősen  hozzászokott  az 
újabb  időben,  hogy  pápai  encyclicákban  és  primási  meg- 
nyitó beszédekben  eféléket  hirdetni  halljon  és  meglehető- 
sen egykedvűen  veszi.  Ágoston -rendbeli  szerzetesek  pedig,^ 
kik  az  eféle  tanok  ellen  kiszegeznék  a  wittenbergai  egyház 

ajtajára  a  maguk  tételüket,  mai  nap  már  nem  akadnak. 
De  ezen  egykedvűség  fedezete  alatt  azon  elvek  mindinkább 
kilépnek  az  encyclicák  keretéből,  úton-útfélen  terjesztetnek 
s  aggályosan  kezdenek  hatást  gyakorolni.  Rá  akartam  mu- 
tatni, miként  rejtőznek  itt  is  egy  magasröptű  szabadelvu- 
séggel  illatozó  könyvnek  ékes  szóvirágai  közt,  kérvén  a 
nyájas  olvasót,  hogy  az  idézett  helyet  méltó  társaihoz, 
azokhoz  t.  i.,  melyekben  az  ideális  tartalommal  eltelt  abso- 
lut  királyság  panegyrise  foglaltatik,  sorozni  szíveskedjék. 

Szép  dolog  igazságos  lenni.  Grünwald  Béla  megtalálta 
a  mentséget  a  Bársony  Györgyök  és  Kollonichok  s  mind- 
azon főpapok  számára,  kik  az  osztrák  absolutismussal  kezet 
fogva  dúlták  Magyarország  szabadságát  és  pusztították 
magyar  lakosságát,  megtalálta  abban,  hogy  másként  nem 
tehettek,  különben  rossz  papok  lettek  volna ;  hiába !  hely- 
zetük tragicus  volt.  Talál  azonban  mentséget  a  protestán- 
sok számára  is  azért,  hogy  az  államtól  elidegenedtek,  kül- 
hatalmak  segítségét  vették  sokszor  igénybe,  megbocsátották 
n.  Józsefnek  az  alkotmányon  ejtett  sérelmeket  stb.  A  ment- 
ség pedig  az  ádáz  üldözésben  rejlik,  nem  lehet  csodálni, 
ha  ott  kerestek  támaszt,  a  hol  lehet. 

Kiméletességgel  s  épen  azért  nagy  ügyességgel  van 
elmondva  mindaz,  mi  a  protestánsokat  terhelheti,  de  azért 
kissé  összeadva  a  könyvnek  ily  tartalmú  helyeit,  csinos 
bokrétát  lehet  a  vádakból  összekötni,  s  az  olvasó  nem 
teheti  le  a  könyvet  más  érzéssel,  mint  azzal,  hogy  bizony 
a  protestánsok  gyakran  bocsátkoztak  többé-kevésbé  haza- 
áruló üzelmekbe.  Ez  volna  a  dolognak  magyar  neve  —  lia 
t.  i.  igaz  volna.  Elmondván  Grünwald  Béla,  miként 
üldöztettek  a  protestánsok,  « látják  —  úgymond  —  hogy 
számukra  törvény  és  igazság  nincs.  Csak  akkor  van  egy 
kis  nyugalmuk,  mikor  rendkívüli  viszonyok  állnak  be,  há- 

borúk,  lázadások  ütnek  ki  s  rájuk  is  számítanak  mint  elé- 
gedetlenekre. Azért  reményöket  már  csak  külső  tényezőkbe 
vetik  s  tekintetük  kifelé  irányul.  Gyűlölettel  tekintenek  az 
uralkodó  vallás  hierarchiájára  s  ellenséget  látnak  minden 
katholikusban,  még  ha  a  legtürelmesebb  is,  mert  tagja 
annak  a  felekezetnek,  melynek  érdekében  őket  elnyom- 
ják ....  Az  üldözések  a  protestánsokban  felköltik  az  erős 
felekezeti  szellemet,  mely  nem  lát  egyebet  az  országban, 
mint  a  felekezeti  érdeket  s  elidegenítette  őket  az  államtól, 
melynek  erejét  mindig  veszélyesnek  tartották  magukra 
nézve.  Sohasem  gondolkoztak  arról,  mire  van  az  államnak 
szüksége,  hogy  hivatását  teljesíthesse,  hanem  arról,  mikép 
kell  megbénítani  az  államot,  hogy  a  felekezet  ügyeibe  ne 
avatkozhassék.  Ez  a  szellem  fejlődött  ki  a  protestánsoknál 
s  még  ma  sem  szűnt  meg.  A  megszokott  gyanakodás  és 
bizalmatlanság  akadályozta  meg  napjainkban  a  nemzeti 
közoktatás  megalkotását,  mely  nélkül  a  magyar  állam  meg- 
szilárdulása lehetetlen. » 

Érdekes  az  idézett  helyben  a  sima  átmenet  a  sajnálko- 
zást kelthető  szenvedések  előadásából  a  vádakra  s  a  vádak- 
nak crescendója.  Egy  további  helyen  (149.  1.)  már  azután, 
mint  bevégzett  tény  szerepel  a  protestánsok  államellenes 
magoktartása,  következő  ékes  sorozatban  foglalva  helyet : 
«Egy  idegen,  ellenséges  királyság ;  egy  türelmetlen,  elnyomó 
(de  persze  helyzetének  tragikuma  által  mentett)  klérus; 
egy  elnemzetietlenedett  főnemesség ;  egy  helyi  életet  élő, 
műveletlen  s  az  osztály  érdeknél  magasabbra  nem  emelkedő 
s  nagy  tömegében  a  nemzeti  érdek  iránt  közönyös  közne- 
messég; egy  összezsugorodott,  német  polgárság ;  egyeinyo- 
mott, szegény  parasztság ;  egy  elcsászáriasodott  katonaság, 
udvari  kamara;  egy  az  államtól  elidegenedett  protestantiz- 
mus ;  a  népnek  vallás  és  nyelv  által  másfelé  vonzott  tömé- 

gei,  oláhok,  rutének,  szerbek,  németek,  tótok ;  ezek  azok 
Bz  elemek,  melyek  e  korszakban  Magyarország  közéletének 
jellemét  meghatározzák.)) 

Következik  ezután  11.  József  és  a  türelmi  pátens.  « A  pro- 
testánsok akkor  érezték  először  a  felvilágosodott  királyság 
védő  kezét  magok  felett.  Nem  csoda  tehát,  ha  jóltevőjük- 
nek  tartották  s  megbocsátották  neki  az  alkotmányon  ejtett 
sérelmeket  is. »  Ugyan  erre  vonatkozólag  azt  mondja  Grün- 
WALD  Béla  egy  más  helyen  :  « Oly  erős  volt  még  a  felekezeti 
szellem,  hogy  a  katholikusok  tömegei  a  császár  ellenségeivé 
lesznek  (t.  i.  a  türelmi  pátens  miatt) ;  a  protestánsokat  azon- 
ban megnyeri  s  odaadó  szövetségesei  lesznek,  s  megbocsát- 
ják neki  az  alkotmány  megsértését  is.))  Ennek  bizonyságául 
szolgál  az,  hogy  a  protestáns  megyék  tanácskozó  termeik- 
ben helyezték  el  II.  József  arczképét,  mint  ez  Borsodmegye 
termében  ma  is  látható ;  az  uralkodása  alatt  épült  protes- 
táns templomokat  pedig  nem  az  ország  czímerével,  hanem 
a  kétfejű  sassal  díszítették  fel.  Ezzel  a  sassal  méltóan  tette 
föl  a  gombot  Grünwald  Béla  a  protestánsok  ellen  emelt 
vádak  és  gyanúsításokból  emelt  jó  magas  toronyra. 

Meg  akarom  még  említeni,  hogy  a  protestáns  iskolákról 
szólván,  azt  mondja,  hogy  volt  néhány  jó  iskolájuk,  melye- 
ket meg  is  nevez,  de  «a  többiről  már  akkor  is  az  volt  a 
vélemény,  hogy  nem  hasznos  tényezői  az  oktatásnak,  s  czél- 
szerűbb  lenne  őket  elemi  vagy  reáliskolákká  átalakítani)). 
A  szerzetes-iskolákról  szólván,  nem  jő  ily  becsukásí  gondo- 
latokra, ellenkezőleg  dicséri  a  szerzeteseket  s  azt  mondja, 
hogy  nagyrészt  nekik  köszönhető  azon  idealismus,  melyet 
az  iskoláikból  kikerült  fiatalságnál  tapasztalunk,  s  mely 
fogékonjTiyá  tette  az  új  eszmék  iránt.  Tehát  e  szerint  a 
szerzetesek  voltak  a  magyarországi  szabadelvtiség  úttörői. 
JEmlíti  egy  más  helyen  is  a  jezsuita  történetírók  nagy  érdé- 

meit,  míg  Kaziüczyt  idézve  nem  mulasztja  el  egy-két  oldal- 
vágást intézni  a  kálvinista  iskolák  és  kálvinista  vallás  ellen^ 
mint  a  mely  « ellensége  a  szépnek  s  azért  pótlékot  nem  ad». 

Lássuk  most  már  mi  igaz  a  vádak  egész  sorozatában. 

A  protestánsok  szépen  megköszönhetik  Grünwald  Bélá- 
nak,  hogy  enyhítő  körülményül  hozza  elö  magukviseletének 
megítélésénél  az  általuk  kiállott  üldözéseket,  de  nem  kér- 
nek belőle,  mert  egyátalában  nem  érezhetik  magukat  bűnö- 
söknek. Nem  áll  egyedül  korántsem  a  protestánsok  ellen 
irányzott  azon  insinuatio,  melylyel  Grünwald  Béla  könyvé- 
ben találkozunk,  sőt  gyakran  tapasztaljuk  a  törekvést  bevég- 
zett tényül  hozni  forgalomba  azt  a  vádat,  hogy  a  protes-- 
tánsok  a  magyar  állam  ellen  gyakran  idegen  segítséghez 
folyamodtak.  Én  magam  voltam  tanúja  egy  megdöbbentő 
nyilatkozatnak,  mely  éles  világot  vet  azon  irányra,  melybe 
ügyekeznek  bizonyos  részről  terelni  az  új  nemzedék  gon- 
dolkozása módját,  s  azon  elferdített  történelmi  ismeretekre, 
melyekkel  akarják  elméjét  megtelíteni.  Egy  vita  alkalmával 
a  képviselőházban  egy  szónok  azon  érdemek  kimutatásá- 
val foglalkozott,  melyeket  a  protestánsok  a  szabadság  védel- 
mezése s  a  közművelődés  előmozdítása  által  hazánkban 
szereztek.  « Igen,  ők  hozták  az  ország  nyakára  a  törököt"  — 
szólt  közbe  egy,  és  pedig  tehetséges  és  képzett  fiatal  ember. 
•  Tévedsz,  kedves  barátom  !  Luther  reformácziój a  1516-ban 
kezdődött,  s  mi  már  több  mint  száz  évvel  azelőtt,  1 389-ben 
csatáztunk  velők  a  Rigómezőn  és  1444-beíi  Várna  mellett» — 
jegyeztetett  meg  rá. 

Miként  áll  az  az  idegenekkel  való  czimborálás  ?  Bethlen 
Gábor  és  Eákóczy  György  szövetségben  állottak  a  protes- 
táns Európával,  Tököli  a  törökkel  szövetkezett,  táboraik 
nagy  része  protestánsokból  állott,  de  a  protestánsok  soha- 
sem indítottak  vallási  háborút  a  magyar  állam  ellen,  ha- 

nem  igenis  fölkeltek  hazájuk  szabadságaért  az  azt  elnyomó 
« idegen  és  ellenséges  királyság*)  ellen,  e  végre  szövetkeztek 
idegen  hatalmakkal.  Ezeket  a  harczokat  együtt  vívták 
azon  catholicus  vallású  honfitársaikkal,  kik  nem  pártoltak 
el  a  hazától  a  hatalomhoz  és  midőn  kivívták  vallásuk  sza- 
badságát, ezt  mindig  együtt  vívták  ki  az  ország  politikai 
szabadságával.  Azon  harczok,  melyeknek  az  eredménye 
volt  a  protestáns  vallás  szabad  gyakorlása,  s  a  már  épen 
nem  vallási  színezetű  Kákóczy-forradalom  közt,  természe- 
tük és  jellegükre  nézve  épen  semmi  különbség  sincs.  És 
ha  még  nem  jutott  történésznek  vag\^  más  Írónak  eszébe 
pálczát  törni  ez  utóbbi  szabadságharcz  fölött  azért,  mert 
idegen  hatalmak  támogatásával  folytattatott,  mi  jogon  vet- 
hetne e  körülmény  legkisebb  árnyat  is  azon  korábbi  hábo- 
rúkra, melyeknek  eredménye  egyebek  közt  a  protestánsok 
részére  biztosított  szabadság  is  volt.  A  protestantismus 
ügyének  a  nemzeti  szabadság  üg}^ével  való  szoros  kapcso- 
lata képezi  épen  azt  a  czímet,  melynél  fogva  jogot  formál- 
nak a  protestánsok  annak  elismerésére,  hogy  nem  rossz 
szolgálatokat  tettek  a  hazának,  s  ez  az  elismerés  nem  is 
tagadtatott  meg  ekkoráig. 

Mit  jelentsen  voltaképen  ez  a  kifejezés :  elidegenedtek 
az  államtól  ?  Hol  volt  a  magyar  állam,  a  rebellisek  táborá- 
ban-e vagy  a  császár  hadseregében  ?  A  hivatalos  Magyar- 
ország az  utóbbiban  volt,  a  főpapok,  főurak  s  a  cathoKcus 
rendek  egy  része  ott  volt  föltalálható.  Ez  az  állam  pactált 
a  rebellisekkel,  ez  az  állam  szerepel  a  Corpus  Jurísban. 
Ettől  az  államtól  igenis  idegenkedtek  a  protestánsok,  sőt 
fegyveres  kézzel  támadtak  nem  egyszer  ellene.  De  melyik 
táborban  volt  a  haza  ?  Ám  mondja  Grünwald  Béla,  hogy 
a  protestánsok  nem  voltak  áthatva  az  állameszmétöl,  ám 
mondja  ki  ellenök  az  államellenes  törekvések  vádját,  de 


íizt,  hogy  a  haza  ellen  vétkeztek,  hog}'  rossz  hazafiak  vol- 
tak, nem  fogja  bebizonyítani.  íme,  a  mindenek  fölébe  he- 
lyezett rt  állameszme »  révén  Grünwald  Béla  oda  lyukad  ki, 
hogy  a  protestánsok  hazaárulók  voltak  !  Magyar  állam,  mely 
ídentieus  lett  volna  a  magyar  hazával,  abban  az  időben  nem 
létezett.  Hiszen  épen  Grünwald  Béla  állítja  és  bizonyítgatja 
legjobban,  hogy  Magyarország  állami  önállósága  csak  a 
Corpus  Jurisban  volt  meg.  Mit  jelentsen  tehát  azon  vádja, 
hogy  a  protestánsok  sohasem  gondolkoztak  arról,  mh-e  van 
az  államnak  szüksége  hivatásának  telj  esi thetésében,  hanem 
íirról,  mikép  kell  megbénítani  az  államot  ?  Az  a  magyar 
állam,  melyet  az  absolut  királyság,  a  császári  hadak,  a 
főpapság,  a  mind  ezekhez  csatlakozott  labanczsereg  képvi- 
selt, abban  találta  hivatását,  hogy  Magyarországot  szabad- 
ságától megfoözsza ;  ezt  az  államot  megbénítani  volt  a  leg- 
első, a  legfőbb  hazafiúi  kötelesség.  Ezt  meg  is  tették  a 
protestánsok,  erejüktől  kitelhetöleg,  tették  karöltve  a  catho- 
licusok  azon  részével,  mely  a  hazaellenes  állam  táborához 
nem  csatlakozott,  tették  mindannyiszor,  mikor  nyilt  harczra 
került  a  sor  a  nemzet  és  a  hatalom  közt.  Mit  tettek  az 
állam  megbénítására  oly  időkben,  midőn  nem  folyt  nyilt 
harcz,  midőn  békés  és  normális  viszonyok  közt  élte  a  nem- 
zet napjait?  Azt  nevezi  Grünwald  Béla  az  államtól  való 
elidegenedésnek,  az  állam  megbénításának,  hogy  a  protes- 
tánsok minden  módon  arra  törekedtek,  hogy  az  állam  ne 
avatkozhassék  egyházi  ÉS  iskolai  ügyeikbe?  Ez  nem  volt 
semmi  más.  mint  az  önfentartás  ösztöne  és  kötelessége,  mert 
-az  állam  sohasem  szünetelt  a  protestantismus  megsemmi- 
sítésének munkálásában.  Vájjon  azzal  kellett  volna  a  pro- 
testánsoknak az  állameszme  iránti  hódolatukat  tanúsítani, 
magukat  jó  állampolgárokul  bebizonyítani,  hogy  vallásu- 
kat  és  iskoláikat  kiszolgáltassák?  Mi  haszna  lett   volna 

ebből  az  országnak?  Kára  lett  volna  egyenesen,  mert  akkor 
a  közművelődés  ügye  a  maga  összeségében  oly  kezekbe 
került  volna,  melyek  nem  voltak  megbízhatók,  miután  — 
mint  Grünwald  Béla  mondja  —  a  testületi  és  nemzeti 
érdek  összeütközése  esetében  nem  adhat  a  nemzeti  érdek- 
nek elsőbbséget  az,  a  ki  rossz  pap  lenni  nem  akar.  Jó  lett 
volna  a  megbizhatlan  kezekre  bízni  oly  ügyet,  melyről  azt 
tartjuk,  hogy  culturkérdés  —  életkérdés?  Kárt  okoztak 
volna  a  protestánsok  a  hazának,  mert  a  megsemmisülésnek 
adtak  volna  át  egy  oly  tényezőt,  melyre  lételvei  és  tradi- 
tióinál  fogva  mindig  bizton  számíthat  a  fölvilágosodás  és  a 
nemzeti  szabadság  ügye. 

Államellenes  szellem  fejlődött  ki  a  protestánsoknál,  mint 
Grünwald  Béla  leírja  s  ez  a  szellem  «még  ma  sem  szűnt 
meg».  íme,  az  actualitás,  az  irányzatosság  lólába,  melj'" 
kilóg  a  történelmi  tárgyalás  méltóságteljes  tógája  alóL 
«A  megszokott  gyanakodás  és  bizalmatlanság  akadályozta 
meg  napjainkban  a  nemzeti  közoktatás  megalkotását,  mely 
nélkül  a  magyar  állam  megszilárdulása  lehetetlen.  »>  Nem  a 
mai  helyzet  van  ezen  reflexióban  azért  fölhozva,  hogy  visz- 
szafelé  illusztrálja  a  régi  állapotokat,  hanem  a  régi  állapot 
van  czélzatosan  aként  leírva,  hogy  a  protestánsok  által  ma 
elfoglalt  álláspontra  legyen  rásütve  az  államéi! enesség 
bélyege. 

Meglepetéssel  olvassuk,  hogy  a  protestánsok  akadályoz- 
ták meg  a  felekezeti  népiskolák  eltörlését.  Eddig  úgy  tud- 
tuk, hogy  a  protestánsok  kisebbségben  vannak  az  ország- 
gyűlésen s  mindig  kényelmesen  leszavazhatok ;  de  úgy  is 
voltunk  értesülve,  hogy  a  catholicusok  sokkal  erősebben 
ellenezték  a  felekezetnélküli  közoktatást,  és  ellenzik  foly- 
tonosan, mint  a  protestánsok.  Épen  ennek  folytán  nem  is 
volt  soha  napirendre   kitűzve   a   nemzeti   közoktatásnak 

-Grünwald  Béla  által  contemplált  megalkotása,  úgy  hogy 
a  protestánsoknak  alkalmuk  se  lett  volna  azt  megakadá- 
lyozni. De  ha  a  protestánsoknak  volna  tulajdonítható,  csak 
egy  új  levelet  tűztek  volna  általa  a  haza  szolgálatában  szer- 
zett érdemeik  koszorújába.  Csak  is  sajnálni  lehet,  hogy 
nem  foglaltak  állást  szilárdabban,  mint  tették,  hogy  poli- 
tikai indokok  által  félrevezettetve  s  részben  az  állam  pres- 
siója  s  a  szegénység  által  késztetve,  önkényt  feladták  egy 
részét  autonómiájuknak.  A  protestánsok  helyzete  az  or- 
szágban javult  ugyanis  némi  tekintetben,  de  lényegében 
nem  változott  meg.  Itt  van  most  is  a  Kegnum  Marianum, 
a  catholica  vallás  uralkodó  vallás  mai  nap  is ;  a?;  udvar 
hangulata,  a  roppant  egyházi  vagyon  folyvást  oly  tényezők, 
hogy  a  valóságos  jogegyenlőségről  szó  sem  lehet.  Magyar-, 
ország  catholicus  és  protestáns  polgárai  mindig  felismerték 
egymást  nehéz  időkben,  de  a  folytonosan  létező  régi  té- 
nyezők folyton  gyakorolják  azt  a  hatást,  mely  ellen  a  lét- 
fentartás  végett  kell  itt  a  protestánsoknak  védekezniök. 
S  tehetik  ezt  ma  is  ép  azon  megnyugvással,  mint  hajdan, 
mert  öntudatával  birnak  annak,  hogy  a  mennyiben  saját 
kezükben  tartják  meg  a  közművelődés  ügyét,  az  jó  kezek- 
ben marad  s  csak  is  előnyére  lehet,  ha  nem  válik  állami 
egyedárússággá. 

Miben  áll  az  állítólagos  nagy  barátság  a  protestánsok  és 
11.  József  közt  ?  Azt  mondja  Grünwald  Béla,  miután  el- 
beszélné, mily  súlyos  helyzetben  voltak  a  protestánsok  a 
Carolina  Kesolutio  szerint  s  mi  jól  esett  nekik,  midőn  elő- 
ször érezték  maguk  felett  a  felvilágosodott  királyság  védő 
kezét:  «Nem  csuda,  ha  jóltevőjüknek  tartották  s  megbo- 
csátották neki  az  alkotmányon  ejtett  sérelmeket  is. »  (335. 1.) 
Hozzáteszi  éhez  (548  1.),  hogy  a  császárnak  « odaadó  szö- 
vetségesei lettek  * .   Hogy  jól  esett  a  protestánsoknak  az  a 

nagy  megkönnyebbülés,  melyben  a  türelmi  pátens  által 
részesíttettek,  nagyon  természetes.  Azon  se  lehet  csodál- 
kozni, ha  hymnusokat  irtak  poéták  József  dicséretére,  hi- 
szen nemcsak  a  hymnusfaragókat,  de  még  oly  embereket 
is,  mint  Kazinczy  Ferencz,  megvesztegetett  az  a  szabad- 
elvtíség,  melynek  zászlótartóját  látták  ü.  Józsefben.  Kül- 
földön is  zengették  dicsőségét,  ennek  hire  elhatott  Magj^ar- 
országba  is.  Hálával  eltelt  szívű  protestáns  prédikátorok 
imádkoztak  is  érette ;  abból  az  időből  való  a  hires  imádság : 
«ne  nézd  uram,  hogy  ö  német,  hiszen  őt  is  a  te  kezed  al- 
kotá».  De  hol  veszi  Grünwald  Béla  azt,  hogy  a  protestán- 
sok megbocsátották  neki  az  alkotmányon  ejtett  sérelmeket, 
^s  hogy  odaadó  szövetségesei  lettek?  Mivel  tanúsították 
ezt,  micsoda  alkalommal  és  ki  ellen  szerepeltek  mint  buzgó 
szövetségesei  ?  Nem  tud  rá  fölhozni  Grünwald  Béla  egyet- 
len esetet.  Logikai  következtetés  akar  talán  lenni,  de  íme, 
ismét  egy  eset,  midőn  az  élet  kineveti  a  logikát.  De  meg- 
czáfolja  állítását  maga  Grünwald  Béla  is.  Nagyon  érdekes, 
mit  erre  nézve  mond.  Miután  leírta  azt  a  nagy  háladatos- 
ságot,  melyet  a  császár  arczképeinek  kifüggesztésével  s  a 
kétfejű  sasoknak  toronygombja  alá  helyezésével  tanusítot- 
i;ak,  igy  szólt:  « József  uralkodása  végén  a  protestánsok 
sem  tartják  tanácsosnak,  hogy  külön  állást  foglaljanak  s 
ne  vegyenek  részt  a  fejedelem  ellen  megindult  mozgalom- 
ban.»  (549.  1.)  Lám,  mily  ügyes  emberek  voltak,  ravasz 
politikusok,  kik  el  tudták  érteni  a  helyzet  signaturáját  s 
úszni  tudtak  az  árral !  De  hát  e  szerint  nem  áll  az,  hogy  a 
császárnak  odaadó  szövetségesei  lettek,  mert  ezt  épen  ekkor 
kellett  volna  bebizonyítaniok,  más  alkalom  nem  is  volt  rá. 
A  tény  az,  hogy  a  protestánsok  nem  úgy  tanulták  a  haza- 
fiúi kötelességet,  hogy  felekezetük  ügyét  a  haza  ügyétől 
elválaszszák  s  nagyon  távol  állottak  attól,  hogy   hazájuk 


192 

szabadságának  s  alkotmányának  elnyomójával  conspirál- 
janak. 

Tény  egyébiránt  az  is,  hogy  a  protestánsok  nem  éreztek 
magukban  11.  Józsefért  valami  túlságos  lelkesedést,  mert  a 
császár  valamint  egyebekben,  úgy  ez  esetben  sem  tudott 
egész  dolgot  cselekedni;  az  ö  szabadelvűségének  mindig 
meg  volt  bizonyos  fanyar  íze,  mert  minden  tettének  hom- 
lokán ott  ült  az  absolutismus  Kain-bélyege.  Halljuk  mit 
mond  Horváth  Mihály  a  türelmi  pátensnek  fogadtatá- 
sáról : 

« Nemcsak  a  katholikusoknál  talált  ellenszenvre  a  türelmi 
rendelet ;  a  protestánsok  sem  voltak  azzal  egészen  meg- 
elégedve. Ok  azt  reménylik  vala,  hogy  a  szabadelvű  császár 
mindazon  korlátokat  szétszórandja,  melyekkel  vallásgya- 
korlatuk egy  század  óta  megszoríttatott ;  mi  azonban  nem 
valósult.  Sokakban  már  maga  a  rendelet  homlokán  lévő 
türelem  szó  is  aggodalmat  keltett ;  nem  örömest  hallak, 
hogy  vallásuk,  mely  országos  törvények  által  bevettnek 
neveztetik,  a  rendeletben  csak  tűrtnek  czímeztetik.  Neveié- 
aggodalmaikat  az,  hogy  a  helyreállott  szabadságot  sem 
látták  a  jövőre  eléggé  biztosítva,  mivel  József  elődeinek 
ellenkező  rendeleteit  nem  törölte  el  forma  szerint,  s  e  ked- 
vezéseket  csak  kivételek  gyanánt  s  nem  is  törvény  ereje 
által,  hanem  egyedül  királyi  kegyelemből  adta  nekik.  Né- 
mely szemet  szúró  terheik  továbbá,  —  minő  volt  például  a 
stóladíj,  melyet  a  protestánsok  is  fizettek  a  kath.  lelkészek- 
nek, az  új  rendelet  mellett  is  fenhagyattak,  hamarosan 
említik  végre  azt  is,  hogy  a  türelmi  rendelet  a  kedvezések 
mellett  olyanokat  is  parancsol,  mikhez  a  nyert  szabadsá- 
gok árán  sem  valának  hajlandók  simulni :  szabadságot 
nyertek,  például  iskolákat  állítani,  de  oly  feltétel  alatt,, 
hogy  azokat  a  kormány  által  szabályozott  kathol.  tanodák 

mintája  szerint  rendezzék ;  hol  pedig  tanodák  nincsenek, 
gyermekeiket  a  kathol.  iskolába  küldjék.)) 

A  II.  József  ellen  támadt  mozgalmat  mindig  minden  al- 
kalommal reactionariusnak  jellemzi  s  mint  ilyet  elkárhoz- 
tatja Grünwald  Béla  ;  itt  azonban  egészen  más  hangon 
beszél  róla,  elhagyja  a  reactionarius  és  kiemeh  a  hazafias 
momentumot,  hogy  e  mozgalom  ötletéből  előnyös  világítás 
alá  helyezze  a  katholikusok  és  hátrányosba  a  protestánsok 
maguktartását.  «A  katholikusok  tömegei  a  császár  ellen- 
ségeivé lesznek  —  úgymond,  —  a  protestánsokat  azonban 
megnyeri  s  odaadó  szövetségesei  lesznek.))  Ha  ezt  kapcso- 
latba hozzuk  a  már  idézett  ama  helyekkel,  melyekben 
mondva  van,  hogy  a  protestánsok  megbocsátották  az 
alkotmányon  ejtett  sérelmeket,  nyilvános  azon  szándék, 
hogy  a  katholikusok  tűnte ttessenek  föl  jobb  hazafiak,  a 
nemzeti  szabadság  buzgóbb  védői  gyanánt.  Tény  azonban 
az,  hogy  katholikusok  és  protestánsok  egyaránt  vettek  részt 
a  József  ellen  támadt  mozgalomban,  félretették  a  vallásos 
villongásokat,  egészen  hazafiaknak  érezték  magukat,  épen 
úgy,  mint  a  Rákóczi-forradalom  alatt,  mint  1848-ban  és 
utána  az  absolut  rendszer  bukását  megelőzött  nemzeti  föl- 
buzdulás  alkalmával.  Ennek  hatása  alatt  jött  létre  az 
1790-iki  26.  törvény czikk,  mely  a  protestáns  vallás  szabad- 
ságát végrevalahára  helyreállította.  Ezen  törvény  létrejöve- 
tele mutatja  legjobban,  mennyire  helytelen  Grünwald 
Béla  azon  eljárása,  mely  szerint  minden  más  alkalommal 
reactionariusnak  nevezi  az  1790-iki  mozgalmat.  Lehet-e 
reactionariusnak  mondani  az  oly  mozgalmat,  melynek  ily 
eredménye  van  ?  Grünwald  Béla  szabadelvüségével  össze- 
fér reactionariusnak  nevezni  a  magyar  alkotmány  helyreál- 
lításának tényét,  mert  ezen  alkotmány  rendi  természetű,  a 
császár  pedig,  a  ki  elnyomta,  az  állami  közigazgatás  kép- 

MocsÁBY  :  A  régi  magyar  nemes.  .  13 

viselője  volt  s  a  szabadéi vüség  illatában  állott :  de  a  vallás- 
beli  eg}^enjogíiság  benfoglaltatik  a  legmodernebb  szabad- 
elvűség  programmjában  is;  miként  illik  be  a  ffreactio 
dühe))  nyilvánulásának  az  a  készség,  melylyel  a  katholi- 
kusok  —  természetesen  nem  a  clerus  —  igazságot  szolgál- 
tattak protestáns  honfitársaiknak  ? 

Miután  teljességgel  nem  tud  a  József  császárral  való 
conspirálásra  bizonyítékot  felhozni,  lappáliákhoz  folya- 
modik Grünwald  Béla.  Felhozza,  hogy  a  protestáns  Zó- 
lyomban Eadvánszky  Jánost,  Borsodban  Eagályi  Józsefet, 
kik  József  alatt  szolgáltak,  az  elsőt  követnek,  a  másikat 
első  alispánnak  választották  meg  1790-ben.  Ezek  épen 
nem  kivételes  esetek,  országszerte  amnestiát  kaptak  a  vá- 
lasztó közönségtől  a  német  világban  szolgált  emberek. 
Még  kisebb  érv  Józsefnek  azon  arczképe,  melyet  Borsod- 
megye termében  Grünwald  Béla  látott.  Abban  az  időben 
az  uralkodók  és  a  dynastia  tagjainak  arczképeivel  volt  szo- 
kás díszíteni  a  termeket,  még  a  falusi  kastélyok  ebédlőit  is  ; 
Borsodmegye  termében  van  egy  egész  sereg.  Ha  lefestették 
az  uralkodó  Mária  Teréziát,  még  pedig  kétszer,  és  mellé 
Lotharingiai  Ferenczet  is,  Leopoldot  is,  nem  hagyhatták  ki 
örökösét  sem,  a  kiről  még  akkor  nem  is  lehetett  tudni, 
hogy  benne  mi  lakik. 

A  mi  végre  azokat  a  sasos  templomokat  illeti,  csekélység 
az  egész  dolog,  de  nagyon  jellemző  annak  bemutatására, 
miként  bánik  néha  Grünwald  Béla  a  tényekkel ;  különben 
pedig  egyetlen  positiv  adatja  a  protestánsok  ellen,  szóljunk 
hát  róla.  Azt  mondja,  hogy  a  türelmi  pátens  következté- 
ben a  protestáns  egyházak  száma  272-röl  egy  év  alatt 
758-ra  emelkedett.  Tehát  486  templom  épült  egy  év  alatt ! 
Hol  vették  azt  a  sok  pénzt  és  azokat  a  boszorkánymester 
consistorialis  embereket,  kik  oly  rövid  idő  alatt  a  pénzt  is 


195 


kicsinálták,  a  fundussal  is  rendbe  jöttek,  követ  is  hordattak 
s  fel  is  tették  a  toronyra  a  kétfejű  sast.  Mert  azt  mondja 
Gkünwald  Béla,  hogy  a  11.  József  alatt  épült  protestáns 
templomokat  nem  az  ország  ezímerével,  hanem  a  kétfejű 
sassal  díszítették  fel ;  tehát  nemcsak  egyet-kettőt,  hanem 
ez  volt  az  általános  díszítési  mód.  Miként  lehet  az,  hogy 
én,  e  sorok  írója,  abból  a  486  akkor  épült  egyházból  egyen 
se  láttam  sast,  ki  pedig  láttam  kálvinista  templomot  ele- 
get. Elröpültek.  Kérdeztem  igen  sok  embert,  látott-e  sasos 
templomot,  nem  akadtam  egyre  sem,  ki  saját  szemeível 
látott  volna,  csak  azt  mondák  többen,  hogy  hallották,  mi- 
szerint volt  itt  meg  amott.  Biztos  adatokat  szerezni  arra 
nézve,  hogy  mely  időben  bújtak  ki  a  tojásból  azok  az 
iipocryph  madarak,  egyátalában  lehetetlennek  mutatkozik. 
Abból,  a  mit  hallottam,  azt  kell  gyanítanom,  hogy  a  sas- 
dísz alkalmazása  korábbi  időből  származik,  mint  II.  József 
uralkodása. 

Midőn  nagy  nehezen  sikerült  valamely  egyháznak  épí- 
tésre engedélyt  kikönyörögní,  fogadkoztak  égre-földre,  hogy 
nem  lesznek  soha  rebellisek,  minek  nagyobb  bizonyságára 
még  a  sast  is  föltették,  egyszersmind  azon  bölcs  számítással 
is  —  mert  hiszen  ott  áll  a  szentírásban,  hogy  « legyetek  erő- 
sek mint  az  oroszlánok  és  okosak  mint  a  kígyók*)  — ,  hogy 
jövőre  is  villámhárító  legyen  a  sas  confiscáló  vagy  lerom- 
boló parancsok  ellen.  De  lehetett  más  oka  is  annak  a  furcsa 
dolognak. 

Annak  a  szegény  protestáns  népnek  végtelen  nagy 
lelki  gyönyörűsége  van  abban,  ha  keserves  filléreiből 
egy  új  templomot  tornyostul  « isten  ő  felsége  kegyelméből 
szerencsésen  talpra  tud  állítani »,  mint  kifejezte  magát  előt- 
tem egy  derék  népfia  kurátor.  Az  autonómiánál  fogva 
beleszólása  van  az  építésbe  és  annak  ístilusába  kurátor 

uramnak  is,  a  nép  véneinek  is  mindközönségesen.  Látni  is 
azután  a  templomok  menyezetein  és  a  katedrákon  a  leg- 
sajátságosabb tulipános  láda  díszitményeket  és  igen  kedé- 
lyes feliratokat.  Az  építkező  hívek  megnézik  más  községek 
egyházait,  hogy  lássák  mi  a  szokás,  mi  tartozik  a  tisztes- 
séghez. Megtörténhetett  abban  az  időben,  hogy  az  építkező 
egyházbeliek  láttak  aféle  villámhárító  sassal  vértezett  tem- 
plomot valamely  nagyobb  hitközségben,  nem  akarták,  hogy 
a  mintából  valami  elmaradjon,  nem  akarták,  hogy  az  ők 
templomuk  alábbvaló  legyen,  így  is  kerülhettek  itt-ott  a 
sasok  a  toron}^  tetejére.  Az  ország  czímerét  soha  sem  volt 
szokásban  használni  díszítésül  a  templomokban,  míg  ellen- 
ben a  kétfejű  sas,  mint  aféle  exoticus  állat,  a  griffekkel  és 
sárkányokkal  együtt,  élénk  képzelőtehetségü  falusi  pikto- 
roknál a  kedvencz  motívumok  közé  tartozott.* 

A  közoktatásról  szólván  azt  mondja  Grünwald  Béla, 
hogy  a  királyságnak « volt  érzéke  a  közoktatás  érdekei  iránt » ; 
mindenféle  mentséget  fölhoz  azért,  hogy  nem  tett  többet  e 
téren,  a  rendiségnek  s  az  adózni  nem  akaró  nemességnek 
zakkantván  nyakába  a  mulasztások  terhét.  Milyen  volt  az 
az  érzék,  legjobban  elmondja  maga  Grünwald  Béla  az 
illető  fejezet  végén,  midőn  a  vallási,  iskolai  s  egyéb  köz- 


*  A  sárospataki  főiskola  egyik  érdemes  tanára,  Eadácsi  György 
úr  liozzám  intézett  levelében  szintén  azon  véleményét  fejezi  ki, 
hogy  a  kétfejű  sasnak  mint  diszitési  motívumnak  használata  a 
II.  József  korát  megelőző  időre  vezethető  vissza,  s  erre  bizonyság 
az,  mit  Kazinczy  Fereucz  « Pályám  kezdete))  czímű  művének 
11 -ik  lapján  mond  (Nemzeti  könyvtár,  szerkeszti  Abafi  Lajos, 
Budapest,  1879.):  « Ezentúl  ténta  és  plajbász  leve  minden  mulat- 
ságom s  rajzolgatám,  a  mit  bőrös  székeink  hátára  nyomtatva  lát- 
tam, s  azt  a  gyönyörű  kétfejű  sast,  melyet  az  asztalos  a  templom 
menyezetére  mázola.»  Ez  történt  1750 — 60-ban. 

művelődési  ügyek  leírását  befejezi.  «Csak  így  volt  lehetsé- 
ges keresztül  vinni  a  szellemi  elszigetelésnek  azt  az  egyedül 
álló  rendszerét  s  kiterjeszteni  Magyarországra  is,  melyet  az 
osztrák  államférfiak  eszeltek  ki  az  európai  eszmék  terjedé- 
sének meggátlására.  A  magyar  rendi  társadalom  eltűrte 
Ferencz  császárnak  népe  elbutítására  irányzott  közoktatási 
s  kultúrai  politikáját  is.  »> 

Ezzel  meg  van  mondva  milyen  volt  az  az  « érzék »  a  köz- 
oktatás érdeke  iránt  is.  A  mi  pedig  a  rendiséget  illeti,  vagy 
annál  maradjunk,  hogy  miért  tűrte  a  nemzet  Ferencz  csá- 
szár butító  politikáját,  miért  tűrte  általában  az  osztrák 
uralmat,  vagy  annál,  hogy  miért  nem  adta  meg  neki  magát 
még  nagyobb  mértékben,  miért  nem  engedte  magát  általa 
még  meg  is  adóztatni.  Két  bőrt  egy  rókáról  lehúzni  nem 
lehet. 

Ha  már  egyszer  tény  az,  hogy  a  királyság  kezében  volt 
a  vallási  és  közoktatási  ügy  vezetése,  akkor  első  sorban  az 
ö  kötelessége  lett  volna  az  utóbbinak  érdekében  cselekedni, 
sokkal  többet  és  másképen  tenni,  mint  a  hogy  történt.  Nem 
mentség  «a  közigazgatás  akkori  fejletlensége*),  ez  csak 
puszta  phrasis ;  nem  mentség  az  sem,  hogy  « a  felekezeti 
szellem  befolyása  alatt  állott)) ;  ő  maga  volt  a  felekezeti 
szellemnek  legfőbb  szítója  és  képviselője.  Nem  mentség  a 
« fejletlen  középkori  pénzügy))  sem,  mely  nem  bocsátotta 
rendelkezésére  a  szükséges  pénzbeli  eszközöket,  nevezetesen 
mivel  a  nemesség  közoktatási  czélokra  adózni  nem  akart. 
Mily  könnyen  kimondja  Grünwald  Béla  azt  a  vádat,  hogy 
a  nemesség  nem  akart  adózni  közoktatási  czélokra ;  pedig  a 
dolog  nem  áll.  Ha  vádat  akar  emelni,  vizsgálja  meg  a  dol- 
got közelebbről,  a  maga  valóságában,  s  ne  induljon  ki  oly 
általános  következtetésekből,  mint  például  az,  hogy  a 
nemesség  adómentességet  élvezett,  tehát  nem  adott  semmit 

közoktatási  czélokra  sem.  Mert  a  tény  úgy  áll,  hogy  a 
nemességnek  egy  jelentékeny  része,  a  protestáns  nemesség 
és  pedig  ennek  épen  az  a  része,  melyet  annyi  váddal  és 
becsmérléssel  halmoz  el  Grünwald  Béla,  az  általa  úgyne- 
vezett köznemesség,  ugyancsak  adózott  közoktatási  czélokra ; 
az  ö  zsebéből  került  ki  túlnyomó  részben  az  országban  levő 
közoktatási  intézetek  eg^^  jelentékeny  részének  fentartása. 
A  mi  pedig  a  nemességnek  katholikus  részét  illeti,  az  is 
méltán  gondolhatta,  hogy  miért  adózzon  iskolákra  (mire 
egyébiránt  nem  is  kértek  tÖle  pénzt  soha),  ott  van  a  roppant 
egyházi  vagyon,  melyet  sz.  István  nemcsak  azért  hasitott  ki 
az  ország  területéből,  hogy  fejedelmi  móddal  biró  püspökök 
és  contemj)lativ  életet  folytató  kanonokok  élvezzék,  hanem 
rendelte  közoktatási  és  jótékonysági  czélokra  is.  Ezzel 
a  vagyonnal  rendelkezhetett  volna  a  királyság  a  közokta- 
tás előmozdítására,  ha  akart  volna.  Vájjon  ki  állhatta  volna 
útját,  épen  abban  a  korban,  mikor  szerzeteket  törültettek 
el,  midőn  szabályozták  is  a  püspökségek  jövedelmeit,  midőn 
a  királyság  a  maga  jogait  circa  sacra  nagy  mértékben  gyako- 
rolta. De  azon  kívül,  miből  Mária  Terézia  a  fundus  studio- 
rumot  alapította,  a  királyság  s  még  maga  a  felvilágoso- 
dott királyság,  t.  i.  József  csiszár  sem  érezte  magát  indít- 
tatva a  vallási  ügyekben  gyakorolt  hatalmát  a  közoktatás 
kellő  emelésére  felhasználni. 

Azt  mondja  Grünwald  Béla  Mária  Terézia  uralkodásá- 
ról s  a  Ratio  educationisról  szólván,  hogy  a  fejedelem  « őszin- 
tén óhajtja  a  szellemi  művelődés  terjedését.))  Hát  ezzel 
bizony  csak  olyanformán  volt,  mint  az  olyan  ember,  ki 
pénzhez  jutván  s  úri  lábra  akarván  helyezni  életmódját, 
bútort  is  vesz,  lovakat  is  vesz,  fogad  szakácsot  és  kertészt 
is,  mert  hát  ez  mind  az  úri  életmódhoz  tartozik,  a  nélkül 
hogy  akár  a  sportban,  akár  a  kertészetben  különös  kedv- 

telest  találna.  A  fejedelemnönek  nem  volt  ínyére  az,  hogy 
birodalmát  félig  barbárnak  tartsák,  szerette  volna  közelebb 
emelni  az  európai  színvonalhoz  s  kiköszörülni  azt  a  csorbát, 
melyet  horvát  és  pandúr  csapatainak  Bajorországban  elkö- 
vetett garázdálkodásai  birodalma  műveltségének  hírenevén 
ütöttek.  Attól  nagyon  távol  állott,  hogy  a  tudománynak  s 
a  közművelődésnek  rangját  és  jelentőségét  elismerje,  leg- 
fölebb  odáig  ment  el,  hogy  a  koronás  főknek  jól  álló  maece- 
nási  dicsőségre  igényt  tartson,  de  még  ezzel  az  ambitióval  is 
ritkán  találkozunk.  Hanem  igen  is  remélt  egy  kis  mellékes 
hasznot  szerezhetni  magának  ez  ideális  munkálkodásnál  s 
az  a  mellékjövedelem  a  német  nyelv  terjesztése  volt.  «Igy  — 
8  ezt  ismét  maga  Grünwald  Béla  mondja  —  az  új  köz- 
oktatási rendszer  nemcsak  a  civilisatiónak  eszköze  lehetett, 
hanem  lassú  előkészítője  Magyarország  beolvasztásának, 
nemzeti  és  politikai  egyénisége  teljes  megszűnésének.  S  a 
Eatio  educationis  tantervébe  helyezett  német  nyelv  ott 
maradt  az  újabb  tantervekben  is  mind  e  mai  napiglan. 
Grünwald  Béla  azt  mondja,  hogy  ez  intézkedés  horderejét 
« az  egykorúak  nem  vették  észre.  Nem  volt  meg  bennük  az 
az  ideges  érzékenység,  mely  csak  az  erős  nemzeti  egyéni- 
séggel szokott  együtt  járni. »  Hát  akkor  mit  mondjunk  az 
új  Magyarország  nemzeti  érzületéről !  Ez  már  épen  saját 
jószántából  tette  a  német  nyelvet  a  tantervnek  egyik  sarka- 
latos tárgyává. 

így  valósult  meg  Mária  Terézia  uralkodása  alatt  az  a 
«nagy  eszme,  hogy  a  közoktatás  az  állam  főfontosságu 
feladata)).  Bebizonyodott  az  a  nagy  igazság  is,  hogy  az 
állam  kiforgatja  megülető  állásából  s  mellékczéljainak  esz- 
közévé alacsonyítja  le  a  tudományt,  a  közművelődést,  mi- 
helyt egyedáruságot  csinál  magának  belőle. 

Milyen  volt  benső  értékére  nézve  az  a  ((korszakot  alkotó 

reform »,  melylyel  a  királyság  az  állami  közoktatás  nagy 
elvét  léptette  életbe,  ismerjük  mindazok,  kik  még  a  40-es 
években  jártunk  iskolába.  A  pesti  egyetem  nagyon  népes 
volt  már  abban  az  időben  is.  A  philosophia  mindkét  osz- 
tályában, melynek  elsejét  logicának,  másikát  physicának 
neveztük,  többen  voltunk  300-nál.  Dominusoknak  czimez- 
tek  bennünket,  de  azért  ép  oly  szoros  fegyelem  alatt  állot- 
tunk, csak  úgy  tanultunk  szajkó  módra  könyv  nélkül  s 
lettünk  1-sö,  2-ik,  3-ik  stb.  eminensek,  mint  bármely  szer- 
zetes-iskolabeli  grammatisták.  Latinul  tanultunk  mindent 
természetesen,  egy  óra  volt  hetenkint  a  Hungaricából ;  ez 
magyar  irodalom  lett  volna,  de  a  mi  nagy  tiszteletben  ál- 
lott s  minden  előadás  után  megéljenezett  tanárunk  Horvát 
István  nem  sokat  beszélt  a  magyar  irodalomról,  hanem 
de  omnibus  rebus  et  quibusdam  aliis,  magas  röptű  ábrán- 
dokkal sajátságosan  összevegyült  roppant  terjedelmű  isme- 
reteinek csodás  tárházából.  Kézi  könyvünk  nem  volt  hozzá. 
Egy  piarista  pap  Eeisinger  tanúsított  nagy  érdeklődést 
tanítványai  iránt,  a  többinek  előadása  száraz,  rideg,  idegen- 
szerű scolasticismus  volt,  mint  ha  nem  is  Magyarországon 
lettünk  volna,  midőn  az  iskolába  mentünk.  Legkisebb 
érintkezés  sem  volt  az  iskola  s  a  közélet  vagy  csak  a  tár- 
sadalmi élet  közt  is.  Aféle  egyetemi  életről  mint  Német- 
országban, szó  sem  volt.  Több  élet  volt  a  jogi  karban ;  az 
ifjúság  élénk  érdeklődést  kezdett  tanúsítani  a  közélet  iránt, 
lelkesedett  nagy  költőkért  s  nagy  más  hazafiakért ;  a  butító 
rendszer  nem  volt  képes  elbutítani  az  ifjúságot,  a  vér  vízzé 
nem  vált.  Egyébiránt  akkor  még  a  jurátusok  vitték  a  mos- 
tani jogászok,  vagyis  inkább  a  joghallgatók  szerepét. 

A  protestáns  iskolákról  sajátságosan  ír  Grünwald  Béla. 
Azt  mondja,  hogy  ezeknek  egy  részét  jobbnak  tartották  a 
catholicus  középiskoláknál ;  megnevez  néhány,  de  nem  sok 

ilyet,  a  többiről  azt  mondja,  hogy  nem  voltak  a  közoktatás 
hasznos  tényezői.  Miért  nem  lettek  volna  ilyenek  épen  csak 
a  protestáns  iskolák ;  hát  például  a  ferenczrendi  kis  gymna- 
siumok !  Azt  is  mondja,  hogy  ebben  a  korszakban  a  pro- 
testáns tanintézetek  sem  voltak  a  nemzeti  művelődés 
tényezői  s  a  nemzeti  érzület  felébresztése,  a  magyar  nyelv 
ápolása  inkább  egyes  lelkes  tanárok  mint  a  rendszer  műve 
volt.  Az  egyes  lelkes  tanárok  érdemét  pedig  az  idealismus 
elesztésében  sokkal  jobban  kiemeli  a  szerzeteseknél  mint  a 
protestáns  tanároknál.  Teljesen  mellőzve,  sőt  jó  formán 
tagadva  van  ezen  előadásban  azon  köztudomású  tény,  hogj' 
a  protestáns  iskolák  meleg  fészkei  voltak  a  szabadság  és 
hazafiság  szellemének.  Ez  volt  a  rendszer  a  protestáns  isko- 
lákban. Gyarlóbb  lehetett  ezekben  is  a  tanitás  a  mostani- 
nál, nyersebbek  lehettek  külsőleg  az  ifjúság  erkölcsei,  de 
az  erkölcsiség  a  lehető  legjobb  lábon  állott  s  az  a  kegyelet, 
az  a  benső  ragaszkodás,  melylyel  az  ifjak  az  akkori  főisko- 
lák iránt  viseltettek,  ennek  legfényesebb  bizonyitéka. 

Az  a  sajátságos  fanyarság  és  szeretetlenség,  mely  Grün- 
WALD  Béla  egész  eljárását  a  régi  Magyarország  bírálatában 
jellemzi,  minduntalan  kibúvik  mint  a  szög  a  zsákból,  intéz- 
mények s  egyes  tények  leírásánál  egyaránt.  Szakiskolák  — 
úgymond  —  nincsenek,  a  mi  van,  nem  az  ország,  hanem 
egyesek  állítják  föl,  valamint  más  közművelődési  intézeteket 
is.  A  gróf  Festetich  György  által  fölállított  keszthelyi  gaz- 
dasági tanintézet  mellé  nem  mulasztja  el  odatenni,  hogy 
« Károly  föherczeg  Mosonban»  is  állított  egyet.  Idegenek 
számára,  t.  i.  német  tanintézetet.  A  Georgikon,  a  nemzeti 
Múzeum  s  a  Ludovika-akadémia  alapítása  mindenesetre 
nagyon  jelentékeny  tények  s  ezekhez  járul  a  Tudós  Társa- 
ság érdekében  sokáig  szőnyegen  forgott  mozgalom,  mely 
jaélkül  Széchenyi  István  nem  jött  volna  arra  a  gondolatra,. 

hogy  nagyszerű  alapítványának  megtételével  mint  egy  fel- 
bocsátott rakétával  kezdje  meg  ragyogó  tetteinek  sorozatát. 
Ugyanezen  a  nyomon  járt  a  következő  korszak  is.  A  hiva- 
talos Magyarország  főleg  azért  nem  tett  semmit  a  közmű- 
velődésért, mert  a  hatalom  s  az  annak  kedvét  hajhászó 
döntő  tényezők  konokul  elleneztek  minden  reformmüvet. 
Egyesek  munkássága  s  áldozatkészsége  erőködött  pótolni  az 
állam  mulasztásait.  Az  ily  működés  nem  lehetett  oly  «terv- 
szerü)),  sem  oly  bő  eredményű,  mint  ha  az  állam  veszi  ke- 
zébe az  ügyet,  de  azért  csakis  dicséret  illeti  meg  érte  a 
nemzetet  s  nem  oly  kicsinylés,  milyet  foglal  magában  az, 
mit  Geünwald  Béla  a  Ludoviceumról  mond  .  .  .  «Csak  a 
Ludovika- akadémiára  gyűjtöttek  nagyobb  összeget,  mintha 
egy  katonai  tanintézet  lett  volna  a  nemzetnek  legégetőbb 
szüksége. ») 

Nagymérvű  irányzatosság  látszik  abból  is,  mit  Grünwald 
Béla  a  censuráról  ír.  Hivatkozva  az  1790-ben  kikiildött 
országos  bizottság  által  készített  javaslatra,  mely  az  elő- 
leges censurát  nem  vélte  mellőzendőnek,  azt  mondja,  hogy 
«az  országgyűlés  s  a  királyság  közt  nincs  ellentét  a  sajtó- 
szabadság felfogásában,  mind  a  kettő  a  szigorú  censurát 
érti  alatta  s  maga  a  társadalom  is  nagyobb  részben  nem 
látott  semmi  sérelmet  a  sajtó  korlátozásában)). 

Ezt  nem  igazolják  saját  adatai,  nem  különösen  azok, 
mélyekre  Fraknói  nyomán  hivatkozik,  melyeket  nagy  mér- 
tékben kiforgat  valódi  értelmükből. 

'  Tény  az,  hogy  az  1790-iki  országos  bizottság  szabad- 
elvűsége  a  teljes,  s  valódi  sajtószabadság  követeléséig  nem 
emelkedett,  de  egyáltalában  nem  áll,  hogy  egy  húron  pen- 
dülve a  királysággal  szigorú  censurát  akart  volna  törvé- 
nyesen meghonosítani.  Kitűnik  ez  magának  a  munkálat- 
nak általa  közlött  vázlatából,  nevezetesen  azon  kikötésből. 

mely  szerint  nem  számíthatók  a  tiltott  könyvek  közé  azok, 
melyek  a  természet-,  köz-  és  nemzetközi  jog  elveit  elvon- 
tan tárgyalják.  A  társadalom  hangulatát  illetőleg  pedig 
maga  mondja,  hogy  az  nagyobb  részben  nem  látott  sérel- 
met a  sajtószabadság  korlátozásában.  Látott  tehát  a  másik 
és  pedig  nagyon  jelentékeny  rész  s  ez  igen  fontos  tény. 
Annak  a  régi  conservativ  szellemű,  a  nagy  világ  eszmefor- 
galmától távolesö  s  impulsusait  leginkább  saját  esze  s  szí- 
vétől nyerő  társadalomnak  nagy  érdemül  kell  felróni  azt, 
hogy  számos  megye  és  pedig,  mint  például  Gömör,  lelkesen 
szólalt  föl  a  sajtószabadság  korlátozása  ellen.  Ismét  kitetszik 
itt,  mennyire  alaptalan  Grünwald  Béla  ((így  volt  másutt, 
is » -féle  okoskodása.  «A  kiváltságos  osztályok  —  úgymond  — 
mindenütt  szenvedélyes  ragaszkodást  tanúsítottak  a  cen- 
surához  s  magok  követelték  a  királyoktól  szigorú  alkalma- 
zását.)) No  hát  nálunk  ez  sem  volt  úgy,  mint  másutt  s  a 
magyar  kiváltságos  osztály  már  akkor  is  kimutatta  a  sza- 
badelvűség  iránt  való  fogékonyságát,  nem  hogy  szenvedé- 
lyes ragaszkodást  tanúsított  volna  a  censurához. 

A  régieket  főleg  két  dologra  való  tekintet  hangolta  ked- 
vezőleg  a  censura  fentartására,  egyik  volt  a  közerkölcsiség 
és  magánbecsület  ótalma,  másik  «a  nemzetet  gyalázó*) 
munkák  megjelenésének  akadályozása.  Ez  volt  indokuk 
azon  megyéknek,  melyek  Grünwald  Béla  szerint  a  királyt 
a  censura  szigorú  kezelésére  buzdították.  Ézt  elhallgatja 
Grünwald  Béla,  midőn  Baranya,  Heves,  Zala  és  Bars 
megyéket  idézi,  mintha  e  megyéket  tisztán  csak  a  reactio- 
narius  szellem  ösztönözte  volna.  Pedig  kitűnik  a  dolog 
magának  a  régi  megye  nem  nagy  barátja  Fraknóinak  elő- 
adásából, mely  után  hozza  föl  Grünwald  Béla  a  nevezett 
megyekét.  A  megyéket  nagyon  föHngerelte  az,  hogy  a  kor- 
mány, melynek  kezében  volt  a  censura  kezelése,  míg  egy 

részről  a  legtúlzóbb  szigorral  üldözött  minden  szabad  gon- 
dolatot s  annak  leíróját,  egyáltalában  nem  akadályozta  oly 
nemzetgyalázó  munkák  megjelenését,  mint  Kollár  Ádám 
vagy  a  Guttermaun  könyve.  Ha  már  censuravilág  volt, 
nagyon  indokolt  volt  a  követelés,  hogy  az  eféle  munkák 
kedvezésben  ne  részesíttessenek. 

Egy  nagyobb  szabású  sajtóhiba  folytán,  mely  Grünwald 
Béla  munkájának  első  kiadásában  helyreigazítlanul  elő- 
fordul, furcsa  világításba  van  helyezve  a  nemsokára  azután 
oly  fényesen  szerepelt  Bars  megyének  szabadelvűsége. 
«A  megye  —  úgj^mond  —  azt  kívánta,  hogy  a  kormány 
terjeszsze  ki  szigorát  az  összes  könyvek  kiküszöbölésére 
és  kiirtására. »  Fraknóinál,  kinek  munkájából  véve  van, 
így  áll  az  idézett  hely:  «az  összes  rossz  könyvek  kiküszö- 
bölésére és  kiirtására. »  A  dolog  úgy  áll,  hogy  a  kormány 
folytonosan  küldözte  a  megyékre  a  parancsokat  a  tiltott 
könyvek  végetti  motozások  és  elkobzások  foganatosítása  tár- 
gyában. Bars  megye  méltán  látott  ebben  összeütközést  azon 
addig  mindig  fentartott  szabály lyal,  mely  szerint  magánosok- 
nak saját  használatukra  könyveket  behozatni  megengedte- 
tett s  fölírt  a  kormányhoz,  hogy  inkább  terjeszszék  ki  az 
eljárást  úgy,  hogy  magánosoknak  se  lehessen  hozatni  til- 
tott könyveket.  A  megye  elvben  megnyugodott  a  censura 
fentartásában,  de,  mint  más  megyék  is,  perhorrescálta  a 
honpolgárok  zaklatását.  A  megyének  1793.  évi  február 
16-án  hozott  6.  szám  alatti  határozatában  azonban,  mely- 
ről  itt  kell  hogy  legyen  a  szó,  oly  Omár  kalifaszerű  föl- 
fogást, milyenre  mutatna  az  összes  könyvek  vagy  akár 
rossz  könyvek  ((kiküszöbölése  és  kiirtása »,  egyetlen  kitétel 
sem  tanúsít. 


IX. 

A  nemesség. 


A  régi  Magyarország  köz-  és  társadalmi  állapotának,  a 
fenállott  intézmények  hatásának  leírása  mellett  nem  mu- 
lasztja el  Grünwald  Béla  adni  a  különböző  társadalmi 
osztályoknak  —  bogy  úgy  mondjam  —  személyes  leírását 
is.  Külön  fejezetekbe  foglalja  a  főpapságot,  a  főurakat,  a 
köznemességet,  a  polgárságot  és  parasztságot.  Egybefog- 
lalva teszem  meg  a  főurakról  és  a  köznemességről  szóló 
fejezetek  tartalmára  észrevételeimet;  a  főurak  megnevezés 
helyett  a  mágnások,  a  köznemesség  helyett  a  nemesség  sza- 
vakat kívánom  használni.  Nem  épen  könnyű  jó  nevet  ta- 
lálni azon  osztálynak,  melyet  Grünwald  Béla  a  köznemes- 
ség czímén  tárgyal ;  nem  tartom  jónak  a  köznemesség 
szót ;  régebben  ez  alatt  a  paraszt  életmódot  folytató,  vulgo 
bocskoros  nemeseket  értették;  a  táblabíró  szó  legjellemze- 
tesebb,  de  hiányos  sok  tekintetben ;  még  talán  leghelyesebb 
egyszerűen  a  nemesség  szót  használni.  Legyen  szabad  tehát 
kérnem  a  nyájas  olvasót :  vegye  tudomásul,  hogy  midőn  én 
nemességet  mondok,  ugyanazon  osztályt  értem  alatta, 
melyről  Grünwald  Béla  mint  a  köznemességről  beszél ; 
midőn  a  főurakról  és  köznemességről  együtt  akarok  valamit 
mondani,  az  összes  nemesség  kifejezést  fogom  alkalmazni" 

A  mit  a  mágnásokról  és  a  nemességről  a  nekik  szánt 
külön  fejezetekben  mond  el  Grünwald  Béla,  csak  egy 
részlete  annak,  miben  ezen  osztályoknak  jellemzése  általa 
adva  van.  Sokkal  jellemzőbb  az,  mi  működésükről,  hatá- 
sukról más  fejezetekben  elmondatik.  Nevezetesen  a  nemes- 
ségnek ott  adja  elő  valódi  jellemzését,  hol  az  igazságszol- 
gáltatásról, a  közigazgatásról  és  a  megyéről  beszél.  Itt  van 
a  nemesség  igazán  lefestve,  természethez  híven- e,  más  kér- 
dés, a  kéjDÍró  felfogása  azonban  itt  nyer  teljes  kifejezést. 
A  megye  volt  a  nemesség  otthona,  a  régi  megyéről  s  a  ne- 
mességről beszélni  egy  dolog.  A  birálat,  mely  az  összes  ne- 
mességről s  azután  külön  a  mágnásokról  s  a  nemességről 
szól,  élesebb  a  munkának  többi  részeiben,  mint  a  nekik 
szánt  külön  fejezetekben.  Ugyan  ott  jobban  kitűnik  az  a 
tagadhatatlan  részrehajlás  is,  melyet  a  mágnások  irányában 
tanúsít ;  a  kárhoztatásnak  egész  súlya  a  nemességre  nehe- 
zedik. 

Azt  hiszem,  ez  nem  kerülte  el  figyelmét  annak,  ki  a 
munkát  átolvasta,  de  legyen  szabad  még  különösen  is  rá- 
mutatnom. A  külügyről  szóló  fejezetnek  eleje,  melyet  már 
az  egyház  és  közoktatásról  szóló  rovatban  idéztem,  egy  ha- 
tásos taxativ  enumeratiójával  kezdődik  azon  tényezőknek, 
melyek  a  régi  Magyarország  szomorú  állapotának  előidé- 
zésére közreműködtek  s  a  sorozatban  ekként  van  említve 
az  összes  nemesség  két  osztálya:  «egy  elnemzetietlenedett 
főnemesség ;  egy  helyi  életet  élő,  műveletlen  s  az  osztály- 
érdeknél magasabbra  nem  emelkedő  s  nagy  tömegében  a 
nemzeti  érdek  iránt  közönyös  köznemesség.))  Nagy  vád  az 
itt  említett  elnemzetietlenedés,  de  ezzel  szemben  a  köz- 
nemesség rovásán  egy  egész  bűnhalmaz  áll,  a  mágnások 
ama  bűne  pedig  egy  más  helyen  mentséget  talál. 

Ezen  más  hely  pedig  a  gazdasági  és  társadalmi  fejletlen- 

ségröl  szóló  fejezet.  Elmondja  (45.  lap),  hogy  wa  szatmári 
béke  után  az  ország  nyugalmas  napokat  élt ;  megjö  az  élve- 
zetben a  kedv  és  pénz.  De  a  kultúra  élvezeteit  csak  Bécs- 
ben lehet  megszerezni,  a  legléhább  mulatságon  kezdve  a 
legmagasabb  szellemi  élvezetig.  A  kinek  komoly  czéljai 
voltak,  az  sem  kerülhette  el  Bécset.  S  az  udvar  tervszerűen 
csábítja  Bécsbe  a  magj^ar  urakat.  Egyiknek  sem  föltett 
szándéka  a  nemzetétől  való  elidegenedés,  az  elnémetese- 
dés.  Az  idegen  nyelv  megtanulásában  eleinte  csak  a  szük- 
ségnek engedtek,  azután  megszokták  s  később  szükség  lett 
az  idegen  nyelv.  Műveltségüket  idegen  irodalomból,  idegen 
társaságban  szerezték.  Az  idegen  fejlettebb  kultúra  egész 
súlyával  nehezedett  rájuk.  így  idegenedtek  el  eleinte  a 
Bécsben  élő  főurak,  ezek  példája  kihat  a  középnemességre 
is.  Oly  vidéken,  melynek  lakossága  nem  magyar,  a  közép- 
nemesség köréből  is  kivesz  a  magyar  nyelv  ...  Az  idegen 
kultúra  e  nyomásának  s  átalakító  hatásának  csak  magyar 
nemzeti  kultúra  által  lehetett  volna  útját  állani,  de  ilyen 
nem  volt,  nem  volt  magyar  irodalom.  Még  olyanok  is,  kik 
a  nemzeti  kultúra  eszményét  hordozták  lelkükben,  mint 
Kazinczy,  el  voltak  telve  idegen  szellemmel.  A  nemzet  ge- 
niusa  idő  multán  az  alsóbb  rétegekből  emelkedett  magasra, 
mint  Németországban  is  a  polgárság  köréből  ...  A  nemes- 
ség felső  rétegei  a  nemzeti  kultúra  és  irodalom  hiánya 
miatt  idegenedtek  el  a  nemzettől.*  Nem  lehet  követelni, 
hogy  ő  teremtette  légyen  meg  magának.  Volt-e  ariszto- 
kraczia,  mely  ezt  tette  volna '?  Ez  lehetetlenség  volt ;  iparos 
és  kereskedő,  építész,  szobrász,  képíró,  költő  és  tudós  lenni 
nem  az  arisztokraczia,  hanem  a  polgárság  szokott.  « Ha  azt 
tudjuk  —  folytatja  Grünwald  Béla  —  nem  fogunk  oly 
kemény,  megsemmisítő  ítéletet  mondani  a  magyar  nemes- 
ség fölött,  mint  eddig  szokás  volt.   Nincs  borzasztóbb  lát- 

vány,  mint  egy  nemzetnek  elidegenedése  önmagától  . . . 
nehéz  leküzdeni  az  undort,  ha  visszagondolunk  e  gyalá- 
zatra . .  .  s  mégis  a  történetirónak  szelidebben  kell  Ítélni  . . . 
Nem  egyesek  voltak  a  hibásak ;  a  nemzet  maga  volt  gyönge  s 
védtelenül  szolgáltatta  ki  őket  az  idegen  befolyásnak, » 

Szegény  mágnások ! 

Az  egész  okoskodás  oda  megy  ki,  hogy  a  mágnások  elné- 
metesedésének  is  voltaképen  a  nemesség  az  oka.  A  mágná- 
sok nem  bűnösek,  a  nemzet  szolgáltatta  ki  őket ;  és  ki  volt 
a  nemzet  ?  Első  sorban  a  nemesség,  mert  ez  volt  a  legfőbb 
tényező  a  nemzet  életében,  ez  vitte  a  vezérszerepet,  ennek 
kezenyoma  látszik  legjobban  a  régi  Magyarországon. 

A  nagy  uraknak  tehát  Grünwald  Béla  szerint  oly  jól 
jövedelmeztek  birtokaik  a  béke  áldásai  folytán,  hogy  nem 
tudtak  pénzökkel  mit  csinálni;  otthon  Magyarországon  el 
se  tudta  az  ember  költeni ;  mi  tévő  legyen,  hogy  tőle  szaba- 
duljon ?  El  kell  menni  vele  Bécsbe,  hol  azután  ezer  elköl- 
tési alkalom  után  ezer  élv  kínálkozik,  a  legléhább  mulatsá- 
gon kezdve  a  legmagasabb  szellemi  élvezetig.  Ugyanott  van 
komoly  tenni  való  is,  a  czimeket,  rendjeleket,  kitüntetése- 
ket csak  nem  lehet  mind  a  németeknek  hagyni !  A  világért 
se  megy  senki  azzal  a  szándékkal,  hogy  elnémetesedjék,  de 
hát  az  ember  gyarló.  Valóban  igazságtalanság  és  kegyet- 
lenség volna  ily  ártatlan  és  még  a  legjobb  szándékokkal  is 
béllelt  úri  emberek  fölött  pálczát  törni.  Miért  nem  gondos- 
kodott a  nemzet  a  felől,  hogy  otthon  is  jól  mulathassák 
magukat.  Miért  nem  teremtett  számukra  egy  Babylou- 
fővárost,  miért  nem  teremtett  magyar  kultúrát,  magyar 
irodalmat,  hogy  a  nagyúri  magas  tehetségek  ne  legyenek 
kénytelenek  kizárólag  idegen  termékekkel  táplálkozni.  Nagy 
uraktól  csak  nem  kívánhatja  senki,  hogy  maguk  is  törjék 
valamin  a  fejőket,  ők  csak   a  készre  mennek  s  az  is  szép 

tőlük,  ha  megteszik.  A  nemesség  az  oka  mindennek,  az  ö 
kezében  volt  a  közügyek  kezelése,  ö  játszotta  a  gazda  sze- 
reidét, neki  lett  volna  feladata  az  országot  más  karba  he- 
lyezni. A  nemzetes  és  vitézlő  urak  e  helyett  otthon  pipáznak, 
isznak,  agarásznak,  legfeljebb  bemennek  néha-néha  megye- 
gyülésre,  sedriára;  ilyen  emberekkel  nem  lehetett  társa- 
logni sem,  nem  lehetett  kivánni,  hogy  magas  születésű  és 
a  műveltséggel  megismerkedett  ember  magát  ily  környe- 
zetben sivár  és  elvtelen  életre  kárhoztassa. 

Ilynemű  paraphrasisok  tökéletesen  beillenék  Grünwald 
Béla  fentidézett  okoskodásának  keretébe.  0  a  mágnások- 
nál nemcsak  elmegy  az  emberi  gyarlóság  mentegethető 
voltának  legszélsőbb  határáig,  de  azon  túl  is  lép ;  minden 
indokolás  nélkül  teszi  azt  a  fordulatot,  hogy  a  ("történetíró- 
nak mégis  szelídebben  kell  Ítélni)) ;  s  a  felelősséget  nem  oda 
hárítja  át,  hova  egyedül  lehet  helyesen  áthárítani,  a  meny- 
nyiben t.  i.  egyátalában  le  lehet  venni  a  felelősséget  azon 
osztálynak  vállairól,  mely  elnémetesedésével  oly  végtelen 
nagy  kárt  okozott  a  nemzetnek.  Nem  a  balsorsra  hárítja, 
mely  hazánkat  Ausztriához  csatolta  s  a  nemzetnek  egész 
életét  ferde  irányba  terelte.  Ebből  ki  lehet  magyarázni, 
miként  támadt  az  a  mély  seb  társadalmi  életünkön,  melyet 
rajta  a  mágnások  elnemzetietlenedése  ütött  s  mely  nem 
hegedett  be  mind  e  mai  napig ;  elmenve  az  engedékenység 
legszélsőbb  határáig,  ily  módon  találhatunk  mentségre  is 
okot,  habár  a  seb  azért  nem  kevésbé  fáj  :  de  azt  mondani, 
hogy  a  nemzet  maga  volt  az  oka  ennek  is,  ez  csak  azon 
képtelen  követelésnek  ismétlése,  melyet  oly  gyakran  hoz 
fel  Grünwald  Béla  mint  ultima  ratiót,  midőn  más  érve- 
lés elégtelennek  mutatkozik,  hogy  t.  i.  miért  nem  kelt  föl 
a  nemzet,  miért  nem  tépte  szét  lánczait.  A  nemzetnek  nem 
volt  ahoz  elég  ereje,  hogy  állami  függetlenségét  vissza  sze- 

Mocsáry:  a  régi  magyar  nemes.  l* 

rezze,  nem  volt  egyébhez  tehetsége ,  mint  ahoz,  hogy 
önfentartási  kötelességből  ragaszkodjék  ahoz,  mi  legalább  a 
nemzeti  megsemmisülés  megakadályozására  hathatós  esz- 
köznek bizonyult  be.  Ha  ki  tudta  volna  vívni  állami  füg- 
getlenségét, akkor  majd  lett  volna  magyar  királyi  udvar, 
magyar  főváros,  lehetett  volna  magyar  kultúra  és  virágzó 
ország,  mely  ide  csatolta  volna  a  magas  í  ristocratiát  s 
kielégíthette  volna  nagy  igényeit;  a  függetlenség  vissza- 
szerzése nélkül  mind  ez  lehetetlen  volt  s  hogy  lehetetlenné 
váljék,  azok  voltak  első  sorban  okai  —  már  a  mennyire 
t.  i.  az  ok  magában  a  nemzetben  kereshető  —  kik  első  sor- 
ban hagyták  cserben  nemcsak  a  nemzet  nyelvét,  hanem 
általában  a  nemzet  ügyét. 

Mert  kétségtelen,  hogy  a  főpapok  után  a  főurak  voltak 
azok  leginkább,  kik  magukat  az  idegen  és  ellenséges  király- 
ságnak eszközül  odaadták.  Ez  oly  tény,  melyet  elvitatni  s 
még  oly  erőltetett  lélektani  magyarázatokkal  is,  milyeneket 
Gkünwald  Béla  az  elnémetesedésre  nézve  felhoz,  menteni 
nem  lehet.  S  míg  a  főurak  szolgálatkészségük  fejében  anyagi 
javadalmazásokban,  magas  hivatalokban,  kitüntetésekben 
dúskáltak,  a  nemesség  otthon  ült  falujában,  merengve  a 
múlt  idők  dicsőségén,  híven  megőrizve  a  szabadságharczok 
traditióit,  ápolva  szivében  a  hazafiság  vestatüzét  s  végezve 
azt  a  hangyamunkát,  mely  elhárította  a  veszélyt,  hogy  a 
hatalom  közvetlen  érintkezésbejövén  a  haza  népével  ellen- 
állhatlanul  végrehajthassa  a  nemzet  megsemmisítésének 
nagy  művét.  De  hát  a  nemesség  ezt  a  megyei  intézmény 
segítségével  s  annak  körében  vitte  végbe,  Grünwald  Béla 
pedig  nem  szereti  a  megyei  intézményt,  ezért  nem  talál 
kegyelmet  a  nemesség  az  ő  színe  előtt,  ezért  hajlik  rokon- 
szenvével, mentségeivel  a  főurak  felé. 

Nem  tarthatomjó  politikának  sem  mentséget  keresni  annak 

a  keserves  elnémetesedési  ténynek.  A  történelem  tanúságait 
meghamisítani  semmi  körülmények  közt,  semmi  czélból 
nem  szabad.  Hadd  álljon  ott  a  maga  valóságában  mint  törté- 
nelmi tény  a  mágnások  elnemzetietlenedése,  hadd  nyilat- 
kozzék az  undor,  melyet  —  mint  Grünwald  Béla  maga 
mondja  —  láttára  nehéz  leküzdeni.  Hadd  legyen  az  ille- 
tőknek értésükre  adva,  hogy  ama  ténynyel  soha  semmi 
szín  alatt  nem  hajlandó  a  nemzet  kibékülni.  A  múltra 
nézve  való  mentegetés  bizonyos  tekintetben  engedélyül 
vétethetik  arra,  hogy  továbbra  is  fentartassék  az  az  állapot, 
melyet  a  múlt  ránk  hagyott  s  mely  fenáll  nagy  mérték- 
ben —  tisztelet  a  kivételeknek  —  mind  e  mai  napig.  Ha  a 
külföldön  s  különösen  Bécsben  található  több  élvezet  elfo- 
gadható oka  az  absentismusnak,  ez  az  ok,  habár  kisebb 
mértékben,  ma  is  fenforog ;  ha  az  idegen  irodalom  és  álta- 
lában az  idegen  cultura  nagyobb  fejlődése  elegendő  ok  arra, 
hogy  az  azzal  táplálkozó  szellem  kicsinyléssel  forduljon  el 
a  nemzettől,  ez  az  ok  nemcsak  fenforog  még  e  pillanatban 
Í8,  de  fenn  is  fog  maradni  jövőre  is. 

Azt  szokták  mondani,  hogy  leghelyesebb  politika  a  dol- 
gokat ugy  venni,  a  mint  vannak ;  nem  tanácsos  folytono- 
san bántani,  becsmérelni  a  magasabb  köröket  azért  a  né- 
meteskedésért.  Hiába !  ők  kiváltságos  lények ;  ügyekezzünk 
őket  inkább  a  hazához  « visszaédesgetni » ,  mert  roppant 
nemzeti  érdek  fekszik  abban,  hogy  minél  inkább  s  minél 
előbb  visszatérjenek.  Am  legyen.  Legyen  az  előkelő  társa- 
ság embereinek  is  annyi  joguk,  mint  minden  más  ember 
fiának,  hogy  t.  i.  azokkal  tartsanak,  mulassanak,  kikkel 
legjobban  találják  magukat ;  guba  gubával,  suba  subával. 
Teljék  kedvök  abban,  hogy  egyben  is  másban  is  elkülönítsék 
magukat  a  közönséges  emberektől ;  de  ez  a  kiváltság  nem 
terjedhet   odáig,     hogy   nevelésben,    érzésben,    szokásban 

elváljanak  a  nemzet  nsigy  tömegétől.  Ez  épen  nem  tarto- 
zik az  aristocratia  lényegéhez ;  nem  keresi,  nem  affectálja 
egy  nemzetnek  aristocratiája  sem.  A  német  eleget  beszélt, 
roszúl,  francziául  a  múlt  században,  eleget  majmolta  az 
idegent,  de  német  maradt.  A  lengyel  aristocratia  épen  oly 
kékvérű,  mint  bármely  más  és  azért  soha  sem  jutott  eszébe 
elválni  lesújtott  nemzetétől.  De  ám  legyen  —  mondom. 
Compelle  intrare.  De  ne  adjunk  lovat  alája  oly  mentegeté- 
sekkel,  milyeneket  Grünwald  Béla  fölhoz  s  ne  akarjuk 
kedvökért  magát  a  nemzetet  s  különösen  ennek  a  dolog- 
ban teljesen  ártatlan  részét  bemártani. 

Az  elnémetesedésért,  tudomásom  szerint,  tévesen  vonja 
Grünwald  Béla  bünrészességbe  az  erdélyi  aristocratiát  s 
az  általa  úgynevezett  középnemesség  egy  részét.  Az  erdélyi 
előkelő  társaságot  se  az  udvari  befolyás,  se  azon  saját  tö- 
rekvése, hogy  a  magyarországi  aristocratiától  semmiben 
se  legyen  megkülönböztethető,  nem  volt  képes  magyarsá- 
gából kiforgatni.  Úgy  kell  lennie,  mint  a  Grünwald  Béla 
által  idézett  b.  Kemény  Zsigmond  mondja,  hogy  b.  Bánffy 
György  kormányzó  termeiben  ritkán  hangzott  az  anyai 
nyelv  édes  zengése,  de  ez  nem  vált  állandó  szokássá  s  a 
mi  fődolog,  nem  ment  vérbe.  A  mint  hazamentek  a  kor- 
mányzó vendégei,  a  diszöltözettel  levetették  az  idegen 
feszt;  a  házastársak  egymás  közt,  valamint  gyermekeikkel 
s  cselédségükkel  a  megszokott  és  kényelmesebb  magyar 
nyelven  beszélgettek;  a  magyarországi  magyar  társaság 
tagjainak  ellenben  házi  és  családi  nyelvévé  vált  a  német  s 
csak  a  közéletben,  ha  épen  elkerülhetlen  volt,  törték  ke- 
rékbe a  magyart,  nem  is  restelve,  ha  nagy  nehézséggel 
tudtak  vele  bánni  s  csak  is  oly  minőségben  beszélni  a  ma- 
gyar nyelvet,  milyenbén  alsó})brendü  cselédeiktől  vagy 
falun  a  parasztoktól  tanulták,  nem  is  gondolva,  mennyire 

ártanak  vele  saját  tekintélyüknek  s  mily  fájdalmat  okoznak 
a  magyar  embernek. 

Azt  mondja  Grünwald  Béla,  «a  főnemesség  társadalmi 
állásánál  fogva  befolyást  gyakorol  a  középnemességre  is, 
ez  követi  a  főnemesség  példáját.  Oly  vidékeken,  melyek- 
nek lakossága  nem  magyar,  a  középnemesseg  köréből  is 
kivesz  a  magyar  nyelv,  melyet  a  közéletben  úgy  sem  hasz- 
nál már  a  XVIII.  század  második  felében ».  Hogy  a  rossz 
példa  követésre  talált,  fájdalmasan  ismert  tény,  de  odáig 
nem  ment  a  dolog,  hogy  a  magyar  nyelv  kiceszclt  volna  a 
középnemesség  köréből  bárhol  is.  Es  ha  kiment  is  nagy 
mértékben  a  szokásból  a  magyar  nyelven  való  társalgás, 
nem  veszett  ki  más  tekintetben  a  magyarság.  Érzésben, 
gondolkodásmódban,  életmódban,  foglalkozásban  megma- 
radt a  homogenitás  a  felföldi  és  alföldi  nemesség  közt; 
azonnal  ráismert  egymásra,  azonnal  megkötötte  az  atyafi- 
ságot és  barátságot,  ha  egymással  találkozott;  vérbe  nem 
ment  az  elnémetesedés.  Nem  felel  meg  a  tényleges  állapot- 
nak Grünwald  Béla  azon  mondása  sem,  hogy  « oly  vidé- 
keken, melyeknek  lakossága  nem-magyar ».  A  nemesség 
körében  csak  a  felföldön  harapódzott  el  a  németség,  az  or- 
szág többi  részeiben,  kivéve  egy-két  családot,  mely  a  mág- 
násokkal jővén  családi  összeköttetésbe,  nagyon  kevésre  vitte 
a  nemesség  az  elnémetesedést.  S  itt  méltó  figyelemben  tar- 
tani azt  a  sajátságos  jelenséget  is,  hogy  a  különböző  nem- 
magyar nemzetiségek  mily  különböző  módon  gyakoroltak 
hatást  a  magyarságra.  A  kik  a  románok  és  szerbek  mellett 
vagy  köztük  elszigetelt  állapotban  laktak,  azokon  nem  lát- 
szott a  hatásnak  semmi  nyoma;  nyelvük,  hanglejtésük  töké- 
letesen olyan  maradt,  mint  a  nagy  tömegekben  együttélő 
magyai'ságé,  ellenben  a  felföldi  magyarság  egy  sajátságos 
tótos  hanglejtést  sajátitott  el.   A  tótságnak  hatása,  mely 

kétségtelenül  megtámadta  a  magyarság  zománczát,  csinált 
utat  a  németség  nagyobb  mérvű  behatolásának.  Caveant 
consules !  A  ki  magyar,  legyen  egészen  magyar.  Szokjanak 
le  felföldi  atyánkfiai  arról  az  éktelen  tótos  hanglejtésről;  ez 
lesz  a  leghelyesebb  mapyarositási  politika.  A  tót  nyelv  le- 
het igen  szép,  zengzetes  nyelv,  de  a  tótos  magyar  nyelv 
minden  inkább  mint  szép. 

Nem  lehet  bevonni  a  bűnrészességbe  sem  az  erdélyi  mág- 
násokat, sem  a  magyarországi  nemességet,  az  egész  felelős- 
ség azon  nagy  sebért,  mely  a  nemzet  társadalmi  állapotán 
üttetett,  a  magyarországi  nagy  családokat  terheli,  és  külö- 
nösen azokat,  kiknek  fészkük  a  dunai  részekben  van.  Tisz- 
telet, örök  tisztelet  e  családok  némely  tagjainak,  kik  a  leg- 
ragyogóbb csillagok  gyanánt  tündökölnek  a  nemzet  nehéz 
sorsának  sötétségében,  de  még  most  is  vannak  sokan,  kik  bi- 
zony nem  igen  törekednek  magukat  arra  érdemesíteni,  hogy 
valaki  mentegetésükkel  foglalkozzék,  a  közvélemény  pedig 
adja  meg  a  múltra  nézve  a  bűnbocsánatot. 

De  lássuk  már,  mit  mond  Grünwald  Béla  a  nemesség- 
ről munkájának  azon  fejezetében,  melynek  czíme  :  «A  köz- 
nemesség)). 

A  modor  emlékeztet  azon  leírásokra,  melyekben  idegen 
írók  és  írónők  szokták  az  általuk  fölkeresett  országok  tár- 
sadalmi és  politikai  viszonyait  ábrázolni.  Kedvencz  és  há- 
ládatos tárgya  ez  a  könyvírói  foglalkozásnak  :  az  útleírások- 
nak most  már  nem  igen  van  keletük,  de  annál  nagyobb  a 
kevésbbé  ismert  országok  társadalmi  viszonyai  leírásának. 
Egy-egy  szellemes  író  vagy  írónő  valóságos  Columbus  Kris- 
tófnak vagy  Vasco  de  Gamának  tekinti  magát,  midőn  va- 
lamely érdekes  népnek  vagy  országnak  benső  viszonyait 
fölfedezi  s  föltárja  saját  közönsége  előtt.  A  fölfedezés,  a 
látott  és  hallott  dolgoknak  átértése,  átérzése  s  földolgozása, 

mint  a  mai  világban  minden,  gyakran  gőzerővel  történik ; 
az  ily  munkára  azt  mondták  volna  azelőtt,  hogy  vásári 
munka,  de  most,  a  mindenféle  kiállítások  korszakában  a 
közönség  szereti  az  eféle  szellemi  táplálékot,  mint  az 
inyenczek  a  friss  és  könnyű  süteményt.  Fődolog,  a  mit 
kivan,  nem  a  tárgyilagosság,  hanem  az,  hogy  az  olvasmány 
szellemes  és  ha  lehet,  pikáns  legyen ;  alakítást  várnak  az 
író  vagy  írónőtől,  mint  a  jó  színészektől.  Lady  Montagu 
vagy  Mme  Adam  sikerei  talán  tudtán  kívül  is  befolyással 
lehettek  arra,  hogy  oly  modorban  rajzolja  le  Grünwald 
Béla  a  régi  nemességet,  miként  a  könyvében  álló  tableau- 
ban  előttünk  áll. 

Vagy  talán  csak  a  kicsinylés  és  ellenszenv  kifejezésének 
kell  tekintenünk  a  könnyedséget,  majdnem  azt  mondhat- 
nók, hogy  frivolitást,  melylyel  elbánik  a  régi  tisztes  tábla- 
birákkal  s  egész  fajtájukkal.  Pedig  ez  valóban  lelkiisme- 
retbe vágó  dolog.  Mindinkább  a  háttérbe  vonulnak  a  régi 
Magyarország  emlékei,  kihalnak  azok  az  emberek,  kik  még 
közvetlen  szemléletből  ismerték  s  a  jövő  nemzedék,  sőt  már 
a  mostani  is  csakis  a  leírások  után  formálhat  róla  képet 
magának.  Vannak  ilyenek  elszórva  újabb  irodalmunkban, 
de  valamennyit  nem  olvashatja  s  tanulmányozhatja  végig 
mindenki,  hanem  majd  előveszi  annak  a  tekintélyes  írónak 
munkáját,  ki  ama  kort  tüzetes  tanulmányozás  tárgyává 
tette,  beéri  azzal,  mit  nála  talál  s  ennek  képe  fog  bevésődni 
emlékezetébe. 

Én  azt  hiszem,  hogy  Grünwald  Béla  akkor  bánt  volna 
ezzel  a  tárgygyal  helyesen,  ha  vagy  egészen  elhagyta  volna 
ama  nagy  szerepet  játszott  társadalmi  osztálynak  ilynemű 
személyes  leírását,  vagy  ha  már  belement,  tette  volna  bőveb- 
ben, a  lehetségig  kimerítőleg,  mindenesetre  nagyobb  gond- 
■dal.  Ez  nem  olyan  tárgy,  melyet  egy-két  geniális  vagy  sze- 

rencsés  vonással  találóan  lefesteni  lehet.  Elismerem,  hogy 
ily  leirás  nagy  nehézségekkel  jár,  de  a  tárgy  fontossága 
megérdemelte  volna  e  nehézségekkel  való  megküzdést. 
Vagy  —  mondom  —  maradt  volna  annál,  hogy  azon  osz- 
tálynak csakis  a  közéletben  való  szereplését  ábrázolja  és 
birálja,  utalva  a  különben  még  élö  traditiókra  és  számos 
más  munkákban  előforduló  leirásokra. 

A  miként  Grünwald  Béi^a  absolválja  a  régi  nemességet, 
egy  valóban  nagyon  keveset  érö  himpellér  népség  áll  előt- 
tünk. Nem  talál  rajta  semmi  jót,  semmi  elismerni  valót, 
pedig  már  csak  alig  lehet  elhinni,  hogy  ilyesmi  is  ne  lett 
volna  található.  Sokkal  mostohábban  bánik  a  saját  nem- 
zetebeliekkel,  mint  azok  az  idegen  touristák,  kik  benéznek 
valamely  országba,  mint  Bolond  Istók  Debreczenbe  s 
azután  róla  érdekes  könyvet  írnak.  Annyi  jót  csak  találha- 
tott volna  Grünwald  Béla  a  régi  Magyarországon,  mint 
talál  most  az  idegen  utazó  az  oroszországi  társadalmi  és 
politikai  viszonyokban,  s  mégis,  ha  olvassuk  például 
Mackenzie  Wallace  leírását  (Kussia  by  D.  Mackenzie  Wal- 
lace,  M.  A.)  az  orosz  földbirtokosok  életmódjáról,  sokkal 
több  gondot  találunk  fordítva  a  tárgy  kezelésére,  sokkal 
több  méltányosságot  a  bírálatban.  Grünwald  Béla  beéri 
azzal,  hogy  odaállítja  az  öreg  Bossányi  Ferenczet,  mint  a 
régi  nemességnek  általános  typicus  alakját ;  az  angol  író 
okozott  azzal  magának  fáradságot,  hogy  leírjon  különböző 
typusokat  s  nem  hagyja  ki  a  kedvező  vonásokat,  midőn 
jellemez.  Még  kevésbé  feledkeznek  meg  ezen  valóban  pri- 
mitivnek  mondható  kötelességről  más  írók,  midőn  saját 
hazájukról  írnak.  Macaulay,  Anglia  történetéről  irt  híres 
munkájában,  lerajzolja  az  angol  falusi  gentlemant  a  XVII. 
században.  E  leírás  olvasásánál,  egy  századdal  vagyunk 
hátrább,  mint  midőn  Grünwald  Béla  könyvét  olvassuk^ 

míg  ellenben  Mackenzie  Wallacet  olvasva  körülbelöl  ugyan- 
annyival előbb  járunk,  de  mind  a  kettőnél  gyakran  eszünkbe 
jut :  tout  comme  chez  nous !  Hasonló  körülmények  közt 
élö  embereknél  s  osztályoknál  kell  is  elöfordulniok  bizo- 
nj'os  vonásoknak,  melyekben  megegyeznek.  Macaulay  sem 
kiméli  bonosainak  gyönge  oldalát,  az  ö  czélja  is  az,  hogy 
az  újabb  viszonyok  sötét  hátterét  alkossa  meg,  ö  sem  áll 
ellen  azon  vágynak,  hogy  szellemes  íróként  szerepeljen, 
mit  könnyebb  elérni  rossznyelvűséggel,  mint  ízetlen  dicsér- 
getéssel.  A  cultura  körülbelöl  állhatott  azon  a  ponton  a 
tizenhetedik  században  Angliában,  mint  nálunk  a  tizen- 
nyolczadikban,  azegybehasonlítás  e  tekintetben  alig  sántikál. 
Az  angol  foxhunting  squire,  a  vidéki  nemes  ember  ugy 
látszik  semmivel  sem  volt  jobb,  mint  a  mi  vidéki  nemes 
uraink.  ((Szegény  ember  volt  —  mondja  Macaulay  —  a 
a  mostanihoz  képest  s  azért  többnyire  falujában  ült;  a 
continensre  való  utazás  csak  nagy  urak  élvezete  volt,  húsz- 
ból egy  azok  közül,  kiknek  neve  a  békebirák  vagy  a  Lieu- 
tenancy  hstáján  állott,  alig  öt  évben  egyszer  ment  be  Lon- 
donba, egész  életében  se  jutott  el  annyira  mint  Paris.  Elő- 
kelő birtokosok  fiai  otthon  cselédek  és  parasztok  közt  töl- 
tötték el  ifjúságuk  első  éveit  s  ha  iskolába  mentek,  haza 
kerültek  húsz  éves  koruk  betöltése  előtt,  hogy  csakhamar 
elfelejtsék  a  mit  tanultak.  Otthon  azután  gabonamustrákat 
vizsgáltak,  malaczokat  neveltek  s  vásárokon  egy  kancsó  sör 
mellett  alkudoztak  marha-  és  komló-kupeczekkel.  Legfőbb 
élvezetük  vadászat  és  ivás  volt ;  káromkodás,  vastag  tréfák, 
csíntalan  beszédek,  a  legnyersebb  vidéki  szójárással,  egy 
szinvonalra  helyezték  őket  műveltség  dolgában  a  legközön- 
ségesebb emberekkel.  Vendéget  a  vidéki  nemes  szívesen 
látott,  de  miután  vagyoni  állapota  nem  engedte,  hogy 
finom  borokkal  itasson  le  nagy  társaságokat,  eres  sör  volt 

a  rendes  ital.  A  nök,  kiknek  dolga  volt  az  ebédet  főzni, 
visszavonultak,  midőn  az  étkek  elpusztíttattak  s  a  mulatság 
íiddig  tartott,  míg  a  mulatók  az  asztal  alá  kerültek.  A  vi- 
lág folyásáról  a  vidéki  nemes  ritkán  hallott  valamit,  véle- 
ményeit nem  tanulmányból,  csak  traditióból  merítette,  de 
ragaszkodott  azokhoz  makacsul;  gyűlöletének  számos  tár- 
gya volt.  A  nök  műveltsége  nem  volt  nagyobb,  mint  a  mos- 
tani nöcselédeké. » 

Eddig  a  leírás  nagyon  hasonlít  a  Grünwald  BÉLÁ-éhoz, 
de  ezentúl  nagyon  változik.  «Azt  gondolná  az  ember  — 
folytatja  Macaulay  —  hogy  a  tizenhetedik  századbeli  angol 
földbirtokos  nem  sokban  különbözött  egy  mai  molnártól 
vagy  kocsmárostól.  Azonban  bármily  tanulatlannak  és 
műveletlennek  látszott,  a  legfontosabb  kellékek  tekinteté- 
ben gentleman  volt,  jellemében  megvoltak  az  aristocratá- 
nak  jó  és  rossz  tulajdonságai.  Családi  büszkeség  csak  annyi 
volt  benne  mint  a  Talbotok  és  Howardokban.  Magistratua- 
lis  személy  volt,  egy  nyers  ós  patriarchális  igazságszolgál- 
tatást kezelt  környezetében.  Tiszt  volt  a  railicziában,  s  ha 
maga  nem  mérte  is  össze  kardját  zsoldosok  rendes  csapatai- 
val, sokat  tudott  regélni  őseinek  vitéz  tetteiről.  így  a  tizen- 
hetedik századbeli  angol  földbirtokos  jelleme  két  elemből 
volt  összetéve,  melyet  nem  vagyunk  szokva  egyesülve  látni  ; 
darabos  külseje  át  meg  át  plebejus  természetre  mutatott, 
valóságban  azonban  patrícius  volt  s  bő  mértékben  mutatta 
úgy  az  erényeket  mint  a  vétkeket,  melyek  oly  embereknél 
tenyésznek,  kik  születésök  által  magas  helyre  lettek  állítva, 
tekintélyhez,  megbecsültetéshez  és  önbecsüléshez  szoktak. » 

Macaulay  leírása  sem  hízelgés,  de  mégis  mily  egészen 
más  mint  a  Grünwald  Bélá-ó,  mely  nem  egyéb  mint  a 
kisebbítő  kifejezések  halmaza  egyetlen  jó  szó  adása  nélkül. 

Túlzásba  megy,  midőn   a  nemesség  életmódjának  sze- 


219 


gényességét  s  egyszerűségét  rajzolja.  Az  ember  gyakran 
nem  is  tudja,  hol  jár  leírásával  azon  hosszú  idö  keretén 
belől,  melyet  a  Régi  Magyarország  neve  alatt  befoglal, 
ez  az  egész  munka  berendezésének  egyik  gyenge  olda- 
lát képezi.  Nevezi  müvét  történelemnek,  nevezi  korrajz- 
nak is :  de  a  korrajznak  alig  lehet  alkalmas  tárgya  114  év : 
ha  nem  éjjen  egyes  év,  de  legfelebb  néhány  évből  álló 
rövid  időköz  lehet  egyedül  alkalmas  arra,  hogy  korrajzi 
fényképben  levétessék.  Magyarország  a  szatmári  béke 
korában,  Mária  Terézia  uralkodása  végén,  1790-ben,  vagy 
Ferencz  császár  uralkodása  végével  volnának  talán  alkal- 
mas időpontok,  de  így  az,  hogy  valamely  leírás  híven  meg- 
feleljen a  tényleges  állapotnak,  majdnem  lehetetlen.  Grün- 
WALD  Béla  gyakran  meg  szokta  jelölni  közelebbről  is  az 
időpontot,  melyen  épen  mulat,  de  gyakran  hoz  azután  kap- 
csolatba egymástól  nagyon  távol  álló  pontokat  is,  a  mi 
kedvező  lehet  rá  mint  íróra  nézve,  valamint  kedvező  a 
mézgyüjtő  méhre  nézve,  ha  minél  tágabb  mezőn  repülhet 
virágról  virágra,  de  alig  lehet  kedvező  az  igazság  megköze- 
lítésének szempontjából.  Van  annak  a  hosszú  korszaknak 
egy  általános  jelleme,  színezete,  a  tespedés ;  de  a  világ 
haladt  azon  korszak  lefolyása  alatt;  a  legnagyobb  esemé- 
nyek, például  a  franczia  nagy  forradalom  hullámai  is  csak 
gyönge  gyürűzetekben  voltak  nálunk  érezhetők,  mint  el 
szoktak  rendesen  lapulni  sekély  vizekben  s  a  nagy  folyók- 
nak  zátonyos  szélein,  de  az  európai  közművelődésnek  csön- 
des folytonos  fejlődése  elhatolt  hozzánk  is,  úgy  hogy  a 
társadalmi  viszonyok  bizonyosan  és  pedig  tetemesen  vál- 
toztak annyi  idő  alatt. 

Hol  jár  voltaképen  Grünwald  Béla,  midőn  a  nemesség 
életmódját  s  más  viszonyait  leírja?  Két  tanúra  hivatkozik 
különösen,  egyik  Kazinczy,  nevezetesen  a  Bossányi  Ferencz- 

röl  elmondott  dolgokkal,  ezzel  körűibe! öl  a  mnlt  század 
közepén  volnánk ;  de  már  Kármán  József,  a  másik  tanú 
1795-röl  szól.  Kazinczy  és  Cserei  levelezése  még  később- 
ről, míg  ellenben  a  fejezet  elején  úgy  látszik,  hogy  mind- 
járt kezdetén  mozog  az  egész  tárgyalt  korszaknak.  Hát  ha 
Grünwald  Béla  ily  nagy  tágasságot  vesz  igénybe  a  maga 
részére,  nekem  is  legyen  szabad  azt  mondani,  hogy  egy  pár 
évtized  nem  a  világ,  s  midőn  kétségbe  vonom  Grünwald 
Béla  állításainak  s  egész  fölfogásának  helyes  voltát,  arra 
hivatkoznom,  mire  a  30-as  évekből  jól  emlékezem.  S  ha 
már  tanú  gyanánt  kérem  magamat  elfogadtatni,  engedje 
meg  a  nyájas  olvasó,  hogy  feldicsekedhessem  azon  előny- 
nyel is,  melylyel  Grünwald  Béla  fölött  birok,  melyet  ö  is 
igen  szívesen  meg  fog  hagyni,  hogy  t.  i.  idősebb  vagyok. 
Tudvalevő  dolog  pedig,  hogy  az  ember  késő  korában  külö- 
nösen aiTa  szokott  jól  emlékezni,  mit  gyermekéveiben  látott 
és  hallott ;  tudvalevő  dolog  az  is,  hogy  azok  a  30-as  evek 
még  teljesen  beleesnek  a  stagnatio  korszakába,  Ferencz 
császár  gondoskodott  arról,  hogy  a  forradalom  csemetéi  az 
égig  ne  nőjjenek ;  az  egész  hosszú  korszak  alatt,  melylyel 
foglalkozunk,  alig  uralkodott  nagyobb  mérvben  az  általá- 
nos elposványosodás.  így  talán  lehet  reménylenem,  hogy 
a  mit  mondani  kívánok,  nem  fog  valószínűtlennek  látszani, 
habár  más  tanúkra  nem  hivatkozom.  Meg  vagyok  azonban 
győződve  a  felől,  hogy  azon  tisztelt  honfitársaim,  kik 
Grünwald  Béla  fölötti  előnyömmel  még  nagyobb  mérték- 
ben dicsekedhetnek,  meghazudtolni  nem  fognak. 

Habitacula  nobiliam  in  pagis  vilissima  —  Szirmay  Antal- 
nak ezen  mondatát  oda  bővíti  ki  Grünwald  Béla,  hogy  a 
nemesség,  mely  szegényesen  lakik,  «nem  ismeri  a  művé- 
szet élvezetét,  a  műveltség  fényűzését  s  egyhangú  prózai 
életet  él.  A  díszesebb  házak  csak  a  XVIII.  század  utolsó 

negyedében,  s  e  század  elején  jönek  divatba. »  Az  általam 
említett  időben  a  felföld  már  tele  volt  mansard-tetös  kas- 
télyokkal, melyek  többnyire  már  jó  régiek  voltak ;  az  elöbb- 
kelö  családok  tartottak  arra,  hogy  a  kastély os  urak  cate- 
goriájába  tartozzanak.  Az  alföldön  ezzel  kevesebbet  gondol- 
tak, a  szobák  a  kastélyok-  és  más  lakokban  kicsinyek  vol- 
tak. Mint  ha  az  ázsiai  sátor  traditiójából  maradt  volna  még 
meg  valami.  A  tágas  lakás  kényelménél  fontosabb  tényező 
maradt  a  rang  fentartásához  a  díszes  magyar  öltözet  és 
nyeregszerszám,  a  nők  «smukkja»,  ezüstedény,  szóval  az 
((ingó-bingó))  portéka,  melyet  hajdan  is  könnyen  el  lehe- 
tett vinni,  midőn  a  sátorfát  fölszedték.  Akadhatott  —  még 
most  is  van  —  úri  ember,  ki  nem  akart  semmi  áron  meg- 
válni a  maga  nádas  házától,  mert  a  régi  öreg  urak  közt 
sok  furcsa,  bogaras  ember  találkozott.  Nagy  «contentuma» 
volt  némeh'iknek  azon  tudatban,  hogy  azért,  mert  ő  nádas 
házban  lakik,  «ki  tudna  fizetni*  három  kastélyos  tót  atya- 
fit ;  de  tanult  is  Patakon  vagy  Debreczenben  Lycurgusról 
^■s  a  spártai  erkölcsökről,  s  annál  nagyobbra  vette  a  tiszte- 
letet, melyben  részesült,  mert  azt  látta  benne,  hogy  a  régi 
egyszerűségnek  még  meg  van  a  becsülete.  Igaz,  hogy  az  ily 
nádas  házakban  az  asztal  nem  mindig  volt  épen  spártai 
törvény  szerint  ellátva,  a  vendég  maga  is  jobb  ebédet 
kapott,  lovát  is  jobban  megabrakolták  mint  némely  díszes 
kastélyban,  mely  már  oszlopos  verandával  park  közepébe 
éj)íttetett.  Általában  Mag}^arország  specialitásaihoz  tarto- 
zik, hogy  jó  ebédet  nem  a  háztájék  minősége  szerint  lehet 
várni,  s  az  ember  nem  is  gondolná,  mily  öseredeti,  gastro- 
nomicus  mély  tudománynyal  s  bőséggel  vendégelik  meg 
igen  jelentéktelen  külsejű  lakásokban.  Ezeket  a  viszonyo- 
kat régi  eredetiségökben  lehet  észlelni  ma  is  az  alföldi 
nagy  községekben,  tősgyökeres  magyar  jelleg  mindez,  nem 

csak  ösi  nemesi  szokás.  A  lakviszonyokról  szólván,  meg 
kell  jegyeznem,  hogy  a  régi  nemesi  lakásoknak  az  a  beren- 
dezése, miszerint  az  udvar  a  kerttől  el  volt  különitve,  sok- 
kal czélszerübb  volt  mint  az  udvarok  parkírozása ;  mert  az 
ember  falun  kutyát  is  tart,  de  tyúkot  és  pulykát  is,  mely 

azután  kapar  és  szemetel. 

* 

A  mi  az  életmód  nagy  egyszerűségét  illeti,  nevezetesen 
az  eszem-iszom  fontos  rovatát,  szabálynak  tekintették  azt, 
hogy  minél  kevesebb  bolti  portéka  jöjjön  az  asztalra, 
csak  olyan,  mi  a  « háztól  kitelik ».  De  a  háztól  nagyon  sok 
telt  ki,  mert  a  főzésre  igen  nagy  gondot  fordítottak,  nagyot 
különösen  arra,  hogy  a  házigazda  ízlése  eltaláltassék  s 
kedvencz  ételei  kellő  időközökben,  hogy  rá  ne  unjon  a 
toujours  perdrixre,  megjelenjenek.  Bor  dolgából  pedig  igaz, 
hogy  czifra  etiquettel  ellátott  fuxinoldatok  nem  díszlettek 
az  asztalon,  sem  pezsgő,  hanem  igenis  saját  készítményü 
ürmös  és  aszúbor;  de  ha  nem  termett  helyben  jó  bor, 
volt  szőlleje  a  családnak  más  híres  bortermőhelyeken;  a 
zempléni  Hegyalja  tele  volt  szüretkor  felföldi  uraságokkal 
Sáros  és  Szepes  megyékből.  Szakácsot  alig  lehet  látni  falun 
a  mai  világban,  akkor  volt  majd  minden  jobb  háznál,  a 
nagyobbaknál  pedig  kuktákat  is  tartottak ;  s  ezek  a  szaká- 
csok nem  kaptak  ugyan  mint  most  oly  fizetést,  mint  egy 
királyi  táblai  bíró,  de  nem  is  voltak  a  valóságban  « csömör- 
főzök»,  mint  nevezte  valamennyiöket  egy  tréfás  öreg  tábla- 
bíró. A  bútor  megengedem,  hogy  egyszerűbb  volt  a  mos- 
taninál, általában  a  ház  belső  berendezése ;  parkét,  festett 
vagy  épen  szőnyegezett  falak,  lábszőnyegek  stb.  ritkábban 
voltak  láthatók  ép  úgy  mint  az  ezerféle  encsembencsem, 
mely ly el  most  a  szobákat  díszítik,  de  a  régi  úri  ember  sokat 
tartott  saját  «komoditására»,  cselédsége  volt  bőven,  inasa 
nélkül  nem  igen  ment  valahova,  ezt  megkívánta  a  rang  is^ 


de  gondozni  is  kellett  a  bőrzacskóban  útra  vitt  tajtékpipa 
battériát.  Az  öltözet,  ház  körül,  szintén  egyszerűbb  volt, 
frakkot,  klakkot  falu  alig  látott,  de  annál  nagyobb  gondot 
fordítottak  a  sokkal  gyakrabban  használt  magyar  ruhára. 
Az  pedig  már  épen  nem  áll,  hogy  a  nök  nagyanyjuk  ruhá- 
ját is  viselték ;  jól  emlékszem,  hogy  a  nénik,  idösbek  és 
ifjabbak,  igen  sokat  csevegtek  a  zsurnálokról  és  masamó- 
dokról.  Grünwald  Béla  a  régibb  korszakbeli  rásaszoknyák- 
ból  s  a  parasztasszonyok  rókatorkos  mentéiből,  melyek 
leányról  leányra  szálltak,  komponálta  azt  a  rágalmat  nagy- 
és  dédanyáink  ellen. 

Azt  mondja  Grünwald  Béla,  hogy  a  « szomszédos  ne- 
mesek*) unalomból  látogatják  egymást,  ha  nincs  pör  közöt- 
tük ...  ha  egybe  gyülekeznek,  kártyával,  ivással  mulatnak 
s  a  társalgás,  Kazinczy  szerint,  nem  emelkedik  magas  szín- 
vonalra*). Miért  épen  unalomból  vagy  inkább  unalomból 
akkor,  mint  most?  Ez  épen  csak  úgy  « hasból  van  be- 
szélve*), mint  leirásának  legtöbb  tétele,  például  az  is:  ha 
pör  nincs  közöttük.  Látogatták  akkor  is,  ha  pör  volt  közöt- 
tük, azok  a  hosszú  ősiségi  és  zálogos  pörök  nem  vontak 
maguk  után  szükségképen  gyülölségi  indulatot ;  összedis- 
putáltak a  felek  időről  időre,  de  azért  rendszerint  nem  sza- 
kadt meg  a  barátságos  érintkezés.  Kártyázni  kártyáztak 
eleget,  ép  úgy  mint  most,  de  a  hazárdjátélí  épen  nem  volt 
elterjedve ;  a  mi  pedig  az  ivást  illeti,  határozottan  azt  lehet 
mondani,  hogy  az  a  mérséklet  és  illedelem  határai  közt 
maradt,  nem  ugy  mint  alkotmányos  rokonaink  az  angol 
gentrynél  Macaulay  rajza  szerint.  A  magyar  embernek 
epén  nem  természete  az  iszákosság.  Különböző  volt  a  bor- 
ivás törvénye  az  ország  különböző  részeiben  s  a  társaság 
különböző  rétegeiben.  A  Bácskában  vagy  a  Kemenesalján 
most   is   öntik  a  bort  a  vendégbe,    de  legtöbb  helyt  már 

-akkor  sem  tartották  az  elöbbkelö  házaknál  a  jó  ízléssel 
megegvezönek  ebéd  után  is  borral  kínálkozni;  részegnek 
látni  úri  embert  nagy  ritkaság  volt. 

« Nagyobb  távolságra  nem  igen  szoktak  járni,  mert  utak 
nincsenek))  —  mondja  Grünwald Béla.  A  sógor- komaság, 
mely  döntött  a  megyei  ügyeknél,  a  pörösködés,arossz  utak — 
ezek  már  aféle  chablonszerü  dolgok,  miket  könyv  nélkül 
tud  és  elgagyog  a  tollas  sereg,  ha  álla  pelyhetlen  is,  mihelyt 
Magyarországról  s  a  megyéről  van  szó ;  de  Zólyommegye 
volt  érdemes  alispánja  igen  jól  tudhatná  —  ha  akarná  — 
hogy  azok  az  országutak,  melyeket  o  gondozott,  nagy  rész- 
ben már  igen  régen  készen  voltak.  Volt  csinált  út  minden- 
felé, a  hol  volt  miből  csinálni,  egyebütt  most  sincs  és  nem 
tudom,  lesz-e  valaha.  Annyi  bizonyos,  hogy  akkor  keveseb- 
bet utaztak  az  emberek,  mint  most,  mióta  vasutak  vannak, 
nemcsak  a  nemes  urak,  de  mások  is.  Az  egri  emberről  azt 
mondják,  hogy  misét  szolgáltatott,  mielőtt  Pestre  ehndult 
volna.  Külföldre,  azt  mondja  Grünwald  Béla,  «egy  sem 
utazik  a  falusi  urak  közül,  hacsak  mint  katona  vagy  udvari 
testőr  nem  jut  ki.  Ha  azután  visszatér  hazájába,  hihetetlen 
dolgokat  tud  beszélni  a  falusi  nemességnek,  mely  a  szom- 
széd vármegyét  sem  ismeri  és  sejtelme  sincs  a  szomszéd 
országok  viszonyairól)).  E  sorokat  olvasva  szinte  látja  az 
•ember  azt  a  Háry  Jánosszerű  utazott  embert  s  a  falusi 
nemesi  publikumot,  amint  tátott  szájjal  hallgatja  azokat  a 
hihetetlen  dolgokat.  Hatásosabb  tableaut  ahg  rajzolhatott 
volna  Grünwald  Béla  a  régi  Magyarországról.  Ö  föltette 
magában  elhitetni  a  világgal,  hogy  a  régi  birtokos  nemes- 
ség legfölebb  egy  araszszal  állott  fentebb  a  mai  parasztság- 
nál, de  az  eféle  jellemzés  az  egyszerű  paraszt  népre  sem 
illenék.  Csak  úgy  gondolomra  van  mondva  természetesen, 
erce  se  Kazinczyt  se  Kármánt  tanúnak  idézni  nem  lehet. 

Hát  én  tudok  az  akkori  falusi  nemességnek  egy  tagját, 
ki  e  század  elején  beutazta  egész  Európát,  a  mi  akkor 
nem  volt  oly  könnyű  dolog,  s  másfél  évbe  került ;  atyja 
nem  bocsátotta  el  inas  nélkül,  ki  nem  volt  más,  mint  egy 
hosszúlábú  mendikáns  diák.  Ez  bizony  nem  mesélt  Johann 
Háry  módjára  mesés  dolgokat. 

A  közlekedés  nehézségei  bizony  nagyon  érezhetők  voltak 
minden  tekintetben.  Posta  kevés  volt,  levelet,  hirlapot  jó 
hosszú  időközökben  lehetett  csak  kapni,  s  milyen  hírlapo- 
kat !  A  Helmeczy  Jelenkor  és  Társalkodója  zárt  itatós 
papir  borítékban  jött,  az  általánosan  szokásban  volt  franczia 
nyelvű  czímzéssel :  A  Monsieur  Monsieur  ...  de  .  .  .  Sei- 
gneur  de  .  .  .  Assesseur  de  plusieurs  Comtés,  majd  később 
magyarosan :  tekintetes,  nemes,  nemzetes  és  vitézlő  .  .  . 
úrnak  több  tekintetes  ns.  vármegyék  előkelő  Fő  Tábla- 
birájának.  Tartalma  pedig  végig  ment  az  európai  államo- 
kon, kezdve  Portugálon  azon  sorrendben,  a  mint  a  térképen 
egymásután  következnek.  Kedvelt  olvasmányuk  volt  az  öre- 
geknek az  Augsburger  Allgemeine  Zeitung,  a  későbbi  híres 
augsburgi  nénike.  Olvastak  legalább  is  annyit,  mint  a  mostani 
falusi  gentry ;  német  regényeket,  angol  regényeket  német 
fordításban,  franczia  remekírókat;  az  encyclopaedistáknak 
nem  egy  bámulója  volt.  x\nnyi  igaz,  hogy  a  keletkező 
magyar  irodalom  szárnypróbálgatásai  nem  költöttek  oly 
nagy  érdeklődést,  mint  megérdemelték  volna.  Csak  kivá- 
lóbb szellemek  értették  meg  a  kezdeményezés  nagy  hord- 
erejét,  a  sokaság  csak  olvasmánynak  nézte  az  olvasmányt, 
s  szépirodalmunk  zsengéi,  például  Kártigám  kisasszony, 
vagy  Etelka  tárgyban  és  nyelvezetben  nem  bírták  ki  az 
összehasonlítást  a  külföld  remek  műveivel.  Ez  természete- 
sen fájt  és  méltán  íróinknak,  azért  nem  is  állottak  jó  lá- 
bon a  nemesi  társadalommal  s  azért  tud  Grünwald  Béla 

idézni  tőlük  keserű  kifakadásokat  a  világnak  akkori  folyása 
ellen. 

Olyformán  voltak  biz'  ők  többé-kevésbé,  mint  Cserei  vulgo 
Csereiberei  Farkas,  egy  ismeretes  versiíikátor  e  század  ele- 
jén, ki  vándorolt  helyről  helyre,  hol  a  kéményt  füstölni 
látta.  Egy  helyen  nein  volt  megelégedve  a  honoráriummal, 
s  magát  megbosszulandó  ilyeténképen  verselte  ki  a  mae- 
cenást : 

Hallottam  Egerben,  gavallér y, 

De  az  ajándéka  látom  csak  vásári; 
Nagyobb  becse  van  itt  egy  kopott  ügyésznek, 
Mint  gyémántnál  drágább  poétái  észnek. 

Egy  kissé  Csereibereinek  nézték  a  falusi  táblabiró  urak  a 
magyar  «literat:orokat)),  inkább  szerettek  foglalkozni  a 
megyei  dolgokkal  s  pörös  ügyekkel,  mit  azután  a  literátor 
urak  rossz  néven  vettek.  Pedig  egy  kézre  dolgoztak  öntu- 
datlanul, különböző  utakon  a  magyarság  s  a  « constitutio  »> 
megmentésén.  A  czigány okról  mondják,  hogy  mindig  vesze- 
kednek, de  együtt  lopnak ;  a  táblabírák  és  literatorok  se  éltek 
egymással  jó  lábon,  de  együtt  lopták  meg  a  magyarság  s 
az  alkotmány  vesztére  törő  hatalmat.  Nem  is  gondolták, 
mennyire  igazat  mondották,  az  akkori  emberek,  midőn  így 
szóltak,  egymásra  ravaszul  kacsingatva :  lusimus  Mariam 
Theresiam. 

A  kákán  is  csomót  keresve  még  a  vendégszeretetbe  is 
beleköt  Grünwald  Béla.  Azt  mondja :  a  ((vendéget  szívesen 
látják,  mert  félbeszakítja  az  unalmat",  mert  egy  szóval, 
pletykát  hoz.  A  ki  tud  korholni  másokat  a  nemzeti 
érzület  hiánya  miatt,  valóban  nem  sok  ily  érzületet  tanúsít 
az  által,  hogy  kigúnyolja  híres  nemzeti  erényünket.  Szerinte 
csak  önzés  volt  alapja,  pedig  épen  ellenkezőleg,  a  vendég- 

szeretet  forrása  csakis  a  mások  iránti  jó  indulatban  talál- 
ható föl.  Oly  országokban,  melyekben  az  utazás  nagy 
sanyarúságokkal  van  összekötve,  a  vendégszeretet  ember- 
baráti szent  kötelesség.  Ez  a  vonás  is  megvolt  még  a  régi 
vendégszeretetben,  pótolta  a  jó  fogadók  hiányát.  A  mág- 
nási  nagy  kastélyok  csak  kivételkópen  voltak  nyitva  a  jöve- 
vénynek, csak  akkor,  ha  gazdájuk  történetesen  nem  tarto- 
zott az  elnémetesedettek  közé.  A  zsibói  fogadósról  beszélték, 
hogy  nem  adott  éjjeli  szállást  úriforma  embereknek,  mert 
ha  jóravaló  ember  —  úgymond  —  akkor  a  kastélyba  száll, 
csavargónak  pedig  nem  ad  helyet  háza  fedele  alatt.  A  túl- 
ságos vendégszeretet  gyakran  vált  vagyoni  romlás  forrásává, 
de  annyi  bizonyos,  hogy  szűkkeblű,  önző,  barátság  iránt 
nem  fogékony  embereknél  nem  található  föl  s  csakis  ked- 
vező világot  vethet  az  oly  nemzet  jellemére,  melynek  kebe- 
lében honos.  A  szives  vendéglátás,  az  emberbaráti  jóindulat 
és  kedélyesség,  mely  kisugárzott  a  vendéget  fogadó  gazda 
szeméből,  többet  ért  amannak,  mint  a  « rangjához  illö» 
ellátás,  mely  a  tágas  ebédlőben  rá  várakozott.  Ennek  a 
fűszere  pedig  a  háziasszony  szives  kinálkozása  volt.  A  ven- 
dégszeretet volt  általában  a  magyarországi  életnek  egyik 
legfőbb  fűszere  s  forrása  a  híres  mondásnak :  extra  Hungá- 
riám non  est  vita. 

Ismételve  fölhozza  Grünwald  Béla,  hogy  a  falusi  nemes 
ember  egyhangú,  prózai,  unalmas  életet  élt;  unalomból 
mozdult  ki  hazulról,  unalom  elűzéseért  látták  szívesen  a 
vendéget  stb.  Nem  rokonszenves  szánakozás,  de  megrovás 
akar  lenni  ez  is  természetesen ;  miért  volt  élhetetlen  az 
a  falusi  nemes,  hogy  nem  tudott  magának  élvezetet,  mu- 
latságot szerezni.  Máskor  pedig,  sőt  igen  gyakran  azért 
rójja  meg  az  akkori  embereket,  hogy  állapotukkal  meg 
voltak  elégedve.  Most  már  mi  az  igaz?  Az,  hogy  a  régi  ne- 

mes  úgy  élt,  mint  a  hal  a  vízben.  Boldogabb  emberfajt  én 
sohasem  láttam.  Volt  neki  egy  nagy  búja ;  mert  akkor  is 
sírva  vígadott  a  magyar,  akkor  is  mondották  :  « szomorú  a 
magyar  nóta,  háromszáz  esztendő  óta.))  De  ezenkívül  nem 
volt  neki  semmi  baja.  Vagyoni  állása  általában  rende- 
zett volt;  voltak  akkor  is  szórványosan  « híres  prédálók)), 
de  meg  sem  álmodta  volna  senki,  hogy  egy  oly  válfaj  fog 
valaha  keletkezni,  mint  a  mostani  « végzett  urakw.  Adót 
iaem  fizetett,  trafikával,  bélyeggel  s  a  modern  állam  ezer- 
féle fölszerelésével  nem  húzták-vonták,  nem  boszantották. 
A  gazdálkodás  könnyű  volt,  folytonos  nagy  kiadások  fede- 
zéséről előre  gondoskodni  nem  kellett.  Azt,  mit  most  a  lét- 
ért való  küzdelemnek  nevezünk,  a  falusi  nemes  nem  is- 
merte. Gyermekei  jövőjének  megállapítása  sem  okozott  fej- 
törést. A  fiának  biztosan  ki  volt  czirkalmazva  pályája ; 
leteszi  a  censurát,  tiszteletbeli  jegyző  lesz,  azután  szolga- 
bíró s  ha  jól  forgatja  magát,  lehet  belőle  X.  megye  első 
alispánja  is;  ha  különösen  jól  tanult,  akkor  még  feljebb 
menetelre  is  volt  kilátása,  úgy  hogy  « emelheti  a  famíliát)); 
ha  pedig  teljességgel  iaem  vette  be  természete  a  tudo- 
mányt, akkor  azt  mondták,  jó  lesz  katonának  s  a  vén  hu- 
szár cseléd  dörmögött  is,  hogy  vétek  a  tanulással  csigázni 
azt  a  szép  gyereket.  Időtöltése  volt  bőven  a  régi  embernek,, 
magán  dolgán  kívül  ott  volt  a  vármegye ;  atyafiszerető,  ba- 
rátkozó ember  volt,  az  ilyen  kedélyű  ember  unalomról  nem 
panaszkodik. 

A  tudatlan,  műveletlen  czímeket  csak  úgy  szórja  Grün- 
WALD  Béla  a  régi  nemesi  társadalomra.  A  nők  nevelése 
szerinte  egészen  el  volt  hanyagolva,  «a  nő  még  nem  foglalja 
el  azt  az  állást,  mint  az  egykorú  Francziaországban  ...  a 
szalon . . .  ismeretlen  volt  Magyarországon  ...  A  nők  hely- 
zete házban  és  társadalomban  alárendelt. »  Ennek  bízonyí- 


tására  ismét  Kazinczyt  idézi,  ki  azt  beszéli  saját  nagyanyjá- 
ról, hogy  szekéren  balra  ült  férjétől  s  idegen  házába  lép- 
vén be  vele,  utána  ment,  nem  pedig  előtte.  Az  öreg  Bossá- 
nyinak  ezt  a  bogarát  mindjárt  kész  generalisábai  Grünwald 
Béla.  Az  öreg  úr,  mint  látszik,  egy  igen  derék  és  aféle 
« originális »  ember  volt.  Ki  tudja  miért  fundálta  ezt  a  szo- 
kást saját  házánál;  azért-e,  mert  így  tesznek  a  legnagyobb 
urak,  az  uralkodók,  vagy  azért,  mert  így  tesz  a  paraszt 
ember  is,  mikor  templomba  megy  a  feleségével,  tehát  ez  az 
igazi  magyar  szokás.  En  is  ismertem  egy  öreg  urat,  pedig 
olvasott  s  művelt  ember  volt,  ki  meg  abban  akart  a  régi 
erkölcshez  ragaszkodni,  hogy  ifjabb  gyermekének  nem  en- 
gedte meg  tegezni  idősb  testvérét.  Ezer  ily  különlegesség- 
gel lehetett  találkozni  a  régi  világban.  De  a  nők  helyzetére 
nézve  épen  az  ellenkezője  áll  annak,  mit  Grünwald  Béla 
a,z  alárendeltségről  mond.  Tudvalevő,  hogy  a  magyar  ma- 
gánjog, sőt  a  közjog  is  a  nőknek  kiváló  helyzetet  biztosí- 
tott, milyennel  seholsem  bírt  Európában  ;  a  magyar  nem- 
zet e  tekintetben  sokkal  udvariasabb  volt,  mint  az  udva- 
riasság nagy  mestere,  a  franczia,  mely  a  hires  száli  törvény 
által  a  nőket  a  trónöröklési  képességtől  is  megfosztotta.  Az 
özvegy  nő  benne  ült  férje  egész  birtokában,  lányokat  fiusi- 
tottak  s  ezzel  a  magszakadást  elhárították,  az  özvegy  mág- 
násnő  az  országgyűlésen  külön  megbízott  egyén  (absentium 
ablegatus)  által  képviseltette  magát.  A  hol  ily  felfogás  nyil- 
vánult a  törvényhozásban,  lehetlen,  hogy  ellenkező  jutott 
volna  érvényre  a  társadalomban.  Ellenkezőleg  a  nőnek  na- 
gyon fontos  szerepe  s  előkelő  állása  volt.  Az  özvegy  nők 
közt  számos  akadt,  ki,  mint  egy  Mária  Terézia  kicsinyben, 
hatalmasan  kormányozta  külső  gazdaságát  és.  törvényes 
ügyeit  s  ennélfogva  —  ha  magaviselete,  mint  nőé  kifogás- 
talan volt   —    nagy    hírnévben   s   tiszteletben  részesült. 

A  háziasszonynak  pedig  minden  vendég  kezet  csókolt,  a 
mint  még  most  is  sok  vidéken  szokásban  van,  hol  az  angol 
shakehands  a  régi  erkölcsöt  ki  nem  szorította.  Jól  emlék- 
szem, hogy  a  régiek  gyakran  panaszkodtak,  hogy  quod 
femina  vult,  valde  vult;  bizonyos  « kardos  asszonyságok)) 
valódi  terrorismust  gyakoroltak  nemcsak  saját  házukban,, 
de  azon  kívül  is ;  a  jó  feleség  papucskormánya  alól  pedig 
ép  oly  kevéssé  menekült  a  régi  falusi  nemes  ember,  mint  a 
legpallérozottabb  nemzet  bármely  korbeli  fia. 

Sokat  kell  emlegetnem  —  az  isten  nyugtass^, !  —  Bossá- 
nyi  Ferenczet,  miután  öt  hozza  föl  szüntelenül  mint  egyet- 
len typust  Grünwald  Béla.  Utaltam  már  s  azt  hiszem 
nem  ok  nélkül  arra,  hogy  inkább  különlegesség,  mint  typicus 
alak.  De  Grünwald  Béla  kap  rajta,  hogy  benne  az  egész 
fajt  nevetségessé  teheti;  az  egész  leírás,  melyet  a  régi  mű- 
veltségről ad,  ama  nyakra  valókötési  képben  culminál, 
melyet  Kazinczy  után  közöl.  Valljuk  meg  az  igazat,  Ka- 
zinczytól  nem  szép  volt  saját  nagyapját  és  nagyanyját  ((ki- 
figurázni)). De  nem  szép  Grünwald  BÉLÁ-tól  sem  irodal- 
munk öregapjának  ezt  a  gyengéjét,  classicus  író  idézésének 
örve  alatt  kibányászni  s  vele  egy  nagyjelentőségű  szerepet 
vitt  osztályt  jóformán  pellengérre  állítatni  akarni.  Az  ö  egész 
ábrázolásából  bizonyosan  az  a  nyakravalókötési  kép  fog  sok 
olvasó  elméjében  leginkább  megmaradni ,  valamint  megma- 
rad, úgy  hiszem,  mások  elméjében  az  a  benyomás,  hog^-  a 
nevetségessé  tétellel  a  köznemességről  szóló  fejezetben  a 
kegyelemdöfést  akarja  megadni  annak  az  osztálynak,  me- 
lyet egész  könyvén  át  körülbelől  hazaárulónak  ábrázoL 
A  mi  Kazinczyt  illeti,  tudva  van  róla,  hogy  rendkívül  érzé  - 
kény,  sensitiv  természetű  s  kényes  ízlésű  ember  volt,  kizá- 
rólag szellemi  foglalkozásnak  élt  s  azért  nem  lehet  csodál- 
kozni, ha  gyakran  jött  összeütközésbe  a  különben  maga- 

fajtájú  emberekkel,  a  kik  bizony  nem  igen  akartak,  de  nem 
igen  tudtak  ö  vele  örökösen  csak  Klopstockról  és  Mathisson- 
ról  beszélgetni,  hanem  el  akarták  panaszolni  gazdasági  mise- 
riáikat  is,  megbeszélni  azt  is,  mi  történt  az  utolsó  megyegyű- 
lésen, a  miknek  letárgyalása  után  jól  esik  a  falusi  embernek 
egygyet  tarokkozni  is.  ügy  van  az,  hogy  az  ember  lehet 
a  halhatatlanság  jelöltje,  de  azért  mesterségét  nem  tagad- 
hatja meg.  Kazinczyban  is  megvolt  az  a  tollforgatói  erkölcs, 
hogy  ha  tud  valami  érdekeset,  mint  az  asszonyok,  nem 
állja  meg,  hogy  el  ne  beszélje,  egyik  a  kávézó  társaságnak, 
másik  olvasó  közönségének.  A  ki  azután  hallja,  adja  tovább, 
természetesen  megfelelő  toldással,  színezéssel,  általánosí- 
tással. Grünwald  Béla  a  comicus  nyakravalókötési  jelenet 
meséjéből  nagyon  komoly  képpel  ezt  a  morált  vonja  ki : 
«A  kinek  ily  szokásai  és  szeszélyei  voltak,  csak  otthon 
erezhette  magát  jól,  a  hol  csak  parancsolnia  kellett,  hogy 
minden  úgy  történjék,  a  mint  ö  akarta,  s  nem  érezhetett 
vágyat  idegen  helyre  menni,  a  hol  nem  találta  meg  azokat 
az  embereket,  a  kik  feltétlenül  meghajoltak  tekintélye  előtt 
s  rendelkezésére  állottak  szeszélyei  kielégítésére. »  Ez  abból 
következik,  hogy  az  öreg  úr  káromkodott  is  a  nyakravaló- 
kötés  alatt  s  az  inas  vagy  patvarista  fellélegzett,  midőn  a 
szörnyű  munkán  átestek.  Tehát  az  öreg  úr  egy  duodez  zsar- 
nok volt  s  miután  ő  ilyen  volt,  hasonló  volt  valamennyi 
falusi  úriember.  Quod  erat  demonstrandum. 

Sokszor  tapasztaltam,  hogy  egyes  feltűnő  alakokra,  spe- 
ciahtásokra  ráfogják,  hogy  typicus  alakok,  az  úgynevezett 
bolond  lapok  szokták  az  ilyeneket  felhasználni,  így  tesz 
Grünwald  Béla  is  Bossányival.  Kazinczy  vázlatai  egyene- 
sen azt  mutatják,  hogy  a  némely  gyengéi  mellett  igen  tisz- 
teletreméltó férfiú  valóságos  specialitás  volt,  a  mint  hogy 
igen  sokat  lehetett  találni  azon  korban,  mindenféle  váltó- 

zatokban.  Bizonyos  általánosan  föltalálható  vonások  mellett 
igen  sok  eltérőt  lehetett  észlelni  az  ország  különböző  vidé- 
kein a  nemesi  társaság  jellemében.  A  nemesség  sokkal 
inkább  helyhez  kötött  életet  folytatott,  semhogy  a  helyi 
viszonyok  ne  gyakoroltak  volna  rá  nagy  befolyást.  A  gaz- 
dálkodás különböző  módja  a  föld  és  az  éghajlat  különfélé- 
sége  szerint,  a  nyelvi  és  nemzetiségi  viszonyok,  a  vallás 
voltak  legnagyobb  hatással  a  nemzeti  társadalom  külön- 
böző árnyalatainak  megalakulására.  S  a  megalakult  csopor- 
tozatok  állandóan  meg  is  maradtak,  mert  kevés  volt  az 
alkalom  a  nivellirozásra.  Főváros,  mely  erre  különösen 
alkalmas  lehetett  volna,  a  szó  valódi  értelmében  nem  is 
létezett ;  az  idő,  melyet  a  különböző  vidékbeH  ifjak  mint 
juratusok  Pesten  együtt  töltöttek  el,  rövid  volt ;  Pozsony- 
ban az  országgyűlésen  töltöttek  néha  öregek  és  ifjak  együtt 
hosszabb  időt,  de  régebben  országgyűlés  is  ritkán  tartatott, 
így  aztán  annál  inkább  consolidálódtak  a  vidéki  társadalmi 
körök. 

Felföld  és  alföld  alkották  a  legfeltűnőbb  demarcationalis 
vonalat ;  a  különböző  gazdálkodási  és  égalji,  valamint  a 
nyelvi  viszonyok  egyesülve  járultak  ahoz,  hogy  más  legyén 
felföldön  és  alföldön  a  társadalom  ábrázata.  A  felföld  sok- 
kal aristocraticusabb  volt  mint  az  alföld;  oda  szorultak  a 
török  elől  a  «nagy  famíliák »,  míg  az  alföld  némely  részein, 
kivált  a  Duna-Tisza  közt  s  a  tiszai  lapályokon  csak  szórvá- 
nyosan voltak,  régiségre  nézve  amazokkal  egyenrangú  csa- 
ládok találhatók.  A  felföld  általában  műveltebb  is  volt,  ott 
soha  sem  járt  török,  a  régibb  műveltség  nem  ment  kárba, 
a  sűrűbben  található  városok  és  némi  ipar  megtették  hatá- 
sukat; voltak  országutak,  voltak  fürdőhelyek,  mindenféle 
eleme  a  culturáiiak  bővebben  volt  föltalálható,  mint  az 
alföldön,  annál  inkább,  minél  lejebb  ment  az  ember.   Az 

aristocraticus  ábrázathoz  járult  az  úri  osztály  és  a  köznép 
közt  levő  faji  és  nyelvi  különbség  is ;  a  tót  köznép  jobban 
meglippent  a  nemesség  fensöbbségi  követelései  előtt,  mint 
a  magyar  földművelő  és  pásztornép,  melynek  magának  is 
sok  aristocraticus  velleitásai  vannak  gondolkodása  módjá- 
ban. De  azért  természetesen  a  szabolcsi  primíe  occupationis 
birtokú  nemes,  kinek  családja  a  honfoglalás  óta  ül  fészké- 
l)en  vagy  a  ki  ezt  legalább  hiszi,  semmivel  sem  tartotta 
magát  rosszabbnak  a  felföldi  nagy  famíliák  tagjainál,  de 
nem  is  restellette  a  tót  atyafiságot.  De  azért  az  alföld  mégis 
imponált  a  felföldnek,  a  jó  fekete  föld  bizonyos  eldoradói 
színben  tűnt  fel  előtte,  a  jó  szöllővel  és  görög  dinnyével 
egyetemben ;  s  különben  is  ha^a  felföldi  ember  az  alföldre 
került,  engedett  aristocraticus  magatartásából,  sőt  némi 
szorongást  és  feszengést  is  érzett  szemben  az  alföld  hety- 
kébb és  nyersebb  tartású  fiaival.  Mert  hát  nem  úgy  beszélt 
vagy  épen  gyengén  beszélt  magyarul,  pedig  érezte  magá- 
ban, hogy  mint  régi  magyar  nemesnek  csak  úgy  kellene 
magyarnak  lennie,  mint  amazoknak.  Sokat  is  évődtek  egy- 
mással s  ilyenkor  a  felföldiek  húzták  a  rövidebbet.  Ölték 
őket  a  pipának  való  földdel,  a  krumplizabálással,  azon  rá- 
fogással,  hogy  a  felföldi  urak  üres  bérruhákat  tartanak  s 
ha  magasan  fekvő  házaikból  messziről  hintót  látnak  köze- 
ledni ,  kikiáltanak  a  tornáczról  mindenféle  cselédeikre : 
klapczi  do  liberaju !  Beszélték  azt  is,  miként  üdvözlik  egy- 
mást, ha  találkoznak,  például :  humillimus  servus  kedves 
urambátyám,  karsamszter  diner,  et  quomodo  dignabatur 
Tenisse?  forsponton  oder  auf  eigene  Gelegenheit.  Mind- 
ezekre pedig  alig  tudtak  egyébbel  visszavágni,  mint  azzal, 
hogy  :  ti  pedig  alföldi  betyárok  vagytok. 

Nagy  különbséget  hozott  létre  a  vallás  is.  Szorosabb 
baráti  viszony  vagy  új  rokonság  többnyire  csak  a  felekezet 

körén  belül  köttetett ;  vallási  közügyekben  szorosan  össze- 
tartott a  két  protestáns  egyház,  de  fordult  elö  oly  viszony 
is,  hogy  például  Nógrádmegyében,  hol  a  luteránus  családok 
voltak  túlnyomó  erőben,  a  katholikusok  és  kálvinisták  tar- 
tottak össze  a  megyei  ügyeknél.  A  kedélyes  évödésnek 
luteránusok  és  kálvinisták  közt  kifogyhatlan  volt  a  forrása 
az  állitólagos  luteránus  kétszinüség  és  kálvinista  darabos- 
ságban ;  de  a  dunántúli  ma.gyar  luteránusok  nem  is  mentek 
igazi  « luteránus  mesterembere  számba.  Meglátszott  min- 
deniken az  iskola  szelleme,  melyben  növekedett.  A  kálvi- 
nistákon a  togátus  és  mendicans  diákokkal,  a  luteránuso- 
kon  a  német  és  tót  származású  házi  nevelökkel  és  papok- 
kal való  érintkezés. 

Majd  minden  megyében  más  « tónus »  uralkodott.  A  szám- 
talan árnyalatok  közt  leginkább  volt  ismeretes  a  hevesi 
betyár,  a  nyiri  pajkos,  a  sárosi  spanyol  grand,  a  gömöri 
barkó ;  a  szatmári  emberre  is  könnyen  rá  lehetett  ismerni ;. 
túl  a  Dunán  a  vasmegyei  nevezetesen  kemenesaljai,  zalai,, 
somogyi  emberek  váltak  ki  bizonyos  jellemző  vonások 
által.  Valamennyitől  elütöttek  az  erdélyiek,  ők  nagy  kü- 
lönbséget tartottak  mindig  maguk  és  a  « magyarországi  em- 
bere között.  A  partiumbeli  társadalmilag  mindig  Erdélyhez, 
sorakozott. 

Nem  azért  hoztam  elő  ez  utóbbi  részleteket,  mint  ha 
általuk  teljes  képét  igényelhetném  adhatni  az  egykori 
nemesi  társadalomnak,  inkább  csakis  azért,  hogy  rámutat- 
hassak, miszerint  nem  oly  könnyű  dolog  kimerítően  leírni 
egy  oly  társadalmi  osztályt,  melyben  bizonyos  általános 
jellemvonások  mellett  igen  sok  különböző  typusok  fordul- 
nak elő.  Ezek  közül  csakis  egyet  kiválasztani,  azt  is  oly 
alakban,  mely  sokkal  inkább  mutatja  a  specialitás  mint  a. 
typus  jellegét,  s  ennek  minden  legkisebb  vonását  gene- 

ralizálni  —  ezzel  czélt  remélhet  érni  az  irány zatosság,  de 
nem  közelíthető  meg  a  történelmi  igazság. 

Ha  kell  typicus  alak,  mondok  én  más  olyat,  mely  sokkal 
hívebben  képviselheti  a  régi  táblabíró  fajt,  mint  az  öreg 
Bossányi.  Képmása  érczbe  öntve  gránit  talapzaton  ott  ül  a 
Lánczhidtéren,  nem  nagy  mtiértékű  alkotás,  de  szerencsére 
híven  állítja  elénk  azokat  az  egyszerű  arczvonásokat,  melye- 
ket félt  is  de  szeretett  is  mindenki,  a  ki  látta.  Én,  a  mennyire 
ismerem  a  régi  nemességet,  pedig  merem  mondani,  hogy 
ismerem,  azt  állítom,  hogy  ha  ennek  s  általában  a  régi 
Magyarországnak  ábrázolására  akai-tak  volna  jelképes  szob- 
rot állítani,  lehetetlen  lett  volna  jobb  mintát  találni  hozzá, 
mint  Deák  Ferencz.  Jó  tulajdonságait  és  fogyatkozásait 
egyaránt,  összhangzatos  egészbe  összeolvadva  s  tisztán 
kidomborodva  senkinél  se  láttam  nagyobb  mértékben. 

A  Deák- szobrot  nem  a  régi,  hanem  az  új,  söt  a  legisleg- 
újabbMagyarországnak,a67-iki  kiegyezés  müvének  emelték. 
De  megírta  a  római  költő  :  amphora  velit  institui,  currente 
rota  cur  iirceus  exit.  Itt  is  megtörtént,  hogy  más  került  ki 
a  forgó  kerék  alól  mint  a  mi  készülni  akart.  A  67-ik  mű 
emberei  nagy  hévvel  fogtak  az  emlék  felállításához,  s 
mikorára  elkészült,  kaptak  rajta,  hogy  egyszerűen  udvari 
ünnepély  alá  rejthessék  a  leleplezés  alkalmával  az  elpárol- 
gott lelkesedést,  a  vesztett  illusiókat  s  a  másfelé  irányuló 
kedvbenjárást.  Az  eként  cserbenhagyott  emlék  most  már 
magáé  Deák  Ferenczé,  kit  még  a  régi  Magyarország  szült, 
kinek  jelleme  még  abban  a  világban  fejlődött  ki  és  izmo- 
sodott meg,  habár  tevékenysége  az  ébredés  korszakába 
esik,  söt  legnevezetesebb  tettei  épen  a  legújabb  kornak 
képezik  stádiumát.  Mások  adhatták  azt  a  lökést,  mely  alatt 
a  hazai  társadalom  egy  új  korszak  csarnokába  lépett ;  de 
midőn    beköltözött  az  új,  díszesebb    hajlékba  s   modern 


életmódot  kezdett,  úgy  találta  mégis  a  háznép,  hogy  jó  az  öreg 
a  háznál.  S  az  öreg,  a  jogfolytonosság  nagy  zászlótartója, 
bebizonyította,  hogy  valamint  nincs  ugrás  a  természetben, 
úgy  nincs  megszakadás  a  történelemben  sem,  helyreállí- 
totta a  múlt,  jelen  és  jövő  közt  azt  az  összeköttetést,  melyet 
tetszésök  szerint  Télnek  némelyek  megszakíthatni,  egysze- 
rűen külön  fejezetek  vagy  kötetek  megírásával. 

Lássuk  most  már  ezen  typicus  alak  kalauzolása  mellett, 
milyen  volt  hát  voltaképen  az  a  régi  nemesség.  Csakis 
főbb  jellemvonásaira  akarok  kiterjeszkedni ;  arra,  hogy  mi- 
ként kötötte  nyakravalóját  akár  Deák,  akár  többi  tábla- 
bíró társai,  kiterjeszkedni  nem  kívánok.  És  természetesen, 
akár  jót,  akár  rosszat  mondunk  valamely  osztályról,  mindig 
csak  az  átlagot  érthetjük,  mindig  megengedjük  a  kivétele- 
ket, de  megtartjuk  az  alkotmányosság  szabályát :  a  többség 
•dönt. 

A  régi  nemesség  jellemében  a  legkiválóbb  helyet  fog- 
lalja el  a  becsületesség.  Nem  az  a  becsületesség,  melynél 
fogva  az  ember  az  akasztófát  kikerüli,  hanem  az  a  szeplőt- 
len jellemtisztaság,  az  a  jólelkűség  és  emberbaráti  indulat, 
melyben  rejlett  Deák  hatásának  varázsa.  Ez  nem  tette 
volna  nagygyá,  ha  nem  jutott  volna  osztályrészéül  nagy 
elmebeli  tehetség,  de  e  tehetség  csak  jellemével  való  párat- 
lanul ritka  összhangzatos  szövetkezés  által  vált  döntő  hata- 
lommá. Ezért  lelkesült  érette,  a  kinek  magának  is  volt 
érzéke  az  igazi  jellemtisztaság  iránt,  nem  értve  természete- 
sen a  felkelő  nap  felé  hajló  napraforgókat  s  az  Orpheus 
után  csörtető  malaczokat;  ezért  hajolt  meg  előtte  a  cynicus, 
nem  merve  még  kétértelmű  szót  sem  kiejteni,  mint  nem 
lehet  mondani  másnemű  kétértelműségeket  erényes  asszo- 
nyok előtt.  Azon  erény,  mely  különben  sokszor,  sőt  több- 
nyire csak  szerény  ibolyaként  illatozik,  óriási  hatású  ténye- 

zövé  vált  a  nagy  elmebeli  tehetség  oldalán,  így  idézte  elö- 
az  erkölcsi  nagyság  fogalmát  és  cultusát,  tette  Deák 
Ferenczet  nagyhatalommá. 

Hát  én  ismertem  akárhány  embert,  a  ki  becsületesség  és^ 
jólelküség  dolgából  semmivel  sem  volt  Deáknál  alábbvaló. 
Pedig  bizony  neki  itt  is  nagy  előnyére  vált  nagy  esze.  Mert 
igaz,  hogy  a  nagy  ész  igen  gyakran  Mephistóvá  válik,  de 
sokszor  dajkája  is  az  erkölcsnek,  mert  az  elbotlás  veszélyére 
figyelmezteti.  S  hogy  voltak  nálunk  a  jellemtisztaságnak 
ily  példányai,  annak  nem  maradt  el  hatása  nemzetünk 
hímevének  megalapítására.  Dobtak  miránk  kigyót-békát 
számos  ellenségeink  künn  és  benn ;  gúnyoltak,  rágalmaztak 
mindennel  a  mi  csak  kigondolható ;  a  becsületesség  hiányát 
nem  merték  ránk  fogni  soha.  S  ez  csak  úgy  történhetett, 
hogy  a  magyar  társadalom  vezérelemeit  ismerték  olyanokul, 
kikről  a  rágalomnak  bizonyos  neme  visszapattan.  A  mi 
életjelenséget  a  magyar  társadalom  adott,  az  a  nemesség 
köréből  került  ki  leginkább,  mert  ez  szerepelt  legtöbbet  a 
közéletben,  ez  képezte  a  középosztályt,  az  értelmiségi  osz- 
tály nagy  részét.  A  jellemtisztaság  példányképei  legfőbb 
tényezők  voltak  arra,  hogy  a  nemzet  maga,  ismerve  saját 
erkölcsi  értékét,  nem  vesztett  el  végképen  minden  önbizal- 
mat; az  erélyesebb  természetűek  pedig,  kik  tetterőtől  érez- 
ték duzzadozni  ereiket,  tudtak  hevülni  az  ily  nemzetért. 
Vájjon  mi  volt  az  egyéb,  a  mi  Széchenyi  Istvánt  lelkesí- 
tette, mint  az,  hogy  felismerte  a  tiszta  színaranyat  a  sok 
salak  között.  Az  a  nevelés,  az  a  környezet,  melyben  férfi- 
koráig forgott,  csakis  arra  hatott,  hogy  elidegenedjék  ő  is 
nemzetétől;  lelkes  atyja,  mint  írja,  remény  nélkül  szállt 
sírjába,  s  hányszor  tapasztaltuk  már,  hogy  a  leglelkeseb- 
beknek, sőt  vértanúknak  sarjai  is  megtagadták  nemze  töket. 
Az  a  bámulatra  méltó  mélységes  ragaszkodás  « fajtánkhoz)). 

nz  ö  kedvencz  kifejezése  szerint,  melj  Széchenyinek  min- 
den szavából  kisugárzik  s  oly  melegséget  áraszt  maga  körül 
akkor  is,  midőn  a  legkeserűbb  gúnynyal  ostorozza  a  tespedő 
inaszakadt  nemzedéket,  csakis  az  által  ébredett  föl  keblé- 
ben, hogy  fölismerte  azt  a  magas  erkölcsi  értéket,  mely  a 
Deákéhoz  hasonló  jellemekben  rejlik. 

Typicus  alakja  a  régi  nemességnek  Deák  Ferencz  abban 
is,  mit  nem  tudunk  másként  jól  kifejezni  mint  e  szóval : 
soliditás.  A  régi  táblabiró  jellemétől  semmi  se  állott  tá- 
volabb, mint  az  úgynevezett  szédelgésnek  bármely  neme. 
Nem  akartjobbnak  látszani  mint  a  milyen,  inkább  rosszabb- 
nak s  valamint  gúnyolta  a  czifra  nyomorúságot,  úgy  meg- 
vetette a  henczegö  ürességet.  Önérzetes  volt  és  szerény. 

Akkor  még  nem  tudták  oly  jól  könyv  nélkül  mint  most 
Göthe  híres  mondását:  «Nur  Lumpen  sind  bescheiden.» 
A  régi  táblabiró  nem  állított  olyat,  mit  bizonyosan  nem 
tudott,  nem  szólt  oly  tárgyhoz,  melyhez  nem  értett,  vagy 
csak  odáig  bocsátkozott  bele,  a  meddig  tárgyismerete  és 
tudománya  ért ;  semmi  sem  volt  természetével  ellenszenve- 
sebb, mint  az  úgynevezett  szélhámosság,  s  az  e  fajta  embe- 
rek nem  is  érezték  jól  magukat  társaságában.  Ezért  nem 
is  igen  szerette  idegenek  társaságát,  széllel  bélelt,  dibdáb 
emberekét,  azt  tapasztalván,  hogy  az  idegenek  közt,  leg- 
alább a  kik  hozzánk  kerültek,  illenek  gyakran  találkoznak. 
E  pontban  nagyon  kényes  volt  s  azért  általában  sokszor 
nehézkes  és  tartózkodó  az  ismerkedésben. 

Hanem  azután  egészen  más  volt,  ha  úgy  fordult  a  dolog 
mint  Kisfaludy  Károly  írja  híres  pipadalában : 

De  ha  jő  egy  lelkes  magj^ar, 
Szívcserére  kész  velem, 
Elől  nem  méz,  hátul  nem  mar, 
Nyitva  leli  kebelem. 

x\kkor  azután  a  régi  falusi  nemes  volt  a  legkedvesebb  s 
legszeretetreméltóbb  ember  a  világon.  Szivet  s  kedélyt  ki- 
elégítve, semmiféle  nemzet  fiával  sem  lehet  úgy  érintkezni, 
mint  a  régi  magyar  társaság  embereivel,  nem  csoda,  hogy 
oly  szívesen  keresték  föl  egymást  s  oly  nagyban  folyt  a 
barátkozás.  Azt  mondja  Grünwald  Béla,  hog}"  a  sálon  a 
régi  nemesi  körökben  ismeretlen  volt.  Leszámítva  némely 
elökelöségi  fogások  ismeretét  s  a  világlátás  terjedését,  ab- 
ban, mi  a  társalgási  műveltségnek  lényegéhez  tartozik,  nem 
Iátok  különbséget  az  akkor  és  a  most  között.  Megvolt  a 
művelt  társalgásnak,  a  gentlemanszerű  érintkezésnek  leg- 
első kelléke,  a  gyöngédség,  az  a  kíméletesség,  melylyel  az 
emberek  egymás  gyengéi  és  bajai  iránt  tartoznak,  melynél 
fogva  kerülnek  mindent,  a  minek  érintése  akár  fáj,  akár 
sért ;  megvolt  a  melegebb  érdeklődés  tanúsítása  'mások 
dolgai,  öröme  és  baja  iránt,  nem  rítt  ki  a  társalgásból  a 
mindig  maga  dolgát  beszélő  önösség.  Ezek  adták  meg  a 
társalgás  alaphangját.  A  szívesség  szívből  jött,  nem  volt 
egyszerűen  conventionalis,  maguk  a  conventionalis  szólás- 
formák —  hogy  Grünv^ald  Béla  kedvencz  szavával  éljek  — 
megteltek  őszinteségi  tartalommal.  A  figyelem  mindenki' 
nek  állása,  rangja,  kora,  vagy  az  általa  élvezett  köztisztelet 
iránt  végtelen  gondos  volt  s  elment  a  kényeztetésig. 

Bámulatos  volt  sokszor  a  tapintatosság  és  ügyesség, 
melyet  e  tekintetben  különösen  a  nők  tanúsítottak.  A  nők 
ismerték  a  rokoni  és  baráti  körükhöz  tartozó  uraknak  s 
kivált  az  öreg  uraknak  szokásait,  gyöngéit,  s  tele  voltak 
irántuk  figyelemmel.  Ismerték  kedvencz  ételeiket,  arra  vár- 
ták őket,  ha  csak  szerét  tehették ;  a  kinálkozás  módjával  s 
ezerféle  apró  figyelemmel,  ki  tudták  tűntetni,  hogy  miként 
taksálják  megillető  tisztelet  tekintetében  egész  hosszú  asz- 
talok társaságának  minden  egyes  tagját.   E  tapintatosság 

kiterjedt  nem  csak  az  úri  emberekre,  hanem  a  legszegé- 
nyebb, valamint  a  társadalmi  tekintetben  leginkább  elszi- 
getelt s  háttérbe  szorított  néposztálybeliekre  is.  Az  urak  a 
falusi  zsidót  tegeztek,  korkülönbség  nélkül ;  de  azért,  ha  meg 
volt  kötve  az  üzlet  s  a  zsidó  leereszkedett  annyira,  hogy  a 
goimtól  egy  csésze  kávét  elfogadjon,  azt  mondtuk  neki : 
tedd  föl  Bernát  a  kalapodat. 

Nagy  volt  általában  az  emberségtudás  és  a  becsülettudás. 
Ha  nem  volt  is  oly  salonember,  mint  Grünwald  Béla  kí- 
vánja, a  falusi  ember  rendbe  szedte  magát,  legalább  rántott 
egyet  kabátján,  midőn  a  nappali  szobába,  vagy  is  az  asszony 
szobájába  lépett  és  ékesebben  rakta  szavait,  mint  a  hogy 
az  úr  szobájában  volt  szokás  beszélgetni.  Trágárságok  ki- 
ejtésétől tartózkodott ;  habár  a  gondos  körűlírásokban  nem 
volt  is  mindig  szerencsés,  megvolt  az  ügyekezet  nem  vé- 
teni az  illedelem  ellen.  Annak  a  társaságnak  megvolt  a 
maga,  és  pedig  szoros,  etiquetteje,  habár  az  emberek  váltig 
állították,  hogy  nem  értenek  az  « étikéhez ».  Nagy  előnye 
volt  annak  a  társaságnak  abban,  hogy  régi  consolidált  vi- 
szonyok mellett  mindenkinek  megvolt  a  maga  helye,  mely- 
hez ragaszkodott,  de  a  melylyel  megelégedett ;  e  tekintet- 
ben a  régi  állapothoz  képest  napjainkban  valóságos  anar- 
chia uralkodik,  melynek  eléggé  tapasztaljuk  kellemetlen- 
ségeit. A  régi  etiquettenek  megállapodott  szabályait  min- 
dig helyesen  alkalmazták,  mi  pedig  akkor  sem  volt 
könnyű  dolog,  minden  tapintat  és  gyakorlottság  mellett 
is,  mert  nyelvünk  sajátságainál  fogva  a  czímzés  és  meg- 
szólítás nagyon  bonyodalmas  föladat.  A  nagy  tegeződés 
épen  nem  volt  szokásban,  a  mint  hogy  nem  is  magyar  szo- 
kás. A  német  gyermek  tegezi  apját,  anyját,  a  német  katona- 
tiszt a  maga  kamerádját,  a  mágnások  sajátították  el  előbb 
e  németes  fogást,  tőlük  háramlott  át  firtliskedés  útján  a 

társaság  többi  rétegeire.  Az  idöseT)bet  megbecsülni,  tehát 
kendezni  —  ez  a  magyar  becsülettudási  fölfogás.  A  bátyám 
és  öcsém  megszólítás  használatában  sok  árnyalat  tartatott 
figyelemben  a  megbecsiilési  rangfokozat  szerint.  A  ki  épen 
csak  megütötte  a  mértéket,  annak  csak  annyit  mondtak : 
bátyám ;  egy  fokkal  feljebb  kedves  bátyám,  azután  bátyám 
uram,  majd  uram  bátyám  s  végre  mint  legnag^^obb  megbe- 
csülés kedves  uram  bátyám.  Épen  így  történt  az  öcsém 
czímmel  is,  valamint  a  húgom,  húgomasszonynyal ;  meg- 
jegyzendő, mi  egészen  feledésbe  látszik  menni,  hogy  az 
idősebb  no  az  ifjabbat  öcsémasszonynak  hívta,  a  minthogy 
így  is  van  jól  magyarul.  Levélírásnál  egy  fokkal  magasabb 
czímezés  használtatott  a  « drága  kedves  uram  bátyámig)). 
8öt  tudok  esetet,  midőn  egy  tekintélyére  nagyon  sokat 
tartó  apa  azt  a  házi  törvényt  adta  ki,  hogy  gyermekei  le- 
vélben ekként  czímezzék :  érdemem  felett  való  drága,  ked- 
ves uram  atyám.  A  hosszú  titulus  eszméje  átvitetett  a  ma- 
gánélet és  családi  élet  körébe  is.  A  levélborítékon  a  tekin- 
tetes, nemes,  nemzetes  és  vitézlő  skálájából  vétetett  több 
vagy  kevesebb  a  megtisztelés  fokozata  szerint.  A  kit  nem 
illetett  meg  a  tekintetes  czím,  belől  « bizodalmas »  volt 
a  megszólíttatása,  hatványozásképen  pedig  « teljes  bizo- 
dalmú'),  például:  bizodalmas  kasznár  úr,  teljes  bizodalmú 
tiszttartó  úr. 

Kitűnő  humor  fűszerezte  a  társalgást ;  enyelegni,  kötődni, 
egymást  « hajtani »  senki  sem  tud  úgy,  mint  a  régiek  tud- 
tak. A  humorral  különösen  kitűntek  az  öreg  urak,  valóban 
nem  is  áll  oly  jól  másnak  a  humorizálás ;  sokan  nagy  ked- 
veltségre  s  népszerűségre  tettek  szert  általa.  Saját  szava- 
járása volt  a  legtöbb  öreg  urnák,  kénj^eztetésre,  harag  nyil- 
vánítására, állandó  animositások  jelölésére  s  e  szójárások 
széles  körben  ismeretesek  voltak  s  gyakran  idéztettek.  Né- 

melyek  állandó  évödö  lábon  állottak  egymással  s  már  előre 
főzték  magukban,  hogy  majd  mivel  hajtsák  a  pajtást  a  leg- 
közelebbi találkozáskor.  Az  anecdotáknak  nem  volt  vége- 
hossza,  sokan  kitűnő  tehetséget  tanúsítottak  elmondásuk- 
nál. Kedélyes  példabeszédek  s  mindenféle  őseredetű  szójá- 
rások nagy  szerepet  játszottak  a  társalgásban.  Egy  előkelő 
éltes  úri  asszonyságon,  a  hires  Balogh  Péter  nején,  az  esett 
meg  egyszer,  hogy  idegen  háznál,  asztalnál  ülvén  a  házi- 
asszony oldala  mellett,  megfeledkezett  róla,  hogy  nem  ott- 
hon van  s  az  ebéd  végén  hűségesen  elmondta  nagy  gya- 
korlat folytán  megszokott  ülésfeloszlató  formuláját :  enge- 
delmet kérek  a  csekély  ebédért. 

A  régi  nemesi  társaságnak  voltak  sajátságai,  de  azért 
nem  volt  az  a  tudatlan,  műveletlen,  ügyetlen,  bárgyú,  félig 
paraszt  népség,  milyennek  Grünwald  Béla  festi.  Azt 
mondja  például :  « az  ilyen  falusi  nemesnek  sejtelme  sincs 
azokról  a  korlátokról,  melyekkel  a  rendezett  viszonyok  s  a 
magasabb  civilisatio  körülveszik  az  embert  s  akadályoz- 
zák szabad  mozgásában.  Innen  eredt  az  a  tömérdek  össze- 
ütközés, melybe  a  falusi  nemes  ember  egy  fegyelmezettebb 
társadalom  szabályaival  jut,  ha  valamely  városba,  vagy 
épen  Bécsbe  került,  a  hol  már  rendőrség  is  van,  melyek- 
nek emlékét  számtalan  jellemző  adoma  tartotta  fenn». 
A  bécsieket  különösen  jellemzi  a  gúnyoló  adomacsináló 
természet,  mely  nem  kiméit  semmi  idegent,  ép  oly  kevéssé 
a  cseheket,  mint  a  magyarokat,  nem  kimélte  magát  az 
udvart  sem.  Ezekre  a  bécsi  élczekre  hivatkozni  azonban 
egészen  az  az  álláspont,  melyet  a  magyarsággal,  melyet 
különösen  a  magyar  nemesi  társadalommal  szemben,  itt 
nálunk  és  köztünk  foglaltak  el  mindig  azok,  kik  irányában 
ellenszenvvel  viseltettek.  Ilyenek  voltak  az  idegen  katona- 
tisztek és  —  saját  mágnásaink.  Az  irodalmi  formát  leszá- 

mítva  Grünwald  Béla  leírása  s  annak  hangja  nagyon 
emlékeztet  a  nemességnek  azon  kiélczelésére  s  az  ebben 
tanúsított  rossznyelvüségre,  melyben  a  mágnási  körök 
kifogyhatatlanok  voltak,  ha  rájöttek  ezen  beszélgetési 
tárgyra :  die  Táblabiráksz.  Mi  az  oka  e  különös  jelenség- 
nek •?  Mágnás  és  más  nemesség,  nevezetesen  ennek  régibb 
és  tehetősebb  része  nemcsak  egy  töröl  szakadt,  mint  egy 
szónok  a  főrendiház  rendezése  kérdésében  tartott  jeles 
beszédében  monda,  de  közjogilag  és  történelmileg  egy  és 
ugyanazon  osztály ;  a  régi  nemes  ép  úgy  gavallér  volt  min- 
den ízében,  mint  bármely  mágnás ;  a  nemesi  társaság, 
habár  egyszeruebb  és  szegényesebb,  ép  oly  aristocraticus 
volt  minden  ízében,  ép  úgy  ki  volt  zárva  belőle  a  parasz- 
tosság és  különösen  a  nyárspolgáriasság,  mint  a  leg- 
előbbkelö  mágnási  körökből :  honnan  származott  tehát  az 
a  nagy  antagonismus,  mely  köztük  tagadhatatlanul  léte- 
zett, miből  épült  az  a  chinai  fal,  mely  őket  egymástól 
elválasztotta"?  Onnan,  hogy  a  nemesség  magyar  volt,  a 
mágnások  pedig  gyökeresen  elnémetesedtek.  Ez^  és  nem 
annyira  a  büszkeség,  volt  oka,  hogy  a  mágnási  köröknek 
valósággal  a  hátuk  borsódzott  a  nemesekkel  való  érintke- 
zéstől, kivéve  azokkal,  kik  őket  majmolták  s  nekik  még 
azzal  is  udvaroltak,  hogy  segítettek  kiélczelni  a  többieket. 
Ez  volt  az  oka  s  nem  a  nemesek  állítólagos  ügyetlensége 
és  durvasága.  A  mágnás  urak  maguk  el  tudtak  beszélgetni 
s  mulatni  a  legaljasabb  lerchenfeldi  német  szójáráson,  a  ma- 
gyaros tréfa  és  szójárás  nem  szerzett  nekik  mulatságot,  mert 
nem  értették. 

De  fölvéve  ismét  a  régi  nemesi  osztályt  képviselő  typicus 
alakokra  vonatkozó  fejtegetések  fonalát,  legyen  szabad  azok 
után  mit  jellemzésül  hosszasabban  elmondottam,  azt  kér- 
denem :  vájjon  a  cselekvésében  és  a  más  emberekkel  való 

érintkezésben  komoly,  szerény,  a  mindenkit  megbecsülő, 
barátságos,  kedélyes,  az  anecdotázó  D^ák  nem  tűnik- e  föl 
űgy,  mint  a  régi  nemességnek  nemcsak  typicus  alakja,  de 
valóságos  prototypja? 

De  az  ö  egyénisége  és  pályafutása  megvilágítja  azt  is,  a 
miben  a  régi  nemesség  fogyatékos  "volt. 

Midőn  az  1832/6-iki  országgyűlésre  Deák  Ferencz,  test- 
vére Antal  helyébe  követnek  ment,  átvette  rövid  idő  alatt 
a  vezéri  szerepet  s  folytatta  az  egész  ország  legnagyobb 
mérvű  elismerése  mellett  az  1 839-iki  országgyűlésen  is.  Az 
1843-iki  választások  alkalmával  a  Forintos-féle  izgatás 
eredményei  folytán  visszariadt  a  « vérrel  fertőztetett))  man- 
dátum elfogadásától,  1847-ben  a  követi  utasítással  jött 
egyik  sarkalatos  kérdésben  ellenkezésbe,  s  így  az  ország 
kénytelen  volt  majd  egy  évtizeden  át  nélkülözni  az  ö  na- 
gyobb és  közvetlenebb  befolyását  a  közügyekben.  Hozzá 
jártak  tanácsért  az  alatt  is,  de  mégis  megtörtént  nála 
is  bizonyos  mértékben,  hogy  les  absents  ont  tort,  s  az 
1848-iki  nagy  időkben  Deákot  már  hatástalan  szerepben 
látjuk  megjelenni.  Ott  volt  ő  természetesen,  a  hazafiúi 
kötelesség  szerint  elmaradnia  nem  lehetett,  de  beállott  az 
eset,  melyről  triviálisan  azt  mondja  a  példabeszéd:  két 
dudás  egy  csárdában  meg  nem  fér.  Deák  azt  mondta :  hadd 
fújja  az  a  másik;  pedig  alighanem  gondolta  magában, 
hogy  ő  jobban  tudna  dudálni.  A  mi  legutóbbi  tényeit  illeti, 
mindig  abban  a  meggyőződésben  voltam,  hogy  Deák  csak 
a  húsvéti  czikk  megírásáig  volt  egészen  Deák,  csak  addig 
volt  igazi  vezére  a  nemzetnek,  azontúl  már  menettetett ;  a 
közösügyi  alku  nem  volt  az  ö  conceptiója  s  ő  rá  már  akkor, 
ha  nem  enged  —  mint  azt  már  mondtam  is  egyszer  vala- 
hol —  Acteon  sorsa  várt,  kit  saját  ebei  téptek  szét. 

Inkább  passiv,  mint  activ  természet  —  szokták  mon- 

dani  a  maguk  mindig  készletben  tartott  kifejezéseikkel  a 
német  publicisták  és  hirlapírók ;  annyi  tagadhatlan,  hogy 
az  ö  jellemében  is  más  megbecsülhetlen  tulajdonságok 
háttérbe  szorították  a  kezdeményezést,  a  vállalkozási  ked- 
vet és  az  erélyt.  S  'ez  jellemzi  a  régi  nemességet  is,  de  jól 
megjegyezve,  csakis  abban  a  korban,  melyet  Grünwald 
Béla  elnevezése  szerint  most  már  valószínűleg  állandóan 
fogunk  érteni  e  szó  alatt :  a  régi  Magyarország.  Mert  nem 
kellene  elfelejteni  egy  pillanatra  sem,  midőn  ezen  osztálylyal 
foglalkozunk,  hogy  az  egy  és  ugyanaz  azzal  a  nemességgel, 
mely  a  megelőző  korszakban  eofy  századon  át  támasztott  és 
küzdött  végig  szabadságharczokat,  mely  a  következő  kor- 
szakban fölemelkedett  tespedéséből  s  1848-ban  élére  állott 
ismét  egy  oly  mozgalomnak,  mely  bámulattal  töltötte  el  a 
világot  8  a  régi  erélykifejtés  fényét  elhomályosította.  Egy 
és  ugyanaz  volt  mindig  s  csak  a  három  korszak  együttvéve 
képezi  az  ő  igazi  történetét. 

Ha  nincs  Széchényi  István,  ha  nincs  Kossuth  Lajos,  új 
történelmünknek  epopoeája  nem  jő  létre.  Deák  nem  csinálja 
meg.  De  viszont  az,  mit  ama  nagy  agitátorok  fölkavartak, 
nem  tudott  volna  formát  ölteni,  a  fölkorbácsolt  hullámok 
nem  tudtak  volna  medret  találni,  gyakorlati  eredményeket 
létrehozni,  ha  a  régi  táblabírák  politikai  tapintata  s  a  köz- 
ügyek kezelésében  szerzett  régi  routineja  s  mint  mindezek- 
nek incarnatiója  Deák  Ferencz  tiszta  jelleme  és  bölcsesége 
hozzá  nem  járult  volna  segédletével.  Amazok  megteremtet- 
ték az  anyagot.  Deák  földolgozta.  Ezt  tette  1861-ben  is, 
földolgozta  az  1848/9-iki  évek  hagyatékát.  Hasonló  szere- 
pet vitt  1867-ben  is,  csakhogy  már  ekkor  nem  a  Széchenyi 
s  nem  a  Kossuth  szelleme  volt  a  mozgató  erő,  hanem  ott 
állott  az  élelmes  embereknek  egy  egész  tábora,  mely 
tovább  várni  semmi  szín  alatt  nem  akart. 

Az,  a  mit  Deák  képviselt  és  értékesített  az  új  Magyaror- 
szág alakulásánál,  megvolt  a  régi  Magj'arország  korszaká- 
ban is,  de  nem  volt,  nem  jelent  meg  a  mozgató  erö.  Honnan 
jöhetett  volna? 

A  kétszáz  év  óta  vérét  hullató  nemzet  egy  utolsó  erőfeszí- 
tést tett  a  Rákóczi- forradalomban.  Midőn  ezt  a  hatalom 
legyőzte,  nem  mert  elmenni  odáig,  mint  1849-ben,  a  Ver- 
wirkt  kimondásáig  létrejött  a  szatmári  béke  által  egy  füst 
alatt,  mi  most  a  harcz  befejezése  után  csakis  majdnem  két 
évtized  múlva  következett  be  az  1867-iki  kiegyezéssel. 
A  nemzet  nyugodt  napokat  élt,  Carlyle  kedvencz  kifejezése 
szerint  halcyon  idő  uralkodott,  a  nemzet  nagy  többsége 
loyalitásban  áradozott.  De  mindinkább  kitűnt,  hogy  az  a 
nagy  boldogság  nem  fenékig  tejföl,  lett  volna  elég  ok  — 
mint  Grünwald  Béla  mondogatja  —  az  elégedetlenségre, 
sőt  fegj^veres  fölkelésre  is,  és  bizonyosan  voltak  is  a  nemzet 
körében  elegen,  kik  hajlandók  lettek  volna  rá.  De  miként 
lehetett  volna  hozzá  fogni  ?  A  korszak  elején  nem  tudott 
senki  másképen  képzelni  magának  egy  nemzeti  mozgal- 
mat, mint  úgy  hogy  annak  élére  egy  hatalmas  nagy  úr 
álljon.  Ez  volt  addig  a  bevett  szokás.  Mindig  egy  ha- 
talmas olygarcha  vagy  erdélyi  fejedelem  volt  a  szabad^ 
ságharczok  vezére :  a  forrongás  az  alsóbb  rétegekben  kez- 
dődött, de  a  szervezkedés  első  föladata  mindig  az  volt, 
hogy  vezérül  egy  hatalmas  nagy  urat  kell  kiszemelni,  s  azt 
((beugratni)).  Ilyen  nem  volt  többé  található,  a  nagy  urak 
elidegenedtek  a  nemzettől;  ha  körültekintett  az  elégedetlen 
bús  magyar,  sivár  volt  előtte  mindenfelé  a  láthatár.  Ezzel 
be  volt  vágva  az  útja  minden  nemzeti  mozgalomnak.  Az 
elkedvetlenedés  mindinkább  erőt  vett  a  kedétyeken,  a  nem- 
zet mindinkább  elmerült  a  tespedésben,  az  udvar  annál 
sikeresebben  folytathatta  az  alkotmányosság  és  a  mag}'ar 

nemzetiség  szűkebb  körre  szorítását,  a  főpapság  az  udvar- 
ral együtt  a  protestanismus  elnyomását.  Másnemű  mozga- 
lomra honnan  jöhetett  volna  lökés  abban  a  korban,  mely- 
ben az  absolut  királyság  már  befejezte  mindenfelé  a  rendi 
alkotmány  összetörését,  midőn  már  elkezdette  a  közérdek 
megvalósítását  s  megtelt  ideális  tartalommal  s  még  nem 
érkezett  meg  az  idő,  hogy  csordultig  teljék  meg  a  népbol- 
dogságnak ezen  pohara.  Mély  csend  s  a  mienkhez  hasonló 
tespedés  uralkodott  európaszerte,  nyoma  sem  volt  sehol 
valamely  népmozgalomnak.  Jött  egy  csodálatos  intermezzo,^ 
II.  József  szabadelvű  absolutismusa ;  ennek  sikerült  eleinte 
némelyeket  elvakítani,  de  a  magyar  nemzet  zöme  csakha- 
mar fölismerte  annak,  a  mi  valóban  volt,  s  ekkor  már  meg- 
mozdult maga  a  tömeg.  Vezér  azonban  akkor  sem  akadt. 
Az  udvarnak  sikerült  olcsón  menekülni ;  a  nemzet  pedig 
teljesen  visszaesett  a  tespedésbe.  Jött  végre  a  franczia  forra- 
dalom. De  már  akkor  annyira  erőt  vett  a  nemzeten  a  majdnem 
százados  lehangoltság,  hogy  a  nagy  kráterből  ide  eljutó  szik- 
rák g}^úanyagra  nem  találtak.  Meg  kellett  előbb  alakulni 
annak  a  csodálatos  légkörnek,  melyet  a  XIX.  század  szelle- 
mének nevezünk  és  meg  kellett  születnie  egy  nagy  ember- 
nek, Széchenyi  Istvánnak,  hogy  mozgásba  hozza  a  lomha 
tömeget,  felvilágosítsa  a  felől,  hogy  most  már  más  alapon 
kell  csinálni  a  nemzeti  mozgalmakat,  s  nem  úgy,  hogy 
kiszemelünk  vezérnek  egy  hatalmas  olygarchát  s  azután 
szervezünk  kurucz-csapatokat. 

Ki  tudná- e  Grünwald  Béla  jelölni  ezen  «gész  korszak 
alatt  azt  az  időpontot,  a  mely  alkalmas  lett  volna  arra, 
hogy  a  nemzet,  hogy  a  nemesség  megmozduljon  s  széttépje 
a  kötelékeket,  melyek  behálózták  ?  S  miként  kellett  volna 
hozzáfogni  a  dologhoz?  Otiosus  kérdések  —  fogják  tán 
mondani ;  de  oly  éles  és  részletes  bírálat  után,  milyennek 

ö  a  régi  Magyarországot  aláveti,  ily  kérdések  teljésen  jogo- 
sultak s  önként  merülnek  föl ;  s  ha  olynemű  kérdésekkel 
helyesen  foglalkozni  nem  lehet,  abból  csak  az  következik, 
hogy  olynemű  bírálatba  bocsátkozni  sem  helyes  dolog. 

Hát  ne  vigyük  e  térre  a  vitatkozást.  A  szomorú  tespedés, 
melybe  a  nemzet  egy  hosszú  korszakon  át  elmerülve  ten- 
gődött, elvitázhatlan  tény  s  a  mennyiben  ezért  a  nemzetet 
magát  illeti  a  felelősség,  a  nemességnek  mint  a  nemzeti 
élet  egyik  fontos  tényezőjének  ebből  a  felelősségből  a  maga 
részét  el  kell  viselnie.  Nem  lehet  elvitatni  azt  sem,  hogy  a 
hosszú  tespedés  nyomása  alatt,  melybe  a  nemzetet  hason- 
líthatlanul  nagyobb  mértékben  a  balsors  mint  önhibája 
űaeritette,  a  nemességnek  mint  osztálynak  jelleme  nem  egy 
tekintetben  ferde  irányban  fejlődött.  Nem  tagadtam  ezt 
soha  *  s  nem  akarom  kétségbe  vonni  e  pillanatban  sem. 
Annak  az  alélt  társadalomnak  és  elposványosodott  közélet- 
nek életszükség  volt  az  új,  democrata  elemek  által  való 
felfrissülés;  érezte  ezt  önmaga  s  önként,  készséggel  nyi- 
totta meg  sorait,  hogy  közé  behatolhassanak.  Csak  azt  nem 
engedhetem  meg,  hogy  joga  lehessen  bárkinek  úgy  ábrá- 
zolni a  régi  nemességet,  mint  egy  teljesen  elfajult,  elalja- 
sodott  emberfajt.  Ezt  teszi  Grünwald  Béla.  Egyetlen  szó- 


^,  ■■'  Grünwald  Béla  egy  idézetet  vett  föl  « Nemzetiség*)  czímű 
1858-ban  megjelent  munkámból,  melyben  elmondtam  egyet-mást 
azon  fogyatkozásokról,  melyeket  régi  táblabiráinkban  föltalálliatók- 
nak  véltem.  Tárgyi  szempontból  nincs  észrevételem,  csak  annyit 
legyen  szabad  —  az  idézési  hűség  szempontjából  —  megjegyezni, 
hogy  én  az  idézett  sorokban  magam  is  a  múltról  beszéltem  s  nem 
a  velem  egykorúakról,  vagyis  azokról,  kik  1858-ban  éltek;  nem 
helyes  ennélfogva  Grünwald  Béla  azon  következtetése,  hogy  « kép - 
zeDietjük,  mennyivel  inkább  illett  e  jellemzés  a  száz  év  előtti  vi- 
szonyokra)*. * 

val  nem  emeli  ki  azokat  a  jó  tulajdonságokat,  melyeket 
tanúsított,  a  szolgálatokat,  melyeket  a  hazának  tett ;  tör- 
pének nevezi,  tudatlannak,  műveletlennek,  politikai  dol- 
gokban járatlannak  és  naivnak ;  és  egyszersmind  önzőnek, 
mely  előtt  nem  volt  semmi  szent,  csak  saját  érdeke ;  az 
igazságszolgáltatás  és  közigazgatás  körül  pedig,  melyet  ke- 
zelt, a  legaljasabb  corruptióban  elmerültnek.  És  nem  enged- 
hetem meg  azt,  hogy  joga  legyen  bárkinek  a  nemesség . 
nyakába  hárítani  ama  korszaknak  egész  nyomorúságát  s 
eltagadni  azt  a  megbecsülhetlen  szolgálatot,  melyet  a  nem- 
zetnek tett.  Valamint  a  fenmaradt  intézmények  közt  a  me- 
gyének, úgy  az  abban  működött  nemességnek  nem  sikerült 
ama  korszakon  át  kedvezőbb  fordulatot  adni  a  nemzet  sor- 
sának, de  igenis  sikerült  neki  az  udvar  politikája  és  az  an- 
nak szolgálatában  állott  főpapok  és  főurak  segédkezése 
ellenében  megtartani  az  alkotmányosságot  s  a  magyar 
nemzetiséget.  Ez  még  mindig  elég  ok  arra,  hogy  mindazok- 
nak, kik  oly  irgalmatlanul  törnek  pálczát  a  régi  nemesség 
fölött,  elmondhassuk  a  negyedik  parancsolatot:  tiszteljed 
a  te  apádat  és  a  te  anyádat,  hogy  hosszú  életű  légy  e 
földön. 

Nem  hagyhatom  el  e  tárgyat  a  nélkül,  hogy  egy  pár 
észrevételt  tegyek  más  jeles  írónknak  a  régi  nemességről 
tett  némely  nyilatkozataikra.  Teszem  ezt  annyival  inkább,, 
mert  Grünwald  Béla  maga  is  reflectál  arra,  mit  az  illetők 
mondottak  s  erre  vonatkozó  megjegyzései  nagyon  jellem- 
zők úgy  amaz  írókra,  mint  magára  Grünwald  BÉLÁ-ra 
nézve  is. 

Fölötte  érdekes  tény,  hogy  Grünwald  Béla  védelmébe 
fogadja  mások  ellen  a  régi  nemességet.  0,  Grünw^^ld  Béla 
teszi  ezt,  kiről  láttuk,  mily  indulattal  viseltetik  ez  osztál,y 

iránt  8  miként  szolgáltat  neki  igazságot.  Lássuk,  miféle 
fejtegetések  fonalán  jut  el  ily  különös  functio  teljesíté- 
séhez. 

Leirja,  miként  törpült  el  az  emberek  tehetsége,  szelleme 
a  megyei  életben,  mennyire  képtelenek  ezek  «a  helyi  élet- 
ben összezsugorodott  elemek  az  országgyűléseken  Magyar- 
ország állami  és  nemzeti  épségének  fentartására,  söt  nem- 
zeti jellegének  megőrzésére  is ...  .  így  siklik  ki  a  nemzet 
befolyása  alól  a  külügy,  a  hadi  szervezet,  a  gazdasági  poli- 
tika, a  pénzügy,  a  közoktatás,  mely  föfontosságú  állami 
ügyekkel  nem  is  foglalkoznak  a  közéletben*.  Grünwalo 
Béla  szerint  mindez  csak  úgy  ((kisiklott*)  a  nemesség 
korlátolteszüségénél  fogva,  mintha  nem  lett  volna  az  osz- 
trák absolutismusnak  állandó  programmja  ügy  a  régibb, 
mint  az  újabb  időkben  is  minden  áron  megtartani  kezében 
a,  külügyet,  hadügyet,  pénzügyet  s  a  gazdasági  politikát. 
Arra  elszánta  magát  s  ez  maradt  állandó  politikája  a  szat- 
mári békétől  fogva  mai  napig,  hogy  a  belügyet  és  igazság- 
ügyet átengedi,  ezt  megtoldotta  legújabban  a  közoktatással 
és  a  pénzügy  egy  részével,  cserébe  ezért  az  ország  állami 
függetlenségéhez  való  jognak  részben  való  föladását  köve- 
telvén. Az  államiság  legfőbb  kellékeinek  lefoglalva  tar- 
tása —  ez  volt  kulcsa  annak  a  helyzetnek,  melyben  az  osz- 
trák házzal  való  viszony  megkötése  által  jutottunk,  ebből 
forradalmi  kísérletek  sorozatával  menekülni  vagy  ezt  eltűrni 
lett  sorsunknak  állandó  alternatívája.  Nem  is  fordulhatott 
^lő  az  az  eset,  hogy  azokat  a  kellékeket  kisiklani  engedjük 
kezeinkből,  mert  nem  voltak  azok  közt;  szó  csak  arról  lehe- 
tett volna,  miként  lehet  a  hatalom  kezéből  kicsikarni. 

így  folytatja  azután  :  « Mennél  kevesebb  nagy  állami 
ügyre  van  befolyása  a  nemességnek,  mennél  csekélyebb  a 
műveltsége  s  ennélfogva  mennél  kéj)telenebb  az  ideális- 

musra,  annál  teljesebb  uralomra  jut  felette  az  osztály-  s 
laelyi  érdek,  mert  nem  ismer  mac/asabh,  nemesebb  érdeket, 
mely  azt  ellensúlyozza.  Végre  a  hazafiság  is  egyértelművé 
■lesz  előtte  a  nemesi  kiváltságok  védelmével,  melyek  fölmen- 
tik a  hazafiság  kötelességeinek  teljesítése  alól.  Az  igazi 
hazafiság  lényege  saját  érdekeinek  feláldozása  a  haza  ja- 
váért. A  nemesség  körében  azonban  nem  ez  volt  a  hazafi- 
ság ideálja.  Nem  azt  tartották  hazafinak,  a  ki  azt  hirdette, 
hogy  a  nemesség  járuljon  a  közterhek  viceléséhez,  hogy 
katonáskodjék,  hanem  azt,  a  ki  a  nemesség  kiváltságainak 
fentartásaért  küzdött,  tehát  oly  intézményekért,  melyek  a 
nemességet  fölmentették  az  állam  terheinek  viselése  alól, 
tehát  ellentétben  állottak  az  igazi  hazafiság  lényegével.  Ez 
mtézmenyek  fentartása,  az  irtózás  minden  fizetéstől  és 
adózástól  a  köz  czéljaira,  lehetetlenné  tette  a  nemzet  fejlő- 
dését s  megerősödését.  E  nemességet  ezért  önzéssel,  haza- 
fiatlansággal  szokták  vádolni  történetíróink.  De  igazmgta- 
lamil.»  Következik  azután  (nem  akarok  nagyon  hosszú 
idézeteket  tenni)  ennek  azzal  való  megmagyarázása,  hogy 
az  uralkodó  osztályok  érdekét  biztosító  jogrend  hosszú  idő 
alatt  az  állam  elismert  jogrendjévé  válik,  az  osztályérdek 
az  államérdekkel  cseréltetik  föl ;  a  kik  fentartják,  nem  jár- 
nak el  öntudatosan,  szándékos  gonoszsággal.  A  magyar  ne- 
messég nem  volt  roszabb  Európa  nemességénél. 

Bárki  olvassa  az  itt  idézett  sorok  elejét,  nem  tehetnek 
rá  más  benyomást,  mint  azt,  hogy  Grünwald  Béla  egy- 
szerűen tagadja,  hogy  a  nemességben  lett  volna  hazafias 
érzés.  Es  a  ki  végig  olvassa  az  egész  könyvet,  számtalan- 
szor láthatja  ugyanazt  ismételve.  A  nemességben  nem  volt 
állami  felfogás,  nem  volt  nemzeti  érzék  —  ezzel  találko- 
zunk minduntalan,  számtalan  változatokban.  Az  idézett 
helynek  végén  azután  álmélkodással  olvassuk,  hogy  igaz- 

ságtalanság  hazafiatlansággal  vádolni  a  nemességet.  Nem 
feladatom  kimagyarázni  ezt  a  kiáltó  ellenmondást ;  a  mi  a 
munka  124 — 126  lapjain  erre  vonatkozólag  mondva  van, 
nem  magyarázza  meg.  Fölöslegesnek  tartom  ismételve 
bizonyítgatni  a  régi  nemesség  hazafiasságát,  de  mielőtt 
áttérnék  azokra  a  történetírókra,  kik  ellen  maga  Grün- 
WALD  Béla  is  pártfogásába  hiszi  a  nemességet  veendőnek, 
a  tárgy  érdekében  szükségesnek  tartom  a  fentidézett  so- 
rokban foglalt  némely  dolgokra  még  egy  pár  észrevételt 
tenni. 

Grünwald  Béla  szerint  csak  a  nagy  állami  ügyekkel 
foglalkozó  emberek,  s  annál  inkább,  minél  műveltebbek, 
képesek  az  idealismusra,  csak  az  ilyenek  képesek  maga- 
sabb, nemesebb  érdeket  ismerni  az  osztály-  és  helyi  érdek- 
nél, tehát  csak  az  ilyeneknél  található  föl  az  igazi  hazafi- 
ság. Hát  ti  névtelen  félistenek !  kik  a  szabadságharczban 
ontottátok  véreteket,  kiknek  nem  jutott  .osztályrészül  a 
nagy  államügyekkel  való  foglalkozás,  kik  többnyire  szegé- 
nyebb sorsnak  is  voltatok,  de  meg  fiatalabbak  is,  hogysem 
nagyobb  műveltségre  tegyetek  szert,  titeket  nem  a  haza  és 
a  szabadság  lelkesített,  ti  csak  birkák  voltatok,  melyek  ro- 
hannak az  előttük  rázott  kolomp  után  ! 

Csak  a  nagy  ügyekkel  foglalkozó  művelt  emberek  !  Való- 
ban egy  új  neme  a  kiváltságnak,  egy  új  aristocratia.  Én  azt 
tapasztaltam,  jjedig  sokat  érintkeztem  a  nép  romlatlan 
keblű  fiaival,  hogy  az  idealismushoz  sem  ismeretek,  sem 
eszmék  bősége  nem  kívántatik,  hogy  sok  egyszerű  ember- 
nek alig  van  egy-két  eszméje,  de  ez  azután  vérébe  megy  át 
s  nincs  az  a  hatalom,  mely  kitépje  kebeléből.  S  az  ilyenekre 
azután  biztosabban  számíthat  a  haza,  mint  azon  ügyes  em- 
berekre, kik  csak  úgy  dúskálnak  az  ismeretek  és  eszmék 
bőségében  s  a  kik  a  legnagyobb  virtuozitással  bizonyítják 

be  ma  valamiről,  hogy  fehér,  miről  bebizonyitották  tegnap, 
hogy  fekete. 

A  hazafiság  definitióját  ekként  adja  Grunwald  Béla  : 
«Az  igaz  hazafiság  lényege  saját  érdekeinek  feláldozása  a 
haza  javáért.))  De  azonnal  kisül,  hogy  a  saját  érdek  feláldo- 
zása alatt  ezt  érti :  adót  fizetni  és  katonáskodni,  s  mert  a 
nemesség  azt  nem  tette,  nem  volt  benne  hazafiság.  A  Grun- 
wald Béla  definitiója  majdnem  úgy  hangzik,  mint  az  a 
formula,  melyet  az  absolutismus  használ  a  hazafiság  esz- 
méjének kifejezésére  s  mely  igy  szólt :  Steuer  zahlen  und 
's  Mául  haltén.  A  Grünavald  BÉLA-féle  központosítási  rend- 
szer s  a  rendi  alkotmányokat  összetörő  absolut  királyság 
közti  fajrokonság  s  entente  cordiale,  melyre  már  rámutat- 
tam, itt  is  kitűnik.  Mondják  azt  most  nekünk  is  igen  gyak- 
ran, hogy  adót  fizetni  hazafias  kötelesség.  Ez  azután  egé- 
szen más  valami,  mint  a  mit  eddig  a  hazafiság  alatt  értet- 
tünk, egészen  más,  mint  a  mit  a  régi  Hellas  és  Róma  tör- 
ténetéből vagy  Berzsenyiből  és  Vörösmartyból  tanultunk  — 
már  a  mennyiben  hazafiságot  könyvből  tanulni  lehet ;  ez 
inkább  hasonlít  ahoz  a  hivatalos  patriotismushoz,  melyet 
oly  gyakran  hallottunk  emlegettetni  császári  kiáltványok- 
ban. E  szerint  a  hazafiság  kilép  az  erények  sorából,  mert 
elmarad  az  önfeláldozás,  mely  pedig  GEÜmvALD  Béla  sze- 
rint is  lényegét  képezi,  ennek  helyébe  az  adóvégrehajtás  lép. 

A  magyar  nemesség  tehát  azért  nem  lett  volna  hazafias, 
mivel  adót  nem  fizetett  s  nem  katonáskodott.  Miért  nem 
fizetett,  arról  már  szóltam  más  helyt,  ismételni  nem  aka- 
rom ;  hogy  nem  katonáskodott,  azt  állítani  nem  lehet ; 
katonáskodott  mint  insurgens,  szolgált  az  állandó  had- 
seregben, beállott  toborzáskor,  az  általános  védkötelezettség 
még  ismeretlen  volt.  Kifejtettem  már  azt  is,  hogy  a  közadó- 
zásban való  részvétel  vagy  akár  egy  országos  pénztárra 

való  nemesi  adózás  miért  nem  eszközölte  volna  az  ország 
fölvirágzását.  Grünwald  Béla  azt  mondja:  «az  irtózás 
minden  fizetéstől  és  adózástól  a  köz  czéljaira,  lehetetlenné 
tette  a  nemzet  fejlődését  s  megerősödését*).  Ha  ez  így  van, 
ha  ily  nagy  czélnak  elérése  hiúsult  meg  a  nemesség  maga- 
viselete miatt,  akkor  miként  mondhatja  Gríjnwald  Béla, 
hogy  igazságtalanul  vádolják  hazafiatlansággal  ?  Akkor  va- 
lóban az  volt  s  e  bűnét  nem  moshatja  le  sem  az,  hogy 
másutt  se  volt  jobb  a  nemesség,  sem  azok  a  körmönfont 
okoskodások,  melyek  oda  mennek  ki,  hogy  nem  öntudato- 
san és  szándékos  gonoszsággal  tette  a  nemesség,  a  mit 
tett,  úgy  hogy  voltaképen  tudtán  kivül  volt  hazaáruló. 

Történetíróink  vádolják  a  nemességet  hazafiatlansággal  — 
mondja  Grünwald  Béla.  Vádolják  mások  is,  hazafiatlan- 
sággal is,  de  egyébbel  is,  mindennel  mivel  embereket,  mi- 
vel egy  néj^osztályt  vádolni  lehet;  vádolják  tudományos 
irók,  szépirodalmi  írók,  publicisták,  hírlapírók,  úton-útfé- 
len; rajta  köszörülik  nyelvüket,  rajta  tanulnak  élczelni  a 
reményteljes  itjú  tollforgatók ;  vannak  már  bizonyos  bevett 
stereotyj)  kifejezések,  axiómák,  melyeket  nem  szükséges 
többé  vizsgálat  alá  venni,  melyek  készletben  állanak  min- 
denféle következtetések  levonására.  Grünwald  Bélá-ó  az 
érdem,  hogy  mind  ezekbe  a  támadásokba  rendszert  hozott 
s  azokat  tudományos  alapra  fektette,  az  ő  munkája  lesz 
ezentúl  a  codex,  melyből  esetről- esetre  ki  fogják  mondani 
az  ítéletet. 

Nekem  úgy  látszik,  hogy  ezen  eljárás  nem  a  legkedve- 
zőbben jellemzi  a  modern  democratiát,  már  t.  i.  azt  a  ré- 
szét, mely  a  régi  Magyarország  s  a  régi  vezető  osztálynak 
leszólásában  oly  különös  kedvtelését  találja.  Az  egész  do- 
lognak nincs  valódi  ez  élj  a.  Hogy  régebben,  minden  esetre 
az  új  Magyarország  korszakában,   gyakran  elmondtuk  e 

jelszót :  nem  kell  táblabíró-politika  —  annak  volt  értelme ;. 
mozgalmas  időkben  figyelmeztetni  kellett  a  közönséget^ 
hogy  most  nem  a  régi  táblabírák  solid  és  conservativ  jel- 
legű, hanem  gyorsított  s  fokozott  hevű  cselekvésre  van 
szükség ;  még  annak  is  volt  értelme,  hogy  némelyek  szük- 
ségesnek találták  éles  bírálat  alá  venni  s  erősen  színezni 
a  múltnak  gyarlóságait,  ámbár  többen  a  czélon  akkor  is 
túllőttek,  mert  minden  áron  s  minden  irányban  utat  kellett 
törni  az  új  korszellem  behatolásának  s  vigyázni  kellett  arra 
is,  hogy  a  nemzet  a  régi  álomkórságba  vissza  ne  essék.. 
Mai  nap  erre  szükség  nincs ;  az  a  régi  táblabíró-politika 
többé  nem  létezik,  aféle  recidiváról  szó  többé  nem  leheti 
Mire  való  hát  az  egész  ? 

Egy  felesleges  és  meddő  osztályharcz  ez.  Az  a  szeren- 
csétlen régi  földbirtokos  osztály,  mely  anyagilag  felig  tönkre 
ment,  ugy  látszik  még  most  is  szálka  némelyeknek  szemé- 
ben, nem  tudják  neki  megbocsátani,  hogy  még  most  is 
él,  hogy  országszerte  még  mindig  bír  némi  tekintély- 
lyel,  sőt  ragaszkodással  is  azon  nép  részéről,  melyet  nyúzni 
volt  állítólag  legfőbb  törekvése.  Ne  féltsék  tőle  az  orszá- 
got, ez  az  osztály  tudta  kötelességét  akkor,  midőn  még 
teljes  erejében  volt ;  most  már,  ha  akarná  sem  volna  képes 
arra,  hogy  az  azóta  fölcseperedett  elemeket  a  közügyek  ke- 
zeléséből, a  haza  szolgálatából  kiszorítsa. 

Van  az  új  elemeknek  egy  neme,  mely  talán  azért  is  ül- 
dözi oly  különös  szenvedélylyel  a  régi  társadalmat,  mert 
kötelességének  tartja,  boszút  állani  bizonyos  sérelmekért. 
Nem  tudják  megemészteni  például  azt  a  módot,  melyen 
egy  pestmegyei  alispán  egy  czifra  bécsi  üzletembert  csalás- 
ért megfenyíttetett.  Grünwald  BÉLÁ-nak  nem  lehet  ellen- 
szenves indulatra  semmi  indoka ;  a  multat  tekintve  ö  se 
jobb  a  Deákné  vásznánál,  miután  őse  Matthaeus  Grünwald,. 

Nobilis  S.  E.  I.  azaz  római  szent  birodalmi  nemes  volt 
már  1723  ban  és  magyar  ember  volt,  mint  azt  egy  általa 
magyar  nyelven  kiállított  okmány  tanúsítja.  Mi  tehette 
hajlandóvá  arra,  hogy  a  régi  társadalom  üldözőinek  tábo- 
rába, söt  most  már  annak  valósággal  élére  álljon,  arra 
nézve  nem  lehet  mást  gondolni,  mint  azt,  hogy  élete  és 
páh^ája  legfőbb  feladatának  tekintvén  a  centralisatio  tanai- 
nak hirdetését  s  Magyarországban  való  teljes  érvényre  jutá- 
sát, czélszerünek  látszik  előtte  a  régi  önkormányzati  intéz- 
ményekkel együtt  lehetőleg  kedvezőtlen  világításba  helyezni 
azokat  az  embereket  is,  kik  azon  intézményeket  megalkot- 
ták s  annak  keretében  végezték  azt  a  szakmát,  mety'  a 
nemzet  életének  nagy  munkájából  nekik  jutott.  Abból, 
hogy  társait  bizonyos  tekintetben  desavouálja,  csak  az  lát- 
szik, hogy  maga  is  érzi  a  vezérszerepet,  melyre  közöttük 
emelkedett.  A  vezérnek  feladata  sokszor  csillapítani  a  se- 
reg egyes  tagjainak  hevét,  e  jogának  gyakorlásával  csak  is 
állását  szilárdítja,  saját  elvhűségében  pedig  a  többiek  nem 
kételkedhetnek,  mert  valóban  oly  dolgokat  mondott  el 
könyvében  a  régi  nemességről,  hogy  nem  múlta  felül 
senki  sem. 

•  A  roppant  anyagból,  két  történetírón  kívül,  csak  irodal- 
munk egyik  oszloj)emberét,  Gyulai  Pált  kívánom  megemlí- 
teni, kire  Grünwald  Béla  is  munkája  elején  hivatkozik  s 
csakis  a  mennyiben  ő  ezt  teszi ;  Gyulai,  Grünwald  Béla 
idézete  szerint  eként  jellemzi  a  régi  Magyarországot :  ((Ber- 
zsenyi rettentő  ódája  az  utolsó  betűig  illik  e  korra.  A  csa- 
pások legnagyobbika  súlyosodott  reánk,  szellemünk  hal- 
doklott, önérzetünket  vesztettük  el,  méltóságunkról  feled- 
keztünk meg,  elaljasodtunk.  E  kimerült  és  tehetetlen 
korban  a  kedély  elvesztette  emelkedettségét,  a  lélek  tett- 
•erejét,   a  jellem  rugalmasságát,  a  hazafias  kötelességnek 

nemcsak  érzetét,  hanem  fogalmát  is.  A  közélet  egy  nagy 
temetövé  vált,  hol  minden  nap  egy-egy  jogot,  egy-egy  re- 
ményt s  egy  egész  jövendőt  zártunk  sírba »  ...  Az  erős  vo- 
násokon, melyek  e  szavakban  s  az  utána  következőkben  fog- 
laltatnak, egyátalában  nem  akadok  föl,  de  a  történelmi 
hűség  érdekében  meg  kell  jegyeznem,  hogy  e  kifejezés: 
minden  nap  egy-egy  jogot  zártunk  sírba  —  a  tényeknek 
nem  felel  meg.  Kivéve,  ha  jogvesztésnek  tekintjük,  a  nőági 
örökösödés  elfogadását,  az  úg3nievezett  pragmatica  sanc- 
tiót,  az  egész  korszak  alatt  nem  vesztettünk  semmit  azon 
jogokból,  melyeket  az  ország  korábban  tényleg  élvezett,  ott 
voltunk  a  korszak  végén,  hol  a  korszak  elején ;  söt  köz- 
jogunk épen  abban  a  korban  bővült  ki  s  gyarapodott  azokkal 
a  nagyfontosságú  törvényekkel,  melyekre  a  legújabb  időben 
is  és  nem  siker  nélkül  hivatkoztunk;  némely  törvények 
pedig,  például  a  protestánsok  jogait  helyreállító  1791-iki 
26.  t.  czikk,  az  alkotmányosságnak  és  szabadságnak  hat- 
hatós támaszai  lettek.  —  Túlzásnak  tartom  mindenesetre 
azon  mondást,  hogy  elveszett  a  hazafias  kötelességnek 
nemcsak  érzete,  hanem  fogalma  is.  Ha  kiveszett  volna, 
nem  nyilatkozhatott  volna  a  következő  korszakban  sem  ; 
a  mely  érzés  egyszer  kivész,  az  nem  is  éled  föl  többé  a 
kebelben,  csakúgy  mint  az  élet  maga.  Abban  a  korban  nem 
vetett  lobbot  a  hazafiság  érzete,  de  azért  élt,  mint  parázs  a 
hamu  alatt ;  a  hazafiságot  nem  lehet  eltagadni  a  magyar 
embertől  még  ha  alkalom  hiánya  miatt  nem  nyilatkozik  is 
másként,  mint  a  hogy  Vörösmarty  mondja :  nagyot  iszik  a 
hazáért  s  felsivít . . . 

De  halljuk  Fraknói  ViLMOs-t,  miként  nyilatkozik  a  régi 
nemességről  «Martinovics  és  társainak  összeesküvése))  czimű 
művében.  A  10 — 11.  lapokon  ezeket  mondja  :  Ekkép  11.  Jó- 
zsef uralkodásának  végszakában  az  aristocratiának,  a  ma- 

MocsÁKY  :  A  régi  magyar  nemes.  17 

gasabb  képzettségű  középnemességnek  és  az  irodalom  mun- 
kásainak nagy  része  meg  volt  hódítva  a  kor  szelleme  által. 
De  a  köznemesség  tömege  akkor  is  az  volt,  a  mi  egy  fél 
századdal  később,  mikor  a  «nem  adózunk »  jelszó  nagyobb 
csáberőt  gyakorolt  rá  a  haladás  követeléseinél  és  az  ország 
érdekeinél.  Azon  nagy  kérdések  felől,  melyek  világszerte 
foglalkoztatták  a  szellemeket,  sejtelme  sem  volt.  Az  ősi 
alkotmány  sánczai  között  egészen  jól  érezé  magát.  Nem 
tudta  belátni,  hogy  miért  kellene  onnan  kivonulnia  vagy 
másokat  oda  befogadnia.  Szentségtelen  merényletnek  tekinté 
azon  jogok  és  kiváltságok  érintését,  melyeket  őseik  verők- 
kel szereztek  és  a  szent  királyok  megerősítettek.  A  zajos 
megyegyűléseket  a  legtökéletesebb  politikai  intézménynek 
tartá.  És  úgy  hitte,  hogy  a  szabadság  netovábbját  érte  el, 
ha  jobbágyait  kedve  szerint  zaklathatja,  kihágásai  büntet- 
lenül maradnak,  és  pereit  évtizedeken  át  folytathatja.  Igen 
természetes,  hogy  ezen  tömeg  József  császár  minden  újítá- 
sainak ellene  szegült. 

Némely  tévedéseket  látok  itt  tények  előadásában.  Azt 
mondja  Fkaknói,  hogy  az  aristocratiának  nagy  része  meg 
volt  hódítva  a  kor  szelleme  által  már  II.  József  idejé- 
ben, míg  a  köznemesség  nagy  tömege  nemcsak  akkor,  de 
a  következő  század  közepe  felé  is  a  «nem  adózunk))  jelszót 
hangoztatta.  Nem  lehetett  nagyon  meghódítva  azon  osz- 
tály, melyet  épen  nem  magyar  felfogással  és  a  magyar 
viszonyoknak  megfelelően  különböztet  meg  mint  «aristo- 
cratiátw  a  köznemességtől.  Tudvalevő  dolog,  hogy  a  köz- 
nemesség sok  helyt  elfogadta  az  adózást,  a  domesticát  a 
40-es  években,  az  aristocratia  a  conservativ  párttal  szegült 
mindenütt  ellene.  Nem  tartom  helyesnek  azt  a  nézetet 
sem,  hogy  már  József  idejében  « világszerte  foglalkoztatták* 
a  szellemeket  bizonyos  nagy  kérdések,   melyekről  a  köz- 

nemességnek  sejtelme  sem  volt.  Azok  a  nagy  kérdések 
akkor  még  mindenütt  csak  kevés  embert  foglalkoztattak ; 
Francziaországban  is  főleg  a  salonokban  tárgyaltattak  s 
mint  divatczikkek  kerültek  más  országokba:  csak  a  franczia 
forradalom  tett  velők  kísérletet  a  gyakorlat  terén ;  az  sem 
sikerült  mindjárt  első  alkalommal,  újra  ki  kellett  a  mag- 
nak kelni,  megteremteni  a  XIX.  század  szellemét;  csak 
akkor  terjedtek  szét  széles  körben  a  nagy  forradalom  elvei, 
csak  akkor  ((foglalkoztatták  világszerte  a  szellemeket)).  Té- 
vedés van  Fraknóinak  azon  állításában  is,  hogy  az  ősök 
vérével  szerzett  nemesi  kiváltságokat  a  « szent  királyok » 
erősítették  meg ;  hasonlóképen  abban  is,  hogy  a  köznemes- 
ség a  zajos  megyegyűléseket  a  legtökéletesebb  politikai 
intézménynek  tartotta  II.  József  korában.  Zajos  gyűlések 
akkor  még  nem  is  tartattak,  mert  régebben  csak  a  « kardos 
státus ))  járt  a  gyűlésekre.  Még  a  tisztújitásokra  se  vittek 
korteseket;  ez  csak  később  a  30-as  években  jött  szokásba. 
Különben  Fraknói  előadásában  minden  bizonyítás  nél- 
kül mint  axiómákat  látjuk  felsorolva  azokat  a  stereotyp 
kifejezéseket,  melyekkel  élni  a  régi  nemesség  ellen  jogosítva 
érzi  magát  mai  világban  boldog,  boldogtalan.  «Vogelfrei)) 
a  régi  nemesség,  vele  szemben  nincs  szükség  semmi  kímé- 
letre vagy  bizonyítási  fáradozásra.  A  mi  a  jobbágyok  zakla- 
tását illeti,  erre  egyszerűeri  azt  lehet  mondani,  hogy  nem 
igaz.  így  tudja  a  még  élő  régi  nemzedék,  a  nép  közt  nem 
létezik  oly  traditio,  mely  valami  borzasztónak  mondaná  a 
jobbágyok  állapotát,  ellenben  akárhányszor  lehet  hallani, 
hogy  akkor  jobb  dolga  volt  a  parasztságnak,  mint  most, 
midőn  a  földesúr  nem,  de  a  modern  állam  annál  inkább 
zaklatja.  Képtelenség  is  magyar  emberekről  föltenni,  hogy 
oly  nagy  boldogságnak  s  a  szabadság  netovábbjának  tartották 
volna  embertársaik  kínzását,   miután  tudvalevő,   hogy   a 

magyar  ember  természeténél  fogva  nem  kegyetlen.  De  köz- 
tudomású minden  zavargásnak,  saturnáliáknak  elmara- 
dása is  a  felszabadítás  kihirdetése  után,  kapcsolatban  a 
volt  jobbágyok  önkéntes  ajánlkozásával  segítségére  lenni  a 
hirtelen  bajos  helyzetbe  jutott  földesúrnak,  mire  nem  egy 
eset  fordult  elö. 

Fraknói  nagy  lenézéssel  szólt  a  nemesség  nagy  tömegé- 
ről azért,  mert  sejtelme  sem  volt  a  forgalomban  levő  sza- 
badelvű eszmékről;  reactionáriusnak  tünteti  föl  épúgy 
mint  Grünwald  Béla  a  II.  József  ellen  keletkezett  moz- 
galmat; de  azon  szabadelvű  eszmék  vértanúi  irányában 
nincs  egyetlen  elismerő  szava,  sőt  mindent  elkövet,  hogy 
Martinovicsot  befeketítse  és  nincs  egyetlen  kárhoztató  szava 
azok  ellen  a  birák  ellen,  kik  magukat  a  hatalomnak  eszkö- 
zül odaadták,  hogy  csirájában  fojthasson  meg  minden  sza- 
bad gondolkodást.  Hanem  rajong  ő  is  II.  Józsefért,  a  ki 
meg  akarta  semmisíteni  Magyarország  szabadságát  s  a  ma- 
gyar nemzetiséget.  Szabadelvűség  szabadság  nélkül. 

Marczali  Henrik  ((Magyarország  története  II.  József  ko- 
rában)) czímű  jeles  munkájának  harmadik  kötetében 
(199—200.  lap)  úgy  ábrázolja  az  1765-től  90-ig  tartó  kor- 
szakot, mint  a  melyben  az  európai  felvilágosodás,  szellemi 
műveltség  és  anyagi  jólét  eszméi  nyernek  nagy  lendületet. 
A  XIX.  század  úttörői  már  munkálkodtak,  igenis  —  író- 
szobáikban s  Paris  néhány  salonjában,  tényleg  azonban 
orgiákat  tartott  az  absolut  királyság;  a  fölvilágosodott  és  a 
föl  nem  világosodott  absolutismus  egyaránt  távol  tartotta  a 
népet  attól,  hogy  saját  dolgába  avatkozzék ;  hogy  milyen 
volt  a  népre  gyakorolt  nyomás,  mutatja  a  franczia  forra- 
dalomban történt  kitörés  ereje. 

Azután  igy  ír  Marczali:  ((Mit  talál  ez  a  munkás,  bol- 
dog (!)  kor  e  földön (nálunk  t.  i.  Magyarországban )► 

Talált  az  alföldön  néptelen  pusztaságot  vagy  legelöt,  félvad 
pásztorokkal ;  talált  a  falvakban  örökké  ínséggel  vesződő 
a,z  úri  kény  által  minden  emberi  jogból  kivetkőztetett 
jobbágyokat,  kiket  csak  igen  gyenge  kapocs  fűz  a  hazához, 
valláshoz;  talált  a  felföld  városaiban  az  ipar  általános 
emelkedésében  részt  nem  vevő  és  a  forgalom  megélénkü- 
lése által  megélhetésében  fenyegetett,  czéheinek  korlátain, 
városának  falain  túl  nem  látó,  idegen  nyelvű,  szegény  és 
gyér  polgárságot.  Talált  a  nemesi  curiákban  alattvalóik 
iránt  gőgös  és  kegyetlen,  egymás  közt  pajtáskodó,  a  hiva- 
talokat biztos  örökségnek  néző  urakat,  kik  érzéki,  gyakran 
durva  gyönyöröknek  élve  a  henyélésben  látták  a  privilé- 
giumot és  az  idegen  műveltség  megvetésében  a  hazafiságot. 
Talált  müveit,  gazdag  főurakat  —  Bécsben.  Talált  végre  a 
főpapi  székekben  egyházi  lordokat,  kik  még  tovább  szeret- 
ték volna  folytatni  a  vallásos  üldözéseket  és  tudni  sem 
akartak  oly  államról,  melynek  nem  az  egyedül  üdvözítő 
vallás  istápolása  és  szolgáinak  jóléte  az  első  feladata.  Egy 
szóval  el  van  választva,  különítve  minden  .  .  .  Olvasóink 
tudják,  hogy  e  kép  korántsem  túlzott.  Egy  oly  országnak 
nyújtja  rajzát,  mely  új,  alkotó  ideák  nélkül  a  régi  dicsőség 
sugaraiban  sütkérezik,  és  melyben  a  tehetetlenség  és  a  ha- 
ladás hiánya  ősi  virtus  színében  tündöklik.  Igaz,  hogy  e 
tulajdonságokkal  nagy  erények  is  állottak  kapcsolatban.  De 
azok  az  egyeseket  díszítették,  az  egésznek  fenállását,  jövő- 
jét a  nemzetek  versenyében  nem  biztosíthatták. » 

József  császár  történetírója  távolról  sem  árulja  el  azt  a 
József- cultust,  melyet  más  íróknál  tapasztalunk,  ez  a  mé- 
lyebb és  alapos  kutatás  következménye.  Többször  mondja 
nagy  fejedelemnek,  de  nem  egyszer  mondja  azt  is,  hogy 
mint  államférfiut  csak  másodrendűnek  lehet  mondani. 
Meglepő,  mit  a  rendeletek  visszavonásának  leírása  közben 

megjegyez :  « ez  alkalommal  azt  mutat,  a  mivel  Józsefnél 
oly  ritkán  találkozunk :  bölcseséget,  a  lehető  iránti  érzé- 
ket)) .  (in.  kötet  566.  lap.)  Ot  tehát  nem  a  József  ellen  való 
reactio,  mint  Grünwald  Béla  mondja,  a  reactio  dühe, 
indítja  arra,  hogy  a  nemesség  ellen  kárhoztató  Ítéletet 
mondjon.  Annál  inkább  lehet  csodálkozni  azon  szertelen 
animositáson,  melylyel  felöle  nyilatkozik,  melyen  legfölebb 
Grünwald  Béla  tesz  túl,  midőn  leírja,  miként  puskázzák 
le  az  urak  háztetőkről  s  fákról  a  parasztókat  csupa  kedv- 
telésből. 

Félvad  pásztorokat  lehet  találni  a  legműveltebb  orszá- 
gokban is.  Ám  legyen,  de-  ügy  rajzolni  a  régi  nemességet, 
mint  gőgös  és  kegyetlen  embereket,  kik  a  jobbágyokat 
minden  emberi  jogból  kivetkőztették  —  ez  csak  aféle  után- 
mondása  azoknak  a  szokásos  kifejezéseknek,  melyeknek 
ehsmétlése  a  szabadelvűség  bizonyos  iskolájánál  az  igaz- 
hitűség  bebizonyítására  szükségesnek  tartatik  s  mintegy  az 
illedelemhez  tartozik.  Új  Marczalinál  az  « érzéki  gyakran 
durva  gyönyörök)),  mi  azt  hiszem,  korhelységet  akar  jelen- 
teni. Ezt  még  Grünwald  Béla  sem  használja.  Uj  hasonló- 
képen azon  vád  is,  hogy  «az  idegen  műveltség  megvetésé- 
ben látja  a  hazafiságot)).  Grünwald  Béla  egyre  azt  veti 
szemére,  hogy  nagyon  is  megkedvelte  az  idegen  műveltsé- 
get s  nemzetiségéről  megfeledkezett.  S  a  két  ellenkező  vád 
közül  valóban  az  utóbbinak  van  több  alapja.  Tagadhatlan, 
hogy  a  mágnások  elnémetesedése  sok  kárt  tett  a  nemesség 
egy  részében  is,  valamint  tettek  azok  az  idegen  katonatisz- 
tek is,  kik  a  magyar  családokba  beházasodtak.  Ivadékuk 
sokszor  igen  derék  hazafiakkal  szaporította  ugyan  a  ma- 
gyarság sorait,  de  az  ily  családokba  becsempésztetett  az  ide- 
gen társalgási  nyelv,  az  idegenség  minden  iránt  a  mi  hazai. 
Kigúnyolja  Marczali  a  «régi  dicsőséget))  s  az  «ősi  virtust)). 

Vannak  bizonyos  dolgok,  melyek  iránt  pietással  kell 
viseltetni  mindenkinek  s  a  vetés  ellenök  csak  azt  árulja 
el,  hogy  az  illető  nem  tud  együttérezni  a  nemzettel.  Pedig 
a  magyar  hozzá  van  szokva,  hogy  köszörülje  rajta  nyelvét 
boldog,  boldogtalan,  de  csak  attól  veszi  föl  a  legélesebb 
birálatot  is  a  kiről  fölteheti,  hogy  iránta  igaz  érzéssel  vi- 
seltetik. 


A  magyar  nyelv  és  irodalom. 


((Nemzetiség  és  irodalom))  czímű  fejezetében  munkájá- 
nak előadja  Grünwald  Béla  a  nemzetiségi  kérdésre  vonat- 
kozó nézeteit ;  előbb  azonban  elmondja,  milyen  állapotban 
volt  a  magyar  nyelv  és  irodalom  ügye  a  régi  Magyarország- 
ban. Ezzel  kivánok  magam  is  előbb  foglalkozni. 

Súlyos  vádakat  emel  Grünwald  Béla  itt  is  a  nemzet 
ellen.  Azt  mondja,  hogy  a  magyarban  nem  volt  nemzeti 
érzület,  nem  volt  nemzeti  érzék ;  hogy  abban  a  korban  nem 
ismerték  a  nemzeti  ideált ;  azt  mondja,  hogy  a  magyar  el- 
idegenedett nemzetiségétől.  Hosszabbnak  mondja  e  tekin- 
tetben a  magyart  minden  más  nemzetnél,  mert  ily  jelenség 
sehol  másutt  nem  tapasztalható.  A  nemzeti  érzület  gyenge- 
ségére s  a  nemzeti  jellem  fejletlenségére  mutat  —  úgy- 
mond —  a  magyar  társadalom  ellatinosodása  s  később  el- 
németesedése. 

Tény,  szomorú  tény  a  magyar  nyelv  és  nemzetiségnek  a 
múlt  század  folyamában  való  siralmas  állapota,  de  azért 
azt  mondani,  hogy  a  magyarban  nem  volt  nemzeti  érzület, 
hogy  saját  nemzetiségétől  elidegenedett,  s  ennek  forrása- 
ként a  szilárd  és  kidomborodott  jellem  hiányát  jelölni 
meg  —  ez  nemcsak  túlzás,  de  valóságos  alaptalan  ráfogás. 

A  magyarnak  ne  lett  volna  kifejlett  és  megszilárdult  nem- 
zeti jelleme !  Ennek  a  keleti  rajnak,  mely  teljesen  idegen 
elemként  jött  ide  az  európai  népek  közé,  mely  már  akkor 
századok  óta  átélt  és  pedig  nem  dicstelen  nemzeti  és  állami 
élete  folyamában,  habár  fölvett  is  magába  minden  cultur- 
^lemet,  egyátalában  nem  vetkőzött  ki  eredetiségéből,  nem 
absorbeáltatta  s  nem  assimilálta  magát,  de  önérzetes  állást 
foglalt  minden  más  nemzetiség  irányában !  Alig  hiszi  ezt 
Grünwald  Béla  maga  is,  alig  hiszi  még  azt  is,  hogy  a  ma- 
gyar ama  korszakban  elidegenedett  saját  nemzetiségétől. 
Idézni  fogok  ennek  bizonyságául  megfelelő  helyeket  saját 
munkájából  s  majd  megkísértem  ama  talánynak  megfejté- 
sét is,  mi  által  érezhette  magát  indíttatva  a  fentebbi  szer- 
telen állításokra. 

Ezt  mondja  például  « A  király »  czímü  fejezetben :  ((Mikor 
a  nemzeti  érzület  végkép  kialudtnak  látszott  a  nemzetből, 
akkor  is  ösztönszerűleg  érezték  azt  az  emberek.*)  Egy  kö- 
vetkező helyen  így  szól :  « De  voltak  a  nemzetnek  rétegei, 
melyekre  nem  hatott  közvetlen  az  udvar  befolyása.  Itt  is 
divatos  volt  az  öröklött  jobbágjá  hűség  hangoztatása,  de 
azért  nem  vesztek  ki  a  lelkekből  a  jó  kurucz  hagyományok, 
a  bizalmatlanság  s  ellenszenv  a  német  iránt. »  Vagy  nézzük 
a,  következő  sorokat:  «De  tévedés  volna  azt  hinni,  hogy  a 
nemzeti  érzület  teljesen  kihalt  az  egész  társadalomból.  Ez 
még  a  legrosszabb  időkben  sem  történt.  A  nemzeti  érzület 
mint  homályos  ösztön  élt  sokak  lelkében,  a  kikben  az  ide- 
gen befolyás  vagy  az  alacsony  érdek  el  nem  fojtotta.  Vol- 
tak sokan,  a  kik  nem  lehettek  mások,  mint  magyarok  s  a 
kik  megérzik  a  magyarság  mellőzését  vagy  sérelmét  .... 
A  magyar  érzés  ezeknél  mindig  naiv  módon  nyilvánul  s  az 
egykorúak  tömege  megmosolyogja  őket,  mint  a  neveletlen 
gyermeket,  mely  a  conventionális  formák  ellen  vét.  A  ma- 

gyár  nyelvet  és  ruhát  a  műveletlenség,  falusiasság  ismerteti 
jelének  tartották.  Ma,  egy  későbbi  korban,  jól  esik  látnunk 
az  egészséges  ösztön  kitöréseit,  mely  nélkül  lehetetlen  lett 
volna  a  nenpzet  újjászületése. » 

Miként  férnek  össze  a  fentebbi  vádak  e  nyilatkozatokkal  ? 
Hát  hiszen  ez  és  épen  ilyen  a  valódi  nemzeti  érzület.  A  hol 
annak  ily  nyilvánulásaival  találkozunk,  ott  a  nemzeti  ér- 
zület hiányáról  szó  nem  lehet.  Itt  kétségtelenül  ellenmondás 
forog  fenn  s  ennek  nyitja  csakis  abban  kereshető,  hogy 
Grünwald  Béla  más  valamit  ért  a  nemzeti  érzület  alatt, 
mint  a  mit  e  szavak  rendes  magyarázat  szerint  jelentenek. 
Mint  látni  fogjuk,  előtte  a  nemzetiség  csak  mint  egy  poli- 
tikai rendszer  vagy  programm  alapja  bir  jelentőséggel ;  az 
aféle  ösztönszerű  és  naiv  nemzeti  érzület  irányában  ö  csak 
kicsinyléssel  viseltetik.  Nem  egyszer  volt  is  már  alkalmam 
ennek  jelenségeire  figyelmeztetni.  A  mi  igazán  tőrül- 
metszett magyar,  az  iránt  Grünwald  Béla  nem  mutat 
rokonszenvet.  A  magyar  nyelv  és  nemzetiség  melletti  buz- 
galom, melyet  tanusit,  inkább  csak  reflexió  műve ;  valódi 
nemzeti  érzületben,  igaz  magyar  érzésben  ő  maga  valószí- 
nűleg fogyatékosabb,  mint  azok,  kiket  oly  súlyos  vádak- 
kal illet. 

Nézzük  például  azt  a  két  adomát,  melyet  az  utolsó  idé- 
zettel kapcsolatban,  mint  a  nemzeti  érzület  naiv  nyilatko- 
zatát, előad.  Egyik  arról  szól,  hogy  az  1 790-ben  Budára 
visszahozott  korona  ládája,  mint  beszélték,  csak  akkor  nyilt 
föl,  mikor  magyarul  beszélt  s  nem  németül,  a  ki  a  fölnyitás- 
sal foglalkozott.  A  másik  a  « Mindenes  Gyűjtemény))  szerint 
Grünwald  Béla  idézetében  igy  hangzik:  «Nem  régiben 
egy  kis  társaságban  egy  magyar,  de  született  nyelvén  be- 
szélleni  szégyenlő  dáma  azt  mondotta,  hogy  ő  csak  azt  szé- 
gyenli,  hogy  magyar.  Ezt  meghallván  egy  magyar  vérű  ur, 

a  kin  még  soha  plundra  nem  volt,  úgy  megbosszankodott, 
hogy  azon  szempillantásban  kitörte  a  hideg.))  Ez  gúnyoló- 
dás akar  lenni.  Pedig  ha  érzületről  van  szó,  ez  annál  igazibb 
és  mélyebb,  minél  inkább  ösztönszerű,  ha  úgy  tetszik,  naiv, 
s  az  ilyen  azután  többet  ér,  mint  az  okoskodás  útján  alakult 
meggyőződés  vagy  számításból  elfogadott  programm,  me- 
lyet el  lehet  vetni  holnap  s  lehet  helyette  vallani  mást.  Az 
ily  nemzeti  érzület  állja  ki  a  próbát  minden  körülmények 
közt,  a  mint  hogy  ki  is  állotta  az,  mely  a  magyar  ember 
szívében  honolt. 

Nem  tagadhatja  GrünwaldBéla  azt  sem,  hogy  « a  nem- 
zetiség fejlesztésének  eszméje  a  rendi  alkotmány  intézmé- 
nyeinek körén  belől  némely  megyében  s  ezek  útján  az 
országgyűlésen  is  viszhangra  talált)).  De  Grünwald  Béla 
szerint  ez  sem  ért  sokat,  mert  «nem  kell  felednünk,  hogy 
ez  az  eszme  akkor  még  embrionális  alakban  lép  a  közéletbe,, 
mint  a  magyar  nyelv  haszuálatának  követelése  a  közélet- 
ben s  az  iskolákban)).  Embrionális  alakban  !  Behozni  a  la- 
tin nyelv  helyett  a  magyart,  a  közélet  minden  ágaiban,  s 
azonkívül  terjeszteni  a  nyelvet  az  iskolák  útján  —  mi  kell 
több?  Milyen  utakat  és  módokat  contemplál  még  ezen  kí- 
vül a  magyar  nyelvnek  és  nemzetiségnek  törvényhozás 
útján  való  fejlesztésére?  A  legfőbb  és  legközvetlenebb  esz- 
közök mindenesetre  csak  ezek  lehetnek  minden  körülmé- 
nyek közt.  Hanem  hát  Grünwald  Béla  kimondotta,  hogy 
«a  magyar  alkotmány,  az  egész  fennálló  jogrend  legna- 
gyobb akadálya  volt  a  nemzetiség  kifejlődésének  s  meg- 
erősödésének)), természetes  tehát,  hogy  neki  az  sem  tetszik, 
a  mi  ezen  alkotmány  keretében,  a  nemzetiség  érdekében 
történt.  Nem  tetszik  az  sem,  a  mit  Nagy  Pál  e  téren  tett ; 
ezt  mondja  róla:  «Nagy  Pál  egyesítette  magában  a  rajon- 
gást a  magyar  nyelvért  s  a  szívós  ragaszkodást  a  rendi 


268 

alkotmányhoz.  Világos  jele  annak,  hogy  a  nemzetiségi 
eszme  e  fejletlen  formában  még  nem  ütközött  a  rendiség 
érdekeibe.))  Hát  azért,  mert  nem  ütközött  a  rendiség  érde- 
keibe, a  Nagy  Pál  buzgalma  nem  származhatott  igazi  nem- 
zeti érzületből? 

De  Grünwald  BÉLA-nak  nem  tetszik  a  Széchenyi  István 
felfogása  és  buzgósága  sem.  Ezt  mondja  egy  helyen:  «E 
korszak  még  nem  ismerte  a  mai  értelemben  vett  nemzeti 
szempontokat,  a  nemzeti  érzelgést  és  rajongást,  melyet 
már  Széchenyinél  tapasztalunk. »  Erzelgés  és  rajongás!  Az 
érzelgés  asszonyok  dolga,  a  rajongás  pedig  azoké,  kiknek 
eszökjárása  a  kerékvágásból  kissé  kizökkent.  Eként  jellemzi 
Grünwald  Béla  Széchenyi  buzgóságát  a  nemzetiség  ter- 
jesztése körül.  Es  így  sül  ki,  hogy  abban  az  egész  korszak- 
ban nem  volt  található  a  magyar  nemzet  körében  nemzeti 
érzület ;  mert  sem  azt  a  homályos  ösztönt,  mely  naiv  for- 
mákban nyilatkozott,  sem  a  Nagy  Pál-féle  embrionális  alak- 
ban mutatkozó  nemzetiségi  eszme  melletti  buzgalmat,  sem 
a  Széchenyi-féle  nemzeti  érzelgést  és  rajongást,  mely  nem 
is  volt  semmi  más,  mint  ama  homályos  ösztön  parázstüzé- 
nek  lángra  lobbanása,  igazi  nemzeti  érzületnek  tekinteni 
nem  lehet.  Sem  az  a  magyar  vérű  úr,  a  kit  az  elnémetese- 
dett magyar  dáma  blasphemiáitól  kilelt  a  hideg,  sem  Nag}* 
Pál,  sem  Széchenyi  István  nem  értettek  a  dologhoz ;  nem- 
zeti felfogás  dolgában,  csakis  Grünwald  Béla  az  igazi 
szakértő,  az  ő  számára  volt  fenntartva  revelálni  a  nemzet 
-előtt,  mi  az  igazi  nemzeti  érzület.  S  teszi  ezt  következő- 
képen :  « A  nemzetiség  ebben  az  alakban  (amaz  embrionális 
alakban  t.  i.  mint  a  magyar  nyelvért  való  buzgalom)  nem 
volt  oly  eszme,  melyet  akkori  politikusaink  végig  gondol- 
tak, nem  volt  még  oly  elv,  melyből  politikai  rendszert,  po- 
litikai világnézetet  alkottak  volna.  A  magyar  nyelvben  a 

nemzet  egyéniségének  egyik  nyilvánulását  kivánták  el- 
ismertetni. De  a  nemzetiség  eszméjének  nem  a  magyar 
nyelv  használata  volt  egyedüli  tartalma.  Ez  az  eszme,  mint 
politikai  programm  magában  foglalja  a  nemzet  önálló  éle- 
tének, belső  szabad  fejlődésének  minden  feltételét,  az. 
uralom  s  az  állami  függetlenség  követelését,  mely  nélkül 
szabad  nemzeti  fejlődés  nem  képzelhetőt). 

«A  XIX.  század  nemzeti  egyéniséget  kivan  az  állam 
alapjául,  s  ez  a  felfogás  szétbontja  azokat  az  államokat, 
melyek  különböző  nemzeti  elemekből  állanak  s  egyesiti  az 
államban  a  rokon  nemzeti  elemeket,  melyeket  a  múlt  állam 
alkotása  egymástól  elszakított. » 

((Magyarországnak  közjogi  egységből  nemzeti  egységgé 
kellett  átalakulni.)) 

«Erös  állami  szervezet,  az  intézmények  tervszerű  meg- 
alkotása s  működése,  az  uralkodó  faj  kifejlett  culturája, 
szellemi  élete,  irodalma  teremti  meg  a  politikai  és  culturai 
közösséget,  melyet  nemzetiségnek  nevezünk  s  mely  az  ön- 
álló állami  lét  alapja. » 

«A  nemzeti  érzület  nagyobb  hőmérséke  megbontja  azt  a 
közösséget,  mely  a  különböző  fajokhoz  tartozó  nemességet 
összetartotta  s  a  nemzetiségi  eszme  egymás  ellenségeivé 
teszi.*) 

Ezek  körülbelül  a  legpríjegnansabb  tételek,  melyekben 
Grünwald  Béla  nézetei  a  nemzetiségi  kérdésről  kifejezve 
vannak.  Ezekben  egészen  más  fölfogás  tükröződik  vissza, 
mint  a  hogy  a  nemzetiségi  eszmét  akár  azok  a  homályos  ösz- 
tönű  és  naiv  nyilatkozata  régi  magyar  emberek,  akár  Nagy 
Pál  és  Széchenyi  István  fölfogták.  Azoknak  kiindulási 
pontja  egyszerűen  az  volt,  hogy  a  magyar  nemzetiséget 
meg  kell  menteni,  ki  kell  fejleszteni  s  föl  kell  virágoztatni, 
ebből  indultak  ki  azért,  mert  a  magyarság  ügye  szivükhez. 

volt  nőve.  Grünwald  Béla  fölfogása  realigticus.  0  a  ma- 
gyar nemzetiségben  első  rendti  eszközt  lát  egy  erős  állami 
szervezet  megalkotására.  A  mai  kor  nemzeti  egyéniséget 
kivan  —  úgymond  —  az  állam  alapjául :  ebben  az  ország- 
ban történetesen  a  magyar  faj  és  nemzetiség  van  többség- 
ben és  tarthat  kétségtelenül  legtöbb  igényt  a  suprematiára ; 
tehát  a  magyar  nemzetiség  az,  melynek  nyelve  és  culturá- 
jával  kell  megalkotni  azt  a  politikai  és  culturai  egységet, 
melyet  nemzetiségnek  nevezünk ;  s  ezt  végre  kell  hajtani 
kérlelhetlenül  az  állam  és  társadalom  rendelkezésére  álló 
összes  eszközökkel.  Grünwald  Béla  tehát  politikai  rend- 
szert, politikai  programmot  csinál  a  nemzetiségből,  mely 
nem  más,  mint  az  úgynevezett  ((nemzeti  politika »,  mely  a 
magyar  nyelvért  és  nemzetiségért,  mint  a  centralisatio  leg- 
hathatósabb eszközeért  hevül.  Ez  ismeretlen  volt  a  régi 
Magyarországban  s  ezért  mondja  Grünwald  Béla,  hogj'  a 
magyar  nemzetben  akkor  nem  volt  nemzeti  érzület. 

Ily  felfogásból  kiindulva  Grünwald  Béla  természetesen 
nem  lehet  a  régi  Magyarországgal  megelégedve,  nem  még 
azokkal  sem,  kiknek  buzgalmáról  maga  is  elismerőleg  nyi- 
latkozik. Az  álláspont  különböző  volta  azonban  nem  veszi 
el  vádjainak  élét.  Nem  tanúsítani  saját  nyelve  és  nemzeti- 
ségéhez ragaszkodást,  elhagyni  idegen  hatalom  kényszerí- 
tése nélkül  —  ezek  absolut  alakban  formulázott  s  oly  erős 
vádak,  melyeknél  erősebbet  nemzet  ellen  emelni  nem  lehet. 
Lássuk,  mennyiben  igazak. 

Szerencsére,  múltunk  s  ezzel  együtt  nemzeti  becsületünk 
érdekében  ki  lehet  mutatni,  hogy  nyelvünk  hanyatlása  is 
ugyanazon  okokra  vezethető  vissza,  melyek  ama  korszak- 
nak nyomorúságát  más  tekintetben  is  előidézték.  A  nagy 
vérvesztés,  az  idegen  és  ellenséges  királyság,  az  a  ferde 
helyzet,  melybe  a  tartományi  és  gyarmati  lét  által  minden 

tekintetben  jutottunk,  megmagyarázza  ezt  is  mint  minden 
egyebet.  Az  ellenünk  irányzott  ellenséges  hatások  ép  úgy 
megtámadták  nemzetiségünket,  mint  hazánk  jóllétét  és  sza- 
badságát s  a  nemzet  ép  úgy  nem  bírt  e  téren  kellő  ellen- 
állást kifejteni,  mint  nem  tudott  más  tekintetben. 

Elemi  történeti  igazságnak  tartottuk  ezt  mindekkoráig, 
így  ment  át  valósággal  a  nemzeti  köztudatba  és  érzületbe. 
De  most  jö  Grünwald  Béla  s  azt  mondja,  hogy  a  nemzet 
maga  volt  oka  mindennek,  mert  maga  tette  saját  nyelve 
helyére  a  latint  és  a  németet,  közéletben  és  társalgásban, 
a  nélkül,  hogy  erre  egy  idegen  hatalom  kényszerítette 
volna,  maga  küzdött  saját  nyelve  ellen  évtizedekig,  még  e 
században  is. 

A  latin  ép  úgy  lett  nálunk  a  közélet  nyelve,  mint  más 
országokban  a  középkor  sötét  századaiban ;  uralma  tovább 
tartott  nálunk,  mert  már  kezdetben  distanzirozva  voltunk 
a  civilisatióban  való  versenyben  s  állandóan  hátuk  mögött 
maradtunk,  talán  egyes  ágait  a  művelődésnek  kivéve,  de 
átlagban  véve  mindenesetre,  más  nemzeteknek.  Az  Írás- 
tudásnak egyedül  a  papság  volt  birtokában,  ez  irta  az  ösz- 
szes  közokmányokat,  viselte  az  írással  járó  összes  hivatalo- 
kat, a  catholicus  clerus  nyelve  pedig  a  latin  volt,  az  még 
ma  is  sok  tekintetben,  latin  nyelven  vannak  írva  a  lithur- 
gicus  könyvek  mind  e  mai  napig,  a  clerusnak  nem  jutott 
eszébe  saját  nyelvén  kívül,  mely  egyszersmind  classicus 
nyelv  volt,  más  nyelvnek  kiművelését  kezdeményezni. 
A  latin  fajú  népek,  melyeknek  körében  sok  nyoma  maradt 
meg  a  régi  műveltségnek,  előbb  emancipálták  magukat 
régi,  de  az  életben  már  mássá  átalakult  nyelvük  egyed- 
uralma alól,  a  többi  nemzeteknél  csak  a  reformatio  föllépé- 
sével kezdődött  meg  ez  irányban  a  mozgalom. 

Nálunk  is  erős  lendületet  vett  a  magyar  nyelv  a  protes- 

tantismus  terjedésével.  A  reformatio  nem  kis  mértékben 
elevenítette  föl  az  első  keresztyének  közt  fennállott  eg}^en- 
löség  és  testvériség  traditióit,  közelebb  hozta  egymáshoz  a 
politikailag  elkülönített  osztályokat;  a  protestánsok  egy- 
mást atyafiaknak  szólították  s  e  megszólítás  nagy  szerepet 
játszik  nálunk  mai  napiglan ;  éltető  eleme  a  hitújításnak  a 
nép  fölvilágositása  volt,  tehát  a  népoktatás ;  az  isteni  tisz- 
telet súlypontja  a  prédikálás,  a  vallás  « veteményes  kertje*) 
az  iskola  lett ;  hogy  a  néphez  férhessen,  annak  nyelvét 
vette  igénybe  az  oktatás.  Ismeretesek  ennek  nyomai  iro- 
dalmunk akkori  emlékeiből  is,  mert  az  elemi  oktatás  terén 
megindult  fejlődés  átment  magasabb  régiókba  is ;  a  protes- 
tánsok irodalmi  munkássága  hasonlóra  késztetett  más  fele- 
kezetbelieket  is,  Pázmán  Péter  e  nélkül  nem  lett  volna 
magyar  íróvá.  A  lendület  csökkent  azon  arányban,  a  mely- 
ben hatalmasabbá  lett  az  ellenreformatio  s  ez  egyik  főoka 
annak  a  ténynek,  hogy  nálunk  a  XVIII.  század  elején  már 
nagy  visszaesés  mutatkozik  s  a  legmélyebb  stagnatio  áll 
be  ugyanakkor,  midőn  más  nemzeteknél  már  megindul  a 
legnagyobbszerü  előhaladás,  sőt  néhol  beköszönt  az  iroda- 
lomnak aranykora. 

A  mely  hatalom  hozta  létre,  a  maga  felülkerekedésével. 
a  stagnatiót  a  nemzet  politikai  életében,  ugyanaz  hozta  létre 
a  nemzeti  tespedést,  a  közművelődés  hátramaradását  s 
ezzel  együtt  a  nemzeti  nyelv  elővételének  elodázását  is. 
Lett  volna  Magyarország  független  állam,  forgott  volna  sa- 
ját tengelye  körül,  lett  volna  társadalmi  központja,  királyi 
udvara  s  igazi  fővárosa;  következett  volna  be  ez,  habár 
csak  akkor  tájban  is,  midőn  az  utolsó  forradalom  bevégzése 
után  a  szatmári  «compositio»  a  tesped  és  korszakát  meg- 
indította :  egy  századdal  előbb  bekövetkezett  volna  nálunk 
is  a  nemzeti  nyelv  és  irodalom  felvirágzása  s  nem  kellett 

Yolna  abban  a  korban  vesződni  a  latin  lom  kitakarításával, 
midőn  annak  használata  már  egy  kiáltó  anachronismust 
képezett,  mert  tőle  más  nemzetek  már  régen  megszaba- 
dultak. 

Azt  mondja  Grünwald  Béla  :  « A  magyar  rendi  társada- 
lom abban  megegyez  az  európai  rendi  társadalommal,  hogy 
elidegenedett  az  államtól ;  de  abban  különbözik  tőle,  hogy 
a  magyar  elidegenedett  nemzetiségétől  is.  Csak  a  magyar 
történelemben  találjuk  fel  azt  a  hihetetlen  tényt,  hogy  egy 
nemzet  az  új  korban  évszázadokig  mellőzi  saját  nyelvét  a 
közéletben  s  még  e  században  is  évekig  küzd  ellene,  mikor 
a  lelkesebbek  használatát  követelik. » 

Nem  mindennap  látunk  néhány  kevés  sorban  annyi 
fallaciát  összehalmozva,  mint  ezekben.  Hogy  a  magyai*  tár- 
sadalom a  magyar  nemzetiségtől  elidegenedett  —  ezt  lehet 
mondani  a  magas  főúri  társaságról,  de  nem  a  magyar 
társadalomról ;  amazt  senki  se  tudja  jobban  mentegetni 
mint  épen  Grünwald  Béla.  Az  egész  magyar  társadalmat 
menteni  fölösleges;  a  mely  súlylyal  Grünwald  Béla  phra- 
sisa  bir,  bír  legalább  is  hasonlóval  azon  körülmény,  hogy 
egy  nemzetet  se  vádoltak  annyit  chauvinismussal,  mint  a 
magyart.  Szerinte  mi  volnánk  a  világ  rossza,  mert  csak  a 
magyar  történelemben  találjuk  fel  ama  hihetetlen  tényt. 
Hát  ha  hihetetlen,  nem  is  kell  elhinni.  Nem  az  hihetetlen, 
hogy  évszázadokig  mellőztük  magunk  nyelvét  a  közéletben 
mert  ez  nagyon  is  való,  csakhogy  ugyanazt  tették  más  nem- 
zetek is,  ép  úgy  századokon  át,  mint  mi,  és  az  új  korban 
ők  is,  nem  az  óban ;  a  különbség  csak  az,  hogy  őket  nem 
akadályozhatta  meg  senki,  sőt  elősegítette  abban,  hogy  jó- 
val előbb  érhessék  el  a  művelődésnek  azt  a  stádiumát, 
melyben  valamennyi  nemzet  lerázta  a  holt  nyelv  jármát  s 
elővette  saját  nyelvét.    De  igen  is  hihetetlen  és  nem  is  kell 

elhinni  azt  a  tényt,  hogy  a  magyar  nemzet  maga  küzdött 
saját  nyelve  ellen  évtizedekig,  még  e  században  is,  mert  ez 
már  nem  felel  meg  a  valóságnak. 

A  saját  nyelve  ellen  való  küzdés  alatt  azt  érti  Grün- 
WALD  Béla,  hogy  a  megkezdődött  mozgalom  után  is  év- 
tizedekig tartott,  mig  a  magyar  nyelv  a  latin  helyét  elfog- 
lalta. De  ki  volt  az  oka  ?  Az  udvar  s  azok,  kik  az  udvart 
ebben  is  mint  mindenben  támogatták.  Ez  a  valóság. 

Midőn  a  latin  nyelvről  beszélünk,  bizonyos  tekintetek- 
nél fogva  nem  tartom  fölöslegesnek  kijelenteni,  habár  a 
tisztelt  olvasó  már  az  eddigiekből  is  gondolhatná,  hogy  a 
holt  nyelv  mellett  lándzsát  törni,  e  tekintetben  is  laudator 
temporis  acti  lenni  egyátalában  nincs  szándékomban.  De 
a  világon  előforduló  legtöbb  dolog  olyan,  hogy  el  lehet 
mondani :  mindennek  megvan  a  maga  jó  és  rossz  oldala  ; 
volt  jó  oldala  a  latin  nyelvnek  is  kétségen  kivül.  Nem  hi- 
szem ugyan,  hogy  teljesen  bevágta  volna  az  útját  a  nem- 
zetiségi villongásoknak,  ha  továbbra  is  meghagyatik  mint  a 
közélet  nyelve,  de  hogy  sok  tekintetben  tárgjialanná  tette 
volna  a  hivatalos  nyelv  miatti  herczehurczát,  az  kétségte- 
len. Mihelyt  egyszer  fölébredt  a  nemzetiségi  érzület  az 
ország  különböző  nyelvű  lakosainál,  talált  volna  magának 
tárgyat  ujj  húzásra  és  súrlódásokra  akkor  is,  ha  elmaradt 
volna  a  nyelvek  hivatalos  használatának  kérdése,  de  hogy 
jóval  kevesebb  lett  volna  rá  az  alkalom,  az  természetes. 
A  latin  nyelv  semleges  tér  volt,  melyen  a  különböző  nem- 
zetiségekhez tartozók  szabadon  és  minden  feszély  nélkül 
érintkeztek,  nem  volt  szükség  aiTa,  hogy  valamennyien  az 
egyik  versenytársnak  nyelvét  tanulják  meg,  ha  a  közélet 
legfőbb  részeiből  magukat  kizárni  nem  akarják;  a  latin 
nyelvnek  megtanulása  nem  foglalt  magában  concessiót, 
elsőbbség  elismerését  a  magyarság  irányában;  az   állam 

nyelve  nem  birt  nemzetiségi  nyelv  jellegével.  Mind  ez  két- 
ségen kivül  előnyös  volt  a  nemzetiségi  villongásoknak 
elodázása  tekintetéből,  de  bármennyire  előnyös  volt  és  lehe- 
tett volna  talán  a  jövőben  is,  a  helyzet  egyszerűen  tartha- 
tatlanná lett.  Mint  minden  forrásba  jövő  anyag  a  felszínre 
húz  és  eltávoht  magától  mindent,  mi  nem  bele  való,  úgy 
választotta  ki  magából  a  forrásba  jövő  szellemi  mozgalom 
a  latin  nyelv  egj^eduralmát,  a  fölébredt  szellemi  tevékeny- 
ség friss  levegő  után  vágyott  s  nem  akart  tovább  anda- 
logni a  múltnak  catacombáiban.  A  tudást,  a  közművelő- 
dést nem  lehetett  az  által  szűk  korlátok  közé  szorítani, 
hogy  az  ifjak  egész  idejöket  egyetlen  nyelvnek  exact  meg- 
tanulására fordítsák,  a  tudományt  széles  körben  kellett 
elterjeszteni,  nem  lehetett  egy  írástudó  kasztnak  kizáróla- 
gos birtokában  hagyni.  Vegyes  nyelvű  országokban  be  kel- 
lett menni  a  hivatalos  nyelv  kérdésével  járó  küzdelembe, 
meg  kellett  vívni  a  nemzetiségi  harczot  minden  részle- 
teiben ;  oly  palliativ  eszközzel,  milyen  lehetett  volna  a 
latin  nyelv  fentartása,  elodázni  nem  lehetett  volna  külön- 
ben sem. 

Ennyit  előlegesen  a  latin  nyelvről.  De  Grünwald  Béla, 
midőn  a  nemzetiségét  megtagadó  magyar  nemzetről  beszél, 
összeköttetésbe  hozza  a  latin  nyelvet  a  némettel.  Nemcsak 
a  latin  nyelvet  tette  maga  a  magyar  saját  nyelve  helyére, 
hanem  a  németet  is.  «így  a  nemzet  műveltebb  része  —  úgy- 
mond  —  maga  zárja  ki  saját  nyelvét  az  országgyűlésről,  a 
megyéből,  összes  hivatalaiból,  iskoláiból,  társalgásából  és 
levelezéséből  s  tette  helyére  a  latint  és  németet,  a  nélkül, 
hogy  en-e  egy  idegen  hatalom  kényszerítette  volna. »  Meg- 
tartva a  Grünwald  Béla  sorrendjét,  szóljunk  előbb  a  né- 
met nyelvről,  mielőtt  bővebben  megvizsgálnék,  miben  van 
voltaképen  Grünwald  Béla  azon  állítása,  hogy  a  nemzet 

maga  küzdött  még  e  század  elején  is  a  latin  nyelvnek  a. 
magyar  által  való  kiküszöböltetése  ellen. 

Grünwald  Béla  azzal  is  vádolja  a  nemzetet,  hogy  nem 
fejtett  ki  kellő  ellenzést  az  ellen  sem,  mikor  a  németet  hoz- 
ták be  hivatalos  nyelvül  s  a  mely  ellenzést  később  ez  ellen 
kifejtett,  azt  nem  a  magyar,  hanem  a  latin  nyelv  kedvéért 
tette,  csakis  ezt  akarta  megtartani  és  nem  behozni  a  ma- 
gyart, a  német  nyelv  elleni  állásfoglalás  tehát  nem  a  ma- 
gyar nyelvhez  való  ragaszkodás  következménye  volt.  A  né- 
met nyelv  ellenzése  —  úgymond —  nem  annyira  nemzeti- 
ségi, mint  közjogi  okokból  eredt. » 

Mennyiben  tette  a  nemzet  társalgási  nyelvévé  a  néme- 
tet, köztudomású,  szóUottunk  róla  bőven  e  lapokon  is. 
Annyit  biztosan  lehet  állitani,  hogy  e  kifejezés  :  «a  nemzet 
társadalmi  nyelvévé  tette  a  németet  —  határozottan  hely- 
telen, miután  a  nemesség  magyar  maradt  s  az  maradt  szív- 
ben, lélekben  az  a  része  is,  melynek  körébe  a  német  mint 
társalgási  nyelv  beharapódzott.  A  mi  a  német  nyelvnek 
II.  József  által  történt  behozatalát  s  a  nemzetnek  ez  ellen 
való  védekezését  illeti,  azt  mondja  Grünwald  Béla  :  ((mi- 
dőn II.  József  1784-ben  a  német  nyelvet  teszi  állami 
nyelvvé  Magyarországon,  nem  a  magyar  nyelvet  támadja 
meg.  Ezt  —  úgymond  —  nem  találta  többé  sehol  a  köz- 
életben, csak  két  idegen  nyelv,  a  latin  és  német  közt  volt 
már  választás.  A  császár  —  úgymond  —  « borzasztó  igaz- 
ságot dörgött  a  nemzet  fülébe »  midőn  gróf  Eszterházy  Fe- 
rencz  kanczellárhoz  intézett  kéziratában  azt  monda,  hogy 
nagy  gyalázatára  szolgál  a  nemzetnek  az,  hogy  közügyei- 
ben egy  holt  nyelvet  használ,  melyet  a  müveit  nemzetek 
már  kiküszöböltek. » 

Nagyon  kár  Józsefet  mint  a  magyar  nemzet  hivatott 
leczkéztetőjét  szerepeltetni.  Józsefnek  nem  volt  joga  a  ma- 

gyár  nemzet  fülébe  bármiféle  igazságokat  dörögni,  mert  a 
nemzet  hátramaradásának  legfőbb  oka  az  ö  elődeinek  po- 
litikájában rejlett,  abban  a  politikában,  melyet  ő  csak  roha- 
mosan akart  volna  érvényre  emelni,  a  maga  félig  értett, 
■egyoldalulag  alkalmazott  s  az  absolutismus  eszközeivé  át- 
gyúrt szabadelvű  elméleteinek  segítségével.  Grünwald 
Béla  úgy  látszik  nagyon  kap  rajta,  hogy  dörgő  igazságok- 
nak a  nemzet  fülébe  mondásában  ily  illustris  társra  talált. 
Nem  a  magyar  nyelvet  támadta  meg !  Lehetett-e  ennél 
erösebb  támadást  intézni  a  magyar  nyelv  ellen  ?  József  ép 
oly  jól  tudta,  mint  tudja  Grünwald  Béla  is,  hogy  a  latin 
nyelv  visszatarthatta  fejlődésében  a  magyar  nyelvet,  de  a 
nemzetiséget  legkevésbé  sem  viciálta,  míg  a  német  egye- 
nesen megölte  volna.  Ha  Józsefnek  igazán  szívén  feküdt 
volna  alattvalóinak  szellemi  fejlődése,  minek  egyik  legfőbb 
tényezője,  mondhatni  alapvetője  a  nemzeti  nyelv  és  iroda- 
lom, akkor  neki,  mint  a  ki  mindent  fölbolygatott,  mindent 
ki  akart  helyéből  mozdítani,  magának  kellett  volna  kezde- 
ményezni a  latin  nyelvnek  a  nemzeti  élő  nyelvvel  való 
helyettesítését;  tehette  volna  ezt  akár  azon  formában, 
hogy  alternatíva  gyanánt  állította  volna  föl :  vagy  a  ma- 
gyar vagy  a  német  lesz  a  hivatalos  nyelv,  de  a  latint  nem 
tűröm.  Eszében  sem  volt  ily  alternatívát  fölállítani,  egy- 
szerűen ráparancsolta  az  országi*a  a  német  nyelvet  s  tette 
ezt  azért,  mert  germanizálni  akart.  0  a  német  nyelv  be- 
hozatalában a  centralisatio  hathatós  eszközét  látta,  ép  úgy, 
mint  nálunk  is  nem  a  magyarsághoz  való  ösztönszerű 
s  nyilatkozataiban  naiv  ragaszkodás,  hanem  a  czélszerű- 
fiégi  szempontok  indítanak  némelyeket  a  magyar  nyelv 
mellett  való  nagy  buzgalomra. 

Grünwald  Béla  azt  mondja,  hogy  nem  a  magyar,  ha- 
nem  a  latin   nyelv   érdekében   ellenezték,   a   mennyiben 

Ímmel-ámmal  ellenezték,  a  németet;  és  ime,  ö  maga  el- 
mondja, hogy  a  kanczellár  a  császár  leiratára  tett  fölter- 
jesztésében azt  állítja,  hogy  a  nemesség,  mely  a  közügyek- 
kel foglalkozik  (néhány  igen  kevés  horvátot  kivéve)  mind 
beszél  magyarul.  Ez  az  országgyűlés,  a  megyegyűlések  és  a 
szertartásos  beszédek  nyelve,  úgy  hogy  semmi  nehézségbe 
sem  kerülne  e  nyelven  vinni  az  országos  ügyeket.  Látszik 
ebből,  hogy  igenis  akarták  a  magyar  nyelvet  behozni  s 
hogy  igenis  tettek  ez  iránt  magának  a  császárnak  fölter- 
jesztést; és  pedig  oly  körből,  hol  már  csakugyan  nagyban 
megvolt  a  nemzettől  való  elidegenedés  és  megvolt  a  törek- 
vés ellesni  a  hatalom  gondolatait  is.  De  a  császár,  mint 
Grünwald  Béla  maga  mondja,  nem  engedett  s  értésére 
adta  a  kanczellárnak,  hogy  a  kinek  nem  tetszik,  nyitva  az 
ajtó  s  mindenki  lemondhat  hivataláról,  a  kanczelláriától 
kezdve  az  utolsó  megyei  tisztviselőig.  Es  azért  Grünwald 
Béla  mégis  azt  mondja,  hogy  II.  József  nem  a  magyar 
nyelvet  támadta  meg. 

Jellemző  mit  Grünwald  Béla  Eszterházy  kanczellárnak 
fentebbi  előterjesztésére  megjegyez.  «Ez  az  állítás  (hogy 
t.  i.  a  nemesség  tud  magyarul  és  hogy  nehézség  nélkül  be 
lehetne  hozni  a  magyar  nyelvet)  nem  felelt  meg  a  valóság- 
nak.»  Grünwald  Béla  tehát  jobban  ismeri  az  akkori  viszo- 
nyokat, mint  az  egykorú  kanczellár.  Erve  pedig  a  követ- 
kező: ((Látni  fogjuk,  hogy  27  évvel  később,  az  1811-iki 
országgyűlésen  több  megye  lehetetlennek  állította  a  ma- 
gyarnak hivatalos  nyelvvé  tételét,  mert  nincs  a  nemesség 
között  senki,  a  ki  magyarul  tudna.»  A  dolog  pedig,  maga 
Grünwald  Béla  előadása  szerint,  következőleg  áll.  Az 
1811-iki  országgyűlésen  indítvány  tétetett  az  iránt,  hogy  a 
megyék  minden  dolgukat  azonnal  a  nemzeti  nyelven  vigyék. 
Ez  ellen  Trencsénmegye   többi  közt  azt  hozta  föl,  hogy 


L>77 

« megyéje  részéről  kénytelen  előadni,  hogy  ezen  törvény 
által  a  lehetetlenségre  szoríttatnának,  mert  egész  megyéjük- 
ben magyar  individuumjok  nincsen . . .  Tehát  hosszabb  időt 
kivánt  adatni  minden  esetre ».  Hasonló  értelemben  szólt 
Árva  vármegye  követe  s  bevallja,  hogy  a  tisztviselők  nem 
tudnak  magyarul  s  ha  az  indítvány  törvénynyé  válnék, 
hivatalukból  el  kellene  őket  bocsátani.  «Szepes  vármegye 
követje,  instructiójához  szigorún  ragaszkodván,  megyéje 
részéről  előadta,  hogy  az  egész  megyében  senki  sincs,  a  ki 
a  reprífisentatiókat,  protocollumokat  s  egyéb  jegyző  fog- 
lalatosságokat nemzeti  nyelvünkön  csak  középszertiképen 
is  folytathatná;  ha  tehát  a  státusoknak  az  a  czélja,  hogy 
azonnal  minden  közdolgok  a  vármegyékben  magyar  nyel- 
ven teljesíttessenek,  úgy  az  egész  magistra tusnak  el  kelletik 
búcsúzni ...»  Ez  nem  azt  teszi,  hogy  nincs  a  nemesség  közt 
senki,  a  ki  magyarul  tudna,  hanem  csak  azt,  hogy  az  ille- 
tők restek  voltak  új  stylus  curialist  tanulni.  De  József  ide- 
jében mindenesetre  új  nyelv  tanulásáról  levén  szó,  nem 
járt  volna  annyi  nehézséggel  a  magyar,  mint  a  német  be- 
hozatala. A  kanczellár  fölterjesztésére  tehát  egyátalában 
nem  lehet  mondani,  hogy  nem  felelt  volna  meg  a  valóság- 
nak ;  igaza  volt  abban,  hogy  semmi  nehézségbe  sem  ke- 
rülne a  magyar  nyelv  behozatala,  a  három  felföldi  megye 
is  az  azonnal  ellen  tett  kifogást,  a  tót  sógoroknak  épen 
nem  nemzetiségi  szempontból,  csak  inertiából  való  vona- 
kodása nem  okozott  volna  legkisebb  fennakadást  sem. 

íme  ismét  egy  példája  a  tények  irányzatos  előadásának, 
mit  még  azzal  told  meg  Grünwald  Béla,  hogy  egy  más 
helyen  azt  mondja  Trencsén,  Árva  és  Szepes  megyék  köve- 
teinek fentebbi  előadásukról,  hogy  ezek  a  megyék  « elkese- 
redéssel*) küzdöttek  a  magyar  nyelv  ellen.  Miből  tovább 
ismét  azt  a  következtetést  vonja  le,  hogy  1784-ben  a  ma- 


gyár  nyelv  érdekében  történt  felszólalás  «sok  megyénél  nem 
is  lehetett  őszinte)).  Az  ily  mindenféle  csűrés-csavarással  és 
faggatással  való  bíráskodás  inkább  illenék  a  vádlottat  be- 
fonni s  minden  áron  elmarasztalni  akaró  rögtönitélö  hadi- 
törvényszékhez, mint  történeti  igazságszolgáltatáshoz. 

Megrója  Grünwald  Béla  a  megyéket  azért,  hogy  ellenál- 
lásuk a  német  nyelv  ellen  nem  volt  erős,  az  embereket  azért, 
hogy  hivatalban  maradtak.  En  nem  kivánom  őket  menteni, 
de  annyi  elnézést  mindenesetre  vélek  igénybe  vehetőnek, 
mennyit  Grünwald  Béla  némelyek,  nevezetesen  az  irók  s 
ezeknek  élén  Kazinczy  iránt  tanusit,  a  ki  épen  azt  írja, 
hogy  neki  öröm  volt  a  német  nyelven  való  hivataloskodás. 
A  nemzet  elszokott  az  ellenzékieskedéstől  hosszú  időn  át 
midőn  II.  József  aggi'essiv  fellépése  kezdődött;  de  nem 
sokáig  tartott  a  meglepetés  szülte  tétova,  elég  rövid  idő 
alatt  belemelegedtek  az  emberek  az  ellenzésbe  s  elmentek 
a  poroszszal  való  conspirálásig.  Nem  rajtuk  múlt,  hanem 
a  rendeleteket  visszavonó  hatalmon,  hogy  nem  mentek  el 
odáig,  minek  elmulasztását  nem  egyszer  veti  szemére  Grün- 
wald Béla  a  nemzetnek  t.  i.  a  fegyveres  fölkelésig.  Kár 
mindjárt  a  hivatalhoz  való  ragaszkodást  emlegetni.  Embe- 
rek vagyunk.  Oly  kevéssé  mozgalmas  időkben,  oly  hosszú 
aléltság  után  nem  lehet  csudálkozni,  hogy  rögtön  nem  jött 
létre  a  megfelelő  hangulat. 

Terjedelmesen  közli  Grünwald  Béla  a  magj^ar  nyelv 
tárgyában  1790-től  1811-ig  folyt  országgyűlési  vitákat. 
Méltó  is  velők  foglalkozni,  mert  a  hazánkbeh  nemzetségi 
kérdés  történetének  egyik  fontos  részét  foglalják  magukban. 
Itt  látjuk  Grünwald  Béla  szerint  azon  jelenségeket,  me- 
lyekhez hasonlókat  hasztalan  keresünk  más  nemzetek  tör- 
ténetében, a  hosszú  szívós  küzdelmet  a  nemzeti  nyelv 
ellen ;  itt  látjuk  kezdetét  a  hivatalos  nyelv  kérdése  által 

teltett  villongásoknak,  melyek  oly  sok  vizet  zavartak  ké- 
sőbb is  nálunk  valamint  más  országokban  is. 

Grünwald  Béla  midőn  e  vitákat  előadja,  állhatatosan 
nem  mint  holt  nyelvről,  de  mint  idegen  nyelvről  beszél  a 
latinról,  mely  más  idegen  nyelvekkel  és  nevezetesen  a  né- 
mettel egyenlő  tekintet  alá  esik.  Egy  valóban  eleminek 
mondható  igazság  helyreállításával  kell  foglalkoznom,  mi- 
dőn rámutatok,  hogy  a  latin  nyelv  a  némettel  egy  cate- 
goriába  nem  sorozható.  A  latin  nyelv  soha  sem  volt  veszé- 
lyes nemzetiségünkre  nézve,  míg  ellenben  a  német  nagyon 
is  veszélyes  volt  folytonosan.  A  latin  nyelv  akadálya  volt  a 
magyar  nyelv  fejlődésének,  de  a  mag}^ar  nemzetiséget 
semmi  tekintetben  nem  érintette,  rá  módosító  s  átalakító, 
tehát  bomlasztó  hatást  teljességgel  nem  gyakorolt;  a  latin 
nyelv  mögött  nem  állott  a  háttérben  semmiféle  hatalom, 
mely  hódító  szándokot  táplált  volna  ellenünk ;  a  latin  nyelv- 
vel megéltünk  hosszú  századokon  át  a  nélkül,  hogy  nem- 
zetiségünk zománczán  általa  a  legkisebb  csorba  ütte- 
tett volna.  Ellenben  a  német,  mint  egy  magasabb  culturá- 
val  biró  szomszéd  nép  nyelve,  a  folytonos  érintkezés  követ- 
keztében befurakozott  mindenüvé,  nemcsak  a  müv*eltebb 
osztályok,  de  a  köznép  körébe  is,  közege  volt  a  nagyobb 
culturának,  mely  a  kisebbre  ellenállhatlan  nyomást  gyako- 
rol ;  s  háta  mögött  oly  nemzet  állott,  mely  kezdettől  fogva 
xánk  vetette  sóvár  tekintetét,  oly  hatalom,  melynek  a  ma- 
gyar nemzeti  érzület,  nemzeti  lét  és  szabadság  megsemmi- 
sítése politikai  czélja  volt.  Erre  mindig  úttörőnek  tekintette 
a  német  nyelvet,  munkálkodott  terjesztésén,  csendesen  és 
alattomban,  mikor  a  magyar  nemzettel  fegyverszünetet  tar- 
tott, nyütan  és  első  sorban  vele  lépett  föl,  midőn  alkalma 
nyilt  erőszakkal  kisérleni  meg  czéljának  valósítását,  mint 
II.  József  alatt  és  1849-ben. 


A  régi  rebellisek  és  kuruczok  csak  úgy  használták  a  latin 
nyelvet,  mint  a  labanczok ;  Rákóczy  hires  kiáltványa  a 
((Recrudescunt))  latin  nyelven  volt  szerkesztve.  A  köz- 
kurucz  igaz  hogy  nem  sokat  foglalkozott  tartalmával,  vala- 
minthogy  most  is  van  elég  lelkes  hazafi,  a  kinek  elég  a 
boldog  emlékezetű  Patay  István  programmja  is,  de  a  mű- 
veltebb rész  lelkesedni  is  tudott  az  eféle  latin  fogalmaz- 
ványokon. Beszédük  s  írásuk  hemzsegett  a  latin  szavaktól. 
Azért  mégis  tősgyökeres  magyarnak  érezték  magukat  s 
azok  is  voltak  szívben  és  lélekben  s  hogy  nem  jutott 
eszökbe,  mi  nagy  kár  és  hátramaradás  a  nemzetre  nézve  a 
nemzeti  nyelv  kipallérozásának  s  közhasználatba  vételének 
elhanyagolása,  az  náluk  csak  a  megszokás  következménye 
volt,  a  belátás  hiányának,  de  nem  a  magyar  érzés  fogyaté- 
kos voltának  tulajdonítandó.  Ellenben,  a  mint  a  főurak 
elnémetesedtek,  az  elégedetlen  magyarság  hiába  nézett 
szét,  melyik  volna  az  a  hatalmas  olygarcha,  a  ki  körül  is- 
mét csoportosulnia  lehetne,  az  elnémetesedett  nagy  urak 
labanczokká  lettek  hetediziglen  s  csak  ritka  esetekben  tudta 
későbben  is  és  csakis  kiváló  szellemeknél  a  végképen  vízzé 
nem  vált  vér  a  maga  jogait  érvényesíteni.  A  nemesség  egy 
részének  körébe  is  behatolt  a  német  nyelv,  de  ott  azért 
nem  volt  képes  hasonlóan  megrontani  a  nemzeti  érzületet, 
mert  nem  foglalta  el  a  tért  oly  teljesen,  mint  a  mágnások- 
nál s  a  nemesség  soha  sem  szakította  meg  a  tisztán  ma- 
gyarnak maradt  nemességgel  való  érintkezést  a  közügyek 
s  a  szorosabb  összeköttetést  a  magánviszonyok  terén. 

A  latin  nyelv,  bár  miatta  pallérozatlan  maradt  a  magyar 
nyelv,  bensöleg  nem  tett  benne  semmi  kárt.  Azokban  a 
régi  magyar  fogalmazványokban,  melyekben  minden  har- 
madik szó  latin,  nem  találunk  szókötési  hibát ;  a  kik  írták, 
magyarul  gondolkoztak,  nyelvérzékük   tökéletes   maradt; 

az  a  nyelv  szegény,  de  ép,  tiszta,  magyar  nyelv  volt.  Nyel- 
vünk romlásának  kezdete  teljesen  összeesik  a  német  mű- 
veltség terjedésével,  azzal  az  idővel,  melyben  németül  gon- 
dolkozó magyar  írók  támadtak.  S  a  nagy  magyar  szókincs 
és  a  nagy  purismiis  mellett  mai  nyelvünk  hemzseg  a  ger- 
manismusoktól ;  szabatos  és  kifogástalan  magyarsággal  író 
sok  embernél  is  nélkülözzük  a  magyaros  zamatot,  az  idio- 
tismusokat,  de  a  tősgyökeres  magyar  iró  is  ugyancsak 
összeszedje  magát,  hogy  irályába  germanismusok  be  ne 
lopódzanak. 

Mind  ezt  egy  pillanatra  se  volna  szabad  elfelejteni,  mi- 
dőn arról  beszélünk,  miért  maradt  fenn  oly  sokáig  a  latin 
nyelv,  miért  ment  oly  lassan  kiküszöbölése  akkor  is,  midőn 
már  megindult  ez  irányban  a  mozgalom.  A  kik  nem  tar- 
tották épen  szükségesnek  a  rohamosabb  eljárást,  lehettek 
lanyhák  a  közművelődés  és  haladás  iránt,  de  azt  bizony 
meg  sem  álmodták,  hogy  a  nemzetüktől  való  elidegenedés- 
sel fognak  egykor  vádoltatni. 

Nem  kellene  figyelmen  kívül  hagyni  a  természetes  inertiát 
sem,  melylyel  minden  reformnak  számolnia  kell.  A  reform 
nagy  volt,  oly  változásról  volt  szó,  mely  minden  lépten- 
nyomon érezhető  volt;  idős  embereknek  kellett  tanulniok, 
nem  a  magyar  nyelvet,  de  a  stylus  curialist,  tanulni  azok- 
nak, kik  írták  s  azoknak,  kik  olvasták.  Nem  kellene  végi'e 
figyelmen  kívül  hagyni  azt  sem,  hogy  a  magyar  nyelv 
akkor  meg  általában  véve  fejletlen  volt,  s  ha  voltak  is  már 
íróink,  kik  szép  verseket  írtak,  sőt  prózát  is,  a  közdolgokhoz 
való  irályt  még  teremteni  kellett,  holott  a  latin  a  maga 
classicitási  tekintélyével  s  kon3^haiságában  is  teljesen  meg- 
állapodott mivoltában  kielégített  minden  gyakorlati  igényt. 

1790-ben  kezdődött  tehát  a  küzdelem  a  latin  nyelv  ellen, 
melyet  Grünwald  Béla  megfordítva  a  magyar  nyelv  ellen 

való  küzdelemnek  nevez.  Az  1790/1-iki  országgyűlésen 
hozatott  az  első  törvényczikk  a  magyar  nyelv  tárgyában. 

Az  1790-iki  mozgalomról  ismételve  azt  mondja  Grün- 
WALD  Béla,  hogy  az  reactionarius  természetű  volt,  nem  a 

nemzeti  érzület  csak  a  rendi  reactio  hozta  létre  stb 

Miként  fér  össze  e  jellemzés  azzal  a  ténynyel,  hogy  a  latin 
nyelv  kiküszöbölésére,  a  magyar  nyelv  és  nemzetiség  föl- 
emelésére épen  akkor  történt  az  első  lépés?  Ez  már  csak 
nem  lehet  reactionarius  lépés  Grünwald  Béla  szemében 
sem ;  söt  ez  annyira  megfelel  az  ö  követelményeinek,  hogy 
ennek  magának  elégnek  kellene  lennie  arra,  hogy  teljes 
elismerését  jelentse  ki  az  1790-iki  országgyűlés  emberei 
iránt,  ha  tekintet  nélkül  hagyja  is  mindazt,  mi  akkor  az 
állami  önállóság,  a  protestánsok  szabadsága  s  általában  a 
minden  irányú  reform  érdekében  tudvalevőleg  történt. 
A  II.  József  ellen  támadt  mozgalom,  s  az  1 790-iki  ország- 
gyűlés alakja  oly  szépen  emelkedik  ki  ama  kornak  ellapult 
s  elposványosodott  viszonyaiból,  mint  a  szép  8omlyó  hegye 
a  körülötte  fekvő  lapályból.  Miért  szól  róla  Grünwald  Béla 
oly  nagy  animositással  ?  Mint  ha  bosszantaná,  hogy  ama 
szomorú  korból  is  tudunk  fölmutatni  valamit,  a  mivel  dicse- 
kedni lehet. 

Gúnyolja  azt  a  magyar  világot,  mely  akkor  országszerte 
s  az  országgyűlésen  uralkodott,  ép  úgy  mint  nemrég  az 
őO-es  évek  végén  s  a  60-as  években.  A  nemzeti  érzés 
« nyilván ulásának  módja  —  úgymond  —  sem  mutatott 
érettségre  és  komolyságra)).  Azt  mondja:  «E  tüntetésekből 
kiérezték  a  komolyság  hiányát  némely  egykorúak  is. »  Idézi 
ugyanis  Keresztesit,  ki  igen  örvendett  a  magyar  nyelv  és 
magyar  ruha  felkapatásának,  hanem,  mint  az  öreg  urak 
szoktak,  zsörtöl  a  túlságos  arany  és  ezüst  sujtás  miatt. 
Sajátságos  kifogása  van  a  tüntetések  ellen  Grünwald  Béla 

másik  tanújának  Decsy  Sámuelnek.  «Nem  nemzeti  nyel- 
vünkhez  való  igaz  hajlandóságunk,  hanem  nemzeti  sza- 
badságainknak elvesztésétől  való  félelmünk  indította  ben- 
nünk   ezt   a   foiTÓságot »  No  hát   ez  se  volt  épen 

rossz.  De  csudálatos,  miként  lehet  GrünwaldBéla  oly  válo- 
gatós a  nemzeti  érzület  nyilvánításának  módjaiban.  Fő- 
dolog, hogy  nyilvánuljon,  s  mert  nyilvánult,  örömét  és  elis- 
merését kellene  kifejezni,  ha  mindjárt  a  magyar  nadrág 
viselése  nem  felel  is  meg  egyéni  ízlésének.  Hát  hiába  !  meg- 
mondta már  Kölcsey  :  sujtásos  nemzet  vagyunk  barátaim  l 
De  barátainktól  nem  kell  túlságosan  sokat  követelnünk^ 
elnézéssel  kell  lennünk  gyöngéik  iránt. 

Különben,  Róma  nem  épült  föl  egy  nap  alatt ;  nem  lehe- 
tett mindjárt  1790-ben  egyszerre  előállítani  a  Grünwald 
BÉLA.-féle  nemzeti  államot,  kezdetnek  nagyon  elég  volt  a 
mit  az  országgyűlés  a  magyar  nyelv  érdekében  követelt- 
A  fölterjesztés  szerint  kötelezné  magát  a  király,  hogy  ide- 
gen nyelvet,  nevezetesen  a  németet,  nem  hoz  be ;  a  magyar 
nyelvet  fentartja,  a  trónörököst  és  háza  egyéb  föhercze- 
geit  magyarul  taníttatja ;  a  törvények  ezután  is  latin  nyel- 
ven szerkesztendők,  de  a  büntetőtörvények  minden,  az 
országban  divatozó  élő  nyelvekben  kiadandók,  a  bíróságok- 
nál fenmarad  az  eddigi  gyakorlat;  kötelezi  magát  a  király^, 
hogy  a  politikai  kamarai  és  katonai  dicasteriumoknál,  a 
mennyiben  a  kezelés  megzavarása  nélkül  történhetik,  a 
magyar  nyelvet  behozza,  szabadságukban  maradván  addig: 
is  az  összes  törvényhatóságoknak  jegyzőkönyveiket,  hiva- 
talos leveleiket  s  mindennemű  fölterjesztéseket  valamennyi 
dicasteríumhoz  magyar  nyelven  szerkesztve  intézni,  úgy 
azonban,  hogy  a  sziavon  és  horvát,  valamint  némely  fel- 
sőbb részekbeli  vármegyéknek  és  városoknak  szabadságuk- 
ban álljon  otthon  anyanyelvüket,  összes  levelezéseikben  és- 

egyéb  hivatalos  ügyeikben  a  most  használatban  levő  latint 
megtartani.  A  magyar  nyelv  alapismeretei  minden  nyilvá- 
nos tanintézetben,  az  academiákban  és  egyetemen  a  hiva- 
talos irály  tanittassék.  (így  szól  a  koronázási  diploma  ter- 
vezete 22-ik  föltételének  végszaka.)  A  király  visszautasít- 
ván a  diploma  tervezetét,  a  fentebbi  pontokat  külön  tör- 
vényjavaslatként terjesztették  föl,  de  a  király  nem  fogadta 
el  így  sem,  s  a  magyar  nyelv  tárgyában  alkotott  XVI.  t.-cz. 
csak  annyit  mond,  hogy  a  király  idegen  nyelvet  nem  hoz 
be,  a  magyar  anyanyelv  (nativa)  terjesztése  végett  pedig 
elrendeltetik,  hogy  a  gymnasiumokban,  academiákban,  s  az 
egyetemen  a  magyar  nyelv  és  irály  tanítására  külön 
tanárok  (peculiaris  professor)  rendeltessenek,  hogy  a  kik 
megtanulni  akarják,  vagy  már  tudván  benne  magukat 
tökéletesbíteni  óhajtják,  erre  alkalmat  nyerjenek;  a  kor- 
mányszéki ügyek  pedig  most  még  latin  nyelven  folyta- 
tandók. 

Az  udvar  akaratán  múlt  tehát  mindjárt  a  legelső  alka- 
lommal, hogy  a  latin  nyelv  eltávolítását  czélzó  különben  is 
igen  mérsékelt  és  czélszerű  intézkedések  létre  nem  jöttek. 

Az  1790-iki  követelések  megújittattak  az  1792-iki  budai 
országgyűlésen,  de  I.  Ferencz  nem  fogadott  el  egyebet  annál, 
hogy  a  magyar  nyelv  az  ország  határain  belől  rendes,  a 
kapcsolt  részekben  pedig  rendkívüli  tantárgy  legyen,  a 
kormányszékekkel  való  levelezés  kérdése  országos  küldött- 
ségre bízatott.  Többet  sikerült  a  rendeknek  kieszközölni 
1805-ben,  mert  nagy  áldozatokra,  nemesi  fölkelésre  volt 
az  udvarnak  szüksége.  Elhatároztatott,  hogy  az  országgyű- 
lési föliratok  hasábosán  magyar  és  latin  nyelven  szerkesz- 
tessenek ;  a  megyék  a  cancelláriához  hasonló  módon  írhas- 
sanak, a  megyék  a  Helytartótanácshoz  magyarul  írhassa- 
nak, törvényszékeiken,  pörös  ügyekben  is  a  magyar  nyelvet 

liasználhassák ;  a  hozzá  magyarul  író  vármegyéknek  a 
Helytartótanács  hasonló  nyelven  feleljen,  a  Curia  azonban 
a  magyar  nyelven  folytatott  pörökben  hasonló  nyelven 
deliberálni  most  még  ne  köteleztessék ;  a  magyar  nyelvnek 
rendes  tárgyként  tanítására  nézve  ö  felsége  intézkedni  fog 
íiz  1792.  VII.  t.-czikk  végrehajtása  iránt. 

Nagyobb  viták  az  1807  és  1811-iki  országgyűléseken 
folytak  a  magyar  nyelv  tárgyában ;  mielőtt  ezek  elbeszélé- 
séhez fogna,  a  következő  megjegyzéseket  teszi  Grünwald 
Béla.  «Mint  sok  más  esetben,  űgy  a  magyar  nyelv  ügyé- 
ben is  sokan  azt  hiszik,  hogy  nemzeti  fejlődésünk  legfőbb 
akadálya  az  udvar  volt.  Ez  tévedés.  Magyarok  voltak  a  ma- 
gyar nyelv  ellenzői  az  országgyűlésen.  Valamennyi  személy- 
nök,  protonotárius,  a  mágnások  legnagyobb  része,  az  auli- 
kusok  egész  serege,  a  kik  czímet  és  jutalmat  vártak,  a 
régihez  ragaszkodók,  s  azok,  kik  az  udvarnak  tetsző  dolgot 
véltek  cselekedni,  valamennyien  nyíltan  ellenzik  a  magyar 
nyelv  használatát  s  terjesztésének  eszközeit,  s  az  udvar, 
mely  nem  merte  volna  megtagadni  a  nemzet  természetes 
és  jogos  követelését,  valamint  olasz  tartományaiban  sem 
hozta  be  a  német  nyelvet,  a  magyarok  által  a  magyar 
nyelv  használata  ellen  felhozott  érvekből  meríti  indokait, 
s  6  nagytekintélyű  tényezők  magatartása  bátorítja  az  ország- 
gyűlés kérelmeinek  visszautasítására.  A  magyar  nyelvért 
most  nem  a  német  udvar  ellen  küzd  az  ebben  a  nagy  nem- 
zeti követelésben  egyesült  magyar  nemzet,  hanem  magyar 
magyar  ellen. » 

Nem  egy  alkalmat  találtam  már  rámutatni,  hogy  Grün- 
wald Béla  ellentmond  magának,  maga  czáfolja  meg  állí- 
tásait, de  ennél  csattanósabb  eset  nem  fordul  elő  egész 
könyvében,  úgy  hogy  valóban  lehet  csodálkozni,  miként 
követhet  el  egy  oly  ügyes  író  ekkora  vigyázatlanságot.  Nem 

az  udvar  volt  a  magyar  nyelv  ellenzője,  úgymond,  de  hát 
kik  voltak?  Azok,  hík  a  magyar  nyelv  ellenzésével  az 
udvarnak  tetsző  dolgot  véltek  cselekedni.  Éhez  ahg  kell 
commentár.  De  ez  idézett  hely  foglal  magában  más  érdekes 
dolgokat  is. 

Az  udvar  természetesen  nem  jött  a  pozsonyi  ország- 
házba, hogy  ott  részt  végjéének  a  nyelv  fölötti  vitákban, 
hanem  elvégeztette  a  dolgot  « valamennyi  személyuök^ 
protonotárius,  a  mágnások  legnagyobb  része,  az  aulikusok 
egész  serege »)  által.  Hát  hiszen  az  volt  a  dolognak  a  módja,^ 
ebben  mint  minden  más  esetben.  Magyarok  voltak,  az  igaz, 
de  kapott  az  udvar  magyar  embereket  más  szolgálatokra  is, 
más,  legalább  is  hasonló  fontosságú  nemzeti  érdekek  ellen- 
zésére is.  Minden  hatalom  minden  nemzetnél  tud  magá- 
nak szerezni  hasonló  eszközöket,  s  hogy  kaphasson  ilyene- 
ket, nálunk  még  kedvezőbbek  voltak  a  körülmények,  mint 
másutt ;  mert  a  ferde  helyzet,  melybe  az  Ausztriával  való 
szövetség  által  jutottunk,  sokszor  megzavarta  sok  ember 
fejét,  úgy  hogy  nem  látta  tisztán,  meddig  szabad  elmenni  a 
loyalitásban  a  nemzet  életérdekeinek  sérelme  nélkül.  Vájjon 
nem  sinlödünk-e  mai  napiglan  ebben  a  nyavalyában  ? 

«Ez  tévedés*)  —  mondja  Grünwald  Béla,  tagadván,  hogy 
az  udvar  akadályozta  a  magyar  nyelv  előmenetelét.  Előkelő, 
államférfias,  sőt  diplomataszerü  fogás  van  a  kifejezésnek  e 
higgadt  modorában.  De  e  modor  nem  teszi  komolyabbá  az. 
álhtást,  igazabbá  a  tényt.  Nem  az  udvar  volt  akadálya 
nemzeti  fejlődésünknek,  sem  a  magyar  nyelv  ügyében,  sem 
más  esetekben  —  mivé  lesznek  e  mondás  által  Grünwald 
Béla  azon  fejtegetései,  melyekben  előadja  az  udvar  gaz- 
dasági politikájának  nemzeti  fejlődésünkre  nézve  végzetes 
következményeit  ?  « Magyarország  sorsa  el  volt  döntve »  — 
ezt  mondja,  midőn  elbeszéli,  hogy  a  Magyarország  ellen 

irányozott  gazdasági  politika  az  udvar  által  véglegesen 
megállapittatott.  Hát  a  hol  Ferencz  császár  elbutító  közmű- 
velődési és  közoktatási  rendszeréről  beszél ! 

Az  udvar  politikája  tökéletesen  következetes  maradt  a 
magyar  nyelv  tárgyában  való  eljárásában.  Germanizálni  az 
uralkodása  alatt  levő  összes  népeket  és  országokat,  a  ma- 
gyar elemet  minden  módon  gyöngíteni  —  ez  volt  Staats- 
maximáinak  egyik  legfontosabbika.  A  germanizálást  Ma- 
gyarországon állandóan  az  udvari  élet  s  a  közoktatás  esz- 
közeivel vélte  elömozdítandónak,  rohamos  támadást  e 
tekintetben  csak  II.  József  alatt  tett  abban  a  korban, 
A  magyar  elem  gyöngítésére  hatott  a  lassú  germanizálás, 
fejlődésének  akadályozására  a  latin  nyelv  mutatkozott  hat- 
hatós eszköznek,  természetes  tehát,  hogy  ezt  lehetőleg  és 
minél  tovább  fentartani  törekedett.  Föltenni  az  udvari 
politikáról  azt,  hogy  nem  törekedett  a  latin  nyelvet 
fentartani,  nem  volna  egyéb,  mint  föltenni  róla  azt,  hogy 
világszerte  ismeretes  következetességéről  megfeledkezett. 
A  Gleichberechtigung  aller  Nationalitáten,  mely  most  már 
Staatsmaxim  gyanánt  van  kihirdetve,  csak  legújabb  keletű 
fordulat,  ha  csakugyan  valódi  fordulat,  s  a  németség  helyett 
bizonyos  nemzetiségi  nihilismus  marad  állandó  szabály; 
akkor  azonban  erről  szó  sem  volt.  Be  kellett  következni  a 
régi  római  szent  birodalom  megszűnésének,  az  európaszerte 
föltámadt  nemzetiségi  törekvéseknek  s  legújabban  a  Német- 
országban elfoglalt  hegemónia  áthárulásának,  hogy  az 
udvari  politika  a  nyelvi  kérdésben  módosulás  aM  essék,  a 
mennyiben  csakugyan  őszinte  az  új  irány  inaugurálása. 

Az  1807-iki  országgyűlésen  az  országos  bizottság  a  nyelv 
tárgyában  a  következő  javaslatokat  tette.  1 .  A  magyar  nyelv 
minden  elemi  iskolában  taníttassék.  2.  Három  év  múlva  a 
grammatikai  osztályokba  csak  magyarul  tudó  tanulók  vétet- 

hessenek  föl.  3.  A  gymnasiumokban  a  latin  nyelvet  magyar 
nyelven  tanítsák.  4,  A  felsőbb  osztályokban  a  tannyelv 
magyar  legyen.  5.  A  seminariumokban  a  magyar  nyelvnél 
tanára  legyen,  hogy  a  kispapok  magyar  hitszónokia 
tok  tartására  képesíttessenek.  6.  Minden  academia  mellé 
tanítóképezde  állittassék  föl.  7.  A  magyar  nyelvet  minden 
törvényhatóság  használja,  záros  határidő  alatt.  8.  A  fökor- 
mányszékeknél  (az  udv.  kamara  nem  említtetik)  csak  ma- 
gyarul tudó  egyének  alkalmaztassanak ;  a  helytartótanács  a 
magyarul  felíró  megyéknek  magyarul  feleljen.  9.  A  curia  a 
most  folyó  ügyeket  latin  nyelven  intézhesse,  de  jövőre  az 
azt  kívánó  felek  ügyeiben  a  magyart  használja,  a  felebbe- 
zett  ügyekben  pedig  nem  latin,  hanem  magyar  nyelven 
tárgyaljon.  10.  Az  országgyűlésen  mindent,  a  törvényeket 
is,  magyar  és  latin  nyelven  kell  szerkeszteni.  11 .  A  magyar 
nyelv  kiművelésére  magyar  színház  állítandó. 

E  pontozatok  megállapítása  nagy  lendületet  mutat  a 
magyar  nyelv  kérdésében,  abban  a  korban,  mely  az  1790-iki 
felbuzdulás  után  ismét  visszaesett  a  tesj)edésbe,  midőn  az 
1790-ben  kiküldött  országos  küldöttségeknek  terjedelmes 
és  értékes  reformmunkálatai  ad  acta  tétettek.  A  fentebbi 
pontok  két  categoriába  sorozhatok.  Egyikbe  azok,  melyek 
a  latin  nyelvnek  a  magyar  által  való  helyettesítéséről, 
másikba  azok,  melyek  a  magyar  nyelvnek  különösen  iskolai 
tanítás  útján  való  terjesztéséről  szólanak.  Ez  a  két  cate- 
goria  a  dolog  szerint  különböző  tekintet  alá  esik. 

Föltétlenül  szükséges  volt  a  latin  nyelvnek  a  közügyek 
kezeléséből  való  eltávolítása,  hasonlóképen  azon  iskolázási 
rendszernek  is  megváltoztatása,  mely  szerint  a  tanításnak 
súlypontja  a  latin  nyelvnek  exact  elsajátítására  volt  felé- 
tetve, annyira,  hogy  a  tanulónak  más  hasznos  ismeretek 
megszerzésére  nem  maradt  ideje.  Ez  ellen  nem  lehetett 

más  nemzetiségbelieknek  alapos  kifogásuk.  De  azért  már 
ezzel  is  belenyúlt  a  magyarság  a  nemzetiségi  kérdés  darázs- 
fészkébe, mert  azonnal  előállott  azon  legközelebbi  kérdés, 
hogy  melyik  legyen  az  a  nyelv,  mely  a  latin  helyébe  lép  s 
eiTe  nem  lehetett  más  a  válasz,  mint  az,  hogy  a  magyar. 
S  ezzel  föl  lett  nyitva  Pandora  szelenczéje.  Akkor  még  a 
nem  magyar  nemzetiségek  egyátalában  nem  voltak  oly 
helyzetben,  hogy  maguk  is  részt  követeljenek  a  latin  nyelv 
örökségéből,  de  hogy  ez  jönni  fog,  érezte  előre  mindenki. 
Sőt  az  179()-iki  törvényjavaslat  már  vett  is  tudomást  a 
különféle  nyelvekről,  midőn  fölvette  tervezetébe  azon  intéz- 
kedést, hogy  a  büntető  törvények  a  latinon  kívül  az  ország- 
ban élő  különböző  nyelveken  is  közzététessenek ;  ez  az  ily- 
nemű intézkedéseknek  első  nyoma  törvényhozásunkban. 
De  bárminek  kellett  is  jönnie,  bele  kellett  menni  a  dologba, 
a  küzdelem  elől  meghátrálni  lehetetlen  volt.  A  latin  nyelv 
megszüntetésénél  csak  az  lehetett  mérvadó,  hogy  az  átme- 
netnél a  közügj^ek  kezelésének  összezavarása  s  a  közönség 
érdekeinek  sérelme  lehetőleg  kerültessék.  Más  dolog  volt 
az,  midőn  az  országos  bizottság  azt  indítványozta,  hogy  a 
magyar  nyelv  minden  elemi  iskolában  tanittassék,  hogy 
három  év  múlva  a  grammatikai  osztályokba  csak  magyarul 
tudók  vétessenek  föl.  Ezzel  már  nem  az  élő  nyelvnek  s  a 
potior  pars  nyelvének  természetes  jogába  visszahelyezése, 
hanem  a  magyar  nyelv  terjesztése  volt  czélbavéve.  Jogos 
törekvés  lehetett  e  terjesztés  is  annyiban,  hogy  az  ország 
lakosainak  érdekében  áll  a  közügyek  nyelvét  elsajátítani, 
de  itt  már  a  jogosság  határát  a  volenti  non  fit  injuria  szabja 
meg  s  az  ilynemű  intézkedések  jogossága  s  ettől  elválaszt- 
hatlan  czélszerűsége  már  attól  függ,  hogy  csak  ott  alkal- 
maztassanak, hol  közkívánattal  találkoznak  s  csak  úgy 
alkalmaztassanak,  hogy  nemcsak  a  kényszer,  de  a  pressio 

19- 


292 

bármely  neme  is  mellőzve  legyen.  Ez  sikamlós  tér  kétség- 
telenül s  a  nemzetiségi  kérdés  gyakorlati  kezelésének  egyik 
legnehezebb  feladatát  képezi.  Az  igazság  tisztelete  a  tör- 
vényhozásban és  a  végrehajtásnál  egyaránt  az  egyedüli 
eszköz,  mely  kivezethet  a  Scylla  és  Charybdis  szirtjei  közül. 

Hogy  az  igazság  érzetét  nem  hallgattatta  el  a  felszított 
szenvedély,  annak  tanúságát  látjuk  a  javaslat  fölötti  viták- 
ban. Maga  a  javaslat  formulázása  azonban  nem  mutatott 
elegendő  előrelátást  s  a  czélon  túllőtt.  Hogy  a  grammaticai 
osztályokba  csak  magyarul  tudó  tanulók  vétessenek  föl,  az 
akkori  viszonyok  közt  a  felekezeti  középiskolákra  nem  ér- 
tethetett, ez  mérsékli  a  javaslatnak  a  másajkuakra  nézve 
sérelmes  jellegét.  Az  elemi  iskolákról  szólló  pontnál,  mint 
az  akkori  Országgyűlési  Napló  Grünwald  Béla  idézete 
szerint  szól  ((mondották  mások,  hogy  a  magyar  nyelv 
iránt  való  törekedésünknek  csak  az  a  tárgya,  hogy  a  köz- 
társaságot illető  dolgok  magyar  nyelven  folytattassanak. 
Azt  kivánni  sem  lehet,  hogy  az  országban  lakó  különféle 
nemzeteket  egy  nyelvre  kényszerítsük.  Minden  kényszerí- 
tés kedvetlen  és  végtére  is  sikertelen  »> .  Mondották  azt  is, 
hogy  legfeljebb  a  királyi  és  mezővárosokat  lehetne  arra 
kötelezni,  hogy  ott  az  ele*mi  iskolákban  a  magyar  nyelv  ta- 
níttassék.  E  nyilatkozatokban  részemről  egyebet  látok, 
mint  Grünwald  Béla,  tudniillik  a  nemzeti  érzület  hiányát, 
s  a  nemzettől  való  elidegenedést ;  látom  benne  azt  a  mél- 
tányosságot és  mérsékletet,  melyet  a  nemzetiségi  kérdésnél 
soha  sem  kellene  szem  elöl  téveszteni. 

A  grammaticai  osztályokra  vonatkozó  pontnál  így  szól- 
lottak  némelyek  a  Napló  szerint:  «a  magyar  nyelvnek  kö- 
zönséges behozására  időt  szabni  igazságtalannak,  szokat- 
lannak, sikertelennek  és  lehetetlennek  tartották  lenni  .  .  . 
Ha  nem  lesz  kényszerítés,  előbbre  fogunk  menni.  Minden 

nemzet,  de  különösen  a  magyar  irtózik  a  kényszerítéstől. 
A  kényszerítés  valóban  szükségtelen,  haszontalan  és  ve- 
szedelmes, és  sem  a  múlt,  sem  a  mostani,  sem  a  jövendő- 
beli környülállásainkra  nézve  nem  alkalmatos.  A  mi  az 
elöbbeni  időket  illeti,  sokkal  nevezetesebb  karban  volt  a 
mi  nemzetünk  Szent  István,  Nagy  Lajos  és  Mátyás  és  az 
elöbbeni  dicsőséges  királyok  idejében  és  még  sem  ment 
soha  is  arra  a  gondolatra,  hogy  kényszerítse  a  Magyaror- 
szágban levő  nemzeteket  a  magyar  nyelvre  .  .  .  Valamint 
azelőtt,  úgy  most  sincsen  a  mi  országunk  oly  állapotban, 
hogy  lakosainak  nagyobb  része  magyarul  beszélhessen. 
A  mi  eleink,  nyelvét,  öltözetét  sőt  vallásbeli  vélekedéseit 
is  az  idegeneknek  megszenvedték  ...  A  mi  időnkben  is 
fele  az  ország  lakosságának  más  nyelveket  beszél  ...»  Ez 
érvekre  nem  tudtak  mással  válaszolni  a  javaslat  pártolói, 
mint  azzal,  hogy  másként  czélt  érni  nem  lehet.  Mondatott 
az  a  különös  érv  is,  hogy  «nem  is  lehet  azt  erőszaknak 
mondani,  a  mire  a  törvény  által  köteleztetünk)). 

Grünwald  Béla  nincs  megelégedve  az  1807-iki  ren- 
dek buzgalmával,  pedig  ez  a  nyelvterjesztési  intézkedések- 
ben inkább  túlment  a  helyes  politika  határain.  Teljesen 
jogos  és  helyes  volt  ellenben  a  javaslatnak  azon  pontja, 
hogy  a  curia  magyar  nyelven  bíráskodjék.  De  úgy  látszik, 
épen  ezt  ellenezték  leginkább  az  udvar  emberei.  Erveik 
mind  tarthatatlanok  voltak,  nem  egyebek,  mint  a  nem 
akarás  lehető  palástolása.  Még  nincsenek  magyarul  ügy- 
ködni tudó  prókátorok,  fiatal  emberekre  fontos  ügyeket 
bízni  nem  tanácsos.  Ezután  nem  fognak  latinul  tanulni, 
mely  nyelven  a  törvények  s  a  régi  okmányok  szerkesztve 
vannak,  ennek  sok  kárát  fogják  a  családok  látni  jószágaik' 
és  vagyonaik  ótalmában.  Ha  mindenek  magyar  nyelven 
fognak  folyni,  méltán  lehet  attól  tartani,  hogy  megint  visz- 

sza  esünk  abba  a  tudatlanságba,  melyben  voltak  eleink, 
míg  a  ]atin  nyelvet  nem  tanulták  stb.  .  .  . 

Egy  rendkívül  érdekes  jelenség  tűnik  elö  ezekből  a  vi- 
tákból s  a  bozott  határozatokból.  E  határozatok  a  többség- 
ben levő  aulicusok  tényei.  S  miként  viszonylanak  egymás- 
hoz a  latin  nyelv  kiküszöbölésére  és  a  nyelvterjesztésre 
vonatkozó  meghozott  határozatok?  Az  udvari  párti  több- 
ség elfogadja  a  magyar  nyelvnek  minden  uépiskolában 
való  tanítását  és  elveti  a  curia  magyar  nyelvű  bírásko- 
dását. A  személynök  mint  a  kormány  főszószólója  min- 
dig a  latin  nyelv  ellen  irányzott  javaslatokat  ellenzi  leg- 
erősebben, úgy  ezen  mint  a  következő  országgyűlésen  s  az 
országgyűlésen  kívül  is  mindent  megtesz  a  kormány  s  a 
kormány  közegei,  hogy  az  is  mi  1790.  és  1805-ben  a  ma- 
gyarnak a  latin  nyelv  ellen  való  térfoglalása  érdekében  el- 
rendeltetett, életbe  ne  léphessen.  Nem  csalhatlan  bizony- 
sága-e ez  annak,  hogy  a  kormány  már  akkor  egy  minden 
ízében  jól  átgondolt  s  azután  következetesen  megtartott 
pohtikát  követett  a  nemzetiségi  kérdésben,  mely  szerint 
nem  bánta,  ha  a  magyarok  oly  intézkedéseket  tesznek, 
melyek  alkalmasak  arra,  hogy  általuk  a  nem  magyar  nem- 
zetiségeket maguk  ellen  ingereljék;  de  minden  áron  aka- 
dályozni akarta  azt  a  szellemi  és  még  hozzá  nemzeti  irányú 
fejlődést,  mely  a  latin  nyelvtől  való  megszabadulásnak  ki- 
maradhatlan  következményeként  állott  kilátásban.  Ez 
irányban  adta  ki  utasításait  a  maga  embereinek,  kik  talán 
föl  sem  fogták  a  mély  álnokságot,  mely  az  udvar  poKtiká- 
jában  rejlett  s  örvendettek,  hogy  magyar  érzületöknek  a 
nyelvterjesztő  intézkedéseknél  szabad  tér  engedtetik.  Ez 
magyarázza  meg  maguktartását. 

Ezen  országgyűlésen  egyébiránt  semmi  se  jött  létre  a  ma- 
gyar nyelv  érdekében,  az  udvar  három  sorral  absolválta  az 

egész  dolgot,  kijelentvén  leiratában,  hogy  a  magyar  nyelv 
tárgyában  eddig  történt  intézkedések  elégségesek. 

Az  18ri-iki  országgyűlésen  az  országos  bizottság  már 
egy  egész  sorozatával  állott  elö  azon  sérelmeknek,  melye- 
ket a  kormány  a  magyar  nyelv  tárgyában  elkövetett,  neve- 
zetesen hogy  az  1805-iki  törvény  ellenére  a  Helytartó- 
tanács nem  felel "  magyarul  a  vármegyéknek ;  némely  me- 
gyékben a  főispánok  által  gyakorolt  nyomás  következtében 
ismét  latinul  írják  a  jegyzökönyveket;  nem  fogadták  él 
Marczibányi  István  alapítványát  a  hadi  építészetnek  az 
egyetemen  magyar  nyelven  való  tanítására ;  a  helytartó- 
tanács nem  engedte  meg,  hogy  a  pesti  városi  színházban 
felváltva  magyar  előadások  tartassanak  stb.  Kijelenté  a 
bizottság,  hogy  ismét  az  a  szellem  kezd  lábrakapni,  mely  a 
Katio  educationist  sugalmazta  s  az  1790-iki  nyelvtörvény 
hozatalát  szükségessé  tette,  szóval:  jelzi  a  germanizáló 
törekvést.  Az  orsz.  bizottság  ezután  némi  változtatásokkal 
lényegben  megújítja  az  1807-ben  tett  bizottsági  javaslato- 
kat és  törvénynyé  nem  vált  országos  határozatokat. 

A  sérelmekből  már  talán  Grünwald  Béla  se  vonhatja 
ki  azt  a  következtetést,  hogy  nem  az  udvar  volt  a  magyar 
nyelv  ellenzője,  mert  itt  már  nem  mutathat  arra,  hogy  az 
országgyűlésen  magyarok  ellenezték  a  magyar  nyelvet;  a 
mit  az  udvar  hatalmában  álló  kormány  tett,  az  magának 
az  udvarnak  ténye  volt.  « Tévedés w-e  hát  azt  hinni,  hogy  a 
a  magyar  nyelvnek  és  nemzetiségnek  az  udvar  volt  legfőbb 
ellenzője?  Igaz-e,  hogy  a  nemzet  maga  küzdött  saját  nyelve 
ellen  ? 

Ezen  országgyűlésen  is  a  Helytartótanácsnak  magyar' 
lábra  állítását  ellenezték  legerősebben  az  aulicusok.  Midőn 
e  vitákat  részletesen  előadja  s  a  latin  nyelv  mellett  fölho- 
zott 8  már  fentebb  jellemzett  érveket  elősorolja,  belőlük  itt 

is  azt  a  következtetést  vonja  le  Grünwald  Béla,  hogy  a 
régi  nemzedékből  kiveszett  a  nemzeti  egyéniség  tudata, 
hogy  nem  volt  nemzeti  érzülete,  holott  csak  is  azt  lehet 
belőlük  helyesen  levonni,  hogy  többségben  volt  az  a  párt, 
melyet  szócsőnek  használt  az  udvar  a  maga  nemzetellenes 
politikájának  fentartására.  Ezen  az  országgyűlésen  se  jött 
létre  törvény  a  magyar  nyelv  érdekében,  ugyanazon  sza- 
vakkal utasította  vissza  az  udvar  a  dietale  conclusumot, 
mely  az  orsz.  bizottság  javaslatainak  nagyobb  részét  magá- 
ban foglalta,  mint  1808-ban.  Tette  ezt,  mint  Grünwald 
Béla  mondja,  a  magyar  főhatóságok,  főurak,  főméltóságok 
s  egyéb  az  udvarnál  befolyásos  magyarok  tanácsa  követ- 
keztében. Ez  alkalommal  ezeket  azonosítja  a  nemzettel, 
máskor  a  köznemességet,  de  mindig  ki  kell  kerülni  annak 
a  következtetésnek,  hogy  a  nemes  magyar  nemzet  egy  him- 
pellér  náczió  volt. 

A  nemzetiségi  kérdéssel  kapcsolatban  tárgyalja  Grün- 
wald Béla  az  irodalom  viszonyait.  Nem  szándékom  ez 
érdekes  szemlével  bővebben  foglalkozni,  fordul  elő  benne 
azonban  egy  különleges  tárgy,  melynél  Grünwald  Béla  is 
hosszasabban  mulat  s  mely  csakugyan  sok  tekintetben  na- 
gyon érdekes,  erről  kívánok  néhány  szót  szólani. 

Mint  Grünwald  Béla  írja:  «n.  Józsefnek  a  német 
nyelvre  vonatkozó  rendelete  a  leglelkesebb  magyar  írók 
körében  nem  kelt  nagy  felháborodást,  nagy  tisztelettel  em- 
lékeznek személyéről  s  nem  találjuk  azt  az  ellenséges  in- 
dulatot, mely  iránta  más  körökben  nyilvánult. »  E  jelenség 
bizonyosan  feltűnt  mindenkinek,  ki  a  régi  Magyarország 
dolgaival  foglalkozott,  mert  mindenesetre  különös  jelenség 
az,  hogy  a  magyar  nemzetiség  első  rendű  munkásai  és 
támaszai  nem  tanúsítanak  felháborodást  azon  uralkodó 
ellen,  kinél  senki  sem  akart  a  magyar  nyelvre  és  nemzeti- 

ségre  mérni  nagyobb  csapást.  Ennek  mélyebb  okának  kell 
lenni,  —  mondja  Grünwald  Béla,  —  s  megkísérli  a  rej- 
tély megfejtését. 

Általánosságban  szólván  az  akkori  irodalmi  mozgalmak 
jellegéről,  kissé  ködösen  és  homályosan  azt  a  megkülön- 
böztetést teszi  Grünwald  Béla,  hogy  a  rendi  felfogás  kö- 
rében wcsak  a  nemzeti  nyelv  használatát  követelik  a  leglel- 
kesebbek is,  de  a  nemzeti  egyéniség,  a  nemzetiség  termé- 
kenyítő elvének  forrása  nem  a  hivatalos  Magyarország 
körében  fakad ».  Az  irodalom  kezdeményezői  ezen  elvnek  a 
hordozói  s  ezek  «nem  az  udvari  kanczellária,  nem  a  hely- 
tartótanács, nem  a  megyék  embereiből  kelnek  föl.  E  meg- 
dermedt világban,  e  kietlen  szellemi  pusztaság  légkörében 
nem  teremnek  új  eszmék  s  ideálok  .  .  .  Nem  is  Magyar- 
országon keletkezik  az  újkori  magyar  irodalom,  hanem 
Bécsben,  a  nemes  testőrség  kebelében  stb.))  Tévesnek  tar- 
tom ezt  először  is  annyiban,  hogy  irodalmunk  akkori  újból 
kezdeményezői  foglalkoztak  épen  különösen  a  nyelvvel  s 
nem  azzal  a  mindent  felölelő  nemzetiségi  eszmével ;  nekik, 
midőn  keblük  istenét  követve  az  irodalmi  térre  fordították 
munkásságukat,  talán  sejtelmük  sem  volt  róla,  mily  nagy- 
szabású nemzeti  mozgalomnak  lesznek  megindítói ;  de 
tévesnek  tartom  különösen  úgy  adni  elő  a  dolgot,  mint  ha 
isten  tudja,  micsoda  idegen  régiókból  került  volna  hozzánk 
a  magyar  irodalom  fölélesztése.  Nem  a  megyék  emberei- 
ből —  úgymond.  Pedig  hát  épen  azokból  került ;  azokat  a 
fiatal  gárdistákat  a  megyékből  küldöttek  Bécsbe ;  oly  em- 
bereknek a  fiai  voltak,  a  milyenek  közül  került  ki  nem 
csak  az  akkori,  de  még  az  újabb  időben  is,  nem  csak  a 
szereplő,  de  a  számot  tevő  embereknek  is  legnagyobb  része, 
^bból  a  Grünwald  Béla  által  annyira  leszólott  régi  ne- 
mességből,  abból  a  sors  és  önhibája  által  oly  kegyetlenül 

megtépászott  és  megtizedelt,  mai  napság  már  gentrynek 
nevezett,  osztályból.  Általában,  annak  a  régi  nemesi  társa- 
dalomnak, melyhez  a  szivesen  látott  honoratiorok  szivesen 
csatlakoztak,  saját  emberségéből  telt  ki  a  maga  és  a  nem- 
zet regeneratiója,  s  ha  egy  közös  czimert  kellene  neki  adni, 
heraldicus  állatul  a  csőrét  szívébe  fúró  pehkán  volna  bele 
legjobban  illeszthető. 

Boni  vini,  boni  viri  non  est  quaerenda  origó  (jó  bornak, 
jó  embernek  nem  kell  keresni  származását)  —  azt  tartot- 
ták az  öregek.  De  tartották  azt  is,  hogy  a  magyar  ember 
olyan,  hogy  a  jussát  nem  hagyja  ...  ne  akarja  elvitatni 
ok  nélkül  Grünwald  Béla  még  azt  is,  hogy  az  irodalom 
munkásainak  túlnyomó  részét,  magával  Kazinczyval  együtt, 
az  az  annyira  sülyedt  megyei  nemesség  állította  elő. 

Tisztelet,  becsület  azoknak  a  férfiaknak.  Ha  még  most 
is  nehéz  kenyér  a  magyar  író  mestersége,  milyen  volt  még 
abban  az  időben  !  A  nyelv,,  melyen  írt,  romlatlan  volt,  de 
szókincs  dolgában  szegény,  nehézkes,  csinálni  kellett  az 
írónak  munkaközben.  Olvasó  közönség  alig  volt,  csak  a  cse- 
kély műveltségű  emberekből  került,  mert  a  műveltebbek 
más  irodalmi  élvezethez  szoktak,  ha  olvastak  is  valamit 
műveiből,  azt  inkább  hazafias  kötelességből  tették,  mint 
élvezet  kereséséből.  Anyagi  jutalom  ?  Nagy  nehezen  tudtak 
néha  szerezni  előfizetőt,  kinek  nevét  teljes  hosszú  czímek- 
kel  kinyomatták,  egyes  patronusokat  vagy  e  végre  alakult 
kis  társulatokat,  hogy  munkájukat  szegényesen  kiállítva  ki- 
adhassák. Az  volt  a  szerencse  akkor  is,  hogy  a  kit  megszáll  az 
írói  ihlet,  ír  az,  akár  olvassák,  akár  nem,  akár  veszik,  akár 
nem,  csak  úgy,  mint  a  hogy  a  kis  fülemile  elmondja  a  maga 
nótáját,  akár  hallgatja  valaki,  akár  nem.  De  azért  fájt  a 
hidegség,  hazafi  búval  vegyes  világfájdalom  szállott  lel- 
kükbe s  nem  állottak  jó  lábon  az  őket  környező  társadalom- 

mai.  Nyakukon  volt  a  censura  is ;  a  tiszta  lelkű  és  roppant- 
olvasottságú Horvát  István,  midőn  Grünwald  Béla  által 
gyakran  idézett  nagy  érdekű  naplójába  rejtette  gondolatait, 
úgy  tett  mint  Midás  király  borbélya,  ki,  hogy  a  titoktartás- 
sal terhelt  lelkén  könnyítsen,  egy  lyukba  kiabálta  be  :  Midás 
királynak  szamárfülei  vannak. 

De,  ha  kevesen  olvasták  is  kezdetben  a  kezdők  szárny- 
próbálgatásait, sőt  a  jeles  műveket  is,  egy-egy  sikerült  haza- 
fias mondás  vagy  vers  kiolthatlan  tüzet  gerjesztett  az 
olvasó  szivében  s  e  hatás  rohamosan  nőtt,  a  mint  rohamo- 
san szaporodott  a  nagytehetségű  írók  száma  a  korszak  vége 
felé.  E  hatás  roppant  fontossággal  bírt  újkori  történel- 
münkre, ez  csinálta  meg  a  hangulatot,  ez  készítette  elő  a 
talajt  azon  többi  nagy  emberek  számára,  kik  azután  a 
gyakorlati  térre  vitték  át  a  költők  által  gerjesztett  hazafias 
lelkesedést,  ügy  látszik  Grünwald  Béla  erre  a  hatásra  nem 
sokat  ad;  szerinte  az  csak  wérzelgés  és  rajongás »  volt. 
«A  kik  nem  állnak  —  úgymond  —  idegen  minták  befo- 
lyása alatt,  a  hagyományos  irodalmat  folytatták  s  ennek 
formáiban  keresik  a  magyarosságot,  de  ezek  nyersek  és 
ízléstelenek)).  Azt  hiszem,  épen  azokat  érti,  kiknek  müvei- 
ben legtöbbet  vannak  pengetve  a  hazafias  érzelem,  a  régi 
dicsőség,  a  tősgyökeres  magyarosság  húrjai.  Berzsenyit  nem 
szereti,  ennek  többször  akadunk  nyomára  Grünwald  Béla 
munkájában.  Megrója  mint  ((gazdasági  írótw,  milyenül  szere- 
pelni Berzsenyinek  bizony  nem  tartozott  dicsvágya  körébe, 
megrója  azért  is,  hogy  Titusként  szerepelteti  egy  versében 
Ferencz  császárt.  Csak  Kazinczyt  magasztalja,  kinek  érde- 
méből bármit  levonni  nem  juthat  eszébe  senkinek,  a  kinek 
hatása  azonban  csak  úgy  viszonylik  a  ((Bomlásnak  indult » 
vagy  a  «Himfy  szerelme))  szerzőjéhez,  mint  egy  jó  színigaz- 
gatóé a  kitűnően  szereplő  művészéhez.  Soha  tán  elmemű^ 

nem  tett  nagyobb  hatást  kortársakra  mint  Berzsenyi  ódája, 
melyet  Gyulai  Pál  « rettentő »-nek  nevez;  de  még  Kisfaludy 
Sándor  andalgásai  is  mély  benyomást  tettek.  Miről  beszél- 
nek mind  a  ketten?  Berzsenyi  azokról  a  régi  várakról, 
melyeknek  köveiből  a  sybarita  váz  nemzedék  rak  palotát 
heverő  helyének;  Kisfaludy  ugyanazokról  a  várakról  be- 
szélt, ((hol  egykor  a  magyar  nemes,  egy  kis  király  várá- 
ban)) oly  boldog  életet  élt.  S  épen  ez  a  múlt  dicsőségére 
visszavezetett,  a  rendi  alkotmány  keretében  mozgó  hazafias 
wérzelgés  és  rajongás »  csinálta  meg  azt  a  hangulatot,  mely 
azután  1848-ban  a  nemességgel  máglyára  vitette  saját 
kiváltságait  s  a  szabadságharczban  a  hihetetlenségig  fokozta 
a  nemzet  tetterejét.  Itt  van  a  magyar  nemzetiség  eszméjé- 
nek forrása.  Akkor  kezdett  a  szunnyadozó  őserő  öntudatra 
jönni,  azontúl  kezdette  magát  a  közélet  terén  formulázni. 
De  még  a  Csikóbőrös  kulacs  nyersebb  szerzőjének  hatása 
is  nag}^  jelentőséggel  birt,  mert  öntudatosságra  bátoritotta 
azt  az  őseredetü  magyarosságot,  melynek  becsét  oly  ma- 
gasra tudta  emelni  Petőfi  költészete  nemcsak  a  nemzet, 
de  még  a  külföld  szemében  is. 

Kazinczy  az,  ki  mindenek  fölött  a  Grünwald  Béla  em- 
bere, feléje  fordul  rokonszenvének  s  nagjTabecsülésének 
teljességével.  Kazinczyról  tudja  mindenki,  hogy  II.  József 
alatt  tanfelügyelői  hivatalt  vállalt,  tehát  még  tovább  ment 
mint  azok  a  megyei  tisztviselők,  kik  a  német  nyelv  behoza- 
tala után  nem  mondtak  le  hivatalaikról,  a  mint  hogy  azt 
akkor  nem  is  követelte  a  közvélemény.  Mint  Grünwald 
Béla  irjaróla,  ((ő  maga  egészen  a  német  irodalom  hatása 
alatt  áll.  Ö  Magyarország  legműveltebb  elméje  s  leglángo- 
lóbb  szíve.  0  Magyarországon  a  legnémetebb  s  a  legmagya- 
rabb ember.  Nem  tagadja,  hogy  mikor  magyarul  ír,  néme- 
tiül gondolkozik.  Házi  körében  is  német  volt  a  társalgás 

nyelve*.  Nem  csuda,  miután  neje  mágnásnö  volt.  0  min- 
denek fölött  a  műveltség  terjedését  tartotta  szükségesnek 
s  erre  a  német  nyelvet  tartotta  legczélszerűbb  eszköznek, 
nem  féltette  tőle  a  magyarságot  s  azt  remélte,  hogy  szel- 
leme a  műveltség  által  csak  erősbödni  fog.  Nem  a  tényle- 
ges viszonyok  mérlegelése  volt  e  nézetének  képződésében 
az  irányadó,  nem  vette  tekintetbe  a  német  nyelvnek  politikai 
hátterét,  tudományos  forrásból  merítette  megnyugvását, 
Róma  példájából,  melynek  önálló  jellemét  a  görög  művelt- 
ség hatása  nem  érintette. 

Révai  Miklóst,  a  nagy  nyelvészt  csodálatosan  jellemzik 
Grünwald  Béla  által  idézett  nyilatkozatai.  Midőn  hírlap- 
jában n.  Józsefnek  a  német  nyelv  behozatalára  vonatkozó 
rendeletét  közzétette,  az  intézkedés  okául  azt  adta,  hogy 
eleink  a  magyar  nyelv  kipallérozását  elmulasztották ;  pedig 
azóta  olyanná  lehetett  volna,  hogy  szebb  nem  is  volna 
található.  «Ez  ugyan  már  most  késő,  de  azért  reményihe- 
tünk mégis,  hogy  netalán  kedves  maradékaink  elhagyatott 
édes  nyelvünket  virágzóvá  s  közönségessé  tehetik.))  Egy 
magánlevelében  keserűen  panaszkodik  azok  ellen  a  gonosz 
hazaárulók  ellen,  kik  irodalmi  terveit  az  udvarnál  meg- 
hiúsították, különösen  «ama  sok  átok  tárgya,  a  hazaáruló 
Niczky»  (a  helytartótanács  elnöke).  A  császárt  magát  men- 
tegeti. —  Báróczy  wvédelmeztetett  magyar  nyelv »  czímű 
iratában  nem  Józsefet,  hanem  a  nemzetet  vádolja,  mint  a 
mely  nyelvét  elhagyta.  «Ne  vessük  mi  az  országlóra 
azt  a  hibát,  mely  egyedül  mireánk  háramlik.))  Felhozza, 
hogy  az  udvar  német  tartományaival  németül,  Belgium- 
mal francziául,  Lombardiával  olaszul  érintkezik.  Sőt  Jó- 
zsef császár  jól  tudott  csehül  is;  minthogy  a  cseh  nemesség 
a  cseh  nyelvet  beszéli,  a  fejedelmek  is  nagyobbára  meg- 
tanulták. —  Pápay  Sámuel  is  ép  így  gondolkodik.  Vádolja 

a  főnemességet,  mely  Bécsbe  szokva  megnémetesedett.  «Mi 
csoda  ily  környülállásokban,  hogy  a  fejedelemség  is  a 
német  nyelvet  kivánta  közönségesen  felvétetni  Magyar- 
országban.)) —  Decsy  Sámuel  a  « Pannóniai  féniksz))  szer- 
zője is  a  nemzetet  itéli  el.  Mi  magunk  vagyunk  okai  nyel- 
vünk műveletlenségének.  «Vannak,  kik  azt  merik  mondani, 
hogy  egy  nemzet  sincs  a  világon,  mely  forróbb  indulattal 
viseltetne  hazájához  mint  mi  magyarok.  En  ugyan  azt  nem 
tagadom,  de  alább  meg  fogom  mutatni,  hogy  egy  nemzet 
se  volt  hazája  boldogsága  iránt  érzéketlenebb  .  .  .  egy  sem 
volt  magának  nagyobb  ellensége  mint  mi.»  —  Péczeli 
József  elismeri  a  nagy  veszedelmet,  mely  a  német  nyelv 
behozatalában  rejlik,  de  ö  is  a  magyarokat  vádolja.  ((A  ke- 
gyelmes felség  már  ezelőtt  egynehány  esztendőkkel  azt 
mondotta  (?),  hogy  csak  diákul  ne  folyjanak  a  polgári  dol- 
gok, megengedi  ő  felsége,  hogy  mindenek  magyarul  foly- 
tattassanak  és  csak  azt  kivánja,  hogy  a  kabinetbe  kiadat- 
tatandó  rövid  kihúzás  németül  adattassék  be.  Lehetett 
volna-e  ennél  a  magyar  népet  jobban  megvigasztalni  s  fel- 
emelni? De  fájdalommal  értjük,  hogy  némely  vármegyék 
ily  kegyes  ajánlása  után  is,  mind  csak  azt  kérik,  hogy 
ismét  a  deák  nyelv  jöjjön  be.»  Ugyancsak  Péczeli  « kesergő 
verseket))  is  írt  II.  József  halálára.  —  Még  Dugonics 
András  is,  ki  <« Etelkáját))  József  császár  ellen  írta,  azt 
mondja  róla,  hogy  « jó  szívét  sok  izben  tapasztalta.  A  miben 
Magyarország  ellen  vétett,  azt  nem  annyira  néki,  hanem 
rossz  tanácsosainak  és  országáruló  embereinek  tulajdonít- 
hatni)). —  8zentjóbi  Szabó  László  egy  « Második  József 
halálára))  czímü  költeményben  dicsőíti  az  elhunyt  fejedelem 
emlékét. 

Grünwald  Béla  előadása  és  idézeteiből  vettem  a  fen- 
tebbieket, ki  maga  is  ily  formán  csatlakozik  az  idézett  írók- 

boz:  «E  jelenségnek,  hogy  a  nemzet  leglelkesb  fiai  nincse- 
nek II.  József  ellenségei  sorában,  hogy  tiszteletet,  bámulatot 
tanúsítanak  iránta,  hogy  még  a  német  nyelv  terjesztését 
sem  tartják  nemzeti  sérelemnek,  mélyebb  okának  kell  lenni. 
Igaz,  hogy  a  császár  magasztaléi  nagyobbrészt  protestánsok, 
de  II.  József  a  kiválóbb  szellemek  szemében  a  felvilágoso- 
dás képviselője  volt  a  trónon  s  nemes  törekvéseivel  meg- 
nyerte a  jobbak  szeretetét  Magyarországon  is. » 

A  feltűnő  jelenségnek  «mélyebb  okát»)  pedig  a  követke- 
zőkben találja  Grünwald  Béla.  «Kazinczy  s  mások,  a  kik 
úgy  gondolkoztak  s  éreztek  mint  ő,  mindenekelőtt  a  felvilá- 
gosodás és  műveltség  terjesztését  tartották  szükségesnek 
Magyarországon,  melynek  elmaradottságát  borzadva  szem- 
lélték. De  ép  azok,  a  kik  egy  magyar  irodalom  megterem- 
tésén fáradoztak,  ismerték  el,  hogy  a  magyar  nyelv  fejlet- 
len  s  a  műveltség  közvetítésére  még  alkalmatlan 

Mindnyájan  egyetértenek  abban,  hogy  a  német  nyelv  tu- 
dása nélkülözhetlen  a  magasabb  műveltség  elérésére. 
A  német  nyelv  terjesztése  tehát  a  műveltség  előmozdításá- 
Tal  egyértelmű.  Nem  is  teszik  fel  Józsefről,  hogy  a  magyar 
nyelvet  el  akarja  nyomni.  Ugyan  fel  lehet-e  tenni  —  írja 
Eevay  1790-ben  —  hogy  ez  a  nemzetek  atyja  és  fejedelmek 
példája,  felséges  második  József  császár  és  király,  a  ki  min- 
dent, valami  a  virtushoz  közelít,  szeret  és  előbb  mozdít, 
a  magyar  nyelvnek  ellensége  volna.  A  német  nyelvet 
a  nemzeti  nevelés  eszközének  tartják,  míg  a  magyar 
kifej  lik  8  megerősödik,  s  akkor  ez  lép  helyére  .  .  .  Voltak, 
a  kik  nem  ily  tiszta  indokból  támogatták  11.  József  rend- 
szerét. De  Kazinczy  és  Eévai  indokainak  tisztaságát  nem 
lehet  kétségbe  vonni.  A  megyékben  nagy  az  izgalom,  mert  ott 
a  német  nyelv  behozatala  s  még  inkább  a  latin  nyelv  kikü- 
szöbölése a  rendi  alkotmány  egyik  alkotó  részét  (?)  s  a  sze- 

mélyes  érdekeket  veszélyezteti.  Csak  így  magyarázható 
meg  az  a  különben  érthetetlen  jelenség,  hogy  azok,  a  kik  a 
magyar  nyelv  lángoló  szeretetével  a  nemzet  ideáljait  kép- 
viselik s  életöket  szentelik  megvalósításuknak  s  a  nemzet 
szellemi  munkáját  végzik,  nyugodtabbak,  elnézőbbek  azok- 
nál, a  kik  tétlenek,  közönyösek  vagy  ellenséges  indulattal 
voltak  eltelve  a  magyar  nyelv  iránt  József  rendeletének 
megjelenése  előtt  ép  úgy,  mint  József  halála  után  is.)) 

Ez  volna  hát  a  rejtély  megfejtése.  Kazinczy  és  Révai 
tartották  volna  tehát  különösen  nélkülözhetlennek  a  német 
nyelvet :  lehettek,  kik  nem  oly  tiszta  indokból  támogatták 
II.  Józsefet  s  ez  alatt  Grünwald  Béla  tán  a  protestáns 
háladatosságot  érti,  de  sajátságos  mindenesetre,  hogy  ő 
maga  figyelmeztet  nem  tiszta  indokok  föltevésére  is,  me- 
lyek, mi  türés-tagadás,  nem  is  zárhatók  ki  a  számításból, 
midőn  gyarló  embertársak  cselekedeteit  mérlegeljük.  De  a 
mi  a  föfö  indokot,  Kazinczyék  okoskodását  illeti,  nem  en- 
gedve meg  azt,  hogy  a  német  nyelv  lett  volna  az  egyedül 
alkalmas  eszköz  a  műveltség  terjesztésére,  megengedve, 
hogy  erre  igenis  alkalmas  eszköz  a  német  nyelv  is,  a  dolog 
mégis  úgy  áll,  hogy  Kazinczy  és  társai  készek  lettek  volna 
olyanformán  tanítani  műveltségre  a  magyar  nemzetet,  mint 
a  hogy  a  czigány  tanította  koplalni  a  maga  lovát- 
Triviális  a  hasonlat,  megengedem,  de  azt  hiszem,  tökélete- 
sen illik  ez  esetre.  Míg  a  latin  nyelv  nem  volt  ártalmára,. 
a  német  már  addig  is  nagy  pusztítást  vitt  végbe  a  magyar- 
ságban. Ugyancsak  a  művelődés  csatornáján  bevette  magát 
a  társadalom  legmagasabb  köreibe  s  onnan  kezdett  már 
átcsapni  alantabb  álló  rétegekbe  is.  Mi  történt  volna,  ha 
éhez  járul  még  a  közügyekben  való  használata  is  ?  Miko- 
rára  megjött  volna  a  műveltség  elterjedése,  a  magyar  nyelv 
elérkezett  volna  oda,  hova  már  útban  volt,  a  köznép  kuny- 

hóiba.  így  következett  volna  be  az,  mivel  magukat  Grün- 
WALD  Béla  szerint  biztatták,  hogy  t.  i.  a  német  nyelv  a 
nemzeti  nevelés  eszköze  lesz,  míg  a  magyar  kifejlik,  meg- 
erősödik s  akkor  ez  lép  helyére.  Ez  leit  volna  azután  a 
« nemzeti  nevelés!)) 

És  ezt  nem  látták  azok  a  nagy  elméjű  emberek,  kiknek 
keblében  «a  magyar  nyelv  szeretete  lángolt,  kik  a  nemzet 
ideáljait  képviselték  s  életöket  szentelték  megvalósulásuk- 
nak*, de  látták  s  érezték  a  magok  együgyüségökben  azok, 
a  kik  ((tétlenek,  közönyösek  vagy  ellenséges  indulattal  vol- 
tak eltelve  a  magyar  nyelv  iránt  József  rendeletének  meg- 
jelenése előtt  ép  úgy,  mint  József  halála  után  is)).  Azok  a 
megyei  emberek  t.  i.,  kik  azt  a  reactionarius  1790-iki  moz- 
galmat megcsinálták,  mely  mozgalomnak  Grünwald  Béla 
szerint  nem  volt  « nemzeti  tartalma ».  Ök  mentették  meg  a 
magyar  nyelvet  az  udvartól  s  a  magyar  nyelvnek  II.  József 
csudáiéivá  szegődött  fölkent  bajnokaitól.  És  azokról,  kik 
megmentették,  mondja  Grünwald  Béla,  hogy  ellenséges 
indulattal  voltak  eltelve  a  magyar  nyelv  iránt!  Hát  azt  űgy 
kell  érteni,  hogy  a  latint  használták  állandóan  József  előtt 
8  ragaszkodtak  hozzá  Grünwald  Béla  szerint  azután  is, 
mikor  elmúlt  a  német  veszedelem.  Akkor  se  lettek  volna 
a  magyar  nyelv  ellenségei,  mert  ezt  a  latintól  félteni,  mint 
a  némettől,  nem  lehetett.  De  az  sem  áll,  hogy  József  halála 
után  is  ragaszkodtak  a  latinhoz,  mert  láttuk,  hogy  1790-ben 
mindjárt  nagyban  megindult  az  országgyűlésen  a  latin 
nyelv  kiküszöbölésére  a  mozgalom  s  hogy  sikere  nem  volt, 
az  udvaron  s  az  annak  zsoldjában  állókon  múlt  egyedül. 

Miként  magyarázzuk  meg  hát  magunknak  azt  a  különös 
dolgot  ?  Hagjgunk  ki  a  számításból  minden  nem  tiszta  indo- 
kot, azt  is,  hogy  az  íróknak  igen  sok  okuk  lehetett  a  körü- 
löttük levő  társadalommal  elégedetleneknek  lenniök,  hogy 

MocsÁRY :  A  régi  magyar  nemes.  20 

egy  valóságos  vértanúi  pálya  nagyon  alkalmas  az  ember 
kedélyének  ferde  irányokba  terelésére :  azt  hiszem,  legköze- 
lebb járunk  az  igazsághoz,  ha  egyszerűen  azt  teszszük  föl, 
hogy  azok  a  jeles  hazafiak  s  részben  nagy  tehetségű  férfiak, 
nem  véve  ki  magát  a  nagy  Kazinczyt  és  Kévait  sem,  rossz 
politikusok  voltak,  kik  tanulmányaikban  elmerülve  felüle- 
tesen s  egyoldalúan  fogták  föl  s  nem  mérlegelték  kellően  a 
körülöttük  történő  dolgok  horderejét.  Nem  első  eset  a  vilá- 
gon, hogy  nagy  elmék  nagy  tévelygésbe  képesek  elmerülni. 
Más  részről  pedig,  gyakran  beválik  Schiller  mondása :  Und 
was  kein  Verstand  der  Verstándigen  sieht,  das  übt  in 
Einfalt  ein  kindlich  Gemüth.  Annyi  bizonyos,  hogy  ez 
alkalommal  jobb  politikusoknak  bizonyították  be  ma- 
gukat azok  az  egyszerű  emberek,  kik  közül  soknak  politikai 
tudománya  kÖrülbelől  két  elvből  állott,  egyik  az  volt,  hogy 

h a  német,  másik  az,  hogy  fenn  kell  tartani  az  avita 

constitutiót,  de  ez  a  két  elv  azután  mélyen  be  volt  vésve 
leikökbe. 

Az  ily  erős  meggyőződésű  emberekre  lehet  biztosan 
támaszkodni,  ha  egyszer  valamely  ügyhez  csatlakoznak, 
ezek  képezik  politikai  actióknál  a  nemzet  erejének  zömét, 
míg  a  nagy  tudományú  és  lángeszű  emberek  sokszor  ide- 
oda  csaponganak  s  megbízhatlanok. 

Vessünk  fátyolt  annak  a  néhány  jeles  írónak  politikai 
tévelygésére.  Hiszen  csakis  néhányan  voltak  s  nincs  indo- 
kolva Grünwald  Béla  azon  mondása,  hogy  ezek  voltak 
épen  a  leglelkesebbek.  Nem  is  lett  volna  szükséges  az  egész 
ügyet  fölbolygatni,  de  Grünwald  BÉLÁ-nak  szüksége  volt 
rá,  mert  rá  akart  mutatni,  hogy  ime  azok  a  férfiak  is,  kik 
oly  nagy  hivatást  teljesítettek,  kik  a  nemzeti  ideálok  zász- 
laját mint  legelsők  markolták  föl,  ép  ugy  lelkesültek 
U.  Józsefért,  mint  ő  maga. 

Actualisabb  kérdés  az,  hog;^'  miért  tud  Grünwald  Béla 
11.  Józsefért  annyira  lelkesedni:  a  magyar  « nemzeti  poK- 
tika»  egyik  zászlótartója  a  magyarság  legnagyobb  ellen- 
ségeért. Talán  megtalálja  a  megfejtést,  ki  e  szerény  mun- 
kát elejétől  végig  elolvassa. 

XL 

Grünwald  Béla  nézetei  a  nemzetiségi  kérdésről. 


Azon  irányeszmék  közt,  melyeknek  érdekében  Grünwald 
Béla  könyve  írva  van,  elsőrendű  helyet  foglal  el  a  ((nem- 
zeti politika ».  A  történelmi  vagy  korrajzi  tárgykezelés  kor- 
látai közt  adja  elö  Grünwald  Béla  a  maga  nézeteit,  de 
bővebben,  semhogy  oly  munkában,  mely  a  könyvnek  tüze- 
tes bírálatával  foglalkozik,  e  tárgyat  mellőzni  lehetne. 
A  nemzetiségi  kérdés  nálunk  oly  nagy  fontossággal  bir 
különben  is,  annyira  bele  játszik  minden  más  politikai  kér- 
désbe, hogy  érintése  nélkül  politikai  tárgyakról  beszélni 
alig  lehet. 

Az  előbbi  fejezetben  elsoroltam  a  főbb  tételeket,  melyek- 
ben Grünwald  Béla  nézetei  kifejezést  nyernek.  Szokása 
szerint,  szorosan  vett  definitióktól  ez  alkalommal  is  tartóz- 
kodik, számos  szellemes  körülírásokból  s  változatokból  le  • 
het  inkább  kimagyarázni,  mint  egyenesen  kiolvasni  az 
álláspontot,  melyet  elfoglal.  Mintha  föltenné  az  olvasóról, 
hogy  különben  is  és  régóta  ismeri,  ügy  is  van;  tudja  min- 
denki, hogy  Grünwald  Béla  annak  a  politikának  híve,, 
melyet  euphemismussal  nemzeti  politikának  neveznek; 
mint  nevezik  közművelődésieknek  a  magyarosító  egylete- 
ket; annak  a  politikának,  mely  azt  tartja,  hogy  «egy  állam 

-egy  nemzetiség)),  mely  azt  követeli,  hogy  terjeszteni  kell  ez 
országban  a  magyarságot  az  államnak  és  társadalomnak 
rendelkezésére  álló  minden  eszközök  pressiójával. 

Grünwald  Béla  úgy  beszél,  mint  ha  ö  a  maga  állás^ 
pontjával  egyenesen  csatlakoznék  azon  nemzetiségi  eszmé- 
hez, mely,  mint  mondják,  a  XIX.  század  uralkodó  eszméi- 
nek egyike.  Pedig  e  közt  s  a  Grünwald  Béla  álláspontja 
közt  különbség  van.  Nem  szabatos  Grünwald  Béla  azon 
tétele,  mely  pedig  a  főbbek  közt  szerepel,  hogy  «a  XIX.  szá- 
zad nemzeti  egyéniséget  követel  az  állam  alapjául».  Ez 
«,  centralisatio  postulatuma,  mely  pedig  nem  a  szabadság, 
egyenlőség  és  testvériségért  lelkesülő  XIX.  század,  hanem 
a  rendi  alkotmányokat  elnyomó  absolut  királyság  teremt- 
ménye, a  mint  a  XVII.  és  XVIII.  században  megalakult. 
A  XIX.  század  nemzetiségi  törekvései  nem  az  állameszmé- 
ből, hanem  a  nemzeti  egyéniségből  indulnak  ki  s  nem 
nemzeti  egyéniséget  követelnek  az  állami  lét  alapjául,  de 
megforditva  állami  létet  követelnek  a  nemzeti  lét  alapjául, 
mert,  azt  mondják,  állami  lét  nélkül  a  nemzetiségek  mint 
nemzeti  egyéniségek  nem  élhetnek  és  nem  fejlődhetnek. 
De  összevág  a  két  felfogás  abban,  hogy  mind  a  kettő  ma- 
gában foglalja  a  kizárólagosság  elvét,  -azt  az  elvet,  hogy  egy 
államban  csak  egy  nemzetiség  lehet. 

Grünwald  Béla  az  állameszméből  indul  ki.  0  előtte  az 
állam  a  legmagasabban  álló  czél,  ö  előtte  az  állam  eszmé- 
nyi magaslaton  áll.  0  előtte  minden  egyéb  csak  eszköz  és 
<isak  annyi  értékkel  bir,  a  mily  mértékben  a  czélnak,  t.  i. 
az  állami  szervezet  erősbbé  tételének  szolgálatot  tesz.  Mind 
azok  az  érzelmek,  melyeket  a  nemzetiség  öntudata  gerjeszt 
vagy  ébren  tart,  maga  a  nyelv,  mint  a  nemzeti  egyéniség 
kinyomata  és  hangadása,  előtte  csak  mint  az  államegység 
megalkotásának  és  consolidálásának  eszközei,  birnak  fon- 

tossággal ;  a  nemzeti  érzelgésre  és  rajongásra  ö  nem  sokat 
ad ;  ö  a  nyelv  és  nemzetiség  melletti  buzgalmat  nem  azért 
követeli  az  emberektől,  mert  az  önbecsülés  bizonysága  az, 
hogy  az  ember  saját  nemzetiségéhez  ragaszkodjék  s  a  mások 
általi  megbecsül tetés  postulatuma,  hogy  nemzetiségében 
ne  háboríttassék ;  szerinte  a  nemzetiségért  való  buzgalom 
állampolgári  kötelesség,  minden  állampolgárnak  kötelessége 
teljes  erejéből  érvényesíteni  azon  eszközöket,  melyek  az 
állam  fentartására  s  erösbítésére  szolgálnak.  Ellenben  a 
modern  nemzetiségi  törekvések  felfogása  szerint  a  nemze- 
tiség nem  eszköz,  hanem  önczél,  eszköz  az  állam  arra,, 
hogy  a  nemzetiség  fennállása  és  fejlődése  biztosíttassék,  az 
államot  csak  annyiban  respectálja,  a  mennyiben  a  nemze- 
tiség fentartása  és  fejlesztése  benne  és  általa  lehetséges  ; 
szerinte  minden  embernek  legfőbb  kötelessége  nemzetisé- 
géhez ragaszkodni  s  mellette  a  lehető  legbuzgóbb  tevékeny- 
séget kifejteni,  mindenek  fölött  álló  joga,  hogy  nemzetiségi 
érzelmeiben  ne  sértessék  s  a  legszélesebb  körben  való  gya- 
korlásában ne  gátoltassék.  De  akár  az  állam,  akár  a  nem- 
zetiség, mint  önczél,  legyen  a  kiindulási  pont,  mindkét 
esetben  szükséges,  hogy  egy  állam  és  egy  nemzetiség  le  - 
gyen ;  az  első  fölfogás  szerint  azérb,  hogy  az  állam  polgárai 
közt  ne  legyenek  olyanok,  a  kik  amaz  állampolgári  köte- 
lességet nem  teljesítik ;  a  második  fölfogás  szerint  pedig 
azért,  hogy  az  államot  alkotó  nemzetiség  egészen  úr  legyen 
saját  házában  s  ebben  őt  senki  ne  feszélyezze,  ne  kor- 
látozza. 

Mind  a  mellett  azonban,  hogy  egy  fontos  dologban  talál- 
koznak, az  itt  előadott  kétféle  kiindulási  pontnak  lehetnek 
különböző  gyakorlati  következései.  Uralkodó  nemzetiséget 
föltételez  egyik  is,  másik  is,  de  oly  esetben,  melyben  az  egy 
akol  egy  pásztor  mintájára  az  egy  állam  egy  nemzetiség 

elvét  keresztülvinni  lehetetlen,  a  két  fölfogásnak  következ- 
ményei különbözöleg  alakulhatnak  a  gyakorlatban.  Ha  úgy 
áll  a  dolog  például,  hogy  két  nemzetiség  versenyez  az 
elsőbbségért,  akkor  az  állami  fölfogás  azt  kérdezi,  vájjon  a 
kettő  közül  melyik  alkalmasabb  arra,  hogy  az  államot  össze- 
tartsa s  annak  szervezetét  erőssé  tegye,  és  hajlandó  lesz 
annak  a  kezébe  adni  az  uralkodó  pálczát,  melyet  arra  al- 
kalmasabbnak talál.  Ez  esetben  annak  a  nemzetiségnek, 
mely  az  állam  iránti  tekintetből  a  másiknak  engedi  át  az 
uralkodó  szerepet,  abdicálni  kell,  és  pedig  nemcsak  mint 
uralkodásra  igényt  tartó,  de  mint  létezésre  igényt  tartó 
nemzetiségnek  is,  mert,  önmagáról  lemondani,  a  másik 
nemzetiségbe  beolvadni  s  ez  által  az  államegység  vagyis  az 
erős  állami  szervezet  létrejöttének  egyik  legfőbb  akadályát 
eltávolítani,  a  legfőbb  állampolgári  kötelesség ;  nincs  tehát 
helye  compromissumnak  vagy  modus  vivendi  keresésének 
sem ;  a  mint  tisztába  van  hozva  az  a  kérdés,  hogy 
melyik  nemzetiségnek  uralkodó  szerepe  felel  meg  az  állam 
érdekének,  a  másiknak  nincs  többé  létjoga  sem.  Ellenben 
a  nem  állami,  hanem  nemzetiségi  fölfogás  nem  mond  le  a 
maga  igényeiről  semmi  szín  alatt,  mert  meg  akar  maradni, 
az  a  mi,  minden  körülmények  közt;  a  nemzetiség  érzete 
mellett  az  állam  érdeke,  sőt  minden  magánérdek  is  másod- 
rendű érdek ;  azért  ha  már  uralkodó  szerepet  nem  szerez- 
het, elfogadja  a  compromissumot  vagy  vár  idejére,  de  nem 
abdicál  semmi  szín  alatt. 

Ez  utóbbi  fölfogás  őszintébb,  melegebb  s  azért  természe- 
tesen erősebb  nemzeti  érzületet  föltételez.  Ennek  kútforrása 
az  érzés,  amazé  a  reflexió,  ennél  döntő  a  természet  ellen- 
állhatlan  szava,  amannál  a  czélszerűségi  szempont.  S  ezért 
mondám  én  fentebb,  hogy  amaz  őseredeti  ösztönszerű 
ragaszkodás  a  magyarsághoz,  melynek  naiv  nyilatkozatai- 

ról  Grünwald.  Béla  kicsinylő  s  majdnem  szánakozó  módon 
tesz  említést,  volt  az  igazi,  volt  olyan  nemzeti  érzület, 
melyre  bizton  számíthatott  a  magyar  nemzetiség  minden 
körülmények  közt.  S  ezért  tűnt  föl  nekem  annyira  Grün- 
WALD  BÉLÁ-nak  a  nemzeti  érzelgés  és  rajongásról  elejtett 
szava,  mely,  ex  ungue  leonem,  annak  az  abdicálni  soha 
semmiféle  körülmények  közt  nem  hajlandó  nemzeti  érzü- 
letnek hiányát  s  azt  az  irányt  jelzi,  melynél  in  thesi  leg- 
alább nincs  kizárva  a  nemzetiségről  való  lemondás  sem. 
A  mi  viszonyaink  közt  nincs  szó  aféle  optióról,  de  az  eset 
lehetőségét  elméletben  tagadni,  azt  hiszem,  nem  lehet,  és 
nincs  hiány  gyakorlati  példákban  sem. 

Nemcsak  arról  lehet  szó  ugyanis,  mit  tesznek  egész 
nemzetiségek,  de  arról  is,  mit  tettek  már  vagy  volnának 
hajlandók  tenni  egyes  osztályok  vagy  egyes  emberek  is. 
A  magyar  magas  aristocratia  a  régi  Magyarországban 
elidegenedett,  mint  Grünwald  Béla  mondani  szokta,  a 
magyar  nemzettől.  Vájjon  nem  lehetett-e  erre  nagy  befo- 
lyással az  a  gondolat,  hogy  annak  a  birodalomnak,  a  Habs- 
burg-birodalomnak, melynek  Magyarország  szerintök  csakis 
kiegészítő  részét  képezi,  szüksége  van  arra,  hogy  szervezete 
a  nyelvegység  által  erösebbé  tétessék  ?  S  e  birodalmi  egy- 
ség eszméje  s  az  azt  képviselő  dynastia  előtti  meghódolás 
nem  volt-e  valóságos  állami  felfogás  ?  De  előttünk  áll  egy 
más  példa,  egy  oly  dolog,  mely  szemünk  láttára  megy 
végbe.  S  ez  azon  változás,  mely  az  osztrák-magyar  monar- 
chia nemzetiségi  viszonyaiban  e  pillanatban  folyamatban 
van.  Az  osztrák-magyar  monarchia  állami  szervezet  tagad- 
hatlanul,  minden  dualismus  és  az  «és»  kötszó  daczára,  s 
ennek  az  állami  szervezetnek  nemzetiségi  alapját  mindeddig 
a  német  nyelv  képezte.  A  német  nyelv  még  megvan  mint 
a  monarchia  közös  kormányának  s  mint  a  hadseregnek 

nyelve,  de  ezen  nyelvi  alap  alól  mindinkább  kisiklik  a  talaj, 
a  német  nemzetiség.  A  német  nyelv  mindinkább  csak  com- 
promissum  szerint  marad  az  állam  nyelve,  de  a  német 
nemzetiség  m-alkodó  szerepe  tünöfélben  van,  minden  né- 
met érdek  háttérbe  szorul.  Az  uralkodói  szerepnek  egy  más 
nemzetiségre  való  áthárításáról  még  nincs  szó,  de  az  abdi- 
catio  már  jórészt  megvan  és  pedig  igen  magas  és  igen  nagy 
befolyású  tényezők  részéről.  S  ezen  abdicatio  állami  érdek- 
ből történik,  állami  felfogás  kifolyása. 

A  nemzetiségnek  állami  fölfogásából  következhetik  az  is, 
hogy  igen  nagy  súlyt  fektessen  valaki  az  állami  nemzetiség 
külső  terjeszkedésere  a  nélkül,  hogy  sokat  gondolna  vele, 
vájjon  megmarad-e  bensőleg  épen,  tisztán,  híven  eredeti 
jelleméhez.  E  fölfogás  szerint  a  nyelvegység  a  fődolog, 
milyen  az  az  egységes  nyelv,  alárendelt  kérdés.  E  fölfogás 
mellett  gondolható  oly  eset,  hogy  tömeges  vagy  akár  csak 
nagymérvű  terjeszkedés  mellett  egy  nyelv  nagy  változáson 
megy  keresztül,  mi  a  legtöbb  esetben  romlással  egyértehnií. 
Betelj esedhetik  a  példabeszéd :  fogadd  be  házadba  a  tótot 
s  magadat  ver  ki  belőle.  A  szókincs  szaporítása  sikamlós 
tér  már  magában  is,  de  itt  nem  áll  meg  a  neophyták  töme- 
ges betódulása  által  előidézhető  veszedelem ;  a  rossz  fordí- 
tás útján  bejövő  egyes  szavak  nyomán  jönnek  a  minden- 
féle «ismusok»,  melyek  gyakran  fülbemászó  természettel 
bírnak,  eleinte  talán  csak  mintegy  tréfából  mennek  szájról- 
szájra, míg  végre  a  nyelvbe  befurakoznak  s  kiirtásukra 
elkésett  a  törekedés;  végre  megbolygattatnak  maguk  a 
nyelvformák  is  úgy,  hogy  a  romlás  teljessé  válik.  De  a 
nyelvvel  eg3aitt  jár  a  nemzeti  jellem  változása  is;  a  töme- 
ges terjeszkedés  esetében  ez  kettős  úton  következhetik  be, 
egyik  a  nyelv  közvetítése,  másik  a  közvetlen  keveredés,  az 
által,  hogy  idegenek  lépnek  a  nemzetiség  tagjainak  sorai 

közé.  Hozhatnak  magukkal  megbecsülhetlen  járulékot  a 
nemzet  szellemi  és  erkölcsi  töke  vagyonához,  de  a  nyelv 
tisztasága  s  a  nemzeti  jelleg  épenmaradása  szempontjából 
nem  lehet  eléggé  ajánlani :  Caveant  consules !  Az  állami 
fölfogás  embereinél  az  ily  intelem  vállvonitással  találkozik. 
Mit  neki  Hekuba!  Csak  terjedjen  az  az  egységes  nyelv 
mint  az  államegység  hathatós  eszköze.  Talán  még  könnyeb- 
ben terjed,  ha  enged  eredetiségéből,  sajátságaiból.  S  azért 
még  czélszerünek  mutatkozhatik  letördelni  azokat  a  ki- 
álló szögleteket,  elsimítani  a  darabos  és  érdes  oldalo- 
kat,  hogy  az  idegen  könnyebben  hozzáférhessen,  könnyeb- 
ben hozzásimulhasson  s  ne  látszassék  oly  nagy  áldo- 
zattal járónak  az  átalakulás.  Egészen  ellentétes  azon 
álláspont,  mely  szerint  a  nemzetiség  önczél,  a  nyelv  a 
maga  sajátságaival  s  azonkívül  mindennemű  nemzeti  sa- 
játság ugy  tekintetik,  mint  az  ember  legbensőbb  termé- 
szetének tükre.  Ezen  álláspont  mellett  azon  irány  lép 
előtérbe,  hogy  a  nemzeti  érzület  akár  a  fanatismusig  fokoz- 
tassék,  a  mely  azután  nem  ismer  el  magán  kívül  semmi 
jogczimet.  Ez  nem  akar  engedni  semmit  a  nemzetiség  ere- 
deti jellegéből,  nem  akar  befogadni  semmi  idegenszerüt,^ 
sőt  egyenesen  vissza  akar  térni  a  nemzeti  sajátságok  ere- 
deti forrásához,  gondosan  kutatja  a  nemzetiség  eredetét  s 
itt  aristocraticus  hajlamokat  tanúsít,  lehetőleg  előkelő  össze- 
köttetéseket keres,  régi  dicsőségek  varázsképeit  mutogatja,^ 
az  ősök  nagy  tetteit,  legyen  építésben,  legyen  rombolásban, 
de  minden  körülmények  közt  erőnek  és  képességnek  tanú- 
bizonyságait. Előveszi  a  régi  neveket,  bármily  pogányul 
hangozzanak,  a  régi  öltönyt,  a  régi  szokásokat  (a  mennyi- 
ben t.  i.  a  modern  kényelem  nélkülözését  nem  követelik, 
mert  idáig  már  nem  megy  a  fanatismus).  Ezen  álláspont 
a  nyelvben  a  purismust  s  minden  egyebekben  korlátokat 


31 5^ 


keres,  melyekkel  a  nemzetiség  magát  másoktól  elkülönít- 
heti. Szerencse,  hog^'  az  általános  civilisatio  s  ennek  ellen- 
állhatlan  haladása  határt  szab  magának  ennek  a  minden- 
felé éles  határvonalakat  felállítani  törekvő  nemzetiségi 
mozgalomnak  s  akadályozza  némileg  a  túltengésben, 
melybe  menni  hajlandó.  ' 

Különbség  van  tehát  a  Grünwald  Béla  álláspontja  és  a 
között,  mely  korunkban  az  egyes  nemzetiségek  törekvésé- 
ben kifejezve  van,  vagyis  különbség  van  a  nemzetiségi  kér- 
dések állami  és  nemzeti  felfogása  közt.  S  a  különbözésnek, 
mely  a  két  álláspont  vagy  felfogás  közt  van,  meg  is  lehet- 
nek a  maga  és  pedig  igen  fontos  gyakorlati  következmé- 
nyei. Grünwald  Béla  nem  vesz  tudomást  arról  a  különb- 
ségről, s  olyannak  mondja  a  maga  álláspontját,  mint  a 
melylyel  egyenesen  a  XIX.  század  egyik  uralkodó  eszme  - 
jét  képező  nemzetiségi  eszméhez  csatlakozik.  S  ezt  teheti 
is  annyiban,  hogy  az  általam  vázolt  kétféle,  t.  i.  az  állami 
és  nemzeti  fölfogás  egy  nevezetes  dologban  összevág, 
abban  a  jelszóban  t.  i.,  hogy  «egy  állam,  egy  nemzetiség». 
De  az  állami  felfogás,  milyen  a  Grünwald  Bélá-ó,  jelen- 
tékenyen hatványozza  a  nemzetiségi  eszmének  horderejét, 
nagy  mértékben  fokozza  a  nenizetiségi  kérdés  veszedelmét,, 
csakis  ez  teszi  valóban  és  igen  nagy  mértékben  veszélyess*^. 
-  Halljuk,  miként  jellemzi  ő  maga  e  politikát.  « A  XIX.  szá- 
zad nemzeti  egyéniséget  követel  az  állam  alapjául.  S  e 
felfogás  hatása  az,  hogy  szétbontja  azokat  az  államokat, 
melyek  különböző  nemzeti  elemekből  'állanak  s  egyesíti  az 
államba  a  rokon  nemzeti  elemeket,  melyeket  a  múlt  állam 
alkotása  egymástól  elszakított.)) 

Ilyen  politikát  hirdet  nekünk  Grünwald  Béla.  Szabad-e 
nekünk,  Magyarország  összes  polgárainak,  nekünk,  a  magyar 
nemzet  tagjainak  oly  politikához  csatlakozni,  mely  szét- 

bontja  a  létező  államokat,  s  helyökbe  másokat  alkot,  ez  a 
kérdés. 

Nem  ez  a  kérdés,  fogják  talán  mondani.  A  helyzet  adva 
van,  nem  teremthetünk  magunknak  mást  tetszésünk  sze- 
rint. Aeolus  kibocsátotta  a  szeleket  tömlőjéből,  azokat  visz- 
szaterelni,  előlük  kitérni  lehetetlen. 

Bátran  hiszem  mondhatónak,  Grünwald  Béla  modorá- 
ban fejezve  ki  magamat,  hogy  ez  tévedés.  Bármennyire  el 
kell  is  ismerni,  hogy  a  nemzetiségi  eszme  korunk  uralkodó 
eszméihez  tartozik  s  bármennyire  kiböviti  ez  eszmét  Grün- 
wald Béla  fölfogása,  tévedés  volna  azt  hinni,  hogy  mai 
világban  ezen  eszme  vált  volna  a  nemzetek  sorsának  s  az 
államok  politikájának  általános  és  egyedüli  szabályozójává. 
Jöttek  már  létre  nagy  dolgok  a  nemzetiségi  eszme  zászlaja 
alatt,  lehetnek  mások  még  folyamatban,  de  bátran  lehet 
állítani  azt  is,  hogy  a  munka  fölakadt,  hogy  ott  sem  lett 
teljes  sikerű,  a  hol  végrehajtatott  és  sok  helyt  oly  akadá- 
lyok merültek  föl,  úgy  alakultak  a  körülmények,  hogy  ott 
a  nemzetiségi  elvvel  keresztül  hatolni  lehetetlennek  mu- 
tatkozik. 

A  nemzetiségi  eszme  zászlaja  alatt  létrejött  Olaszország 
egysége.  Megszűntek  az  apró  olasz  államok,  Lombardia  és 
Velencze  Ausztriától  elvétetett.  Egy  régi  államnak,  ha  nem 
s  szétbontása,  de  megbontása  s  a  rokon  elemeknek  egye- 
sítése itt  tehát  nagyban  és  egészben  végrehajtatott.  Az 
olasz  egység  létrejövetele  a  nemzetiségi  eszmének  aránylag 
legteljesebb  sikere,  ha  úgy  tetszik  legfényesebb  eredménye 
mind  azok  közt,  melyek  eddig  létre  jöttek.  De  azért  teljes- 
nek, tiszta  munkának  még  ez  sem  mondható.  Nizzát  és 
Savoyát  oda  kellett  adni  Francziaországnak,  a  Trentino 
Ausztriánál  maradt,  a  francziák  irányában  való  ellenséges 
indulat  s  az  Itália  irredenta  kétségtelen  bizonyítványai  an- 

nak,  hogy  a  nemzetiségi  elvvel  végletekig  keresztülhatolni 
nem  lehet.  Németországban  nagy  mű  hajtatott  végre  ugyan^ 
csak  a  nemzetiségi  elv  czége  alatt.  Eltávolíttatott  egy  oly 
hatalmasságnak,  Ausztriának,  befolyása,  melynek  sok  más, 
nemnémet,  érdekei  vannak ;  tömörlttettek  a  tisztán  német 
elemek  a  sok  apró  független  állam  megszüntetésével;  be- 
foglaltattak rokon  elemek,  melyek  más  államokhoz  tartoz- 
tak. De  itt  még  kevésbé  lett  teljes  a  siker,  jóformán  csak 
félmunka  készült  s  a  mennyiben  elkészült  is,  Achilles-sarok 
s  bonyodalmak  csirái  maradtak  fenn.  A  németségnek  egy 
jelentékeny  része  kimaradt  az  egységes  Németországból, 
ellenben  erőszakosan  ragadott  magához  idegen  és  ellensé- 
ges elemeket,  midőn  Francziaországot  és  Dániát  kifosz- 
totta ;  arra  nem  is  gondol,  hogy  a  poseni  lengyeleket  kiadja,, 
sőt  a  nagy  Bismarck  szükségesnek  tartja  a  leggyűlöletesebb 
kiutasítási  rendszabályok  alkalmazását  s  a  pressio  minden 
nemét,  hogy  a  nyelvegységet  a  már  egyesített  területen 
létrehozza ;  így  tesz  Elsassban  is.  Lehet-e  tökéletesnek  mon- 
dani  az  oly  művet,  mely  az  ily  rendszabályokhoz  folyamo- 
dás kényszerével  jár  ? 

Ezek  a  nemzetiségi  eszmének  végrehajtott  müvei.  De 
lehet-e  még  ezeket  is  úgy  tekinteni,  mint  a  melyeket  egye- 
nesen a  faji  és  nyelvi  jellegből  és  természetből  folyó  nem- 
zeti érzület  hozott  létre  ?  Sőt  inkább,  ama  művek  létreho- 
zatalához bő  mértékben  járultak  oly  tényezők  is,  melyeket 
nemzetiségi  érzületnek  mondani  nem  lehet ;  hozzá  járult  a 
függetlenségi  vágy,  a  dicsvágy  tömegek  és  egyesek  részéről 
egyaránt,  hozzájárultak  mind  azok  az  indokok,  melyek  a 
nemzetiségi  eszmének  keletkezése  előtt  már  régóta,  melyek 
örök  időktől  fogva  vitték  egymással  hajba  az  embereket  s 
okozták  az  államok  térképének  időről-időre  való  változását, 

A  nemzetiségi  eszme  révén  létrejött  alakulások  közt  sze- 

repel  Görögország,  Kománia,  Szerbia,  Bulgária  független- 
lensége.  Ezeknél  is  nagyon  feltűnik  a  másnemű  különböző 
tényezők  közrehatása.  Sokkal  inkább  politikai  és  nem  nem- 
zetiségi természetű  volt  a  mozgalom,  melynek  eredményei ; 
nem  ez  volt  a  kiindulási  pont,  hogy  mindazok,  kik  a  gö- 
TÖg,  román,  szerb  és  bolgár  nyelvet  beszélik,  külön  államba 
egyesüljenek,  azért,  hogy  nemzetiségöket  szabadon  élvez- 
hessék és  kifejthessék,  egyszerűen  meg  akartak  szabadulni 
a  töröktől  oly  országok,  melyeket  ez  leigázott.  Politikai, 
vallási,  nemzetiségi  szabadság  után  vágyódtak,  törek- 
véseiknek a  történelmi  emlékek  szabtak  keretet,  másutt 
élő  fajrokonaikra  nem  reflectáltak ,  azokat  mozgal- 
maikba bevonni  s  czéljaik  elérésére  igénybe  venni  nem  is 
törekedtek. 

A  nemzetiségi  mozgalmak  classicus  földje  az  osztrák- 
magyar monarchia.  Ismerjük  e  törekvéseket,  ismerünk 
programmokat,  pronunciamentókat,  láttunk  már  fegyveres 
kézzel  végbevitt  mozgalmakat  is,  de  mondhatjuk-e,  hogj' 
tisztán  láthatók  mindezeknek  a  mozgalmaknak  végczéljai 
s  oly  természetűek  csakugyan,  hogy  szét  akarják  bontani 
az  államokat,  melyeknek  keretében  léteznek  s  íölismerhe- 
tők-e  azok  az  uj  államalakulások,  melyeket  létrehozni  aka- 
runk'? Mert  hiszen  ki  fogná  komolyan  venni  azokat  a 
geográfiai  elmefuttatásokat,  melyekkel  némelyek  oly  nagy 
zajt  ütni  szeretnek.  Convulsiókat  támaszthatnak  igenis, 
ezek  nagyon  veszélyesekké  válhatnak  és  azért  megelőzésük 
a  legfontosabb  feladatok  közé  tartozik :  de  hogy  az  állam- 
bontó és  új  állam  alkotó  irány  elválhatlan  kapcsolatban 
állana  a  nemzetiségi  törekvésekkel,  azt  az  itt  eddig  történ- 
tekből következtetni  nem  lehet. 

Annak  bizonyítékául  hoztam  föl  ezeket,  hog;y'  téves  azon 
iölfogás,  mely  szerint  a  nemzetiségi   eszmében  az  európai 

emberiségnek  egy  új  és  most  már  fátumszerü  hatalommal 
biró  regulatora  támadt,  mely  háttérbe  szorítja  mindazon 
tényezőket,  melyek  eddig  a  nemzeteket  cselekvésükben  ve- 
zérelték és  sorsukra  döntő  befolyással  birtak.  A  nemzeti- 
ség érzete,  a  hozzá  való  élénk  ragaszkodás  föl  van  éledve 
minden  fajnál,  melynek  saját  nyelve  van ;  ezt  a  művelődés 
szelleme  élesztette  föl,  mert  ennek  termékenyítő  hatása  leg- 
először is  az  öntudatot  ébresztette  föl  s  ez  a  személyes  sza- 
badság kérdésévé  tette  azonnal  a  nemzetiség  respectáltatását. 
Az  eszme  tovább  fejlődése  nyomán  jött  azon  törekvés  is,  hogy 
a  nemzetiség  az  állami  lét  által  lévén  leginkább  biztosítva, 
oly  államalakulások  jöjjenek  létre,  hogy  a  kettőnek  határai 
összeessenek.  Történtek  is  ennek  eszközlésére  kísérletek, 
több  és  kevesebb  sikerrel  s  ha  most  tabula  rasát  lehetne 
csinálni  Európa  területéből,  valószínű,  hog\'  nemzetiségek 
szerint  történnék  meg  az  új  államalakulás.  De  az  akadá- 
lyok, melyek  az  «egy  állam  egy  nemzetiség))  progi'amm- 
nak  útjában  állanak,  oly  nagyok,  hogy  annak  mindenütt 
föltétlenül  és  kérlelhetetlenül  keresztül  vitele  lehetetlen  s 
azért  nem  is  kell  azt  hinni,  hogy  itt  oly  végzetszerű  hely- 
zettel állunk  szemben,  mely  elől  kitérni  nem  lehet  s  mely 
mindnyájunkat  nemcsak  egy  folytonos  küzdelemre,  de  való- 
ságos élethalálharczra  kárhoztat. 

x\z  a  fölfogás,  hogy  a  nemzetiség  eszméje  szétbontja  az 
államokat  s  újakat  alkot,  egyenesen  élethalálharczot  je- 
lent a  nemzetiségek  közt.  A  ki  elfogadja  azt  a  nemzetiségi 
politikát,  mely  az  ily  eszmének  kifolyása,  elfogadja  az  élet- 
halálharczot. Es  elfogadja  a  nélkül,  hogy  azt  elfogadni 
szükséges  volna. 

A  helyzetet  csak  azok  tüntethetik  föl  eként  adottnak, 
fátumszerűnek,  a  kik  maguk  harczoló  kedvet  éreznek 
magukban,  a  kik  a  harcznak  kedvező  kimenetelét  biztos- 

nak  hiszik  s  a  kik  nem  riadnak  vissza  sem  a  fegyverektől^ 
melyeket  használni  kell,  sem  azon  szenvedésektől,  melyek- 
kel még  a  győzedelmes  háború  is  jár. 

S  az  ily  háborúra  különösen  azoknak  kell  hajlandóknak, 
lenniök,  kik  a  nemzetiségi  kérdésben  az  állami  fölfogás 
álláspontját  foglalják  el.  A  nemzeti  fölfogás  inkább  transi- 
gál,  előtte  nem  is  megvetendő  bármi  vivmány,  mit  a  nem- 
zetiség érdekében  megszerezhet ;  a  kevés  is  jobb  a  semmi- 
nél. Az  állami  fölfogás  teljesen  kiépített  rendszerül  con- 
templálja  az  állam  szervezetét,  sőt  gépnek,  melyből  nem 
lehet  hibázni  egy  keréknek  sem.  Mihelyt  egyszer  a  nyelv- 
egység az  erős  állami  szervezetnek  részét,  sőt  leglényege- 
sebb részét  képezi,  akkor  annak  előállításában  nem  lehet 
megállapodni,  míg  az  állami  nemzetiség  nemcsak  absolut 
uralkodó  ranggal  nem  bír,  de  elpusztít  minden  más  nyelvet 
és  nemzetiséget,  mert  ezek  állandó  és  pedig  nagy  akadál^w 
az  államegység  megalakulásának. 

Az  ily  végletekig  menni  kész  gyökeres  eljárás  a  Grün- 
WALD  Béla  által  elfoglalt  álláspontnak  logikai  következ- 
ménye. S  ezen  irány  jelezve  van  különösen  is  fejtegetései- 
nek folyamában.  így,  azt  mondja  egy  helyt:  «Az  osztály- 
érdek solidaritást  létesített  a  különböző  népfajokhoz  tar- 
tozó nemesség  között  s  együtt  nyomták  s  pusztították  a 
magyar  parasztot,  de  a  nemzeti  érzület  magasabb  hőmér- 
séke  megbontja  ezt  a  közösséget  s  a  nemzetiségi  eszme 
egymás  ellenségévé  teszi,  mert  különböző  népfajokhoz  tar- 
toznak s  a  nemest  s  a  parasztot  egyesíti,  mert  most  már 
másokkal  szemben  egyek  a  magyar  nemzetiség  magasabb 
közösségében.*)  Más  helyt  pedig  így  szól :  «A  nemzeti  fejlő- 
dés a  nemzet  összes  erkölcsi,  szellemi  és  anyagi  erejének 
felhasználását  s  akadályának  kér  lelketlen  eltávolítását 
követeli. »  Ezek  nem  kikapott  >szavak,  hanem  igen  is  &gye- 


lemre  méltó  jelzői  a  gondolkozás  módjának  s  teljes  össz- 
hangzásban vannak  az  álláspont  logikájával. 

Szabad-e,  tanácsos- e  nekünk  magyarokul  ily  politiká- 
hoz csatlakoznunk  —  kérdem  hát  ismételve.  Szükséges-e, 
tanácsos-e,  hogy  mi  is  bele  fújjunk  abba  a  kürtbe,  mely  a 
nemzetiségi  elvet  mmdenek  fölött  állónak,  söt  minden 
egyebet  elnyelőnek  hirdeti?  Szabad-e  nekünk  életre -halálra 
való  harczot  inditani,  melynek  jelszava  az  ellenségnek  teljes 
megsemmisítése,  vagy  a  teljes  megsemmisülés  ? 

Vannak  helyzetek,  melyekben  az  ily  harcz  elöl  sem  lehet 
kitérni,  de  mint  már  rámutattam,  a  helyzet,  melyben 
vagyunk,  nem  ily  természetű.  Magunktól  függ,  előidézzük  e 
vagy  sem. 

A  hivatalos  Magyarország  az  1868-ik  évi  nemzetiségi 
törvény  alapján  áll.  De  az  a  nemzetiségi  politika,  mely  a 
Grünwald  Béla  könyvében  áll  előttünk,  egészen  más 
ösvényre  akarja  terelni  a  nemzetet.  Ez  a  politika  nem  akar 
megnyugodni  abban,  hogy  az  országban  különböző  s  egyéni 
fejlődésre  jogosult  nemzetiségek  léteznek ;  az  állam  egység 
megteremtésének  czimén  jogosultnak  és  kivihetőnek  is 
állítja  oda  azt  a  czélt,  hogy  ama  különböző  nemzetiségek  a 
magyarságba  beolvasztassanak.  Oly  czél  ez,  melynek  kivi- 
hetlensége  nyilvánvaló,  de  a  melynek  hasztalan  kergetésében 
tönkre  mehet  ebben  az  országban  a  szabadság  s  lehet- 
lenné  válhatik  a  haza  különböző  ajkú  polgárai  közt  jó 
viszonyok  és  békés  együttélés  létrejövetele. 

E  politika  lehetlen  dolgoknak  phantasticus  cselképeivel 
altatja  a  nemzetet ;  nemcsak  aspiratiók,  de  concrét  módon 
keresztülvitel  tárgyául  oly  műveletet  tűz  ki,  milyenhez 
hasonlóról  nem  tud  semmit  a  történelem. 

Azt  tudjuk,  mint  történelmi  tényt,  hogy  egy  óriási  hata- 
lommal  és   teljesen   kifejlett   culturával   biró   nemzet,   a 

MOcsÁRY :  A  régi  magyar  nemes.  -^1 

római,  anyagi  és  erkölcsi  hatalmával  annyira  rányomakodott 
számtalan  törzsekre  oszlott  és  teljesen  barbár  népekre,  hogy 
belőlük  űj  nemzeteket  alakított.  Miként  ment  ez  végbe,  senki 
se  tudja  megmondani,  de  hát  az  eredméy  előttünk  áll. 
Azon  fontos  oldalával,  hogy  az  átalakítás  alatt  a  római  is 
megszűnt  lenni  római,  s  maga  is  csak  mint  az  új  képződ- 
ménynek alkatrésze  maradt  fenn.  De  hát  a  miről  a  Grün- 
WALD  Béla- féle  nemzetiségi  politika  szerint  van  szó,  az 
egészen  más  valami.  Mi  nem  akarnánk  beolvadni,  mi  egy- 
szerűen szaporodni,  szerezni  akarnánk  s  oly  méretekben, 
melyek  a  szándéknak  egyenesen  az  extra vagantia  jellegét 
adják,  mi  azon  erő  nélkül,  mely ly el  a  rómaiak  csakis  a 
tudvalevő  keveredést,  tehát  részben  öngyilkosságot  tudtak 
végrehajtani,  sokkal  nagyobb  dolgot  akarnánk  végbevinni, 
mi  érintetlen  meg  akarnánk  maradni  a  magunk  való- 
ságában és  fölszaporodni  kétszer  akkora  mennyiségre, 
mint  a  milyenben  most  létezünk.  Az  újabb  korbeli  analóg 
kísérletek  mit  mutatnak  ?  Óriási  hatalommal  nyomakodik 
az  orosz  a  lengyel  nemzetre,  száz  év  óta  folytatja  a  legkí- 
méletlenebb eljárást  annak  az  aránylag  csekély  űrnek  áthi- 
dalására, mely  egyik  szláv  törzset  a  másiktól  elválasztja  s  a 
valódi  eredmény — semmi.  Az  új  német  birodalom  Elsassban 
és  Posenban  hozzálátott  a  leggyűlöletesebb  rendszabályok- 
hoz, teremtett  magának  egy  Achilles-sarkat,  egy  nyílt  sebet, 
s  van-e  kilátás  ily  túlságos  nagy  árhoz  mért  eredményre  ? 
Nem  akarok  részletekbe  bocsátkozni,  de  tagadhatlan, 
hogy  történt  már  nálunk  egy  és  más  a  szabadelvüség  s 
különösen  az  önkormányzat  rovására,  mi  valószínűleg  el- 
maradt volna,  ha  nem  késztetett  volna  rá  a  nemzetiségi 
állapotokra  való  tekintet.  De  hát  az  mind  kevés,  a  mi  tör- 
tént, nincs  semmi  foganatja.  Akar-e  a  nemzet  tovább  menni 
ez  úton,  sokkal  erősebb  eszközökhöz  nyúlni  az  eddig  alkal- 

mazottaknál '?  A  magyar  nem  ismeri  magát,  ha  erre  képes- 
nek hiszi.  Éreztetni  a  nemmagyar  ajkuakkal,  hogy  itt  a  sze- 
mélyes érdekek  előmozdítása  nemzetiségűk  megtagadásá- 
nak föltételéhez  van  kötve,  kétségtelenül  a  legsikeresebb 
eszközök  egyike  volna,  melyeket  az  erösebb  a  gyöngébb 
ellen  alkalmazhat.  De  ezt  az  eszközt,  hogy  jelentékeny 
siker  legyen,  a  végletekig  kellene  vinni;  kétféle  erkölcstant 
kellene  behozni,  egyiket  a  magyar  emberek  közt,  másikat 
a  magyar  és  nemmagyar  emberek  közt  való  használatra ; 
érez-e  éhez  magában  kedvet  és  tehetséget  a  magyar  ember, 
bármennyire  képes  mindent  megtenni  —  a  hazáért  ? 

Nem ;  ezen  az  úton  nem  fogjuk  megközelíteni  Utópiát.  És 
legyen  meggyőződve  mindenki,  hogy  a  hazánkbeli  különböző 
nemzetiségek  a  legnagyobb  lelki  nyugalommal  vannak  az 
iránt,  hogy  nemzetiségükből  nem  fognak  kiforgattatni.  Kétel- 
kedjék bennük  bárki  bármely  tekintetben,  ebbeli  nyilatkoza- 
taiknak őszinteségében  kétkedni  nem  lehet.  Ha  panaszkod- 
nak, ha  ellenszenves  nyilatkozatokat  hallatnak,  ez  nem  a 
beolvasztástól  való  félelemnek,  nem  az  irányukba  foganatba 
vett  intézkedések  ilynemű  s  általuk  már  tapasztalt  hatásá- 
nak jele.  Ök  igen  jól  tudják  azt,  hogy  ellenükben  bizonyos 
határokon  túl  menni  részint  anyagi,  részint  erkölcsi  lehe- 
tetlenség. Hajlandóságnak  pedig,  magukat  beolvasztatni,  a 
túlnyomólag  nagy  résznél  egyátalában  semmi  nyoma.  El- 
lenkezőleg, teljesen  kifejlődött  nemzeti  érzületet  látunk. 
A  horvátok  oly  helyzetben  vannak,  hogy  náluk  az  egy  or- 
szág egy  nemzet  programmja  minden  további  erőlködés 
nélkül  meg  van  valósulva.  A  románok  és  szerbek  integráns 
részéül  tekintik  magukat  azon  faj-  és  nyelvrokonaiknak, 
kik  a  határon  túl  független  államokat  alkotnak.  A  tótok  csak 
a  nagy  szláv  család  tagjainak  tekintik  magukat,  de  ez  jelen- 
tékeny tápot  ad  a  szívós  ragaszkodásnak  nemzetiségükhöz. 

21* 

Ezeket  a  vallonok  vagy  baszkok  állapotára  reducálni 
nem  fogjuk  soha. 

De  ezek  mellett  van  igen  is  nálunk  oly  nemzetiségű 
lakosság  is,  mely  a  magyarosodástól  nem  vonakodik,  s 
ezek,  az  erdélyi  szászokat  kivéve,  a  németek.  A  mennyire 
türelmetleneknek  és  hatalmaskodóknak  látjuk  ott,  hol  mint 
nagyhatalmasság  vannak  megalakulva,  s  mi  így  tapasz- 
taltuk régi  történelmünk  folyamában  is,  a  mily  nehéz 
megélni  velők  általában  ott,  hol  politikai  vagy  munici- 
palis  alapon  állanak,  mint  az  erdélyi  szászokkal  vagy  akár 
csak  a  régi  budai  polgársággal  is,  ép  oly  könnyen  hajlik  a 
németség  nyelvének  változtatására  ott,  a  hol  elszórtan  s 
testületi  kötelék  nélkül  létezik.  S  míg  ezt  mi  csak  is  öröm- 
mel és  elismeréssel  fogadhatjuk,  nem  is  érdemelnek  érte 
senkitől  szemrehányást.  A  mi  németjeink  azzal  a  meg- 
nyugvással engedhetik  át  gyermekeiket  a  megmagyaroso- 
dásnak,  hogy  a  nagy  német  törzs  ezt  a  kis  fogyatkozást 
meg  sem  erezi,  másrészt  pedig  nagy  állampolgári  szel- 
lemről (esprit  civique)  tesz  tanúságot  annak  fölfogása, 
hogy  ebben  az  országban,  annak  a  nemzetnek,  mely  itt 
a  vezérszerepet  viszi,  erösbödése  nemcsak  a  magyar  faj- 
nak magának,  de  az  államnak,  a  közös  hazának  is  elő- 
nyére válik. 

De  bármi  nagy  önbizalommal  s  ennek  folytán  a  nyuga- 
lomnak egy  nemével  fogadják  is  a  másajkuak  az  általános 
magyarosítás  előmozdítására  irányzott  intézkedéseket, 
azért,  természetesen,  a  mi  sérelmes,  az  sérelmes  marad  s 
növeli  azon  elégedetlenség  tőkéjét,  mely  mindaddig  míg 
reális  alapon  nyugszik,  lehetetlenné  teszi  ebben  az  ország- 
ban jó  viszonyoknak  létrejövetelét  s  folytonosan  Damocles 
kardjaként  tartja  fejünk  fölött  a  legveszélyesebb  bonyodal- 
mak előállásának  lehetőségét. 

Azért  számoljunk  le  minél  előbb  azzal  a  reménykedéssel, 
hogy  e  hazában  élö  minden  nemzetiséget  megmagyarosit- 
hatunk  s  kövessünk  oly  politikát,  mely  viszonyainknak 
megfelel.  Ismerjük  el,  hogy  ebben  a  hazában  a  vezérszere- 
pet vivő  magyarság  mellett  vannak  már  oly  nemzetiségek 
is,  melyek  teljesen  kifejlett  nemzeti  érzülettel  bírnak  s 
melyeket  azért  nemzetiségükből  kiforgatni  lehetetlenség. 
Az  oly  nemzeti  politika,  melynek  az  a  jelszava,  hogy  wegy 
állam,  egy  nemzetiség))  nem  a  mi  viszonyainkhoz  való ; 
nekünk  kellene  lenni  az  utolsóknak,  kik  azt  a  nemzetiségi 
eszmét  hirdetik,  mely  mint  a  XIX.  század  uralkodó  esz- 
méje szerepel,  s  mely  Grünwald  Béla  szerint  szétbontja  a 
létező  államokat,  mert  ennek  éle  ellenünk  fordul.  A  mi 
föladatunk  ragaszkodni  ahoz,  hogy  a  XIX.  századbeli  em- 
beriség nem  csak  nemzetiségből  él  s  van  elég  érdek  a  nem- 
zetiségi közösségen  kívül  is,  mely  képes  arra,  hogy  embe- 
reket közös  állami  létbe  egyesítsen. 

Nem  az  a  kérdés,  mi  jobb.  Kétségtelen,  hogy  könnyebb 
dolguk  van  azoknak  a  nemzeteknek,  melyeknek  kebelében 
nemzetiségi  különbségek  nem  léteznek.  De  bármi  nagyok 
is  az  ily  állapotnak  előnyei,  annak  előállításáért  mindent 
koczkára  tenni  nem  szabad,  nem  szabad  ott  különösen,  hol 
a  dolognak  kivihetetlensége  nyilvánvaló.  Ily  országokban,  — 
ha  már  az  « alapnak"  utóvégre  is  csak  elméleti  kérdése  fö- 
lött akarunk  minden  áron  academicus  vitatkozást  kezdeni, 
ha  alapot  keresünk  akkor,  midőn  már  az  épület  is  és  pe-  • 
dig  régóta  fennáll  s  akár  jó,  akár  nem  az  alap,  róla  az  épü- 
letet borsón  eltolni  nem  lehet  —  más  alapot  kell  az  állami 
létnek  teremteni,  mint  az,  hogy  az  állam  «az  a  forma, 
melyben  egy  nemzet  saját  egyénisége  szerint  él  és  fejlődik. » 
A  magyar  nemzet  ebben  az  államban  él  és  fejlődik  mint 
nemzeti  egyéniség,  rá  is  nyomja  erre  az  államra  a  maga 

egyéniségének  bélyegét,  de  annak  a  formának  keretén  be- 
lől, helyet  kell  neki  adni  a  többi  nemzetiségeknek  is  s  azt 
az  egyéni  életet  nem  szabad  úgy  értelmezni,  hogy  itt  más- 
nak élethez  és  fejlődéshez  nincs  joga,  legfölebb  megtűrve 
lehet,  de  ez  a  türelem  is  fel  van  mondva,  mert  az  állam- 
egység megköveteli,  hogy  egy  államban  csak  egy  nemzeti- 
ség legyen. 

Ily  exclnsiv  nemzeti  politika  a  magyar  államnak  alapja 
nem  lehet.  A  magyar  állam  létalapja  nem  lehet  más,  mint 
minden  itt  lakó  nemzetiségnek  az  a  közös  meggyőződése, 
hogy  jobb  ebben  az  államban  létezni,  mint  bontakozni  s 
egy  bizonytalan  jövőnek  elébe  menni ;  jobb  itt  maradni 
meg,  daczára  annak,  hogy  itt  nincs  az  ember  a  nemzeti- 
ségnek oly  teljes  élvezetében,  mint  egy  a  szó  teljes  éi*tel- 
mében  nemzeti  államban,  daczára  annak,  hogy  itt  egy  más 
nemzetiségnek  kell  átengedni  a  suprematiát.  Ezt  a  meg- 
győződést fentartja  a  történelemben  gyökerező  status  quo- 
hoz  való  természetszerű  ragaszkodás,  fentartja  a  hazafiság, 
azon  érzés,  mely  az  állampolgár  keblében  ép  oly  természe- 
tesen megfogamzik,  mint  a  gyermek  kebelében  a  családi 
tűzhelyhez  való  vonzódás ;  megerősíti  a  szabadság  és  jólét 
élvezete,  és  mint  a  szabadságnak  egyik  legfőbb  postula- 
tuma  az,  hogy  nemzetiségének  fentartásában  és  élvezeté- 
ben senki  nem  korlátoztatik  s  ebben  csak  az  államszervezet 
egységének  s  mindenkit  közösen  érdeklő  jó  működésének 
kellékei  szabnak  határt. 

Ez  áll  szemben  a  magyarosításnak  azon  elméletével, 
mely  Grünwald  Béla  könyvében  előttünk  áll.  Ez  felel  meg 
a  létező  viszonyoknak,  a  másik  elérh étlen  czélt  tart  szem 
előtt  s  tesz  koczkára  mindent  amaz  elérhetlen  czél  felé 
törekvés  alatt. 

Azt  mondják  talán,  hogy  ha  én  a  magyarosítási  politi- 

kánál  lehetetlenségről  beszélek,  az  általam  ajánlott  politi- 
kának is  megvan  a  maga  lehetetlensége ;  mert  ki  fogja  elta- 
lálni a  modus  vivendit  az  oly  különböző  nemzetiségek  közt, 
melyek  mindenike  saját  nemzeti  egyénisége  szerint  akar 
élni  az  államban.  En  úgy  tudom,  hogy  ez  a  kérdés  meg 
van  fejtve  s  csak  azért  tűnhetik  föl  megfejtetlennek,  mivel 
már  eltértünk  attól  a  gondolattól,  melynek  concret  alakba 
öntésére  volt  kísérlet  az  1868-iki  nemzetiségi  törvény  s 
melynek  alapján  áll  a  hivatalos  Magyarország,  de  me- 
lyet Írott  malasztnak  neveznek  a  nemzetiségbeliek  s  melyet 
fölmondottnak  szeretne  tekinteni  a  Grünwald  BÉLA-féle 
politika.  Meg  van  fejtve,  mondom  és  nem  úgy  értem,  hogy 
az  1 868-iki  törvény  által,  de  meg  van  fejtve  egy  nagy  fon- 
tosságú tény  által,  mely  a  nemzetiségi  kérdés  alatt  értett 
sok  kérdés  közt  való  eligazodásra  egy  fix  pontot  képez.  Es 
ez  nem  más,  mint  a  magyarságnak  elismert  suprematiája. 
Nem  arról  van  nálunk  szó,  mint  például  Csehországban, 
hogy  melyik  legyen  az  első  két  versenyző  nemzetiség  közül. 
Ez  nálunk  nem  controvers-kérdés.  Tisztába  van  hozva  lé- 
nyegben a  nyelvkérdés  is,  meg  van  állapítva  közmegegye- 
zéssel, hogy  a  törvényhozás  s  az  állami  főhatóságok  nyelve 
vagy  ha  úgy  tetszik,  az  állam  nyelve,  a  magyar.  Ez  a  lé- 
nyeg; számtalan  részletes  nyelvi  ügy  marad  fenn  ezentúl, 
mely  részint  törvényes,  de  sokkal  inkább  esetről- esetre  al- 
kalmazandó elintézést  kíván,  de  ezek  nem  okozhatnak  ko- 
moly nehézséget,  mihelyt  annak  tekintetnek,  a  miknek 
lenniök  kell  t.  i.  czélszerűségi  kérdéseknek.  S  hogy  ilyenek- 
nek tekintessenek,  arra  nem  kell  más,  mint  az,  hogy  az 
állami  nyelv  határának  előretolása  az  általános  magyaro- 
sítás felé  tett  haladásnak  ne  tekintessék.  Mihelyt  ez  a  czél 
föladottnak  tekintetik,  az  állami  nyelv  köre  tágításának 
minden  vívmányi   természete   és  fontossága  elesik,  tehát 

szükség  nélkül  nem  fog  történni ;  de  elvesz  más  részről 
ódiuma  is,  elvesz  akár  a  féltékenység,  akár  a  szenvedett 
újabb  megaláztatás  érzete,  melylyel  az  ily  terjeszkedés  kü- 
lönben jár  s  azért  eltűnik  az  ok  nélkül  való  ellenzés  is. 
Teljesen  hasonló  lesz  az  eset,  ha  a  többi  nyelvek  körének 
tágításáról  lesz  szó.  Kinek  mi  köze  hozzá,  hogy  például  az 
a  szolgabíró,  kihez  egy  tót  vagy  román  ember  panaszra 
megy,  micsoda  nyelven  beszél  azzal  az  emberrel,  hogy  pa- 
naszát megértse  s  öt  útba  igazíthassa.  Szolgabíró  va.gy 
megyehatóság,  járásbiró  vagy  törvényszék,  de  bármely  ha- 
tóság körében,  mi  történik  azon  czélból,  hogy  a  felek  érdekei 
sérelmet  ne  szenvedjenek,  mi  módon  akadályozná  az  a 
magyar  nemzetet  abban,  hogy  ez  országban  a  maga  nem- 
zeti egyénisége  szerint  fejlődhessék? 

Miután  a  magyarság  suprematiája  nem  controversia  kér- 
dése, teljesen  elég  volna  téve  annak,  mit  Grünwald  Béla 
e  szavakkal  fejez  ki :  « a  XIX.  század  nemzeti  egyéniséget 
követel  az  állami  lét  alapjául »,  valamint  annak  is,  hogy 
«az  állam  azon  forma,  melyben  egy  nemzet  saját  egyéni- 
sége szerint  él  és  fejlődik »,  ha  t.  i.  ezek  a  szavak  nem  úgy 
volnának  gondolva,  hogy  az  állam  egyetlen  nemzetiségnek 
lehet  csak  hazája.  A  magyarság  itt  teljesen  kifejtheti  a 
maga  egyéniségét,  ebben  a  többi  itt  élő  nemzetiség  egyálta- 
lában nem  akadályozhatja,  nem  is  feszélyezheti.  Az  már, 
hogy  létszámát  más  nemzetiségek  elhódított  tagjaiból  meg- 
kétszerezze, nem  annyit  jelent,  mint  élni  és  fejlődni? 
ennek  ellenállának  a  többiek,  de  ahoz  való  jogát  a  magyar- 
ságnak, hogy  ezt  az  államot  tartsa  saját  fészkének,  senki 
kétségbe  nem  vonja,  annál  kevésbé,  mert  azok  a  nemzeti- 
ségek sem  nélkülözik  annak  előnyeit,  hogy  a  nyelv,  melyet 
beszélnek,  állami  nyelv,  a  faj,  melyhez  tartoznak,  uralkodó 
faj  szomszéd  országokban,  s  a  mely  fokára  emelkedhetik  az 

által  nyelvök  és  nemzetiségök  a  fejlődésnek,  abban  ök  ma- 
gok is  részesülnek. 

Nincs  elzárva  az   útja  a  terjeszkedésnek  sem.  Én  nem 
tudom  vájjon  azok,  kik  tüzzel-vassal  akarnak  terjeszkedni 
(szerencse,  hogy  mai  világban  tűz  és  vas,  betű  szerint,  már 
nincs  kezünk  ügyében),  meggondolták- e  mi  lenne  követke- 
zése, ha  valami  túlságos  nagy  sikerrel  menne  a  magyarosí- 
tás. Vájjon  nem  teljesednének-e  be  rajtunk  ismeretes  példa- 
beszédeink :  törököt  fogott,  vagy,  a  ki  sokat  markol,  keve- 
set   szorít.    Széchenyi    István    monda    1842-ben   tartott 
academiai  megnyitó  beszédében  « azért,  hogy  valaki  magya- 
rul megtanult,  nem  magyar  még ! »  E  rövid  szóból  is  kitű- 
nik, mily  nagyra  tartotta  ö  az  általa  sokszor  oly  keményen 
korholt  magyar  nemzetet,  kilátszik,  hogy  a  fajépség  meg- 
óvásának szüksége  is  megfordult  agyában,  mert  hiszen  a 
határtalan   terjeszkedési   vágy   már  akkor   is  jelentkezett. 
A  túlságosan  gyors  terjeszkedés  veszedelme  nem  nagy  ez 
idö  szerint,  de  a  magyarosítási  politika  által  contemplálva 
s  tétovázás  nélkül  elfogadva  van.  És  volna  rá  eset,  még  az 
erőltetett  magyarosítástól  eltekintve  is,  az  t.  i.,  ha  az  ipar  föl- 
lendülésének lehetségessé  tétele  folytán  tömegesen  jőnének 
ide  idegenek.  De  a  magyarosítás  szóvivőinek  legtöbbjét  eféle 
aggályok  nem  bántják;  hadd  legyen  akármilyen,  csak  minél 
több  magyar;  ha  a  neophyták  és  a  « faluval  tartók))  hango- 
sabban  hirdetik  az  igét,  mint  bárki  más,  azt  mondják ;  íme 
ezek  a  leglelkesebb  magyarok !  En  még  azt  se  nézem  vájjon 
megtanult-e  valaki  magyarul  vagy  sem  s  azért  elismerem, 
hogy  személyére  nézve  némely  ember,  ki  magyarul  nem  tud, 
többet  érhet,  és  pedig  nekünk,  mint  száz  tősgyökeres  ma- 
gyar ;    aradi  vértanuk   lettek   idegenekből,    míg   az   ősök 
hosszú  sorával  dicsekedő  tiszta  magyarok  szerepeltek  mint 
muszkavezetők :  de  mégis,  ha  sikerülne  az  a  phantasticus 

tömeges  magyarosítás,  valóságos  veszedelem  lehetne  a  ma- 
gyarságra nézve ;  szerencse,  hogy  nincs  rá  kilátás,  mert  így 
talán  majd  lígy  fog  történni,  a  mint  leghelyesebb,  annyit 
foglal  magába  a  magyarság  az  idegen  elemekből,  a  mennyit 
képes  lesz  assimilálni  is. 

Van  elég  tere  a  magyarosításnak  minden  pressio  és  ma- 
gyarosítási  politika  nélkül,  nem  lépve  túl  semmiben  a 
loyalitás  és  kiméletesség  határait.  A  magyarságnak  kezében 
van  az  állam  nyelve,  ez  saját  erejével  ható  eszköz,  és  oty 
nagy  előny,  hogy  ha  e  mellett  sem  tudna  terjeszkedni, 
akkor  hasztalan  volna  úgyis  minden  eröködés,  azt  kellene 
látnunk,  hogy  a  magyar  fajban  nemcsak  expansiv  tehetség, 
de  egyszerűen  életerő  sem  létezik.  Van  is  ennek  a  hatás- 
nak foganatja:  a  mely  gyarapodást  általánosan  s  külön- 
böző irányokban  tapasztalunk,  s  ez  kétségen  kívül  nagyon 
jelentékeny,  ennek  s  mellette  egy  kissé  annak  is  tulaj- 
doníthatjuk, hogy  mégis  van  ebben  a  magyar  fajban  valami, 
a  mi  az  emberekben  rokonszenvet  ébreszt.  Bizonyos  lebega 
elemek,  melyek  a  gravitatio  köréből  kijutottak,  ezért  csatla- 
koznak épen  mihozzánk  és  nem  a  másajkú  nemzetiségek- 
hez. Tág  tere  van  a  magyarság  terjedésének,  mint  már 
fentebb  említem,  a  német  s  különösen  a  városi  német 
lakosság  körében,  melybe  nem  hat  be  semmiféle  Schul- 
verein-izgatás.  De  van  még  egy  tér  és  ez  nem  más,  mint  a^ 
magyarság  maga.  Hódítani  akarunk  s  mert  már  megszo- 
kott dolog,  nem  is  veszszük  észre,  mily  abnormis  állapot  a 
legelöbbkelő  körök  nagy  részének  elnémetesedése.  Nem  is 
tartja  senki  föladatának  ennek  az  állapotnak  megváltozta- 
tására megfelelő  figyelmet  és  tevékenységet  fordítani,  mint 
ha  magyarnak  lenni  csak  a  tömegnek  volna  kötelessége.. 
A  felvidéki  culturegyletek  pedig  nem  ártana,  ha  figyelmö- 
ket  arra  is  fordítanák,  hogy  kissé  tisztább  kiejtéssel  hal- 

laná  az  ember  hangoztatni  azokat  a  lelkes  szavakat,  me- 
lyekkel a  magyarosítás  igéit  hirdetik.  Grünwald  Béla  azt 
mondja  egy  helyt,  hogy  az  erősen  kifejlődött  nemzeti  érzü- 
letet az  idegesség  jellemzi,  melyet  a  nemzetiségre  vonat- 
kozó dolgokban  tanúsít.  Megvallom,  csudálkozom  magam 
is,  midőn  a  közönség  részéről  oly  végtelen  türelmet  látok 
a  magyar  nyelvnek  saját  táborában  való  gyakori  borzasztó 
meghnrczoltatása  ellenében.  Mint  ha  leereszkedés  ténye 
volna  született  magyarok  részéről,  a  mi  a  nemmagyarok 
részéről  kötelesség.  Hallatlan  dolog  ez  minden  más  nem- 
zetnél. 

De  micsoda  kilátásaink  lehetnek  az  állam  legfontosabb 
föladatainak  megvalósítására  a  két  különböző  elmélet  sze- 
rint ?  Ismételve  kell  idéznem  Grünwald  Béla  könyvének 
egy  helyét  ,  melynek  már  foglalkoztam  egyik  részével,  de 
fölötte  jellemző  másik  része  is.  így  szól  :  «az  állam  nem 
csupán  hatalmi  tényező,  nem  csupán  a  törvényhozás  és  igaz- 
gatás szervezete  s  valamely  ahstract  szabadsáfj  megvalósítója, 
hanem  a  forma  is,  melyben  egy  nemzet  saját  egyénisége 
szerint  él  és  fejlődik.))  Nem  feltűnő-e  az  irónia,  melylyel 
Grünwald  Béla  a  szabadságról  szól  ?  Abstract  szabadsága 
valamely  abstract  szabadság,  épen  csak  nem  « holmi*  sza- 
badság. A  szabadság  eszméjével  való  ily  elbánás  nagyon 
furcsán  esik  annak,  a  ki  ért  oly  korszakot  is,  melyben  nem 
is  igen  hallotta  az  ember  a  szabadságot  másképen  emlegetni,, 
mint  « szent »  szabadságnak.  A  « valamely  abstract  szabad- 
ság)) nagyon  emlékeztet  a  « hazafias  érzelgés  és  rajongásra)), 
mely  kifejezések  kitalálására  szintén  szabadalmat  kérhet 
Grünwald  Béla.  Szerinte  tehát  az  államnak  nem  tartozik  fel- 
adatai közé  a  szabadság  biztosítása.  Pedig  ezt  régebben  úgy 
tanultuk ;  a  szabadságot  a  földi  javak  legbecsesbjének  tartot- 
tuk. A  hajdani  ((Gyülde)),  a  pesti  pecsovics-kör  emberei  nem_ 

Toltak  a  szabadságnak  valami  nagy  barátai,  de  azok  se 
mertek  volna  róla  oly  cynismussal  szólani.  Haladtunk. 
Nem  volt-e  igazam,  midőn  azt  mondám,  hogy  a  modern 
állam,  a  mint  azt  Grünwald  Béla  képzeli,  ikertestvére 
annak  az  absolut  királyságnak,  mely  legyűrte  a  rendiséget, 
s  megteremtvén  a  közérdeket  megvalósító  állami  közigaz- 
gatást, megtelt  ideális  tartalommal?  Ideálokról  szól  igen 
gyakran  Grünwald  Béla,  az  idealismus  magaslatára  akarja 
emelni  a  központosítás  és  a  nemzeti  politika  tanait.  A  sza- 
badság cultusa  nélkül  nincs  a  politikában  idealismus. 
Az  oly  politika,  mely  gúnyolja  a  hazafiúi  érzelgést  s  az 
abstract  szabadságot,  mely  az  Elsasst  és  Posent  germani 
záló  Bismarckra  hivatkozik,  s  ép  úgy  hivatkozhatik  a 
Lengyelországot  russificáló  orosz  czárra  is,  nem  tudom 
honnan  veszi  az  idealismusra  való  igényeit. 

De  a  Grünwald  BÉLA-féle  nemzetiségi  politika,  ha  leszá- 
molt az  abstract  szabadsággal,  teljesen  logicus  és  követ- 
kezetes. Ha  az  államnak  a  szó  szoros  értelmében  nemzeti- 
ségi alapon  kell  állania,  s  éhez  nem  elég  a  magyarság 
suprematiája,  de  szükséges  az  általános  megmagyarosodás, 
akkor  nem  lehet  tekinteni  se  jobbra,  se  balra,  nem  lehet 
válogatni  az  eszközökben,  érzelgéssé  válik  a  jogtisztelet,  a 
jogegyenlőség  fentartása,  a  szabadelvüség,  nem  is  említve  a 
humanismust ;  akkor  az  állam  alapját  megszilárdítani  az 
egyedüli,  a  mindent  háttérbe  szorító  föladat,  s  ezt  rózsa- 
vízzel és  keztyűs  kézzel  keresztül  vinni  nem  lehet.  És  való- 
ban megdöbbenve  hallunk  csodálatos  nyilatkozatokat,  me- 
lyek szerint  a  czél  szentesít  minden  eszközt,  ha  tőle  a 
magyarosítás  előmozdítását  reményleni  lehet;  hallunk 
hirdetni  oly  nézeteket  s  követeltetni  oly  rendszabályokat, 
melyek  szerint  a  jogegyenlőség  aliquando  valet,  aliquando 
non  valet ;  a  magyarosítás  érdekében  a  kormányzat  terén 


a  törvényesség  felfüggesztéséig  s  a  törvényhozás  terén 
kivételes  törvényeknek  hozataláig  is  készek  volnának 
elmenni  némely  túlbuzgó  hazafiak. 

De  tapasztalunk  egyebet  is.  A  mely  mértékben  növekedik 
a  fölindult  áramlat,  ugyanoly  mértékben  halványul  el  a  füg- 
getlenség eszméje.  A  nemzet  megfeledkezik  nemcsak  arról, 
mit  még  kivívnia  kellene,  de  azon  állásról  is,  mely  a  tényleges 
viszonyoknál  fogva  megilleti  s  oda  áll  azoknak  a  nemzeti- 
ségeknek sorába,  melyek  a  hatalom  kegyéért  versenyeznek. 
Ismeretes  a  nemzetiségek  ezen  eljárása  ;  minél  élesebben 
folyt  idöröl  időre  köztök  és  közöttünk  a  versengés,  annál 
jobban  hangoztatták  a  császárhoz  és  birodalomhoz  való 
tántoríthatlan  ragaszkodásukat.  S  ebben  a  politikában  nem 
engedték  magukat  megzavartatni  akkor  sem,  ha  a  hatalom 
néha  jónak  találta  a  maga  politikájának  élét  ellenök  fordí- 
tani. Hasonlót  látunk  Ausztriában  is.  ügy  látszik  a  magya- 
rosító politika  apostolai  is  túl  akarnak  licitálni  valamennyi 
nemzetiségi  szóvivőn  Lajtán  innen  és  Lajtán  túl ;  abban 
az  arányban,  melyben  növekedik  a  magyarosító  mozgalom, 
halljuk  szaporodni  egy  bizonyos  émelygős  loyalitási  tünte- 
tésnek nyilatkozatait,  de  tapasztaljuk  a  kedvkeresést  még 
komolyabb  dolgokban  is,  számtalan  millióknak  vita  nélkül 
való  megszavazásában  s  gondos  kerülésében  minden  oly 
kérdés  feszegetésének,  melyről  tudva  van,  hogy  a  hatalom 
szemében  nem  kedvelt  tárgy.  Ebben  az  eljárásban  is  van 
logika  kétségen  kívül.  A  hatalom  kegyének  megnyerése 
nemcsak  hathatós  segítség,  de  nélküle  nagyobb  eredmé- 
nyeket várni  nem  is  lehet.  Csak  az  a  baj,  hogy  ennek  a 
segítségnek  nagy  ára  van  és  hogy  nem  is  megbízható, 
mert  könnyen  fordulhat  a  koczka  s  akkor  nyakunkba  veti 
a  dolog  ódiumát  és  mint  már  gyakran  történt,  ellenünk 
fordul.  Ez  nem  nekünk  való  politika,  hagyjuk  ezt  a  horvá- 

toknak,  a  cseheknek ;  ne  álljunk  mi  be  a  hatalom  kegyére 
licitáló  nemzetiségnek,  maradjunk  nemzet  s  mint  ilyen 
foglaljunk  állást  igazaink  és  érdekeink  mellett. 

Maradjunk  nenizet  abban  az  értelemben,  mint  azt  az 
1868-iki  nemzetiségi  törvény  bevezetése  e  szavakban  fejezi 
ki:  ((Magyarország  összes  honpolgárai  az  alkotmány  alap- 
elvei szerint  és  politikai  tekintetben  egy  nemzetet  képez- 
nek, az  oszthatlan,  egységes  magyar  nemzetet,  melynek  a 
hon  minden  polgára,  bármely  nemzetiséghez  tartozzék  is, 
egyenjogú  tagja  >•.  Biztosítsuk  magunknak  azt  az  előnyt, 
hogy  ha  kimondjuk  e  szót  «a  magyar  nemzet »,  tizenöt 
millió  embert  értünk  alatta  és  nem  ennek  felét ;  de  ez 
csakúgy  történhetik  meg,  ha  ennek  a  nemzetnek  egyik  fele 
nem  helyezkedik  hadi  lábra  a  másikkal ;  ez  esetben  nem 
vagyunk  többé  oszthatlan  egységes  magyar  nemzet,  hanem 
vagyunk  mi  magunk  is  nemzetiség;  akkor  mi  magunk 
akarjuk  minden  áron  napi  renden  tartani  és  élére  állítani 
azt  a  nemzetiségi  politikát,  melyről  maga  Grünwald  Béla 
mondja,  hogy  szétbontja  azokat  az  államokat,  melyek  külön- 
böző nemzeti  elemekből  állanak. 

A  mi  érdekünkben  épen  ellenkezőleg  az  áll,  hogy  ezt  a 
nemzetiségi  politikát  lehetőleg  elodázzuk,  élét  vegyük  s  vele 
szemben  minél  inkább  érvényesítsük  mind  azon  egyéb  ténye- 
zőket, melyek  egy  államnak  consistentiáját  biztosíthatják. 
Nekünk  a  történelmi  alaphoz  kell  egész  erővel  ragaszkod- 
nunk. A  történelmi  előzmények  eredménye  a  status  quo ;  itt 
birtokon  belül  vagyunk ;  a  vis  inertiíje  egymagára  is,  de  a 
hazafiság  érzelme,  melylyel  szülőföldéhez,  hónához  az 
ország  minden  lakója  ragaszkodik,  oly  tényezők,  melyek 
mellett  Magyarországa  jövőben  is  bírhat  kellő  consistentiá- 
val,  ha  nem  akarunk  magunk  eltérni  erről  az  alapról  s  nem 
kívánjuk  ezt  más  elméleti  alappal,  a  nemzeti  egyéniségnek 

íiz  általános  megmagyarosításig  kibővített  alapjával  föl- 
cserélni. 

A  nemzeti  egyéniség  alapja  is  megvan,  a  mennyiben  a 
mi  körülményeink  közt  egyedül  lehetséges,  megvan  a 
magyarság  siiprematiája.  Megvolt  mindig  tényleg  a  múlt- 
ban is,  de  ennek  az  államnak  magyar  jellege  még  inkább 
kidomborodott  az  újabb  időben,  kidomborodott  az  által, 
hogy  a  latin  nyelv  helyét  a  közéletben  a  magyar  foglalta 
el.  Ennek  így  kellett  történnie,  ez  mellőzhetetlen  volt,  de 
€zzel  meg  is  történt  mindaz,  a  mi  az  adott  helyzethez  ké- 
pest természetes  és  jogos  aspiratióink  tárgyát  képezhette. 
Ha  Grünwald  BÉLÁnak  az  a  panasza  a  múlt  idő  ellen, 
hogy  Magyarország  nem  nemzeti  egység,  hanem  csak  köz- 
jogi egység  volt,  ma  ily  panasznak  alapja  többé  nincs. 
Láttuk,  mennyiben  igaz  Grünwald  BÉLÁ-nak  azon  állítása, 
hogy  a  nemzetben  nem  volt  nemzeti  érzület,  hogy  maga 
küzdött  saját  nyelve  ellen ;  de  lett  légyen  bármiként,  a 
mulasztás  helyre  van  hozva  s  a  magyar  nemzetiség  oly 
karba  van  állítva,  hogy  most  már  nemcsak  megélhet,  de 
föl  is  virágozhatik. 

A  magyar  nemzet  oly  nagy  előnyöknek  van  birtokában, 
hogy  nemzetisége  megóvásának  tekintetében  jövője  miatt 
teljesen  nyugodt  lehet  s  egyáltalában  nincs  rá  szüksége, 
hogy  a  nagy  méretekben  való  számbeli  szaporodás  elérhet- 
len  aspiratiója  miatt  mindent  koczkára  tegyen.  Létszá- 
munk nem  nagy,  de  kétszeresen  számít  a  világ  közvéle- 
ménye előtt,  ha  képesek  leszünk  fentartani  azt  a  fölényt, 
melynek  mindig  birtokában  voltunk  jó-  és  balsorsban 
egyaránt  s  vagyunk  kétségbevonhatlanul  még  inkább  e  pil- 
lanatban. Vezérszerepet  vinni  az  itt  lakó  többi  nemzetisé- 
gek közt  oly  hivatás,  mely  nemzeti  dicsőségre  való  aspira- 
tióinknak  egyik  legméltóbb   tárgya  lehet;    megtalálni   a 

módját,  miként  kell  együtt  megélni  a  végzet  szeszélye 
által  oly  csudálatosan  conglomerált  különböző  elemeknek, 
oly  feladat,  melynek  megoldása  méltán  fog  sorakozni  a 
honalapítás  és  az  ezredéves  állami  lét  nagy  tényeihez. 
S  meg  fogjuk  oldani,  ha  a  nemzeti  genius  sugallatát  kö- 
vetjük s  magunkat  tévtanok  által  az  igaz  útról  eltéríttetni 
nem  engedjük.  A  magyar  ember,  a  magyar  nemzet  ember- 
séges és  igazságos  volt  mindig,  mikor  kenyértörésre  került 
a  dolog,  ez  legyen  iránytűje  minden  időben;  igazságos 
politika  —  ez  lesz  az  egyedül  helyes  nemzeti  politika. 


XII. 

Tanúságok. 


Grünwald  Béla  irányzatos  előadása  szerint  a  magyar 
nemzet  szomorú  szereplésének  oka  az  általa  rajzolt  korszak 
alatt,  saját  magában,  elmebeli  képesség  és  jellem  tekinte- 
tében fogyatékos  voltában  keresendő.  Az  én  fölfogásom 
szerint  ama  korszak  történetének  tanulmányozása  csakis 
annak  vezet  teljes  fölismerésére,  hogy  ferde  közjogi  helyzet 
és  rossz  kormányzat  mennyire  tönkre  képes  tenni  egy  jóra- 
való nemzetet.  Ez  a  legfőbb  tanúság  a  régi  Magyarország 
történetéből.  Egy  nemzetnek  természet  szerinti  képessége 
és  jelleme  nem  lehet  alávetve  időszaki  változásoknak ;  ha 
természeténél  fogva  lenne  olyan  a  magyar,  milyennek 
Grünwald  Béla  rajzolja,  nem  lehetett  volna  más,  nem  ta- 
núsíthatott volna  annyi  tehetséget,  erélyt,  szellemi  emel- 
kedettséget sem  a  megelőző,  sem  a  következő  korszakban. 
Másban  kell  tehát  keresni  az  okot.  Ez  a  rendi  alkotmány 
hatása  nem  lehet ;  a  rendiség  nem  akadályozta  meg  Európa 
népeit  a  culturában  való  gyors  fejlődésben,  nem  akadá- 
lyozta hazánkat  sem  a  megelőző  korban,  daczára  azon  rend- 
kívül súlyos  helyzetnek,  melybe  a  török  hódítás  által  jutott. 
Az  ok  tehát  nem  lehet  más  mint  « az  idegen  uralkodóház  és 
az  örökös  tartományok  és  Magyarország  közt  fönállott  vi- 

Mocsáuy:  a  régi  magyar  ncmeB.  ^^ 

szony »  vagyis  az  a  politika,  melyet  a  hatalom  Magyarország; 
ellenében  követett. 

Ez  a  politika  ama  korszakban  fejtette  ki  teljesen  a  maga 
hatását.  Abban  a  korszakban  működött  úgy  mint  egy  vég- 
legesen consolidált  és  állandó  formát  öltött  kormányzat. 
I.  Ferdinánd  trónralépte  után  több  mint  másfél  századig  az 
osztrákház  uralma  Magyarországon  nem  volt  consolidáltnak 
tekinthető ;  nem  csak  formailag,  miután  a  királyválasztási 
jog  fennállott,  de  tényleg  is ;  csakis  akkor  vált  azzá,  midőn 
Buda  a  töröktől  visszavétetett  s  Erdély  is  az  uralkodóház 
hatalmába  került.  Addig  csak  egy  részét  birta  az  országnak, 
a  többihez  csak  virtuális  jogot  tartott;  az  ország  nagyobi) 
része,  Erdély  a  magyarországi  részekkel,  nemzeti  fejedelmek 
alatt  független  államul  élt ;  s  az  egész  nemzet  a  forradalmi 
támadások  egész  lánczolatával  tanúsította,  hogy  menekülni 
akar  azon  kötelékek  közül,  melyekbe  az  osztrákházzal  való 
szövetkezés  által  jutott.  Csak  a  szatmári  békével,  melyet 
nemsokára  követett  az  úgynevezett  pragmatica  sanctio,. 
állott  be  a  definitiv  helyzet  s  azóta  fejtette  ki  teljes  mérték- 
ben a  maga  hatását. 

Ez  a  helyzet  pedig  azért  vált  ránk  nézve  végzetessé,  mert 
az  uralkodóház  nem  olvadt  be  a  nemzetbe,  annak  érdekeit 
nem  azonosította  saját  érdekeivel.  Ily  viszonyt  csak  az  örö- 
kös tartományokkal  tartott  fenn ;  Magyarország  irányában 
folyvást  idegen  maradt,  szerzeménynek  tekintette  ez  orszá- 
got, melyet  régi  sajátja,  a  Hausmacht  javára  kihasználni, 
általa  a  maga  világra  szóló  nagyhatalmi  állását  kiterjeszteni 
s  szilárdítani  tartotta  föladatának.  A  mely  ragaszkodást 
és  vonzalmat  a  dynastiák  a  népek  iránt  táplálni  képesek, 
az  egészen  az  örökös  tartományoknak  jutott,  ezeket  szerette 
az  uralkodóház,  már  úgy  a  maga  módja  szerint,  ezeket  gon- 
dozta atyai  kormányrendszerrel  s  a  fölvilágosodás  mételyé- 

nek  távoltartásával,  de  viszont  azzal  is,  hogy  oda  hordja 
össze  mind  azt,  mit  az  anyagi  boldogulás  eszközeiből  másutt 
összeszerezni  tudott.  A  Magyarországgal  való  viszony  béke- 
kötési természetű  maradt.  Az  uralkodóház  belenyugodott, 
hogy  Magyarország  szűk  korlátok  közé  szorított  alkotmá- 
nyos életét  megtartsa,  alávetette  magát  annak  is,  hogy  ezen 
alkotmányosság  jelképeit  respectálja,  a  koronázás  söt  az 
eskütétel  szertartásának,  söt  annak  is,  hogy  az  ország  jogait 
fonnulázó  törvényeket  szentesítse,  de  kezébe  kerítette  s  erő- 
sen tartotta  a  külügyet,  hadügyet,  pénzügyet,  és  mindenek 
fölött  a  kereskedelmi  ügyet.  A  mint  az  utóbbi  eszköz  által 
még  Mária  Terézia  idejében  véglegesen  létre  jött  azon  rend- 
szer, mely  Magyarországot  gyarmati  helyzetre  kárhoztatta, 
Magyarország  sorsa  —  mint  helyesen  mondja  Grünwald 
Béla  —  el  volt  döntve.  Ez  volt  az  uralkodóház  politikája 
épületének  zárköve.  Magj^arország,  meghagyott  különleges 
intézményei  segítségével  teljesen  el  lett  az  örökös  tartomá- 
nyoktól különítve,  a  non  ad  normám  aliarum  provinciarum 
valóság  maradt  folytonosan ;  nemzetül  való  fenmaradását 
annak  köszönheti;  de  igazi  állami  létről,  nemzeti  fejlődés- 
ről, szellemi  és  anyagi  haladásról  szó  többé  nem  lehetett. 

Ezt  a  történelmi  igazságot  akarja  Grünwald  Béla  elho- 
mályosítani. Mert  nem  akart  ugyan  ellenkezésbe  jönni  a 
köztudattal  az  által,  hogy  ama  kor  szomorú  képének  ténye- 
zői közül  kihagyja  az  uralkodóházzal  és  Ausztriával  való 
viszonyt,  de  fejtegetéseinek  folyamán  oda  lyukad  ki,  hogy 
ezen  tényezőnek  vállairól  a  felelősséget  leemelje  s  azt  a 
nemzetre  hárítsa  át.  Minél  erősebb  vádakkal  halmozza  el  a 
neiíizetet  és  a  nemzeti  életnek  legfőbb  tényezőit,  annálin- 
kább  menti  ki  a  fölöttünk  uralkodott  hatalom  politikáját 
s  tényleg  ennek  válik  szemben  a  nemzettel  ügyvédjévé  s 
szószólójává.  S  mi  czélból  teszi  ezt  vagy  legalább  mi  által 

engedte  magát  e  tévútra  ragadtatni '?  Azon  törekvés  által,. 
hogy  kedvencz  eszméinek  számára  a  történelemből  szerez- 
zen új  érveket. 

így  bánni  a  történelemmel  nem  szabad. 

Végtelen  nagy  érdekök  fekszik  abban  a  népeknek,  hogy 
a  történelem  sem  tényeiben,  sem  tanúságaiban  meg  ne  ha- 
misittassék.  A  tanúságok  kellő  levonásában,  az  okulásban 
találhatnak  a  népek  egyedüli  kárpótlást  kiállott  szenvedé- 
seikért. 

Mire  int  bennünket  a  régi  Magyarország  történelmének 
higgadt,  tárgyilagos  tanulmányozása  ?  Történelmi  és  ethicai 
axióma  az,  hogy  hasonló  okoknak  hasonló  következményei 
várhatók.  Vigyázzunk,  hogy  ne  térjenek  vissza  a  régi  ma- 
gyararszágheli  állapotok. 

Nem  a  rendiség  az,  a  minek  visszatérésétől  tarthatunk. 
S  ha  Grünwald  Béla  épen  ezen  veszély  által  érezte  volna 
magát  könyvének  megirására  ösztönöztetve,  fölösleges  mun- 
kát tett  volna.  Minek  bunkóval  ütni  agyon  a  legyet.  Nem 
lehet  tagadni,  hogy  a  reactio  szele  fújdogál ;  de  a  modern 
reactio  nem  látszik  hajlandónak  a  feudalismus,  a  rendi  al- 
kotmány formáit  igénybe  venni ;  nem  ezeknek  segítségével 
akar  a  kulcslyukon  behatolni.  Neki  nem  kell  sem  rendi,, 
sem  semmiféle  alkotmány;  centralisatio  s  ennek  ikertest- 
vére az  absolutismus  szolgáltatják  neki  a  politikai  chablo- 
nokat.  Kisért  még  itt-ott  hazajáró  lélek  gyanánt  a  feuda- 
lismus szelleme  azon  romok  közt,  melyek  némely  régi 
institutiókból  fennmaradtak ;  ezeknek  a  romoknak  eltakarí- 
tása csak  opportunitási  indokokból  késik  még,  de  csakis 
idő  kérdése.  Ennek  siettetése  nem  lehet  oly  fontos  szolgálat, 
hogy  érette  az  absolutismus  dicsének-zengőjének  és  az 
osztrákházi  politika  ügyvédének  hozsannát  mondjon  a  ma- 
gyar democratia. 

A  rendi  alkotmány  tehát  nem  fog  többé  a  haladásban 
akadályozni,  nem  fogja  azt  a  « dermesztő »  hatást  gyako- 
rolni. De  miként  állunk  ama  másik,  a  legfőbb  tényező  dol- 
gában, melyet  Gkünwald  Béla  igy  formuláz  :  az  idegen  ural- 
kodóház s  az  örökös  tartományok  és  Magyarország  közt 
fönnálló  viszony,  mondjuk  röviden,  a  közjogi  viszony  tekin- 
tetében ?  Mi  különbség  van  az  akkor  és  a  most  között  ?  Ma- 
gyarország államisága  van-e  most  oly  helyzetben,  hogy  a 
nemzet  mind  azt,  mi  az  ország  érdekének  biztosítására  szük- 
séges, megtehesse  ?  A  régi  Magyarország  az  önálló  hadsere- 
get kihagyta  siklani  a  nemzet  kezéből,  —  ez  Grünwald 
Béla  egyik  legfőbb  vádpontja.  Kezében  van-e  most?  Es  az, 
hogy  nincs,    hasonlithatlanul   nagyobb   fontossággal  bír 
most,  mint  abban  az  időben.  Kezünkben  van-e  a  vám-  és 
kereskedelmi  ügy  ?  Kezünkben  van  igenis,  ép  úgy  mint  volt 
akkor  is  —  a  papiroson,  de  gondol-e  rá  a  hivatalos  Magyar- 
ország, hogy  e  jogot  érvényesítse.  Hazudik  saját  zsebére  ép 
ugy  mint  akkor.  Hol  székelt  akkor  az  igazi  államhatalom  ? 
Bécsben  a  Staats-Conferenz-Ministeriumban,  most  a  bécsi 
miniszteri  conferentiákban,  melyekre  a  független  felelős 
magyar  minisztérium  tagjai  fölszaladoznak.  S  a  formáktól 
eltekintve,  ki  által,  kinek  érdekében  intéztetnek  most  el  a 
valóságban  a  legfőbb  állami  ügyek  ?  A  közös  kormány  s  a 
delegatiók  ?  Isten  bocsássa  meg  bűnünket,  ha  ezt  csak  szóba 
is  hozzuk,  feleletül  a  kérdés  második  részére  ott  van  Bosznia 
elfoglalása.  Hogy  a  dicasteriumok  helyett  egy  úgynevezett 
parlamentaris  kormány  igazgatja  az  ország  belügyeit,  hogy 
országgyűlés  nem  három  évi  időközökben  van,  de  úgyszól- 
ván permanentiában,  mind  ennek  meglehet  a  maga  jó  ol- 
dala, de  mind  ez  a  mi  belügyünk,  magán  ügyünk,  Magyar- 
ország állami  önállóságát  nagyobbá  nem  tette,  az  uralkodó- 
ház és  az  örökös  tartományokhoz  való  viszonyunkat  meg 

nem  változtatta.  S  ezt  nem  változtatta  meg  az  sem,  mire 
pedig  egykor  oly  nagy  súlyt  fektettünk,  hogy  t.  i.  az  örökös 
tartományok  is  alkotmányos  lábra  állíttattak ;  az  éhez  fűzött 
illusiókból  alaposan  kigyógyultunk. 

De  registráljuk  azt  is,  a  miben  önrendelkezési  tehetségünk 
gyarapodott  s  egészben  a  helyzet  javult.  Módunkban  van 
tenni  országos  befektetéseket,  emelni  a  közoktatást,  mert 
az  országos  pénzügy  kezünkben  van,  de  mily  iszonyú  áron 
jutottunk  ahoz,  mit  e  téren  tettünk  s  nem  vagyunk-e  eltelve 
a  legsúlyosabb  aggodalommal,  hogy  a  beruházási  farsangnak 
szomorú  böjtje  lesz,  söt  már  itt  is  van  részben,  mert  a  köz- 
czélokra  való  költekezés  annyira  megtámadta  az  egyes  hon- 
polgár zsebét,  hogy  az  extra  Hungáriám  non  est  vita  hazájá- 
ban nehézzé  vált  a  megélhetés.  A  helyzet  javulására  neve- 
zetes tényezőnek  kell  tartanunk  a  sajtószabadságot.  De 
nem  úgy  vagyunk-e  ezzel  is,  mint  az  osztrák  alkotmányos- 
sággal, hogy  t.  i.  illusiókat  tápláltunk,  ügy  tekintettük  egy- 
kor a  sajtószabadságot,  mint  ha  nem  is  lehetne  más,  mint  a 
szabadságnak  s  a  szabadelvűségnek  leghatalmasabb  har- 
czosa  s  azt  tapasztaljuk,  hogy  néha  csak  egy  condottiere, 
ki  a  reactiónak  is  felajánlja  szolgála-tait.  Még  nem  vesztet- 
tük el  benne  helyezett  hitünket,  de  csodákat  tőle  többé  nem 
várhatunk. 

Mind  ez  nem  elég  az  üdvösségre.  Az  önálló  államiság 
hiánya  közéletünknek  most  is  tátongó  sebe,  közgazdasági 
helyzetünk  tökéletesen  olyan  mint  a  régi  volt ;  ahoz  képest 
a  mint  halad  előttünk  és  hátunk  mögött  a  világ,  Magyar- 
ország fejlődése  megfeneklett.  Ez  ország,  lakóinak  fölébredt, 
tevékenység  után  vágyó  szellemével,  nagy  mérvben  gyara- 
podott műveltségével,  számban  növekedett  és  magas  igények- 
keleltelt értelmiségével, fejlettebb  országokból  recipiált  intéz- 
ményeivel egy  nagyszabású  kiépítetlen  városhoz  hasonlít. 

melynek  szépen  ki  vannak  czirkalmazva  sugár-  és  körutai, 
vannak  benne  fölépített  paloták,  de  sehogysem  akar  meg- 
telni lakossággal  s  pezsgő  üzleti  élettel. 

Helyzetünknek  ezek  a  legfőbb  momentumai.  A  mennyi- 
ben ezek  idézték  elö  ama  korszakban  a  tespedést  és  voltak  a 
nemzet  dicstelen  szereplésének  okai,  hasonló  okozatot  ered- 
ményezhetnek egy  újabb  korszak  alatt.  Azt  mondják  talán : 
lehetetlen  !|Azon  emelkedett  hangulat,  melybe  a  nemzetet  a 
szabadságharczot  megelőzött  szellemi  mozgalom,  1 848  dicső- 
sége, sőt  a  legújabb  kornak  is  nem  egy  momentuma  hozta, 
az  értelmiség  fejlődése,  azon  élénk  tevékenységi  vágy,  mely 
a  társadalom  minden  rétegeit  áthatotta,  teljesen  kizárja 
annak  lehetőségét,  hogy  a  nemzet  ismét  oly  lethargicus 
állapotba  merüljön.  Adja  isten  !  De  az  az  élénk  szellem  le- 
lohad, mint  kialszik  a  tűz,  ha  tápot  nem  kap.  Azt  mondják: 
a  lelkesedésnek,  a  politikai  izgalmaknak  nem  is  lehet,  nem  is 
szabad  folyvást  lobogniok,  most  már  a  munka  idejét  éljük, 
dőljünk  annak  egész  erővel.  Helyes.  De  a  « munkához »  nincs 
anyag.  A  politika  terén  kénytelenek  vagyunk  belátni,  hogy 
az  államiság  magasabb  functiói  el  vannak  zárva  előttünk. 
A  közös  ügyekben  való  részvétünk,  a  mint  hogy  újabb 
módja  már  elvben  is  tökéletlen  és  félszeg  valaminek  mu- 
tatkozott, a  gyakorlatban  már  épen  semmisnek  bizonyult, 
ezt  komolyan  venni  többé  nem  lehet.  De  csökkent  tagad- 
hatlanúl  közéletünk  gyúpontja,  az  országgyűlés  iránti  érdek- 
lődés is.  Kiábrándultunk  a  parlamentarismus  cultusából  is. 
A  parlamenti  viták  mindinkább  elvesztik  komoly  jelentő- 
ségüket; a  törvényjavaslatok  elkészülnek  bureaucrata  körök- 
ben s  a  mit  a  többségben  levő  párt  magánértekezletén  meg- 
állapít, azon  a  parlamentben  változtatni  nem  lehet.  Parla- 
menti vitáink  mindinkább  csak  arra  valók  lesznek,  hogy  új 
emberek  a  figyelmet  magukra  vonhassák.  Meglehet,  hogy 

ez  csakis  a  mérvadó  emberek  és  körök  helytelen  eljárása 
következtében  fejlődött  ki  ily  alakban,  de  annyi  bizonyos, 
hogy  igazi  parlamentáris  élet  és  kormányrendszer  nem  fej- 
lődhetik ki,  mig  a  parlament  hatásköre  nem  terjed  ki  a  leg- 
főbb állami  ügyekre,  míg  nem  lesz  igazi  parlament.  Pedig 
az  élénk  politikai  élet  a  rendes  nemzeti  munkához  tartozik, 
nem  lázas  állapot,  hanem  az  egészség  jele.  Politikai  kérdések 
tüzetes  vitatása  mindinkább  eltűnik  az  időszaki  sajtóból  is, 
mintha  az  a  fölfogás  vezetné,  hogy  hiszen  ott  van  az  ország- 
gyűlés, az  benne  az  illetékes ;  az  országgyűlésben  azonban 
a  személyi  kérdések  uralkodnak,  a  szorosabban  vett  törvény- 
hozói munka  en  bloc  elfogadás  utján  végeztetik.  Vannak 
nagy  horderejű  kérdések,  melyeket  szent  borzalom  környez, 
melyekhez  nem  mer  nyúlni  sem  sajtó,  sem  országgyűlés, 
pedig  érzi  mindenki,  hogy  itt  még  megoldandó  fontos  föl- 
adat áll  a  nemzet  előtt. 

Pangás  a  nemzet  munkásságának  legfontosabb  részében, 
a  politika  terén,  tagadhatlan.  A  sok  illusiót  vesztett  s  le- 
hangolt nemzetet  nem  lehet-e  félteni,  hogy  egykori  nyava- 
lyájába, abba  az  ideglázas  fásultságba  visszaesik  ?  De  ha  leg- 
alább azt  mondhatnók :  üsse  a  kő  azt  a  politikát !  Fordítsuk 
egész  tevékenységünket  az  anyagi  érdekek  felé,  szabad  a 
tér,  kedvező  az  idő,  bizton  lehet  várni  a  munkásság  sikerét. 
De  hát  miként  állunk  e  tekintetben  ?  Mint  az  a  gazdaság, 
melynek  van  értelmes  és  serény  gazdája,  van  kellő  fölsze- 
relése, földjei  jól  meg  vannak  szántva,  jó  maggal  bevetve, 
minden  föltétel  megvan  a  jó  aratás  reményéhez,  de  nem  jő 
az  a  májusi  eső,  mely  csodákat  művel,  de  a  mely  nélkül 
hiába  áll  a  gazda  akár  a  feje  tetejére.  Az  önálló  vámterület 
volna  az  a  májusi  eső,  e  nélkül  a  földbe  vetett  mag  meg- 
taplósodik,  gyéren,  foltosán  kel,  mosolygó,  dús  aratást  adó 
vetésre  számítani  nem  lehet.  Miként  támadjon  így  pezsgő- 

tevékenység  a  közgazdaság  terén,  legyen  az  ipar,  legyen 
kereskedés  vagy  maga  a  földművelés  ?  Lehetetlen  csak  úgy 
mint  a  régi  Magyarországban.  Az  anyagi  érdekek  körül 
való  serény  munkásság  vagy  a  mire  volna  különösen  szük- 
ségünk, egy  nagyobb  szabású  lendület  nem  támadhat  föl. 
hogy  pótolná  azt  a  pangást  is,  melyet  a  szellemi  érdekek 
körül  tapasztalunk. 

De  már  tapasztalható  is  bizonyos  analógia  a  mostani 
hangulat  és  a  között,  mely  a  Grünwald  Béla  által  rajzolt 
korszak  kezdetén  uralkodott.  A  Rákóczi-féle  szabadságharcz- 
ban  nyilvánult  utolsó  erőfeszítés  után  tagadhatlanul  jól  esett 
az  annyit  vérzett  s  kifáradt  nemzetnek  a  megpihenés.  A  győ- 
zelmes hatalom  nem  aknázta  ki  a  helyzetet  úgy  mint  talán 
tehette  volna,  mint  máskor  tette,  s  bár  mennyire  sajgott  is 
a  legyőzött  kurucz  kebele,  bizonyos  megnyugvással  akaszt- 
hatta szögre  kardját,  mert  hiszen  az  ősi  alkotmány  nem 
semmisíttetett  meg.  A  nemzetnek  jól  esett  tagadhatlanul, 
hogy  az  eperjesi  mészárlás  meg  a  gályákra  hurczolás  végleg 
elmúlni  látszott,  a  labanczok  garázdálkodása  megszűnt.  Bár- 
mennyire megkeserítette  is  ebbeli  örömét  a  győztes  hatalom, 
jól  esett  a  hazafinak,  hogy  a  török  az  országból  kitakarodott. 
Az  Acheronta  movebo  politikájának  pedig  végleg  lejárt  az 
ideje  már  csak  azért  is,  mivel  a  félhold  hatalmának  hanyat- 
lása nyilvánvalóvá  lett.  De  tapasztaljuk  is  azt  minden  nem- 
zet történelméből,  hogy  nincs  oly  mozgalom  a  nemzeti  köz- 
érzületben, melynek  ne  volna  meg  a  maga  reactiója,  annál 
erősebb,  minél  nagyobb  volt  az  actio,  mely  megelőzte.  A  re- 
bellis hangulat  a  szatmári  békekötés  után  a  loyalitás  túl- 
tengésébe  csapott  át ;  annyira  háttérbe  szorult  legalább,  hogy 
azok,  kik  a  híres  moriamurt  színre  hozták,  nem  találtak 
ellenzésre  az  országban  sehol,  habár  azok,  kiknek  feladatuk 
volt  ujonczokban,  gabonában,  széna-  s  zabban  leszámítolni 

a  pozsonyi  urak  lovagias  fölbuzdulását,  csak  hírökböl  ismer- 
ték a  szép  királyné  bájait.  Ez  a  túláradozó  loyalitás  maradt 
meg  mint  közéletünk  alaphangja  az  egész  tespedési  korsza- 
kon át.  Mária  Terézia  s  a  nemzet  közt  keletkezett  gyön- 
géd viszony  egy  kis  összezörrenéssel  lett  megháborítva  az 
1764-iki  országgyűlésen  ;  a  királyné  negyvenéves  uralkodása 
alatt  csak  háromszor  hívott  egybe  országgyűlést;  épen  az 
ö  uralkodása  alatt  mérte  ránk  az  uralkodóház  politikája  a 
legsúlyosabb  csapásokat,  akkor  németesedett  el  a  főnemes- 
ség, akkor  lett  végleg  megállapítva  Magyarország  ellenében 
a  gyarmati  rendszer;  s  mindennek  daczára  aranykornak 
kürtölték  ezt  a  végzetterhes  időt.  Mert  a  kielégített  szemé 
lyes  érdekeknek  roppant  tömege  nehezedett  egész  súlyával 
a  nemzet  érdekeire.  Igen  sok  ember  jutott  a  török  hódolt- 
ságban fekvő  birtokának  élvezetébe,  de  arra  is  maradt 
belőle,  hogy  a  neoacquistica  commissio  réven  szerencse- 
lovagok roppant  vagyont  szerezzenek.  Az  udvari  kegyek 
szokatlan  pazar  osztogatása  addig  ismeretlen  csillogással 
kápráztatta  a  nagyravágyást,  bevétetvén  vele  az  elnemze- 
tietlenedés  mérgét ;  a  közművelődés  érdekében  tett  egy  és 
más  intézkedés,  mint  a  Eatio  educationis  s  némely  tan- 
intézet fölállítása  nagy  lendület  zajával,  kevesebb  reális 
értékkel,  lett  színre  hozva;  a  fővárosban,  a  mennyiben  e 
nevet  megérdemelte,  királyi  palota  épült,  bár  lakatlanul 
maradt;  ha  azonban  a  főváros  nem  növekedett,  annál  na- 
gyobb számmal  épültek  a  czopfstilű  kastélyok  országszerte 
a  magyarok  birtokain  ;  a  cultura  nagy  emelkedésének  nagy 
hírétől  visszhangzott  az  ország  akkor  is. 

Semmi  sincs  új  a  nap  alatt.  Volt  akkor  is  boldoguló  em- 
ber, volt  országos  boldogság  és  ennek  éneklője,  de  a  korszak- 
ból, mely  eként  indult,  lett  a  « régi  Magyarország*.  Vigyáz- 
:zunk,  nehogy  dédunokáink  megérjék  második  kiadásban. 

Hogy  ez  meg  ne  történhessék,  távolítsuk  el  azt  a  most  is 
fönnálló  okot,  melyre  a  régi  Magyarország  egész  nyomorú - 
sága  visszavezethető.  Vívjuk  ki  hazánk  állami  független- 
ségét ;  hogy  módunkban  legyen  megtenni  mind  azt,  mi  az 
ország  fölvirágoztatására  szükséges.  Állítsunk  elö  jó  viszonyt 
.a  nemzetiségekkel,  hogy  tizenöt  millió  ember  szava  köve- 
telje egy  szívvel  s  lélekkel  az  ország  elévülhetlen  jogait  s 
boldogulásának  mellözhetlen  eszközeit. 

És,  mert  nem  tudhatjuk  milyen  sikerrel  járhatunk  el 
állami  függetlenségünk  visszaszerzésében,  tartsuk  meg  azt  a 
mentő  horgonyt,  melylyel  a  régi  Magyarország  nehéz  kor- 
szakában az  alkotmányos  szabadságot  s  magát  a  magyar 
nemzetiséget  megmentettük;  tartsuk  meg  az  ősi  önkor- 
mányzati institutiókat.  Ne  csak  tartsuk  meg  azt,  a  mi  belő- 
lük még  fennáll,  de  erősítsük  meg  újra,  szabadítsuk  meg 
abból  a  centrálisaié  iránytól,  szabadítsuk  föl  az  alól  a 
bureaucraticus  lom  alól,  mely  rájuk  nehezedik.  Még  jöhet 
idő,  midőn  jó  hasznukat  vehetjük  mint  mentő  eszköznek; 
minden  esetre  jó  szolgálatot  tehetnek  annyiban,  hogy  nem 
engedik  kiveszni  azt  a  szabad  szellemet  és  igazi  alkot- 
mányos érzületet,  melyet  oly  nagyra  becsült  eddig  bennünk 
a  széles  világ  s  melyen  alapult  eddig  nemzeti  önérzetünk. 

